
Ku  bikwata  ku  Nnabbi  Owemikisa  (okusaasira  kwa  Allah  nemirembe  bibeere  ku 
ye)  AUah  Oweekitiibwa  agamba  mu  Kulaane  Entukuvu  nti: 

“  Era  mazima  ggwe  olina  empisa  ez’ekika  ekyawaggulu”.  (Qalam,  68 : 4). 

1  OiS”  o^^w,>l  4t)l  0)5” 

“Mazima  mwafuna  mu  Mubaka  wa  AUah  ekifaananyi  ekirungi  (ekyokugobe- 
rera)  eri  oyo  alina  essuubi  okusisinkana  Aiiah  n’Oiunaku  iw’enkomerero,  n’ajjukira 
nnyo  Aiiah”.  (Ahzaab,  33  :  21). 

9-  '9^9  -  -  ,  '  t  ' 

Lo.Jl..vJ  1  I I L^i  L>  ^ i  4iJi  (ji 

“Mazima  ddala  Allah  ne  Bamalayika  be  basaalira  ku  Nnabbi,  abange  Abakkiriza 
mumusaalire  era  mumusabire  nemirembe  emingi’.  (al Ahzaab,  33 : 56). 


jLHjdi  j^i  Oj^  jili  1  I j  gl'lo  AtP  Loj  tj  (t-SLol  Loj 


“N’ekyo  Omubaka  ky’aba  abawadde  mukitwaie,  ate  n’ekyo  ky’aba  abagaanye 
mukireke,  era  mutye  Aiiah;  kubanga  mazima  Aiiah  muyitirivu  wa  kubonereza.”  (ai 
Hasr,  59  :  7) 


l^^i-ol  ^jjdJl  L^l  L) 

“Abange  Abakkiriza!  Mugondere  Aiiah,  era  mugondere  Omubaka  era  temwo- 
noona  emirimu  gyammwe”.  (Muhammadi,  47 : 33). 


ol j g .:. ll j  ^j.o  ^o-^wLp  4t)l  ^joJUl  ^  uiidJjLi  tj ^jwo^lj  4i)l  Cy^J 

\jL3j  uiidJjl  j  ■oo- 11 A llji 

“Omuntu  yenna  agondera  Aiiah  ne  Omubaka,  abo  be  baiiba  wamu  n’abo  Aiiah 
be  yagabira  ebyengera  mu  Bannabbi,  n’abo  abaabakkiririzaawo,  n’abaaiwana  ne  bafiira 
mu  kkubo  iya  Aiiah,  n’abaiongoofu,  era  abo  be  bantu  abasinga  okubeera  abaiungi 
okubeera  nabo”.  (Nisaa-i,  4 : 69). 


(t_Jajdl  uiiJ^  L^w3  IjJlj^  ^  4J  OLi  4J  jwojj  4i)l  JjLJtj  jjO  Aol  1  josJj^j  (.Jl 


“Abaffe  tebamanyi  nti  oyo  yenna  ayawukana  ku  Allah  ne  Omubaka 
We,  mazima  ddala  ajja  kubeera  mu  Muliro  Jahannama  nga  wa  kubeeramu 
olubeerera?  Obwo  bwe  buswavu  obw’amaanyi.”  (At  Tawba,  9 : 63) 


Omubaka  wa  AUah  (okusaasira  kwa  Allah  n’emirembe  bibeere  ku  ye)  agamba  nti: 


“Nnatumwa  kujjuza  mpisa"  (Muwattwda,  Husnul Khulq,  8) 

“Buli  kintu  na  buli  muntu  ku  nsi  ne  mu  ggulu  bimanyi  nti  ndi 
Mubaka  wa  Allah  okuggyako  amajinni  amagyeemu  n’abantu  aba- 

gyeCfYiu!*  (Ahmada  ihn  Hanbali,  Musnad,  III,  310) 

“Mbalekera  ebintu  bibiri  bwe  munaaba  mubyenywezezzaako 
temulibula  nga  nvuddewo,  Ekitabo  kya  Allah  (Kulaane  Entukuvu)  ne 
Sunna  za  Omubaka  We”  (Muwattwda,  Qadar,  3) 


Ye  Mawulaana  Ruumi  yayogera  bino  wammanga: 


“Ebbanga  lye  mmala  nga  nnina  obulamu  mu  mubiri 
guno,  ndi  muddu  wa  Kulaane  era  ndi  nfuufu  mu  kkubo  lya 
Muhammadi  omulondemu. . . 

Okwemulugunya  kwange  kujja  kugenda  eri  oyo  yenna 
anzijululako  ekintu  ekikontana  na  kino.” 


EBIKULEMBERA 


Olujegere  Olusooka  era  olw’Enkomerero  olwa  Bannabbi, 
Asinga  Ekitiibwa  mu  Nsi  Ebbiri 
Nnabbi  w’Abantu  n’Amajinni 
Omukulembeze  w’Ebibuga  Ebyemizizo 
Ekitangaala  ky’Ebitonde  Byonna  era  Okusaasira  eri  Ebitonde. 

NNABBI  MUHAMMADI  OMULONDEMU 

(Okusaasira  kwa  Allah  n’emirembe  bibeere  ku  ye) 

Bwe  tulowoolereza  ku  ky’Ekitangaala  kya  Muhammadi  oku- 
beera  nga  ye  nsonga  ey’okubeerawo  kw’ebitonde  byonna,  kiba  tekiso- 
boka  kukola  bwenkanya  kumalayo  bikwata  ku  bulamu  obwenjawulo 
ennyo  era  obutalina  bbala  nga  tuyita  mu  bigambo  bino  ebikkakka- 
mu,  obw’omuntu  eyaweebwa  ekitiibwa  eky’okubeera  “Omwagalwa” 
wa  Omutonzi.  Awamu  n’ekyo,  emigaso  butabalika  girindiridde  buli 
oyo  yenna  agezaako  nga  bw’asobola  okunyumya  ku  bulamu  bwa 
Nnabbi  ow’emikisa  (okusaasira  kwa  Allah  n’emirembe  bibeere  ku  ye) 
era  ebintu  ebikwata  ku  Nnabbi  n’abituusa  ku  bantu  b’emirembe  emi- 
rala.  Mu  ngeri  eyo  y’emu  naffe  tujja  kwebala  nga  bannamukisa  era 
abafunye  ekitiibwa,  singa  mu  mulimo  guno  gwe  tukola  tunaasobola 
okufuna,  ne  bwe  kiba  kitono  kitya,  okulingiza  ku  bintu  ebikwata  ku 
Nnabbi  eby’enjawulo  era  ne  tugoberera  empisa  ze  ensuffu.  Kiteekwa 
kitegeerekeke  nti  tuli  wala  nnyo  n’okwebala  nti  tutegedde  nnyo 

era  ne  tunnyonnyola  Ow’ekitiibwa  Nnabbi  (okusaasira  kwa  AUah 
n’emirembe  bibeere  ku  ye)  nga  bwe  kimugwanira  n’okumuwa  eki- 
tibwa  kye  ekimugyamu.  Okusinziira  ku  bunene  bwa  Omubaka  wa 
Allah  (okusaasira  kwa  AUah  n’emirembe  bibeere  ku  ye),  ebigambo 
byaffe  birina  okutwalibwa  nga  okugulu  kw’enjuba  kumu  okw’ekitan- 
gaala  okuyita  mu  kisaanikira  ekibikka  ettaala.  Allah  Oweekitiibwa 
ategeeza  nti: 


“Mazima  ddala  mu  Mubaka  wa  AUah  mulinamu  eky’okulabi- 
rako  ekirungi  eri  oyo  yenna  aba  asuubira  okusisinkana  Allah  wamu 
n’okutuuka  ku  Lunaku  Iw’enkomerero  era  n’ajjukira  nnyo  Allah.”  (al 
Ahzaab,  33  :  21) 

Allah  Owoobuyinza  era  alayira  obulamu  bwa  Nnabbi  olw’oku- 
laga  ekitiibwa  Nnabbi  ky’alina  mu  maaso  ge  n’agamba  nti 
“Ndayidde  obulamu  bwo!  . . .”  (al  Hijri,  15  :  72).  N’olw’ekyo  tekisoboka, 
ng’omuntu  ayita  mu  bigambo  obugambo,  okutegeera  n’okwetooloola 
okumanya  obulamu  obwo  obwatwalirwa  waggulu. 

Sheikh  Ghalib,  omu  ku  bantu  abaatiikirivu  mu  batontomi 
b’omu  biseera  bya  Ba-Ottoman,  ng’ayita  mu  bigambo  bino  alaga 
okwagala  kw’alina  eri  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye): 

Mukama  waffe  ....  Kabaka  wa Bannabbi  bonna,  Kabaka omwa- 
tiikirivu. 

Oli  okuvumula  okutaggwaawo,  Mukama  wange,  eri  abo  aba- 
Iwadde  abatalina  mwasirizi. 

Mukama  wange,  oli  mwoyo  ogusinga  okuba  n’ekitiibwa  mu 
maaso  ga  Katonda, 

Oyo  eyalayira  obulamu  bwo,  Mukama  wange,  n’ebigambo 
Ebitukuvu  nga  bissiddwa  mu  nkola, 

Ahmad,  Mahmuud  era  Muhammad,  oli,  atenderezebwa  mu 
bitonde  byonna. 

Okusaasira  gye  tuli  okuva  ewa  Katonda  waffe,  ng’onywezeddwa 
okusinziira  ku  Butukuvu  . . . 

Ekitiibwa  kya  Nnabbi  (okusaasira  kwa  Allah  n’emirembe  bibee- 
re  ku  ye)  kiri  waggulu  nnyo  mu  maaso  ga  AUah  okutuusa  nti  Allah 
Owoobuyinza  okugondera  Nnabbi,  akubala  ng’okumugondera  ye 
kennyini.  So  nga  okugyemera  Nnabbi  Ow’omukisa  (okusaasira  kwa 
Allah  n’emirembe  bibeere  ku  ye)  ne  bwe  kuba  kutono  kutya,  kumala 
okwonoona  emirimo  gy’omuntu  egy’eddiini  era  ne  kugifuula  egi- 
talina  mugaso.  Okuwa  Nnabbi  ekitiibwa  kutwalibwa  ng’okugezesa 
okutya  omuntu  kw’atyamu  Allah  gye  kukoma;  wadde  n’okwogera  eri 
Nnabbi  okutali  kulungi  kwabalibwa  ng’okwali  kulaga  omuntu  bwe 
yali  yasigalamu  obutamanya  bw’Ebiseera  Eby’obutamanya.  Allah 
Oweekitiibwa  yalaga  obukulu  bw’okujjukiranga  Nnabbi  (okusaasira 
kwa  Allah  n’emirembe  bibeere  ku  ye)  mu  mitima  gyaffe  n’obutatuva 
ku  nnimi  zaffe,  n’atuuka  n’okutulagira  mu  buli  sswala  ezisaalibwa 
buli  lunaku  okusomanga  nti: 


“Emirembe  gibeere  ku  ggwe  owange  Nnabbi  n’okusaasira  kwa 
Allah  n’emikisa  gye!” 

Wadde  ng’omuntu  abeera  mu  sswala  okulamusa  obulamusa 
omuntu  omulala  nga  kimuviirako  esswala  ye  okwonooneka,  naye 

Allah  Oweekitiibwa  teyakoma  ku  kya  kujjulula  kya  kusaalira  Nnabbi 
We  mu  tteeka  lino  naye  ekybkusaalira  Nnabbi  nbkukifuula  yaki- 
fuula  tteeka.  Kino  Imaam  al  Ghazaali  akyogerako  bw’atyi: 

“Ng’oweereza  ebiramuso  byo  eri  Nnabbi  (okusaasira  kwa  AUah 
n’emirembe  bibeere  ku  ye)  mu  biseera  by’esswala,  kitwale  nti  w’ali 
mu  buntu,  mu  mutima  gwo.  Beera  mumativu  nti  ebiramuso  byo 
bijja  kumutuukako  era  nti  ajja  kukuddamu  mu  ngeri  esinga  obu- 
lungi.”  {(ihyaa-u  Uluumu  ddiini,  I,  224) 

Khalid  al  Baghdadi,  Seeka  ow’ekkubo  ly’ekisuufi  ery’olu- 
jegere  Iw’eki  Naqshband  omwatiikirivu,  mu  bbaluwa  ye  ey’okuna 
mu  Maktuubaati  (biwandiiko  bye)  ayogera  ebigambo  by’omuyivu 
Shihaab  ibn  Hajar  al  Makki  eyagamba  nti: 

“Bwe  tusoma  ‘as  Salaamu  alayka’  nga  tuli  mu  kutuula  mu  sswala, 
okutoola  salaamu  kuno  kuba  kwolekezeddwa  eri  Nnabbi  nga  kubn- 
ga  okusaba  AUah  Owoobuyinza  okutegeeza  Omubaka  ku  kusaba 
kw’abagoberezi  be.  Ng’amaze  okulaba  okusaba  kw’abagoberezi  be  mu 
nsi  eno,  Nnabbi  ajja  kuwa  obujulizi  ng’abawolereza  ku  Lunaku  Iw’en- 
komerero.  N’okujjukira  okubeerawo  kwe  okw’omwoyo  nga  tusaala 
kiba  kyongera  omutima  okumanya  n’okussa  omwoyo  ku  sswala.”^ 

Kizibu  okutegeerera  ddala  n’okunnyonnyola  obulamu  bwa 
Nnabbi  obw’omuwendo,  oyo  ensi  gwe  yeewuliriramu,  obw’omuwen- 
do  era  obuwanvu.  Ekigendererwa  kye  tulina  mu  kwogera  ku  linnya 
lye  ery’omukisa,  bye  bigambo  byaffe  okufuna  ekitiibwa,  oluusi  naffe 
okufuna  omugabo  mu  kitiibwa  ekyo.  N’olw’ekyo  tukubiriza  abasomi 
baffe  okutusonyiwa  ebigambo  byaffe  obutasobola  kuwa  kifaananyi 
kituufu  ku  bbeeyi  ya  Nnabbi  (okusaasira  kwa  Allah  n’emirembe 
bibeere  ku  ye)  n’ekitiibwa  kye  ekisuffu. 

1  Maktubat-i  Mawlana  Khalid,  Olup.  118;  Risalatur-Rabita,  (Mawlana 
Safiyyuddin,  mu  Rashahat  gloss)  olup.  225  -  226. 

Awatali  kubuusabuusa,  ennimi  nazo  zifuna  okulemererwa  kwe 
kumu  ngbkutegeera  bwe  kufuna,  nga  kino  kiva  ku  butasobola  kula- 
ba  nbkufumiitiriza  Omubaka  Owemikisa  (okusaasira  kwa  Allah 
n’emirembe  bibeere  ku  ye).  Nnabbi  (okusaasira  kwa  Allah  n’emirem- 
be  bibeere  ku  ye)  kye  kifo  omuli  ebikusike  ebitakoma,  ng’omuntu 
asobola  kubituukako  okusinziira  ku  maanyi  n’obwesimbu  bw’okwa- 
gala  kw’alina  gy’ali.  Tusaba  buyambi  okuva  eri  Allah  Oweekitiibwa 
okutusobozesa  okutuuka  ku  kutegeera  obulamu  bwa  Nnabbi  ow’eki- 
tiibwa  (okusaasira  kwa  Allah  n’emirembe  bibeere  ku  ye)  n’okufuna 
obusobozi  okubaako  ne  kye  tujja  mu  mpisa  ze  ez’okulabirako;  era 
atusonyiwe  olw’ensobi  ze  tuyinza  okukola  mu  bigambo  nga  tuli  mu 
mulimu  ogw’okunnyonnyola  obulamu  bwe  obwatiikirivu. 

Nga  tuli  mu  buwufu  bw’abaatukulembera  abalunngamu,  tud- 
damu  ebigambo  bino: 

Ayi  Allah!  Buliwa  obuddukiro  bw’aboonoonyi,  bwe  kiba  nti 
oliwo  kusonyiwa  balongoofu  na  bawulize  bokka?  Ani  gwe  banaawan- 
jagira  singa  osalawo  kusaasira  balongoofu  era  abatya  Katonda?!^ 

Naffe  obubudamu  tubunoonya  mu  sseamayanja  w’okusaasira 
kwa  Katonda  era  ne  tumusaba  okutusonyiwa  olw’okuseerera  kw’en- 
nimi  zaffe  okutali  kugenderere,  okuyinza  okuva  ku  nsobi  n’obuvumu 
bwe  tutandise  nabwo  okugezaako  okunnyonnyola  obulamu  bwa 
Nnabbi  ow’ekitiibwa  (okusaasira  kwa  AUah  n’emirembe  bibeere  ku 
ye),  wadde  nga  omukisa  mutono  ebigambo  gwe  biyinza  okuwa. 

Ayi  Allah!  Ku  Iwa  Nnabbi  Muhammadi  Omulondemu  (okusaa- 
sira  kwa  Allah  n’emirembe  bibeere  ku  ye),  tukusaba  otusonyiwe. 

Amiina! 


2  Bayhaqi,  Shuabu’l  Iman,  II,  26;  Ghazzali,  Ihya,  I,  338. 

Abasomi  baffe  abalungi! 

Ekitabo  kino  kye  tuwandiise  kyongereza  ku  kitabo  ekybku- 
na  ekya  Nebiler  Silsilesi,  ekyasooka  okufulumizibwa  mu  lulimu 
Olutuluuki.  Ebitabo  ebisatu  ebisooka  bikwata  ku  bulamu  bwa 
Bannabbi  abaasooka.  Ekitabo  ekybkuna,  ekyayogera  ku  bulamu  bwa 
Nnabbi  Muhammadi  (okusaasira  kwa  Allah  n’emirembe  bibeere  ku 
ye)  n’ebiseera  bye  mu  bufunze,  kye  kino  kye  tulanduludde  mu  kitabo 
kino  ekipya  kye  tufulumizza  nga  tukigaziyizza  mu  bitabo  ebinene 
bibiri  nga  ekisooka  kyogera  ku  biseera  bye  ng’ali  Makka  ate  eky’oku- 
biri  ne  kyogera  ku  biseera  by’obulamu  bwa  Nnabbi  eby’e  Madiina. 

Nneebaza  ne  sekwebaza  Murat  Kaya  olw’obuyambi  bw’ampadde 
mu  kunoonya  ensibuko  ya  hadiisi  n’ebikwata  ku  bulamu  bwa  Nnabbi 
(okusaasira  kwa  Allah  n’emirembe  bibeere  ku  ye).  Okwebaza  kwan- 
ge  era  kugenda  eri  abawuunuzi  abo  abakoze  omulimu  omunene  mu 
kuwuunula  ekitabo  kino.  Amannya  g’abawandiisi  abo  abaasooka 
okuwandiika  ku  bulamu  n’ebiseera  bya  Omubaka  Ow’emikisa  nago 
ngogeddeko  n’okugassaamu  ekitiibwa.  Mbasabira  Allah  abasonyiwe 
era  abasaasire.  Okuwangula  kuva  wa  AUah  Oweekitiibwa  Yekka. 


Osman  Nuri  TOPBA§ 
January  (Gatonnya)  2012  /  Uskudar 

Obukulu  Bw’okumanya  Ebyafaayo  Bya  Nnabbi 

Olw’okutegeera  N’Okussa  Obusiraamu  Mu  Nkola 

Waliwo  ebintu  bingi  eby’enjawulo  ebiyamba  mu  kuteekateeka 
obugunjufu  bw’omuntu  n’empisa  ze.  Abantu  bafuna  embeera  zaa- 
bwe  ez’obuntu,  olulimi,  eddiini  n’ebitendo  eby’empisa  nga  babijja  ku 
by’okulabirako  by’abantu  ababeetoolodde  be  batwala  ng’eby’okulabi- 
rako.  Ng’oggyeeko  abantu  abatono  ennyo,  naye  okutwalira  awamu, 
eyo  y’embeera  y’obutonde  bw’omuntu.  Okugeza,  buli  mwana  okwo- 
gera  atandika  kukuyigira  ku  bakadde  be,  oluvannyuma  n’agenda 
ng’ayiga  okutuusa  Iw’ayiga  n’ennimi  endala.  Bw’atyo  bw’ayiga  ennimi 
ezo  aba  ayita  mu  kukoppa  byakulabirako  birala. 

Okusikirizibwa  kuno  okukoppa  kitendo  kikulu  nnyo  mu 
kuzimba  embeera  ekiri  mu  buli  muntu.  Okuyiga,  ebiseera  ebisinga 
obungi,  kulimu  kuteekawo  byakulabirako  bya  kukoppa,  kye  kimu 
birungi  oba  bibi.  Omuntu  afuna  embeera  ze  ng’ayita  mu  bintu  ebi- 
muteekebwako  embeera  mw’awangaalira  okutuusa  okukoppa  kwe 
gye  kukoma.  Wadde  ng’olulimi  Iwo  lufunibwa  mu  ngeri  ya  butonde, 
ebitendo  eby’eddiini  n’eby’omwoyo  byo  tebifunika  mangu. 

Ensonga  ereeta  obuzibu  buno,  kwe  kuba  nga  ku  maanyi  g’oku- 
salawo,  omuntu  agattako  obwagazi  bw’omwoyo  (nafsi),  ne  Sitaane, 
ng’ebimu  ku  bigezo  eby’amaanyi.  Enkonge  zino  ebbiri  ziziyiza 
omuntu  okukola  ebirungi  era  ne  zifukuutirira  omuntu  okugenda 

mu  maaso  ng’ali  mu  kkubo  eriri  ekyennyume  kye  kkubo  eddungi. 
N’olw’ekyo,  waliwo  obwetaavu  obw’amaanyi  eri  Bannabbi  n’abantu 
abatukuvu  abalina  emitima  emigonvu,  abaatuukiriza  obulamu  bwa- 
bwe  obw’omwoyo,  nga  ku  bwo  kwe  baazimbira  embeera  zaabwe 
zonna,  nga  bamaze  okwesumululako  enjegere  z’obwagazi  bw’emyoyo 
gyabwe  era  nga  bagobye  ne  Sitaane.  Ekitali  ekyo,  omuntu  tasobola 
kuwona  bugayaavu,  obubuze  wamu  n’obujeemu,  ebiyinza  okumufii- 
riza  okwesiima  okw’olubeerera.  Era  eyo  ye  nsonga  Iwaki  abantu  bee- 
siba  ku  kutambulira  ku  kkubo  ly’abo  be  beegomba,  ka  libe  ddungi 
oba  bbi,  era  nga  kw’abo  kwe  beegeraageranyiza.  Kyakusaalirwa 
olwaleero  okulaba  ng’aboonoonyi  abavundu  b’empisa,  abaawan- 
gulwa  obwagazi  bw’emitima  gyabwe,  nga  baleka  ababalaga  ekkubo 
okwonoona  obulamu  bwabwe.  Kino  mu  byangungu  kuba  kuddira 
bantu  abakyamu  ne  babatuuza  ku  nnamulondo  z’emitima  gyabwe, 
nga  gye  biggweera  nga  tebalina  mulala  gwe  bakwenyakwenyezza 
okuggyako  bo  bennyini. 

Ruumi  annyonnyola  embeera  eno  mu  nnyiriri  zino  wammanga: 

Okulaba  endiga  ngedduka  omusege  tekyewuunyisa,  kubanga 
omusege  mulabe  waayo  wa  lulango.  Naye  ekiyinza  okwewuunyisa 
kwe  kulaba  ngendiga  egudde  mu  kkwano  nomusege! 

Mu  kifo  ky’okulekera  emisege  emitima  gyaffe  mu  kiseera  kyaffe 
ekitono  ennyo  ku  nsi  olwo  ne  tuflirwa  ebyengera  ebitaggwaawo, 
tuteekeddwa  emitima  egyo  gyonna  okugiwaayo  eri  eby’okulabirako 
ebisinga  obulungi,  nakyo  nga  ye  mukulembeze  w’ensi  eno  yonna, 
mukama  wa  Bannabbi,  Muhammadi  Mustafa  (Omulondemu)  (oku- 
saasira  kwa  Allah  n’emirembe  bibeere  ku  ye),  ne  tumugondera  nga 
twagala  era  ne  tumufuula  Kabaka  afuga  emitima  gyaffe.  Okumwagala 
Allah  Owoobuyinza  yakufuula  kwa  tteeka,^  nga  bwe  kirambikibwa 
mu  ayah  eno  wammanga  ne  ayah  ezigifaanana  mu  Kulaane  nti: 

03  Laba,  at  Tawba,  9  :  24. 

- 

^  Jjl 

“Nnabbi  y’asinga  okubeera  Abakkiriza  okumpi  n’okusinga  bo 
kennyini. . .”  (al  Ahzaab,  33  :  6) 

Mu  bigambo  bya  Nnabbi  (okusaasira  kwa  Allah  n’emirembe 
bibeere  ku  ye)  ebyanyumizibwa  Abu  Hurayira,  okwagala  Nnabbi 
kakwakkulizo  ka  imaan  (obukkiriza). 

“Ndayira  Oyo  afuga  obulamu  bwange,  teri  muntu  mummwe 
ajja  kuba  na  bukkiriza  okutuusa  Iw’ananjagala  okusinga  bw’ayagala 
kitaawe  n’abaana  be.”  (Bukhari,  ekitabo  l,  ekitundu  2,  namba  13) 

Mu  hadiisi  endala  eyanyumizibwa  Anasi  (AUah  amusiime), 
obuwoomerevu  bw’obukkiriza  butuukibwako  singa  AUah  ne 
Omubaka  we  babeera  nga  be  basinga  obuganzi  eri  omuntu  omukki- 
riza  okusinga  ekirala  kyonna.  (Bukhari,  ekitabo  l,  ekitundu  2,  namba  15)* 

Ekyafaayo  kino  ekyanyumizibwa  Abdalla  ibn  Hishaamu  (Allah 
amusiime),  kiraga  eddaala  okwagala  kwaffe  eri  Nnabbi  (okusaasira 
kwa  AUah  n’emirembe  bibeere  ku  ye)  kwe  kwandituuse: 

‘Olunaku  lumu  Umaru  (Allah  amusiime)  yatambulatambulako 
ne  Nnabbi  wa  Allah  (okusaasira  kwa  AUah  n’emirembe  bibeere  ku 
ye)  ne  wabaawo  Nnabbi  (okusaasira  kwa  Allah  n’emirembe  bibeere 
ku  ye)  we  yakwatira  omukono  gwa  Umaru,  Umaru  kwe  yava  oku- 
gamba  nti: 

“Ndayira  Allah,  nkwagala  nnyo”. 

Nnabbi  (okusaasira  kwa  Allah  n’emirembe  bibeere  ku  ye) 
yamubuuza  nti: 

“Umaru!  Onjagala  n’okusinga  abaana  bo?” 


4  Laba  Bukhari,  Imaan,  9,  14;  Muslim,  Imaan,  67. 

Umaru  yaddamu  nti:  “Yee!” 

Onjagala  nbkusinga  abantu  bo  aboowaka?” 
“Yee,  Nnabbi  wa  Allah.” 


“Onjagala  nbkusinga  ebybbugagga  byo?” 

“Yee,  Nnabbi  wa  Allah,  nkwagala  nbkusinga  ebybbugagga 
byange!” 

Omubaka  wa  Allah  (okusaasira  kwa  Allah  n’emirembe  bibeere  ku 
ye)  yeeyongera  n’abuuza  nti:  “Onjagala  n’okusinga  bwe  weeyagala?” 

Umaru  (AUah  amusiime)  yaddamu  nga  bw’asrkattiramu  nti: 
“Nedda,  Omubaka  wa  Allah”. 


Nnabbi  (okusaasira  kwa  Allah  n’emirembe  bibeere  ku  ye)  kwe 
kumugamba  nti:  “Obukkiriza  bwo  tebujja  kujjula  okutuusa  okwa- 
gala  kwo  gyendi  Iwe  kunaasinga  engeri  gye  weeyagalamu”. 

Umaru  (Allah  amusiime)  yagenda  n’abeerako  yekka  akaseera 
oluvannyuma  n’akomawo.  Ng’ayimiridde  mu  makkati  g’omuzikiti 
yawogganira  waggulu  eddoboozi  lye  gye  lyali  likoma  nti: 

“Omubaka  wa  AUah,  kati  nkwagala  n’okusinga  bwe  nneeyagala!” 

Wano  Omubaka  Ow’ekitiibwa  kwe  kumugamba  nti:  “Kati  nno 
Umaru!”  ekyali  kitegeeza  nti  kati  obukkiriza  bwo  bujjudde.  (Bukhari, 
Aymaan,  3) 


Akakwakkulizo  k’okwagala,  kwe  kujjukira,  buli  kaseera,  omun- 
tu  gw’oyagala  n’okulaba  nga  mukwatagana  mu  brkolwa  ne  mu 
birowoozo.  Omuntu  okufuna  omutima  ogujjudde  okwagala  Nnabbi 
(okusaasira  kwa  AUah  n’emirembe  bibeere  ku  ye),  yeetaaga  okuyi- 
ga  Sunna  ze  n’okuzikoppa  n’obwegendereza  n’okuziwa  ekitiibwa. 
Obusiraamu  tebuyinza  kuteekebwa  mu  nkola  mu  ngeri  ematiza 
awatali  muntu  kumanya  bikwata  ku  bulamu  bwa  Nnabbi  n’  omu- 

tima  okugujjuza  okumwagala.  Ekkubo  erituusa  omuntu  okufuna 
okwagala  kwa  Allah  Oweekitiibwa,  kwe  kwagala  Nnabbi  (okusaasira 
kwa  Allah  n’emirembe  bibeere  ku  ye).  Naye  okumwagala  kwetaagisa 
okumumanya;  ate  awatali  kwagala  Nnabbi  (okusaasira  kwa  Allah 
n’emirembe  bibeere  ku  ye)  okugenda  ewala,  omuntu  tayinza  kufuna 
bukkiriza  butuukiridde.  Olw’ensonga  ezifaanana  bwe  zityo,  Nnabbi 
Ow’emikisa  yassa  essira  ku  kuteekawo  okwagala  okw’ekika  ekyo, 
abagoberezi  be  n’abannyonnyola  engeri  ensengejje  ekwata  ku  ngeri 
y’okutumbula  omukwano  guno  oguteekeddwa  okubeerawo. 

Okuva  Omubaka  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  Iw’ali  nga  ye  ntikko  ya  Bannabbi,  obulamu  bwe 
bukunngaanya  era  ne  businga  obulungi  bwonna  obwa  Bannabbi 
abaasooka  abasukka  mu  mitwalo  ekkumi  n’ebiri  mu  enkumi  ennya 
(124,000)  be  bagamba  nti  baatumwa.  Teyakoma  ku  kubeera  na 
kirabo  kya  kulunngamya  bantu  ba  kiseera  kye  bokka  naye  yaweebwa 
omukisa  ogw’okuba  nga  ye  w’okulunngamya  abantu  b’emirembe 
gyonna  egyaddirira  n’egiriddirira  okutuukira  ddala  ku  Ssaawa  ey’en- 
komerero  nga  Khatamun  Nabiyyiina,  eyaggalawo  Bannabbi  bonna. 

Nnabbi  Muhammadi  (okusaasira  kwa  AUah  n’emirembe  bibee- 
re  ku  ye)  ye  Nnabbi  yekka,  mpozzi  n’okuba  ye  muntu  yekka  mu 
byafaayo,  eyawandiikibwako  kalonda  yenna  akwata  ku  bulamu  bwe. 
Ekitundu  kitono  nnyo  ku  nneeyisa  ya  Bannabbi  abaasooka  ennungi 
ekyatutuukako.  Nnabbi  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  asigala  nga  ye  yekka  mu  lujegere  olwo  olw’emi- 
kisa  amanyiddwa  obulamu  bwe  bwonna,  okuva  ku  bintu  ebitono 
bye  yakolanga  mu  lunaku  okutuusa  ku  bintu  ebikwata  ku  mbeera 
ez’obuntu  okulaga  ewala.  Okumanya  kuno,  olw’okusaasira  kwa  Allah 
Oweekitiibwa,  kujja  kujjululwa  okuva  ku  mulembe  okudda  ku 
mulala  okutuusa  ku  nkomerero  y’ebiseera. 

Bwe  kityo,  ekiwa  empisa  z’Obusiraamu  enkizo  ne  kizirinnyisa 
okuva  mu  bintu  ebiri  mu  birowoozo  obulowoozo  ne  kizifuula  ezi- 
sobola  okussibwa  mu  nkola,  gwe  mukisa  Obusiraamu  gwe  bwafu- 
na  okubeera  ng’ebikolwa  eby’okulabirako  ebya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  nga  byonna 
byawandiikibwa  mu  bujjuvu  bwabyo  era  ne  bikuumibwa  okutuusa 
olwaleero  nga  tebikyusiddwaamu  n’akatono. 

Ng’abantu,  tulina  okutwala  empisa  ennungi,  omuli  okwesiga 
Allah  Owoobuyinza,  okusiima,  okumatira  ne  Katonda  ky’aba  asa- 
zeewo,  obugumiikiriza  nga  waliwo  ekigezo  ekituuseewo  oba  omu- 
tawaana  oguguddewo,  obuzira,  okwewaayo  olw’abantu  abalala,  oku- 
gaba,  obwetoowaze,  obukkakkamu,  n’ebirala  bingi.  Okwo  kw’oyon- 
gereza  nti  tulina  okusigala  nga  twepimira  amasanyu  n’ebizibu  ebi- 
gwawo  mu  bulamu  bwaffe.  Nnabbi  Muhammadi  (okusaasira  kwa 
Allah  n’emirembe  bibeere  ku  ye)  kye  kirabo  Allah  Owoobuyinza 
kye  yagonnomolera  obuntu  mu  kuteekawo  ebipimo  ebirungi  mu 
ngeri  y’okussaawo  ebipimo  ebituufu  eby’empisa  zino  n’okubirunga 
obulungi  ku  Iw’abalala. 

Nnabbi  Ow’emikisa  obulamu  bwe  yabutandika  nga  mulekwa, 
embeera  esinga  okubeera  enzibu  mu  mbeera  za  bantu,  era  n’agenda 
ng’ayita  mu  mitendera  gyonna  emizibu  okutuusa  Iwe  yatuuka  ku 
ntikko  y’okubeera  mu  nsi  bwe  yafuuka  Nnabbi  nga  mu  kiseera  kye 
kimu  ye  mukulembeze  w’eggwanga.  Abantu  bonna  mu  biti  bya- 
bwe  mwe  bagwa  baasobola  okufuna  eky’okulabirako  mu  mitendera 
gyonna  Nnabbi  gye  yagenda  ayitamu.  Olw’ebipimo  ebirungi  nga 
Nnabbi  ayita  mu  mayengo  ag’enjawulo,  abantu  ab’ebiti  eby’enjawu- 
lo  basobola  okufuna  eby’okuyiga  okuva  mu  bulamu  bwa  Nnabbi 
ow’omukisa  ssi  mu  birowoozo  bulowoozo  byokka  naye  ne  mu 
kubissa  mu  nkola. 

Nblw’ekyo,  engeri  yokka  omuntu  gy’asobola  okufunamu  emi- 
kisa  gya  Allah  Oweekitiibwa  kwe  kuyiga  ebikwata  ku  bulamu  bwa 
Nnabbi  (okusaasira  kwa  Allah  n’emirembe  bibeere  ku  ye)  n’omutima 
ogukankana  mu  by’omwoyo.  Okuyiga  okw’ekika  ekyo  kuteekwa 
okutuusa  omuntu  eri  okussa  mu  nkola  ebintu  by’aba  ayize  n’oku- 
bisomesa  abalala.  Naye  era  ekikulu,  nga  bwe  tuyiga  ebintu  ebyo, 
tuteekeddwa  okwegendereza  ne  tussa  mu  nkola  nga  tuyita  mu 
kkubo  ettuufu  mu  ntambuza  y’obulamu  bwe,  kubanga  ebikolwa  bya 
Omubaka  wa  Allah  Ow’ekitiibwa  (okusaasira  kwa  Allah  n’emirembe 
bibeere  ku  ye)  biraga  engeri  bbiri: 

1.  Ebikolwa  ebyeyawulidde  Nnabbi  (okusaasira  kwa  Allah 
n’emirembe  bibeere  ku  ye)  yekka;  okugeza  nga  bwe  yayinzanga  oku- 
saala  ekiro  okutuusa  ebigere  bye  Iwe  byazimbanga,  bwe  yasiibanga 
n’atasiibulukuka  ennaku  eziwera;  bwe  yayinzanga  okuwaayo  byonna 
bye  yabanga  nabyo  -  ng’agamba  nti  ne  bwe  byandibadde  nga  byen- 
kana  olusozi  Iwe  Uhudi  -  ng’abiwaayo  nga  saddaaka  awatali  kwesi- 
galiza  kantu  okuggyako  ekyo  ekyali  kimala  okusasuza  ebbanja,  ate 
nga  teyaleka  kintu  kyonna  kya  kusikira  basika  era  n’agaana  okubeera 
ng’afuna  saddaaka  era  n’atakoma  ku  ye  yekka  naye  saddaaka  n’azi- 
gaana  ne  bazzukulu  be  okutuusa  ku  nkomerero  y’ebiseera. 

Wadde  nga  Nnabbi  (okusaasira  kwa  Allah  n’emirembe  bibeere 
ku  ye)  yali  yagamba  nti  yali  muntu  ng’abantu  abalala  (Bukhari, 
Swalaat  31,  Ahkaam  20),  naye  era  kimanyiddwa  okuba  nga  yagaana 
Basswahaba  abamu  abaali  baagala  okukoppa  enkola  ye  ey’okusiiba 
awatali  kusiibulukuka  nga  bw’abagamba  nti,  “Nze  siringa  mmwe, 
kubanga  nze  Allah  andiisa  era  n’annywesa.”  (Bukhari,  Ekitabo  3,  Ekitundu 
31,  namba  145) 

Abakkiriza  tebalina  maanyi  okukoppa  Nnabbi  (okusaasira  kwa 
Allah  n’emirembe  bibeere  ku  ye)  mu  bintu  ebyo  ebizibu  bwe  bityo. 
N’olw’ekyo,  ebikolwa  ng’ebyo  byeyawulidde  Nnabbi  (okusaasira  kwa 

Allah  n’emirembe  bibeere  ku  ye)  yekka  ng’abagoberezi  be  tebakkiri- 
zibwa  kumugoberera  mu  bintu  eby’ekika  ekyo. 

2.  Ebikolwa  ebiyinza  okukoppebwa  buli  muntu  na  mu  buli 
mbeera.  Ssunna  za  Nnabbi  (okusaasira  kwa  Allah  n’emirembe  bibee- 
re  ku  ye)  ziriwo  kugobererwa  bantu  bonna  abagwa  mu  biti  eby’en- 
jawulo  era  abali  mu  mbeera  ezitali  zimu,  buli  omu  okusinziira  ku 
busobozi  bwe. 

Tetukakatibwako  kugoberera  ebirungi  ebiri  mu  bikolwa 
ebyeyawulidde  Nnabbi  (okusaasira  kwa  Allah  n’emirembe  bibeere 
ku  ye)  bye  twogeddeko  waggulu;  ebirungi  ebyo  ebiri  waggulu  mu 
bire  bye  tutasobola  kugoberera.  Naye  bye  twogeddeko  mu  kitundu 
eky’okubiri  ebyo  tulina  okubikoppa  mu  bulamu  bwafe  bwonna 
okutuusa  Iwe  tussa  omukka  ogw’enkomerero,  nga  obusobozi  bwaffe 
gye  bukoma.  Olw’okutwala  Nnabbi  (okusaasira  kwa  Allah  n’emi- 
rembe  bibeere  ku  ye)  ng’omukulu  ennyo  mu  bulamu  bw’omuntu, 
Abatuluuki  batera  okuyita  buli  mwana  waabwe  erinnya  Mehmetcik, 
ekitegeeza  ‘Muhammad  omutono’,  nga  kye  beesunga  kwe  kubafuula 
abantu  abakoppebwa,  okusinziira  ku  bitone  bye  baba  nabyo,  mu 
kussa  mu  nkola  engeri  za  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  enkulu. 

Okutegeera  obulamu  bwa  Nnabbi  (okusaasira  kwa  Allah  n’emi- 
rembe  bibeere  ku  ye)  kikulu  nnyo  era  kiyamba  mu  kutegeera  eki- 
gendererwa  n’amakulu  ga  Kulaane  Entukuvu. 

Nga  bwe  kyogerwa  mu  Kulaane  nti: 


■  jJl  Aj  Jjj  .  Jjjjj  AjIj 

jLJj  .JjjjaLJI  jjSJJ  j-Uj 

“Mazima  ddala  (Kulaane  eno)  Bubaka  okuva  ewa  Katonda 
w’ebitonde.  Yagissa  Omwoyo  Omwesigwa  (Malayika  Jibuliiru),  ku 
mutima  gwo  olyoke  obeere  ow’omu  batiisa.  Mu  lulimi  Oluwalabu 
olunnyonnyofu.”  (al  Shu-araa,  26  :  193  -  195) 

Emyaka  amakumi  abiri  mu  esatu  gye  yamala  nga  Nnabbi  kwali 
kunnyonnyola  Kulaane  Entukuvu,  ekikifuula  ekitasoboka  okutan- 
dulula  ekigere  mu  kutegeera  Ekitabo  Ekitukuvu  awatali  kumanya 
bulamu  bwe.^ 

Okutegeera  enkola  y’Obusiraamu  mu  ngeri  entuufu  n’okufu- 
na  obutuukrivu  obw’omwoyo,  kyetaagisa  omuntu  okufuna  oku- 
ganyulwa  mu  myaka  abiri  mu  esatu  egy’obulamu  bwa  Nnabbi 
obwalimu  ebintu  ebikulu  ennyo.  Obulamu  bw’omwoyo  busobola 
kutuukirira  n’amaanyi  agava  mu  Mubaka  wa  Allah  (okusaasira  kwa 
Allah  n’emirembe  bibeere  ku  ye).  Obulamu  bwe  obutaliimu  kwegya- 
labya  bulinga  ekisiige  omulagirwa  ebintu  byonna  ebirungi  ebiri  mu 
Busiraamu. 

Abantu  abo  abakoowoola  abalala  okuyingira  Obusiraamu  oba 
abasomesa  Obusiraamu  tebayinza  kukola  mirimo  gyabwe  nga  teba- 
manyi  bikwata  ku  bulamu  obw’emikisa  obwa  Nnabbi  waabwe  (oku- 
saasira  kwa  Allah  n’emirembe  bibeere  ku  ye)  okuva  Iw’ali  nti  y’awa 
eby’okulabirako  ebisinga  okulabika  mu  kusomesa  wamu  n’okuyita 
abantu  okujja  eri  Obusiraamu.  Okumanya  okw’ekika  ekyo  kuba 


5  Okuggyako  nga  ebigambo  ebituufu  binnyonnyoddwa  ebifaananyi  ebirabikako, 

omuntu  aba  ajja  kugwa  mu  nsobi  ng’abissa  mu  nkola,  kubanga  abantu  batera 
okutegeera  ebintu  ebizibu  nga  bayita  mu  bintu  ebibatuukako  mu  bulamu 
n’okusinziira  ku  ddaala  ly’okutegeera  kwe  balina.  Eby’okulabirako  ebyaddala 
biwa  ekyanya  ebintu  ebitategeerekeka  mwe  biyinza  okweyubulira,  olwo 
ne  bitalekaawo  mukisa  gwonna  gwa  kintu  kusigala  nga  tekitegeerekese. 
N’olw’ekyo,  ebirowoozo  byonna  ebyaleetebwa  olw’obulungi  bw’abantu 
byayawukana  mu  ngeri  gye  byassibwa  mu  nkola,  nga  kino  kiva  ku  kubulawo 
ebipimo  ebikukuutivu. 

- 


NNABBI  MUHAMMAD  OMULONDEMU  M 


kujja  kugatta  okumanya  wamu  nbmutima  olwo  kuteekewo  ebipimo 
ebirungi  wakati  waabyo  byombi. 

Omuvubuka  ayagala  okubeera  omwesigwa  mu  bantu  be, 
omufuzi  w’eggwanga  eyettanira  okubeera  omufuzi  omwenkanya 
mu  bantu  be,  omusajja  anoonya  okubeera  taata  alumirwa  mukyala 
we  n’abaana  be,  omuduumizi  ow’amagye  afuba  okuwangula  entalo, 
mu  bufunze,  Abasiraamu  bonna  gye  bafa  benkana,  bateekeddwa 
okufuna  eky’okulabirako  ekisinga  obulungi  okuva  ku  bulamu  bwa 
Nnabbi  (Siya’un  Nabii).'’ 


Ensonga  Lwaki  Ekyndo  kya  Buwalabu 

Kyalondebwa  Okubeera  Awatandikira  Obusiraamu 

Okusobola  okutegeera  obulungi  Iwaki  Buwalabu  yalondebwa  oku- 
beera  ekifo  awaazaalibwa  Obusiraamu,  twetaaga  okumanya  embee- 
ra,  obuwangwa  n’ebitendo  ebyawula  Abawalabu  wamu  n’okumanya 
embeera  ez’enkula  y’ensi  n’embeera  z’abantu  mwe  bawangaalira. 

Ensi  zikirimaanyi  ebbiri,  Byzantine  ne  Peruusia  (Persia),  zombi 
zaali  za  muliraano  n’ensi  za  Buwalabu.  Ba  Byzantine  baalina  amatwale 
mangi  era  nga  baalina  ebizibu  bingi  mu  nsonga  ezikwata  ku  ddiini. 
Abafuzi  baago  baayonoona  eddiini  y’Obugoberezi  bwa  Kristo  eyo 

“Teri  muntu  ayinza  kutandulula  kigere  kusukka  misingi  Nnabbi  gye  yateekawo. 
Wadde  nga  waliwo  obuwanguzi  Bulaaya  bwetuuseeko,  amateeka  gonna 
nemisingi  Bulaaya  bye  yaleeta  tebimala  bwbbigeraageranya  n’eby’Obusiraamu. 
Ffe,  amawanga  ga  Bulaaya,  wadde  nga  obugunjufu  bwaffe  bulina  emikisa 
mingi  gye  bufunye,  naye  tukyali  ku  ddaala  erisooka  ku  madaala  Muhammadi 
kw’ayimiridde  era  nga  ye  ali  waggulu  ayimiridde  ku  ddaala  erikomererayo. 
Awatali  kubuusabuusa,  teri  muntu  ayinza  kumusinga  mu  mbiro  zino.  Na 
kino  ekitabo  (Kulaane),  engeri  gye  kiri  ekituukana  n’embeera,  kijja  kusigala 
nga  kirina  kya  maanyi  kye  kikola  ku  bantu  okutuusa  ku  nkomerero  era  kijja 
kukunngaanya  abantu  b’amawanga  amalala  we  kiri.”  (Johann  Wolfgang  von 
Goethe) 

gye  baakyusakyusanga  nga  bwe  baayagalanga.  Mu  nkiiko  zaabwe  eza 
Kkanisa  ebyawandiikibwa  ebimu  baabirangiriranga  ng’ebitukuvu  ate 
ebirala  ng’ebitalina  musingi  gwonna,  ng’amateka  g’eddiini  bagako- 
zesa  nga  bwe  baayagalanga.  Okuboola  mu  ddiini  baakukozesanga 
okubayamba  mu  nsonga  z’eby’obufuzi,  era  ng’ebiseera  bingi  omuku- 
lembeze  omuggya  yayinzanga  okuboola  gwe  yabanga  addidde  mu 
bigere.  Emisolo  egyabinikibwanga  abantu  n’enguzi  eyakyeyonoo- 
nere  mu  bakozi  byayonoona  emirandira  gy’embeera  y’abantu. 

Peruusiya  (Persia)  nayo  yali  mu  kavuyo  ak’empisa  n’eby’obufu- 
zi.  Eddiini  eya  Zoroaster  yatabangula  era  n’erinnyirira  ekitiibwa 
ky’omuntu  bwe  yakkiriza  omuntu  okuwasa  maama  we  ne  muwala 
we.  Bamazda  baagamba  nti  ng’omukka  ogussibwa,  amazzi,  n’omu- 
liro  bwe  biri  bya  lukale,  abantu  nabo  baalina  eddembe  lye  limu  ku 
bakyala  abo  be  baali  basobola  okukozesa  awatali  kusosola  nga  bwe 
guli  ku  bintu  ebirala  byonna. 

Obugunjufu  bw’Abayonaani  nabwo  bwetooloolanga  bwe- 
toloozo  nga  gye  buva  gye  budda  nga  buli  kaseera  babeera  mu 
kulwanagana  kwa  Filosofe  awamu  n’okukkiririza  mu  bya  wongo,  so 
ng’eby’obuwangwa  by’Abayindi  byasigala  nga  biri  mabega  nnyo,  mu 
mpisa  ne  mu  mpangaala  yaabwe. 

Ku  ludda  olulala,  Abawalabu  bo  baasigala  nga  bawangaalira 
mu  bibiina  by’abantu  abalinga  baliraanye  era  nga  beetooloddwa 
eddungu  eddene,  ekintu  ekyabakuuma  obutafuna  bweraliikirivu  bwa 
kuzinduukirizibwa  okw’amagye  ne  mu  by’obuwangwa.  Abawalabu 
tebaafugibwako  mu  nfuga  y’amatwale;  bwe  batyo  ne  basigala  mu 
mbeera  yaabwe  nga  teboonooneddwa  bya  buwangwa  biva  bweru. 
Obutonde  bwabwe  nabwo  tebwakwatibwako.  Empisa  nga  okukuuma 
ensa,  omuntu  okukuuma  ekigambo  kye,  okugaba,  obuzira  n’obugu- 
miikiriza,  n’ebirala,  byali  bikyali  birungi  nga  bikyabalimu,  okuggyako 
nti  olumu  byayitiriranga  ne  bibuuka  ensalo  oba  ne  bikendeera  ne 

bifuuka  bitono  nnyo,  ne  bitabeera  mu  bipimo  ebituufu  ebituukana 
n’embeera  za  bantu  ez’obutonde.  Awatali  mulunngamya  abalagirira 
ekkubo  ettuufu,  baawangaaliranga  mu  kizikiza  eky’obutamanya. 

Obutamanya  bwabwe  n’obuddu  eri  obwagazi  bw’emitima  gyabwe 
byali  bibikkiridde  embeera  ennungi  eyali  yeekwese  wansi  w’embeera 
zaabwe  ez’obutonde.  Olw’okutya  nti  bawala  baabwe  baali  bayinza 
okuwambibwa  mu  ntalo  ne  batwalibwa  ng’abaddu  olwo  ne  baba- 
kaka  okukola  obwamalaaya  (ekintu  ekyandibamazeemu  ensa  n’oku- 
baswaza),  Abawalabu  bamusinzabibumbe  basobolanga  okutta  bawala 
baabwe  amabujje  nga  bayita  mu  kubaziika  nga  balamu,  ekintu  ekyalu- 
manga  ennyo  bamaama  b’abaana.  Abawalabu  era  baayinzanga  okweg- 
gyako  ebintu  kwe  baabanga  bayimiridde  mu  kuwangaala  kwabwe  ne 
babigaba  basobole  okukuuma  erinnya  lyabwe  ng’abagabi.  Obuzira 
bwabwe  n’okulaga  obutatya  byayinzanga  okubatuusa  okwetaba  mu 
ntalo  ezitakoma.  Ebyavanga  mu  ntalo  ezo  kwabanga  kuyiwa  musaayi 
omuyitirivu.  Okujja  kw’Obusiraamu  n’okujja  kwa  Nnabbi  Ow’ekitiibwa 
byakyusa  amayengo  gano,  empisa  embi  zonna  oba  ezaakozesebwanga 
obubi  ne  bizitereeza  eri  ekkubo  ettuufu,  era  ne  biggyawo  ebintu 
byonna  ebyavanga  mu  kukozesa  obubi  empisa  zino. 

Ensonga  endala  eyavaako  Buwalabu  okulondebwa  okubeera 
ekifo  awaali  obuzaale  bwa  Nnabbi  ow’enkomerero  kwali  kuggyawo 
kubuusabuusa  kwonna  okwandizzeewo  ku  Nnabbi  okubeera  omu- 
tuufu  era  n’okubeera  Omubaka  wa  Allah  Oweekitiibwa.  Okuva 
Abawalabu  Iwe  baali  abantu  abaali  batamanyi  kusoma  na  kuwan- 
diika  baasigala  nga  tebakwatiddwaako  byabuwangwa  ne  filosofe 
eby’amawanga  agaali  gabeetoolodde.  Singa  Nnabbi  (okusaasira  kwa 
Allah  n’emirembe  bibeere  ku  ye)  yali  amanyi  bulungi  eby’obuwangwa 
n’ebyali  bituukiddwaako  mu  bugunjufu  obw’amawanga  agaali  getoo- 
loddewo,  wamu  n’ebyali  mu  bitabo  byabwe  ebitukuvu,  wandibaddewo 
okubuusabuusa  nti  Nnabbi  eby’obwannabi  yali  abiyiiyizza  ng’ajja  ku 
bye  yali  ayize  okuva  mu  bantu  abalala.  Mu  ngeri  y’emu,  olw’entalo 

zaabwe  ezaava  mu  byafaayo  byabwe  ebiwanvu,  Abaperuusi  oba  aba 
Byzantine  bandikisanze  nga  kizibu  okukkiriza  Obusiraamu  singa 
eddiini  eyo  yali  evudde  mu  kitundu  ekimu  ku  bino.  Okwo  kwbgatta 
ekybkuba  nti  abantu  abalala  bandirowoozezza  nti  Obusiraamu  bwali 
buva  mu  emu  ku  mbeera  ezo  okusinga  okubeera  eddiini  eyava 
ewa  Katonda  Owoobuyinza.  Okuggyawo  okubuusabuusa  kwonna, 
Obusiraamu  bwe  butyo  bwasindikibwa  mu  bantu  abaali  batamanyi 
kusoma  wadde  okuwandiika  nga  buyitira  mu  mikono  gya  Nnabbi 
(okusaasira  kwa  Allah  n’emirembe  bibeere  ku  ye)  eyali  tasomangako, 
ng’ekyo  kiggyawo  okugamba  nti  Obusiraamu  bwayiiyizibwa  Nnabbi 
eyasoma  era  nga  bwatandikira  mu  bantu  abaali  abayivu. 

Buwalabu  era  yalina  enkizo  olw’ekifo  ky’erimu  ku  maapu  y’ensi 
ng’eri  wakati  wa  Bulaaya,  Asia  ne  Africa,  ekintu  ekyayanguyiza  oku- 
saasaana  kw’Obusiraamu  n’okutuuka  ku  bantu.^  Kulaane  Entukuvu 
era  ennyonnyola  Makka  ng’ekitundu  ekitali  kirungi  kulimiramu,* 
ekintu  ekyali  eky’okuwaliriza  abantu  baamu  okutambula  ennyo 
okusobola  okufuna  ebintu  ebibayamba  mu  bulamu  bwabwe.  Abantu 
abawangaalira  ku  kulima  batera  okubeera  n’akakwate  ku  ttaka  lya- 
bwe  era  nga  tebatera  kutambula  kugenda  wala.  Mu  ngeri  y’emu 
abantu  abakola  eby’emikono  nabo  babeera  n’akakwate  ku  bifo  mwe 
balukira  ebintu  byabwe  era  nga  nabo  tebatera  nnyo  kuva  mu  kifo 
kulaga  mu  kirala.  Naye  ng’abasuubuzi,  Banamakka  baali  bama- 
nyidde  okutambula  enngendo  empanvu  ekintu  ekyayamba  ennyo 
Obusiraamu  okusaasaana  nga  wayiseewo  akaseera.  Enkizo  eyo  gye 
baalina  ey’okutambula  enngendo  ne  batuuka  mu  nsi  ezeewala  n’obu- 
manyirivu  bwe  baalina  mu  kukolagana  n’abantu  ab’enjawulo  kiyinza 
okubalibwa  ng’ensonga  endala  Iwaki  Obusiraamu  bwatandikira  mu 
bantu  b’e  Makka. 


7  Laba  Muhammadi  Ilyas  Abdulghanl,  'larihu  Makka  (Taariikhu  Makka),  olup.  12-13. 

8  Laba:  Ibraahiim,  37. 

Okwagala  kwa  Katonda  kwawa  olulimi  Oluwalabu  omu- 
kisa  okubeera  nga  Iwe  lulimi  obubaka  mwe  bwayita  okusinziira 
ku  bitendo  ebisuffu  ebiri  mu  lulimi  olwo.  Bw’olugeraageranya 
n’ennimi  endala,  olulimi  Oluwalabu  lulina  enkizo  mu  ngeri  gye 
lukwataganamu  n’engeri  ebigambo  gye  bitabibwamu,  ebigambo 
engeri  gye  bizaalukukamu,  engeri  gye  luyungibwamu,  n’ebi- 
rala  bingi.  Oluwalabu  lulina  amaanyi  ag’okussa  amakulu  aga- 
singa  obuzibu  mu  bigambo  ebisinga  obwangu,  awatali  kubuza 
kigendererwa  mu  makulu  ago.  Obugagga  bwalwo  bulusobozesa 
okunnyonnyola  ebirowoozo  ebitategeerekeka  mu  ngeri  ennam- 
bulukufu  eyeekyewuunyo.  Olulimi  Oluwalabu  Iwali  Iwamala  dda 
okukula,  ekyalufuula  olulimi  Iwokka  mu  kiseera  ekyo  olwali 
lusobola  okutuusa  Katonda  bye  yali  ayagala  mu  ngeri  eyali  esinga 
obutuukirivu. 

Ekizinga  kya  Buwalabu  nakyo  kyali  kifo  kya  mukisa.  Jjajja  wa 
Nnabbi  Muhammadi  (okusaasira  kwa  Allah  n’emirembe  bibeere 
ku  ye)  owedda  yawangaalira  mu  kitundu  kino  era  n’azimba  Ka’aba, 
ng’omusingi  gwayo  gwali  gwa  dda  ng’ebyafaayo  by’omuntu  gye 
byatandikira.  Olw’okuba  nga  kino  Bannamakka  baali  bakimanyi, 
beebalanga  ng’abasika  ab’eby’omwoyo  aba  Bulayimu  ne  Ismaaila 
emirembe  gibeere  ku  bo.  Eno  y’ensonga  endala  eyabayamba  okuk- 
kiriza  n’okutegeera  Obusiraamu. 

Wadde  ng’omuntu  ayinza  okunokolayo  ensonga  endala  eziwera 
ku  nsonga  Iwaki  ensi  eno  yalondebwa  okukkiramu  Obusiraamu, 
waliyo  ensonga  endala  eyo  gye  tutayinza  kutegeera  eyalondesa 
ekifo  kino  nga  Allah  Oweekitiibwa  Yekka  y’agimanyi.  N’olw’ekyo 
tuba  tuwulira  nga  tuteekeddwa  okukomekkereza  ebigambo  bino 
n’ebigambo  ebigamba  nti  “oIjIj  2)1»  :  AUah  y’asinga  okumanya 
ky’ayagala. 

Makka:  Maama  w’ebibuga 

Makka  emanyiddwa  nga  maama  w’obubuga,  era  emanyiddwa 
nga  “Bakka”  oba  “ekibuga  eky’emirembe”.  Mu  lulimi  olu  Babilooni, 
Makka  ne  Bakka  bitegeeza  “ennyumba”.  Makka  ennene  yeetoo- 
loddwa  Yamani  mu  maserengeta,  Ennyanja  ya  Mediterranean 
(Mediterranean  Sea)  mu  mambuka,  Olugolomero  Iwa  Persia 
(Persian  Gulf)  mu  buvanjuba  n’ennyanja  emmyufu  (Red  Sea)  mu 
bugwanjuba.  Eri  mu  masekkati  g’amakubo  agagatta  zi  ssemazinga, 
naddala  Africa,  awo  omwalo  gwa  Jidda  we  gwakoleranga  omulimu 
omunene  okugatta  Makka  ku  makubo  ag’ennyanja.  Mu  Makka,  ekifo 
awali  Ka’aba  kyayitibwanga  Batw’haa,  ate  akabuga  kaayitibwanga 
Batnu  Makka. 

Makka  yatandikibwawo  Nnabbi  omututumufu  owa  Allah 
Oweekitiibwa,  Bulayimu  (emirembe  gibeere  ku  ye).  Bulayimu,  taata 
wa  Bannabbi,  yalina  omukyala  ng’ayitibwa  Sarah  eyali  omugumba 
nga  tamuzaaliranga  mwana.  Olw’ekizibu  kino,  Sarah  yawa  bba 
Bulayimu  (emirembe  gibeere  ku  ye)  omuddu  we  omukazi  eyayi- 
tibwanga  Hajara  ne  bafumbiriganwa  oluvannyuma  Iw’okumuta. 
Obufumbo  buno  bwavaamu  ebibala  eby’omwana  Ismaaila  (emi- 
rembe  gibeere  ku  ye),  oyo  eyavaamu  Ekitangaala  kya  Muhammad, 
ekintu  ekitaasanyusa  Sarah  eyali  yeesunga  ekitangaala  okuva  mu 
ye.  Ng’alabye  ekitangaala  ekyali  eky’okuyitira  mu  Ismaaila  nga  kiva 
mu  yali  omuddu  we  Hajara,  Sarah  yafuna  ennaku  ennyingi.  Yasaba 
bba  Bulayimu  (emirembe  gibeere  ku  ye)  okuggyawo  Hajara  ne 
Ismaaila  (emirembe  gibeere  ku  ye)  abatwale  mu  kifo  ekiri  ebunaayi- 
ra.  Naye  eno  ye  nsonga  eyali  erabikako  eri  emabega  w’okusalawo 
kwa  Katonda.  Bwe  kityo,  Bulayimu  (emirembe  gibeere  ku  ye)  yassa 
mu  nkola  ekiragiro  kya  Allah  Oweekitiibwa  n’atwala  omwana  ne 
maama  we  e  Makka,  ng’akulembeddwa  Malayika  Jibuliiru.  Bwe  baa- 
tuuka  e  Makka,  Jibuliiru  kwe  kugamba  Bulayimu  (emirembe  gibeere 
ku  ye)  ateeke  abantu  be  awo. 

Bulayimu  (emirembe  gibeere  ku  ye)  yeemulugunya  nga 
bw’agamba  nti: 

“Ekifo  kino  tekisobola  kulimirwako  wadde  okulundirwako.” 

Naye  Jibuliiru  yamukkakkanya  nga  bw’amugamba  nti: 

“Kituufu. ..  Naye  mu  bazzukulu  ba  batabani  bo  mujja  kuvaamu 
Nnabbi  atasomye.  Era  ne  Nnabbi  oyo  Ekigambo  kya  Katonda  ek’yo- 
bwannamunigina  n’obumu  bwe  (tawhiidi)  kijja  kujjula.”  (Ibn  Saad,  1. 164) 

Abdalla  b.  Abaasi  (Allah  amusiime)^  anyumya  nti: 

“Nnabbi  Bulayimu  yatwala  maama  waffe  Hajara  ne  muta- 
bani  we,  ng’akyali  muwere,  e  Makka  gye  yabaleka  emabega  w’omuti 
ogwali  okumpi  n’ensulo  ya  Zamzam  eyali  erindirirwa  okusimibwa. 
Yabawa  ekisero  ky’entende  n’ensawo  y’amazzi  ey’eddiba.  Bwe  yali  ali 
kumpi  okudda  eka,  Hajara  yamubuuza  bw’atyi: 

“Allah  ye  yakulagidde  okutuleka  wano  mu  nsi  enkalu?” 

9  AbdaUa  ibn  Abaasi  (Allah  amusiime)  ye  mutabani  wa  Abaasi  bw’atyo  yaU 
kizibwe  w’Ow’ekitiibwa  Nnabbi  (okusaasira  kwa  AUah  n’emirembe  bibeere  ku 
ye).  Maama  we  yayitibwanga  Ummu’l  Fadhwl  Lubaaba,  omukyala  eyakkiriza 
Obusiraamu  amangu  nga  Khaduja  (AUah  amusUme)  amaze  okubukkiriza.  Nga 
yakazaaUbwa,  ng’ebula  emyaka  esatu  okusenguka  kutuuke,  Ibn  Abaasi  yatwalibwa 
ewa  Ow’ekitUbwa  Nnabbi  (okusaasira  kwa  AUah  n’emirembe  bibeere  ku  ye)  eyassa 
omwana  mu  mikono  gye  n’asUmuula  ekibuno  n’entende  gye  yaU  agaayizzaamu 
mu  kamwa.  Olw’ekikolwa  kino  ekiyitibwa  tahniiq,  Ihn  Abaasi  oluvannyuma 
yayatiikirira  nnyo  mu  Basswahaba.  Oluvarmyuma,  Omubaka  wa  AUah  (okusaasira 
kwa  AUah  n’emirembe  bibeere  ku  ye)  kennyini  yasabira  Ibn  Abaasi  enfunda  bbiri, 
ku  lumu  yamusabira  n’ebigambo  ebyali  bigamba  nti:  “AUah,  nkusaba  omuwe 
okumanya  okwewala  mu  ddiini  era  omuyigirize  Kulaane!”  Bw’atyo  yafiiuka 
Swahaba  eyali  amanyi  ennyo  Kulaane  okutwala  ewala,  ekyamuweesa  erinnya 
erya  at  Tarjumaan,  ekitegeeza  omuwuunuzi.  Era  yali  amanyiddwa  nga  Hibru’l 
Ummah,  ekitegeeza  kakensa  w’ekibiina  ky’Abakkiriza.  Ng’otwaUddemu  hadiisi 
ezaddinganibwa,  Ibn  Abaasi  yaUna  omugatte  gwa  hadiisi  lukumi  mu  lukaaga  mu 
nkaaga  (1,660)  ze  yanyumya.  Ehiseera  bye  ebyasembayo  yabimala  nga  muzibe  era 
yaflira  mu  Twaifa,  mu  687  (H.  68),  ng’aweza  emyaka  egy’obukulu  71. 

Bulayimu  yamuddamu  nti:  Yee”. 

Hajara  kwe  kugamba,  mu  kwewaayo  eri  Allah  okw’ekika  ekya 
waggulu  n’obwesige  obungi  mu  Ye,  nti: 

“Bwe  kiba  bwe  kityo  Katonda  waffe  ajja  kutukuuma.  Tetujja 
kulekebwa  ttayo.” 

Oluvannyuma  yadda  awaali  mutabani  we  Ismaaila.  Ku  ludda 
olulala,  Bulayimu  yatambula  mukungujjo.  Naye  bwe  yatuuka  we 
baali  batakyamulengerera,  yasitula  emikono  gye  mu  bbanga  n’asaba 
bw’atyi: 


' — AXp  u-djv 

“Katonda  waffe!  Mazima  ndese  abamu  ku  bantu  bange  mu 
lusenyi  olutabeeramu  birime,  okumpi  n’Ennyumba  Yo  Ey’emizizo, 
Katonda  waffe,  basobole  okuyimirizaawo  esswala.  N’olw’ekyo  nku- 
saba  ofuule  emitima  gy’abantu  abamu  gibayaayaanire  era  obagabire 
ebibala  oboolyawo  ne  beebaza.  (Ibraahiim,  14  :  37)”  (Bukhai,  Anbiyaa,  9) 

Ng’amaze  okuleka  mukyala  we  n’omwana  we  omu  yekka  gwe 
yalina  mu  nsi  eno  enkalu  eteddamu  kantu,  Bulayimu  (emirembe 
gibeere  ku  ye)  yasaba  Allah  Oweekitiibwa  bw’atyi: 

“Katonda  wange!  Nkusaba  ofuule  ekifo  kino  ekibuga  eky’emi- 
rembe  era  ogabirire  abantu  abakirimu  ebibala  oyo  (yekka)  mu  bo 
aba  akkirizza  AUah  n’Olunaku  Iw’enkomerero.”  (al  Baqara,  2  : 126) 

Allah  Owoobuyinza  yakkiriza  edduwa  ya  Bulayimu,  abatali 
bakkiriza  n’abaggyamu  mu  kusaasira  kwe  era  n’abalagaanyisa  ebibo- 
nerezo  eby’amaanyi  mu  bigambo  bino: 


“N’agamba  nti:  ‘N’oyo  aliba  awakanyizza,  nja  kumuwa  okweya- 
gala  akaseera  katono  n’oluvannyuma  muzze  eri  ebibonerezo  by’Omu- 
liro  n’obuddo  obubi  ennyo.”  (al  Baqara,  2  :  126) 

N’olwaleero,  okusinziira  ku  dduwa  Bulayimu  (emirembe  gibee- 
re  ku  ye)  gye  yasaba  Allah  Owoobuyinza  ajjuza  emitima  gy’abala- 
mazi  okwagala  n’okuwa  Ka’aba  Entukuvu  ekitiibwa.  Emitima  gifuna 
emirembe  n’obutebenkevu  ebitenkanika  nga  giri  mu  bifo  ebyo  ebi- 
tukuvu. 

Amazzi  amatono  Bulayimu  ge  yalekera  Hajara  tegaabamazaako 
kaseera  kawera  era  gaggwaawo  mu  kaseera  mpa  we  kaaga.  Hajara 
yadduka  nga  bw’ava  ku  kasozi  ka  Swafa  n’adda  ku  kasozi  ka  Mar’wah 
ng’asuubira  okufuna  amazzi  era  nga  kino  yakikola  enfunda  ezaawera 
omusanvu.  Ebbanga  eriri  wakati  w’obusozi  buno  obubiri  liwera  mita 
ebikumi  bina  (400).  Bwe  yabanga  adduka  ate  nga  bw’atunula  ku 
mutabani  we  mu  nsonda  z’amaaso  ge.  Yali  talaba  bulamu  mu  kitun- 
du;  nga  tewali  muntu,  wadde  ekinyonyi.  Bwe  yatuuka  ku  Kasozi  k’e 
Mar’wa  yawulira  eddoboozi  nga  limulagira  nti: 


‘Siriikirira  owulirize! 

Hajara  yaddamu  nti:  “Yee,  nkuwulira...  Nkusaba  otuyambe 
bwbba  osobola!” 

Yalaba  malayika  ng’esima  ensulo  ya  Zamzam  ng’ekozesa 
ebiwawaatiro  oba  ebisinziiro.  Amazzi  gatandika  okufukumuka  nga 
gava  mu  ttaka.  Hajara  yasanyuka  n’asooka  okujjuza  eddiba  ly’amaz- 
zi.  Naye  gye  yakoma  okusena  amazzi  n’emikono  gye  n’amazzi  gye 
gaakoma  okufukumuka.  Kye  yakola  kwe  kukolawo  oluzzi  olutono 
okukunngaanyizaamu  amazzi  agafukumuka,  nga  bw’addinngana 
ekigambo  nti:  ‘zam  zam’  mu  kiseera  kye  kimu  amazzi  ng’ayagala 
galekere  awo.  (‘Zam  zam’  kitegeeza  ‘lekera  awo,  lekera  awo’). 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yagamba  nti,  “Allah  asaasire  maama  wa  Ismaaila!  Singa 
teyayanguyiriza  kujjuza  nsawo  ye  ey’amazzi  ey’eddiba  okuva  mu 
luzzi  Iwa  Zamzam,  Zamzam  n’olwaleero  gwandibadde  mugga 
ogukulukuta  ku  nsi.”  Ibn  Abaasi  yayongerako  nti,  “Nnabbi  Bulayimu 
yaleeta  Ismaaila  ne  maama  we  e  Makka  nga  maama  we  amuyonsa 
ng’alina  ensawo  y’amazzi  ey’eddiba.”  (Bukhari,  Anbiyaa,  9) 

Maama  ne  mutabani  we  baabeera  bawangaalira  ku  mazzi  okuva 
mu  Zamzam.  Waayitawo  akaseera  katono,  ekika  kya  Jur’hum  ekyali 
kiyita  okumpi  n’ekitundu  ekyo  ne  balengera  ekinyonyi  ekyali  kikka  nga 
bwe  kibuuka  mu  kifo  ekimu.  Baateebereza  nga  bwe  waali  wayinza  oku- 
beerawo  obulamu  mu  kitundu  ekyo  kwe  kutuma  abantu  babiri  bagen- 
de  balabe.  Bwe  baakizuula  nga  bwe  waaliwo  ensulo,  baasaba  okukkiri- 
zibwa  okusenga  okumpi  n’oluzzi.  Hajara  yabakkiriza  naye  n’abateekako 
akakwakkulizo  ak’obuteefuula  bannannyini  nsulo.  Bajurhum  bakki- 
riza,  ekintu  ekyabafuula  ekika  ekyasooka  okusenga  mu  Makka. 

Nga  wayise  ekiseera  ekibuga  Makka  kyafuuka  eggwanga.  Mu 
mwaka  gwa  207,  Bajur’hum  bwe  baagaana  ekika  kya  Khuzaa  oku- 
senga  mu  Makka,  Bakhuzaa  bawamba  ekibuga.  Batabani  ba  Ismaaila 
tebeetaba  mu  lutalo  luno  era  abafuzi  abapya  ne  batabatuusaako 

mutawaana.  Bakhuzaa  baafuga  ekibuga  emyaka  egyawera,  era  mu 
kiseera  ekyo  baava  ku  mulamwa  gw’eddiini  ya  Bulayimu  entuufu. 
Baawagira  okusinza  amasanamu  ne  bawagira  ensinza  enkyamu. 
Baateekawo  essanamu  lye  baatuuma  Hubal.  Batabani  ba  Ismaaila 
bwe  baafuna  amaanyi  nga  bakulirwa  Quswayy,  baagoba  Bakbuzaa 
mu  Makka  mu  mwaka  gwa  440. 

Quswayy  yateekawo  Dar’un  Nad’wa  eyakolanga  nga  pabyament 
mu  kibuga  Makka  wamu  n’ebitongole  ebirala  bye  yateekawo  okula- 
birira  obulamu  bw’embeera  ya  bantu  n’eddiini.  Emirimo  emitongole 
nga  okuduumira  eggye  mu  ntalo  wamu  n’okukuuma  bbendera  (qiya- 
dah),  okulabirira  Ka’aba  (Sidaanah,  hijaabah),  okuwa  abalamazi  amazzi 
(siqaayah)  n’okuliisa  abalamazi  okuva  mu  misolo  egikunngaanyizibwa 
(ridhwanah)  byonna  byali  mu  buvunaanyizibwa  bwa  Quswayyi.  Nga 
tannafa,  yaleka  alaamye  ebintu  ebyo  bisigale  mu  mikono  gya  bazzukulu 
be  Abdu’ddaar  ne  Abdu  Manaaf,  olwo  n’atandika  enkola  ey’ensikirano 
ey’ebintu  bino  okusikirwa  okuva  ku  taata  okudda  ku  mwana.'° 

Abatuuze  bonna  ab’e  Makka  baasobolanga  okwetaba  mu  ntuula 
za  palamenti  kasita  baawezanga  emyaka  amakumi  ana.  Wabula, 
enkola  yali  nti  bakulu  ba  mpya  oba  mayumba  bokka  be  beetabanga 
mu  ntuula  zino.  Ekyewuunyisa  kwe  kuba  nga  enkiiko  zino  ze  zimu 
ze  zeeyambisibwanga  mu  kulwanyisa  Qbusiraamu. 

Enkiiko  endala  zaali  za  nnaadi  ze  baakozesanga  okusisinkani- 
ramu  n’ebintu  ebirala  ng’okwo  kwe  wagattanga  ekigendererwa  kya  zo 
ekikulu  eky’okusalawo  ku  bye  kijaasi  n’eby’obufuzi. 

Qkuva  ettaka  ly’e  Makka  bwe  lyali  litali  ddungi  kulimirako,  aba- 
tuuze  okusobolaokweyimirizaawobaakukolangabayitamubusuubu- 
zi.  Makka  bw’etyo  yali  ekwata  ekifo  kya  ku  mwanjo  mu  bulamu 
obw’eby’obusuubuzi  mu  kyondo  kya  Buwalabu.  Eby’okusuubula  bya- 
nyinyitiranga  mu  biseera  eby’ekyeya  n’ebya  ttoggo.  Eby’obusuubuzi 

®10  Laba:  Ibn  Hishaam,  1,  135  -  142. 

byabeeranga  bikolebwa  ne  Syria  mu  biseera  bya  ttoggo  ate  ne 
Yamani  mu  biseera  by’ekyeya.  Okusinga  baakozesanga  nngamiya 
okutambuza  ebyamaguzi  era  nga  mu  biseera  ebimu  mu  lugendo 
olumu  mwayinzanga  okubeeramu  enngamiya  ezikunuukiriza  mu 
nkumi  ebbiri  mu  ebitaano  (2,500).  Obugagga  Makka  bwe  yafuna  mu 
kusuubula  bwali  bungi  nnyo  okutuusa  nti  ne  Allah  ekyengera  kino 
yakibajjukiza  ng’abayita  okudda  eri  Obusiraamu: 


“Olw’okukuuma  Abakulayishi;  okubakuuma  nga  batambula 
enngendo  z’okusuubula  mu  biseera  bya  ttoggo  n’ekyeya.  Kale  basinze 
Katonda  w’Ennyumba  eno,  Oyo  abaliisa  okubawonya  enjala  era 
n’abawonya  okuva  mu  kutya.”  (Quraysh,  106 :  i  -  4) 


Okusuubula  okw’enngendo  tekwali  kwangu  mu  Kizinga 
kya  Buwalabu  olw’obutabanguko  n’obutabaawo  bufuzi  bumu. 
Akalembereza  kaabeerangawo  mu  myezi  egy’emizizo  omwali  mutak- 
kirizibwa  kulwanira  okw’ekika  kyonna  wadde  obubbi  obw’omu 
kkubo,  era  kino  kye  kiseera  omusuubuzi  we  yasoboleranga  okufu- 
nira  ku  mirembe  n’okuggwaamu  okutya.  Naye  ne  mu  kino,  Makka 
yalina  enkizo  ku  bifo  ebirala  byonna.  Wadde  ng’okuziyiza  okulwana 
n’okulumbagana  n’obulabe  mu  bitundu  ebirala  nga  kwabeerangawo 
mu  mwezi  gwa  Rajab  gwokka,  naye  yo  Makka  yalina  ekiseera 
ekyeyongerayo  eky’obutatabaalagana  nga  kya  myezi  ena  egiyiti- 
bwa  Ash’hurul  hurumu  (Emyezi  egy’emizizo).  Gyo  emyezi  omu- 
naana  egisigadde,  enkola  eya  Basl  ye  yeeyambisibwanga  okukuuma 
ebyobugagga  by’amaka  amangi  obutatuusibwako  bulumbaganyi  oba 
okubbibwa.“ 


1 1  Laba:  Hamiidullah,  I,  24  -  25. 

Makka  mwabeerangamu  emyoleso  gyebyobusuubuzi  esatu  mu 
bifo  ebyayitibwanga  Ukaaz,  Majannah  ne  Dhu’l  Majaaz.  Emyoleso 
gino  gyabeerangayo  mu  biseera  bybkulamaga  okusinziira  ku  nkola 
ey’ekijaahiliyya  ey’ebiseera  ebyo,  era  emyoleso  gyafunanga  abantu 
abawera  ekyawanga  abasuubuzi  b’e  Makka  ennyingiza  ewera. 

Era  olw’okubeera  ekifo  omuli  Ennyumba  ya  Katonda,  Makka 
bulijjo  yateekebwangako  omwoyo  amawanga  agagyetooloodde. 
Wadde  nga  mu  byafaayo  waaliwo  okugezaako  enfunda  eziwera  oku- 
lumba  ekibuga  Makka,  naye  Makka  yasobola  okusigaza  obwetwaze 
bwayo.  Ne  Babyzantine,  abaali  bettanira  ennyo  okugaziya  obufuzi 
bwabwe  okubuna  ekizinga  kyonna  nabo  era  tebaasobola  kutwali- 
ramu  Makka. 


Ebyafaayo  Bya  Ka’aba  N’Obutukuvu  Bwayo 

Ekigambo  Ka’aba,  eyogerwako  emirundi  ebiri  mu  Kulaane,  mu 
Luwalabu  olwa  bulijjo  kitegeeza  ekintu  eky’ensonda  ennya.  Wadde 
nga  waliwo  amannya  amalala  agoogerwako  mu  Kulaane  okugeza 
al  Baytu,  Baytullaah,  al  Baytu’l  Atiiq,  al  Baytu’l  Haraam,  al  Baytu’l 
Muharram,  al  Masjidu’l  Haraam,  naye  era  esigala  ng’etera  kuyitibwa 
Ka’aba  al  Muadhwam,  ekitegeeza  Ka’aba  essibwamu  ennyo  ekitiibwa.'^ 

12  Ka’aba  yazimbibwa  ku  mpagi  eriko  obugazi  bwa  mita  emu  n’ekitundu.  Ebisenge 
byayo  birina  amayinja  ga  basalt  agawera  lukumi  mu  lukaaga  mu  kkumi  n’ana 
(1614)  nga  ga  nsonda  n’obugazi  obw’enjawulo  nga  gakunngaanyizibwa  okuva 
mu  Makka  yonna.  Ku  nsonda  yaayo  ey’ebuvanjuba  ye  wali  al  Hajaru’l  As’wadu, 
Ejjinja  Eriddugavu.  Ejjinja  eryo  lyateekebwa  mu  kasanduuke  aka  langi  eya 
sUiva  era  nga  lye  liraga  omulamazi  w’atandikira  okwetooloola  ne  w’amaUra. 
Ensonda  ya  Ka’aba  ey’ebuvanjuba  eyitibwa  Ruknu’l  As’wad  oba  Ruknu’s  Sharqi, 
ate  ensonda  eri  emitwetwe  (ey’omu  mambuka)  eyitibwa  Ruknu’l  Iraqi,  ensonda 
ey’ebugwanjuba  eyitibwa  Ruknu’s  Shaami,  ate  ensonda  ey’omumaserengeta 
eyitibwa  Ruknu’l  Yamaani.  Olugogo  olutambuza  amazzi  g’enkuba  okugajja 
waggulu  ku  kasolya  ka  Ka’aba  (Mizab’ul  Ka’aba)  lumanyiddwa  nga  Olugogo  Iwa 
Zaabu.  Okutandikira  ku  Ka’aba,  mita  essatu  ezisooka  ez’ekitundu  ekyetooloddwa 

Ebyafaayo  bya  Ka’aba  bitandikira  ku  Nnabbi  Adamu  (emi- 
rembe  gibeere  ku  ye),  omuntu  ow’olubereberye.  Bwe  yakka  mu  nsi 
yaweebwa  obuvunaanyizibwa  obw’okuzimba  ekifo  omw’okusinziza 
ku  ttaka  Ka’aba  w’eri  olwaleero.'^  Kino  kyogerwako  mu  Kulaane  mu 
ayah  eno  wammanga: 


“Mazima  ddala  ennyumba  eyasooka  okuteekerwawo  abantu 
y’eyo  eri  e  Bakka  nga  ya  mikisa  era  nga  kyakulunngamya  eri  ebi- 
tonde.”  (A1  Imraani,  3  :  96) 

Omubaka  wa  AUah  (okusaasira  kwa  Allah  n’emirembe  bibee- 


re  ku  ye)  ng’addamu  ekibuuzo  Abu  Dharri  (Allah  amusiime)  kye 


yabuuza,*'‘  ayogera  ku  Ka’aba  ng’ekizimbe  ekyasooka  okuzimbibwa  ku 


ekisenge  ekyagala  okuba  ngekyenkulungo,  nga  kiyimiridde  ku  buwanvu  bwa  mita 
emu  nbbutundutundu  3  (1.32  meters)  nbbugazi  obwa  mita  1.55,  ekisitukidde 
mu  nsonda  ekitunuulidde  mu  bukuka  kkono  obwa  Ennyumba  Eyeemizizo 
wakati  wa  Ruknu’l  Iraqi  ne  Ruknu’l  Shaami,  kiyitibwa  Haatim.  Ekitundu  kino 
kyali  kiri  mu  nda  mu  kizimbe  ekinene  ekya  Kaaba  Bulayimu  (emirembe  gibeere 
ku  ye)  gye  yazimba.  Naye  olw’ekkekwa  ly’ebintu  ebyeyambisibwa  mu  kuzimba, 
Abakulayishi  bwe  baali  baddaabiriza  Ka’aba  baali  tebalina  kya  kukola  wabula 
okusalawo  ekitundu  kino  okukireka  ebweru  w’omuzimbo. 

13  Laba  Twabari,  Taarikh,  I,  124. 

14  Erinnya  lya  Abu  Dharri  erya  ddala  ye  Jundab  ibn  Junaada.  Yali  amanyiddwa 
nga  Ghifaari  nga  kino  kiva  ku  kika  kye  ekya  Baghifaari  mwe  yasibuka. 
Ng’Omusiraamu  ow’okutaano,  Abu  Dharri  yali  musajja  munnaddini  nnyo,  era 
nga  mumativu  ne  hye  yali  alina,  ng’era  muntu  eyeeziyiza,  ekyatuusa  Nnahhi 
(okusaasira  kwa  Allah  n’emirembe  bibeere  ku  ye)  okumuyita  Masiihu’l  Islaam, 
ekitegeeza  Yisa  w’Obusiraamu.  Olw’okuba  nga  yabeeranga  nnyo  ku  lusegere 
Iwa  Nnabbi  Ow’ekitiibwa,  yagezangako  nnyo  okulaba  ng’aganyulwa  nnyo 
mu  kubeerawo  kwe,  era  ng’abuuza  bye  yabanga  tamanyi  ng’ayagala  Nnabbi 
(okusaasira  kwa  AUah  n’emirembe  bibeere  ku  ye)  abimutangaaze.  Mu  ngeri 

nsi,  ate  ekybkubiri  nga  ye  Masjid’ul  Aqsa,  omuzikiti  omutukuvu  oguli  e 
Yerusalemi.*^  Bwe  kityo  ekiwonvu  ky’e  Makka  kye  kyalondebwa  okubee- 
ra  ekifo  ekitukuvu  okuviira  ddala  ku  ntandikwa  y’ebyafaayo  by’omuntu. 

Oluvannyuma  Iw’Amataba  ga  Nuuhu  (emirembe  gibeere  ku 
ye),  Ka’aba  yaziikibwa  era  n’esigala  mu  musenyu  ekiseera  ekyawera. 
Yaddamu  okuzimbibwa  Bulayimu  oluvannyuma  Iw’okuyitawo  emyaka 
egiwera  ng’amaze  okuleka  omwana  we  ne  mukyala  we  mu  nsi  eyo.  Nga 
wayiseewo  emyaka  Bulayimu  (emirembe  gibeere  ku  ye)  yaddayo  oku- 
lambula  abantu  be  be  yali  yaleka  e  Makka,  era  bwe  yalaba  nga  mutabani 
we  avubuse,  Bulayimu  (emirembe  gibeere  ku  ye)  yamugamba  nti: 

“Katonda  waffe  atulagidde  okumuzimbira  ennyumba  ...  era 
ogenda  kunnyamba!” 

Omuvubuka  Ismaaila  (emirembe  gibeere  ku  ye)  yasitulanga 
amayinja  nga  Bulayimu  (emirembe  gibeere  ku  ye)  bw’azimba  ebi- 
senge  bya  Ka’aba.  Ekitundu  ky’ejjinja  erya  mabble  eryasigalako 
obuwufu  bw’ebigere  bya  Bulayimu  lye  lyakozesebwanga  okulinnyako 
okuyamba  Bulayimu  okutuuka  waggulu  okuzimba  ebisenge  ebiwan- 
vu.^®  Kulaane  Entukuvu  enyumya  ekyafaayo  ekyo  mu  bigambo  bino: 


eyo  yasobola  okukunngaanya  okumanya  ekyatuusa  Ali  (Allah  amusiime) 
okumuyitanga  ‘ennyanja  ybkumanya’.  Hadiisi  zokka  ze  yayogera  ziwerera 
ddaia  ebikumi  bibiri  mu  kinaana  mu  emu  (281).  Yafiira  mu  Rabaza  okumpi 
ne  Makka  mu  mwaka  gwa  31  ogwa  Hijira,  n’aziikibwa  abantu  batono. 

15  Laba  Bukhari,  Anbiyaa,  10. 

16  Said  Bektash,  Fadiu’l  Hajaril  As’wad  wa  Maqaami  Ibraahiim  (emirembe  gi- 
beere  ku  ye),  olup.  108;  Muhammad  liyaas  Abdulghani,  olup.  71-73. 
Okusinziira  ku  kitabo  ekimu,  Nnabbi  Buiayimu  (emirembe  gibeere  ku  ye) 
oluvannyuma  yayimirira  ku  jjinja  lya  marble,  Maqaamu  Ibraahim,  n’ayita 
abantu  bajje  bakole  Hijja.  (Said  Bektash,  olup.  111).  Ng’ayogera  ku  Maqaamu 
Ibraahiim,  Aliah  agamha  nti: 

jj\  IjJAoI j  IloI j  iillJ  c..^~Jl  Uijcf-  ilj 

“Era  jjukira  ekiseera  Bulayimu  ne  Ismaaila  we  baasitulira 
omusingi  gwe  Nnyumba  (nga  bwe  bagamba  nti:)  Katonda  waffe! 
Tukusaba  okkirize  omulimu  guno  okuva  muffe;  mazima  ddala 
Ggwe  Muwulizi  era  Amanyi  byonna”  (al  Baqara,  2  : 127)^^ 

Ka’aba  ye  Nnyumba  ya  Katonda  Owoobuyinza  naye  mu  ngeri 
ya  kabonero;  kwe  kugamba  nti,  ssi  nnyumba  ya  Katonda  kusulamu. 
Abasiraamu  basaba  Allah  Oweekitiibwa  nga  bayita  mu  kugyetoo- 
loola  emirundi  musanvu,  nga  batandikira  ku  Jjinja  Eriddugavu 
Nnabbi  Bulayimu  lye  yateeka  ku  emu  ku  nsonda  za  Ka’aba.  Ejjinja 
eriddugavu  lyakka  kuva  mu  Jjana,  era  nga  Nnabbi  Ow’emikisa 
(okusaasira  kwa  AUah  n’emirembe  bibeere  ku  ye)  bwe  yategeeza, 
lyali  lyeru  nnyo  nga  litukula  ng’amata  oba  muzira  mu  kiseera  we 
lyakkira,  naye  ne  liddugala  olw’ebyonoono  by’abantu.  (Tirmidhi,  Hajj, 
49  /  877;  Ahmada,  I,  307)'® 


Waliwo  abaagamba  nti  omuUro  ogwali  mu  Makka  ng’Obusi- 
raamu  tebunnaba  kujja  ne  bwe  bwali  bumaze  okujja  guUna  kinene  kye 
gwakola  mu  kufuula  Ejjinja  eriddugavu.  Naye  waliwo  ebigambibwa 
nti  oludda  Iw’Ejjinja  olwolekedde  ekisenge  kya  Ka’aba  lukyali  Iweru. 


“Ekiseera  ekyo  we  twafuulira  Ennyumba  nga  bwe  buddiro  bw’abantu  era  nga 
mwe  bafunira  emirembe,  (nga  bwe  tugamba  nti)  mufuule  ekifo  Bulayimu  we 
yayimirira  eky’okusaaliramu.”  (al  Baqara,  2  :  125) 

17  Ebisingako  awo  ku  kyafaayo  ekyo  iaba  Bukhari,  Anbiyaa,  9. 

18  Abamanyi  bagamba  nti  ebyonoono  bwe  biba  nga  biyinza  okukyusa  ejjinja 
obuyinja  ne  birifuuia  iiddugavu,  naye  bunene  ki  bwe  biyinza  okukoia  ku 
mutima!  N’oiw’ekyo,  okweziyiza  okukola  ebyonoono  n’amaanyi  gonna  kuba 
kufuuse  kwa  buwaze. 

- 

Mujaahid  anyumya  nti  Abudalla  ibn  Zubayir  (Allah  amusiime) 
bwe  yasuula  ebisenge  bya  Ka’aba  asobole  okugiddaabiriza,  yalaba 
oludda  olw’omu  nda  olw’Ejjinja  Eriddugavu  nga  Iweru. 

Muhammadi  ibn  Naafi  al  Huzaa-i  yali  omu  ku  baaliwo  mu 
mwaka  339  ogwa  Hijira  ng’Ejjinja  lizzibwa  mu  kifo  we  lyali  oku- 
sooka  nga  ba  kasobeza  ba  Qaraamitwa  tebannalitwala.  Muhammadi 
oluvannyuma  yawa  obujulizi  bw’atyi: 

“Naliwo  okwekebejja  Ejjinja  Eriddugavu  bwe  lyaggibwa  mu 
kasanduuke  mwe  lyali  ne  ndaba  ng’oludda  Iwa  lyo  lumu  Iwokka 
olwali  oluddugavu,  nga  Iwe  Iwali  luli  eno  abantu  gye  balaba,  kyokka 
ng’enjuyi  zaalyo  essatu  nga  zonna  njeru.” 

Mu  mwaka  ogwa  1039  ogwa  Hijira,  Ka’aba  yayonoonebwa  ama- 
taba  ag’amaanyi  agasaasaanira  Makka  yonna.  Mu  kiseera  ky’okud- 
damu  okugizimba,  Imaamu  Ibn  Allaan  al  Makkii  yeekebejja  Ejjinja 
Eriddugavu,  era  yalyogerako  nti  “ebitundu  by’Ejjinja  Eriddugavu 
ebyali  bitunudde  ku  bisenge  bya  Ka’aba  byali  byeru  nga  marble 
Nnabbi  Bulayimu  (emirembe  gibeere  ku  ye)  we  yasaalira  (Maqaamu 
Ibraahiim)”^^  Kulaane  enyumya  nti  omulimo  gw’okuzimba  Ka’aba 
bwe  gwakomekkerezebwa,  Nnabbi  Bulayimu  ne  mutabani  we 
Ismaaila  (emirembe  gibeere  ku  ye)  baasaba  AUah  Oweekitiibwa 
bwe  batyi: 


ijjlj  dU  iajJ  laji  iiaij  a^j 

lL^ij  l!j  aijlii  cjI  dJi  alp  aJj 


19  Laba  Said  Bektash,  olup.  36  -  38;  Dr.  Muhammadi  Ilyaas  Abdulghani,  olup.  43. 

“Katonda  waffe!  Tufuule  ffembi  Abasiraamu,  abeewaayo  ffem- 
bi  eri  okwagala  kwo,  ne  mu  bazzukulu  baffe  oteekemu  ekibiina 
kya  Abasiraamu  (abeewaayo  bonna  gybli);  otulage  ekifo  we  tuko- 
lera  emikolo  gyaffe;  era  otusonyiwe,  kubanga  Ggwe  Musonyiyi 
Omusaasizi. 

“Katonda  waffe!  Tukusaba  obatumemu  Omubaka  ng’ava  mu  bo 
ng’abasomera  Obubonero  Bwo,  era  ng’abayigiriza  ebyawandiikibwa 
n’okumanya  ensonga,  era  ng’abatukuza;  kubanga  Ggwe  Waakitiibwa 
Owaamaanyi.”  (al  Baqara,  2  :  128  -  129) 

Nga  bamaze  okuzimba  Ka’aba,  Allah  Owoobuyinza  yalagira 
Bulayimu  okuyita  abantu  bajje  bakole  Hijja  n’agamba  nti: 


“Langirira  Hijja  mu  bantu  bajja  kujja  gy’oli  ku  bigere  ne  ku 
nngamiya  enkowu,  nga  bava  mu  buli  kakubo  akeesudde  ebbanga.” 
(al  Hajj.  22  :  27) 

Ng’agoberera  ekiragiro  kya  Katonda  kino,  Bulayimu  (emirembe 
gibeere  ku  ye)  yalinnya  ku  lusozi  oluliraanyeewo  oluyitibwa  Abu 
Qubayisi,  n’akoowoola  abantu  abali  mu  mpuyi  ennya  zonna  n’ed- 
doboozi  ery’omwanguka,  ng’abategeeza  obuvunaanyizibwa  bwabwe 
okugenda  okulambula  Ka’aba.^” 


20  Laba  Kaamil  Miras,  Tecrid  Tercemesi,  VI,  20-21;  Said  Bektash,  olup.  111. 

Oluvannyuma  Iwbkulangirira  kuno,  Malayika  Omukulu  Jibuliiru 
yajja  n’alaga  Bulayimu  ensalo  z’Omuzikiti  Omutukuvu  ne  bbanga 
eriri  wakati  wa  Sswafa  ne  Mar’wa,  nga  bw’amugamba  ateekewo 
amayinja  alambe  ensalo  ezo.  Oluvannyuma  Malayika  Jibuliiru  yayigi- 
riza  Bulayimu  emikolo  gyonna  n’emitendera  gya  Hijja.  Oluvannyuma 
abantu  okuva  ebunaayira  baatandika  okulambula  Ka’aba  okukola  Hijja, 
ekintu  ekyafuula  Makka  entabiro  y’eddiini  ya  Allah  Owoobuyinza,  era 
ekyawa  ekibuga  Makka  ekifo  ekikulu  ennyo  mu  mitima  gy’abantu. 

Ate  ku  ludda  olulala,  ensaalwa  olw’obutukuvu  n’ekifo  kya  Makka 
mu  mitima  gy’abantu  byaleetera  ebika  ebyali  bisinza  ebibumbe  okutan- 
dika  okulumba  Makka.  Nga  Abraha  tannaba  kujja,  waaliwo  bakabaka 
b’e  Yamani  bamusinzabibumbe  basatu  balamba  abaagezaako  okulumba 
Ka’aba  n’ekigendererwa  eky’okugimenyawo.  Ekinyuma  kye  Iry’ab’ekika 
kya  Hudhaylu  abaakolanga  olukujjukujju  olw’okwetakluiluzaako  aba- 
labe  baabwe  nga  babawaga  okulumba  Ka’aba  nga  bakimanyi  bulungi 
nti  eggye  lyonna  eryali  lyetantala  okulumba  Ka’aba  lyabanga  lya  kufuna 
ebizibu  okuva  eri  AUah  Oweekitiibwa.  Kigambibwa  nti  baawaga  omu 
ku  Bakabaka  b’e  Yamani,  Tubba,^^  nga  bamugamba  nti  bwe  yandizinze 
Ka’aba  yandisobodde  okwetwalira  ebyobugagga  ebyali  bikukuliddwa 
mu  nda.  Kabaka  naye  kino  Iryamuwaga  n’alumba  Ka’aba  naye  oku- 
lumba  kwe  kwagwa  butaka  anti  ebigere  by’abalwanyi  be  byatubira  ne 
bibulira  mu  musenyu.  Abawi  b’amagezi  aba  Kabaka  abaali  abamanyi 
baamulabula  era  ne  bamumatiza  okudda  emabega.  Ng’addayo,  Kabaka 
yalagaanyisa  okuyisa  obulungi  Bannamakka,  era  n’abeera  ng’abawa 
ebirabo  ebingi,  nga  bw’abasuubiza  okuwa  Ka’aba  ekitiibwa.  Bwe  batyo 
abalumbaganyi  bwe  baasobola  okwetaasa  okuva  mu  kuzikirira.^ 

Amawulire  agakwata  ku  bintu  bino  ebyagwawo  gaakoleera 
ng’oluyiira  mu  bantu  b’Ekizinga  kya  Buwalabu,  ne  kiwa  Ka’aba  oku- 


Tubba  linnya  ettongole  eryaweebwanga  bakabaka  be  Yamani 
Laba  Ibn  Hishaam,  I,  19  -  20;  Abdurrazzaq,  V,  153. 

tiibwa  nbkussibwamu  ekitiibwa  mu  maaso  g’abantu.  Ekirowoozo 
ekigamba  nti  Makka,  Ka’aba  n’ekika  kya  Abakulayishi  nti  byali  birina 
obukuumi  bwa  Katonda  kyafuuka  ekikkirizibwa  mu  Bawalabu. 

Okusinza  mu  Nnyumba  ya  Allah  Oweekitiibwa  kwagenda 
mu  maaso  nga  Bulayimu  (emirembe  gibeere  ku  ye)  bwe  yakuso- 
mesa  okutuusa  okusinza  amasanamu  Iwe  kwasaasaana  mu  Makka. 
Okusinza  amasanamu  bwe  kwabuutikira  Makka,  bamusinzabibum- 
be  bajjuza  Ka’aba  n’ebifo  ebigyetoolodde  amasanamu.  Naye  awamu 
n’ekyo  Ka’aba  tebaagibbulamu  ssanamu  lyonna,  era  nga  baasigala 
bagiyita  Baytullah,  Ennyumba  ya  Allah  Oweekitiibwa.^^ 

Makka  bwe  yawangulwa  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye)  n’agiggulirawo  Obusiraamu, 
amasanamu  gonna  gaabetentebwa,  era  Ka’aba  yonna  n’enaazibwa 
n’amazzi  ga  zamzam  ku  ngulu  ne  munda  nga  kino  kirabirirwa 
Nnabbi  (okusaasira  kwa  Allah  n’emirembe  bibeere  ku  ye).  Eno  ye 
yali  entandikwa  y’enkola  ey’okunaaza  Ka’aba  n’amazzi  ga  Zamzam 
n’aga  looza  buli  mwaka,  okugifuuyira  akawoowo  ne  misiki  (musk) 
ne  anbar  (amber),  n’okuteekako  olugoye  olulala. 

Enkola  eyaliwo  mu  biseera  by’okusinza  amasanamu  ey’okuwanika 
ku  Ka’aba  ebitontome  omusanvu  Mu’allaqaatu  al  Sab’a  (ekitegeeza  mu 
lulimi  ebiwanikibwa  omusanvu’),  ebyasinganga  mu  mpaka  ze  baatee- 
kangawo,  n’ekikolwa  kye  baakola  eky’okuwanika  ku  bisenge  bye  bimu 
okulangirira  okusiba  nnati  ne  boyikooti  ku  Basiraamu,  biraga  engeri  gye 
baatwalangamu  Ennyumba  eno  Eyeemizizo  n’ekifo  kye  baagiwanga. 

Omulimu  gwonna  ogwakolebwanga  ku  Ka’aba  ne  ku  bantu 
abalambula  Ka’aba  gwatwalibwanga  nga  mukulu  nnyo.  Okusooka 


23  Mu  kutubira  mu  lutobazi  Iwbbutamanya,  ekyewuunyisa  bamusinzabibumbe 
tebaasinzaako  ebintu  ebisatu  bye  baatwalnga  nga  bikulu  nnyo:  Ka’aba,  Hajarul 
As’wad  ne  Maqaamu  Ibraahiim,  ate  bo  badda  mu  kusinza  emiti  egy’enjawulo 
n’amayinja.  Kino  kisoboka  kunnyonnyolwa  na  kuba  nga  waaliwo  obukuumi 
obw’enjawuo  obw’ebintu  biri  ebisatu. 

Nnabbi  Ismaaila  (emirembe  gibeere  ku  ye),  ye  yali  omusaale  okuko- 
la  emirimu  gino  egy ’ekitiibwa,  oluvannyuma  Iwe  ne  gisikirwa  abaa- 
na  be,  oluvannyuma  Ba-Jurhum  ne  bagisikira  era  n’oluvannyuma 
ne  gikolebwa  Abakulayishi.  Mu  kiseera  ky’okussaawo  ekibuga  ky’e 
Makka  tulaba  mu  kiseera  kye  kimu  entandikwa  y’emirimu  gino: 

1.  Sidaanah  oba  Hijaabah:  Omulimo  gw’okubikka  Ka’aba  olu- 
goye  n’okukuuma  ebisumuluzo  byayo.^^ 

2.  Siqaaya:  Okuwa  abalamazi  amazzi  n’eby’okunywa,  n’okula- 
birira  oluzzi  Iwa  Zamzam. 

3.  Ridhwanah:  Okuliisa  n’okulabirira  abalamazi  abaavu. 

Okuweebwa  emirimo  gino  kyatwalibwanga  ng’ekitiibwa  ekine- 
ne  mu  Bawalabu.  Mu  kiseera  kya  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye),  emirimo  gino  gyagabanyizi- 
bwa  mu  nnyumba  ez’amaanyi  mu  Makka.  Umaru  (Allah  amusiime) 
Kaliifa  ow’okubiri,  yassaawo  omusaala  olw’okutuukiriza  ekigendere- 
rwa  ekyo  ogwateekebwateekebwa  obulungi  mu  kiseera  kya  Muawiya 
(Allah  amusiime).  Ba-Ottoman  baatwala  omulimu  gw’okulabirira 
Ka’aba  okubeera  omukulu  ennyo,  nga  bawa  empeera  ey’amaanyi  abo 
abaakolanga  omulimu  gw’okulabirira  Ennyumba  Eyeemizizo  eno. 

Ismaaila  (emirembe  gibeere  ku  ye)  amanyiddwa  nga  ye  muntu  eyasooka 
okwambaza  Ka’aba.  (Abdurrazzaq,  V,  154)  Mu  byafaayo  by’Obusiraamu  byonna, 
okuteekateeka  olugoye  olubtkka  Ka’aba  kuzze  kulabirirwa  Kaliifa,  kabaka,  oba 
omufuziwaMakkaabaaliwo.ObwakaliifabwebwaddamumikonogyabaOttoman 
mu  1517,  olugoye  olubikka  Ennyumba  Entukuvu  Iwasigala  nga  lutungibwa  mu 
Misiri  (Egypt)  akaseera  akaawerera  ddala.  Mu  biseera  by’obufuzi  bwa  Suleyman 
“the  Magniflcent”  (Ow’ekitiibwa),  Istanbul  kyafuuka  ekrfo  mwe  batungrra 
olugoye  olw’omu  nda,  ng’oluvannyuma  n’olugoye  olw’ebweru  Iwagattibwako  mu 
biseera  bya  Sultan  Ahmed  III.  Olugoye  olwasembayo  okutungibwa  wansi  mu 
mikono  gya  ba  Ottoman  Iwaweerezebwa  mu  mwaka  gwa  1916,  ng’okwegugunga 
okwakulemberwa  Sharrf  Hussain  kwaziyiza  omulimu  ogwo  okweyongera 
okukolebwa  mu  ngeri  y’emu.  Oluvannyuma  olugoye  Iwaddamu  okutungibwa 
mu  Misiri  okumala  akaseera.  Olwaleero  olugoye  olubikka  Ka’aba  lukolebwa  mu 
kkolero  erimu  mu  Makka  nga  lyateekebwawo  Iwa  mulimu  ogwo  gwokka. 

Ekyafaayo  ky’Enjovu:  Ekiraga  Engeri  Ka’aba 

Gy  ’  Ekuumibwamu 

Ka’aba  eyazimbibwa  ku  kiragiro  kya  Allah  Oweekitiibwa,  buli 
kiseera  eri  mu  kulabirira  kwe.  Ekikakasa  ekyo  kye  kyafaayo  ekyaya- 
tiikirira  ennyo  ekimanyiddwa  mu  byafaayo  nga  Ekyafaayo  Kyenjovu, 
era  ekijjudde  eby’okuyiga  ebingi. 

Abraha,  Omulooma,  eyali  gavana  era  nga  y’akuuma  Yamani, 
yazimba  mu  San’aa  ekkanisa  ennene  ennyo  gye  yassaako  amajolo- 
bera  amangi,  ng’asuubira  okuwugula  ebirowoozo  by’abantu  babizze 
ku  kkanisa  eyo.  Kyokka  Abawalabu  tebaalaga  kufaayo  nnyo  eri  kka- 
nisa  eyo,  ekintu  ekyeraliikiriza  gavana  era  ne  kimumalamu  amaa- 
nyi.  Okusobola  okutuukiriza  ekigendererwa  kye,  yasalawo  oku- 
genda  okwonoona  Ka’aba,  eyali  etwaliriza  ebirowoozo  by’abantu, 
era  Ennyumba  Ey’emizizo  eyali  efuna  abagenyi  abagirambula  abangi 
ennyo.  Ng’amaze  okutegeka  eggye  ery’amaanyi  ennyo  eryalimu 
n’enjovu  ennyingi,  ky’oyinza  olwaleero  okugeraageranya  ku  tanka 
ennwanyi,  Abraha  yayolekera  Makka  asobole  okutuukiriza  entee- 
kateeka  ze  olwo  kkanisa  gye  yazimba  ebeere  nga  terina  kigivuganya 
mu  kusikiriza  emitima  gy’abantu. 

Nga  bali  kumpi  okutuuka  e  Kasbah,  Abraha  yakwata  ennga- 
miya  eza  Bannamakka  ng’ezimu  zaali  za  Abdul  Muttwalib,  jajja  wa 
Nnabbi  Ow’emikisa  (okusaasira  kwa  AUah  n’emirembe  bibeere  ku 
ye),  eyajja  ewa  Abraha  okumusaba  amuddize  enngamiya  ze.  Abraha 
mu  busungu  ng’alaba  Abdulmuttwalib  afa  ku  nngamiya  zokka 
yamukaayukira  nga  bw’amugamba  nti: 

“Nzize  kumenya  Ka’aba  naye  ggwe  ofa  ku  nngamiya  zo 
zokka!” 

Abdulmuttwalib  yamuddamu  mu  bukkakkamu  nti:  “Ka’aba 
erina  nnyiniyo  asobola  okugikuuma”. 

- 

Abraha  kwe  kumuddamu  mu  kwewaana  nti:  “Olwaleero  teri 
muntu  ajja  kuyimirira  mu  maaso  gange  mbu  akuuma  Ka’aba”. 

Oluvannyuma  Abraha  bwe  yalagira  amagye  ge  okulumba  nga 
boolekedde  Ka’aba  enjovu  zaagaana  okutambula.  Amangu  ago 
ebbanga  lyajjula  ebinyonyi  nga  biri  mu  bibinja  ne  bitandika  okukuba 
eggye  lya  Abraha  obuyinja  obutono  obwali  buva  mu  bbumba  ejjo- 
kye  bwe  byali  bisitudde  mu  njala.  Amayinja  gaakuba  buli  mulwa- 
nyi  mu  ggye  nga  bulinga  muzira  ne  bwonoona  buli  kye  bwatuu- 
kako.  Obunyonyi  obutono  bwasesebbula  ennjovu  ezaalabikanga 
ezitasobola  kuwangulwa  era  nga  zaali  zizitowa  bya  kitalo.  Omwaka 
ekyamagero  ekyo  mwe  kyagwirawo  oluvannyuma  gwamanyika  mu 
Bawalabu  nga  Omwaka  gw’Enjovu. 

Allah  anyumya  ekyafaayo  kino  mu  Kulaane  Entukuvu  bw’atyi: 


jtJl  •jj'^l  i— ciLj  y 

“Tolaba  Katonda  wo  engeri  gye  yakolamu  bannanyini  njovu? 
Teyafuula  enkwe  zaabwe  okubula?  N’abatumira  obunyonyi  nga 
buli  mu  bibinja  ne  bubakasuukirira  amayinja  ag’ebbumba  ejjokye. 
N’abafuula  ng’ebisubi  ebiririddwaamu  (ensolo).”  (al  Fiil,  105  :  i  -  5) 


Ka’aba,  Ennyumba  Ejjudde  ebirungi  omusinizibwa  Katonda 
omu,  bulijjo  Allah  yabeeranga  agiwa  emikisa,  era  ng’eri  wansi 
w’obukuumi  bwe. 


Ekibonerezo  Abraha  kye  yatuukako  olw’obunyoomi  bwe  yalaga 
eri  Ka’aba  kyasigala  nga  kulabula  okutuusa  ku  Ssaawa  esembayo 

(Olunaku  Iw’enkomero)  eri  abo  bonna  abayinza  okubeera  n’en- 
dowooza  efaananako  nga  eya  Abraha  eri  Ennyumba  Eyeemizizo 
efaanana  eya  Abraha. 

Kulaane  mu  ngeri  y’emu  eyogera  ku  bukulu  bw’emizrkiti  gya 
Allah  Oweekitiibwa  gyonna  n’egamba  nti: 


“Mulyazaamaanyi  ki  asinga  oyo  aziyiza  abantu  emizikiti  gya 
Allah,  okujjukiriramu  erinnya  lye,  n’afuba  okugyonoona?  Abo  tebaa- 
giyingiranga  okuggyako  nga  bali  mu  kutya;  bajja  kufuna  okuswala 
mu  nsi  muno  era  ne  ku  Lunaku  Iw’enkomerero  bajja  kuba  n’ebibo- 
nerezo  eby’amaanyi.”  (al  Baqara,  2  : 114). 

Abraha  okwemanya  kwe  okutaali  kwa  bulijjo  kwamuziba  amaaso, 
yeerowooza  okubeera  n’amaanyi  amangi,  era  ekibonerezo  kye  yafuna 
ne  kimugwanira.  Teyalumbibwa  nsolo  ezimanyiddwa  ng’ez’amaanyi 
ennyo,  okugeza  empologoma  oba  tiger,  wadde  emisota  egy’obusagwa 
naye  bunyonyi  obunafu  nga  bukozesa  obuyinja  obutono  okusinga 
kalimbwe  w’enkoko.  AUah  Owoobuyinza  bw’atyo  bw’asaanyaawo 
abatali  bakkiriza  abeemanyi  nga  Falaawo  (Pharaoh),  Nimuroodi 
(Nimrod)  ne  Goliyaasi  (Goliath)  ng’akozesa  ebitonde  ebirabika  ng’ebi- 
nafu,  alyoke  abalage  nga  bwe  bali  abanafu  okukamala. 

Abraha  kati  yali  addayo  e  Yamani,  ensi  gye  yali  avudde  mu 
kitiibwa  n’amaanyi,  ng’ali  mu  mbeera  enyoomesa  ennyo.  Yali  ng’ali 
mu  mbeera  ya  kwavula  ng’adda  ewaabwe,  ng’omubiri  gwe  gujjudde 
ebiwundu  nga  n’engoye  ze  ziyuliseyulise,.  Ekifaananyi  kye  kyakuyiga 

kya  maanyi  mu  kulaga  engeri  okunyoomebwa  gye  kutuuka  ne  mu 
nsi  eno  ku  bantu  abeewulira  era  abeemanyi. 

Omwaka  guno  okuyitibwa  Omwaka  gw’Enjovu  ye  yali  entan- 
dikwa  ey’okubala  emyaka  empya.  Okugeza  Swahaba  wa  Nnabbi 
Qubash  ibn  Ushaym  (AUah  amusiime),  yateranga  okwogera  ku 
Mwaka  gw’Enjovu  ng’abuulira  abantu  nga  ye  ne  Nnabbi  (okusaasira 
kwa  Allah  n’emirembe  bibeere  ku  ye)  bwe  baabazaala  mu  mwaka 
gwe  gumu. 

Uthumaani  ibn  Affaan  (Allah  amusiime)  lumu  yabuuza  Qubash 
ku  ani  eyali  asinga  obukulu  mu  myaka,  Qubash  (Allah  amusiime) 
n’amutegeeza  mu  ngeri  esinga  okubeera  ey’obwetoowaze  nti: 

“Nnabbi  (okusaasira  kwa  Allah  n’emirembe  bibeere  ku  ye)  awa- 
tali  kubuusabuusa  yansinga  ekitiibwa  n’obunene,  naye  bwe  tudda  ku 
ky’emyaka,  nze  nnamusooka  okuzaalibwa,^^  kuba  nzijukira  okulaba 
obusa  bw’enjovu  za  Abraha  nga  bwali  bukyali  bwa  kiragala  era  nga 
tebukyuse  kinene.”  (Tirmidhi,  Manaaqib,  2) 


Nnabbi  Bulayimu  (emirembe  gibeere  ku  ye)  Eyali  Ku  Ddiini 
Haniif,  Era  Eddiini  Ekkiririza  Mu  Kusinza  Katonda  Omu 

Wadde  ng’abantu  abasinga  obungi  mu  Makka  baali  bafuuse 
bamusinzabibumbe,  naye  emikululo  gy’okukkiririza  mu  Katonda 
omu  gyali  tegyasangulirwawo  ddala.  Abantu  abatono  abaali 

Nga  bwe  kyeyoleka  mu  mbozi  eno,  Basswahaba  bulijjo  baabeeranga  bakimanyi 
nti  Nnabbi  O  wemikisa  (okusaasira  kwa  AUah  nemirembe  bibeere  ku  ye)  ye  yali 
asinga  obulungi  era  nga  y’asinga  eddaala,  era  nga  kino  baali  bakyegendereza 
nnyo.  Nnabbi  okubakoonako  obukoonyi  oba  okubakwatako  kyabeeranga 
kintu  kya  kitiibwa  ekyagyaganyisanga  omuntu,  era  nga  Basswahaba  abangi 
abaafuna  omukisa  n’abakwatako  n’emikono  gye  emitukuvu  nga  baasonganga 
ku  mikono  gyabwe  ne  bagamba  nti: 

“Nnakozesa  mikono  gyange  gino  okuwera  eri  Omubaka  wa  Allah!”  (Ibn 
Sa’adi,  IV,  306;  Haythami,  VII,  42). 

bakyakolera  ku  ddiini  eya  tawuhiidi  (okukkiririza  mu  bumu  bwa 
Katonda),  nga  Bulayimu  (emirembe  gibeere  ku  ye)  bwe  yagisomesa 
baali  bakyasangibwayo  mu  butono  bwabwe.  Bulayimu  (emirembe 
gibeere  ku  ye)  abalibwa  mu  Busiraamu  nga  Khaliilullaah,  mukwano 
gwa  Allah,  era  nga  mu  kiseera  kye  kimu  ali  mu  Bannabbi  abakulu 
abataano,  aboogerwako  nga  Ulu’l  Azm  (Bannannyini  bumalirivu). 
Jajja  wa  Nnabbi  Owbmukisa  (okusaasira  kwa  Allah  n’emirembe 
bibeere  ku  ye),  Bulayimu  (emirembe  gibeere  ku  ye)  era  amanyidd- 
wa  okubeera  nga  yafuna  ebyawandiikibwa  (suhuf)  ebyamuweebwa 
Allah  Owoobuyinza. 

Erinnya  Bulayimu  lirabikira  mu  ssuula  abiri  mu  ttaano  mu 
Kulaane,  era  nga  lyogerwako  emirundi  nkaaga  mu  mwenda.  Ebimu 
ku  bitendo  ebiwaana  Bulayimu  ebyogerwa  mu  ayah  zino  mwe  muli: 
awwaah  (asinda  ennyo  nga  kino  kiva  ku  kisa  ekingi  n’obusaasizi  bye 
yalina),  haliimu  (omugumiikiriza),  muniib  (eyeenenya),  qaanitu 
(asinza  ennyo  Allah  Owoobuyinza),  shaakiru  (eyeebaza  ennyo)  ne 
haniifu  (ali  ku  ddiini  etagatta  kintu  kyonna  mu  kusinza  Allah). 
Eddiini  ya  Bulayimu  (emirembe  gibeere  ku  ye)  eyitibwa  Haniif. 
Kino  kitegeeza  okuleka  enkola  yonna  enkyamu  n’odda  mu  kkubo 
eggolokofu,  okulekayo  enzikiriza  yonna  eteri  nnunngamu  n’odda 
ku  kusinza  Katonda  Omu,  era  n’ofuuka  muwahhid,  oyo  akakasa 
obw’omu  bwa  Katonda  Oweekitiibwa. 

Allah  Owoobuyinza  agamba  bw’atyi  mu  Kulaane: 


“Ne  bagamba  (Abagoberezi  ba  Kristo  n’Abayawudi)  nti: 
Mubeere  Bayawudi  oba  Bagoberezi  ba  Kristo  musobole  okulunn- 

gama.  Gamba  nti:  Nedda  wabula  (tugoberera)  ddiini  ya  Bulayimu, 
Haniif  (eybkusinza  Katonda  Omu),  era  tabeerangako  mu  bagatta 
ebintu  ebirala  ku  Allah!”  (al  Baqara,  2  : 135) 


S/j  jii  Lo 

“Bulayimu  teyali  Muyawudi  wadde  omugoberezi  wa 
Kristo  naye  yali  Haniif  eyeewaayo  yenna  eri  Allah  era  teyali  mu 
Bamusinzabibumbe.”  (A1  Imraani,  3  :  67) 


Mu  kiseera  ky’Obutamanya,  ekigambo  Haniif  kyakozesebwanga  ku 
muntu  eyagaana  okusinza  ebifaananyi  era,  nga  mu  ky’okusinza  n’okuk- 
kiriza  Katonda  Omu,  baagobereranga  ddiini  ya  Bulayimu.  Mu  bano 
mwalimu  abantu  nga  Waraqa  ibn  Nawfal,  Abdalla  ibn  Jahshi,  Asumaani 
ibn  Huwayrith  ne  Quss  ibn  Saa-idah,  abo  abaasigala  obulamu  bwabwe 
bwonna  nga  banywevu  ku  nsonga  y’okugaana  okuvunnama  mu  maaso 
g’amasanamu  oba  okugasaba  wadde  okugasinza  nga  bakatonda. 

Ibn  Umaru^'’  (Allah  amusiime)  anyumya  bw’atyi: 


26  Abdalla  ibn  Umaru  (Allah  amusiime)  yazaalibwa  mu  mwaka  ogwbkusatu  nga 
Nnabbi  amaze  okutumibwa.  Yasenguka  ne  kitaawe  Umaru  (Allah  amusiime). 
Era  ye,  ng’ali  wamu  ne  Abu  Ayyuubu  al  Ansaari,  yali  omu  ku  ggye  eryazingiza 
Istanbul.  Yafuna  ekitiibwa  eky’okubeera  ku  mwanjo  ne  Omubaka  wa  Allah 
(okusaasira  kwa  Allah  n’emirembe  bibeere  ku  ye)  okufaananako  ne  mwannyi- 
na  Hafswa  (Allah  amusiime)  eyali  mukyala  wa  Nnabbi  (okusaasira  kwa  Allah 
n’emirembe  bibeere  ku  ye).  Hadiisi  ze  yanyumya  eziwerera  ddala  enkumi  ebb- 
iri  mu  lukaaga  mu  amakumi  asatu  (2630),  ng’ogasseeko  n’ezaddibwamu,  zimu- 
teeka  mu  kifo  eky’okubiri,  oluvannyuma  Iwa  Abu  Hurayra  (Allah  amusiime) 
ku  lukalala  Iwa  ba  mukatthiruuna,  Basswahaba  omusanvu  abaasinza  obungi 
bwa  hadiisi  ze  baanyumya.  Ibn  Umaru  (Allah  amusiime)  era  mu  ngeri  y’emu 
yali  omu  ku  Basswahaba  omusanvu  abaasinga  okuyisa  Fatuwa,  okusalwo  ku 
bintu  by’Obusiraamu  ebitaakutulwawo  Kulaane  oba  hadiisi  oba  ensulo  endala 
omwaggyibwanga  amateeka. 

“Omubaka  wa  Allah  (okusaasira  kwa  Allah  n’emirembe  bibee- 
re  ku  ye)  lumu  baamuyita  ku  mmere  okumpi  n’ekiwonvu  eky’e 
Baldah;^^  kino  kyaliwo  nga  tannafuna  Bubaka  kuva  eri  Katonda.  Ku 
kijjulo  kino  kwaliko  ne  Zayidi  ibn  Amr  ibn  Nufayl,  era  nga  Nnabbi 
Ow’emikisa  bwe  yagaana  okulya  ennyama  gye  baali  bamuwadde,  ne 
Zayidi  naye  yagaana.  Zayidi  yannyonnyola  bw’atyi: 

‘Nze  sirya  kintu  kyonna  kye  musala  mu  linnya  ly’amasanamu 
gammwe,  amayinja  obuyinja.  Sirya  kintu  kyonna  kitasaliddwa  mu 
linnya  lya  Allah.’ 


Wabula  ye  yali  omusaale  mu  kugoberera  enneeyisa  nempangaala  ya  Omuba- 
ka  wa  Allah  (okusaasira  kwa  AUah  nemirembe  bibeere  ku  ye)  mu  buli  kantu, 
nbkussa  mu  nkola  ebiragiro  bye  nga  bwe  yabiragiranga.  Nnabbi  owbmukisa 
bwe  yafa,  olwbkwagala  okuyitirivu  Ibn  Umaru  kwe  yalina  gy’ali,  yasaaliranga 
esswala  mu  kafo  kennyini  Nnabbi  we  yasaaliranga;  yayinzanga  okutambulira 
mu  bukubo  Nnabbi  bwe  yatambulirangamu,  natuula  mu  bisiikirize  by’emiti 
Omubaka  wa  AJlah  (okusaasira  kwa  Allah  n’emirembe  bibeere  ku  ye)  mwe 
yawummuliranga,  ng’emiti  egyo  agifukirira  amazzi  nga  tayagala  gikale. 
(Bukhari,  Salat,  89;  Ibn  Hajar,  al  Iswaba,  II,  349) 

Lumu  yafuna  obulumi  mu  kigere,  Abdurrahmaani  ibn  Sa’adi,  eyali  amu- 
liraanye  mu  kiseera  ekyo,  kwe  kumuwa  amagezi  ayogere  erinnya  ly’omuntu 
gwe  yali  asinga  okwagala.  Ibn  Umar  kwe  kuleekaana  nti:  “Muhammadi!”  ekig- 
ere  kye  amangu  ago  ne  kiwona  obulumi.  (Ibn  Sa’adi,  IV,  154) 

Ibn  Umar  (AUah  amusiime)  era  yali  omu  ku  Basswahaba  abaali  basinga  obu- 
gagga.  Naye  awamu  n’ekyo  teyakkirizanga  byabugagga  bye  kwetuuma,  era  nga 
yabigabanyanga  mu  baavu  amangu  ddala  nga  byakamugwa  mu  ngalo.  Yalina 
enkola  ey’okuddira  eby’obugagga  bye  yaU  asinga  okwagala  n’abigaba  mu  kkubo 
lya  Allah  Owoobuyinza.  Yali  era  atandise  okuta  abaddu  abaali  balina  enneeyisa 
ennungi  naddala  abo  abaabanga  basaala.  Wano  mikwano  gye  we  baamulabulira 
nga  omu  ku  baddu  be  bwe  yali  tava  mu  muzikiti  naye  ng’ensonga  eyamukoz- 
esanga  ekyo  kwe  kwagala  okumuta.  Naye  engeri  Ibn  Umaru  gye  yaddamu  eraga 
obunnyikivu  bw’okwagala  kwe  Katonda  mu  mutima  gwe.  Yagamba  nti: 

“Ffe  twagala  okutukolera  obukodyo  n’abantu  abo  abayita  mu  Allah!” 
Baamwogerako  ng’eyata  abaddu  abaawerera  ddala  olukumi  olulamba, 
olw’ensonga  ezitali  zimu  era  mu  mbeera  ez’enjawulo.  Yafiira  mu  Makka  mu 
mwaka  gwa  692  (H.  73)  ng’aweza  emyaka  85. 

Baldah  kiwonvu  ekiri  okumpi  n’e  Makka. 

Zayidi  ibn  Amr  yali  amanyiddwa  nnyo  ngbmuntu  eyawaka- 
nyanga  engeri  Abakulayishi  gye  baasalangamu  ensolo  zaabwe,  kye 
yalabanga  ng’ekintu  eky’ekiwe,  nga  bw’agamba  nti: 

“Allah  yatonda  endiga,  n’agiweereza  amazzi  okuva  mu  ggulu 
era  n’agikuliza  omuddo  okuva  mu  ttaka  esobole  okufuna  ebyokulya; 
naye  ate  ne  mugisala  mu  linnya  ly’atali  Allah.”  (Bukhari,  Manaaqib’l 
Answari,  24;  Dhwabaa-ih,  16) 

Waliwo  ebirala  Ibn  Umaru  by’anyumya  ku  Zayidi  ibn  Amuri. 
Agamba  nti: 

“Zayidi  ibn  Amuri  ibn  Nufayl  yali  agenze  Damascus  okubuu- 
zaayo  eddiini  entuufu  esaana  okugobererwa.  E  Damascus  yasisin- 
kana  Omuyawudi  omumanyi  mu  bye  ddiini  n’amubuuza  ku  ddiini 
yaabwe. 

‘Nandiyagadde  okuyingira  ddiini  yammwe,  naye  mbuulira  ebi- 
gikwatako.’  Omuyawudi  yamuddamu  bw’atyi: 

‘Toyinza  kuyingira  ddiini  yaffe  okuggyako  ng’omaze  okufuna 
omugabo  gwo  mu  Busungu  bwa  Katonda.’ 

Zayidi  yamuddamu  nti: 

‘Tewali  kindeese  wano  okuggyako  kutya  Busungu  bwa  Katonda, 
bwe  ntyo  siyinza  kwesanga  nga  ngumira  Obusungu  Bwe  n’aka- 
tono  bwe  kati,  naddala  nga  nnina  obusobozi  obuyinza  okubwewala. 
Oyinza  okumbuulirayo  eddiini  endala  yonna  (gye  nnyinza  okuyin- 
gira)?’ 


Omuyawudi  yamuddamu  nti: 

‘Simanyiiyo  ddiini  ndala  etali  ya  Haniif’ 

Zayidi  kwe  kweyongera  n’abuuza  nti:  ‘Ate  Haniif  kye  ki  ki?’ 

Omumanyi  Omuyawudi  kwe  kumugamba  nti:  ‘Haniif  ye  ddiini 
ya  Nnabbi  Bulayimu,  ataali  Muyawudi  oba  Omugoberezi  wa  Kristo, 
naye  eyali  asinza  Allah  Yekka’ 

Zayidi  bwe  yava  awo  yayolekera  wa  mumanyi  Omugoberezi  wa 
Kristo  n’amugamba  ebigambo  bye  bimu  ne  bye  yagamba  omumanyi 
Omuyawudi.  Naye  ng’era  Omuyawudi  bwe  yamugamba  n’ono  yamu- 
gamba  bw’atyi: 

‘Tojja  kuyingira  ddiini  yaffe  okuggyako  ng’ofunye  omugabo 
gwo  mu  Kikolimo  kya  Katonda.’ 

Zayidi  yamuddamu  bw’atyi: 

‘Nze  sirina  kye  nziruse  okuggyako  Ekikolimo  kye,  era  sijja 
kugumira  kintu  kyonna  ebbanga  lye  nnaaba  nga  nsobola  okukyewa- 
la.  Oyinza  okumbuulirayo  eddiini  endala?’ 

Omumanyi  ono  yamuddamu  nti: 

‘Sirinaayo  ddiini  gye  mmanyi  okuggyako  eya  Haniif’ 

Zayidi  kwe  kubuuza  nti:  ‘Ddiini  ki  eyo?’ 

Omugoberezi  wa  Kristo  ono  kwe  kuddamu  nti: 

‘Eyo  ye  ddiini  ya  Nnabbi  Bulayimu  ataali  Muyawudi  oba 
Omugoberezi  wa  Kristo  era  eyasinza  Allah  Yekka  (nga  tamugasseeko 
kirala  kyonna)’. 

Ng’amaze  okuwulira  ebigambo  ebifaanagana  okuva  mu  bama- 
nyi  bano  bombi  nga  bikwata  ku  ddiini  ya  Nnabbi  Bulayimu  (emi- 
rembe  gibeere  ku  ye),  Zayidi  yava  mu  kifo  ekyo  n’asitula  emikono 
gye  gyombi  mu  bbanga  nga  bw’afuluma  n’agamba  nti: 


‘Ayi  AUah!  Nkusaba  ojulire  nti  nze  ndi  ku  ddiini  ya  Bulayimu,”’ 


(Bukhari,  Manaaqibu’l  Answari,  24) 

- 

Asmaa  bint  Abi  Bakr  (AUah  amusiime)  anyumya  nga  bwe 
yalaba  Zayidi  ibn  Amr  ibn  Nufayl  ng’ayimiridde  nga  yeesigamye 
Ka’aba,  nga  bw’alangirira  nti” 

‘Abange  Abakulayishi!  Ndayira  Allah  nti  teri  n’omu  mummwe 
ali  ku  ddiini  ya  Bulayimu  okuggyako  nze.” 

Asmaa  agattako  nti  Zayidi  yateekayo  omwoyo  okulaba  ng’ataa- 
kiriza  obulamu  bw’abaana  abawala  abato  okubawonya  okufa  okw’en- 
tiisa.  Bwe  yalabanga  omusajja  ng’ayagala  kusala  mwana  we  omuwala, 
ng’abiyingiramu  ng’amugamba  nti: 

“Totta  muwala  oyo!  Nze  nja  kumukuliisiza.”  Yamutwalanga 
n’amulabirira,  era  bwe  yakulanga  ng’agamba  taata  w’omuwala  nti: 

“Bw’oba  omwagala  kati,  nja  kumukuddiza,  naye  bw’oba  oyagala 
nnyinza  okumusigaza  ne  mmukulabirira.”  (Bukhari,  Manaaqib’l  Answari,  24) 

Ku  bikwata  ku  Waraqa,  eyali  ku  ddini  ya  Haniif  omulala, 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yamwogerako  bw’atyi: 

“Mmulaba  ng’atambulatambula  mu  Jjana  mu  gganduula  eriko- 
leddwa  mu  liiri  (silk)!’ 

Ate  ku  bya  Zayidi  yagamba  nti: 

“Ajja  kuzuukizibwa  ku  Lunaku  Iw’enkomerero  ng’ekibiina 
eky’enjawulo  ekiri  wakati  wange  ne  Yisa.”  (Haytham,  IX,  416) 

Olw’okuba  nga  baali  bamanyiiko  ku  Bitabo  Ebitukuvu  ebyasoo- 
ka,  Bahaniif  baali  bawulira  muli  nga  Nnabbi  Ow’enkomerero  (oku- 
saasira  kwa  Allah  n’emirembe  bibeere  ku  ye)  bwe  yali  ali  okumpi 
okujja  era  nga  baali  bamulindirira  n’amaddu  mangi. 

Abamanyi  Abasiraamu  abasinga  obungi  balowooza  nti  bazadde 
ba  Omubaka  wa  Allah  (okusaasira  kwa  Allah  n’emirembe  bibeere 

ku  ye)  nabo  baali  Bahaniif,  eddini  etaalina  kirala  okuggyako  okuk- 
kiririza  mu  Katonda  Omu  Omutuufu,  eya  tawuhiidi.  Eyo  ye  nsonga 
Iwaki  Allah  Owoobuyinza  alagira  okubeera  ku  ddiini  ya  Bulayimu 
(emirembe  gibeere  ku  ye),  eybbwa  Haniif  obutongole.  Mu  ayah  eno 
wammanga  agamba  bw’atyi: 


“Oluvannyuma  ne  tukutumira  nti  goberera  eddiini  ya  Bulayimu 
entuukirivu  (Haniif);  teyali  mw’abo  abagattika  ebirala  ku  Katonda.” 
(an  Nahl,  16  :  123) 

Ekigambo  Haniif  mu  ngeri  endala  kikozesebwa  okutegeeza 
Obusiraamu  era  mu  ngeri  eyo  buli  Musiraamu  omwesimbu  ayitibwa 
Haniif  Nnabbi  Ow’omukisa  kino  akikkaatiriza  nti: 

“Nnatumibwa  n’eddiini  ya  Haniif  eyasooka.”  (Ahmada,  V,  266)^“ 


O 


28  Nera  laba,  Bukhari,  Imaan,  29. 


&{Mbbi 

(okusaasira  kwa  Allah  n’emirembe  bibeere  ku  ye) 


EKITUNDU  EKISOOKA 


OKUZAALIBWA  N’OBUTO  BWA 
NNABBI  OW’EMIKISA 


Ekitangaala  Kya  Muhammadi 

Tetuyinza  kulowooza  ku  kiseera  n’ebbanga  nga  tuli  ku  bya 
Allah  Oweekitiibwa,  Oyo  ayisa  ebipimo  byonna.^^  Okubeerawo  kwa 
Allah,  eyabeerawo  okuva  edda  n’edda,  kwava  mu  Ye  yennyini  nga 
talina  muntu  oba  kintu  kye  yeetaaga  alyoke  abeerewo.  Ekyo  nga  kiri 
kityo,  naye  Allah  Owoobuyinza  awamu  n’ekyo  yayagala  okumanyi- 
bwa,  bw’atyo  n’atonda  okubeerawo,  ensi  ey’ebintu  ebingi  (aalam’ul 
kathrat),  ekiyitibwa  era  maa  siwa  Llaah,  nga  kitegeeza  ekintu  kyon- 
na  ekitali  Allah  Oweekitiibwa.^"  Mu  mbeera  y’okutonda,  yasooka 
kutonda  kitangaala  nga  kye  kinyusi  kya  Haqiiqat’ul  Muhammadiyya, 
Amazima  ku  Muhamadi. 

Ejjinja  ery’omuwendo  likuumibwa  mu  kasanduuke  akatonedd- 
wa  obulungi  sso  si  kasanduukesanduuke.  Kino  bw’okirabira  ku 

29  Obwongo  bwbmuntu  bwakula  nga  busobola  kulowooleza  mu  nsalo  z’ebbanga 
na  kiseera.  Okusinziira  ku  bintu  bye  bufuna  okuva  mu  nsi  erabikako,  busobola, 
wadde  nga  na  kino  kiriko  ekkomo,  okutuuka  ku  kituufu.  Olw’okuba  ng’aba 
akugiddwa  n’ebintu  by’alaba  mu  nsi  y’ebirabwa  abiteeke  ku  bintu  ebiri  ewala 
w’ebintu  ebirabwako,  mu  mbeera  y’okubituuma  n’okusimya  ku  biri  ku  nsi 
y’ebintu  ebitalabika,  omuntu  bw’atyo  awalirizibwa  okudda  mu  kulowooza  ku 
bubonero. 

30  Maa  siwa  Llaah  kigambo  ekikozesebwa  okulaga  ebyo  byonna  ebitali  Allah,  era 
ebyo  ebikuumirwa  ewala  ennyo  naye. 

ludda  luno,  Ekitangaala  kya  Muhammadi  lye  jjinja  erybmuwendo 
eryakwekebwa  mu  bitonde  ebirala,  nga  bino  ye  sanduuke  ewundidd- 
wa  obulungi  okusobola  okukuuma  ekitangaala  ekyo.  Ebitonde  bya- 
tondebwa  olw’ekitiibwa  kye.  N’olw’ekyo  kisoboka  okugambibwa  nti 
Allah  Oweekitiibwayatonda  okubeerawo  olw’okuwunda  Ekitangaala 
kya  Muhammadi.  Mu  lulimi  olutukuvu,  Allah  Owoobuyinza  ye 
nsibuko  y’okutonda,  ng’alina  eddembe  eritaliiko  kkomo  okukola 
ekintu  kyonna  ky’aba  ayagadde,  so  ng’ate  ensonga  y’okutonda  kye 
Kitangaala  kya  Muhammadi,  ekitonde  ekyasooka. 

Olw’okuba  ng’aba  akugiddwa  n’ebintu  by’alaba  mu  nsi  y’ebirabi- 
bwa  abiteeke  ku  bintu  ebiri  ewala  w’ebintu  ebirabibwa,  mu  mbeera 
y’okukubituuma  n’okusiinya  ku  biri  ku  nsi  y’ebintu  ebitalabika, 
omuntu  bw’atyo  awalirizibwa  okudda  mu  kulowooza  ku  bubonero. 

Okwawukana  ne  ba  filosofa  abamu  bye  bagamba,  ssi  kituufu  nb 
ensi  terina  ntandikwa  era  nti  teyatondebwa,  ensi  yakolebwa  AUah 
Oweekitiibwa.  AUah  Owoobuyinza  ye  Yekka  ataatondebwa  era  atakwa- 
tibwako  kiseera.  Ekitangaala  kya  Muhammadi  kye  kyasooka  okutonde- 
bwa,  era  nga  kino  kye  kinnyonnyola  hadiisi  eno  wammanga  nti: 

“Nnali  nabeera  dda  Nnabbi  mu  kiseera  Adamu  we  yabeerera 
wakati  w’omwoyo  n’omubiri  (ekitegeeza  nti  okutondebwa  kwa  Adamu 
we  kwabeerera  nga  kub  mu  mbeera  etandikirwako)”  (al  Twabaraani,  Al 
Mu’jam  al  Kabiiri;  Al  Khasa’is  al  Kubra,  ekitabo  1,  olup.  4;  Tirmidhii,  Manaaqib,  1) 

Mu  bigambo  ebirala,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yatondebwa  era  n’aweebwa  obuvu- 
naanyizibwa  bw’obwannabbi  nga  Adamu  (emirembe  gibeere  ku  ye) 
tannaba  kutondebwa.  Wabula  okweyoleka  kwe  ku  nsi  Iwe  Iwali  olu- 
papula  olwasembayo  mu  kitabo  ky’ebyafaayo  by’obubaka,  ekitegeeza 
nti  olupapula  olwasooka  mu  kitabo  kye  kimu  Iwabikkulwa  n’Eki- 

®tangaala  kya  Muhammadi  era  mu  ngeri  y’emu  kyakomekkerezebwa 

nbkulabika  kwa  Muhammadi  (okusaasira  kwa  AUah  n’emirembe 
bibeere  ku  ye)  nga  Nnabbi  ku  nsi  eno  erabikako. 

Nnabbi  Muhammadi  (okusaasira  kwa  Mlah  n’emirembe 
bibeere  ku  ye)  bw’atyo  kye  Kitangaala  ky’Okutonda,  nga  ebitonde 
byonna  ku  ye  kwe  byewola  ebitendo  byabyo  ebirungi,  ekintu  ekin- 
nyonnyolwa  mu  hadiisi  eno  wammanga  nti: 

“Adamu  bwe  yafulumizibwa  mu  Jjana  olw’ekyonoono  kye  yako- 
la,  yasaba  okusonyiyibwa  okuva  eri  AUah  ng’akozesa  ebigambo  nti: 
‘Nkusaba  onsonyiwe,  Katonda  wange,  olwa  Muhammadi!’ 

Allah  kwe  kumubuuza  nti,  ‘Erinnya  lya  Muhammadi  olimanyi 
otya  nga  sinnaba  kumutonda?’ 

Adamu  kwe  kuddamu  nti:  ‘Katonda  wange,  bwe  wantonda 
n’onfuuwamu  omwoyo  okuva  gy’oli,  nnasitula  omutwe  gwange  ne 
ndaba  ebigambo  ebigamba  nti  La  ilaaha  illa  Llaahu,  Muhammadun 
Rasuulu  Llaahi  nga  biri  waggulu  w’empagi  za  Nnamulondo.  Bwe 
ntyo  ne  ndowooza  nti  wali  oyogera  ku  kitonde  kye  wali  osinga 
okwagala  mu  bitonde  byo.’ 

Allah  kwe  kumugamba  nti:  ‘Adamu  nkusonyiye  naye  singa  si  ku 
Iwa  Muhammadi  ssandikutonze.’”  (Haakim,  ll,  672) 


Ibn  Abaasi  yanyumya  nti,  AUah  Owekitiibwa  yassa  obubaka  ku 
Yisa  (emirembe  gibeere  ku  ye)  nti  “Kkiririza  mu  Muhammadi  era 
olagire  abantu  abo  abawangalira  mu  biseera  byo  mu  bantu  b’ekibiina 
kyo  bamukkiririzeemu.  Kubanga  singa  si  Iwa  Muhammadi,  sandi- 
tonze  Adamu;  era  sanditonze  Jjana  wadde  Omuliro.  Bwe  nnatonda 
Nnamulondo  (Arsh)  ku  mazzi,  yatandika  okwenyeenya  era  okute- 
reera  nnamala  kuwandiika  ku  Nnamulondo  kigambo  Laa  ilaaha  illa 
Llaahu  Muhammadun  Rasuulu  Llaahi”.  (Haakim,  ll,  672) 

- 


NNABBI  MUHAMMAD  OMULONDEMU  ^ 


Jabbeeri  (Allah  amusiime)  agambibwa  nti  olunaku  lumu  yabuuza 
Nnabbi  (okusaasira  kwa  Allah  n’emirembe  bibeere  ku  ye)  bw’atyi: 

“Kitange  ne  mmange  bafuuke  ennunuzi  gy’oli  Mubaka  wa 
Allah!  Oyinza  okumbuulira  kitonde  ki  ekyasooka  okutondebwa?” 

“Ekitonde  ekyasooka  okutondebwa  kyali  Kitangaala  kya 
Mubaka  wo  nga  Allah  akiggya  mu  Kitangaala  Ekikye.”^^ 

Ibn  Arabi  yayogera  ebigambo  bino  ku  nsonga  eyo: 

“Allah  Owaamaanyi  bwe  yawa  Muhammadi  (okusaasira  kwa 
AUah  n’emirembe  bibeere  ku  ye)  obwannabbi,  Adamu  yaU  tannaba 
kumalirizibwa  kutondebwa;  yaU  wakati  w’amazzi  n’ettosi.  Bw’atyo, 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yabeera  omulundi  gumu  nga  ge  makkati  g’amateeka  ga  Katonda 
(Sharia)  agaatuuka  ku  bannabbi  oluvannyuma.  Naawo  wennyini 
yali  alina  amateeka  nga  Nnabbi  bw’akirambika  mu  hadiisi  nti  yali 
Mubaka  mu  kiseera  Adamu  we  yabeerera  mu  mbeera  wakati  w’oku- 
beera  omwoyo  n’omubiri;  tagamba  nti  yali  ‘muntu’  oba  nti  yaliwo. 
Obwannabbi  buyinza  okubeera  nga  bwaU  mu  mateeka,  sharia,  eyawee- 
bwayo  AUah  Owoobuyinza.”  (Ibn  Arabi,  al  Futuuhat,  II,  171;  IV,  66  -  67) 

Mu  kitabo  ekirala  ekyatiikirivu,  Ibn  Arabi  agamba  nti: 

“Okubeera  asinga  obutuukirivu  mu  bantu  bonna,  Obwannabbi 
bwe  butyo  bwatandikira  era  ne  bukomekkerezebwa  ku  Mubaka  wa 
Allah.”  (Ibn  Arabii,  Fusuusu’l  Hikam,  IV,  319) 

Mu  kitabo  kye  Mathnawi,  Ruumi  agamba  nti: 

“Jangu,  mutima!  Ekijaguzo  kyennyini  kwe  kubeera  obumu  ne 
Muhammadi,  Ow’ekitiibwa;  kubanga  ekitangaala  ky’ensi  ekya  ddala 
kiva  mu  kitangaala  okuva  mu  kubeerawo  kwe  okutukuvu.” 

3 1  Laba:  Ajlunii,  I,  265. 

Sulayman  Chelebi  naye  ayogera  ku  Kitangaala  kya  Muhammadi 
mu  kitabo  kye  Mawlidv. 

Mustafd  nurunu  evvel  vdr 
Sevdi  dni  ol  Kerim  u  Girdigdr^^ 

Ekitangaala  ky’Omulondemu,  kye  yasooka  okutonda, 

Ekyo  kye  yayagala,  Omugabi,  Omunene. 

Bwe  kityo,  Ekitangaala  kya  Muhammadi,  ng’era  kiyitibwa 
Amazima  ga  Muhammadi,  kye  kinyusi  ekikiikirira  obwennyini  bwa 
Nnabbi  (okusaasira  kwa  AUah  n’emirembe  bibeere  ku  ye)  ow’emikisa.  Ye 
y’oyo  asinga  okwagalwa  era  asinga  okubeera  ow’omuwendo  mu  maaso 
ga  Omutonzi.  Ensonga  ey’okubeerawo  kw’ebitonde  kwe  kwagala  AUah 
Owoobuyinza  kw’alina  eri  Ekitangaala  kya  Muhammadi,  eyasooka 
okutondebwa.  N’olw’ekyo  ensi  yonna  yaweebwa  okubeerawo  olw’ekitii- 
bwa  ky’Ekitangaala  kya  Muhammdi,  nga  ye  nsonga  ewambatidde  ensi. 
Okubeerawo  kuliwo  Iwa  kwoleka  na  kunnyonnyola  Muhammadi. 
Nga  tumaze  okwogera  ebyo,  nga  bwe  kitasoboka  okuyiwa  ennyanja 
ssemayanja  mu  kikopo,  era  tekirowoozeka  okutegeera  Ekitangaala  kya 
Muhammadi  nga  bwe  kigya  mu  butonde  bwakyo. 

Olunyiriri  Lwa  Nnabbi  (okusaasira  kwa  Allah  n’emirembe 
bibeere  ku  ye)  Olulungi 

Taata  wa  Nnabbi  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  ye  Abdalla  ate  maama  we  ye  Amina,  olulyo 
olw’emikisa  oluviira  ddala  ku  Bulayimu  ne  Ismaaila  (emirembe 
gibeere  ku  ye)  nga  luyitira  mu  Adinaani,^^  omuntu  eyali  asinga 

32  Ennyiriri  endala  ezaddirira  ezekitabo  Mawlid  ekya  Sulayman  Chelebi  zongera 
kuwaana  Nnabbi  Owemikisa  (okusaasira  kwa  Allah  nemirembe  bibeere  ku 
ye)  okubeera  Ekitangaala  ky’Obulamu  era  nti  ensi  yatondebwa  Iwa  kuwa 
kitiibwa  Ekitangaala  kya  Muhammadi. 

33  Olulyo  Iwa  Omubaka  Ow’ekitiibwa  (okusaasira  kwa  Allah  n’emirembe 

okubeera  assibwamu  ekitiibwa  mu  lulyo  Iwa  Kayiza.^^  Mutabani  wa 
Adinaani  eyayitibwanga  Ma’add  agambibwa  okubeera  ku  mulembe 
ogumu  ne  Nnabbi  Yisa  (emirembe  gibeere  ku  ye). 

Ku  njuyi  zombi  olwa  taata  we  n’olwa  maama  we,  Omubaka 
wa  Allah  yava  mu  nnyumba  eyali  esinga  obulungi  eya  Qurayshi, 
obutukuvu  bw’olulyo  obwakakasibwa  Nnabbi  (okusaasira  kwa  Allah 
n’emirembe  bibeere  ku  ye)  kennyini  mu  hadiisi  eno  wammanga: 

“Nnazaalibwa  maama  wange  ne  taata  wange  awatali  kweta- 
bikamu  ebikyamu  ebyali  mu  Kiseera  ky’Obutamanya.  Okuva  ku 
Adamu  (emirembe  gibeere  ku  ye)  okutuuka  ku  maama  wange  ne 
taata  wange,  buli  muntu  w’olunyiriri  yali  yazaalibwa  mu  makubo 
amatuufu  mu  bufumbo  obutukuvu,  era  teri  yazaalibwa  nga  bazadde 
be  bayita  mu  kikolwa  kya  bwenzi.”  (Ibn  Kathiir,  al  Bidaaya,  II.  260. 

Erinnya  lya  Nnabbi  (okusaasira  kwa  Allah  n’emirembe  bibeere 
ku  ye)  eddala  ye  Mustwafa,  ekitegeeza  omulondemu  n’obwegendere- 
za.  Buli  Iwe  waabeerangawo  okubejjukamu  mu  lunyiriri  Iwa  bajjajja 
ba  Nnabbi  Ow’emikisa  Nnabbi  olunyiriri  Iwe  Iwe  Iwalinga  lusinga 
obulungi  ku  nnyiriri  ebbiri.  Okuva  ku  Adamu  ne  Hawa  (Kaawa), 
Ekitangaala  kya  Nnabbi  kyayita  mu  bamaama  ne  bataata  abasinga 
obulungi  okuva  ku  mulembe  okudda  ku  mulala.^^ 

Ayah  egamba  nti  “Weesigamire  eri  Owoobuyinza,  Omusaasizi 
ennyo,  Oyo  akulaba  bw’oyimirira  ne  bw’oba  ovudde  mu  abo  aba- 


bibeere  ku  ye)  lusimba  bwe  lutyi:  Muhammadi  ye  mutabani  wa  Abdalla 
mutabani  wa  Abdul  Muttwalib,  mutabani  wa  Haashim  mutabani  wa  Abdul 
Manaafi  mutabani  wa  Quswayy  mutabani  wa  ibn  Kilaab  mutabani  wa  Murra 
mutabani  wa  Ka’ab  mutabani  wa  Luayy  mutabani  wa  Ghaalib  mutabani  wa 
Fihr  mutabani  wa  Maaliki  mutabani  wa  Nadhwr  mutabani  wa  Kinaanata 
mutabani  wa  Huzayma  mutabani  wa  Mudrikata  mutabani  wa  Ilyaas  mutabani 
wa  Mudhwara  mutabani  wa  Nidhwal  mutabani  wa  Ma’add  mutabani  wa 
Adinaani.  (Bukhari,  Manaaqibu’l  Answar,  I,  1  -  3;  Ibn  Sa’adi,  I,  55  -56. 

Laba:  Ibn  Hishaam,  1,  1,  5. 

Laba:  Ahmada,  I,  210. 

vunnama  mu  kusinza”,  (al  Shuaraa,  26 : 217  -  219)  yategeerwa  abannyon- 
nyozi  ba  Kulaane  abamu  nga  mwe  muli  ne  Ibn  Abaasi,  ngeraza  ku 
buzaale  bwa  Nnabbi  Ow’emikisa  okuyita  mu  bajjajja  be,  abo  bonna 
abaali  abantu  bannaddiini  ennyo;  amakulu  nti  okumutuukako,  eki- 
tangaala  kya  Nnabbi  kyayita  mu  bantu  abo  bokka  abaavunnamira 
Allah  Oweekitiibwa.  (Qurtubi,  XIII,  144,  Haythami,  VIII,  214) 

Nnabbi  Ow’ekitiibwa  (okusaasira  kwa  AUah  n’emirembe  bibeere 
ku  ye)  naye  yakkaatiriza  olunyiriri  Iwe  olulungi  n’agamba  bw’atyi: 

“Allah  Owekitiibwa,  yalonda  Ismaaila  okuva  mu  baana  ba 
Bulayimu,  ekika  kya  Kinaana  okuva  mu  bazzukulu  ba  Ismaaila, 
Qurayishi  okuva  mu  baana  ba  Kinaana,  abaana  ba  Haashim  okuva 
mu  Bakulayishi,  n’abaana  ba  Abdul  Muttwalib  okuva  mu  baana  ba 
Haashim;  nange  nnaannonda  okuva  mu  baana  ba  Abdul  Muttwalib.” 

(Muslim,  Fadhwail,  1;  Tirmidhi,  Manaaqib,  1) 

Okudda  ku  butukuvu  obw’obuzaale  bwa  Nnabbi  Ow’emikisa  (oku- 
saasira  kwa  AUah  n’emirembe  bibeere  ku  ye)  ne  bajjajja  be  abatutumufu, 
Omumanyi  Omusiraamu  Ibn  Khalduun  ayogera  ebigambo  bino: 

“Teri  muntu  mulala  atali  Nnabbi  Muhammadi  (okusaasira  kwa 
Allah  n’emirembe  bibeere  ku  ye)  alina  olunyiriri  oluwandiike  obu- 
lungi  ate  ara  nga  lulina  emikisa  nga  lutukuvu  obutukuvu  obutaku- 
tuka  n’ekitiibwa  okuviira  ddala  ku  Adamu  (emirembe  gibeere  ku  ye). 
Kino  kirabo  kya  njawulo  eri  Omwagalwa  wa  Allah  Owoobuyinza 
kye  yamuwa.”  (Ibn  Khalduun,  I,  115) 


Okufumbiriganwa  kwa  Abdalla  ne  Amina, 
Bazadde  ba  Nnabbi 


Nga  Nnabbi  Muhammadi  (okusaasira  kwa  Allah  n’emirembe 
bibeere  ku  ye)  tannaba  kutumibwa,  okukkiriza  Katonda  Omu  kwali 
kuweddewo  nga  ne  Ka’aba  bagijjuzza  amasanamu,  ng’ebika  eby’en- 
jawulo  buli  kimu  kirina  amasanamu  agaakyo.  Oluzzi  Iwa  Zamzam 

Iwali  lubuze.  Olunaku  lumu  Abdul  Muttwalib,  jajja  wa  Nnabbi 
Ow’emikisa  (okusaasira  kwa  AUah  n’emirembe  bibeere  ku  ye),  aba 
yeebasse  okumpi  ne  Ka’aba  kwe  kuloota  nga  alagibwa  ensulo  y’oluzzi 
Iwa  Zamzam  era  nga  alagirwa  okulusima.  Naye  bwe  yagezaako 
akusima  ng’asuubira  ekirooto  kye  okutuukirira  Abakulayishi  baa- 
mugaana,  nga  beekwasa  nti  kyalibadde  kibi  nnyo  okusima  awantu 
wonna  okumpi  n’Ekifo  Ekyemizizo. 

Okuva  Iwe  yalina  omwana  omu  yekka  eyandimuyambye,  Abdul 
Muttwalib  yakimanya  nti  yali  tasobola  kulwanyisa  Bakulayishi. 
Bw’atyo  yasaba  Allah  Oweekitiibwa  era  ne  yeeyama  nti  yali  wa 
kusaddaaka  omwana  omu  singa  AUah  Owoobuyinza  yali  amuwadde 
abaana  kkumi  bamuyambe  mu  kulwanyisa  abalabe  be  asobole  oku- 
tuukiriza  ekigendererwa  kye. 

Bannamakka  bwe  baalaba  ebyamagero  ebimu  ku  Abdul 
Muttwalib,  baafootooka  nga  wayiseewo  akaseera  era  ne  bamukki- 
riza  okusima  oluzzi.  Oluvannyuma  yagenda  mu  maaso  n’okusima 
era  n’ayerula  ensulo  za  Zamzam.  Emyaka  nga  giyiseewo,  okusaba 
kwe  Allah  Owoobuyinza  yakwanukula,  n’amuwa  abaana  kkumi 
na  babiri,  era  nga  bonna  bakula  nga  ba  maanyi  abaali  basobola 
okumulwanirira  obulungi.  Abdul  Muttwalib  baamujjukiza  kye  yali 
yeeyama  emyaka  egyayita  mu  kirooto  kye.  Mu  kutabulwa,  yakwata 
endiga  n’agisaddaaka  oluvannyuma  n’asaddaaka  ente,  naye  era  nga 
buli  Iw’asaddaaka  ate  asabibwa  okusala  ekisingako  awo,  okutuusa  ku 
nkomerero  Iwe  yajjukizibwa  nti: 

“Weeyama  okusaddaaka  omu  ku  batabani  bo!” 

Kino  olwamugwa  mu  matu,  yakunngaanya  batabani  be 
bonna  n’abayitiramu  ku  by’ekirooto,  era  n’abasaba  bonna  bakkirize 
beeweeyo  ku  kirooto  bye  kyali  kimulagira  okukola.  Mu  kwewaayo 
kwonna  bagambira  wamu  nti: 

“Kola  kyblina  okukola  okutuukiriza  kye  weeyama!” 

Olwbkusobola  okutuukiriza  kye  yeeyama,  Abdul  Muttwalib 
yasalawo  okukuba  akalulu  kasalewo  ani  ku  batabani  be  gwe  yali 
owbkusaddaaka,  nga  bw’awanjagira  Allah  Owoobuyinza  bw’atyi: 

“Katonda  wange!  Ndi  wano,  nkasuka  akalulu  okulaga  nti  ndi 
mwetegefu  okutuukiriza  ekyo  kye  nneeyama.  Kati  nkusaba  nzigyeyo 
erinnya  eryo  ly’oyagala  nnonde!” 

Akalulu  kaakasukibwa  era  erinnya  eryavaayo  lyali  lya  Abdalla. 
Wadde  nga  Abdalla  yali  nga  ye  mwana  we  eyali  asinga  obuganzi, 
Abdul  Muttwalib  teyaterebuka  mu  kussa  mu  nkola  okusalawo  nga 
bwe  kwali  kuzze.  Naye  olw’okutya  nti  ekyo  kyali  kyakuteekawo 
obuwangwa  obubi,  Bannamakka  baawakanya  nnyo  ekya  Abdul 
Muttwalib  okusala  omwana  era  ne  bamusendasenda  agende  yee- 
buuze  ku  muntu  omukugu.  Baagenda  ew’omusajja  omugezi  ne 
bamuyitiramu  mu  nsonga. 

Omusajja  omumanyi  ono  yababuuza  bw’atyi: 

“Ngassi  (lufubanja)  ki  gye  mutwala  ku  muntu  gwe  basse?” 

Baamuddamu  nti:  “Enngamiya  kkumi.” 

Omumanyi  yawa  Bannamakka  amagezi  okukuba  akalulu  wakati 
wa  Abdalla  n’enngamiya  ekkumi,  era  nti  singa  akalulu  kavaayo  nga 
kagamba  Abdalla  bagende  nga  bongerako  enngamiya  kkumi  endala 
okutuusa  Iwe  kanaalondawo  enngamiya. 


Baakola  bwe  batyo  naye  nga  buli  mulundi  gwe  bakasuka  aka- 
lulu  kakwata  Abdalla  okutuusa  Iwe  baatuuka  ku  nngamiya  ekikumi 
olwo  nga  Iwe  kalondawo  enngamiya.  Aboowaka  baajaganya  naye 
Abdul  Muttwalib  teyali  mumativu,  ng’alowooza  nti  kyali  tekijja 
kubeera  kya  bwenkanya  okuyisa  amaaso  ku  ky’okuba  nga  erinnya  lya 
Abdalla  lyali  lirondeddwa  emirundi  kkumi  miramba  bw’ogigeraage- 
ranya  n’omulundi  ogumu  gwokka  enngamiya  gwe  zaalondebwa. 

Bw’atyo  yaddamu  okukasuka  akalulu  wakati  wa  Abdalla  n’ennga- 
miya  ekikumi  emirundi  esatu  emirala  naye  nga  gyonna  girondawo 
nngamiya,  ekintu  ekyamatiza  Abdul  Muttwalib.  Buli  yaliwo  yaten- 
dereza  Katonda  Owoobuyinza  olw’ebyavaamu  bino  ebyali  bizzaamu 
amaanyi.  Abdul  Muttwalib  yasala  enngamiya  ekrkumi  ennyama 
n’agigaba  nga  saddaaka.’*’ 

Mu  mateeka  g’Obusiraamu  olwaleero,  olufubanja  (ensolo  omu- 
temu  n’ab’ekika  kye  ze  bawaayo  okusasulira  omuntu  atemuddwa 
singa  abafiiriddwa  baba  bakikkirizza)  zibeera  enngamiya  kikumi 
oba  ekigya  mu  nngamiya  ekikumi,  nga  kino  kyava  ku  kyafaayo 
kino.  Olw’okujjukira  okusaddaaka  okwali  kubindbinda  ku  kitaawe 
ne  jjajja  we,  Ismaaila  (emirembe  gibeere  ku  ye),  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  yagamba  nti: 

“Nze  mutabani  w’ababiri  abaali  ab’okusaddaakibwa.”  (Haakim,  ll, 
609  /  4048) 

Bw’atyo  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yaweebwa  erinnya  erya  “Mutabani  wa  abasaddaaki- 
bwa  ababiri.”^^ 

Abdalla  ye  yali  omusajja  asinga  okulabika  obulungi  mu  bantu 
b’ekika  kye,  ng’era  bonna  abasinga  amagezi  n’empisa  ennungi.’® 
Abawala  Abakulayishi  bonna  baali  bamwegwanyiza  okumufumbi- 
rwa.  Omu  ku  bano  yali  mwannyina  wa  Waraqa  ibn  Nawfal,  eyaziga 
ekitangaala  ekyali  mu  kyenyi  kya  Abdalla,  n’amanya  nti  kyali  kitan- 
gaala  kya  Nnabbi  eyali  alindirirwa.  Bw’atyo  yayagala  nnyo  okubeera 
maama  wa  Nnabbi  eyali  alindirirwa  ennyo,  n’atuuka  n’okwagala 
okuwa  omuvubuka  Abdalla  enngamiya  ekikumi  ng’amahare.^^ 

36  Laba:  Ibn  Hishaam,  I,  163  -  168;  Ibn  Sa’adi,  I,  83  -  85;  Haakim,  II,  604  /  4036. 

37  Laba:  Haakim,  II,  604  -  605 

38  Laba:  Halabi,  I,  51  -  62. 

®39  Laba:  Ibn  Hishaam,  I,  168  -  169. 

- 

Omwaka  gumu  nga  “Omwaka  Ogwenjovu”  tegunnatuuka, 
Abdul  Muttwalib  yayogerereza  mutabani  we  omuwala  Amina 
muwala  wa  Abd  Manaaf,  eyali  asinga  Abakulayishi  mu  kitiibwa  ne 
mu  buzaale.  Okusaba  kuno  kwayanirizibwa  era  mangu  ddala  ne 
bafumbiriganwa.  Olunyiriri  Iwa  Amina,  ng’ayita  mu  taata  we  Wahb 
ibn  Abd  Manaaf  lutuukira  ddala  ku  Zuhrah,  mutabani  wa  Kilaab 
mutabani  wa  Murrah,  olwo  ne  Iwegatta  n’olunyiriri  Iwa  Abdalla 
n’ennyumba  ya  Haashim,  ne  Kilaab,  mutabani  wa  Zuhrah  eyali 
muganda  wa  Quswayy.^“ 

Amina  bwe  yafuna  olubuto  Iwa  Nnabbi  (okusaasira  kwa  Allah 
n’emirembe  bibeere  ku  ye),  ekitangaala  ekyali  ku  kyenyi  kya  Abdalla 
kyadda  ku  Amina.^^ 

Okufa  Kwa  Abdalla 

Nga  wayiseewo  akaseera  katono  nga  bamaze  okufumbiriganwa, 
Abdalla  yatindigga  olugendo  okugenda  okusuubula  e  Damascus. 
Bwe  baali  bakomawo  yagwirwa  ekirwadde.  Bwe  baatuuka  e  Madiina, 
yategeeza  mikwano  gye  nga  bwe  kyali  kimusingirako  okusigalako 
mu  bakkojja  be  mu  kabuga  okutuusa  Iwe  yandissuuse. 

Wadde  nga  yamala  mu  Madiina  omwezi  mulamba,  naye 
teyawona  bulwadde  era  n’aflira  mu  kabuga  gye  yaziikibwa  ng’aweza 
emyaka  amakumi  abiri  mu  etaano  egy’obukulu.^^ 

Amina  yakaabira  bba  ennaku  ezaawera,  nga  bw’alombojja  ebi- 
rungi  bye  yalina  era  n’engeri  gye  yali  omwagalwa  wa  buli  omu,  era 
nga  bw’atendereza  okugaba,  ekisa  n’okusaasira  Abdalla  bye  yalina.'*^ 

40  Laba:  Ibn  Sa’adi,  I,  59  -  60 

41  Laba:  Ibn  Hishaam,  1,  170 

42  Laba:  Ibn  Sa’adi,  I,  99. 

43  Laba:  Ibn  Sa’adi,  I,  100. 

Ebintu  Ebyalanga  Okuzaalibwa  Kwa  Nnabbi 

Obubonero  obutukuvu  obwali  bulaga  okuzaalibwa  okw’en- 
jawulo  bwatandika  okweyoleka  nga  ne  Nnabbi  Ow’emikisa  tannaba 
kuzaalibwa.  Buli  kanyomero  k’ensi  eno  kaali  kayaayaana  olw’okujja 
kw’ensonga  y’okutondebwa  kwako. 

Obweyamu  Allah  Owoobuyinzabwe  yatwala  okuva  ku  Bannabbi 
abaasooka  nti  baali  baakukkiriza  Muhammadi  (okusaasira  kwa 
Allah  n’emirembe  bibeere  ku  ye)  nga  Nnabbi  era  bamuyambe  singa 
yali  ajjidde  mu  biseera  byabwe  buyinza  okubalibwa  ng’akabonero 
akasinga  obunene  akaali  kakakasa  okujja  kwe.  Ayah  eno  wammanga 
kino  ekikakasa  bw’etyi: 

“Jjukira!  Allah  we  yatwalira  endagaano  za  Bannabbi,  n’agam- 
ba  nti:  ‘Ekitabo  kye  mbawadde  n’amagezi  ag’ensibo;  oluvannyuma 
omubaka  n’abajjira  ng’akakasa  ebyo  bye  mulina;  mulimukkiriza 
era  ne  mumutaasa.’  Allah  n’agamba  nti:  ‘Mukkiriza  era  ne  mutwa- 
la  Endagaano  yange  ng’ebekakatako?’  Baagamba  nti:  ‘Tukkirizza.’ 
Allah  n’agamba  nti:  ‘Kati  mujulire;  nange  ndi  wamu  nammwe  ndi 
mu  bajulizi.’”  (A1  Imraani,  3  :  81) 

Nga  bamalirizza  okuzimba  Ka’aba,  nga  basitudde  emikono 
gyabwe  bagyolekezza  eggulu,  Bannabbi  Bulayimu  ne  Ismaaila  (emi- 

rembe  gibeere  ku  ye)  nabo  baasaba  okujja  kwa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye). 

“Katonda  waffe!  Batumemu  Omubaka  ng’ava  mu  bo,  ng’abaso- 
mera  ebigambo  byo  era  ng’abayigiriza  Ekitabo  n’okumanya  ensonga 
era  ng’abatukuza.  Kuba  mazima  Ggwe  ggwe  Waakitiibwa  Omugezi!” 
(al  Baqara,  2  :  129) 


Okufaananako  kw’ekyo,  Nnabbi  Yisa  (emirembe  gibeere  ku 
ye)  bwe  yali  ategeeza  ku  Bayisirayiri  Obwannabi  bwe  era  yabawa 
amawulire  ag’essanyu  ag’okujja  kwa  Nnabbi  ow’enkomerero. 

“Era  jjukira,  Yisa,  mutabani  wa  Mariyamu,  bwe  yagamba  nti: 
‘Abange  mmwe  Batabani  ba  Yisirayiri!  Mazima  ddala  nze  ndi  muba- 
ka  wa  Allah  gye  muli  nga  nkakasa  ebyo  ebyansooka  mu  Tawraati  era 
nga  mbaleetera  amawulire  ag’essanyu  ag’okujja  kw’omubaka  oluvan- 
nyuma  Iwange  ng’erinnya  lye  ye  Ahmada. . .”  (as  Swaff,  6i :  6) 

Amina  bwe  yali  akyali  lubuto,  yalaba  ekirooto  mwe  yawulirira  nti: 


“Amina  oli  lubuto  olwa  mukama  wa  Ummah.  Bw’oba  omu- 
zadde  saba  Allah  ogambe  bw’otyi:  ‘Nsaba  AUah,  ali  Omu 

(Obwannamunigina),  okumponya  obubi  bwbw’ensaalwa  ensaalwa 
bw’eba  emukutte’  era  omwana  omuwe  erinnya  erya  Muhammadi.”'*^ 

Mu  kujjukira  bino,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yagamba  bw’atyi: 

“Nze  kwanukula  kw’edduwa  ya  jjajjange  Bulayimu,  amawulire 
amalungi  Yesu  ge  yawa,  era  ekirooto  kya  mmange.”  (Haakim,  ll,  453; 
Ahmada,  IV,  127  -  128) 

Erinnya  lya  Nnabbi  n’ebitendo  bye  byannyonnyolwa  bulungi 
mu  buwandiike  mu  Tawuraati  ne  Injiili,  era  nga  abamanyi  ab’ebitabo 
byombi  ab’ekiseera  ekyo  baali  babimanyi  bulungi.  Abamanyi  abo 
mu  bano  abaabikkiriza  mu  mitima  gyabwe  Kulaane  yaboogerako 
bulungi  n’ebawaana  nti: 


‘Abo  abagoberera  Nnabbi  atamanyi  kusoma  wadde  okuwan- 
diika  oyo  gwe  basanga  ng’awandikiddwa  mu  Tawuraati  ne  mu  Injiili 
(Enjiri)  ebyo  bye  balina  . . .”  (al  A’araaf,  7 : 157) 

Olw’okuba  nga  baali  bamanyi  ebitendo  bya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  baamumanya  nga 
tebatawaanye  engeri  omuzadde  gy’asobola  okutegeeramu  omwana 
we,  nga  ayah  eno  wammanga  bw’ekikakasa: 

^  ^ \  ° \  ^',  •  ° '  '  \' f  ^ 

I  Jji 


44  Laba:  Ibn  Hishaam,  I,  170. 


OKUZAALIBWA  N’OBUTO  BWA  NNABBI  OW’EMIKISA 


“Abo  be  twawa  Ekitabo  bamutegeera  (Nnabbi  Muhammadi 
nbbwannabbi  bwe)  nga  bwe  bategeera  abaana  baabwe,  naye  ekibiina 
ky’abamu  ku  bo  ddala  bakweka  amazima  ng’ate  nabo  bamanyi.”  (al 
Baqara,  2  :  146) 

Nga  yakafuuka  Omusiraamu,  Abdalla  ibn  Salaam  (Mlah  amu- 
siime)  eyali  kakensa  owa  Tawuraati  (Torah),  yagamba  nti: 

“Ntegeera  Omubaka  wa  AUah  (okusaasira  kwa  AUah  n’emi- 
rembe  bibeere  ku  ye)  n’okusinga  nga  bwe  ntegeera  omwana  wange 
yennyini.”'*^  Umaru  (Allah  amusiime)  ng’agezaako  okumanya  ebi- 
singa  awo,  yamubuuza  nti:  “Ekyo  kijja  kitya?” 

Abdalla  kwe  kumuddamu  nti:  “Nsobola  okujulira  awatali  na 
kukirumamu  nti  Muhammadi  Mubaka  wa  Allah,  olw’ebitendo  bye 
ebiwandiikiddwa  obulungi  mu  Tawuraati.” 

Umaru  olwawulira  ebyo  kwe  kugamba  nti:  “AUah  Owoobuyinza 
mazima  ddala  akuwadde  amazima.”  (Waahidi,  akatundu.  47;  Razi,  Tefsir, 
IV,  116) 

45  Abdalla  ibn  Salaam  (AUah  amusiime),  era  amanyiddwa  nga  Abu  Yusuf, 
muzzukulu  wa  Nnabbi  Yusufu  (emirembe  gibeere  ku  ye).  Erinnya  lye  yazaalibwa 
nalyo  yah  Huswayn,  naye  oluvannyuma  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yalikyusa  n’amutuuma  Abdalla.  Yali  mukugu  wa 
Bayawudi  ba  Banu  Qaynuqaa.  Omubaka  wa  AUah  Ow’emikisa  (okusaasira  kwa 
Allah  n’emirembe  bibeere  ku  ye)  bwe  yatuuka  e  Quba,  ekiri  okumpi  ne  Madirna, 
ng’ali  mu  lugendo  Iwe  mu  kusenguka  okugenda  e  Madiina,  AbdaUa  yagendayo 
n’abaako  n’ebibuuzo  bye  yamubuuza.  Enziramu  gye  yaddibwamu  yalowooza 
nti  yali  erina  kubeera  ng’eva  mu  Nnabbi,  era  olw’ensonga  eyo  yasiramukirawo. 
Oluvannyuma  yafiiuka  musaale  mu  kusiramuka  kw’abantu  b’owaka  we  bonna 
awamu  n’ab’oluganda  Iwe  abangi.  Olw’okuba  nga  Nnabbi  Ow’emikisa  yamuwa 
amawulire  amalungi  ag’okuyingira  Ejjana  bwe  yali  ng’akyali  mulamu,  AbdaUa 
yali  assibwamu  nnyo  ekitiibwa.  Kigambibwa  nti  aya  ey’ekkumi  (10)  mu  ssuula 
ya  Ahqaaf  ne  aya  eya  amakumi  ana  mu  essatu  (43)  mu  ssuula  ya  Ra’adu  zassibwa 
nga  zoogera  ku  ye.  Yanyumya  hadiisi  amakumi  abiri  mu  ttaano  (25).  Yassa 
omukka  omuvannyuma  mu  Madiina  mu  mwaka  gwa  lukaaga  nkaaga  mu  esatu 
(663)  (H.  43),  mu  bufuzi  bwa  Mawiya  (Mu-awiya). 

Kulaane  Eyekitiibwa  ekakasa  nti  Tawuraati  ne  Injiilu  byombi 
byogera  ebitendo  bya  Nnabbi  Ow’emikisa  (okusaasira  kwa  AUah 
n’emirembe  bibeere  ku  ye),  awamu  ne  Basswahaba  be: 

“Muhammadi  Mubaka  wa  Allah,  n’abo  abali  naye  bakam- 
bwe  nnyo  ku  batakkiriza  (abawakanya  Katonda),  naye  basaasira- 
gana  wakati  waabwe,  obalaba  nga  bakutama,  bwe  bavunnama,  nga 
banoonya  obulungi  (ebyengera)  okuva  eri  Allah  n’okusiimibwa. 
Obubonero  bwabwe  bubali  mu  byenyi  nga  buva  mu  kuvunnama 
kwe  babeeramu;  bwe  kityo  ekifaananyi  kyabwe  mu  Tawuraati  bwe 
kiri  era  ekifaananyi  kye  kimu  ekiri  mu  Injiil  (Enjiri);  balinga  eki- 
mera  ekiggyayo  omutunsi,  ne  kigunyweza,  ne  gugejja  ne  kiyimirira 
bulungi  ku  nduli  yaakyo,  ne  kisanyusa  abalimi  (abaakisiga),  alyoke 
anyiize  nabo  abatakkiriza;  Allah  yalagaanyisa  abo  abakkiriza  ne 
bakola  emirimo  emirungi  mu  bo  okusonyiwa  n’empeera  ennyingi.” 
(al  Fat’hi,  48  :  29) 

Abdalla  ibn  Abaasi  (Allah  amusiime)  olunaku  lumu  yabuuza 
Ka’ab  al  Ahbaar'**’  okumubuulira  ku  bitendo  bya  Nnabbi  (okusaasira 
kwa  Allah  n’emirembe  bibeere  ku  ye)  ebisangibwa  mu  Tawuraati: 

“Ebyayogerwa  mu  Tawuraati  mulimu  nti:  Muhammadi  ibn 
Abdalla  ajja  kuzaalibwa  mu  Makka  era  asengukire  e  Madiina. 
Oluvannyuma  ajja  kuwamba  Damascus.  Talyogera  bigambo  bita- 
liimu  nsa  wadde  okwogerera  waggulu  mu  lujjudde.  Ekibi  ekiriba 
kimukoleddwa  talikyesasuza  na  kibi  era  ajja  kusonyiwanga  abaliba 
bamukoze  obubi.  Abantu  be  bajja  kwebazanga  Allah  era  bamuten- 
dereze  mu  bubi  ne  mu  bulungi.  Bajja  kunaazanga  emikono  gyabwe 
(okufuna  wuzu  oba  okutawaaza)  era  bajja  kuyimiriranga  mu  nnyiri- 
ri  nga  balinga  abali  mu  ntalo.  Bulijjo  wajja  kuwulirwanga  eddoboozi 
eddungi  nga  lifubutuka  mu  bifo  byabwe  eby’okusinza  (nga  bali  mu 
kusoma  Kulaane  n’okutendereza  amannya  ga  AUah).  Okukoowoola 
kwabwe  abantu  okugenda  okusaala  kujja  kusaasaanira  ebbanga.” 
(Daarimi,  Muqaddima,  2) 

Ye  Atwa  ibn  Yasaar  -  Allah  amusaasire  -  yanyumya  bw’atyi: 

“Nasisinkana  AbdaUa  ibn  Amuri  ibn  al  Aaswi'*^  ne  mmusaba 
okumbuulira  ebitendo  by’Omubaka  wa  Allah  ebiri  mu  Tawuraati, 
kwe  kunngamba  nti: 


46  Kaab  al  Ahbaar  (AUah  amusiime)  eyali  mu  mulembe  ogwaddirira  ogwa 
Basswahaba,  yayatiikirira  nnyo  okunyumya  ebigambo  ng’abijja  mu  bitabo 
eby’Ekisirayiri.  Yasiramuka  mu  bukulembeze  bwa  Abu  Bakari  ( AUah  amusiime), 
era  n’afa  mu  mwaka  gwa  amakumi  asatu  mu  ebiri  (32)  ogwa  Hijira. 

47  AbdaUa  ibn  Amuri  ibn  al  Aaswi  (AUah  amusiime)  yasenguka  okugenda  e 
Madiina  ne  kitaawe  gwe  yasooka  okuyingira  Obusiraamu.  Yali  Sswahaba  eyali 
amanyi  okusoma  n’okuwandiika,  ng’era  yali  amanyi  nnyo  eby’obuwangwa 
n’ennono  eby’abantu  abaayita.  Yawandiikanga  hadiisi  ze  yawuliranga  okuva 
ku  Nnabbi  Ow’emikisa  (okusaasira  kwa  Allah  n’emirembe  bibeere  ku  ye), 
ekintu  Nnabbi  kye  yamuwaako  olukusa.  Okumanya  kwe  hadiisi  okungi 
n’okutaputa  amateeka  g’eddiini  byamufuula  omu  ku  ba  Abdalla  abana,  oba  ba 
Abaadilah,  abaali  bakkiririzibwamu  olw’obukenkufu  bwe  baalina  mu  nsonga 

“Ndayira  Allah,  Nnabbi  mu  Tawuraati  bamwogerako  nebimu 
ku  bitendo  bye  ebiri  mu  Kulaane.  Mu  Tawuraati  mulimu  nti: 

‘Owange  Nnabbi!  Tukutumye  ngbmujulizi  ku  Iw’eddiini  ya  Allah 
entuufu,  ng’owa  amawulire  ag’essanyu  eri  Abakkiriza  abatuufu,  ala- 
bula  abatali  bakkiriza  era  omulunngamya  ow’abo  abatamanyi  kusoma 
na  kuwandiika.  Oli  muddu  wange  era  oli  Mubaka  wange.  Nkutuumye 
al  Mutawakkil  (Eyeesigamira  eri  Katonda).  Tob  mwekuluntaza, 
omukambwe  oba  aleekaanira  mu  lujjudde.  Tokola  kabi  ku  muntu 
oyo  akukola  obubi,  wabula  obayisa  mu  ngeri  ey’okusonyiwa  n’ekisa. 
AUah  tajja  kukuleka  kufa  okutuusa,  ng’ayise  mu  ggwe,  Iw’anaatereeza 
abakyamye  ng’abafuula  abakkiriza  nti  AUah  y’asinzibwa  Yekka:  teri 
yenna  aUna  kusinzibwa  awamu  naye;  era  amaaso  agatalaba,  amatu 
agatawulira  n’emitima  emikakanyavu  ng’amayinja  bijja  kuggulwa  eri 
amazima  nga  biyita  mw’ekyo.”  (Bukhari,  Buyuu,  50;  Tafsiir,  48  /  3) 

Abayawudi  olw’okuba  nga  baali  bamanyi  bulungi  ebitendo  bya 
Nnabbi  (okusaasira  kwa  Allah  n’emirembe  bibeere  ku  ye),  baabee- 
ranga  beesunga  nnyo  okujja  kwe.  Buli  Iwe  baayombanga  n’ebika 
bya  Bannamadiina  ekya  Awusi  ne  Khazraji,  baabatiisatiisanga  nga 
bababuulira  ng’ennaku  zaabwe  bwe  zaali  zibalirwa  ku  ngalo  engeri 
bo  (Abayawudi)  gye  baali  bagenda  okukwatagana  ne  Nnabbi  eyali 
agenda  okutumibwa  essaawa  yonna,  bamugoberere  era  bamwegat- 
teko  mu  kubalwanyisa  era  ng’eno  ye  yali  ey’okubeera  enkomerero 
y’ebika  bino  ebibiri  ebyali  eby’okusaanawo  ng’ebika  ebya  Aadi  ne 
Irama  bwe  byasaanyizibwawo.  (Ibn  Athiir,  al  Kaamil,  ll,  95  96). 


eyo.  Yali  omu  ku  ggye  eryawangula  Damascus,  era  yeetaba  mu  lutalo  Iwe 
Yarmuuk  mwe  yeetikkira  bendera  yeggye  ly’Abakkiriza  eryali  liduumirwa 
kitaawe  Amuri  (Allah  amusiime).  Yawangaalira  mu  Misiri  (Egypt)  ng’emaze 
okuwangulwa,  ne  taata  we,  era  eyo  gye  yabeerera  ddala  obulamu  bwe  obwali 
busigadde,  oluvannyuma  n’assa  omukka  gwe  omuvannyuma  ng’aweza 
emyaka  egy’obukulu  nsanvu  mu  ebiri  (72).  Yaziikibwa  kumpi  n’omuzikiti 
ogwabbulwamu  erinnya  lya  Amuri  ibn  Aaswi  mu  kibuga  Cairo  era  ng’entaana 
ye  ekyaliyo  n’olwaleero. 

Naye  olwa  Nnabbi  Ow’emikisa  obutabeera  na  musaayi 
Muyawudi,  Abayawudi  tebaasembererako  na  kumukkiriza  era  baa- 
mugaana  yenna  nga  bwe  yajja.  Waliwo  emboozi  eno  eyeewuunyisa, 
Swafiyya  bint  Huyayy,  mukyala  wa  Nnabbi  (okusaasira  kwa  Allah 
n’emirembe  bibeere  ku  ye)  era  nga  yali  mukyala  Muyawudi  ng’Obu- 
siraamu  tebunnajja,  gye  yanyumya  bw’atyi: 

“Omubaka  wa  Allah  bwe  yatuuka  mu  kyalo  ky’e  Quba  ng’asen- 
guka  okugenda  e  Madiina,  taata  wange  ne  taata  wange  omuto  baayan- 
guwa  okumusisinkana.  Baakomawo  ng’enjuba  egwa,  nga  banakuwa- 
vu  era  ng’amameeme  gabennyise.  Nnabawulira  nga  banyumya  nga 
taata,  Huyayy,  abuuza  taata  omuto  (Abu  Yaasir)  bw’atyi:  ‘Olowooza 
nti  oyo  ye  Nnabbi  asuubirwa?’ 

Abu  Yaasir  yaddamu  nti:  ‘Ndayira  Katonda  nti  y’oyo!’ 

Taata  yeeyongera  okubuuza  nti:  ‘Ddala  okakasa?  Ekyo  okika- 
kasa  n’obubonero  obulala?’ 

Abu  Yaasir  yaddamu  nti:  ‘Yeel’ 

Waaliwo  akasiriikiriro,  oluvannyuma  Abu  Yaasir  kwe  kubuuza 
nti:  ‘Owulira  otya  gy’ali  kati?’ 

Taata  yamuddamu  nti:  ‘Ndayira  Allah,  ebbanga  lye  nnaamala 
nga  ndi  mulamu  nja  kukuuma  obulabe  gy’ali  mu  mutima  gwange?’ 
(Abu  Nu-aymu,  Dalaa-ilu,  I,  77  -  78) 

Olw’okuba  nga  Nnabbi  Ow’enkomerero  yava  mu  Bawalabu, 
so  si  mu  Bayawudi,  Abayawudi  baakwatirwa  nnyo  Abawalabu 
ensaalwa.  Bulijjo  baali  basuubira  nti  yali  wa  kuva  mu  bo,  era  eno  ye 
nsonga  Iwaki  baagaana  okukkiriza  obwannabbi  bwe.^® 

Ibn  Abaasi  (Allah  amusiime)  ye  muntu  omulala  eyanyumya  ku 
ndowooza  ey’obulabe  Abayawudi  gye  baalina: 


48  Laba:  Ibn  Sa’adi,  I,  155. 

“Mu  ntalo  ezaali  ezblutentezi  wakati  wa  Abayawudi  b’e  Khaybar 
n’ekika  kya  Ghatafaan,  zaggwanga  Abayawudi  bawanguddwa.  Kye 
baakola  kwe  kusaba  Allah  Owoobuyinza  bwe  batyi: 

‘Katonda  waffe!  Tukusaba  obuwanguzi  okuva  gy’oli  mu  linnya 
lya  Nnabbi  gwe  walagaanyisa  okutuma  ku  nkomerero  y’ekiseera.’ 
Olw’okusaba  obuyambi  nga  bakozesa  erinnya  lya  Nnabbi  {tawas- 
sul),  Abayawudi  ku  nkomerero  baasobola  okuwangula  ab’ekika  kya 
Ghatafaani.  Naye  wadde  nga  baafuna  obuwanguzi  nga  bayita  mu 
kukozesa  erinnya  lya  Nnabbi  Ow’enkomerero,  Allah  Owoobuyinza 
bwe  yamutuma  baagaana  okumukkiriza.  Bw’etyo,  ayah  eno  yakka 
ng’ebanenya  nnyo  nti: 

“Wadde  nga  mu  kusooka  baali  basaba  obuwanguzi  ku  abo  aba- 
takkiriza  (nga  bayita  mu  kukozesa  erinnya  lya  Nnabbi  eyali  ali  okumpi 
okujja)  naye  bwe  yamala  okubajjira  oyo  gwe  baali  bategeera  obulungi 
baamuwakanya;  n’olw’ekyo  ekikolimo  kya  AUah  kibeere  ku  bakaafiiri 
(abatakkiriza).”  (al  Baqara,  2  :  89)  (Qurtubi,  II,  27;  Waahidi,  olup.  31)® 


Ekyafaayo  kino  wammanga  Idkulu  mu  ngeri  gye  kiragamu  oku- 
jja  kwa  Nnabbi  Ow’emikisa  mu  nsi  muno: 


49  Mu  Kulaane  ne  mu  hadiisi  za  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  ezimu  ku  zo  ze  tujja  okulaba  mu  kiseera  ekituufu, 
tusangamu  okukolimira  aboonoonyi  abakukuutivu  awatali  kwatuukiriza 
linnya  lya  muntu  oba  abantu.  Ebikolimo  wano  biba  bigenderera  ebirowoozo, 
empisa  n’enneeyisa  ebikyamu.  Nnabbi  okuba  nga  yakohma  wadde  nga  yayogera 
kaati  nti  “. . .  saatumibwa  kubeera  kakolimira  wabula  ow’okusaasira”  (Muslim, 
Birr,  87)  kiraga  bulazi  obubi  bw’enneeyisa  ey’engeri  ey’ebintu  eby’ekika  ekyo 
n’ebivaamu  ebibi  ennyo  eri  obulamu  n’embeera  za  bantu. 

Ssekabaka  wa  Peruusiya  (Persia)  yalonda  Sayfu  ibn  Zi-yazan 
okufuga  Yaman  (nga  Kabaka  waayo).  Abaakikirira  ebika  byAbawa- 
labu  byonna  ne  beesomba  okumuyozaayoza.  Ababaka  abaatumibwa 
okuva  e  Makka  mwalimu  abantu  kkumi  era  nga  baakulemberwa 
Abdul  Muttwalib,  jajja  wa  Nnabbi  (okusaasira  kwa  Allah  n’emi- 
rembe  bibeere  ku  ye). 

Abdul  Muttwalib  kwe  kugamba  mu  maaso  ga  Kabaka  nti: 

“Ffe  tuli  bantu  era  abaweereza  b’Ennyumba  ekuumibwa  (eya 
Allah).  Tuzze  kukuyozaayoza  olw’okulinnya  ku  nnamulondo  eno.” 

Kabaka  w’e  Yamani  yabaaniriza  bulungi  era  n’abasuza  ekiseera 
ng’abagenyi  be.  Olunaku  lumu  yayita  Abdul  Muttwalib  ng’agamba  nti: 

“Abdul  Muttwalib,  nngenda  kukubbirako  ekyama.  Singa  abad- 
de  mulala  atali  ggwe  sandikyogedde,  naye  Iwa  kuba  nga  waliwo 
ekintu  ky’olina  muli  kye  mpulira.  Kino  kikuume  ng’ekyama  wakati 
wange  naawe  okutuusa  Allah  Owoobuyinza  Iw’aliyagala  okukyolesa. 
Okwagala  kwe  kwokka  kwe  kukolebwa.  Tulina  ekitabo,  ng’ebikirimu 
ffe  ffekka  tubimanyi  era  mu  kitabo  ekyo  mulimu  amawulire  nga 
gakukwatako  butereevu  ne  mikwano  gyo.” 

Abdul  Muttwalib  kwe  kuddamu  nti:  “Ne  bwe  kiba  kitegeeza 
balunzi  bano  kufiira  mu  kkubo  lyo,  nkusaba  ombuulire. . .  Mawulire 
ki  ago  amakulu?” 

“Omulenzi  ajja  kuzaalibwa  mu  kitundu  kye  Tihaama.  Ajja 
kubeera  omukulembeze  w’abantu  okutuusa  ku  Ssaawa  Esembayo 
era  ajja  kufunyisa  abantu  bo  ekitiibwa.  Ng’akabonero,  ajja  kubeera 
n’ebbala  wakati  w’amagumba  g’ebibegabega  bye.” 

Kabaka  Sayfu  Zi-yazan  yayongerako  nti: 


“Ekiseera  ky’okuzaalibwa  kwe  kituuse.  Ani  amanyi?  Ayinza 
n’okuba  nga  yazaalibwa  dda.  Erinnya  lye  ye  Muhammadi.  Bazadde  be 

baakufa  olwo  jajja  we  ne  taata  we  omuto  batwale  obuvunaanyizibwa 
bwbkumulabirira.  Owoobuyinza  amutumye  ngbwookuyita  abantu 
omweyolefu  eri  Ekkubo  lye  era  abamu  ku  ffe  ajja  kutufuula  bayambi 
be.  Ng’ayita  mu  bo,  Owoobuyinza  ajja  kukkakkanya  abalabe  ba 
Nnabbi  era  afunyise  ekitiibwa  mikwano  gye.  Ajja  kukwata  ebitundu 
ebisinga  obulungi  mu  nsi.  Omuliro  gwa  Ba  Magian  (Bamajuusi) 
gujja  kuzikira  ng’azaaliddwa  (ng’azaalibwa).  Abantu  mu  biseera  bye, 
bajja  kusinza  al  Rahmaani,  Katonda  Omu  Omutuufu.  Obutakkiriza 
n’okubuuka  ensalo  bijja  kuwerebwa,  amasanamu  gajja  kwonoone- 
bwa  ne  Sitaane  ejja  kukasuukirirwa  amayinja.  Ebigambo  bye  bijja 
kwawula  wakati  w’ekituufu  n’ekikyamu.  Okusalawo  kwe  bulijjo  kujja 
kubeera  kwa  mazima.  Bulijjo  ajja  kulagira  okukola  obulungi  era  ye 
y’ajjanga  okusooka  okubussa  mu  nkola.  Obubi  bujja  kuziyizibwa  ate 
obukyamu  bujja  kwonoonebwa.” 

Abdul  Muttwalib  yasabira  Kabaka  bw’atyi: 

“Allah  akuwe  obuwangaazi  akwongere  n’ekitiibwa!  Obulamu 
bwo  bweyongere  mu  maaso!  Ekyo  ky’onnyonnyola  Iwe  lulyo  Iwange. 
Kabaka  ayinza  okwongera  omusajja  ono  essanyu  ng’ayita  mu  kwon- 
gera  okumubuulira  ebisingako  ku  mwana  ono?!” 

Sayfu  yamuddamu  nti:  “Ndayira  Ennyumba  ya  Allah,  ndayira 
eby’amagero  byonna  n’ebyawandiikibwa  byonna  ebyava  mu  ggulu, 
tolimba  ggwe  jajja  w’omwana  ono.” 

Abdul  Muttwalib  yeeyala  ku  ttaka  mu  kujaganya. 

Kabaka  yamugamba  nti:  “Situla  omutwe  gwo.  Omutima  gwo 
gutebenkere,  weeyongere  obuwangaazi  n’erinnya  lyo  liweebwe  eki- 
tiibwa!  Mbuulira  . . .  Waliwo  ekintu  kyonna  ky’omanyi  ku  bubonero 
bwe  nkubuulidde?” 


Abdul  Muttwalib  yannyonnyola  nti: 

“Yee...  Nnalina  omwana  gwe  nnayagalanga  ennyo  era  nga 
mmutwala  ngbwbmuwendo.  Nnamuwasiza  Amina,  muwala  wbmu 
ku  bantu  abasinga  okubeera  ab’ebitiibwa  mu  bantu  bange.  Amina 
yazaala  omwana  ne  mmutuuma  Muhammadi.  Alina  ebbala  wakati 
w’amagumba  g’ebibegabega.  Okwongera  kw’ekyo,  alina  obubonero 
bwonna  bw’oyogedde.  Bazadde  be  bonna  baafa,  taata  we  omuto 
nange  ne  tutwala  obuvunaanyizibwa  bw’okumulabirira.” 

Kabaka  yawa  Abdul  Muttwalib  amagezi  nti: 

“Omwana  mukuume  butiribiri.  Weegendereze  nnyo  Abayawudi 
engeri  gye  balina  obulabe  gy’ali.  Naye  Allah  Owoobuyinza  tajja 
kubawa  mukisa  ogwo.  Mikwano  gyo  tobabuulira  kintu  na  kimu 
ku  bye  nkugambye,  kubanga  ntya  nti  ensaalwa  eyinza  okubakwata 
olw’enkizo  gy’olina  eyakuweebwa  olwo  ne  batuusa  omutawaana 
ku  muzzukulu  wo.  Singa  mmanyi  nti  nnaawangaala  okutuuka  ku 
lunaku  Iw’alifuuka  Nnabbi,  nnanditutte  eggye  ery’abantu  abali  ku 
bigere  n’abali  ku  mbalaasi  okuwamba  Yathrib  (Madiina)  nkifuule 
ekibuga  ekikulu  eky’obufuzi  bwange  era  nkiteeketeekere  okusenguka 
kwe,  nnandifuuse  omukuumi  we  okumutaasa  emitawaana  n’abalabe. 
Ndeetera  amawulire  agamukwatako  mu  mwaka  gumu!” 

Ebyembi,  Sayfu  ibn  Zi-yazan  baamuttira  mu  bbanga  lya  mwaka 
gumu.^°  (Ibn  Kathiir,  al  Bidaaya,  III,  26  -  28;  Diyarbakar,  I,  239  -  241) 

Ekybkuba  ngbkujja  kwa  Annabbi  (okusaasira  kwa  Allah  nemirembe  bibeere 
ku  ye)  nebimu  ku  bitendo  bye  nga  byayogerwako  mu  Tawuraati  (Torah)  ne 
Bayibuli,  kiraga  okusooka  kwa  byonna  nti  ensibuko  yaabyo  Ntukuvu,  era 
nti  wadde  nga  byakyusibwakyusibwa,  era  bisigala  nga  birinamu  ekisiikirize 
kybbutuufu.  Nblw’ekyo,  wadde  nga  Abasiraamu  ebitabo  bino  tebabibala 
ng’ebikyakola,  naye  era  awamu  n’ekyo  tebabiyisa  mu  ngeri  etyoboola  yonna. 
Nga  bwe  kiri  mu  Tawuraati  ne  mu  Bayibuli,  okujja  kwa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  kwalangibwa  mu 
byawandiikibwa  ebibalibwa  nga  bitukuvu  mu  ddiini  z’omu  Buvanjuba, 
okugeza  nga  Zoroastrianism,  Hinduism,  ne  Buddhism.  Mu  Avesta,  ekitabo 
ekitukuvu  ekya  Zaroastrianism,  Omubaka  O  w’ekitiibwa  (okusaasira  kwa  Allah 

Amawulire  amalala  Abdul  Muttwalib  ge  yafuna  agakwata  ku 
biseera  bya  muzzukulu  we  ebybmu  maaso  ge  gano: 

Muhammadi  (okusaasira  kwa  Allah  n’emirembe  bibeere  ku 
ye)  yali  azannya  ne  bato  banne.  Lumu  yagenda  n’atuukira  ddala  ku 
nnyumba  za  ba  Radmi.  Eyo,  ekibinja  okuva  mu  kika  kya  ba  Mudlij 
baamuyita  ne  bamukebera  ebigere  n’ebiseera  ebiri  mu  bigere,  era 
awo  Abdul  Muttwalib  we  yatuukira.  Baamugwa  mu  kifuba  ne 
bamubuuza  nti: 

“Ono  omwana  wuwo?” 

Yabaddamu  nti:  “Mwana  wange” 

Bo  kwe  kumuwa  amagezi  nti:  “Omwana  wo  mukuumire  kumpi 
kubanga  na  guno  gujwa  tetulabanga  buwufu  bwa  bigere  ebifaanana 
ebya  Bulayimu  okumpi  ne  Ka’aba  nga  bino.” 

Awo  Abdul  Muttwalib  kwe  kukuutira  mutabani  we,  Abu  Twalib, 
eyali  okumpi  awo,  okuwuliriza  ebigambo  bya  bano  n’obwegende- 


nemirembe  bibeere  ku  ye)  ayogerwako  nga  Saoshyant,  ekigambo  ekitegeeza 
‘okusaasira  eri  ensi  zonna’,  omwo  mw’ayogererwa  nga  Nnabbi  w’abantu  bonna, 
okwo  nga  kw’ogatta  ebitendo  bye  ebirala  ebrngi.  Mu  ba  Hindu,  ebitabo  Vedas, 
Upanishads  ne  Puranas  byogera  ku  bintu  bingi  nga  mw’otwahdde  eky’engeri 
Envumbo  ya  Bannabbi  bw’ejja  okulangirira  ekirevunga  sunnah  agaane 
okulya  emhizzi.  Ebitaho  by’abagoherezi  ba  Buddha  nahyo  birimu  ebitundu 
bingi  ebyogera  ku  bitendo  bya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye),  nga  bijaganya  olw’okujja  kwe  mu  biseera  eby’omu 
maaso.  (Laba:  Remzi  Kaya,  Ilahi  Kitaplarda  Hazret-I  Muhammed,  olup.  221  - 
239;  A.  H.  Viyarth  -  U.  Ali,  Dogu  Kutsal  Metinlerinde  Hazret-I  Muhammed, 
Istanbul,  1997;  Ibrahim  Canan,  XIV,  79  -  81) 

Bw’obala  nti  eddiini  eyasooka  ku  nsi  yali  eddiini  entuufu  era  nti  bannabbi 
nkumi  baatumwa  okulunngamya  abantu  mu  biseera  eby’enjawulo  buli  Iwe 
baawabanga  ne  bava  ku  kkubo  ettuufu,  tekyewuunyisa  okusanga  ebituufu, 
okugeza  okulangirira  Nnabbi  ow’enkomerero,  nga  bikyali  mu  nzikiriza 
ezaayonoonebwa  nga  Zoroastrianism,  Hinduism,  Buddhism,  n’endala 
ennyingi. 

reza.  Era  eyo  ye  nsonga  eyavaako  Abu  Twalib  okubeera  ng’akuuma 
nnyo  omwana  wa  muganda  we  ono.^^ 

Nga  Omubaka  Ow’emikisa  (okusaasira  kwa  AUah  nemirembe 
bibeere  ku  ye)  tannawa  nsi  eno  mukisa  na  kujja  kwe,  ensi  yonna  yali 
yebbise  mu  kizikiza  eky’omwoyo.  Abantu  baali  babbira  mu  ntobazi 
z’obutamanya  obw’ekika  ekya  waggulu.  Obuntu  bwali  buweddeko  ekitii- 
bwa  kya  bwo,  nga  nensolo  obusolo  enkambwe  zaali  zikooye  ebikolobero 
by’omuntu.  Obulamu  bwali  bufiiuse  bukalubu.  Ensi  yali  ejjudde  enzi- 
kiza,  abantu  baali  bawangaalira  mu  bugubi  nga  riemitima  mirwadde. 
Omunafu  yali  yeerabira  dda  butya  bwe  bamwenya.  Ow’amaanyi  ye  yekka 
eyalina  eddembe  ly’okuwangaala.  Mu  bigambo  bye  Mehmed  Akif: 

Amaddu  g’omuntu  gaali  gasukkulumye  ku  g’empisi, 

Omunafu  ng’aliibwa  abandibadde  baganda  be 
Kulaane  ebigambo  bino  ebyogera  bw’etyi: 

j^\  ^ 


“Obwonoonefu  bweyolese  ku  lukalu  ne  mu  nnyanja  olw’ebyo 
emikono  gy’abantu  bye  gyakola,  olwo  abafuule  abaloza  ku  bintu 
ebyo  bye  bakola,  balyoke  badde  (eri  amazima).”  (al  Ruum,  30 :  4i) 

Ng’okuzaalibwa  okulungi  kusembedde,  buli  kintu  ekiramu 
riekitalina  bulamu,  kyafa  essanyu  ne  kijaganya  era  ne  byesunga  nnyo 
nga  biri  mu  kulinda  Ekitangaala  Eky’amaanyi  okubiyamba  okubijja 
mu  kizikiza,  ng’ennyonta  gy’ali  ebula  okubitta  nga  bimulinda  aso- 
bole  okubiwa  amazzi  g’obulamu.  Abantu  bonna  baali  balindirira, 
nga  bamaze  okufuna  obubonero  bw’okujja  kwe. 


o 


51  Laba:  Nu’aymu,  Dalaa-ilu,  I,  165;  Ibn  Sa’adi,  I,  118. 

Ng’awa  ekifaananyi  mu  bitontome  mu  mbeera  Amina  gye 
yalimu  mu  kiseera  eky’okutuuka  kwe  okulungi,  Suleyman  Chelebi, 
mu  kitabo  kye  Mawlid  agamba  nti  n’enjuba  yeetoloolera  ku  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
olw’omukwano  gwe  yalina,  ng’ekiwojjolo  bwe  kyetooloolera  ku 
kitawuliro  ky’omuliro. 

‘Nnalaba’,  maama  w’omwagalwa  yagamba, 

‘Ekitangaala  nga  kya  njawulo,  enjuba  nga  kye  kiwojjolo 
kyakyo, 

‘Bamalayika  bakka  okuva  mu  ggulu  nga  bali  mu  nnyiriri, 

‘Okufaanana  ne  Ka’aba,  yeetooloolera  awaka  wange 

‘Teri  n’omu  alinga  mutabani  wo’,  nga  bwe  bagamba, 

Eyali  azze  okuva  ensi  Iwe  yatandikawo 

Kabaka  w’okumanya  mutukuvu  nga  bw’ali, 

Ng’alina  ebyama  by’amagezi  ebimuwundiddwaamu  n’obumu  . . .’ 

Okuzaalibwa  Okulungi  N’okugwawo 

Kw’ebintu  Ebitali  Bya  Bulijjo 

Nga  mmambya  esala  ey’olunaku  olw’okusooka  (Kazooba),  nga 
kkumi  na  bbiri  (12)  Rabbil  Awwal  ezikwatagana  n’ennaku  amakumi 
abiri  (20)  ez’omwezi  ogw’okuna  (Kafuumuulampawu)  omwaka  571 
ogw’okubala  okw’enjuba,  Ekitangaala  mulindwa  kyamala  ne  kiwa 
ensi  eno  ekitiibwa  n’okweyoleka  kwakyo  n’okubeerawo  kwe  okw’emi- 
kisa  ng’omwana  wa  Amina  ne  Abdalla. 

Ebintu  byonna  byalinga  ebyali  bifunye  obulamu  nga  bigamba 
mu  kujaganya  nti:  “Tusanyuse  okukulaba,  Mubaka  wa  Allah!” 

Suleyman  Chelebi  annyonnyola  bw’atyi  embeera  ey’essanyu 
lino  eryagabanwa  ebintu  byonna  mu  nsi  nga  bisanyuka  olw’okuzaa- 
libwa  okw’emikisa: 

Tusanyuse  okukulaba  ...  Sekabaka  ow’ekitiibwa 

Oyo  awundiddwa  n’amagezi . . .  Tusanyuse  okukulaba! 

Tusanyuse  okukulaba  ggwe  ekyama  ekirabwako 

Okuvumulwa  kwa  buli  ndwadde  . . .  Tusanyuse  okukulaba! 

Tusanyuse  okukulaba,  ggwe  eky’okusaasira  ky’ensi  zonna. 

Okuwona  kw’aboonoonyi,  tusanyuse  okukulaba 

Okweyoleka  kwe  ye  yali  entandikwa  ybkukulukuta  kwe  kisa  kya 
Katonda  nbkusaasira  kwe  eri  ensi  eno  yonna.  Ennaku  n’ebiro  byakyusa 
langi.  Okuwulira  mu  nda  kwannyikira.  Ebigambo  n’empooma  y’ebintu 
byafuuka  ebitalinaako  kkomo.  Buli  kintu  kyafuna  amakulu  ag’enjawu- 
lo  amalala.  Amasanamu  gaayuuguuma  ne  gagwa  ne  gamerenguka. 
Empagi  n’emirongooti  eby’embiri  ze  Madaa-in,  ewaabwe  wa  Khosrauss, 
byamenyeka.  Ennyanja  Sawa,  oba  Tabariya^^,  mu  biseera  ebyo  eyabali- 
bwanga  nga  ntukuvu,  n’ekala  nga  olutobazi  Iw’okunyigiriza.^^ 

Ebintu  bino  ebyeyoleka  mu  kiseera  n’ebifo  eby’enjawulo  kwe 
kwali  okusaasira  okusooka  okwasaasaanira  ensi  yonna  okw’okulabika 
kw’Ekitonde  Eky’ekitiibwa.  Omwaka  ogwo  okuva  olwo  gwatandika 
okumanyibwa  nga  Omwaka  Ogw’ebyengera.  Tekyewuunyisa  nnyo 
okulaba  nti  abantu  abalongoofu  batwala  ekiro  Nnabbi  Ow’emikisa 
(okusaasira  kwa  AUah  n’emirembe  bibeere  ku  ye)  kye  yazaalibwamu 
okubeera  nga  kye  kiro  ekisinga  okuba  eky’omuwendo  ng’oggyeeko 
Ekiro  kya  Qadr.  Omutontomi  omu  yagamba  nti: 

Leka  omusimbi  w’ebimuli  aleme  kwerumya  ng’afukirira  enni- 
miro  y’ebimuli  bya  Looza,  kubanga 

N’okufukirira  ennimiro  olukumi  tekusobola  kumeza  ekyenyi 
ekifaanana  ekikyo. 

52  Sawa  yali  nnyanja  ngeri  mu  buwanvu  bwa  kilomita  kkumi  na  bbiri  (12) 

mu  maserengeta  gbbugwanjuba  bwa  Tehran,  wakati  wa  Hamdani  ne  Qum. 

Ekibuga  kya  Sawa  kyatandikibwawo  awaali  ennyanja  bwe  yakalira. 

53  Laba:  Ibn  Kathiir,  al  Bidaaya,  II,  273. 

Obulungi  bwbkujja  kwa  Looza  w’ebimuli  bya  looza  kwakyusa 
buli  kintu.  Nga  embira  z’ekkula,  okweyoleka  kw’okusaasira  kwa 
Katonda  kwamansirwa  okwetooloola  ensi  yonna,  nga  kunnyikira 
mu  mitima  egijjudde  essanyu  egyali  girindirira  Ekitangaala  okujja. 

Bino  wammanga  byanyumizibwa  ibn  Abaasi  (Allah  amusiime): 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  yazaalibwa  ku  lunaku  olwokusooka  (Kazooba),  n’assibwamu 
obwesige  bw’Obubaka  ku  Lwokusooka,  n’ayabulira  Makka  okugenda 
e  Madiina  ku  Lwokusooka,  era  n’atuuka  e  Madiina  ku  Lwokusooka 
n’assa  omukka  omuvannyuma  ku  Lwokusooka.  Lwali  Lwakusooka 
Iwe  yataawulula  enkaayana  okumpi  n’e  Makka  ez’okuzza  Ejjinja 
Eriddugavu  mu  kifo  we  lyali  lyava.  Olutalo  Iw’e  Badiri  yaluwangula 
ku  Lwakusooka;  so  nga  ne  ayah  egamba  nti, 

“Olunakuluno  olwaleero  mbajjulizza  eddiini 
yammwe...”  (al  Maa-ida,  5  :  3),  nayo  yassibwa  ku  lunaku  olutali  lulala 
wabula  Lwakusooka.”  (Ahmada,  I.  277;  Haythami,  I,  196) 

Okuba  nga  okuzaalibwa  kwe,  obwannabi  bwe,  Okusenguka 
n’okufa  nga  byonna,  Katonda  yasalawo  ne  bigwawo  ku  lunaku 
Olwokusooka,  kabonero  kankukunala  akalaga  obukulu  bw’olu- 
naku  olwo,  omwabeeranga  amasanyu  agasanyusa  n’ennaku  eruma, 
okujaganya  n’okukungubaga  nga  byonna  byagwawo  ku  lunaku 
Olwokusooka. 

Waliwo  ebintu  ebyagwawo  mu  kiro  ekyo  ekitukuvu  Nnabbi 
Ow’emikisa  mwe  yaweera  ensi  omukisa,  ng’ebimu  ku  byo  tuyinza 
okubyogerako  wano: 

Okusinziira  ku  Amina,  mu  bigambo  bye,  olubuto  Iw’okuza- 
la  oba  akaseera  kennyini  ak’okuzaaliramu,  teyabifunamu  buzibu 
bwonna;  era  nga  Omubaka  Ow’emikisa  afuluma  bw’atyi  okuyingira 
ensi  eno,  Amina  yalaba  ekitangaala  nga  kifuluma  ne  kisaasaanira 

Ebuvanjuba  n’Ebugwanjuba.  Omwana  Ow’emikisa  yazaalibwa  nga 
mutukuvu  ng’ekigambo  ekyo,  ng’ebibatu  bye  byombi  biri  ku  ttaka  ate 
ng’omutwe  gwe  gutunudde  waggulu  mu  bire.^^ 

Iblis  (Sitaane)  kw’olwo  yawoggana  mu  ddoboozi  erisinga  lyon- 
na  lye  yali  avuddemu.^^ 

Mubazan,  munnaddiini  omukulu  ow’e  Peruusiya  (Persia),  yafu- 
na  ekirooto  nga  enngamiya  eziri  mu  kibinja  zigoba  ekibinja  ky’em- 
balaasi  nga  bisala  omugga  gw’e  Tigris  era  nga  zisaasaanira  ensi  y’e 
Peruusiya. 

Ekiwonvu  kye  Samawa  kyajjula  amataba^® 

Empagi  kkumi  na  nnya  ez’olubiri  Iwa  Khousrau  ow’e  Peruusiya 
zaamenyeka. 

Omuliro  omukulu  ogwali  teguzikiranga  okumala  emyaka 
olukumi  olulambirira  mu  ssabo  ly’e  Peruusiya  gwazikira.^^ 

Okusinziira  ku  bigambo  bya  Ayisa  (Allah  amusiime),  mu 
kiro  ky’okuzaalibwa  okw’ekkula,  omusuubuzi  Omuyawudi  okuva 
e  Makka  yalaba  emmunyeenye  eyavaayo  gye  yategeera  ng’eraga 
okutuuka  kw’omulindwa,  era  awo  we  yagendera  Abakulayishi  we 
baasisinkaniranga,  n’abuuza  nti: 

“Waliwo  omu  mu  mmwe  mukyala  we  eyazadde  omwana 
ekiro?” 

Baamuddamu  nti,  “Tetulina  gwe  tumanyi.” 


54  Ibn  Saadi,  I.  102,  150. 

55  Ibn  Kathiir,  al  Bidaaya,  II,  271. 

56  Samawa  ddungu  erybmusenyu  eriri  mu  buwanvu  bwa  kilomita  235  mu 
maserengeta  gbbuvanjuba  bwa  Baghdad,  okumpi  ne  Kalb,  ekiri  kumpi  wakati 
wa  Kufa  ne  Damascus. 

57  Ibn  Kathiir,  al  Bidaaya,  II,  273. 

Omuyawudi  yabagamba  nti:  “Kati  mumpulirize  nbbwegende- 
reza.  Nnabbi  owbmulembe  ogw’enkomerero  ateekeddwa  okuzaa- 
libwa  ekiro.  Wakati  w’ekibegebega  kye  alina  ebbala  nga  liri  wakati 
w’ekiddugavu  n’ekyenvu  nga  libikkiddwa  otuviiri.” 

Abaaliwo  ebigambo  bino  byabasamaaliriza  era  ne  baawukana 
buli  omu  n’akwata  lirye.  Bwe  badda  eka  buli  omu  yabuulirako  ku 
b’ewuwe  ku  kintu  kye  baali  balabye,  era  abamu  baagamba  nti: 

“Omulenzi  ayitibwa  Muhammadi  ye  yazaaliddwa  ekiro... 
mutabani  wa  Abdalla.” 

Olwo  ne  bagenda  ew’Omuyawudi  ne  bamubuuza  nti: 

“Wawulidde  nga  bwe  waliwo  omwana  eyazaaliddwa  mu 
Makka?” 

Omuyawudi  yababuuza  nti:  “Yazaaliddwa  nga  ssinnaba  kuba- 
gamba  oba  nga  mmaze  okubagamba?” 

Baamuddamu  nti:  “Ng’omaze  okutugamba  era  erinnya  lye  ye 
Ahmada!” 

Omuyawudi  yabasaba  bamutwale  ewa  Amina,  maama  w’om- 
wana,  eyamulaga  omwana  omutukuvu.  Bwe  yalaba  Envumbo 
y’Obwannabbi  n’amaaso  ge  ng’eri  wakati  w’amagumba  g’ekibegabega 
kya  Nnabbi,  Omuyawudi  yazirika.  Bwe  yadda  engulu  baamubuuza 
ekyali  kiguddewo. 

Yabaddamu  nti:  “Ndayira  Katonda,  Obwannabb  buvudde  mu 
batabani  ba  Yisirayiri.  N’ebyawandiikibwa  bwe  bityo!  Kyawandiikibwa 
nti  Nnabbi  Ow’enkomerero  ajja  kuwangula  Abayawudi  era  asaanyeewo 
ekitiibwa  ky’abamanyi  baabwe.  Abawalabu  bajja  kufuna  ekitiibwa 
eky’amaanyi  nga  bayita  mu  Bwannabbi.  Mucacance  Bakulayishi;  kuban- 
ga  ndayira  Katonda,  mugenda  kufuna  amaanyi  agajja  okuwulirwa 
Ebuvanjuba  n’Ebugwanjuba.”  (Ibn  Sa’as,  1, 162  -  163;  Haakim,  II,  657  /  4177) 

Bannamakka  bonna  baali  basanyufu  olwbkuzaalibwa  kwbm- 
wana  owbmukisa.  Okutuusa  ne  Abu  Lahab  naye  yatuuka  okuta 
okuva  mu  buddu  omuwala  Thuwaybah  eyali  omuddu  eyamuleetera 
amawulire  amalungi  agbkuzaalibwa  kwbmwana  wa  muganda  we.^® 
Ibn  Abaasi  kino  akyogerako  bw’atyi: 

“Nnaloota  Abu  Lahabi  omwaka  gumu  ng’amaze  okufa.  Yali  ali 
mu  mbeera  etiisa,  kwe  kumubuuza  nti: 

‘Oli  mu  mbeera  ki?’ 

‘Yanziramu  nti:  Ekibonerezo  kyange  kinkendeerezebwako  buli 
lunaku  olw’okusooka  olw’okuta  Thuwaybah  olw’essanyu  ly’okuzaa- 
libwa  kwa  Muhammad.  Olunaku  olwo  mpeweezebwako  n’amazzi 
agampeebwa  nga  gayita  mu  katuli  akali  wakati  w’engalo  zange  olu- 
nwe  ne  kyalakisajja.”  (Ibn  Kathiir,  al  Bidaaya,  II,  277;  Ibn  Sa’ad,  I,  108,  125) 

Amannya  Ga  Nnabbi  Ow’emikisa 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  alina  amannya  mangi.  Okusooka  era  agasinga  gonna  ye 
Muhammadi  ne  Ahmada,  agoogerwako  mu  Kulaane.  Muhammadi 
litegeeza  atenderezebwa  ennyo,  ate  Ahmada  ne  litegeeza  atendereza 
oba  eyeebaza  ennyo. 

Erinnya  Muhammadi  lirabikira  mu  Kulaane  emirundi  ena,  ate 
Ahmada  lirabika  omulundi  gumu.  Bayibuli  amannya  gano  egoo- 
gerako  n’ekigambo  Faraqlitos,  ekitegeeza  ekintu  kye  kimu  ddala 
n’amannya  gali. 

Mu  hadiisi  emu,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  ayogera  nti: 

“Nze  Muhammadi  era  nze  Ahmada. 

Nze  Musanguzi^®,  oyo  Obwannabbi  bwe  obujja  okusangulawo 
obutakkiriza. 

Nze  Muzzabujja,  oyo  abantu  gwe  bajja  okugoberera  mu  kuzuu- 
kizibwa  ku  Lunaku  Iw’enkomerero. 

Nze  ow’enkomerero,  Envumbo  ya  Bannabbi  ng’oluvannyuma 
Iwe  tewagenda  kujja  Nnabbi  mulala  yenna.”  (Bukhari,  Mannaqib,  17; 
Muslim,  Fadhwail,  125). 

Amannya  n’ebitendo  bya  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  byogerwa  mu  bitabo  bingi. 
Okugeza  Dalaa-ilul  Khayraat  kyogera  amannya  ebikumi  bibiri. 
Agamu  ku  mannya  n’ebitendo  ebiwunda  oludda  Iwa  Rawudhwa 
oluliko  Ekibula  mu  muzikiti  gwa  Nnabbi  nga  gawandiikiddwa  mu 
mpandiika  ennungi  ennyo  ge: 

Ahmada,  Mahmuudu,  Muhammadi,  Haamidu,  Hamiidu, 
Bashiiru,  Nadhiiru,  Burhaan,  Amiinu,  Awwalu,  Aakhiru,  Dhwuha, 
Habiibullaah,  Haadi,  Khaatamu,  Mukhataar,  Mustwafa,  Mutwahharu, 
Mujtabaa,  Nabii,  Nuuru,  Ra-uufu,  Rahiimu,  Rasuulullaah,  Rasuulu’ 
Tthaqalayni,  Rahmatan  lil  Aalaamiina,  Sayyidul  Mur’saliina, 
Sayyidul  Kawnayni,  Imaamul  Haramayni,  Imaamul  Muttaqiina, 
Shafii-ul  Mudhnibiina,  Shamusu,  Twa-Haa,  Ummii,  Yaasiin... 

Mu  Mikono  Gya  Maama  Ow’ebbeere 

Ekitangaala  ky’Obulamu  yazaalibwa  mu  nsi  muno  nga  talina 
kitaawe  nga  bwe  kirambikibwa  butereevu  mu  Kulaane  nti: 


59  Maahi  ^UJI  kitegeeza  oyo  asangulawo  oba  asaanyaawo. 

“Teyakusanga  ngbli  mulekwa  n’akuwa  obuddo?”  (al  Dhwuha,  93 : 6) 

Mu  nnaku  entono  ezaasooka  omwana  ow’omukisa  yayonse- 
bwa  maama  we  Amina.  Oluvannyuma  Thuwaybah  yamuyonsaako 
katono  wamu  n’omwana  we  omuto  gwe  yali  ayonsa  eyayitibwanga 
Masruuh*’" 

Empagi  y’obuteerabira,  Omubaka  wa  AUah  (okusaasira  kwa 
Allah  n’emirembe  bibeere  ku  ye),  bulijjo  yakolanga  ku  bizibu  bya 
maama  we  eyamuyonsa,  Thuwaybah,  obulamu  bwe  bwonna.  Ye  ne 
Khadiija  Thuwaybah  baamuyisanga  bulungi  era  nga  bamussaamu 
nnyo  ekitiibwa  emyaka  gyabwe  gye  baamala  e  Makka.  Nnabbi  ne 
bwe  yasenguka  okugenda  e  Madiina,  yakakasanga  nti  ebyetaago 
bya  Thuwaybah  bikolebwako  ng’ayita  mu  kumuweereza  eby’okuko- 
zesa.  Bwe  yafuna  amawulire  ag’okufa  kwe,  bwe  yali  ng’adda  okuva 
mu  lutabaalo  e  Khaybar  mu  mwaka  gwa  Hijira  ogw’omusanvu, 
Omubaka  wa  AUah  yabuuza  ebikwata  ku  mbeera  za  mutabani  wa 
Thuwaybah,  Masruuh,  asobole  okumuweereza  obuyambi,  naye  ne 
bakamutema  nti  si  Thuwaybah  yekka  ye  yali  yafa  naye  abooluganda 
Iwa  Thuwaybah  bonna  be  baali  baasooka  Thuwaybah  okufa.  (Ibn 
Sa’adi,  I,  108,  109) 

Ekitiibwa  n’okugulumiza  Nnabbi  Ow’ekitiibwa  bye  yawa 
Thuwaybah  biwa  eky’okulabirako  ekirungi  ku  kusiima  n’obuteera- 
bira. 

Yali  Haliimah  eyafuna  ekitiibwa  eky’okuyonsa  omwana  ow’emi- 

kisa. 

Abawalabu  baalina  empisa  ey’okuweereza  abaana  baabwe 
abaabanga  bazaaliddwa  ne  batwalibwa  ab’ebika  ebiwangaalira  mu 

60  Thuwaybah  era  ye  yayonsa  Hamza  ne  Abu  Salaama  (Allah  amusiime),  ekintu 

ekibafuula  haganda  ba  Nnahbi  Ow’emikisa  (okusaasira  kwa  Allah  n’emirembe 

biheere  ku  ye)  bannabbeere  (Ibn  Sa’adi,  I,  108  -  110) 

ddungu  babayonse.  Embeera  eyeddungu  abaana  teyakomanga  ku 
kubafuula  balamu  mu  mibiri  nbkubafuula  abazira  byokka,  naye 
olulimi  Iw’Abawalabu  abalunzi  abatatereera  wamu  (nomads)  Iwali 
lunnyonnyofu  bulungi  era  nga  lutereevu,  ekyayambanga  abaana 
okuyiga  okwogera  obulungi,  n’okukenkuka  mu  lulimi. 

Ng’ekitundu  ku  mpisa  eyo,  omwana  ow’emikisa  naye  yawee- 
bwayo  eri  omukyala  munnamukisa  eyayitibwanga  Haliimah,  nga  yali 
ava  mu  krka  kya  ba  Banu  Sa’ad,  ekyali  kyayatiikirira  ennyo  ng’ekika 
ekyali  kisinga  okwogera  obulungi  Oluwalabu  mu  bika  by’Abawa- 
labu.  Olw’okubeera  omuntu  asinga  okunnyonnyola  era  omwogezi 
nnakinku  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yali  ateekeddwateekeddwa  ng’akyali  mwana  muto 
olwo  asobole  okutuusa  ekigambo  ekitukuvu  eri  abantu. 

Ekikakasa  kino  y’engeri  Nnabbi  gye  yaddamu  Abu  Bakari 
(Allah  amusiime),  bwe  yagamba  nti  ye  (Abu  Bakari)  yali  talabanga 
mwogezi  asinga  kwogera  bulungi  nga  Nnabbi. 

“Tekyewuunyisa  nnyo!  Nze  ndi  muntu  ava  mu  Bakulayishi  era 
olumu  eyayonka  ku  maama  ava  mu  ba  Banu  Sa’adi.”  (Ali  al  Muuaqi.  vi. 
174/  15247) 

Haliimah  bint  Haaritha  anyumya  engeri  gye  yamaliriza  ng’atu- 
tte  Omwana  okumuyonsa. 

“Gwali  mwaka  gwa  njala  kakongohro.  Nga  twebagadde  endogoyi 
enjeru  nga  tuh  wamu  ne  bakyala  bannaffe  abalala  abaali  bava  mu 
kika  kya  Banu  Sa’adi  twayolekera  Makka  nga  tusuubira  okufunayo 
abaana  abawere  ab’okuyonsa.  Twali  tetusigazizza  kantu  ka  kulya. 
Tetwalina  okuggyako  enngamiya  enkazi  enkadde.  Twahna  n’omwana 
omuto.  Naye  okuva  nze  ne  nngamiya  bwe  wataah  yalina  mata  gamala 
kumuwa  kunywa  tetwebakanga  olw’omwana  okusulanga  ng’atukaabi- 
rira.  Tetwalwa  ne  tutuuka  e  Makka.  Tewali  mukazi  gwe  bataawaako 

- 

Muhammadi  amutwale  amuyonse  naye  era  tewali  nbmu  ataamugaa- 
na,  kubanga  buli  omu  yali  anoonya  mwana  eyalina  kitaawe  omulamu, 
so  nga  ye  yali  mulekwa.  Oluvannyuma  buli  mukazi,  okuggyako  nze, 
yafuna  omwana  gw’atwala  okuyonsa  era  ne  yeddirayo  eka.  Nnab  saa- 
gala  kuddayo  ka  ngalo  nsa  kwe  kugamba  omwami  wange  nti: 

‘Nja  kuddayo  nzikirize  okutwala  mulekwa  oli.’ 

Bwe  ntyo  bwe  nnakola  (omwana  ne  mmujjayo)  ne  nzirayo  mu 
weema  n’omwana  mu  mikono  gyange. 

Baze  kwe  kunngamba  nti:  ‘Okoze  bulungi  okutwala  omwana 
oyo.  Ani  amanyi,  Owoobuyinza  ayinza  okutuwa  emikisa  olw’om- 
wana  oyo.’ 

Era  bwe  kityo  bwe  kyali,  kubanga  okuva  Iwe  nnateeka  omwana 
mu  mikono  gyange  natandika  okuyiika  amabeere,  era  nnasobola 
okuwa  amabeere  amangi  abaana  bombi  mulekwa  n’omwana  owange. 
Ekiro  bwe  kyatuuka,  omwami  wange  yagenda  okukebera  ku  nnga- 
miya  yaffe  enkadde,  naye  yagisanga  ng’etandise  okujjuza  n’okuyiwa 
amata  ekintu  ekyatwewuunyisa  ennyo.  Twakama  enngamiya  ne 
tunywa  ne  tukkuta  ne  twemala  eggoga,  ne  tuwona  enjala  n’ennyonta 
n’abato  ne  beebaka  mu  mirembe. 


Omwami  wange  yali  takyayinza  kukyebeera  wabula  okugamba 
bw’atyi:  ‘Ndayira  Katonda,  kirabika  emikono  gyo  gyagudde  ku 
mwana  ow’emikisa  egyannamaddala.” 

Naye  emikisa  gyaffe  tegyakoma  awo.  Endogoyi  yaffe,  bulijjo 
eyali  emanyiddwa  ng’eyali  ekwebera  bwe  zaaberanga  zitambulira  mu 
kibinja  mu  lugendo,  yatandika  okukulembera  endala.  Nnali  sikyaso- 
bola  bulungi  kugifuga. 


Abantu  baatandika  okwebuuza  mu  kuwuniikirira  nti:  “Eyo  ssi 
ye  ndogoyi  gye  wakozesa  ng’ogenda  e  Makka?’ 

- 


NNABBI  MUHAMMAD  OMULONDEMU  ^ 


Nabaddamu  nti:  ‘Yee  yeeyo’ 

Nga  tuzze  eka,  mu  ddungu  ekkalu  eryo  nga  bwe  lyali,  endiga 
zaffe  zaatandika  okudda  eka  ekiro  okuva  gye  zaaliiranga  nga  zijjuzza 
amata.  Endiga  endala  zo  eka  zaddangayo  nga  zikooye  ng’enjala 
n’ennyonta  bibula  okuzitta.  Twali  tusobola  okukama  endiga  zaffe 
mu  bujjuvu  mu  kiseera  endiga  endala  we  zaali  tezisobola  kuvaamu 
wadde  ettondo  ly’amata.  Bannannyini  ndiga  ziri  baali  banenya 
balunzi. 

Beemulugunyanga  nti:  “Mukwatibwe  ku  nsonyi!  Mmwe  endiga 
zammwe  temuzirundira  ndiga  za  Haliima  gye  bazirundira?’ 

Mu  kino  baalina  ensonga,  kubanga  abalunzi  bonna  endiga 
zonna  baazirundiranga  mu  kfio  kye  kimu.  Naye  ezaffe  zaddanga 
n’amata  so  ng’ezaabwe  wasobolanga  kulaba  magumba  gokka.’ 

Ekintu  ekyatwaliranga  abaana  abalala  omwezi,  Muhammadi 
(okusaasira  kwa  AUah  n’emirembe  bibeere  ku  ye)  yakrkoleranga  mu 
lunaku  lumu,  ate  mu  mwezi  ogumu  yali  akoleramu  ebyatwaliranga 
abaana  abalala  omwaka  omulamba.  Bwe  yaweza  omwaka,  yali  akuze 
ng’alinga  omwana  atuuse  okwavula. 

Oluvannyuma  Iw’okubeera  naffe  emyaka,  twamuzzaayo  ewa  maama 
we.  Naye  eky’okuviibwako  omwana  baze  teyasobola  kukigumira: 

Yakalambira  nti:  ‘Leka  tubeereko  naye  waakiri  okutuusa 
kawumpuli  amale  okuggwa  mu  Makka.  Twali  tetusobola  kugu- 
mira  kyakuggyibwako  mikisa  gye  nga  twawukanye  naye.  Twalwana 
bwezizingirire  okumatiza  Amina  okutuusa  Iwe  yakkiriza,  emikisa 
gy’omwana  okweyongerayo  akaseera  naffe.”  (Haythami,  viii,  221;  ibn 
Kathiir,  al  Bidaaya,  II,  278  -  279) 

Olunaku  lumu,  ng’ali  ne  mwannyina  munnabbeere  Shaymaa, 
omwana  ow’omukisa  yagenda  awaali  endiga  mu  kasana  akaali  kee- 


OKUZAALIBWA  N’OBUTO  BWA  NNABBI  OW’EMIKISA 


memula.  Bwe  baakomawo,  Haliima  kwe  kubanenya  olwbkufuluma 
ebweru  mu  budde  obwali  bwokya,  naye  kyamubuukako  Shayma 
bwe  yakamutema  nti: 

“Tetuwulidde  ku  kwokya  kwa  njuba  n’akamu.  Obwedda  wabad- 
dewo  ekire  ekitambulira  waggulu  wa  muganda  wange  ono,  nga 
kituwa  ekisiikirize.”  (Ibn  Kathiir,  al  Bidaaya,  II,  279;  Ibn  Saad,  I,  112) 


Haliima  ayongerako  nti: 

“Bwatyo  yayongera  n’abeerako  naffe  akaseera.  Naye  olw’ebyo 
bye  twali  tumulabyeko  eby’ekyewuunyo,  twatandika  okutya  nti  yali 
ayinza  okutuukibwako  ekizibu.  Twaddamu  okukwata  ekkubo  eritu- 
twala  e  Makka,  tumuzzeeyo  ewa  nnyina.  Naye  tuba  tuli  waggulu  ku 
njegoyego  za  Makka  n’atubulako.”  (Ibn  Hishaam,  I,  179;  Ibn  Sa’ad,  I,  112) 

Bagamba  nti  Bannamakka  baagwa  mu  ddene  ne  batandika  okuyig- 
ga  omwana  abuze,  nga  tebamukubako  kimunye.  Abdul  Muttwalib  yali 
kumpi  ne  Ka’aba,  ng’asaba  omwana  aleme  kutuukibwako  mutawaana, 
naye  n’awulira  eddoboozi  waggulu  nga  ligamba  nti: 

‘Totya;  kubanga  Muhammadi  alina  Katonda  atajja  kumuleke- 
rera  nga  talina  bukuumi!’ 

Abdul  Muttwalib  yayita  mu  kuggwaamu  essuubi  nti: 

‘Ggwe  oba  oli  ani  . . .  Tubuulire  omwana  gy’alil’ 

Eddoboozi  lyaddamu  nti:  “Ali  kumpi  n’omuti  oguli  ku  ludda 
olwaddyo  olw’ekiwonvu  kye  Tihaama.” 

Abdul  Muttwalib  yasitukiramu  n’agenda  awaali  omuti  gwe  baamu- 
gamba  era  awo  kumpi  we  yasanga  muzzukulu  we.  (Diyarbakri,  l,  228) 


Era  kigambibwa  nti  ayah  eri  mu  ssuula  ad  Duha  nti  yali  eyogera 
butereevu  ku  nsonga  eyo: 

- 

“Era  n’akusanga  ng’otaayaaya  n’akulaga  ekkubo.”  (ad  Dhwuha,  93 : 7)®* 

Haliima  ayongera  n’anyumya  ebyaddirira  nti: 

“Amina  yali  alabika  nga  yeewuunyizza  bwe  twamutuukako  kwe 
kutubuuza  nti: 

‘Lwaki  mumukomezzaawo  ng’ate  mmwe  bamu  abaali  bakalam- 
bira  ennyo  okumutwala?’ 

Nnamuddamu  nti:  “Katonda  Owoobuyinza  ye  mujulizi  waffe 
engeri  gye  tubadde  tumulabiriramu.  Naye  tulina  ensonga  etutiisa 
nti  ekintu  ekibi  kiyinza  okumutuukako,  era  eyo  ye  nsonga  Iwaki 
tumukomezzaawo.’ 

Amina  kwe  kugamba  nti:  “Mbasaba  mumbuulire  ekyo  kye 
mwalabye  ekyabaleetedde  okutya” 

Wadde  nga  mu  kusooka  twali  tetwagala  kumubuulira,  naye 
yatulemerako  nnyo  okutuusa  bwe  twamala  ne  tukkiriza.  Naye 
teyeewuunya  n’akamu  ku  byonna  bye  twamugamba. 

Yatugamba  nti:  ‘Mutabani  wange  alina  ebintu  bingi  ebitali  bya 
bulijjo  ebizze  bimutuukako  ebiyinza  okuleetera  omuntu  okutya. 
Kati  ka  mbabuulireyo  nze  bye  nnali  ndabye.  Yatandika  okutubuulira 
ebintu  ebyali  biwuniikiriza  ebyagwawo  ng’azaala  omwana. 

N’ekyasembayo  kwe  kutugamba  nti:  ‘Kati  muyinza  okumunde- 
kera  ne  mudda  ewammwe  mu  mirembe.”  (Haythami,  Vlll,  Ibn  Kathiir,  al 
Bidaaya,  II,  278  -  279) 

Haliima  yayongerako  nti: 

061  Zamakhshari,  240. 

- 

“Abdul  Muttwalib  yatuwa  ebirabo  bingi  ddala.  Nnadda  eka 
n’ebintu  eby’omuwendo  ebitannyolekeka  muwendo.  Era  nnamubuu- 
lira  bye  nnali  mmaze  okugamba  maama  w’omwana.  Abdul  Muttwalib 
yateeka  omwana  mu  kifuba  n’atandika  okukulukusa  amaziga. 

‘Haliima!  Tewali  kubuusabuusa  nti  omwana  wange  ajja  kubeera 
n’ettutumu.  Singa  omanyi  bwe  nneegomba  okutuuka  ku  nnaku  w’ali- 
beerera  bw’atyo.”  (Bayhaqi,  Dalaail,  I,  145) 

Nnabbi  Ow’ekitiibwa  (okusaasira  kwa  Allah  n’emirembe  bibee- 
re  ku  ye)  yalaga  obuteerabira  obw’ekitalo  eri  bannabbeere  be  obu- 
lamu  bwe  bwonna.  Bulijjo  Haliima  yamuyitanga  ‘maama  wange 
omwagalwa’  era  ng’amulaga  eddaala  eryawaggulu  mu  mukwano 
n’okumussaamu  ekitiibwa,  ekyamutuusanga  n’okumwalirira  engoye 
ze  ez’olutalo  atuuleko.  Buli  kintu  kyonna  kye  yeetaaganga,  Nnabbi 
Ow’emikisa  yabeerangawo  okukimumalira.  (Ibn  Saad,  l,  113, 114) 

Olunaku  lumu  Haliima  yajja  e  Makka  okulaba  Nnabbi  (okusaa- 
sira  kwa  Allah  n’emirembe  bibeere  ku  ye)  ekiseera  Nnabbi  we  yali 
awasirizza  Khadiija.  Baakyaza  Haliima  akaseera  era  ne  bamulabirira 
bulungi.  Yabakaabira  enjala  eyali  esaasaanidde  ebitundu  bye  waa- 
bwe  n’etuuka  n’okubamalako  ebisolo.  Ng’akyaluka,  Khadiija  yamuwa 
endiga  amakumi  ana  n’enngamiya  okutwalirako  ebintu.“ 


Mu  biseera  by’okuwangula  Makka,  muganda  wa  Haliima  yajja 
okulaba  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye)  mu  kiseera  ekyo  eyali  agumbye  okumpi  ne  Abtah.  Yali 
amuleetedde  omuzigo  ng’ekirabo.  Omubaka  wa  Allah  (okusaasira 
kwa  Allah  n’emirembe  bibeere  ku  ye)  olwamulaba  yamubuulizaawo 
ebikwata  ku  maama  we.  Olwamugamba  nti  yali  yafa,  amaaso  ge  gajja 
ebiyengeyenge  ne  gajjula  amaziga.  Oluvannyuma  yalagira  omukyala 
ne  bamuwa  ebyambalo,  enngamiya  ne  dirham  ebikumi  bibiri  eza 

siliva.  Nga  tannadayo  mu  kyalo  ky’ewaabwe  omukyala  agambibwa 
okuba  nga  yagamba  nti: 

“N’okutuusa  kati  teweerabira  ng’era  bwe  wali  teweerabira 
ebiseera  ebyayita.”  (Waaqidi,  II,  869;  Balaazuri,  I,  95) 


Okupasula  Ekifuba  (Sharhu’s  Sadr)  Okwasooka 

Olw’okuteekateeka  Nnabbi  (okusaasira  kwa  AUah  n’emirem- 
be  bibeere  ku  ye)  olw’ebyama  bya  Katonda  ebyali  bijja,  AUah 
Owoobuyinza  yaggula  ekifuba  kye  n’atukuza  omutima  gwe  nga 
kino  yakikola  emirundi  egiwera,  n’agujjuzaamu  ebitendo  ebingi 
okugeza  obutebenkevu,  okulumirwa,  okusaasira,  obukkiriza,  n’ama- 
gezi  egategeera  ensonga.  Omulundi  ogwasooka  gwaliwo  ng’omwana 
ow’emikisa  akyali  ne  maama  we  eyamuyonsa,  nga  kino  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yennyini 
ye  yakinyumya. 

Oluvannyuma  nga  wayiseewo  emyaka  egiwera,  omusajja 
yabuuza  Nnabbi  (okusaasira  kwa  AUah  n’emirembe  bibeere  ku  ye) 
obubonero  obwali  bulaga  obwannabbi  bwe.  Nnabbi  (okusaasira  kwa 
Allah  n’emirembe  bibeere  ku  ye)  yamuddamu  mu  bujjuvu  bw’atyi: 

“Maama  wange  eyannyonsa  yali  ava  mu  kika  kya  ba  Banu  Sa’ad. 
Olunaku  lumu  mwannyinaze  mannabbeere  nange  twagenda  oku- 
lunda  kyokka  nga  twali  tetututte  ka  kulya  konna.  Bwe  ntyo  nnawa 
mwannyinaze  amagezi  agende  ewa  maama  aleeteyo  emmere. 

Bw’atyo  yagenda  n’andeka  nzekka  n’ebisolo.  Waayitawo  akasee- 
ra  katono  bamalayika  babiri  ne  bajja  nga  bambadde  ebyambalo 
ebyeru. 

Omu  yabuuza  munne  nti:  ‘Ssi  y’ono?’ 

Munne  kwe  kuddamu  nti:  ‘Yee’. 

Baasembera  mangu  ne  we  nnali.  Bangalamiza  omutwe  ne  gutu- 
nula  waggulu  okukkakkana  nga  bandyebudde  ekifuba.  Oluvannyuma 
baggyamu  omutima  gwange  ne  baggyamu  ebbala  eriddugavu. 

Nnawulira  omu  ng’agamba  munne  nti:  ‘Genda  oleete  amazzi 
ag’omuzira.’ 

Amazzi  gaaletebwa  ne  bannaaza  munda. 

Omu  era  kwe  kugamba  munne  nti:  ‘Kati  genda  ondeetere 
omuzira  ogw’amayinja  era  ne  bagakozesa  mu  kunaaza  omutima 
gwange. 

Omu  kwe  kugamba  munne  nti:  ‘Kati  zzaawo  omutima  ogutee- 
keko  envumbo  y’obwannabbi.’ 

Bazzaawo  omutima  gwange  ne  baguteekako  envumbo  olu- 
vannyuma  ne  bagatta  ekifuba  kyange  era  amangu  ago  ne  baki- 
tunga.  Nnali  ddala  mu  kutya.  Amangu  ago  nnaduka  ne  nzira  eka  ne 
ntegeeza  maama  wange  annyonsa  ekyali  kiguddewo...”  (Ahmada,  IV, 
184  -  185;  Ibn  Kathiiri,  al  Bidaaya,  II,  280;  Haythami,  VIII,  222) 

Ebitabo  bingi  ebyogera  ku  kyafaayo  kino  ekyagwawo  Nnabbi 
(Ekitangaala  Ky’Obulamu)  bwe  yali  alina  emyaka  ena  egy’obukulu.“ 

Kino  Anasi  (Allah  amusiime)  akikasa  oluvannyuma  Iw’okulaba 
emirundi  egiwera  enkovu  ezaali  mu  kifuba  kya  Nnabbi  ezaava  mu 
kumupasula  ekifuba.  (Muslim,  Imaan,  261) 

Ensonga  ezaali  emabega  w’okupasula  ekifuba  kya  Nnabbi  (oku- 
saasira  kwa  AUah  n’emirembe  bibeere  ku  ye)  ze  baawa  ziri  bwe  zityi: 

Allah  Oweekitiibwa,  ng’ayita  mu  kintu  kino  ekyagwawo, 
yategeeza  abantu  ku  kitiibwa  kya  Nnabbi  we  era  n’amuteekateeka 
olw’okufuna  Obubaka  ng’akyali  bbujje.  Shar’hu  Swadr  okubeera 

nga  kwalekawo  enkovu  n’emikululo  eri  abantu  basobole  okubiraba, 
kwali  kwanguyiza  kkubo  eri  abantu  abalala  okusobola  okukakasa 
obwannabbi  bwe.  Ebyamagero  ebitali  bya  bulijjo  nga  kino  bye 
byayanguyiza  abantu  okukkiriza  Nnabbi. 

Olugendo  Lw’e  Madiina  N’Okufa  Kwa  Amina 

Ekitangaala  ky’Obulamu  bwe  yali  alina  emyaka  mukaaga 
egy’obukulu,  Amina,  ng’ali  ne  Ummu  Ayman,  yamutwala  e  Madiina 
alambule  amalaalo  ga  taata  we.  Baabeera  mu  Madiina  omwe- 
zi  mulamba  nga  bali  mu  bannyina  ba  Amina  (ku  bukojja  bwa 
Muhammadi).  Okukyala  kuno  kwagenda  bulungi  era  nga  omwana 
ow’emikisa  yasobola  ku  bugenyi  okuwangaala  obulungi  ne  bakizi- 
bwe  be,  era  ng’omwo  mwe  yayigira  n’okuwuga.'’^ 

Ng’ajjukira  ennaku  ezo,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  ajjukira  Abayawudi  abamu  aba- 
jjanga  ne  bamutunuulira  enkaliriza  okumala  akaseera  (Ibn  Saad,  l. 
116).  Omubaka  yanyumya  bw’atyi: 

“Nga  (Omuyawudi)  amaze  okunneekebejjera  akaseera, 
yavaawooko  naye  n’akomawo  nga  wayise  akaseera  katono. 

Yambuuza  nti:  ‘Amannya  go  bakuyita  ani?’ 

Namuddamu  nti:  ‘Ahmada.’ 

Oluvannyuma  yankebera  mu  mugongo  n’amuumuunya  nti: 
‘Alina  kubeera  nga  ye  ye! 

Ekintu  kino  nnakibuulirako  ba  kojja,  nabo  abataali  babi  ne 
bakibuulirako  maama.  Maama  yatandika  okubulwa  emirembe,  era 
awatali  kulindiriza  ne  tutandika  okweteekateeka  okudda  e  Makka.” 
(Abu  Nuaym,  Dalaailu,  I,  163  -  164) 

Naye  bwe  twali  tmddayo  e  Makka,  Amina  yagwirwa  ekimbe  era  ku 
myaka  amakumi  asatn  egybbukulu  yassa  omukka  gwe  omuvannyuma 
okumpi  n’ekifo  ekiyitibwa  Ab’wa,  era  ng’awo  we  yaziikibwa.  Nga  tan- 
nafa  yatunuulira  omwana  we  mulekwa  n’amaaso  agaali  gajjudde  ekisa 
n’omukwano,  yamugwa  mu  kifuba  era  n’ayogera  ebigambo  bino: 

“Nsaba  Allah  akusaasire!  Bwe  kiba  nga  kye  mbadde  ndoota  kituufu, 
Allah  Oweekitiibwa  era  Omugabi  ajja  kukuwa  obuvunaanyizibwa 
obw’okutegeeza  abantu  ekirungi  n’ekibi.  Allah  ajja  kukukuuma  oleme 
kusinza  masanamu  na  bibumbe.  Buli  kiramu  kijja  kufa,  era  buli  kipya 
kigenda  kukaddiwa  ate  buli  kikadde  kigenda  kuzikirira  kiggweewo. 
Nange  kati  nngenda  kuvaawo  naye  nga  mmanyi  nti  nja  kujjukirwanga 
olubeerera  kubanga  ndese  emabega  omwana  omutukuvu  era  nekijjukizo 
ekyagalwa. . .”  (Diyarabakri,  1, 229  -  130);  Kamil  Miras,  Tecrid  Terciimesi,  IV,  549) 

Omutontomi  Arif  Nihat  Asya  ayogera  ku  Amina  bw’atyi: 

Omukazi,  eyeebase  e  Ab’wa, 

Okuva  mu  nnimiro  ye, 

Ekimuli  kya  looza  ekisinga  obulungi  mwe  kyakulira. 

Nga  ne  maama  we  amaze  okumuvaako,  Ekitangaala  ky’Obula- 
mu  (okusaasira  kwa  Allah  n’emirembe  bibeere  ku  ye)  yadda  e  Makka 
ne  Ummu  Ayman,  eyali  amulabirira. 

Ummu  Ayman,  eyali  alabirira  omwana  ow’emikisa,  ye  yali 
omuntu  omulala  Nnabbi  (okusaasira  kwa  AUah  n’emirembe  bibeere 
ku  ye)  gwe  yayitanga  ‘maama’  era  gwe  yalambulanga  entakera. 
Okulaga  okwagala  kwe  n’ekitiibwa  kye  yamussangamu,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 
agambibwa  okumuyitanga  ‘maama  ow’okubiri’,  era  ng’amutwala 
ng’omuntu  ow’omu  nju.'’^ 

Nnabbi  Ng’ali  Mu  Bukuumi  Bwa  Abdul  Muttwalib 

Allah  Oweekitiibwa  teyaleka  ttayo  Omwana  Owbmukisa,  wadde 
nga  yab  amaze  okuviibwako  taata  we  ne  maama  we  mu  myaka  emitono 
egybkumpi.  Amangu  ddala  jjajja  we,  Abdul  Muttwalib,  eyab  amwagala 
ennyo  yatandika  okubeera  naye  nbkumulabirira  era  nga  yalaga  okusaa- 
sira  n’okwagala  bye  yali  talaga  na  baana  be  bennyini  be  yab  azaala. 

Abdul  Muttwabb  bwe  yabeeranga  mu  kisenge  kye  yekka  oba 
nga  awujjaddeko,  teri  muntu  n’omu  yab  akkirizibwa  kuyingira 
okuggyako  Mubammadi  (okusaasira  kwa  Allab  n’emirembe  bibeere 
ku  ye).  Mubammadi  ye  yabna  eddembe  lyonna  okulaba  jjajja  we 
awo  wonna  we  yabanga  ayagalidde.*’*’  Mu  ngeri  y’emu,  olw’ekitiibwa 
kye  baab  bamuwa,  teri  n’omu  mu  baana  be  eyab  asobola  kutuula 
mu  ntebe  ye  eyab  okumpi  ne  Ka’aba  okuggyako  Mubammadi  (oku- 
saasira  kwa  Allab  n’emirembe  bibeere  ku  ye).  Bataata  b’omwana 
omwagalwa  abato  baamulabulanga  obutatuula  mu  ntebe  ya  jjajja 
we  eyab  omukambwe,  naye  nga  jjajja  we  abiyingiramu  n’abaziyiza 
okumugaana  nga  bw’agamba  nti: 

“Mumuleke  atuule  mu  kifo  kyange.  Ndayira  Katonda  nti  ekintu 
eky’amaanyi  kimulindiridde  eyo  mu  maaso.” 

Bubjjo  Abdul  Muttwabb  yalekanga  muzzukulu  we  omwagalwa 
n’amutuula  ku  lusegere  era  ng’akkiriza  bub  kintu  omwana  (okusaasi- 
ra  kwa  Allab  n’emirembe  bibeere  ku  ye)  kye  yakolanga.®^  Yali  tayinza 
kutandika  kulya  nga  muzuukulu  we  tabiwo  era  ng’amutumya  bwe 
yabeeranga  tabiwo.'’®  Bwe  baamuwanga  emmere  ng’amuwa  ekitundu 
ekyabeeranga  kisinga  okuwooma.'’^ 

66  Ibn  Sa’adi,  I,  118 

67  Ibn  Hishaamu,  I,  180 

68  Ibn  Sa’adi,  I,  118. 

69  Balazurii,  I,  81 

Lumu  Makka  yagwamu  ekyeya  eky’amaanyi  ekyaleka  abatuuze 
mu  mbeera  enzibu.  Bannamakka  bwe  baalaba  nga  tebalina  kya 
kukola,  baalinnya  ku  lusozi  Abu  Qubaysi  okuwanjagira  Katonda 
Owoobuyinza  abatonnyesereze  ku  nkuba.  Abdul  Muttwalib  naye 
yalimu  mu  baalinnya  ku  lusozi  era  yagenda  asitudde  Muhammadi 
(okusaasira  kwa  AUah  n’emirembe  bibeere  ku  ye)  ku  bibegabega.  Bwe 
baatuuka  waggulu  ku  ntikko,  abantu  baasimba  okumpi  ne  Abdul 
Muttwalib  eyali  asaba  Owoobuyinza  okubatonnyesereza  enkuba, 
ng’awanise  emikono  gye  gyombi  waggulu  mu  bbanga  ng’asuu- 
bira  Katonda  okubawa  enkuba  nga  ne  muzuukulu  we  Omwana 
Ow’emikisa  ali  ku  bibegabega.  Tekyatwala  kiseera  kiwanvu  enzigi 
z’eggulu  okweggula.  Ebire  byatandikirawo  okuseeyeeya  ne  bitandika 
okutonnyesa  enkuba  ku  ttaka  ly’e  Makka  eryali  likaze. 

Ennaku  ez’essanyu  ezo  tezaabeerera,  era  Nnabbi  (okusaasira  kwa 
AUah  n’emirembe  bibeere  ku  ye)  bwe  yaweza  emyaka  munaana,  jjajja 
we  Abdul  Muttwalib  n’afa.  Kyalabikanga  obuyambi  bwe  yalina  obwali 
buweddewo.  Omukuumi,  ow’omukwano,  era  omugunjuzi  omu  yekka 
gwe  yali  asigazizza  yali  wa  kubeera  Katonda  we  AUah  Oweekitiibwa.^" 

Waliwo  ensonga  ez’amaanyi  Iwaki  Nnabbi  Ow’omukisa  (oku- 
saasira  kwa  Allah  n’emirembe  bibeere  ku  ye)  yalekebwa  nga  talina 
bakadde  be  wadde  jjajja  we  ku  myaka  emito  bwe  gityo.  Okufiirwa 
kuno  kwali  kwa  kumalako  abatakkiriza  okwekwasa  kwonna  okwan- 
dibagaanye  okukkiriza  obwannabbi  bwa  Muhammadi  mu  biseera 
eby’omu  maaso.  Baali  tebakyasobola  kuwoza  nti  yali  atendekeddwa 
bakadde  be  oba  jjajja  we  mu  kugamba  nti  afunye  Obubaka.  Okubeera 
mulekwa  mu  ngeri  y’emu  kyamukuuma  obutafuna  mpisa  za  bugwe- 
nyufu  mu  kuwangaala  kwe  n’abantu,  ebiseera  ebisinga  ezajjuluku- 
kanga  okuva  ku  muzadde  okudda  ku  mwana;  ekitegeeza  nti  olu- 


70  Laba:  Ibn  Sa’adi,  I,  90;  Ibn  Athiir,  Usudui  Ghaaba,  VII,  112;  Diyarbakri,  I,  239. 

vannyuma  yali  wa  kutendekebwa  na  kugunjulibwa  Katonda  Yekka 
Owoobuyinza.  Okukakasa  kino,  waliwo  hadiisi  egamba  bw’etyi: 

“Katonda  wange  yantendeka  n’alongoosa  okuntendeka.” 
(Suyuutwi,  I,  12) 

Okuba  nga  Nnabbi  yafuna  eddaala  erisinga  okubeera  erya  wag- 
gulu  mu  mpisa  awamu  n’okubeera  nga  yakula  nga  talina  mukisa  gwa 
kufuna  buyambi  okuva  mu  bakadde  be  n’okugunjulwa  okuva  gye  bali 
kabonero  ka  nkukunala  akalaga  obutuufu  bw’obwannabi  bwa  Omubaka 
Ow’ekitiibwa  (okusaasira  kwa  AUah  n’emirembe  bibeere  ku  ye) 

Okukula  nga  mulekwa  kwayamba  Omubaka  wa  Allah  (oku- 
saasira  kwa  AUah  n’emirembe  bibeere  ku  ye)  okubeera  omusaasizi, 
ow’omutima  omusengejje,  era  nga  kwe  yayigira  amakulu  g’okwe- 
siga  Owoobuyinza  Allah.  Okugumira  ebizibu  ebitali  bimu  ebya- 
jja  olw’okubeera  mulekwa  n’obutabeera  na  buyambi  bw’abantu  be; 
kyasobozesa  Nnabbi  (okusaasira  kwa  Allah  n’emirembe  bibeere  ku 
ye)  okufuuka  omukuumi  wa  bamulekwa  n’abantu  abalala  abatalina 
mwasirizi  abali  mu  madaala  gonna  mu  bantu  abawangaalira  awamu. 
Bw’atyo  kwe  kulangirira  nti: 

“Oyo  yenna  alabirira  mulekwa  mu  booluganda  Iwe  n’abantu 
abatali  ba  luganda  Iwe,  ajja  kubeera  nange  mu  Jjana  ng’ali  kumpi 
nange  ng’ebbanga  eriri  wakati  w’engalo  ey’olunwe  (nvamumba)  ne 
kyawakati.”  (Muslim,  Zuhud,  42;  Bukhari,  Adab,  24;  Twalaq,  14) 

Ensonga  endala  eyeekwese  Iwaki  Omwana  Ow’emikisa  (oku- 
saasira  kwa  Allah  n’emirembe  bibeere  ku  ye)  yakula  nga  mulekwa 
kwe  kuwa  eby’okulabirako  eby’engeri  zonna  ez’abantu  ze  bawangaa- 
liramu,  Allah  Owoobuyinza  yayisa  Nnabbi  (okusaasira  kwa  Allah 
n’emirembe  bibeere  ku  ye)  mu  mbeera  zonna  ez’enjawulo,  okuva 
ku  mbeera  omuntu  mw’asingira  okubeera  omunafu  nga  kye  kifo 
eky’obwa  mulekwa  okutuusa  ku  ddaala  erisembayo  okubeera  erya 
waggulu  ery’obukulembeze  bw’eggwanga. 

Muhammadi  Ng’ali  Wansi  W’obukuumi  Bwa  Abu  Twalib 

Abdul  Muttwalib  ng’ali  kumpi  kufa  yakunngaanya  abaana  be 
bonna  okubabuulira  ekiraamo  kye,  nga  n’ekyasinga  obukulu  kwali 
kubalaamira  kulabirira  muzzukulu  we  omwagalwa  mu  ngeri  yonna 
eyali  esoboka  okubeera  ennungi,  ng’amaze  okufa.  Abaali  abasaale 
mu  mulimo  guno  baali  Zubayiri  ne  Abu  Twalib  engeri  gye  baali 
bagatta  maama  waabwe  ne  Abdalla.  Akalulu  kaakubibwa  era  Abu 
Twalib  n’alondebwa  okutwala  ogw’okulabirira  omwana. 

Abu  Twalib  yali  nga  y’asinga  obusaasizi  mu  baana  ba  Abdul 
Muttwalibi  bonna  abaali  basigadde.^'  Yalina  abantu  bangi  awaka, 
naye  ng’okuggyako  enngamiya  entono  ze  yalina,  eby’obugagga  by’ensi 
yalina  bitono.  Okufaanana  ne  taata  we,  yali  assibwamu  nnyo  ekitii- 
bwa,  era  nga  yali  atwalibwa  okubeera  omukulu  wa  Abakulayishi 
naddala  oluvannyuma  Iwa  taata  we  okufa.  Bwe  yayogeranga,  nga  teri 
muntu  atawuliriza  era  ng’abantu  b’omu  kitundu  baatwalanga  ebi- 
gambo  bye  nga  bikulu  era  eby’omuwendo.  Empisa  ze  eza  waggulu, 
ezaali  zifaanana  eza  kitaawe,  zaamuziyiza  okukomba  ku  bitamiiza 
obulamu  bwe  bwonna.''^ 

Omukwano  n’okufaayo  Abu  Twalib  bye  yalaga  omwana  wa 
muganda  we  omwagalwa  byalinga  omuzadde  by’alaga  omwana  we. 
Okwewaayo  Abu  Twalib  kwe  yalaga  Muhammadi  (okusaasira  kwa 
Allah  n’emirembe  bibeere  ku  ye)  mu  bintu  ebingi  kwali  kusinga  okwo 
kwe  yalaganga  abaana  be  bennyini  be  yeezaalira.  Teyakkirizanga 
bitole  bya  mmere  bingi  kuliibwa  okuva  ku  mmeeza  nga  Muhammadi 
(okusaasira  kwa  Allah  n’emirembe  bibeere  ku  ye)  tannaba  kusooka 
kufuna  mugabo  gwe.  Tekyatwala  kiseera  kiwanvu  nga  Abu  Twalib 
tannaba  kulaba  obungi  bw’emmere  ku  mmeeza  era  butya  buli 
muntu  bwe  yasobolanga  okulya  okutuusa  okukkuta  Muhammadi 


71  Ibn  Athiir,  Usud’l  Ghaaba,  I,  22. 

72  Halabii,  I,  184. 

bwe  yalyanga  nabo,  ate  n’engeri  emmere  gy’etaamalangamu  ne  basi- 
gala  enjala  n’okusaba  okubongera  omwana  bw’ataabeerangawo  mu 
kulya.  Abu  Twalib  tekyamutwalira  kiseera  kiwanvu  okulaba  nga  buli 
Iwe  balyanga  ne  Muhammadi  (okusaasira  kwa  Allah  n’emirembe 
bibeere  ku  ye),  emmere  yabamalanga  n’eflkkawo.  Bwe  waaberan- 
gawo  amata  naye  nga  gamala  omuntu  omu  yekka,  okugeza,  kasita 
omwana  mulekwa  yatandikanga  okuganywako  bw’atyi  olwo  abalala 
nga  bajja  kunywa  okutuuka  Iwe  baamatiranga.  Nga  tebannalya,  Abu 
Twalib  bw’atyo  bulijjo  yalagiranga  abaana  be  bw’atyi: 

“Mulinde  okutuusa  mutabani  wange  Iw’anajja.”^^ 

Fatuma,  mukyala  wa  Abu  Twalib,  yali  mukyala  wa  mpisa 
nnyo  ng’alina  omutima  omulungi,  era  nga  yasembezanga  omwana 
n’omukwano  omungi.  Yali  omu  ku  abo  emyaka  bwe  gyayitawo 
abaasenguka  okugenda  e  Madiina  ne  Nnabbi  Ow’emikisa  (oku- 
saasira  kwa  Allah  n’emirembe  bibeere  ku  ye).  Omubaka  wa  AUah 
(okusaasira  kwa  Allah  n’emirembe  bibeere  ku  ye)  bulijjo  yali  alam- 
bula  omukyala  ono  obulamu  bwe  bwonna,  ng’atuuka  n’okwebaka 
ew’omukyala  ono  otulo  otwolweggulo.^'‘  Okufa  kw’omukyala  ono 
kwaleetera  Omubaka  wa  AUah  okuyiwa  amaziga  ge  agaava  mu 
maaso  ge,  olunaku  Iwe  yayogerangako  nga  olunaku  ‘maama  we  Iwe 
yafa.’  Nnabbi  (okusaasira  kwa  Allah  n’emirembe  bibeere  ku  ye)  yala- 
gira  bamuteeke  essaati  ye  wansi  w’olugoye  Iwe  baali  bamuzingamu 
nga  tannaba  kukulembera  sswala  ya  janaza  y’omukyala  ono,  era 
yabeerako  katono  mu  ntaana  ye  ng’amusabira.  Abo  abaali  beewuu- 
nya  bino  byonna  bye  yakola,  Nnabbi  yabaddamu  nti: 

“Oluvannyuma  Iwa  Abu  Twalib,  teri  muntu  yannyamba  okwen- 
kanankana  omukyala  ono.  Nnamuwa  essaati  yange,  olwo  Allah 
Owoobuyinza  amuwe  ekyambalo  mu  Jjana  ku  Lunaku  Iw’enkomerero.” 

73  Ibn  Saadi,  I,  1 19  -  120,  168. 

74  Ibn  Sa’adi,  VIII,  222. 

Abamu  ku  Basswahaba  beewuunya  embeera  ey’ennaku  Nnabbi 
Ow’emikisa  gye  yalimu.  Naye  Omubaka  wa  Allah  (okusaasira  kwa 
Allah  n’emirembe  bibeere  ku  ye)  oluvannyuma  yannyonnyola  nti: 

“Yali  maama  ow’okubiri  gye  ndi.  Nze  gwe  yasookanga  okuwa 
emmere  abaana  be  be  yeezaalira  ne  bwe  baabeeranga  ng’enjala 
ebula  okubasowolamu  nnimi.  Yansaniriranga  enviiri  era  n’ankuba 
obuwoowo;  mazima  ddala  yali  muzadde.”  Oluvannyuma  Nnabbi 
Ow’ekitiibwa  yasoma  edduwa  eno: 

‘Allah  mmusaba  akusonyiwe,  maama  wange,  era  akusasulemu 
empeera  ezisinga  obulungi.  Allah  akusaasire!  Wali  maama  gye 
ndi  oluvannyuma  Iwa  maama  wange  eyanzaala.  Wandiisanga  we 
wabeereranga  omuyala.  Wannyambazanga  naawe  we  weetaagiran- 
ga  eby’okwambala.  Wandisanga  emmere  esinga  okuwooma,  ggwe 
n’ogyerekereza.  Naye  nga  bino  byonna  wabikolanga  ng’onoonya 
kusiima  kwa  Allah  Owoobuyinza  na  kusuubira  kubeera  bulungi  ku 
Lunaku  Iw’enkomerero!..”  (Haakim,  III,  116  -  117;  Haythami,  IX,  256  -257; 
Ya’aquubii,  II,  14) 


Okupasula  Ekifuba  Kye  Omulundi  Ogw’okubiri 

Abu  Hurayira^^  (AUah  amusiime)  yali  amanyiddwa  olw’obuvumu 
bwe  yalina  mu  kubuuza  Omubaka  wa  Allah  (okusaasira  kwa  AUah 


75  Abu  Hurayira  (AUah  amusiime),  ng’erinnya  lye  eryamuweebwa  ng’azaalibwa 
ye  yali  Abdu’s  Shams,  yaweebwaa  erinnya  lya  Abdurrahmaani  oluvannyu- 
ma  Iw’okuyingira  Ohusiraamu.  Lumu  yali  alina  ka  kkapa  n’asanga  Nnabbi 
Ow’omukisa  (okusaasira  kwa  Allah  n’emirembe  bibeere  ku  ye)  eyamubuuza 
kye  yali  asitulidde  mu  ssaati  gye  yali  ayambadde.  Yamuddamu  nti  “Kkapa”, 
Omubaka  wa  Allah  (okusaasira  kwa  AUah  n’emirembe  bibeere  ku  ye)  mu 
kusaaga  kwe  kumuyita  nti  Abu  Hurayira,  ekitegeeza  Taata  wa  ka  kkapa.  Er- 
innya  eryo  lyayatiikirira  nnyo  okutuusa  Iwe  lyazibikira  amannya  ge  ama- 
tuufu.  Abu  Hurayira  (Allah  amusiime)  yatuuka  mu  Madiina  mu  mwaka 
ogw’omusanvu  ogwa  Hijira.  Yali  omu  ku  Basiraamu  abaakazibwako  erya  Suffa, 

n’emirembe  bibeere  ku  ye)  amwanukule  ebintu  abalala  bye  bataasobo- 
langa  kwetantala  kumubuuza.  Olunaku  lumu  yamubuuza  nti: 

“Mubaka  wa  Allah,  kabonero  ki  ke  wasooka  okulaba  akakwata 
ku  Bwannabbi  bwo?” 

Nnabbi  Ow’emikisa  (okusaasira  kwa  AUah  n’emirembe  bibeere 
ku  ye)  omulunngamya  w’essanyu  mu  nsi  zombi,  kwe  kumwanukula 
okusobola  okukkakkanya  okwebuuza  Basswahaba  kwe  baalina  muli: 

“Abu  Hurayira,  okuva  Iw’obuuzizza,  nja  kukunnyonnyola.  Lumu 
nnali  mu  ddungu;  nteekwa  okuba  nga  nnalina  emyaka  nga  kkumi. 
Nnafuna  okutya  olw’eddoboozi  lye  nnawulira  ekibwatukira  nga 
likoowoolera  waggulu  w’omutwe  gwange. 

Omusajja  omu  yali  abuuza  munne  nti:  ‘Ssi  y’oyo?’ 

Omulala  kwe  kuddamu  nti:  ‘Yee  . . .  y’oyo’ 

Awo  ne  bajja  mu  maaso  gange.  Mu  maaso  baali  tebalina  muntu 
yenna  gwe  bafaanana  gwe  nnali  ndabye;  n’ebyambalo  bye  baali  bam- 
badde  nga  nabyo  sibirabangako.  Bwe  bantukako,  buli  omu  yankwata 
omukono,  naye  nga  siwulira  bwe  bankutte. 

Omu  kwe  kugamba  munne  nti:  ‘Mugalamize  ku  ttaka’. 

Bombi  bangalamiza  ku  ttaka.  Nnali  siwulira  maanyi  gonna  ge 
baakozesa,  wadde  obutawulira  mirembe  kwonna. 


abaafuula  omuzikiti  gwa  Nnabbi  amaka  gaabwe.  Olwbkubeeranga  ku  lusegere 
Iwa  Nnabbi  (okusaasira  kwa  Allah  nemirembe  bibeere  ku  ye)  ekiro  n’emisana, 
yali  alina  okwagala  okutamatizibwa  mu  kuyiga  hadiisi  butereevu  okuva  mu 
kamwa  ka  Omubaka  wa  Allah  (okusaasira  kwa  AUah  hemirembe  bibeere  ku 
ye)  Ow’ekitiibwa.  Bw’atyo,  ng’ogasseeko  hadiisi  ze  yawulira  ku  Basswahaba 
banne  ze  yaddangamu,  zonna  awamu  yaweza  hadiisi  za  Nnahhi  enkumi  ttaano 
mu  bisatu  mu  nsanvu  mu  nnya  (5374),  era  nga  zaali  zisinga  obungi  eza  Ss- 
wahaba  yenna  omulala  ze  yayogera.  We  yassiza  omukka  omuvannyuma  yali 
aweza  emyaka  egy’obukulu  nsanvu  mu  munaana  (78),  era  yafiira  Madiina  mu 
mwaka  gwa  58  ogwa  Hijira. 

Omu  kwe  kugamba  nti:  ‘Kati  pasula  ekifuba  kye’.  Naye  era 
sirina  kye  nnalaba  wadde  okuwulira  obulumi  obw’ekika  kyonna. 

Oli  kwe  kugamba  nti:  ‘Awo  ggyawo  effutwa  n’ensaalwa’ 

Oluvannyuma  n’aggyamu  ekintu  ekifaana  n’omusaayi  ogukutte, 
era  n’akikasuka  wabbali. 

Omu  kwe  kugamba  nti:  ‘Kati  yingizaamu  okusaasira  n’ekisa’. 
Nnabalaba  nga  bassaamu  ekintu  ekiringa  ffeeza,  nga  kyenkani- 
ra  ddala  ng’ekyo  kye  baali  baggyeemu.  Oluvannyuma  omu  ku 
bo  yakwata  ekigere  kyange  ekisajja,  n’akinyoolamu  katono  olwo 
n’agamba  nti: 

‘Kati  oyinza  okugenda  mu  mirembe!’ 

Bwe  nnali  nsituka  okuvaawo,  nnawulira  okusaasira  n’ekisa  nga 
bindi  munda.  Oluvannyuma  nnawulira  okuwa  ekitiibwa  abantu 
abakulu  n’okwagala  eri  abo  abaali  bansinga  obuto.”  (Ahmada,  v,  139; 
Haythami,  VII,  223) 


EMYAKA  GY’OBUVUBUKA 


Okukula  Wansi  W’obukuumi  Bwa  Katonda 

Muhammadi  omuvubuka  (okusaasira  kwa  AUah  n’emirembe 
bibeere  ku  ye)  yali  akuumibwa  Allah  obutaba  na  mpisa  mbi  ez’abantu 
be  mwe  yab  awangaalira  n’ebiseera  mwe  yali.  Yamala  obuvubuka 
bwe  nga  annyikidde  mu  mpisa  ennungi  entukuvu  ezaali  ez’okumuwa 
ebisaanyizo  eby’okwettikka  eddimu  ly’obwannabbi,  eryo  ebiseera  bye 
eby’omu  maaso  lye  byali  bimuterekedde.  Omusajja  ow’olulyo  olu- 
singa  okubeera  olw’ekitiibwa  era,  awatali  kubuusabuusa,  yali  nga  alina 
empisa  ez’ekika  ekya  waggulu  mu  bantu  be  nga  tannaba  na  kutandika 
mulimo  gwe  yali  alina  okukolanga  Nnabbi.  Okugaba  kwe  okungi  kwa- 
sukkuluma  era  ne  kutuuka  ku  bantu  bonna  naddala  baliraanwa  be  era 
yalaga  abantu  abalala  ekisa  n’okusonyiwa  ebyamutangira  okulumya 
omuntu  yenna  mu  ngeri  yonna  k’ebeere  etya.  Okuyomba  n’okulwana, 
ku  ye,  byab  nfumo.  Ku  bitendo  bino  byonna  amakula  ogattako  oku- 
beera  eyeesigika,  ekyawaliriza  abantu  b’ebiseera  bye  okumuwa  erinnya 
lya  al  Amiinu  (Omwesigwa),  n’erya  as  Swiddiqu,  Omwesimbu.^'’ 

Omubaka  wa  AUah  (okusaasira  kwa  AUah  n’emirembe  bibeere 
ku  ye)  lumu  baamubuuza  oba  yasinzaako  ku  masanamu  oba  okunywa 
ku  mwenge  nga  tannaba  kufuna  bwannabbi.  Nga  byonna  amaze  oku- 
bigaana  nti  teyabikolako,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yagenda  mu  maaso  n’akakasa  bw’atyi: 

“  Wadde  nga  nnali  ssimanyi  bikwata  ku  Kitabo  wadde  Obukkiriza, 
naye  nnina  engeri  muli  gye  nnamanyaamu  nti  Abakulayishi  baali 
bali  mu  kugyemera  AUah.”  (Diyarbakri,  l,  254  -  255) 

Nnabbi  (okusaasira  kwa  Allah  n’emirembe  bibeere  ku  ye)  anyu- 
mya  ku  kiseera  ekirala  mu  biseera  bye  eby’omu  buto  we  yafunira 
obukuumi  bwa  Allah  Owoobuyinza: 


“Nga  nkyali  mulenzi  muto  nnali  nzannya  n’abalenzi 
Abakulayishi,  nga  tusitula  amayinja  okugajja  mu  kifo  okugazza 
mu  kirala.  Obutafuna  buzibu  mu  kwetikka  mayinja,  abalenzi  aba- 
lala  baggyamu  engoye  zaabwe  ne  baziteeka  ku  bibegabega,  olwo 
amayinja  ne  bagasitulira  kuli  ku  ngoye.  Nange  nnali  nngenda  bwe 
ntyi  okukola  ekintu  kye  kimu  ne  mpulira  ekintu  ekinkuba  n’amaanyi 
naye  ng’omuntu  ankuba  ssimulaba.  Nnawulira  eddoboozi  nga  linn- 
gamba  nti:  ‘Olugoye  Iwo  lulekeeko,  toluggyaamu!’ 

Bwe  ntyo  olugoye  nnalulekako  era  ne  nngenda  mu  maaso 
n’okusitula  amayinja  nga  ndi  mu  ngoye,  era  nga  nze  nzekka  mu 
b’emikwano  bonna  eyasigala  ng’ayambadde.”  (ibn  Hishaamu,  i,  197) 


Ekyafaayo  ekirala  ekifaananako  bwe  kityo  ekyagwawo  nga 
Obwannabbi  tebunnabaawo,  kyaliwo  nga  bazimba  Ka’aba,  omu- 
vubuka  Muhammadi  (okusaasira  kwa  Allah  n’emirembe  bibeere 
ku  ye)  bwe  yali  asomba  amayinja  ku  bibegabega  ne  taata  we  omuto 
Abaasi,  yamuwa  amagezi  okuteeka  engoye  ze  ku  bibegabega  aleme 
kwetuusaako  binuubule  oba  amayinja  galeme  kumusala  oba  oku- 
mutuusaako  ebinuubule.  Naye  bwe  yagezaako  okugondera  taata  we 
omuto  kye  yali  amugambye,  omuvubuka  Muhammadi  (okusaasira 
kwa  AUah  n’emirembe  bibeere  ku  ye)  yagwa  wansi  n’azirika,  era 
ng’amaaso  ge  gatunudde  waggulu  enkaliriza,  kye  yasobola  kyokka 
okwogera  kwali  kusaba  taata  we  omuto  amuzzeeko  engoye  ze  aso- 
bole  okubikka  omubiri  gwe  (Bukhari,  Hajj,  42) 

Wadde  ngbkutambula  obukunya  mu  kiseera  ekyo  mu  mbeera 
ezimu  kwali  tekutwalibwa  bubi,  Nnabbi  (okusaasira  kwa  Allah 
n’emirembe  bibeere  ku  ye)  teyatambulako  ng’ali  mu  mbeera  eyo 
etekkirizibwa  Busiraamu  n’akatono. 

Omuntu  era  ayinza  okujjukira  emboozi  eyaliwo  wakati  wa 
Nnabbi  (okusaasira  kwa  AUah  n’emirembe  bibeere  ku  ye)  ne  Bahiira, 
nga  Nnabbi  mu  kiseera  ekyo  eyali  aweza  emyaka  egy’obukulu  kkumi 
n’ebiri  gyokka, ,  nga  Bahiira  ayagala  kumanya  ngeri  gye  yali  awulira- 
mu  ku  bikolwa  by’Abakulayishi  ebibi.  Bahiira  bwe  yabuuza  omwana 
okwogera  amazima  mu  linnya  ly’amasanamu  Llaata  ne  Uzza,  kye 
yafuna  ng’okuddibwamu  kyali  nti: 

“Ndayira  Allah,  sitamwanga  ku  kintu  nga  bwe  ntamwa  Llaata 
ne  Uzza;  n’olw’ekyo  tombuuza  kintu  kyonna  mu  linnya  lyabwe.”  (Ibn 
Is’haq,  olup.  54;  Ibn  Sa’adi,  154;  n’era  laba:  Ahmada,  V,  362) 

Ummu  Ayman,  eyatwala  obuvunaanyizibwa  bw’okulabirira 
Omwana  Ow’emikisa,  ayogera  nti  Abakulayishhi  baali  batera  oku- 
lambula  essanamu  eryayitibwanga  Buwaaba,  gye  baateekerateeke- 
ranga  ebikujjuko  eby’enjawulo  olw’okuwa  essanamu  lino  ekitiibwa 
ku  lunaku  olw’enjawulo  buli  mwaka,  nga  mwe  muli  okubeera 
okumpi  n’essanamu  okumala  olunaku  Iwonna  n’okumwako  enviiri 
ku  mutwe  olw’okuwa  essanamu  eryo  ekitiibwa.  Nga  Bannamakka 
abalala,  Abu  Twalib  naye  yeetegekeranga  nnyo  ebikujjuko  eby’om- 
waka  era  ku  luno  n’asaba  mutabani  wa  muganda  we  okumwegattako 
bagende  bombi.  Wabula  Muhammadi  yagaana  ekintu  ekyanyiiza 
ennyo  taata  we  omuto  ne  bassenga. 

Bassenga  be  baamugamba  nti:  “Tutya  nti  waliwo  ekizibu  eki- 
genda  okukutuukako  olw’okugaana  okussa  ekitiibwa  mu  masanamu 
gaffe.”  Baamwegayirira  akkirize  agende  nabo  yeetabe  mu  bikujjuko. 
Oluvannyuma  Omwana  yakkiriza  bassenga  be  kye  baali  bamusaba 
era  n’agenda  n’abantu  abalala  ku  bikujjuko.  Kyokka  olwatuuka  awaali 

essanamu  bw’atyi,  Muhammadi  (okusaasira  kwa  Allah  n’emirembe 
bibeere  ku  ye)  yabulawo  n’akomawo  bukomi  nga  wayiseewo  akasee- 
ra  ng’atidde  nnyo  ng’era  apeeruuse. 

Bassenga  be  kino  kyabatiisa  kwe  kumubuuza  ekyali  kimu- 
tuuseeko  ye  kwe  kubagamba  bw’atyi: 

“Ntya  nti  nnyinza  okuba  nga  nfunye  omuzimu  omukyamu!” 

Baamukakasa  nga  bwe  bagamba  nti:  “Katonda  Owoobuyinza 
tayinza  kukuvaamu  kufuna  kizibu  ng’ekyo,  kubanga  oli  mwana  alina 
empisa  zonna  ennungi.  Tubuulire  bubuulizi  ekikutuuseeko.” 

Muhammadi  yabagamba  bw’atyi:  “Buli  Iwe  mbadde  nsembe- 
rera  essanamu,  nga  wajja  omusajja  omuwagguufu  ng’anngamba 
nzireyo  nneme  kukwata  ku  ssanamu.” 

Guno  gwe  gwali  omulundi  ogwasembayo  Muhammadi  (oku- 
saasira  kwa  Allah  n’emirembe  bibeere  ku  ye)  gwe  yawalirizibwa 
okugenda  ku  bikujjuko  bya  Bamusinzabibumbe.^^ 

Bino  ebijja  Ali  ibn  Abi  Twalib  (AUah  amusiime),  kizibwe  wa 
Nnabbi  (okusaasira  kwa  Allah  n’emirembe  bibeere  ku  ye),  ye  yabi- 
nyumya  ng’abijja  ku  Nnabbi: 

“Saalowoozaako  kwetaba  mu  bikujjuko  ebyateekebwateke- 
bwanga  mu  biseera  by’Obutamanya  okuggyako  emirundi  ebiri, 
naye  ku  buli  mulundi  nga  Allah  amponya  obubi  obwabeeranga  mu 
bikujjuko  ebyo.  Akawungeezi  kamu  bwe  nnali  nnunda,  nzijukira 
okusaba  mulunzi  munnange  omu  bwe  ntyi: 

‘Oyinza  okunnyambako  n’onkuumira  ku  ndiga  zino  ne  nfuna 
akakisa  okugendako  e  Makka  okwetaba  mu  bikujjuko  ebiriyo 
ng’abalenzi  abalala  bwe  bakoze?’ 

Munnange  yanziramu  nti:  ‘Tewali  mutawaana,  genda  okole  nga 
bwbyagala’ 

Bwe  ntyo  nnagenda  e  Makka.  Olwayingira  bwe  ntyi  kwe  kuwu- 
lira  ebivuga  n’okuyimba  nga  biva  mu  nnyumba  esooka.  Nnabuuza 
ekyali  kigenda  mu  maaso  ne  banngamba  nti  gundi  ne  gundi  baali 
bafumbiriganwa.  Nnasalawo  okutuula  ndabe.  Naye  nnafunirawo 
okusumagira  okw’amaanyi  okwanviirako  okwebaka.  Nazuukuka 
nkeera  era  kasana  akeememula  ke  kanzuukusa.  Nadda  mangu  ewa 
mukwano  gwange.  Olwandaba  kwe  kumbuuza  ekyali  kituseewo. 
Nnamuddamu  nti:  “Sirina  kye  nnali  nkozeeyo”. 

Ekintu  kye  kimu  kyantuukako  ekiro  ekirala,  bwe  nnagenda  e 
Makka  okwetaba  ku  kinyumo  ekimu  naye  ne  nfuna  obukoowu  obwa 
mangu.  Okuva  ku  olwo  saddayo  kufuna  kirowoozo  oba  okukola 
ekintu  ekifaanana  bwe  kityo,  okutuusa  AUah  Iwe  yankubako  ekitiibwa 
eky’Obwannabbi.”  (Ibn  Ishaq,  olup.  58  -  59;  Ibn  Kathiiri,  al  Bidaaya,  II,  292) 


Muhammadi  (Okusaasira  Kwa  Allah  N’emiremhe 
Biheere  Ku  Ye)  Nga  Omulunzi 

Muhammadi,  Ekitangaala  ky’Obulamu,  yakola  ng’omulunzi 
nga  tannaba  kwegatta  ku  kitaawe  omuto  Abu  Twalib  mu  kusuubula. 
Okulunda  gwali  mulimu  Abawalabu  gwe  baali  bassaamu  ekitiibwa; 
era  nga  ebiseera  bingi  abaana  okuva  mu  maka  amagagga  baako- 
langa  ogw’okulunda  endiga.  Okulunda  gwali  mulimu  gwa  bannabbi 
bonna  ogwabawanga  obukugu  mu  kufuga  n’okulabirira  era  nga 
baagukoleranga  ddala  ebbanga  ggwanvu  nga  tebannaba  kuweebwa 
buvunaanyizibwa  bwa  bwannabbi.  Kino  hadiisi  eno  wammanga 
ekikakasa  nti: 


“Ababaka  bonna  Allah  be  yatuma  baalinga  balunzi  ba  ndiga.’ 

Kigambibwa  nti  Basswahaba  baabuuza  Omubaka  Ow’emikisa 
oba  naye  yali  akozeeko  omulimo  ogwo  ogw’obulunzi,  naye  kwe 
kubaddamu  nti: 

“Yee,  ddala.  NalundangaendigazaBannamakkangabansasula.”^® 

(Bukhari,  Ijaarah,  2,  Anbiyaa,  29;  Ibn  Maajah,  Tijaara,  5) 

Hadiisi  endala  efaananako  eyo  egamba  nti: 

“Musa  yatumwa  nga  Nnabbi  ng’alunda  ndiga.  Dawuda  yafuuli- 
bwa  Nnabbi  ng’alunda  endiga.  Nange  nnalundanga  endiga  z’awaka 
e  Ajyaad  we  nnaweerwa  obwannabbi.”  (Ibn  Sa’ad,  l,  I26) 

Omuvubuka  Muhammadi  (okusaasira  kwa  Allah  n’emirembe 
bibeere  ku  ye)  agambibwa  okuba  nga  yalina  emyaka  amakumi  abiri 
mu  etaano  we  yakolera  ng’omulunzi  w’endiga  za  Bannamakka. 

Okulunda  endiga  mu  biseera  ebyakanaayoky’ani  mulimu  ogwa- 
tenderezebwa  mu  hadiisi  eno  wammanga,  eyo  eyagubala  nga  omu- 
limu  omulungi: 

“Omuntu  akola  ogumu  ku  mirimo  egisinga  okubeera  emirungi 
y’oyo  alunda  endiga  ze  ku  lusozi  waggulu  oba  mu  kiwonvu;  mu  ngeri 
y’emu  n’ayimirizaawo  esswala  ze,  n’asaddaaka,  n’asinza  Katonda 
we  okutuusa  okufa  era  bulijjo  n’akolera  abalala  ebirungi.”  (Muslim, 
Imaarat,  125;  Ibn  Maajah,  Fitanu,  13) 

Ekkubo  ly’okubeera  omwesimbu  n’okubeera  ow’ekisa  era  n’oku- 
beera  n’obusobozi  obufumiitiriza  liggulirwawo  abalunzi  b’endiga, 
nga  bwe  kyeyolekera  mu  hadiisi  eno  wammanga: 

78  Amakulu  g’ekigambo  ky’Oluwalabu  qaraariitw  ekyakozesebwa  mu  hadiisi 
okulaga  Nnabbi  kye  yafunanga  ng’empeera  gaayawukanibwamu.  Enjogera 
emu  egamba  nti  qaraariitw  lyaU  Unnya  lya  kifo  e  Makka,  so  ng’enjogera  ezimu 
zigamba  nti  qaraariitw  Unnya  lya  ssente  eliri  mu  bungi  ng’emu  eyitibwa  qiraatw, 
era  ng’ezo  ze  ssente  Bannamakka  ze  baawanga  Omubaka  wa  Allah  (okusaasira 
kwa  AUah  n’emirembe  bibeere  ku  ye)  okubalundira  endiga,  nga  bamuwa  qiraatw 
emu  buli  ndiga  buli  lunaku.  Qiraatw  emu  yenkana  kimu  ky’abiri  ekya  dinaar. 

- 

“Emirembe  nbbwesimbu  bigoberera  abalunzi  bendiga.”  (Bukhari, 
Manaaqib,  I;  Muslim,  Imaan,  84  /  52) 

Okulabirira  endiga  nbkuzikuuma  obutaliibwa  nsolo  nkambwe, 
bikuliza  mu  mulunzi  omutima  omusaasizi  era  ogukuuma,  nga  bino 
bifunyisa  omuntu  ebitendo  ebirungi  ebisaanyizo  Nnabbi  by’atee- 
keddwa  okubeera  nabyo,  okugeza  obugumiikiriza  ng’abadde  ayo- 
lekedde  okunyoomebwa  n’obutamanya  bw’abantu  be,  n’okulumirwa 
n’okusaasira  eri  ebitonde  bya  Allah  Oweekitibwa  byonna. 


Enngendo  Z’Okusuubula  Ne  Taata  We  Omuto 

Olugendo  Iw’omuvubuka  Muhammadi  (okusaasira  kwa  Allah 
n’emirembe  bibeere  ku  ye)  olwasooka  okugenda  e  Syria  ne  taata 
we  omuto  Abu  Twalib  Iwaliwo  ng’alina  emyaka  kkumi  n’ebiri 
egy’obukulu.  Alina  olugendo  olulala  Iwe  yagendako  e  Yamani  bwe 
yali  alina  emyaka  kkumi  na  mukaaga  egy’obukulu.  Ku  lugendo  Iwe 
olwasooka,  Abu  Twalib  yali  asazeewo  okwegatta  ku  basuubuzi  abaali 
bagenda  e  Syiria.  Abantu  b’awaka  bonna  bajja  okumusiibula  era  awo 
we  yabuuliza  omwana  wa  muganda  we  nti: 

“Oyagala  tugende  ffembi  e  Syria?” 

Naye  bassenga  b’Omwana  Ow’emikisa  ne  ba  taata  be  abato 
abalala  ekirowoozo  tebaakyaniriza  nnyo  olw’okutya  nti  omwana 
yali  muto  era  nga  yali  ayinza  okufunira  obulwadde  mu  kkubo.  Abu 
Twalib  bw’atyo  yawalirizibwa  eby’okutwala  Muhammadi  (okusaa- 
sira  kwa  AUah  n’emirembe  bibeere  ku  ye)  okubivaako.  Naye  kino 
Muhammadi  kyamuyisa  bubi  era  n’adda  mu  maziga. 

Abu  Twalib  yamubuuza  nti:  “Mutabani  kiki  ekikukaabya? 
Okaaba  Iwa  kuba  sikitutte?” 


Ng’eno  bw’anywezezza  emiguwa  gy’enngamiya  taata  we  kwe 
yali  atudde,  yalaajana  bw’atyi: 

- 

“Ondeka  n’ani  nga  sirina  taata  wadde  maama?!” 

Abu  Twalib  ekisa  muli  kyamukwata  era  awo  kwe  kumuddamu  nti: 

“Ndayira  AUah,  nti  nngenda  kukutwala. . .  era  guno  gwe  mulun- 
di  ogusembayo  gwe  nja  okulowooza  ku  kwawukana  naawe.”  (ibn 
Ishak,  s.  53;  Abu  Nuaym,  Dalaail,  I,  168) 

Omulundi  gwe  ogw’okubiri  okutambula  ku  luno  yali  ne  taata 
we  Zubayiri  nga  baali  bagenda  Yamani  era  nga  yali  aweza  emyaka 
kkumi  na  mukaaga.  Olw’okwagala  okufuna  emikisa  ng’agenze  ne 
mutabani  wa  muganda  we  mu  kusuubula  kwe,  Zubayiri  yasaba 
Abu  Twalib  amukkirize  atwale  Muhammadi  (okusaasira  kwa  AUah 
n’emirembe  bibeere  ku  ye)  ekintu  Abu  Twalib  kye  yakkiriza.^'' 

Nga  bali  mu  kkubo  baasanga  enngamiya  eyali  etabuse  n’ezi- 
ba  ekkubo  erimu  lye  baali  bagenda  okuyitamu.  Abasuubuzi  baali 
basazeewo  okukozesa  ekkubo  eddala  naye  Muhammadi  (okusaa- 
sira  kwa  Allah  n’emirembe  bibeere  ku  ye)  n’abasaba  bamuleke  alabe 
eky’okukolera  enngamiya. 

Enngamiya  eyali  etabuse  olwalaba  omuvubuka  Muhammadi 
(okusaasira  kwa  AUah  n’emirembe  bibeere  ku  ye),  kwe  kukkakkana. 
Yaggyebagala  n’agivuga  okutuusa  Iwe  baayita  mu  kiwonvu  olwo 
n’agita  n’egenda. 

Mu  ngeri  y’emu  ng’abasuubuzi  bakomawo  baasanga  ekiwon- 
vu  ekyalimu  amataba  ge  baali  batasuubira.  Eyali  ajja  okufuuka 
Nnabbi  (okusaasira  kwa  Allah  n’emirembe  bibeere  ku  ye)  yakkak- 
kana  n’agamba  banne  bamugoberere,  olwo  n’akulembera  abasuubuzi 
okubayisa  mu  kiwonvu,  ne  bayitamu  bulungi  n’emirembe,  nga 
Owoobuyinza  alinga  akazizza  ekkubo  mwe  baali  bayita.  (Ibn  Kathiir, 
al  Bidaaya,  II,  282) 

Okusisinkana  N’Omusosodooti  Omukristu  Bahiira 

Bwe  baali  mu  lugendo  Iwabwe  ne  taata  we  omuto  Abu  Twalib 
olwali  olwbkubatuusa  e  Syria,  abasuubuzi  bawummulira  okumpi 
n’ekigo  kya  Bahiira,  omusosodooti  Omukristu.  Mu  kwewuunya 
okulaba  ekire  nga  kitambulira  waggulu  w’abasuubuzi  nga  kisiiki- 
riza  omuntu  omu  ku  bo,  mu  kiseera  kye  kimu  nga  amatabi  g’emiti 
geewuuba  nga  bwe  gabaako  ne  gwe  gasiikiriza  enjuba  mu  basuubuzi 
abo  abaali  bawummudde,  Bahiira  eyali  ayagala  ennyo  okulaba 
ekyali  kigenda  mu  maaso  yasaba  Bannamakka  bayingire  mu  kigo 
bafune  eky’okulya: 

“Mwenna  nnabategekeddeyo  eky’okulya.  Naye  njagala  buli 
muntu  mu  mmwe  okusembera  alye  k’abe  muto  oba  mukulu,  muddu 
oba  mwanawaboobwe.” 


Bannamaka  eky’okubakyaza  kyabeewuunyisa  kubanga  emirun- 
di  emirala  emingi  gye  baali  bagenze  e  Syiria  yali  tabafaangako.  Naye 
buli  muntu  yajjumbira  okukyazibwa  kuno.  Ekyamalako  Bahiira 
enviiri  kwe  kulaba  nga,  wadde  yali  yeetegerezza  buli  muntu  eyayin- 
giranga,  naye  nga  gwe  yali  anoonya  yali  tamulabako. 

Yababuuza  nti:  “Mulina  omuntu  gwe  muleseeyo?” 

Bamuddamu  nti:  “Tewali  gwe  tuleseeyo  okuggyako  omwana 
gwe  tulese  atukuumire  ensolo  zaffe  n’ebintu  ebiriko,  gwe  twalonze 
okuva  Iw’ali  nga  y’asembayo  obuto.” 

Naye  Bahiira  yakisimbako  amannyo  nga  bwe  yali  ayagala  buli 
muntu  era  nga  bwe  yali  ayagala  omwana  naye  ajje  alye.  Olwaleeta 
Muhammadi  (okusaasira  kwa  Allah  n’emirembe  bibeere  ku  ye)  ku 
mmeeza,  Bahiira  yamumanyirawo.  Yamukwata  ku  mukono  n’amuu- 
muunya  ebigambo  nti: 


“Ono  ye  Mukama  w’Ensi  Ebbiri...  Omubaka  w’Owoobuyinza, 
era  Eky’okusaasira  ky’ensi!” 

- 

Abakulu  abaaliwo  okuva  e  Makka  baamubuuza  gye  yali  ajje 
ebirowoozo  ebyekika  ekyo,  Bahiira  kwe  kubaddamu  nti: 

“Nnasoma  obubonero  okuva  mu  byawandiikibwa.  Bwe  mubad- 
de  mujj  a  nnalabye  emiti  gyonna  n’enj  azi  nga  bikutamye  olw’okumuwa 
ekitiibwa.  Mmanyi  nti  ebintu  ebyo  ebitalina  mwoyo  bikutamira  ban- 
nabbi  bokka  olw’okubassaamu  ekitiibwa.  Ate  bwe  nneeyongedde 
okwetegereza  ne  ndaba  envumbo  y’obwannabbi  eri  ku  bibegabega 
bye  ne  nneeyongera  okukakasa.” 

Oluvannyuma  Bahiira  yabuuza  Abu  Twalib  ebibuuzo  ku  mwana 
wa  muganda  we  ono  naye  nga  buli  kibuuzo  ky’addamu  kyongera 
kumumatiza  ku  kye  yali  asuubira  okugwawo.  Bahiira  yali  amaze 
okukakasa  obwannabbi  bw’omwana  oyo. 

Yakuutira  Abu  Twalib  bw’atyi:  “Omwana  wa  muganda  wo  muz- 
zeeyo  ewaabwe!  Weegendereze  akabi  akayinza  okumutuusibwako 
Abayawudi  kubanga  bwe  bamala  ne  bamutegeera  awatali  kubuu- 
sabuusa  bajja  kugezaako  okumutta.  Abayawudi  baagala  nnabbi 
ajja  abeere  ng’ava  mu  bo,  okuva  mu  lulyo  Iwa  Yisirayiri,  so  ng’ate 
omwana  ono  Muwalabu.  Muzzeeyo  eka...  Ekimulindiridde  mu 
biseera  eby’omu  maaso  kya  maanyi.” 

Abu  Twalib  yawuliriza  amagezi  Bahiira  ge  yali  amuwadde  era 
amangu  ago  n’asazaamu  olugendo  Iwe  olw’okusuubula  n’adda  e 
Makka  (Ibn  Ishaq,  olup.  54  -  55;  Ibn  Sa’ad,  I,  153  -  154;  Tirmidhi,  Manaaqib,  3) 

Abamu  ku  bawandiisi  abatali  Basiraamu  baayagala  okutwala 
akakisa  k’ekyafaayo  kino  okugamba  nti  Nnabbi  (okusaasira  kwa 
Allah  n’emirembe  bibeere  ku  ye)  bye  yayogera  yabijja  ku  Bahiira 
olwo  n’ateekawo  eddiini  eyiye;  naye  nga  kino  tekirina  mutwe  na 
magulu.  Nga  byonna  obitadde  ku  bbali,  Bahiira  yali  musosodooti 
Omugoberezi  wa  Kristo  era  ng’enzikiriza  ezaali  ziri  mu  Bayibuli 
ezaali  zikyusiddwa  zaali  zikontana  n’omusingi  gw’enzikiriza  y’Obu- 

siraamu.  Kiyinza  kitya  okufumiitirizika  nti  Naabbi  (okusaasira  kwa 
Allah  n’emirembe  bibeere  ku  ye)  yali  ayinza  okukoppa  ebirowoozo 
by’eki  Kristo,  oba  eby’ekiyawudi,  ate  nga  bye  yali  azze  okutereeza? 

Katonda  ali  mu  Bugoberezi  bwa  Kristo,  enzikiriza  Bahiira  gye  yali 
agoberera,  bamuwa  ebitendo  bingi  ebimufaananya  n’abantu,  ekivaako 
Obwakatonda  okubufuula  ekintu  ekirabwako  oba  okukwatibwako. 
Sso  nga,  ku  ludda  olulala,  Katonda  mu  Busiraamu,  enzikiriza  eyaso- 
mesebwa  Nnabbi  Ow’enkomerero  (okusaasira  kwa  Allah  n’emirembe 
bibeere  ku  ye),  bubbinkira  mu  kirowoozo  ky’obumu  bwa  Katonda 
(Katonda  okubeera  Omu)  era  ng’ali  wala  nnyo  era  nga  wa  njawulo 
nnyo.  Allah  Oweekitiibwa  ali  wala  nnyo  n’okutegeera  kw’omuntu  era 
ali  waggulu  nnyo  n’obunafu  bwonna  n’obutali  butuukirivu. 

N’olw’ekyo  Kulaane  ey’ekitiibwa  ekirambika  kaati  nti  Abantu 
b’Ekitabo,  Tawuraati  n’Enjiri  zonna,  abaali  bawangaala  nga  Nnabbi 
Ow’enkomerero  (okusaasira  kwa  Allah  n’emirembe  bibeere  ku  ye) 
tannaba  kujja,  baakufuna  okwesiima  singa  baali  bagoberedde  enzi- 
kiriza  zaabwe  entuufu  nga  bwe  zaali  nga  tezinnaba  kwonoonebwa: 


^_^jl.v2kllj  IjiLft  j^jJlj  I jlaT  ^jJAJI  oI 

“Mazima  ddala  abo  abakkiriza  (mu  Kulaane),  n’abo  abagobe- 
rera  (ebyawandiikibwa)  eby’Abayawudi,  n’Abagoberezi  ba  Kristo 
ne  Basabian,  oyo  yenna  akkiriza  AUah  n’Olunaku  Iw’enkomerero, 
n’akola  emirimo  emirungi,  bajja  kufuna  empeera  zaabwe  okuva  eri 
Katonda  waabwe  era  tebalina  kutya  wadde  okunakuwazibwa.”  (al 
Baqara,  2  : 62) 

- 

Obwannabi  bwa  Muhammadi  (okusaasira  kwa  Allah  n’emi- 
rembe  bibeere  ku  ye),  olw’okubeera  Nnabbi  akomererayo,  bubuna 
ebiseera  byonna  n’ebifo  byonna,  era  bwe  butyo  ne  busangulawo 
eddiini  zonna  ezaasooka  n’obutuufu  bwazo.  Obutakkiriza  Allah 
Oweekitiibwa  ne  Nnabbi  Muhammadi  (okusaasira  kwa  Allah  n’emi- 
rembe  bibeere  ku  ye)  kitegeeza  butaba  mukkiriza.  Olw’ensonga 
eyo  abagoberezi  abalungi  mu  Bannannyini  Kitabo  olwaleero,  baba 
tebakyali  mu  bantu  ayah  eri  waggulu  b’eyogerako. 

Okukkiriza  kuddirirwa  obulamu  bw’okusinza  n’amateeka 
agafuga  empisa.  Obusiraamu  bussa  mu  nkola  embeera  y’obulamu 
bw’okusinza,  nga  obulamu  obw’embeera  z’abantu  bubagatta  wamu 
n’obwenkanya,  empisa  n’okukola  emirimu  emirungi,  era  nga  muno 
mwe  businziira  okussaawo  ebibonerezo  eri  abo  abamenya  amateeka. 
Ku  ludda  olulala,  ensinza  mu  ddiini  Bahiira  gye  yali  asoma  ebiseera 
ebyo  yali  emaze  okwonoonebwa  era  ng’esokoddwaamu  amateeka 
agakola  ku  mbeera  z’abantu  n’enneeyisa  yaabwe  ne  biggyibwamu. 

Okwo  kw’oyongera  eky’okuba  nga  Nnabbi  (okusaasira  kwa 
Allah  n’emirembe  bibeere  ku  ye)  yali  tasomye.  Nga  bwe  kirambi- 
kibwa  obulungi  mu  Kulaane  Entukuvu,  nti  Nnabbi  yali  tamanyi 
kusoma  wadde  okuwandiika: 

“Era  (ggwe  Muhammadi)  wali  nga  tosoma  kitabo  kyonna 
nga  (Kulaane  eno)  tennaba  wadde  okuwandiika  ekitabo  kyonna 
n’omukono  gwo  ogwaddyo.  Ekitali  ekyo  abagoberera  obukyamu 

bandibuusabuusizza.  Naye  bwo  bubonero  obweyolefu  obuli  mu 
bifuba  byabo  abaaweebwa  okumanya  era  tewali  awakanya  bigambo 
byaffe  okuggyako  abalyazaamaanyi.”  (al  Ankabuut,  29:48-  49) 

Nnabbi  Owemikisa  (okusaasira  kwa  Allah  n’emirembe  bibeere 
ku  ye)  yalina  emyaka  kkumi  n’ebiri  gyokka  we  yasisinkanira  Bahiira 
era  ensisinkano  yamala  akaseera  katono  nnyo.  Tekijja  mu  magezi 
n’akatono  okulowooza  nti  omwana  ataasomako  ow’emyaka  ekkumi 
n’ebiri  yali  ayinza  okukwata  ayah  ezitakkira  wamu  akakaaga  aka- 
lamba  ez’ekitabo  mu  kiseera  ekimpi  bwe  kityo  ate  okwongereza 
kw’ekyo  n’abikuumira  mu  mutwe  okumala  emyaka  amakumi  abiri 
mu  munaana  gyonna,  bw’ava  awo  n’atandika  okubikubawo  ate 
n’atandika  okubibuulira  abantu  mu  biwagu  ng’awezezza  emyaka 
amakumi  ana.  Teri  muntu  ategeera  obulungi  ayinza  kugamba  nti 
Obusiraamu,  ng’eddiini  etuukagana  n’embeera  yonna  era  eyaleeta 
embeera  y’obulamu  ng’ezingiramu  buli  kintu,  nti  yali  esobola  okuba 
nga  omwana  omuto  ye  yagiyiiya  ng’agijja  mu  bbanga,  so  nga  ne  bwe 
yandibadde  muntu  mukulu  ng’alina  obukugu  obw’enjawulo  nga 
naye  teyandikisobodde. 

N’ekisinga  ku  ekyo,  singa  Bahiira  yamanya  nti  ebyo  byonna 
byali  biginge,  Iwaki  ssi  ye  ye  yaleeta  eddini  mu  kifo  ky’ekitiibwa  ekyo 
okukirekera  omulenzi  gwe  yali  talabanganako? 

Ekirala  ekirina  okwetegerezebwa  kwe  kubeera  ng’olulimi 
Bahiira  Iwe  yali  ayogera  nga  terwali  Luwalabu,  ng’ogeraageranyizza 
n’olulimi  olwakozesebwa  mu  Kulaane  Entukuvu  olunnyonnyofu  era 
olusengeke  obulungi: 

“Ddala  tumanyi  nti  bagamba  nti,  ‘mazima  muntu  y’amuyigiriza 
Kulaane’.  Olulimi  oyo  gwe  bagamba  mu  bukyamu  lugwira  ate  luno 
lulimi  Luwalabu  olunnyonnyofu.”  (an  Nahlu,  16 : 103) 

Kulaane  ekozesa  olulimi  Oluwalabu  n’amaanyi  ng’etuusa  n’oku- 
soomooza  Abawalabu  abatontomi  bonna  n’obusobozi  bwabwe 
obw’olulimi.  Ensibuko  Entukuvu  eya  Kulaane  n’okulemwa  kw’abo 
abandigezezzaako  okukoppa  amaanyi  g’olulimi  olugirimu  kwogerwa 
kaati  mu  ayah  eno  nti: 


I jJj  l) jjIj  'y  l)1  jjJl 


“Gamba  nti:  Mazima  ddala  singa  abantu  n’amajinni  bakunn- 
gaana  okuleetayo  ekifaanana  Kulaane  eno  tebandisobodde  kuleetayo 
kigifaanana  buli  omu  ne  bwe  yandiyambye  munne.”  (al  Israa,  17 : 88) 


N’okuva  ensisinkano  ya  Nnabbi  (okusaasira  kwa  Allah  n’emi- 
rembe  bibeere  ku  ye)  ne  Bahiira  bwe  yalabibwa  Bannamakka  abawe- 
ra,  singa  abawandiisi  abo  bye  bagamba  byalimu  ensa,  Bannamakka 
abaaluma  obugigi  mu  kuwakanya  Obusiraamu  bandibadde  kino 
kye  bakozesa  ng’ekyekwaso  okugaana  Eddiini.  Wadde  nga  ebyafaayo 
bikakasa  mu  bungi  nti  Bamusinzabibumbe  baakozesa  buli  kakisa  ke 
baafunanga  okulumba  Obusiraamu,  tewali  kulumba  Busiraamu  kwa 
maanyi  okwali  kwesigamiziddwa  ku  nsisinkano  eno,  ekitegeeza  nti 
nabo  okulowooza  ku  kintu  ekifaanana  bwe  kityo  baakirabanga  kya 
butaliimu. 


Ekibiina  Kya  Hilfu’l  Fudhwul 

Waabeerangawo  okulwana  okutatadde  mu  bika  by’Abawalabu 
mu  myezi  egy’emizizo  era  ng’okulwana  okw’engeri  eyo  kwayiti- 

bwanga  entalo  za  Fijaar  (entalo  ezbbwonoonefu).  Entalo  ez’eki- 
ka  ekyo  zaali  nnya  era  nga  zaaliwo  mu  biseera  by’obutamanya 
(Jaahiliyyah),  ng’olwasembayo  Iwali  wakati  w’ebika  eky’Abakulayishi 
n’ekya  Bakinaanah,  era  nga  eyali  ow’okufuuka  Nnabbi  (okusaasira 
kwa  Allah  n’emirembe  bibeere  ku  ye)  gye  bujja  nga  mu  kiseera  ekyo 
yali  alina  emyaka  amakumi  abiri  egy’obukulu,  kyokka  yalwetabamu 
naye  nga  teyayiwa  ku  musaayi;  ye  omulimu  ogugwe  gwali  gwa 
kukunngaanya  busaale  obwawandagalanga  okuva  mu  balabe  n’abu- 
twalira  ba  taata  be  abato.*“ 

Olutalo  Iwaggwa  mu  mwezi  gwa  Dhil  Qa’adah,  ogumu  ku 
myezi  Abawalabu  gye  baabalanga  nga  mitukuvu.  Nga  wayiseewo 
akaseera  katono,  Omusuubuzi  omu  okuva  e  Yamani  nga  yali  wa 
mu  kika  kya  Zubaydi  yatuuka  e  Makka  okutunda  ebyamaguzi  bye 
yali  aleese  era  Mukka,  omu  ku  basuubuzi  abaali  basinga  obugagga 
mu  kibuga,  Aaswi  ibn  Waa-il,  n’abimusuubulako  wabula  n’agaana 
okumusasula  nga  bwe  yali  alagaanyisizza.  Musajja  wattu  gwe  baa- 
lyazaamaanya  kwe  kwekubira  enduulu  mu  bika  ebyali  eby’amaanyi 
nga  mwe  muli  ebya  Abdu  Ddaari,  Mukhzuum,  Jumaah,  Sahmu  ne 
Adiyy  ibn  Ka’ab,  naye  bonna  ne  batamuyamba.  Mpozzi  ate  baamu- 
vunaana  buvunaanyi  olw’okwepampalika  mbu  agezaako  okwagala 
okutaakiriza  ebintu  bye. 

Omusuubuzi  ono  eyaliko  obusungu,  bwe  yabulwa  obuyambi 
bwe  yali  asuubira,  kye  yakola  kwali  kuwalampa  olusozi  Iw’e  Abu 
Qubaysi  okumpi  ne  Ka’aba  n’atontoma  ekitontome  ekyatandika 
n’ebigambo  nti:  Abange  Bazzukulu  ba  Fihri...’  ng’ayogera  ku  Jajja 
wa  Bannamakka  ow’edda,  ng’annyonnyola  obulyazaamaanyi  obwa- 
Ji  bumutuusiddwaako  omuyinike  Aaswi  ibn  Waa-il,  era  ng’asaba 
Bannamakka  abaali  bakunngaanidde  awo  ku  Ka’aba  mu  kiseera 
ekyo  bamuyambe.  Omuntu  eyali  omusaale  mu  kuyamba  omusajja 


80  Ibn  Hishaamu,  I,  198;  Ibn  Sa’adi,  I,  126  -  128. 

ono  yali  Zubayiri,  taata  omuto  owa  Nnabbi  (okusaasira  kwa  Allah 
n’emirembe  bibeere  ku  ye),  eyategeka  olukiiko  mu  maka  ga  Abdalla 
ibn  Jud’aan,  olwetabwamu  abataka  b’omu  Makka. 

Mu  lukiiko  luno,  bakkiriziganya  era  ne  beeyama  okulwanirira  n’okud- 
diza  buli  yenna  aba  atuusiddwako  obulyazaamaanyi  mu  nsalo  z’e  Makka 
eddembe  lye,  nga  batandikira  ku  musuubuzi  Omuyamani,  n’okulwanyisa 
abayinike  bamusibiramubbwa  abalyake  ku  Iw’abanafii  abayiikirizibwa 
abatasobola  kwerwanako,  “kasita  ensozi  Hira  ne  Swabir  ziba  nga  zikyayi- 
miridde  mu  bifo  byazo  we  ziri  era  ebbanga  lye  waba  nga  wakyaliwo 
amazzi  agamala  okutobya  oluviiri  olumu  bwe  lutyi  ku  mutwe.” 

Ekibiina  ekipya  ekyatondebwawo  kyasigala  nga  kya  maanyi  ne 
bwe  kyamala  okulwaniriria  Omuyamani  n’okumuddiza  ebintu  bye 
Aaswi  ibn  Waa-il  bye  yali  akumpanyizza,  era  kyasigala  nga  kiyimi- 
ridde  ku  bigere  bya  kyo  okuyamba  abayiikirizibwa  oluvannyuma,  nga 
bagezaako  nga  bwe  basobola  okuzzaawo  obwenkanya  mu  bantu.®^ 

Hilful  Fudhwul  kye  kibiina  kyokka  Nnabbi  (okusaasira  kwa 
Allah  n’emirembe  bibeere  ku  ye)  kye  yawagira  mu  biseera  by’obu- 
tamanya  olw’okubanga  kyali  kizimbiddwa  ku  musingi  ogw’ama- 
zima  n’obwenkanya  ne  ku  musingi  gw’okuyamba  abanafu,  era  n’olu- 
vannyuma  Iw’okufuulibwa  Nnabbi  ekibiina  kino  yakijjukiranga 
n’okukyenyumirizaamu: 

“Nnaliwo  ne  ba  taata  bange  abato  mu  nnyumba  ya  Abdalla 
ibn  Jud’aan,  nga  Hilful  Fudhwul  etandikibwawo.  Nnali  mumativu 
nnyo  n’omulimu  ekibiina  gwe  kyakolanga  nga  bw’ompa  enngamiya 
emmyufu  (kye  Iry’omuwendo  elryali  Idsinga  mu  biseera  ebyo)  mu 
kifo  kye  kibiina  ekyo  okukivaamu  tezandimmatizza.  Singa  n’olwa- 
leero  bampita  okwetaba  mu  kibiina  ekifaanana  bwe  kityo,  sandiron- 
zalonzezza  kukyetabamu.”  (Ibn  Kathiir,  al  Bidaaya,  II,  295) 


81  Ibn  Kathiir,  al  Bidaaya,  II,  295  -  296;  Ihn  Sa’adi,  I,  128  -  129. 

Obulamu  Bwa  Nnabbi  (Okusaasira  Kwa  Allah  N’emirembe 

Bibeere  Ku  Ye)  Obw’obusuubuzi 

Kiteekwa  kitegeerekeke  nti  okubeera  okumpi  ne  Ka’aba, 
ennyumba  ya  Allah  Oweekitiibwa,  Makka  bulijjo  kifo  ekiteekebwa- 
mu  ekitiibwa  ekirambulwa  abantu  abakkiriza  ssi  kuva  mu  biseera 
bya  Bulayimu  (emirembe  gibeere  ku  ye)  byokka  naye  okuviira  ddala 
mu  biseera  bya  Adamu  (emirembe  gibeere  ku  ye).  Okusuubula 
bulijjo  kuzze  kuwa  Bannamakka  amakubo  mwe  bajja  ekigulira 
magala  eddiba  nga  Bannamakka  baguza  abalamazi  ebintu  bye  baba 
basuubudde  okuva  ku  bantu  ababaliraanye  ne  babiguliza  abala- 
mazi  mu  myoleso  gy’eby’obusuubuzi  mu  biseera  by’okulamaga  olw’e 
Makka,  okwo  nga  kw’ogasse  okutunda  ebintu  bye  bakola  nga  babi- 
guza  abantu  ababaliraanye,. 

Nnabbi  Ow’emikisa  (okusaasira  kwa  AUah  n’emirembe  bibeere 
ku  ye)  yali  yatambulako  dda  ne  bataata  be  abato  mu  nngendo  z’obu- 
suubuzi  ezaaU  zigenda  e  Syria  ne  Yamani  nga  akyaU  muto.  Emyaka 
bwe  gyayitawo,  yagenda  e  Yamani  emirundi  ebiri,  mu  katale  k’e 
Juraishi,  ng’akiUdridde  Khadiija  (AUah  amusiime),  era  n’afuna  enn- 
gamiya  envubuka  emu  buU  mulundi.®^  Ku  mulundi  ogumu,  yatwala 
enngamiya  ezaali  zikubyeko  ebintu  nga  byali  bya  Khadiija  (AUah 
amusiime)  ng’abitwala  mu  katale  k’e  Hubasha  e  Tihaama.  Mu  lugendo 
luno  yawerekerwako  omuweereza  wa  Khadiija  (Allah  amusiime) 
eyayitibwanga  Mayisarah.  E  Tihaama  baasuubulayo  engoye  zaayo  ne 
bazireeta  e  Makka  ne  baziguza  Haakim  ibn  Hizaam  ne  bagobololako 
amagoba  agawera.  Empisa  n’enneeyisa  Khadija  bye  yaUna  byasanyu- 
sanga  nnyo  Omubaka  wa  AUah  Ow’ekitiibwa  (okusaasira  kwa  Allah 
n’emirembe  bibeere  ku  ye)  bwe  yakolanga  naye,  ekyamutuusa  okukki- 
riza  nti  yali  takolagananga  mu  bya  bizinensi  na  muntu  eyali  yenkana 


82  Haakim,  III,  200  /  4834. 

ne  Khadiija  (Allah  amusiime)  eyamalirizanga  ng’amusasudde  bulungi 
n’okusinga  bwe  baabanga  bakkiriziganyizza.  (Halabii,  l,  221,  Aynii,  X,  104) 

Bino  byonna  Abu  Twalib  ye  yabitandiikiriza  bwe  yawa 
Muhammadi  (okusaasira  kwa  Allah  n’emirembe  bibeere  ku  ye) 
amagezi  bw’atyi: 

“Mutabani  ondaba  ndi  musajja  mwavu.  Ekyeya  tekirina  bya- 
maguzi  bye  kiturekedde.  Ssente  zaffe  zonna  ze  tubadde  tukozesa 
zigenze  n’ekyeya.  Naye  mpulira  nti  abasuubuzi  bali  kumpi  oku- 
simbula  okugenda  e  Syria  era  nti  Khadiija,  muwala  wa  Khuwailidi, 
anoonya  muntu  mwesigwa  amutwalire  ebimu  ku  bintu  bye  e  Syria 
era  amusuubulire;  omuntu  ayinza  okwesigika,  ate  nga  atuukiriza  nga 
ggwe.  Ndowooza  nti  twandimumatizza  akukkirize  omutwalire  ebin- 
tu  bye.  Nzikiriza  nti  ajja  kwagala  ggwe  okusinga  abalala  olw’obwe- 
sigwa  bw’olina.  Ekituufu  kiri  nti  ssandiyagadde  ogende  Damascus 
olw’okukutiisa  Abayawudi,  naye  ate  sirina  kkubo  ddala  lye  nnyinza 
kulowoozaayo  eriyinza  okutujja  mu  mbeera  mwe  tuli.” 

Ekirowoozo  ekyayanjulirwa  Khadiija  (AUah  amusiime)  kyamu- 
sanyusa  nnyo,  era  gye  byaggweera  ng’alagaanyisizza  Muhammadi 
(okusaasira  kwa  Allah  n’emirembe  bibeere  ku  ye)  ssente  ezisinga 
ezaali  zisuubirwa,  nga  bw’agamba  nti: 

“Nnali  siyinza  kulowooza  nti  Muhammadi  yali  ayinza  okukola 
nange!” 

Khadiija  yali  amanyi  bulungi  nti  Muhammadi  (okusaasira  kwa 
Allah  n’emirembe  bibeere  ku  ye)  yali  yeesigika  nnyo  era  nga  yali 
muntu  mwesimbu,  eyalina  empisa  ezaali  zitageraageranyizika.®^ 

Nga  Muhammadi  yeetegeka  okugenda  e  Syria,  Khadiija  (AUah 
amusiime)  yalagira  omuweereza  we  Maysara  agende  naye  amuyam- 
be  era  amugondere  mu  buli  mbeera  yonna. 

Ng’amaze  okutikka  enngamiya  ebbiri,  yessa  mu  ddene  ne 
Maysara.  Enngamiya  zaasooka  kusigalira  emabega  w’enngamiya 
endala,  ekintu  ekyatawaanya  ennyo  Maysara  obwongo,  era  kwe  kud- 
duka  n’agenda  ewa  Muhammadi  (okusaasira  kwa  Allah  n’emirembe 
bibeere  ku  ye)  n’amutegeeza  ekyali  kigenda  mu  maaso.  Muhammadi 
(okusaasira  kwa  Allah  n’emirembe  bibeere  ku  ye)  kye  yakola  yateeka 
ebibatu  bye  wansi  w’engatto  z’enngamiya,  ekyaziviirako  okweyon- 
gera  amaanyi,  ne  zikaabamu  era  ne  zanguwa  ne  zidda  mu  maaso 
we  nngamiya  endala  ne  zikulembera  olunyiriri.  Abantu  bwe  baalaba 
ekyagwawo  baatandika  okussa  ebirowoozo  ku  Muhammadi  (oku- 
saasira  kwa  Allah  n’emirembe  bibeere  ku  ye)  n’omuweereza  we.®^ 

Omuvubuka  Muhammadi  (okusaasira  kwa  Allah  n’emirembe 
bibeere  ku  ye)  bulijjo  yabeeranga  mwesigwa  mu  nkolagana  ye 
ey’eby’obusuubuzi,  ng’atuukiriza  endagaano  gy’aba  akoze  mu  buli 
ngeri  yonna  esoboka.  Ibn  Abaasi  (Allah  amusiime),  eyali  amanyi 
ennyo  ebyali  bikwata  ku  bulamu  bwa  Muhammadi  (okusaasira  kwa 
Allah  n’emirembe  bibeere  ku  ye)  yagamba  nti: 

“Buli  Omubaka  wa  AUah  Iwe  yalagaanyisanga  ekintu  yalinga 
ajja  kukikola.”  (Bukhari,  Shahaada,  28) 

Ekintu  kye  kimu  kyakakasibwa  Saa-ib  ibn  Abi’s  Saaib  (Allah 
amusiime),  anyumya  ekiseera  Iwe  yalambula  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  bwe  yali  yeetoo- 
loddwa  Basswahaba. 

Basswahaba  baatandika  okumpaana  eri  Omubaka  wa  Allah 
(okusaasira  kwa  AUah  n’emirembe  bibeere  ku  ye),  nga  balowooza  nti 
yali  ammanyiiko  kitono.  Naye  ye  n’abagamba  nti  yali  ammanyi  nnyo 
okubasinga  bonna,  era  awo  we  nnagambira  nti: 

“Omubaka  wa  Allah!  Taata  ne  maama  babeere  nnunuzi  gybli; 
ddala  ommanyi.  Twali  tukolagana  mu  bybkusuubula  naye  nga  wali 
muyitirivu  mu  nkolagana  eyo.  Sijjukira  mulundi  na  gumu  gwe  wan- 
nyombesa  oba  okunkaayanya!”  (Abu  Dawuda,  Adab,  17  /  4836;  Ibn  Maajah, 
Ticarat  (Tijaarat),  63) 

Waliwo  ebybkulabirako  ebitabalika  mu  bulamu  bwa  Nnabbi 
ebiraga  obulungi  Iwaki  Nnabbi  Ow’emikisa  yatuumibwa  al  Amiin 
(Omwesigwa)  ne  as  Swadiq  (Omwesimbu).  Ekimu  ku  bifaananyi 
ebyo  kye  kyo  Abdalla  ibn  Abi’l  Hamsaa  (AUah  amusiime)  ky’anyu- 
mya  bw’atyi: 

“Nnasuubulako  ne  Omubaka  wa  Allah  (okusaasira  kwa  AUah 
n’emirembe  bibeere  ku  ye)  emabega  ddala  nga  tannafuna  bwa 
nnabbi.  Yali  ammanja,  kwe  kumugamba  annindeko  mmusasule  mu 
kaseera  katono.  Naye  bwe  twayawukana  waayita  akaseera  katono  ne 
nneerabira  endagaano  gye  nnali  nkoze  naye,  ne  nzijukira  oluvan- 
nyuma  Iw’ennaku  ssatu.  Amangu  ago  nnayanguwa  okudda  we  twali 
tualagaanye  ne  mmusanga  ng’akyaliwo  anninda.  Nnali  mmusuubira 
okunnyombesa,  naye  omusajja  oyo  ow’ekitiibwa,  eyajjula  obulungi 
obutayogerekeka  yanngamba  bugambi  nti,  “Muvubuka,  ontadde  mu 
mbeera  enzibu,  bwe  nkulinze  okumala  ennaku  essatu.’”  (Abu  Daawuda, 
Adab,  82  /  4996) 

Empisa  ez’ekika  ekyo  ekya  waggulu  ezijjudde  amagezi  n’oku- 
manya  ensonga  zaalina  kuba  nga  ziva  mu  muntu  eyali  ow’okufuuka 
Nnabbi  mu  maaso. 

Singa  Allah  Owoobuyinza  yayagala,  Omwagalwa  We  Nnabbi 
yandimulese  n’awangaala  obulamu  obulungi,  okuviira  ddala  mu 
buto  bwe.  Naye  Amagezi  Amatukuvu  gaayagala  apakase  ng’akozesa 
emikono  gye  olwo  asseewo  eky’okulabirako  eri  abalala  kye  baba 
bakoppa.  Ekikolwa  kya  Nnabbi  Ow’ekitiibwa  (okusaasira  kwa  AUah 
n’emirembe  bibeere  ku  ye)  bye  bigambo  bye  bye  yagamba  nti: 

“Teri  muntu  alya  kintu  kisinga  bulungi  okusinga  ekyo  ky’aba 
apakasizza  n’emikono  gye. . .”  (Bukhari,  Buyu’u,  15;  Anbiyaa,  37) 

Ekigendererwa  kyonna  gye  kifa  kyenkana  kiba  kijja  kuggwaa- 
mu  amakulu  mu  maaso  g’abantu  ebbanga  omukulu  waakyo  ly’amala 
ng’awangaalira  ku  birabo  bya  bagoberezi  be.  Omukulembeze  oyo 
ajja  kuba  nga  tatwalibwa  ng’ekikulu  mu  bantu.  Guno  gwe  mulamwa 
oguli  mu  kiragiro  kya  Allah  Owoobuyinza  eri  Bannabbi  be  nti: 

“Ekyo  sikibasabirako  mpeera:  empeera  zange  ziva  eri  Katonda 
w’ebitonde  byonna.”  (al  Shu’araa,  26  :  109,  127,  145,  164,  180;  Yunus,  10  :  72; 
Huud,  1 1  :  29) 


Ekitontome  kino  kidda  mu  bigambo  bye  bimu  ng’ebiri  mu  ayah 
eyo  waggulu: 

Teweegombanga  nnyo  omulala  byakuwa 

Kubanga  omuwendo  gw’osasula  lye  ddembe 

Okuva  Nnabbi  Ow’emikisa  Iwe  yeerabiriranga  ng’ajja  mu  kupa- 
kasa  kwe  yakolanga,  ekyo  kyamufuula  omuntu  eyali  asinga  okweyi- 
mirizaawo  yekka. 


Omusosodooti  Nestor  Bye  Yayogera 

Oluvannyuma  Iw’okutindigga  olugendo  oluwanvu,  abasuubuzi 
baawummulirako  e  Busra,  ekitundu  mu  Syria.  Muhammadi  (oku- 
saasira  kwa  Allah  n’emirembe  bibeere  ku  ye)  yawummulirako  mu 
kittuluze  ky’omuti  gwa  olive  ogwali  gulengerwa  abaali  mu  kigo 
ky’Omusosodooti  Nestor.  Nestor  bwe  yalengera  omusajja  awum- 
muliddeko  mu  kisiikirize  ky’omuti,  ate  nga  yali  yasisinkanako  ne 
Maysara,  kye  yakola  kwe  kumubuuza  nti: 

- 

“Maysara!  Ani  oyo  ali  mu  kisiikirize  kybmuti?” 

Maysara  yamuddamu  nti:  “Ava  mu  kika  kya  Abakulayishi.” 

Omusosodooti  kwe  kumubuuza  nti:  “Alina  obumyufu  mu 
maaso  ge  (mmunye)?” 

Yaddamu  nti:  “Yee,  alina”. 

Omusosodooti  kwe  kumugamba  nti:  “Ekitegeeza  nti  alina  oku- 
beera  nga  ye  Nnabbi  Ow’enkomerero!  Neegomba  okubeera  omu- 
lamu  ng’obwannabbi  bwe  butandika  ne  nsobola  okumuyamba!”  (Ibn 
Sa’ad,  I,  130  -  156;  Ibn  Kathiir,  al  Bidaaya,  II,  297  -298) 

Nga  wayise  akaseera  katono,  abasuubuzi  baava  e  Busra  ne 
baddayo  e  Makka.  Nga  baddayo,  Maysara  yalaba  bamalayika  babiri 
ng’ebiseera  ebimu  basiikiriza  Muhammadi  (okusaasira  kwa  Allah 
n’emirembe  bibeere  ku  ye)  omusana  gw’eddungu  eryokya  nga  bituuse 
ku  ddaala  eritagumiikirizika.  Olugendo  Iwavaamu  amagoba  mangi 
eri  buli  muntu  eyalwetabamu.®^ 

Okuwasa  Kwe  Khadiija  (Allah  amusiime) 

Amangu  ddala  nga  baakadda  e  Makka,  Maysara  yanyumya 
kalonda  yenna  akwata  ku  mpisa  z’Omusajja  Ow’emikisa  ze  yayo- 
lesa  nga  bali  mu  lugendo,  era  na  byonna  ebyabatuukako.  Khadiija 
(Allah  amusiime)  bino  olwamugwa  mu  matu  yatandika  okufuna 
ekirowoozo  eky’okufumbirwa  Muhammadi  (okusaasira  kwa  Allah 
n’emirembe  bibeere  ku  ye). 

Nafiisa  bint  Umayya,  munywanyi  wa  Khadiija,  anyumya  engeri 
bino  gye  byagwawo: 

85  Ibn  Saadi,  I,  130,  156  -  157. 

“Khadiija  (AUah  amusiime)  yali  mukyala  mugezi,  nga  mukozi 
nnyo  era  nga  wa  mpisa  ezitagambika.  Kumpi  tewali  musajja  nbmu 
mu  bantu  b’ekika  kye  ataamwegwanyiiza  kumuwasa.  Naye  Khadiija 
(Allah  amusiime)  yali  yeegwanyiza  nnyo  Muhammadi  (okusaa- 
sira  kwa  Allah  n’emirembe  bibeere  ku  ye).  Nga  bakomyewo  okuva 
mu  lugendo  Iwabwe  olw’okusuubula  Iwe  baagendako  e  Damascus, 
Khadiija  (Allah  amusiime)  yantuma  okuzuula  ekirowoozo  kya 
Muhammadi  ku  by’okuwasa. 

Nnabuuza  Muhammadi  nti:  ‘Lwaki  towasa?’ 

Ye  kwe  kunziramu  nti:  ‘Mpasa  ntya  nga  sirina  busobozi?’ 

‘Ky’oyagala  okugamba  nti  singa  olina  obusobozi  wandiwasizza? 
Osobola  okuwasa  omukyala  eyeemala  alina  ekitiibwa,  nga  mulungi 
ate  ng’alina  eby’obugagga?’ 

Yabuuza  nti:  ‘Mukyala  ki  oyo?’ 

Namuddamu  nti:  ‘Khadiija  (AUah  amusiime)’ 

Yambuuza  nti:  ‘Olowooza  nti  ekyo  kisoboka?’ 

Namuddamu  nti:  ‘Ebyo  bindekere’.  Olwo  kwe  kunngamba  nti: 
‘Bw’oba  osobola  okubitegeka  nja  kumuwasa.’ 

AwataU  na  kuwannaanya  nagenda  ewa  Khadiija  (AUah  amusiime) 
okumutegeeza  bye  twali  twogedde  ne  Muhammadi.”  (ibn  Saad,  i,  i3i) 

Olwawulira  amawulire  ago  amalungi  okuva  ewa  munywa- 
nyi  we,  Khadiija  (Allah  amusiime)  yasaba  Muhammadi  amuwase. 
Muhammadi,  Ekitangaala  ky’Obulamu  (okusaasira  kwa  Allah  n’emi- 
rembe  bibeere  ku  ye),  naye  yabuulira  ku  taata  we  omuto  Abu  Twalib 
ku  kirowoozo  kya  Khadiija,  naye  ng’empisa  z’Abawalabu  bwe  zaali, 
eyagenda  ewa  taata  wa  Khadiija  (Allah  amusiime)  omuto  okumu- 
saba  okukkiriza  amuwe  muwala  we  ku  Iwa  mutabani  wa  muganda 
we.  Taata  wa  Khadiija  (Allah  amusiime)  omuto  yakkiriza  obufumbo 

n’abuwa  emikisa  era  emikolo  gy’okufumbiriganwa  ne  gitandika 
nga  gyaliko  abooluganda  bonna  n’ab’emikwano.  Waaliwo  okwogera 
okumpimpi  okwa  Abu  Twalib  ne  kizibwe  wa  Khadiija  eyayitibwanga 
Waraqa  ibn  Nawufal.  Okwogera  bwe  kwaggwa,  taata  wa  Khadiija 
omuto  eyayitibwanga  Amuri  yayimirira  n’ayogera  bino: 

“Bakulayishi,  mujulire  nti  nnangirira  Khadiija  (AUah  amusiime) 
bint  Khuwaylid  okubeera  omukyala  wa  Muhammadi  ibn  Abdalla.”®'’ 

Nga  Amahare,  ekirabo  eky’obuwaze  omugole  omusajja  ky’awa 
omukazi  gw’agenda  okuwasa,  Muhammadi  (okusaasira  kwa  Allah 
n’emirembe  bibeere  ku  ye)  yawa  Khadiija  enngamiya  envubuka 
amakumi  abiri.*^  Ekiseera  we  baafumbiriganirwa,  Muhammadi 
(okusaasira  kwa  AUah  n’emirembe  bibeere  ku  ye)  yali  akunuukiriza 
mu  myaka  amakumi  abiri  mu  etaano  egy’obukulu  so  nga  Khadiija 
(Allah  amusiime),  yali  nnamwandu  ng’alina  n’abaana  be  yali  yazaala 
mu  bufumbo  bwe  obwayita.  We  baafumbiriganirwa  Khadiija  yali 
akunuukiriza  mu  myaka  amakumi  ana. 

Mu  bufumbo  bwabwe  bwonna,  Khadiija  (AUah  amusiime), 
maama  w’Abakkiriza,  yabeera  wa  mugaso  nnyo  eri  Muhammadi 
(okusaasira  kwa  Allah  n’emirembe  bibeere  ku  ye)  gwe  yawa  obuwagizi 
n’obuyambi  era  n’assa  obulamu  bwe  n’ebyobugagga  bye  wansi  w’ebigere 
bya  bba.  Olw’empisa  n’embeera  ze,  yamanyika  nga  Al  Afiifa  (Ow’ensa), 
al  Twahirah  (Omutukuvu)  era,  n’ekisinga  obukulu,  yamanyika  nga 
Khadijatu’l  Kubra,^^  Khadiija  (AUah  amusiime)  OmwatiUdrivu, 
ng’Obusiraamu  tebunnaba  kujja  ne  bwe  bwali  bumaze  okujja. 

Ebigambo  bya  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  bikakasa  eddaala  lya  Khadiija  erya  waggulu: 


86  Diyarbakri,  I,  264;  Yakuubii,  II,  20. 

“Omukazi  asinga  ekitiibwa  ku  lunaku  Iw ’enkomerero  ye  Maryam 
bint  Imraan,  maama  wa  Yisa,  so  ng’ate  omukazi  asinga  ekitiibwa  mu 
nsi  muno  ye  Khadiija  (Allah  amusiime)  bint  Khuwaylid.”  (Bukhari, 
Mannaqib’l  Ansaar,  20;  Muslim,  Fadhwail’us  Swahaaba,  69) 

Kino  kitulaga  nti,  eyali  alindiridde  okufuuka  Nnabbi  omun- 
tu  gwe  yalonda  okuwasa,  yali  tasendebwasendebwa  kwagala  kwa 
mwoyo.  Singa  kyali  kityo  osanga  yandironze  muwala  muto  era 
ng’asingako  ku  Khadiija  obulungi,  so  ssi  nnamwandu  eyalina  n’abaa- 
na.  Naye  Muhammdi  Ow’ekitiibwa  (okusaasira  kwa  Allah  n’emirem- 
be  bibeere  ku  ye)  yali  tanoonya  bulungi  bwatiikiridde  oba  buvubuka 
mu  mukyala  gwe  yali  agenda  okuwasa,  wabula  essira  yali  alitadde  ku 
bitendo  ebirungi  nga  ekitiibwa,  ensa  n’empisa  ennungi. 

Lwaki  Nnabbi  (okusaasira  kwa  Allah  n’emirembe  bibeere  ku  ye) 

Yawasa  Abakazi  Abasukka  Mu  Omu 

Nnabbi  Ow’emikisa  (okusaasira  kwa  AUah  n’emirembe  bibeere 
ku  ye)  yawasa  emirundi  mingi  oluvannyuma  Iw’okuweza  emyaka 
amakumi  ataano  mu  etaano,  naye  nga  kino  kyava  ku  nsonga  nnyin- 
gi.  Awamu  n’ekyo,  okuva  AUah  Iwe  yafuula  Omubaka  we  (okusaasira 
kwa  Allah  n’emirembe  bibeere  ku  ye)  eky’okulabirako  ekigobererwa 
mu  buli  mbeera  yonna  mu  bulamu  nga  bwe  kiri  mu  ayah  ejja  wam- 
manga,  okufuna  ekirowoozo  ekibi  ku  kuwasa  kwe  n’ebirowoozo 
ebyo  okubitwala  ku  ddaala  ly’okuwoola,  kiba  kiraga  butamanya  bwa 
muntu  bw’ayolesa  okw’ebyo  ebyavaako  ekintu  ekyo  mpozzi  n’oku- 
beera  n’ekigendererwa  ekikyamu: 

“Mu  Mubaka  wa  Allah  mulimu  ekybkulabirako  ekirungi  eri 
oyo  aba  asuubira  okusisinkana  Allah  nbkutuuka  ku  Lunaku  Iw’en- 
komerero  n’ajjukira  nnyo  Allah”  (al  Ahzaab,  33  : 21) 

Nnabbi  Ow’emikisa  kyakulabirako  eky’enjawulo  mu  mbeera 
zonna,  naddala  enkolagana  mu  maka.  Wadde  nga  tetusobola  wano 
kuwa  mu  bujjuvu  bikwata  ku  bakyala  ba  Nnabbi  Muhammadi 
(okusaasira  kwa  Allah  n’emirembe  bibeere  ku  ye)  abalongoofu  ne 
bikwata  ku  kuwasa  kwe,  naye  tujja  kukoona  ku  bintu  ebitonotono 
ebibakwatako. 

Awatali  kubuusabuusa  kibeera  kiseera  kya  buvubuka  omun- 
tu  w’awulirira  ng’alina  okwegomba  okusinga  obungi  eri  omuntu 
ow’oludda  olulala.  Ku  ludda  olwo,  bw’otunuulira  obulamu  bwa 
Nnabbi  (okusaasira  kwa  Allah  n’emirembe  bibeere  ku  ye)  obwasoo- 
ka  bukulaga  mu  bulambulukufu  omuvubuka  eyalina  ensa  era  eyali 
omwesigwa  eby’ekika  ekya  waggulu.  Kino  kisobola  okweyolekera 
ne  mu  linnya  obunnya  Bannamakka  lye  baamuwa  erya  al  Amiinu, 
Omwesigwa,  awatali  na  bwetaavu  kutunula  walala.  Obwesimbu  bwe 
era  bulabikira  ne  mu  kuba  nga  Bannamakka  tebalina  kye  baali  bee- 
mulugunyizza  mu  bulamu  bwe  obw’obufumbo.  Nnabbi  Ow’emikisa 
yawasa  omulundi  gumu  gwokka  mu  kiseera  we  yabeerera  ne 
Khadiija  e  Makka,  bwe  yali  alina  emyaka  amakumi  abiri  mu  etaano, 
we  yawasiza  nnamwandu  Khadiija  (Allah  amusiime),  eyali  aweza 
emyaka  amakumi  ana.  Emyaka  gye  baamala  mu  bufumbo  amakumi 
abiri  mu  etaaano,  nga  n’ekyakomekkereza  obufumbo  bwabwe  kwali 
kufa  kwa  Khadiija  (AUah  amusiime),  Nnabbi  Muhammadi  (oku- 
saasira  kwa  Allah  n’emirembe  bibeere  ku  ye)  teyawasaako  mukazi 
mulala,  so  ng’embeera  za  Abawalabu  zaali  zaaniriza  eky’omusajja 
okuwasa  abakazi  abangi.  Singa  Nnabbi  (okusaasira  kwa  Allah  n’emi- 
rembe  bibeere  ku  ye)  yagenda  mu  maaso  n’awasa  omukazi  omulala, 
kyandibaliddwa  ng’ekituufu  era  ekikkirizibwa  era  teyandifunyeeyo 
muntu  n’omu  amunenya  olw’ekikolwa  ekyo. 

Nga  Maama  Khadiija  (AUah  amusiime)  amaze  okufa,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yawa- 
sa  nnamwandu  omulala  eyayitibwanga  Sawuda  (Allah  amusiime). 
Sawuda  yali  yasenguka  okugenda  e  Abyssinia  ne  bba  eyasooka, 
eyafiira  mu  kkubo  nga  bakomawo  e  Makka.  Okufa  kwa  bba  kwamu- 
leka  nga  talina  muntu  amukuuma  naddala  okuva  abooluganda  Iwe, 
ng’abasinga  obungi  baali  bamusinzabibumbe,  Iwe  baali  bamunyigi- 
riza  ennyo  ave  mu  Busiraamu  addeyo  mu  ddiini  yaabwe.  Bw’atyo 
Ow’ekitiibwa  Omubaka  (okusaasira  kwa  Allah  n’emirembe  bibeere 
ku  ye)  yawasa  Sawuda  (AUah  amusiime)  mu  mwaka  ogw’ekkumi 
okuva  obubaka  Iwe  bwatandika  okukka,  asobole  okumuyamba  n’oku- 
muwa  obukuumi.  Ng’oggyeeko  okuwasa  Khadiija  (Allah  amusiime) 
ne  Sawuda  (Allah  amusiime),  okuwasa  kwa  Nnabbi  (okusaasira  kwa 
Allah  n’emirembe  bibeere  ku  ye)  okulala  kwonna  kwali  Madiina. 

Hijira  (okusenguka)  kwaggulawo  essuula  empya  mu  bulamu 
bwa  Nnabbi  Ow’emikisa  (okusaasira  kwa  AUah  n’emirembe  bibeere 
ku  ye).  Bwe  yasenguka  yali  takyali  Nnabbi  kyokka  naye  era  yafuuka 
omukulembeze  era  omuduumizi  ow’oku  ntiiko  ow’eggye  ly’abak- 
kiriza,  omusomesa  eyalina  obuvunaanyizibwa  obw’okutuusa  obu- 
baka  mu  ngeri  yonna  eyali  esobola  okubutuusa  ku  bantu  ab’ebiti 
eby’enjawulo  abaali  bawangaalira  mu  bifo  eby’enjawulo,  nga  bwe 
kyali  kituukagana  n’ebyetaago  byabwe.  Okuteekawo  eky’okulabirako 
eky’eby’etaago  ebifaanana  bwe  bityo  kye  kyali  ekigendererwa  eki- 
singa  obukulu  mu  kuwasa  kwa  Nnabbi  (okusaasira  kwa  AUah  n’emi- 
rembe  bibeere  ku  ye)  nga  kw’ogasse  n’ensonga  endala  okuva  mu  buli 
ludda  ka  lubeere  Iwa  bya  ddiini,  mbeera  za  bantu  oba  mpisa. 

Ayisa  (AUah  amusiime)  ye  muwala  yekka  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  gwe  yawasa.  Naye 
wadde  nga  yali  mwana  muto,  yali  mutegeevu,  nga  yaweebwa  omu- 
kisa  ogw’amagezi  amangi  n’okufummiitiriza  eby’ekika  ekya  waggulu. 
Yali  Ayisa  Basswahaba  abakyala  gwe  baasomako  emisingi  gy’eddiini 

y’Obusiraamu  awatali  kukaluubirirwa  naddala  ku  nsonga  ezeeyawu- 
lidde  abakazi.  Ne  mu  myaka  ataano  oba  enkaaga  okuva  ku  kufa  kwa 
Omubaka  Ow’ekitiibwa  (okusaasira  kwa  Allah  n’emirembe  bibeere  ku 
ye),  Basswahaba  abaali  bakyaliwo  nAbasiraamu  abalala  mu  Kibiina 
ky’Obusiraamu,  nga  mw’otwalidde  abaana  n’abazzukulu  b’abo  abaali 
ku  mulembe  ogwasooka  abataafuna  mukisa  okubeerawo  mu  buntu 
mu  biseera  bya  Nnabbi,  baali  basobola  okuyiga  Obusiraamu  bute- 
reevu  okuva  ku  Ayisa.  Waliwo  hadiisi  eyali  yayogera  ku  kintu  kino 
ng’ekakasa  Ayisa  bye  yali  ow’okukola  egamba  nti: 

“Muyige  ekimu  eky’okusatu  eky’eddiini  yammwe  okuva  mu 
nnyumba  ya  Ayisa  (Allah  amusiime).”  (Daylamii,  ll,  165  /  2828) 

Ayisa  (AUah  amusiime)  y’omu  ku  Basswahaba  omusanvu  aba- 
manyiddwa  nga  ba  mukthiruuna  (abaasinga  okunyumya  hadiisi  za 
Nnabbi  ennyingi),  olw’okunyumya  hadiisi  ennyingi  ezikwata  ku 
bigambo  Nnabbi  (okusaasira  kwa  Allah  n’emirembe  bibeere  ku  ye) 
bye  yayogera  n’ebikolwa  bye  yakola,  nga  zino  ziwerera  ddala  enkumi 
bbiri  mu  bibiri  mu  kkumi.  Hadiisi  kikumi  mu  kyenda  mu  nnya  ku 
zino  zeegattibwako  obutuufu  bwazo  (mutaafaqun  alayihi)  abakugu 
ababiri  mu  hadiisi  Bukhari  ne  Muslim. 

Ayisa  (AUah  amusiime),  maama  wa  Abakkiriza,  yaU  mukyala 
eyabbinkira  mu  kumanya,  eyaweebwa  okumanya  Kulaane  okw’omun- 
da  ku  bikwata  ku  byalagirwa  n’ebyaziyizibwa,  okwo  nga  kw’ogatta 
obumanyi  mu  busawo,  okutontoma  ebyafaayo  by’Abawalabu,  n’oku- 
manya  endyo  z’Abawalabu.  Buli  Basswahaba  Iwe  baafunanga  obuzibu 
mu  nsonga  yonna,  baagendanga  wa  Ayisa  (AUah  amusiime)  abama- 
lirewo  obutakkaanya.  Kino  kyabeeranga  bwe  kityo  ne  ku  Basswahaba 
ba  Nnabbi  (okusaasira  kwa  Allah  n’emirembe  bibeere  ku  ye)  abakulu,*^ 
nga  Abu  Musa  (Allah  amusiime)  bw’akikakasa: 


89  Laba:  Ibn  Hajar,  al  Iswaba,  IV,  360. 

“Buli  Iwe  twafunanga  obuzibu  mu  kutegeera  hadiisi  ya  Omubaka 
wa  Allah,  twabuuzanga  Ayisa  (AUah  amusiime)  atuyambe,  era 
ngbno  atunnyonnyola  kyonna  ekyabanga  kitulemye  okutegeera.” 
(Tirmidhi,  Manaaqib,  62) 

Omubaka  wa  Allah  (okusaasira  kwa  AUah  n’emirembe  bibeere 
ku  ye)  okuwasa  Ayisa  muwala  wa  Abu  Bakari  (AUah  amusiime) 
eyali  asinga  okubeera  ow’omukwano  era  nga  ye  yali  omuwagizi  eyali 
asinga  obutamulekerera  mu  buli  nsonga,  kwayongera  okunyweza 
omukago  n’enkolagana  wakati  waabwe  n’abantu  baabwe. 

Mu  kuwasa  Hafswa,  era  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yalina  ekigendererwa  kye  kimu 
eky’okunyweza  enkolagana  ye  ne  Umaru  (Allah  amusiime)  eyali 
ow’amaanyi  n’abantu  b’enju  zaabwe.  Hafswa  yali  akungubagira  bba 
eyali  afiiridde  mu  lutalo  Iwe  Badiri.  Umaru  (Allah  amusiime)  yasoo- 
ka  kumwagaliza  kufumbirwa  Abu  Bakari  kyokka  Abu  Bakari  (Allah 
amusiime)  n’atasobola  olwo  n’alyoka  ensonga  agijuliza  Uthumaani 
(Allah  amusiime)  naye  ataasobola,  ekintu  ekyammiza  ennyo  Umaru 
(AUah  amusiime)  olwo  Omubaka  Ow’emikisa  (okusaasira  kwa  Allah 
n’emirembe  bibeere  ku  ye)  n’asalawo  okusanyusa  Umaru  n’awasa 
Hafswa  era  n’asobola  okuzza  obuggya  enkolagana  wakati  wa  Abu 
Bakari,  Uthumaani  ne  Umaru  (bonna  Allah  abasiime) 

Okuwasa  kwa  Nnabbi  (okusaasira  kwa  AUah  n’emirembe  bibee- 
re  ku  ye)  okusinga  okubeerako  kalumannyweera,  kwe  kuwasa  okwa 
Zayinabu  (AUah  amusiime)  ate  bw’okutunuulira  kwe  kusinga  oku- 
beeramu  ekyama  eky’amaanyi.  Okusooka  kwa  byonna,  wadde  nga 
teyakikola  mu  bumativu  nnyo,  naye  okuteekateeka  okufumbiriganwa 
wakati  wa  Zayinabu  (AUah  amusiime),  kizibwe  we,  ne  Zaydi  (AUah 
amusiime)  eyaUko  omuddu  gwe  yata,  Omubaka  wa  AUah  (okusaasira 
kwa  AUah  n’emirembe  bibeere  ku  ye)  yayamba  okuggyawo  endowooza 
enkyamu  ezaaU  zibuutikidde  Abawalabu  n’abantu  abaaU  basinga  oku- 

mubeera  okumpi  era  n’ateekawo  eky’okulabirako  eky’okumalawo  okuso- 
sola  wakati  w’omugagga  n’omwavu,  ow’ekitiibwa  (omwami)  n’omuddu, 
ng’aweereza  obubaka  nti  abantu  bonna  be  bamu  benkana  mu  maaso  ga 
Allah  Oweekitiibwa,  nga  balinga  amannyo  g’ekisanirizo.  Naye  obutali 
bumativu  bwa  Zayinabuu  n’amaanyi  abooluganda  Iwe  ge  baamussaako 
nga  tebaagala  bufumbo  obwo,  byafuula  obufumbo  okubeera  obuzibu 
eri  enjuyi  zombi.  Wadde  nga  Zayidi  (Allah  amusiime)  yeebuuza  ku 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye) 
era  n’amusaba  amukkirize  baawukane  ne  Zayinabuu  (amutalake),  naye 
ye  Nnabbi  yamuwanga  magezi  kugumirkiriza.  Wabula  obufumbo  bwe 
bwatuuka  ku  mbeera  y’okuba  nga  tebukyasoboka,  era  Zayidi  yali  talina 
kya  kukola  wabula  okwawukana  ne  Zayinabu. 

Nga  wayiseewo  akaseera  katono  nga  Zayidi  yaakawukana  ne 
Zayinabu,  ayah  yakka  nga  Allah  Oweekitiibwa  alagira  Nnabbi  (oku- 
saasira  kwa  Allah  n’emirembe  bibeere  ku  ye)  awase  Zayinabu,^“  nga 
kino  Allah  Oweekitiibwa  yakigendereramu  okuggyawo  endowooza 
y’Abawalabu  eyali  eraba  obubi  omuntu  okuwasa  eyali  mukazi  w’om- 
wana  gwe  yayola  naye  nga  tamuzaala  era  nga  bakibala  ng’eky’ekiwe 
ekimenya  amateeka.  Okuwasa  Zayinabu  kwali  kulaga  bantu  njawulo 
eri  wakati  w’omwana  gw’oyoze  nga  tomuzaala  n’omwana  omuntu 
gw’azaalira  ddala. 

N’olw’ekyo  okubityebeka  nti  ensonga  eyaviirako  Nnabbi  (oku- 
saasira  kwa  Allah  n’emirembe  bibeere  ku  ye)  okuwasa  Zayinabu  nti 
bwali  bubalagavu  bwa  Zayinabu  si  kirala  wabula  bubeera  butama- 
nya  obw’ebintu  bino  wammanga: 

i.  Ekisookera  ddala,  Zayinabu  yali  kizibwe  wa  Nnabbi  (oku- 
saasira  kwa  AUah  n’emirembe  bibeere  ku  ye).  Ekitegeeza  nti  yali 
yamumanya  okuviira  ddala  mu  buto  bwe  era  ng’atera  okumulaba. 


90  Laba:  al  Ahzaab,  33  :  37. 

2.  Singa  Nnabbi  Ow’emikisa  (okusaasira  kwa  Allah  n’emirem- 
be  bibeere  ku  ye)  nga  yasiinyaako  ku  ky’okuwasa  Zayinabu,  Zayina- 
bu  teyandisibyemu  era  ekirowoozo  yandikitutte  bulambirira;  tewali 
nkonge  yonna  eyandibadde  ebalemesa  okufumbiriganwa.  Naye 
Nnabbi  Ow’ekitiibwa  teyakoma  ku  kya  kusaba  Zayinabu  okufum- 
birwa  Zayidi  kyokka,  naye  bwe  baamusaba  abakkirize  baawukane 
emirundi  egiwera,  eby’okwawukana  teyabisembanga. 

Mu  bimpimpi,  ebintu  ebifaanana  bwe  bityo  byateranga  oku- 
beerawo  kisobozese  okutandikawo  amateeka  amangi  mu  mateeka 
g’Obusiraamu  nga  bayita  mu  bulamu  bwa  Omubaka  (okusaasira 
kwa  Allah  n’emirembe  bibeere  ku  ye)  era  nga  biwa  omusingi  ogw’en- 
kola  eribaawo  mu  biseera  eby’omu  maaso. 

Nnabbi  (okusaasira  kwa  AUah  n’emirembe  bibeere  ku  ye) 
okuwasa  Swaflyya  muwala  w’Omuyawudi  omukulu  e  Khaybar,  kwa- 
lina  ekigendererwa  eky’okunyweza  enkolagana  n’Abayawudi,  eki- 
gendererwa  ekyalimu  eby’obufuzi. 

Okuwasa  Juwayriyah  (Allah  amusiime)  na  kwo  kwalimu  eki- 
gendererwa  kye  kimu.  Okuwasa  Juwayriyah,  muwala  w’omwami, 
kwali  kugenderera  okuta  abawambe  ebikumi  n’ebikumi,  abaali  bet- 
tanira  okuddamu  okufuna  buto  eddembe  lyabwe,  era  bonna  baayin- 
gira  Obusiraamu.  Omukisa  gwabwe  gwagwikiriza  okufumbiriganwa 
wakati  wa  Nnabbi  (okusaasira  kwa  Allah  n’emirembe  bibeere  ku  ye) 
ne  Juwayriyah. 

Nnabbi  (okusaasira  kwa  AUah  n’emirembe  bibeere  ku  ye) 
okuwasa  Ummu  Habiibah  kwalina  ekigendererwa  eky’okwagala 
okumukuuma.  Ummu  Habiibah  yali  omu  ku  Basiraamu  abaasoo- 
kera  ddala  era  nga  yasenguka  ne  bba  okugenda  e  Abysinnia.  Kyokka 
Ummu  Habiibah  yasigala  ttayo  era  nga  talina  musajja  amukuuma  eyo 
gye  yali,  bba  bwe  yasalawo  okukuba  enkyukira  n’ava  mu  Busiraamu. 
Naye  mu  buzira  obw’ekitalo  Ummu  Habiibah  yasigala  anyweredde 

ku  ddiini  ye  mu  mbeera  eyali  enzibu  ennyo.  Wadde  nga  taata  we 
Abu  Sufyaane  ye  yali  akulira  Bannamakka  ebiseera  ebyo,  naye  eki- 
tiibwa  kya  Ummu  Habiibah  nbbukkiriza  bwe  yalina  byamugaana 
okusaba  kitaawe  obuyambi.  Olw’ensonga  eyo,  Nnabbi  (okusaasira 
kwa  Allah  n’emirembe  bibeere  ku  ye)  okuwasa  Ummu  Habiibah  yali 
amuwa  bukuumi.  Omukisa  omulala  ogwali  mu  bufumbo  buno  bwe 
buko  buno  okuyamba  mu  kuweweezaako  obulabe  obwali  wakati  wa 
Banamakka  Bamusinzabibumbe  n’Abasiraamu. 

N’olw’ekyo,  singa  Nnabbi  (okusaasira  kwa  Allah  n’emirembe 
bibeere  ku  ye)  okuwasa  nga  kwali  kuva  ku  kwematiza  mu  by’obwa- 
gazi,  waaliwo  bawala  ba  Ba-answari  abato  ababalagavu  mwe  yandye- 
robozza.  Awatali  kubuusabuusa,  bonna  bandibadde  bagujubanira 
okufumbirwa  Nnabbi  (okusaasira  kwa  Allah  n’emirembe  bibeere 
ku  ye)  basobole  okwewangulira  ekitiibwa  ky’okubeera  bakyala  ba 
Omubaka  Ow’enkomerero  olwo  babeere  Bamaama  b’Abakkiriza. 
Wabula  Nnabbi  teyalondawo  kukwata  kkubo  ery’ekika  ekyo. 

N’olw’ekyo,  kiteekwa  kimanyibwe  nti  Nnabbi  Ow’emikisa  (oku- 
saasira  kwa  Allah  n’emirembe  bibeere  ku  ye)  yawasa  emirundi 
mingi,  ng’akkiriziddwa  era  n’alagirwa  Allah  Ow’ekitiibwa,  olw’en- 
songa  ez’embeera  y’abantu  bonna  okutwalira  awamu,  ez’empisa, 
ez’eddiini,  n’okusinga  byonna  olw’obwetaavu  bw’okubeerawo  abakazi 
abangi  abatendekeddwa  okutuusa  ku  Basiraamu  abalala  amateeka 
g’Obusiraamu.  Olw’okuba  ng’Obusiraamu  ddiini  ebuna  era  egen- 
derera  okusaasaanira  ebifo  byonna  n’ebiseera  byonna,  kyandibadde 
kizibu  okulowooza  nti  eddimu  ly’okusomesa  bwaguuga  w’okumanya 
Obusiraamu  nti  lyandyetikiddwa  omukazi  omu  yekka;  era  singa  bwe 
kityo  bwe  kyali,  eddiini  teyandituuse  bulungi  ku  bantu  ab’emirembe 
egy’omu  maaso,  Okwo  kw’ogatta  nti  omukazi  “omu”  oluusi  yandi- 
fudde  nga  Nnabbi  (okusaasira  kwa  Allah  n’emirembe  bibeere  ku  ye) 
tannafa,  ekyandizinngamizza  okuteekawo  amateeka  g’Obusiraamu. 

- 

Waliwo  ensonga  nnyingi  ez’ekyama  ezikwata  ku  Mateeka 
g’Obusiraamu  ng’abakyala  tebawulira  bulungi  okuzibuuza  abasajja. 
Naye  nga  bwe  waba  waliwo  abasomesa  abakazi  bandiziyize  bulungi 
era  nga  kyandibanguyidde  n’obutabakaluubiriza.  N’olw’ekyo,  ebi- 
biina  by’Abasiraamu  bulijjo  byetaaga  abakazi  abayigirize  abamanyi 
okukakasa  nga  bassa  bulungi  Obusiraamu  mu  nkola.  Wasobola  oku- 
beerawo  omuntu  ayinza  okutuukiriza  obuvunaanyizibwa  obw’ekika 
kino  okusinga  bakyala  ba  Nnabbi  Ow’emikisa,  abaasika  ku  mpewo 
y’emu  ne  Nnabbi  (okusaasira  kwa  Allah  n’emirembe  bibeere  ku 
ye)  era  abaayiga  buli  kintu  nga  bakijja  butereevu  ku  Nnabbi? 
Ng’ebyo  byonna  obitadde  ku  bbali,  engeri  gye  beeyisaamu  n’obula- 
mu  obw’obunnaddiini  bwe  baawangaala  byabafuula  eby’okulabirako 
eby’amaanyi  eri  Abakkiriza  ab’emirembe  gyonna. 

Omuntu  bwe  yeebuuza  butya  okuwasa  kwa  Nnabbi  (okusaasira 
kwa  Allah  n’emirembe  bibeere  ku  ye)  abakyala  abangi  bwe  kuyinza 
okufuuka  eky’okulabirako  eri  abantu  olwaleero  ne  mu  mirembe 
gino,  eky’okuddamu  kye  kino: 

Ekisooka  kya  byonna,  tulina  okujjukira  nti  si  buli  kintu 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  kye  yakolanga  nti  kiteekeddwa  okukoppebwa.  Okuva  Iwe  yali 
nga  y’akiikirira  eddiini  asooka,  nga  ye  yagitandikawo  era  nga  ye 
yali  ow’okugissa  mu  nkola,  kale  ekifo  kye  kyali  kya  njawulo.  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye) 
bw’atyo  yali  akakatibwako  okubeerako  n’ebintu  ebimweyawulidde, 
okugeza  sswala  ya  tahajjudi,  okusiiba  nga  tasiibulukuka  (Swawmu’l 
wiswal)  n’okuba  nga  yali  yagaanibwa,  ye  n’abomumaka  ge,  okutwala 
saddaaka  ne  bwe  baabanga  bandigyetaaze.  Okuwasa  abakazi  abangi 
kwe  yakola  nga  kuva  ku  nsonga  ez’eddiini,  embeera  y’abantu  oba 
eby’obufuzi,  kwali  tekuli  mu  byakulabirako  abantu  ba  Ummah  aba- 
lala  kwe  baalina  okugoberera,  nga  kino  abamanyi  b’eddiini  bonna 
Abasiraamu  baakyegattako. 

Kiteekwa  okujjukirwa  nti  Obusiraamu  si  bwe  bwatandikawo 
enkola  eybkuwasa  abakazi  abangi,  wabula  Obusiraamu  bwaku- 
gira  bukugizi  enkola  eyaliwo.  Ng’Obusiraamu  tebunnaba  kusimba 
makanda,  tewaali  kkomo  ku  muwendo  gw’abakazi  omusajja  be  yali 
asobola  okuwasa.  Obusiraamu  bwateekawo  ekkomo  ery’abakazi 
abana,  ate  ne  bussa  essira  ku  muntu  okukoma  ku  omu  singa  aba 
tasobola  bonna  kubayisa  kyenkanyi.^' 

Eky’okubiri,  eky’okuwasa  omukazi  asukka  ku  omu  si  tteeka, 
wabula  kukkirizibwa  mu  mbeera  ez’enjawulo,  nga  kuteekebwa- 
mu  amaanyi  ekigendererwa  eky’okukuuma  n’okuwanirira  omusin- 
gi  gw’obufumbo.''^  Mu  biseera  by’olutalo  ne  kawumpuli,  okugeza, 
omuwendo  gw’abasajja  gutera  okukendeera  ennyo  ku  misinde  egya 
waggulu,  ne  kireka  abakazi  nga  tebalina  basajja.  Okuwasa  mu  ngeri 
eyo  kuyinza  okuyamba  okuwa  obukuumi  abakazi  abatalina  bukuu- 
mi.  Okwongereza  kw’ebyo,  singa  omuntu  awasa  n’asanga  omukazi 
ng’alina  obulwadde  obutamusobozesa  kutuukiriza  bulungi  buvu- 
naanyizibwa  bwe,  oba  ng’alina  ekizibu  ku  mubiri  oba  nga  mugumba 
oba  nga  tasobola  kufuna  lubuto,  enkola  ey’okuwasa  abakazi  aba- 
sukka  mu  omu  ewa  omukisa  okuddamu  okuwasa  nga  tekyetaagi- 
sizza  kumala  kwawukana  na  mukyala  eyasooka,  ekiyinza  okulee- 
tera  amaka  ebizibu  ebitali  bimu.  Wabula  mu  buli  mbeera  yonna, 
omuwendo  ogukomwako  ogusembayo  waggulu  gwa  bakazi  bana. 


91  Laba:  an  Nisaa-i,  4  :  3. 

92  Elmahhi  Muhammadi  Hamdi  Yazir  kino  akinnyonnyola  bw’atyi: 

“. . .  N’ebikwata  ku  kuwasa  abakazi  abasukka  mu  omu  (obufumbo  obungi):  Teri 
ayinza  kukiwakanya  nti,  luno  lukusa  okukkiriza  okufuula  ekintu  ekikkirizibwa 
(mubaah)  naye  ng’ekiseera  kyonna  kiytnza  okufuuka  ekitakkirizibwa 
(makruuhu)  singa  waba  waliwo  okutya  okukola  obutali  bwenkanya  eri  omu 
ku  bakyala.  Ng’ebyo  biwedde,  aya  esobola  okutegeerwa  ng’egamba  nti  okukola 
obufumbo  obungi  kuyinza  okubeera  okulungi  (manduub)  oba  okw’etteeka 
(waajib)  mu  mbeera  ezimu,  nga  kino  kiyinza  kuva  ku  kutya  nti  abasajja  oba 
abakazi  bayinza  okugwa  mu  bikemo.”  (Hak  Din  Kur’an  Dili,  II,  1290) 

Awatali  kubuusabuusa,  bwe  wabeerawo  olutalo  luyinza  oku- 
kendeeza  omuwendo  gw’abantu,  nga  mu  mbeera  eyo  okuwagira 
eky’okuwasa  abakazi  abangi  kiyinza  okubeera  nga  ye  ngeri  yokka 
esobola  okuyambamu  okwongera  ku  bungi  bw’abantu  n’okutangira 
okukola  obwamalaaya.  Ebifaananyi  bingi  eby’embeera  ezifaananako 
bwe  zityo  ebyali  biguddewo  mu  byafaayo  by’omuntu.  Okuggyawo 
embeera  bw’etyo,  Obusiraamu  bulijjo  buteekawo  eby’okukola  ebi- 
sobola  okumalawo  obuzibu  ng’obwo;  ebisobozesa  obulamu  oku- 
genda  mu  maaso  n’okumalawo  embeera  enzibu  eba  eguddewo, 
n’okufuula  obulamu  obwangu  obutambulira  ku  mbeera  y’obutonde. 
Kino  kiraga  obukulu  bw’Obusiraamu  n’amaanyi  gaabwo,  okuva  Iwe 
busobola  okugonjoola  emitawaana  egyandibaluseewo  mu  biseera 
eby’enjawulo,  mu  mbeera  ezitali  zimu. 

Ayah  ejja  wammanga  ekirambika  bulungi  nti  omuntu  ayagala 
okuwasa  omukazi  asukka  mu  omu  ateekeddwa  okumanya  obuvu- 
naanyizibwa  bw’alina  era  n’ateekawo  obwenkanya  wakati  wa  bakyala 
be,  olw’okutya  nti  bw’akola  obutali  bwenkanya  bumuleetera  ebibo- 
nerezo  bya  Allah  Oweekitiibwa. 


“Bwe  muba  nga  mutidde  obutenkanyankanya  wakati  wa  bamu- 
lekwa,  kati  nno  muwase  abakazi  abo  ababa  babalungiyidde  ababiri, 
n’abasatu  n’abana;  naye  bwe  muba  mutidde  nti  temujja  kwenka- 
nyankanya  wakati  waabwe  mukome  ku  omu  oba  (mukome  ku)  abo 
emikono  gyammwe  egyaddyo  be  giba  gifunye;  ekyo  kye  kisinga 
okubeera  ekituufu  obutava  ku  kkubo  ettuufu.”  (an  Nisaa-i,  4 : 3) 

“Temuj  j  a  kusobola  kwenkanyankanya  wakati  w’abakyala,  ne  bwe 
muba  mukyagadde  mutya,  kale  temwekubiira  olwekubiira  Iwonna, 
omu  ne  mumuleka  mu  bbanga  (nga  mufumbo  ssi  mufumbo),  naye 
bwe  muba  mulongoosezza  ne  mwewala  obusungu  bwa  Katonda, 
mazima  ddala  AUah  Musonyiyi  era  Omusaasizi.”  (an  Nisaa-i,  4 : 129) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  agamba  nti,  “Omusajja  omufumbo  alina  abakazi  ababiri  nga 
teyenkanyankanya  wakati  waabwe  agenda  kujja  ku  Lunaku  Iw’enko- 
merero  ng’oludda  Iwe  olumu  lusanyaladde.”  (Ibn  Maajah,  Nikaah,  47) 

Obusiraamu  bukkiriza  abakazi  okuteekawo  akakwakkulizo,  mu 
kiseera  nga  bakola  endagaano  y’okufumbiriganwa,  ak’oyo  agenda 
okubeera  bba  obutamuwasizaako  mu  bufumbo  bwabwe  ebbanga 
lyonna.  Lino  ddembe  lya  mukazi  mu  mateeka  eribakkiriza  okwe- 
kiika  mu  kuwasa  kwa  babbaabwe  kasita  kino  baba  nga  baakikkirizi- 
ganyako  bwe  baali  bagattibwa.”®’ 

Mu  magezi  aga  bulijjo  wayinza  okubeerawo  okugezaako 
okuwolereza  eky’omukazi  okubeera  mu  bufumbo  n’abasajja  aba- 
sukka  mu  omu  nga  bonna  ba  bba.  Endowooza  bw’etyo  nkyamu 
nnyo,  okuva  omwana  aba  azaaliddwa  okuva  mu  bufumbo  obw’ekika 
ekyo  bw’atayinza  kubeera  na  lulyo  lutuufu  olubeerera  ekivaako  obu- 
tamanya  kitaawe  w’omwana  omutuufu.  Si  Busiraamu  bwokka  bwe 
bugaana  obufumbo  obw’ekika  kino  nga  bubuyita  fujuur  (obugwe- 


93  Hayreddin  Karaman,  Mukayeseli  Islam  Hukuk,  v.  I,  olup.  290,  Istanbul,  1996. 

nyufu  obwblwatu),  naye  tewali  nkola  ndala  ya  mateeka,  ey’eddiini 
oba  ensi,  esangibwa  nga  eyaniriza  enkola  ey’ekika  ekyo.  Obusiraamu 
buteeka  essira  ery’amaanyi  mu  ndyo  z’abantu,  okutuuka  ku  ddaala 
ery’okulagira  omukazi  gwe  baba  bagobye  okulinda  ekiseera  kya 
myezi  waakiri  esatu  nga  tannadamu  kufumbirwa,  olw’okutya  nti 
ayinza  okubeera  olubuto  okuva  mu  bufumbo  bw’abaddemu  ema- 
bega,  ng’ekiseera  eky’okulinda  ekyo  kiggyawo  okubuzaabuzibwa 
kwonna  ku  bikwata  ku  taata  w’omwana  omutuufu.  Ekiseera  eky’oku- 
linda  ekyateekebwawo  tekifiibwako  kumpi  enkola  z’amateeka  ag’ensi 
zonna.  Enjawulo  eraga  eddaala  ly’okufaayo  kw’Obusiraamu  eri  eki- 
tiibwa  ky’omuntu  nga  buyita  mu  mateeka  ge  bussaawo  okukakasa 
nti  ekitiibwa  kino  krkuumibwa. 

Bw’ofumiitiriza  ku  mbeera  zino  zonna  ez’enjawulo  kusobozesa 
omuntu  okutegeera  ensonga  eziri  emabega  w’Obusiraamu  okukkiriza 
okuwasa  abakazi  abasukka  mu  omu.  Obusiraamu  si  ddiini  ya  bantu 
ba  maanyi  era  abalamu  bokka  naye  mu  ngeri  y’emu  ddiini  ya  bakadde 
n’abanafu.  Bussaawo  amateeka  nga  tegakoma  ku  kuteekateeka  mbeera 
eza  bulijjo  zokka,  wabula  era  bussaawo  n’ago  agagonjoola  embeera 
enzibu  ezitali  za  bulijjo.  Obusiraamu  si  ddiini  ya  basajja  bokka, 
wabula  era  ddiini  ekuuma  eddembe  ly’abakyala;  ddiini  ey’enjawulo 
efa  ennyo  ku  kitiibwa  n’ensa  eby’abantu  era  etetunula  bbali  ku  nsonga 
z’abakazi  n’abaana  okubaleka  okugwa  mu  kuzikirira  okuyinza  okuva 
mu  kusattulukuka  kw’amaka  okutali  kwa  buvunaanyizibwa. 


Okuta  Zayidi  Ibn  Haaritha  (Okuva  Mu  Buddu)  Ne  Nnabbi 
Ow’emikisa  (Okusaasira  Kwa  AUah  N’emirembe  Bibeere  Ku  Ye) 
Okumulangirira  Nga  Mutabani  We 

Omuvubuka  Zayidi  ibn  Haaritha  yawambibwa  ab’ekika  kya 
Bani  Qayni  n’aleetebwa  mu  mwoleso  gw’eby’obusuubuzi  ogwe  Ukaaz 
atundibwe  ng’omuddu.  Haakiim  ibn  Hizaam  yamugula  n’amugabira 

ssenga  we  Khadiija  (Allah  amusiime).  Nnabbi  Ow’emikisa  olwalaba 
omuvubuka  omulundi  gwe  ogusooka  kwe  kugamba  nti: 

“Singa  nze  nnali  nnannyini  muddu  ono  mazima  ddala  nandi- 
mutadde!” 

Khadiija  olwawulira  ebigambo  ebyo  kwe  kugamba  bba  nti: 
“Kale  kati  mukuwadde  wuwo.” 

Omubaka  Ow’ekitiibwa,  eky’okusaasira  eky’oku  nsi  (okusaasira 
kwa  Allah  n’emirembe  bibeere  ku  ye)  yamuteerawo  okumujja  mu 
buddu.  (Ibn  Hishaam,  I,  266;  Ibn  Sa’ad,  III,  40) 

Taata  wa  Zayidi  eky’okuwamba  omwana  we  kyamuyisa  bubi 
nnyo,  era  n’atandikirawo  omuyiggo  gw’okunoonya  omwana  we  mu 
buli  kafo  we  yali  amusuubira.  Oluvannyuma  Iw’okunoonyeza  ebban- 
ga,  yafuna  amawulire  nga  gava  ku  bantu  abaali  bava  mu  kulamaga 
olw’e  Makka  nga  bwe  baalaba  ku  mutabani  we  e  Makka,  era  yakwa- 
tirawo  olugendo  okugenda  e  Makka  ng’awerekerwako  muganda  we. 
Tebaalwa  ne  basisinkana  Nnabbi  (okusaasira  kwa  Allah  n’emirembe 
bibeere  ku  ye),  era  taata  wa  Zayidi  n’amuyitiramu  era  n’amutegeeza 
nga  bwe  yali  ayagala  okuzzaayo  omwana  we  era  nga  yali  mumali- 
rivu  okumusasula  omutango  ogwetaagisa,  ng’eno  bw’amwegayirira 
abeere  wa  kisa  era  n’amubuulira  omuwendo  ogutegeerekeka.  Naye 
Nnabbi  (okusaasira  kwa  Allah  n’emirembe  bibeere  ku  ye)  yalina 
ekirowoozo  kirala  mu  mutwe.  Yamubuuza  bw’atyi: 

“Tetuyinza  kufunayo  kkubo  ddala  eriyinza  okugonjoola  enson- 
ga  eno?” 

Bamubuuza  nti:  “Ate  kkubo  ki?”  nga  balowooza  nti  ekkubo  lyo- 
kka  eryaliwo  lyali  lya  kununula  mwana  waabwe  nga  bayita  mu  kusa- 
sula  ssente  ezaali  ziyinza  okumujja  mu  buddu,  bwe  baali  balowooza 
nti  yali  akyabulimu. 

Omubaka  wa  Allah  (okusaasira  kwa  AUah  n’emirembe  bibeere 
ku  ye)  kwe  kubagamba  nti:  “Leka  tuyite  Zayidi  ajje  wano  tumu- 
leke  yeesalirewo  wakati  w’okusigala  nange  oba  okugenda  nammwe. 
Bw’alondawo  okugenda  nammwe,  mujjja  kumutwalira  bwereere  nga 
temulina  kye  muwaddeyo.  Naye  bw’asalawo  okusigala  nange,  mujja 
kuba  mulina  okukitegeera,  nga  ndayira  Allah  nti  siyinza  kugamba 
muntu  ayagala  okusigala  nange  nti  genda!” 

Taata  wa  Zayidi  ne  taata  we  omuto  bombi  baabula  okufa  essa- 
nyu  olw’ekirowoozo  kya  Muhammadi  (okusaasira  kwa  AUah  n’emi- 
rembe  bibeere  ku  ye)  kye  yaleeta,  nga  bamwebaza  olw’ekisa  n’obu- 
gabi  bye  yabalaga.  Baali  bakimanyidde  ddala  nti  Zayidi  yali  tayinza 
butabalondawo,  bo  olwo  bave  e  Makka  ne  mutabani  waabwe  nga 
tebasasuddeeyo  na  ssente  yonna.  Ekirowoozo  ekigamba  nti  Zayidi 
yali  ayinza  okusalawo  okusigala  ne  Muhammadi  tekyabajjira  na  mu 
mitwe  gyabwe.  Naye  ebigambo  Zayidi  bye  yabagamba  Omubaka 
(okusaasira  kwa  Allah  n’emirembe  bibeere  ku  ye)  byabajja  enviiri 
ku  mutwe: 

“Ndayira  Allah  nti  sijja  kulondawo  muntu  yenna  ndeke  ggwe! 
Ggwe  kitange,  ggwe  mmange.  Kye  njagala  kwe  kusigala  wano 
naawe.” 

Taata  wa  Zayidi  ne  taata  we  omuto  bwe  baalaga  okug- 
gwaamu  amaanyi  olw’ekyo  Zayidi  kye  yali  asazeewo,  Zayidi  kwe 
kubagamba  nti: 

“Nnina  ebintu  bingi  ebitali  bya  bulijjo  bye  ndabye  okuva  mu  ye 
nga  siyinza  kulonda  muntu  yenna  ne  mmuleka.  Sijja  kumuleka.” 


Nnabbi  (okusaasira  kwa  AUah  n’emirembe  bibeere  ku  ye)  bwe 
yalaba  okusiima  n’obuteerabira  Zayidi  bye  yalina  yamukwata  ku 
mukono  n’amutwala  ku  Ka’aba  gye  yasinziira  okulangirira  bw’atyi: 

“Bantu  bannange!  Mujulire  nti  Zayidi  kati  mutabani  wange,  ajja 
kunsikira  era  nange  nja  kumusikira.”^^  Bw’atyo  Zayidi  bwe  yafuuka 
omwana  wa  Nnabbi  (okusaasira  kwa  AUah  n’emirembe  bibeere  ku 
ye)  mu  butongole.  Ekitiibwa  Zayid  kye  yafuna  eky’amaanyi  yali 
nsonga  ya  taata  we  ne  taata  we  omuto  okussa  ekikkoowe  n’okubu- 
gaana  essanyu  bwe  baali  baddayo  ewaabwe  ng’emitima  gyabwe 
gibali  mu  nteeko.  (Ibn  Hishaam,  I,  267;  Ibn  Sa’ad,  III,  42) 

Muganda  wa  Zayidi  ayitibwa  Jabala  ibn  Haaritha  ate  ye  bino 
abinyumya  bubwe.  Agamba  nti: 

“Nagenda  ewa  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  okumusaba  ampe  Zayidi  ngende  naye. 

Yanngamba  nti:  Ali  wano.  Bw’aba  ayagala  okugenda  naawe 
sijja  kukugaana  kumutwala.’  Naye  Zayidi  yagaana  okusaba  kwange, 
n’amugamba  nti: 

‘Sijja  kulondawo  muntu  yenna  ne  ndekawo  ggwe.’ 

Oluvannyuma  ennyo  nnategeera  nti  muganda  wange  Zayidi 
yali  alengerera  wala  okunsinga.”  (Tirmidhi,  Manaaqib,  39  /  3815) 

Obuvunaanyizibwa  Bwa  Nnabbi 

(Okusaasira  kwa  Allah  n’emirembe  bibeere  ku  ye) 

Okulabirira  Ali  (Allah  Amusiime) 

Abu  Twalib  teyali  mu  mbeera  ya  bya  nsimbi  nnungi,  ate  nga 
yalina  abantu  bangi  b’alabirira  awaka.  Eno  ye  nsonga  Iwaki  Nnabbi 
Ow’emikisa  yagenda  ewa  taata  we  omuto  omulala  Abaasi  (AUah 
amusiime)  n’amuleetera  ekirowoozo  kino: 

Okuva  kw’olwo,  Zayidi  yatandika  okuyitibwa  ‘Zayidi  ibn  Muhammadi,’ 
okutuusa  okufuula  abantu  abaana  Iwe  kyawerebwa  ne  aya  5  ne  40  mu  ssuula 
Ahzaab. 

“Taata  nga  bwbmanyi,  muganda  wo  Abu  Twalib  alina  abantu 
bangi  b’alabirira  ate  ng’ekyeya  n’enjala  tebirina  kye  byamulekera 
nga  bwe  byakola  abantu  abalala  abasinga  obungi.  Lwaki  tetugenda 
ewuwe  ne  twogera  naye  atuwe  abaana  babiri  tubalabirire,  tusobole 
okumukwasizaako  ku  buvunaanyizibwa?” 

Abaasi  (Allah  amusiime)  ekirowoozo  yakiraba  nga  kya  magezi 
era  bombi  ne  bagenda  ewa  Abu  Twalib,  eyabagamba  ng’amaze 
okuwuliriza  ekirowoozo  kyabwe  nti: 

“Nga  muggyeeko  Aaqil,  muyinza  okutwala  ku  baana  bange  oyo 
yenna  gwe  muba  mwagadde.” 

Muhammadi  (okusaasira  kwa  AUah  n’emirembe  bibeere  ku  ye) 
oluvannyuma  yatwala  Ali,  ate  Abaasi  n’atwala  muganda  wa  Ali  ayi- 
tibwa  Jafaari  (Allah  amusiime).  Olwo  Ali  n’akulira  mu  kulabirirwa 
kw’emikono  emigabi  okutuusa  ku  ntandikwa  y’obwannabbi.  (Ibn 
Hishaam,  I,  264) 


Abaana  Ba  Nnabbi 

(okusaasira  kwa  Allah  n’emirembe  bibeere  ku  ye) 

Khadiija  yazaalira  Nnabbi  (okusaasira  kwa  Allah  n’emirembe 
bibeere  ku  ye)  abaana  mukaaga;  abalenzi  babiri,  Kasimu  ne  Abdalla, 
n’abawala  bana,  Zayinabu,  Ruqayya,  Ummu  Kulthuum  ne  Faatuma. 
Ng’empisa  y’Abawalabu  bwe  yali  ey’okuwa  omuntu  erinnya  erikwata- 
gana  n’erinnya  ly’omwana  we  asooka,  Nnabbi  (okusaasira  kwa  Allah 
n’emirembe  bibeere  ku  ye)  yatandika  okuyitibwa  Abu’l  Kaasimu,  nga 
liva  ku  mwana  we  omukulu. 


’Wabula  Kasimu  teyawangaala  nnyo  era  yafa  ng’alina  emyaka 
ebiri.  Abdalla,  mutabani  wa  Nnabbi  (okusaasira  kwa  Allah  n’emi- 
rembe  bibeere  ku  ye)  ow’okubiri  mu  lunyiriri  yazaalibwa  mu  kiseera 
ky’obubaka.  Naye,  ng’era  muganda  we,  Kasimu,  naye  teyawangaala, 

bwe  yassa  omukka  omuvannyuma  mu  myaka  emito.^^  Okwo  Aaswi 
ibn  Waail,  Musinzabibumbe  Omukulayishi  owbmutawaana,  kwe 
yava  nga  yeeyambisa  ennaku  Nnabbi  (okusaasira  kwa  Allah  n’emi- 
rembe  bibeere  ku  ye)  gye  yalina,  n’atandika  okulangira  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  nga 
bw’agamba  mikwano  gye  nti: 

“Musajja  wa  nkuggu  talina  mwana  mulenzi  gw’agenda  kuleka 
alisitula  erinnya  lye.  Ekitegeeza  nti  mulina  kulinda  bulinzi  afe.  Olwo 
mujja  kuba  mumuwonye  lubeerera.” 

Eno  ye  nsonga  eyavaako  okukka  kwa  Ssuula  Kawuthara  egam- 
ba  nti: 


^'0 


V\  h\4^\  Ui 


“Mazima  ddala  twakuwa  Kawthara.^^  N’olw’ekyo  saala  ku  Iwa 
Katonda  wo  osaddaake  n’ebisolo.  Mazima  ddala  oyo  omulabe  wo  ye 
ye  we  nkuggu.”  (al  Kawthara,  108  :  1  -  3)  (Ibn  Sa’ad,  III,  7;  Waahidii,  olup.  494) 


Olw’okufa  kw’omwana  waabwe  ku  myaka  egyo  emito,  Khadiija 
(Allah  amusiime)  mu  nnaku  ennyingi  yagamba  nti: 


“Amabeere  g’omwana  wange  gayiika.  Kale  singa  Allah  yamuwan- 
gaazaayo  akaseera  okutuusa  waakiri  Iwe  nnandimaze  okumujja  ku 
mabeere!” 


95  Ibn  Sa’adi,  I,  133. 

96  Kawthara  kitegeeza  ebintu  ebingi,  omuwendo  omunene  mu  buli  kintu 
ekiweereddwa.  Kiwuunulwa  nga  ekizingiramu  Obwannabbi,  Kulaane, 
Obusiraamu,  obulungi,  ebyengera,  okuwolereza,  Swalat  n’eby’amagero 
ebyaweebwa  Nnabbi  (okusaasira  kwa  AUah  n’emirembe  bibeere  ku  ye).  Waliwo 
hadiisi  ezeesigika  ezigamba  nti  Kawthara  kidiba  ekyaweebwa  Omubaka  wa 
Allah  (okusaasira  kwa  Allah  n’emirembe  bibeere  ku  ye)  mu  Jjana,  ummah 
w’ejja  okukunngaanira  ku  Lunaku  Iw’enkomerero.  (Bukhari,  Tafsiir,  108) 

- 

Omubaka  wa  Allah  (okusaasira  kwa  AUah  n’emirembe  bibeere 
ku  ye)  yamuddamu  nti:  “Okuyonka  ajja  kukumalirayo  mu  Jjana.” 

Khadiija  (Allah  amusiime)  kwe  kuddamu  nti:  “Singa  ekyo 
nkimanyi,  awatali  kubuusabuusa  kyandinnyambye  okuweweeza  ku 
bulumi  bw’okumufiirwa.” 

Nnabbi  (okusaasira  kwa  Allah  n’emirembe  bibeere  ku  ye)  kwe 
kumugamba  nti:  “Bw’oba  oyagala,  nja  kusaba  Allah,  owulire  eddo- 
boozi  lye.” 

Wabula  mu  kulaga  eky’okulabirako  ekirungi  omulundi  omulala 
mu  kwewaayo  n’ekwesiga  Allah,  Khadiija  (AUah  amusiime)  yad- 
damu  nti: 

“Tekyetaagisa.  Nze  AUah  ne  Omubaka  we  mbeesiga.”  (ibn  Maajah, 
Janaaiz,  27) 

Omuwala  omukulu  mu  bawala  ba  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  yali  Zayinabu,  eyazaalibwa 
nga  Nnabbi  awezezza  emyaka  nga  amakumi  asatu.  Ruqayya  yazaa- 
libwa  oluvannyuma  Iwa  Zayinabu  okuzaalibwa.®^  Ummu  Kulthum 
gwe  bazzaako  oluvannyuma  Iwa  Ruqayya,  olwo  Fatuma  (Allah  amu- 
siime)  n’azaalibwa  mu  mwaka  gwe  baddiramu  okuzimba  Ka’aba,  nga 
Omubaka  wa  AUah  alina  emyaka  amakumi  asatu  mu  etaano.^® 

Omwana  wa  Nnabbi  Ow’ekitiibwa  (okusaasira  kwa  AUah  n’emi- 
rembe  bibeere  ku  ye)  asembayo  ye  Bulayimu,  eyazaalibwa  nga 
Nnabbi  ali  Madiina,  mu  mwaka  ogw’omunaana  ogwa  Hijira.  Maama 
we  yali  ayitibwa  Maariya.  Okuzaalibwa  kwe  kwalabirirwa  Ummu 
Rafii,  era  nga  bba  Abu  Rafii  ye  yatwalira  Omubaka  wa  Allah  (oku- 
saasira  kwa  Allah  n’emirembe  bibeere  ku  ye)  amawulire  amalungi 


97  Diyarbakri,  I,  273  -  274. 

98  IbnSa’adi,  VIII,  19-26. 

agbkuzaalibwa  kwbmwana.  Nnabbi  (okusaasira  kwa  Allah  n’emi- 
rembe  bibeere  ku  ye)  yasanyuka  nnyo  n’agamba  abaaliwo  nti: 

“Ekiro  ky’olwaleero  omwana  ow’obulenzi  azaaliddwa  era  nga  nja 
kumubbulamu  erinnya  lya  jjajjange  Bulayimu.”  (Muslim,  Fadhwailu,  62) 

Bulayimu  naye  yagwirwa  obulwadde  bwe  yali  aweza  emyezi  nga 
kkumi  na  musanvu  egy’obukulu,  era  n’afa  nga  wayiseewo  akaseera 
katono.^^ 

Okusalawo  Mu  Kuzimba  Ka’aba 

Amataba  agalumba  Makka  ebiseera  ebyo  gaavaako  Ka’aba 
Entukuvu  okwonoonekako  ekitundu.  Ebika  by’omu  Makka  byasa- 
lawo  okulongoosa  Ka’aba  nga  bikolera  wamu,  nga  bagimenyera  ddala 
okutuuka  mu  misingi  n’okuddamu  okugizimba  buto.  Mu  kiseera  kye 
kimu,  amawulire  gaatuuka  ku  Bannamakka  ag’eryato  eryali  liwaga- 
midde  ne  lyonoonekera  ku  mwalo  gw’e  Shuaybah  okumpi  n’e  Makka 
nga  lyali  likubyeko  ebyuma,  embaawo,  emiti,  amayinja,  n’ebikoze- 
sebwa  mu  kuzimba  ebirala.  Awatali  kumala  biseera,  Banamakka 
baagenda  ne  bagula  eby’okuzimbisa  bye  baali  beetaaga  okuddabi- 
riza  Ennyumba  Entukuvu  era  omulimo  gw’okuzimba  ne  guddamu 
okukwajja  buto.  Baakuba  akalulu  okusalawo  mulimo  ki  buli  kika 
gwe  kyalina  okukola.  Bonna  beetaba  mu  mulimo  gw’okumenya 
n’okuzimba  nga  bayita  mu  kukuba  obululu.  Nga  tebanntandika 
kukola  omusajja  omugezi  okuva  mu  bo  yagamba  bw’atyi: 

‘Abantu  Abakulayishi!  Temutabika  ssente  mbi  mu  mulimu  gw’oku- 
zimba  Ennyumba  Entukuvu.  Muleke  ssente  enkyamu  ezaafunibwa  okuva 
mu  magoba  ku  kuwola  oba  ssente  ezaanyagibwa  okuva  ku  bantu  aba- 
lala  nga  tebeeyagalidde  zireme  kukozesebwa  mu  kusasulira  omulimu 
gw’okuddaabiriza  kuno!”  (Ibn  Hishaam,  II,  210;  Ibn  Kathur,  al  Bidaaya,  II,  305) 


99  Laba:  Asri  (Jlubuk^u,  DIA,  “Ibrahim”  entry,  XXI,  273  -  274. 

Naye  Bannamakka  baasigala  balemereddwa  okukutulawo 
ensonga  olwbkutya  nti  obusungu  bwali  bujja  kubatuukako  singa 
baagenda  mu  maaso  ne  bamenya  Ka’aba.  Ekitiibwa  n’okugulu- 
miza  eri  Ka’aba  ebyali  mu  Bawalabu  bwali  buvunaanyizibwa  obu- 
tukuvu  obwakuumibwanga  obutiribiri  okuviira  ddala  mu  biseera 
bya  Bulayimu  (emirembe  gibeere  ku  ye).  Waliidi  ibn  Mughiira, 
Omukulayishi  omwatiikirivu,  yabaggya  ku  muguwa  bwe  yababuuza 
bw’atyi: 

“Ki  ki  kye  mugenderera  mu  kumenya  Ka’aba;  mugenderera 
kirungi  oba  bubi?” 

Baamuddamu  nti:  “Tugenderera  bulungi.” 

Kwe  kubuuza  bw’atyi:  “Ba  kika!  Kye  mwagala  okukola  mu 
kumenya  Ka’aba  temukikola  Iwa  kwagala  kulongoosa?  Kati  muk- 
kakane  kubanga  Allah  Owoobuyinza  tajja  kuzikiriza  abo  abaa- 
gala  okulongoosa.”  Ng’amaze  okubakakasa  bw’atyo,  Waliidi  yakoona 
ennyondo  eyasooka  mu  kumenya  Ennyumba,  olwo  n’abalala  ne 
bagoberera.  (Abdurrazaaq,  V,  319) 

Baatandika  okuzimba  ebisenge  bya  Ka’aba  nga  buli  lunyiriri 
baluwanirira  mu  kulunyweza  n’olubaawo  okutuusa  Iwe  baatuukira 
ddala  waggulu  nga  bagenda  bakola  bwe  batyo.  Nnabbi  (okusaasira 
kwa  AUah  n’emirembe  bibeere  ku  ye),  Ekitangaala  ky’Obulamu,  naye 
yeetaba  mu  kuzimba  ne  taata  we  omuto  Abaasi.  Ekiseera  ky’okuz- 
zaawo  Ejjinja  Eriduugavu  mu  kifo  we  lyali  liri  nga  tebannamenya  bwe 
kyatuuka,  buU  kika  kyavuganya  ne  kinnaakyo  nga  kyagala  ekitiibwa 
ekyo  kye  kiba  kikitwala,  era  nga  kino  kyavaako  okukubaganya  ebi- 
rowoozo  okwavaako  okuwaanyisiganya  ebigambo  ebisongovu  ebisee- 
ra  ebimu  okwalabikanga  okugenda  okuvaako  okuyiwa  omusaayi. 
Kino  nga  kyagenda  wala  okutuusa  ab’ekika  kya  Abdu  Ddaari  bwe 
baatuuka  okukola  endagaano  n’ab’ekika  kya  Adiyi  ibn  Ka’ab  okulwa- 
nira  awamu  okutuusa  okufa.  Ebika  byombi  ne  binnyika  emikono  gya- 

bwe  mu  bbakuli  erimu  omusaayi  ab’ekika  kya  Abduddaari  gye  baa- 
leeta  ng’akabonero  akalaga  obumalirivu  bwe  baalina.  Abakulayishi 
baasigala  mu  kusoberwa  nga  tebamanyi  kiddirira  ku  bikwata  ku  Jjinja 
Eriddugavu  okumalira  ddala  ennaku  ssatu  oba  nnya. 

Abu  Umayya,  eyali  asinga  Bannamakka  emyaka,  oluvannyuma 
yayogera  gye  bali  nti: 

‘Ab’emikwano!  Ffenna  twagala  kisinga  bulungi  teri  kira- 
la.  Temusibiragana  bikookolo  olw’okukwataganirwa  ensaalwa! 
Muyimirize  okuyombagana!  Okuva  Iwe  tulemeddwa  okukkaanya 
ku  nsonga  eri  mu  ddiiro  kati  tuleke  omuntu  anaasooka  okuyingira 
ng’ayita  mu  mulyango  ogw’Ekifo  Ekitukuvu  atulamule  era  ky’anaa- 
salawo  kye  tuba  tugenderako,  ne  bwe  kinaaba  kitya!”  Yali  asonga  ku 
luggi  olwa  Banu  Shayba  olw’Ennyumba  Entukuvu. 

Mu  kiseera  ekyo  kyennyini  Muhammadi  (okusaasira  kwa  AUah 
n’emirembe  bibeere  ku  ye)  yayingira  ng’ayita  mu  mulyango  gwe 
baali  bagamba.  Abantu  bonna  abaaliwo  baamwenya  olw’okulaba  nga 
Omwesigwa  y’ayingira.  Okwagala  Bannamakka  kwe  baalina  n’ekitii- 
bwa  kye  baali  bawa  Muhammadi  (okusaasira  kwa  Allah  n’emirembe 
bibeere  ku  ye)  byali  byeyongera  buli  lunaku,  nga  bwe  basala  ennga- 
miya,  okugeza,  bamuyita  asabe  emikisa.^”" 

Olwamulaba  baasaakaanya  nti: 

Wuuyo  Omwesigwa.  Ffenna  tuli  basanyufu  era  nga  tujja  kuma- 
tira  ne  ky’anaaba  atusaliddewo!” 

Nga  bamaze  okumuyitiramu  ebintu  nga  bwe  byali,  Muhammadi 
Ow’emikisa  (okusaasira  kwa  Allah  n’emirembe  bibeere  kuye)  yalonda 
omuntu  omu  omu  okuva  mu  buli  kika,  oluvannyuma  n’aggyako  rida 
(essuuka)  ye,  n’agyalirira  wansi,  olwo  n’assaako  Ejjinja  Eriddugavu. 


100  Abdurrazaaq,  V,  319;  Ibn  Kathiir,  al  Bidaaya,  II,  304. 


EMYAKA  GY’OBUVUBUKA 


Oluvannyuma  yalagira  buli  muntu  ku  bali  abaali  bakiikirira  ebika 
byabwe  okukwata  ku  nsonda  emu  eya  rida,  olwo  n’abalagira  bonna 
awamu  okusitula  essuuka  okutuusa  Ejjinja  Eriddugavu  mu  kifo  we 
lyali  eryokulaga  n’alikwata  awo  n’alizzaawo  n’engalo  ze  mu  kifo  we 
lyali  liraga.  Bw’atyo  bwe  yasobola  okutangira  olutalo  sinziggu  oku- 
balukawo  wakati  w’ebika.*”^ 

Amagezi  ago  n’empisa  ez’enjawulo  bwali  bubonero  obwalanga 
obwannabbi  obwali  obw’okusitula  Omusajja  Ow’ekitiibwa  mu  bisee- 
ra  eby’omu  maaso  okumussa  waggulu  wa  bannabbi  bonna  abaamu- 
sooka.  Abantu  baali  tebamanyi  nti  Muhammadi  (okusaasira  kwa 
Allah  n’emirembe  bibeere  ku  ye)  eyazaalibwa  n’akulira  mu  Makka, 
nti  mu  kiseera  ekituufu  yali  wa  kufuuka  nnabbi.  Emyoyo  mingi 
egyali  gyekuumira  ku  kkubo  lya  tawuhiidi  (okwawula  Katonda  nti 
ali  Omu)  gyali  giwulira  muli  nga  Nnabbi  Ow’enkomerero  yali  ali 
kumpi  okujja,  era  omu  ku  bano  yali  Quss  ibn  Saaidah. 

Okwogera  Kwa  Quss  Ibn  Saaidah 

Quss  ibn  Saa-idah  yali  mukulembeze  mu  kika  kye.  Yali  muton- 
tomi  era  nga  mugoberezi  wa  ddiini  ya  Isa  (emirembe  gibeere  ku  ye). 
Okubuulira  kwe  yakola  mu  kiseera  ky’omwoleso  gw’eby’obusuubuzi 
ogwe  Ukaz  eri  abantu  abangi  ennyo  omwali  n’eyali  ow’okubeera 
Nnabbi  (okusaasira  kwa  AUah  n’emirembe  bibeere  ku  ye),  mwe 
yayogerera  ku  kujja  okulindwa,  kukyajjukirwa  olw’amagezi  agaaku- 
limu: 

“Abange  abantu! 

“Mujje,  muwulirize  era  muyige! 


101  Ibn  Hishaam,  I,  209  -  214;  Abdurrazaq,  V,  319. 

“Omuntu  oyo  yenna  awangaala  afa,  ate  oyo  afa  azikirira  ate 
buli  kijja  kyakutuuka.  Enkuba  etonnya,  omuddo  gumera  n’abaana 
baddire  bakadde  baabwe  mu  bigere.  Oluvannyuma  bonna  bagenda. 
Ebizuuka  tebiggwayo;  byonna  bijja  bigoberegana. 

“Muwulirize  mutegere  amatu  ebigambo  byange!  Eggulu  lijjudde 
amawulire,  ettaka  lijjudde  eby’okuyiga  ebisaana  okutwalibwa.  Ensi 
mutto  ogwaliriddwa  ate  eggulu  kasolya  akawanvu.  Emmunyeenye 
zijja  kuggwaawo  ate  ennyanja  zikalire.  Oyo  yenna  ajja  (awangaala) 
agenda  (afa)  ate  agenda  (afa)  takomawo.  Ani  amanyi?  Baabeera 
bulungi  eyo  gye  bali  olwo  ne  basalawo  okusigalayo  oba  baakwati- 
rwayo  ne  beebaka? 

“Ndayira  nti  waliyo  eddiini  Katonda  gy’ayagala  okusinga  eyo 
gye  mugoberera. 

“Era  waliyo  Nnabbi  agenda  okujja;  era  ng’okujja  kwe  kuli 
kumpi  kutuuka.  Ekisiikirize  kye  kiseeyeeyeza  ku  mitwe  gyammwe. 
Oyo  akkiriza  Nnabbi  oyo  n’awummulira  mu  kitangaala  ky’obulunn- 
gamu  afuna  emikisa.  Ate  okubonaabona  kuli  eri  oyo  amugyemera 
n’amuwakanya! 

“Okubonaabona  kuli  eri  abo  abamalira  obulamu  bwabwe  mu 
butamanya. 

“Abange  abantu! 

“Mwewale  abutafaayo!  Buli  kintu  kya  kuggwaawo. 
Obutaggwaawo  buli  eri  Owoobuyinza  Yekka,  Oyo  Omu,  atalina 
kimwegattako  kyonna,  era  atalina  kimufaanana.  Ye  Yekka  asinzibwa 
mu  butuufu.  Tazaala,  era  teyazaalibwa. 

“Eby’okuyiga  ebingi  birindiridde  okuggyibwa  mu  abo  abaayita. 

“Abantu  b’e  lyaad!  Bataata  bammwe  baliwa  ne  Bajajjammwe? 
Abantu  b’e  Aad  ne  Thamuud  abaazimba  embiri  empitirivu  obulungi 

n’ennyumba  ez’amayinja?  Nimuroodi  aliwa  ne  Falaawo  (Pharaoh), 
oyo  ng’ali  mu  by’obugagga  by’ensi  eyagamba  abantu  be  nti,  ‘Nze 
katonda  wammwe  asinga  obunene?’ 

“Ensi  yamaliriza  nga  bonna  ebagaayirizza  mu  kyuma  kyayo 
ekisa  ebintu.  N’amagumba  gaabwe  gokka  kati  gaavunda  dda,  ne 
gasaasaana.  Ennyumba  zaabwe  zaafuuka  dda  matongo,  nga  kati 
zisulwamu  mbwa.  Temufuuka  abatafaayo  nga  bo!  Temukwata  maku- 
bo  ge  baakwata!  Buli  kintu  kisaanawo,  okuggyako  Owoobuyinza 
Yekka  y’atasaanawo. 

“Waliwo  amakubo  mangi  ag’okuyingira  mu  nnyanja  y’okufa, 
naye  eky’okusaalirwa  tewali  kkubo  lifuluma  mu  kufa!  Buli  kintu  ka 
kibeere  kinene  oba  kitono  kisenguka.  Kyonna  ekyatuuka  ku  balala 
nammwe  kigenda  kubatuukako!”  (Bayhaqi,  Kitaabu  Zuhud,  II,  264;  Ibn 
Kathiir,  al  Bidaaya,  II,  234  -  241;  Haythami,  IX,  418) 

Bwe  yayogerera  ebigambo  bino  ebirungi  bwe  bityi,  era  n’afa 
nga  wayiseewo  akaseera  akatono,  Quss  ibn  Saa-idah  yali  tamanyi 
nti  omuntu  gwe  yali  alanga  ow’okujja  mu  biseera  eby’omu  maaso  - 
Nnabbi  Muhammad  (okusaasira  kwa  Allah  n’emirembe  bibeere  ku 
ye)  -  yali  awo  naye  ng’awuliriza.  Wabula  ekika  kya  Quss  kyonna, 
olwamanya  Qmubaka  wa  AUah  (okusaasira  kwa  AUah  n’emirembe 
bibeere  ku  ye),  kyamukkiriza. 

Nnabbi  Muhammadi  (okusaasira  kwa  AUah  n’emirembe  bibee- 
re  ku  ye)  agambibwa  okugamba  abantu  ab’omu  kika  ekyo  abajja 
okumulaba  nti: 

“Ssiyinza  kwerabira  bigambo  bya  Quss  ibn  Saa-idah  bye  yayo- 
gerera  mu  mwoleso  gw’eby’obusuubuzi  ogwe  Ukaaz,  bwe  yaU  ali  ku 
nngamiya  ye  waggulu,  n’agamba  nti:  “Qyo  yenna  awangaala  afa,  ate  buU 
yenna  afa  aggwaawo  era  buU  kyonna  ekirina  okuzuuka  kya  kuzuuka.” 

Oluvannyuma  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yababuuza  oba  waliwo  omuntu  n’omu  ku 
baali  bakyaliwo  eyali  ayinza  okujjukira  ebigambo  bya  Quss  era  nga 
yali  ayinza  okubiddamu  nga  bwe  yabyogera.  Buli  omu  kumpi  yali 
akyabijjukira,  ekintu  ekyasanyusa  ennyo  Ekitangaala  ky’Obulamu 
(okusaasira  kwa  AUah  n’emirembe  bibeere  ku  ye). 

Awo,  Abu  Bakari  (Allah  amusiime)  naye  kwe  kwogera  nga  bwe 
yali  yakwata  bukusu  ebigambo  bya  Quss  ibn  Saa-idah  era  nga  yali 
ayinza  okuddamu  okubyogera,  engeri  naye  gye  yali  yaliwo  ng’abyo- 
gera.  Okukakasa  kino  yaddamu  n’ayogera  ekitontome  kyonna  mu 
bujjuvu. 

Abu  Bakari  olwamaliriza,  omusajja  omulala  okuva  mu  kika 
kya  Ba  Saa-idah  yayimiira  naye  n’ayogera  ekitontome  kya  Quss 
ibn  Saa-idah,  nga  bw’abategeeza  nga  Nnabbi  bwe  yali  ow’okuva  mu 
b’Ennyumba  ya  Hashim.  (Ibn  Kathiir,  al  Bidaaya,  II,  234  -  241) 

Ku  bya  Quss  ibn  Saa-idah  Nnabbi  (okusaasira  kwa  Allah  n’emi- 
rembe  bibeere  ku  ye)  yagamba  nti: 

‘Allah  asaasire  Quss  ibn  Saa-idah.  Ajja  kuzuukizibwa  ng’ekibiina 
ekyetongodde  ku  Lunaku  Iw’enkomerero.”  (Ibn  Kathiir,  al  Bidaaya,  ll,  239) 

Olusirika  Lwa  Nnabbi  (okusaasira  kwa  Allah  n’emirembe 

bibeere  ku  ye)  Mu  Mpuku  Ey’e  Hira  Nga  Obubaka 

Tebunnaba  Kutandika  Kukka 

Nga  okukka  kw’Obubaka  kuli  kumpi,  Omubaka  eyali  alind- 
wa  (okusaasira  kwa  Allah  n’emirembe  bibeere  ku  ye)  yeesanga 
ng’ebiseera  ebisinga  abeera  mu  kulowoolereza  na  kufumiitiriza, 
ng’ali  yekka,  yeesambye  abantu.  Ebiseera  ebimu  yayinzanga  okuva 
awaka  n’ava  ne  mu  Makka  n’agenda  ewala  okunoonya  aw’okubeera 
awasirifu.  Ebiseera  bingi  ng’ali  mu  kkubo,  yayinzanga  okuwulira 

amayinja  agali  ewala,  n’emiti  ku  kkubo  nga  bimulamusa  n’ebigambo, 
‘emirembe  gibeere  ku  ggwe  Omubaka  wa  AUah’.  Olw’okwagala  oku- 
laba  bannannyini  maloboozi,  yamagamaganga  naye  nga  talaba  ku 
muntu  alaba  miti  na  mayinja.*”^ 

Oluvannyuma,  Nnabbi  Ow’emikisa  ayogerwako  ng’eyagamba 
nti,  ‘Nzijukira  okubeerayo  ejjinja  mu  Makka  eryannamusanga  nga 
sinnaba  kufuna  Bwannabbi.  Ne  kaakati  nyinza  okulaba  ekifo  we 
lyabeeranga.”  (Muslim,  Fadhwa-ilu,  2) 

Kino  kikakasibwa  ebigambo  bya  Ali  (Allah  amusiime)  bye  yayo- 
gera  nti:  “Lumu  Omubaka  wa  AUah  (okusaasira  kwa  AUah  n’emi- 
rembe  bibeere  ku  ye)  nange  twali  tulina  gye  tulaga  e  Makka,  ebiseera 
we  twabeerera  mu  kibuga.  Bwe  twali  tuyita  ku  miti  n’amayinja,  naso- 
bola  okubiwulira  nga  bimulamusa  n’ebigambo  byennyini  ebigamba 
nti,  Assalaam  alayka  yaa  Rasuulullaah.”  (Tirmidhi,  Manaaqib,  6  /  3626) 

Muhammadi  (okusaasira  kwa  AUah  n’emirembe  bibeere  ku  ye) 
yali  afunye  empisa  y’okusirikanga  mu  Mpuku  y’e  Hiraa'"^  mu  mwezi 

102  Ihn  Sa’adi,  I,  157. 

103  Hiraa  linnya  lya  mpuku  eri  ku  lusozi  olumanyiddwa  nga  Jabalu  Nnuur,  oba 
Olusozi  Iw’Ekitangaala  Nnabbi  Ow’emikisa  (okusaasira  kwa  AUah  n’emirembe 
bibeere  ku  ye)  gye  yafunira  Obubaka  bwe  obwasookera  ddala.  Eri  mu  mam- 
buka  g’obuvanjuba  bw’e  Makka  era  eri  mu  buwanvu  bwa  kilomita  ttaano 
okuva  e  Makka.  Empuku  y’e  Hiraa  erina  ekifo  kya  maanyi  ky’ekwata  mu  bu- 
lamu  bwa  Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye).  Empuku  eri  ku  mita  ntono  nnyo  okuva  ku  ntikko  y’olusozi,  eriko 
ekituli  ekyagala  okufaanana  ekinnya  nga  kiyooyoote  kiri  wakati  w’amayinja 
ag’olusozi  nga  geetuumye  bulungi  buli  limu  nga  litudde  ku  linnaalyo.  Ka’aba 
ogirengera  bulungi  ng’oli  mu  mulyango  gw’empuku.  Omuntu  asobola  buso- 
bozi  kuyimiriramu;  wadde  ng’omuntu  asobola  okulaba  ebifo  ebyetooloddewo, 
nga  ne  Ka’aba  mw’ogitwalidde,  omuntu  asobola  bulungi  okugyekwekamu 
n’alowoolerezaamu.  Nga  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  tannaba  kugikozesa,  ne  Bahaniifu  b’e  Makka  nabo  baatwalanga 
omukisa  ne  balowoolerezaamu  (ne  basirikiramu)  olw’obusirifu  bwe  yalina  era 
ng’omu  ku  bano  yali  Abdul  Muttwalib,  jajja  wa  Nnabbi  (okusaasira  kwa  Allah 

gwa  Lamanzaane  kumpi  okumalako  omwezi  gwonna.  Mu  mwezi 
ogwo  yafangayo  okuliisa  abanaku  n’abo  abaabeeranga  n’obwetaavu 
n’abataalina  mwasirizi.  Yeetooloolanga  Ka’aba  buli  Iwe  yaddanga  eka 
okuva  mu  Mpuku  era  ng’eyo  nayo  yali  agifudde  mpisa.^"'* 

Eyali  alindiridde  okufuuka  Nnabbi  (okusaasira  kwa  Allah  n’emi- 
rembe  bibeere  ku  ye)  bulijjo  eby’okusinza  amasanamu  abantu  b’ekika 
kye  kwe  baakolanga  yabinyoomanga,  era  nga  lubeerera  enkola  eyo 
agyesambira  ddala.  Okusinza  kwe  ng’ali  yekka  kwalimu  okulowoo- 
lereza  mu  ngeri  eggulu  n’ensi  gye  byatondebwamu,  nga  jajja  we 
Bulayimu  (emirembe  gibeere  ku  ye)  bwe  yakolanga,  n’okwetegereza 
Ka’aba  ng’asinziira  ku  Mpuku.‘“^ 

Ng’agenda  mu  Mpuku  Muhammadi  (okusaasira  kwa  AUah 
n’emirembe  bibeere  ku  ye)  yateranga  okutwala  eby’okulya  n’okunywa 
ebitonotono,  era  nga  bwe  byamuggwangako  ng’addayo  ewa  Khadiija 
( AUah  amusiime)  okunona  ebirala,  olwo  n’alyoka  addayo  mu  Mpuku. 
Olumu  yayinzanga  n’okugenda  ne  Khadiija  (Allah  amusiime).'"^ 

Ng’ali  eyo  mu  Mpuku  y’e  Hiraa  mu  lusirika,  Ekitangaala  ky’Obu- 
lamu  (okusaasira  kwa  Allah  n’emirembe  bibeere  ku  ye),  yayinzanga 
okulaba  ebitangaala  era  n’awulira  amaloboozi,  ekyamutuusa  okutya  nti 
ebintu  eby’ekika  ekyo  byali  biyinza  okubeera  ebiranga  nga  byekuusa  ku 
kulagula  oba  eddogo.  Ebyo  ebyamutuukangako  n’obweraalikirivu,  yayin- 
zanga  okubiyitiramu  Khadiija  (AUah  amusiime),  nga  bw’amugamba  nti: 


nemirembe  bibeere  ku  ye)  yennyini,  oyo  olwbbunywevu  bwe  mu  kukkiriza 
Allah  Ow ’ekitiibwa  n’Olunaku  Iw’enkomerero  nga  Iwe  Iw’okufunirako  empeera 
n’ebibonerezo,  yebbanga  n’agenda  mu  Mpuku  ne  yeemalira  mu  by’okusinza. 
(Fuat  Giinel,  DIA,  “Hira”  entry,  XVIII,  121  122) 

104  Ibn  Hishaam,  I,  253  254. 

105  Ayni,  I,  61;  XXIV,  128. 

106  Muslim,  Imaan,  252. 

107  Ihn  Hishaam,  I,  254. 

- 

“Khadiija  ntidde  nti  nnandifuuka  omulaguzi  so  ng’ate  nga 
ndayira  Allah  Owoobuyinza  teri  kintu  kye  ntamwa  ng’okulagula 
n’amasanamu!”  Naye  Khadiija  (Allah  amusiime)  yamuddangamu 
ebigambo  byokka  ebirimu  okugumya  n’okuzzaamu  amaanyi  nti: 

“Kizibwe,  toyogera  bw’otyod“*  Allah  tayinza  kukufuula  mula- 
guzi.”  (Ibn  Hishaam,  I,  195) 

Ekiseera  eky’okusirika  nga  Obubaka  tebunnaba  kukka  kyali 
kiseera  kya  kuteekateeka  Nnabbi  (okusaasira  kwa  Allah  n’emirembe 
bibeere  ku  ye),  ng’ensigo  esindika  omutunsi  okuva  wansi  mu  ttaka. 
Embeera  mukiseera  kino  yennyini  nga  bwe  yali  ey’ekiseera  eky’oku- 
teekateeka  Nnabbi,  bulijjo  ejja  kusigala  nga  kyama  gye  tuli.  Naye 
awo  ensigo  z’obukkiriza  we  zaasimbirwa  era  omuliro  gw’ebyengera 
ebitaggwaawo  ne  gukoleezebwa;  era  n’Okukka  kwa  Kulaane,  eyo 
eky’okulunngama  ky’abantu  bonna,  we  bwatandikira. 

Ku  ngulu,  okugenda  kwa  Nnabbi  Ow’emikisa  mu  Mpuku  ky’ava 
ku  bubuze  bw’abantu  n’ennaku  gye  yawuliranga  ey’obutali  bwenka- 
nya  obwakolebwanga  Bannamakka  aboonoonefu.  Naye  mu  butuufu 
bwakyo  okuva  kwe  mu  bantu  kwali  kutegeka  mutima  gwa  Omubaka 
Ow’ekitiibwa  (okusaasira  kwa  AUah  n’emirembe  bibeere  ku  ye)  oku- 
tukuzibwa  obutasigalamu  bbala  lyonna,  olwo  Kulaane  Entukuvu 
ekke  nga  tewali  kakiki  yenna  era  etegeerwe  abantu  bonna.  Kino 
kyalinga  okumyansa  okw’omwoyo  okuva  ku  masannyalaze  ag’amaa- 
nyi  ag’omukwano  ogw’ekyama  wakati  wa  Katonda  Owoobuyinza 
n’omwagalwa  we  mu  mpuku  eyeesambye  amaaso  g’abantu.  Ng’ettaka 
erikola  ekyuma  bwe  libuguma  ne  likwata  lifuuka  ekyuma  olw’amaa- 
nyi  ag’omunda,  n’ekiseera  kye  Hiraa  kyali  kya  kwongera  maanyi  ga 
Nnabbi  ag’omunda  asobole  okufuna  Obubaka  bwa  Katonda  n’okwe- 
tikka  egugu  eddene  eryo  omuntu  owa  bulijjo  lye  yali  tasobola  kwe- 


108  Ebigambo  nga  “kizibwe”  Abawalabu  batera  okubikozesa  nga  boogera 
nbmuntu.  Si  bulijjo  nti  bitegeeza  nti  waliwo  oluganda  olwbmusaayi. 

tikka.  Tekisoboka  nbkulowooza  obulowooza  nti  waliwo  ebirowoozo 
ebitayinza  kubetenteka  mu  butundutundu  nga  bigezaako  okutegee- 
rera  ddala  ekyama  kino  oba  olulimi  olwogerwa  abantu  olwandiso- 
bodde  okunnyonnyola  obulungi  omulamwa  gw’ekyama  kino. 

Ekitegeerwa  mu  kugenda  kwa  Nnabbi  Ow’emikisa  (okusaasira 
kwa  AUah  n’emirembe  bibeere  ku  ye)  mu  mpuku  y’e  Hiraa  ne  mu  iti- 
kaafu  (okumala  akaseera  mu  muzikiti)  ennyingi  ze  yakolanga  emyaka 
egyasembayo  mu  bulamu  bwe,  kye  kiraga  nti  omuntu  ne  bw’akola 
ekikolwa  ekinene  kitya,  okutuukirira  okw’omwoyo  kujja  kusigala  nga 
kumwesambye  ebbanga  ly’amala  nga  tazze  ku  kweyawula  okusobola 
okwekenneenya  omwoyo  gwe  n’okwebala  n’okulowoolereza  ku  ntam- 
bula  y’amaanyi  ga  Katonda  agajugumiza  ensi  eno  yonna.  Kino  kye 
kisembayo  obutono  mu  byetaagisa  eri  Abasiraamu  bonna.  Wabula  eri 
abo  abagenda  okufuuka  abalunngamya  abalala,  beetaaga  okufissaawo 
akadde  akasingako  nga  balowooza  n’okufumiitiriza  ku  mwoyo. 

Okuva  ku  ayah  eyasooka  okukka  okutuusa  ku  ayah  eyako- 
mererayo,  Kulaane  Entukuvu  etendeka  omuntu  okufumiitiriza, 
ng’emuyingizaamu  eky’okubeera  omuddu  wa  Katonda  mu  makkati 
g’ebirowoozo  byonna.  Olwo  Iwokka  abukkiriza  we  bufuukira  eki- 
tundu  ku  ye,  nga  bumutwaliriza  okunoonya  okusiima  kwa  Allah 
Owoobuyinza  buli  w’abeera  na  buli  kiseera.  N’okweyoleka  kwonna, 
nga  kuyita  mu  magezi,  n’ekitiibwa  kya  Katonda  n’Amaanyi  ge  mu 
mutima,  omuddu  afuna  mpolampola  okubeera  okumpi  ne  Katonda, 
olwo  n’atuuka  ku  kigendererwa  ekisembayo. 

Ekimu  ku  bintu  ebisinga  obukulu  Omukkiriza  by’aba  nabyo  ye 
muhabbatullaah,^^  okwagala  Allah  Oweekitiibwa.  Oluvannyuma 

109  Nnabbi  Ow’emikisa  ( okusaasira  kwaAllah  nemirembe  bibeere  ku ye) yayogeranga 
ebigambo  bino  okuwanjagira  Allah  amuwe  okwagala  kwe: 

jjdi  ^uji  ^  ^4^1 

- 

Iwbkxikkiriza,  ekintxi  ekisinga  obukulu  ekiviirako  omuntu  okufuna 
Okwagala  Katonda  kuyita  mu  kulowoolereza  okwblubeerera  mu  mikisa 
gye  riokusaasira  kwe,  okulowooza  ku  kitiibwa  kye,  nAmaanyi  ge  riolu- 
vannyuma  bulijjo  okujjukira  riokumusaba  olutatadde  riokumwogerako 
riomutima  riolulimi.'“  Okufuna  embeera  zino  mu  ngeri  esinga  oku- 
tuukirira,  omuntu  aba  alina  okukuuma  omutima  gwe  okuguggyamu 
okwekuza  riokwettanira  ebintu  by’ensi  olwo  riadda  ku  kweyawula. 

Ekintu  omuntu  ky’alina  okulowoozaako  wano,  kwe  kugamba  nti 
ekigambo  khalwat,  oba  okweyawula,  wano  si  kwesambira  ddala  bantu 
riokussa  amaka  mu  mpuku,  ensozi  oba  ebifo  ebisulwamu  ebyesambye 
abantu.  Enkola  ey’ekika  ekyo  eba  eyawukana  rienkola  ya  Nnabbi  (oku- 
saasira  kwa  Allah  riemirembe  bibeere  ku  ye)  ne  Basswahaba  be. 

Omuntu  kye  yeetaaga  kwe  kujjukizibwa  ebigambo  bya  Nnabbi  (oku- 
saasira  kwa  AUah  nemirembe  bibeere  ku  ye)  kennyini  bye  yagamba  nti: 

“Omusiraamu  asula  mu  bantu  riagumira  emitawaana  egiva 
mu  kino,  mulungi  nnyo  okusinga  oyo  abeera  mu  bifo  ebyesambye 
abantu  riebizibu  byabwe.”  (Tirmidhi,  Qiyaamah,  55) 


“Allah!  Nkusaba  ompe  okwagala  kwo  nbkwagala  oyo  akwagala,  riokukola  omulimu 
oguntuusa  ku  kwagala  kwo!  Katonda  wange!  Nkusaba  ofuule  okwagala  kwange 
gybli  nga  kwe  kusinga  obungi  okusinga  engeri  gye  nneeyagalamu  n’engeri  gye 
njagalamu  abantu  bange  riamazzi  agannyongoga!”  (Tirmidhi,  Da’awaat,  72) 

110  Mu  kuvvuunula  aya  eno  wammanga: 

lyA  ii  ij^sii  I jyA  1^1  u 


“Abakkiriza  mujjukire  nnyo  AUah”  (al  Ahzaab,  33  :  41)  Ibn  Abaasi  (Allah 
amusiime)  yagamba  bw’atyi: 

‘Buli  kikolwa  kyonna  eky’etteeka,  AUah  Oweekitiibwa  kye  yalagira  abaddu 
be  yakiteekako  ekkomo  ate  ng’abantu  abalina  ensonga  ezibasonyiyisa  nga 
tebalina  kubikola.  Naye  okumujjukira  n’okumwogerako  (dhikr)  tekiriimu 
mu  bino,  kyo  Allah  Oweekitiibwa  teyakissaako  kkomo.  Era  ku  kyo  takkiriza 
nsonga  abo  abatakola  dhikr  gye  bawa  ebejjeereza,  okuggyako  abo  ababa 
bagudde  eddalu.  Yalagira  buli  muntu  okubeera  mu  mbeera  y’okumujjukira 
buli  kiseera.”  (Twabari,  XXII,  22;  Qurtubi,  XIV,  197) 

Ebintu  bingi  Nnabbi  Ow’ekitiibwa  (okusaasira  kwa  Allah  n’emi- 
rembe  bibeere  ku  ye),  okuva  ku  kulunda,  okwetaba  mu  ntalo  za 
Fijaar  n’ekibiina  kya  Hilful  Fudhwul,  okusuubula  kwe,  n’okuyamba 
mu  kuddamu  okuzimba  Ka’aba,  byonna  bijulira  okubeera  kwe 
mu  bantu,  obubaka  ne  bwe  bwali  tebunnaba  kutandika  kukka. 
Ng’oggyeeko  ebintu  ebirungi  abantu  be  bye  baakolanga,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  mu 
ngeri  y’emu  yakakasanga  nti  yeesambye  ebibi  byonna  bye  baako- 
langa,  nga  mw’ebyo  tebakwata  kkubo  limu. 

Omulamwa  gw’okudda  mu  kweyawula  ye  muntu  okwongera 
okutereeza  embeera  ye.  Omuntu  omulwadde  okuvumulwa,  edda- 
gala  lirina  okunywebwa  mu  biseera  era  ne  mu  bigero  ebituufu. 
Omuntu  bw’alinywa  n’asussa  ekipimo  ekituufu  lireeta  bizibu  mu  kifo 
ky’okuyamba  okuvumula.”^ 

Okuwumbawumba  Ku  Bikwata  Ku  Buto 

N’obuvubuka  Bwa  Nnabbi  Ow’emikisa 

Allah  Oweekitiibwa,  yatonda  Omwagalwa  we  n’amuteeka  mu 
nsi  ng’amusengezze  okumuyisa  mu  lulyo  olusinga  okubeera  olw’eki- 
tiibwa  era  olusinga  obutukuvu  okutandikira  ddala  n’olupapula  olu- 
sooka  mu  kitabo  ky’obuntu.  Ng’awa  obusukkulumu  olulyo  luno  oku- 
singa  ku  bantu  abalala  mu  bintu  ebingi,  AUah  Owoobuyinza  yafuula 
buli  omu  mu  bajajja  ba  Nnabbi  (okusaasira  kwa  Allah  n’emirembe 
bibeere  ku  ye)  omuntu  ow’ekitiibwa  era  agulumizibwa  mu  kiseera 
kye,  nga  bwe  kiragibwa  obulungi  mu  nnyiriri  zino  wammanga: 

Ekimuli  kya  looza  bwe  kityo  bwe  kiri  Iwa  kubeera  looza  ku  kikoh  kyakyo, 
Lunyiriri  Iwa  looza  Iwokka  Iwe  lusobola  okuggyayo  Nnabbi. . . 

Okutandikira  ddala  ne  Adamu  (emirembe  gibeere  ku  ye), 
omuntu  era  nga  ye  Nnabbi  eyasooka,  buli  Nnabbi  yakuba  eki- 
rayiro  okukkiriza  Omubaka  Ow’enkomerero  (okusaasira  kwa  Allah 
n’emirembe  bibeere  ku  ye)  n’okulanga  okujja  kwe,  ekintu  ekyawa- 
girwa  ebintu  ebingi  ebyagwawo  ebyali  byogera  ku  kujja  kwe.  Allah 
Oweekitiibwa,  bw’atyo  yalaga  Nnabbi  Omwagalwa  we,  oyo  gwe 
yawaayo  eri  obuntu,  n’obubonero  bwe  bwonna,  n’ayanguyiza  ekkubo 
abaddu  be  abalina  obwongo  obulamu  okukakasa  okumukkiriri- 
zaamu  singa  aba  abajjidde. 

Mukumulekangamulekwa  atalinabazadde,  Allah  Owoobuyinza 
Yennyini  yatwala  eky’okutendeka  omwoyo  ogw’emikisa  era  ekyo 
n’akyeyawulira,  n’amuteekamu  empisa  ezisinga  obulungi.  Bwe 
yamuwa  okuloza  ku  bukaawu  bw’okubeera  atalina  mwasirizi  era 
atalina  buyambi,  AUah  Oweekisa  yamusobozesa  okutuuka  ku  ntikko 
y’okusasira,  ekisa,  okulumirwa  n’okufiiririra  abantu  abo  be  yali 
agenda  okuweebwa  mu  biseera  ebitaali  bya  wala. 

Bwe  yakuuma  Omwagalwa  we  okuva  mu  mpisa  ezeenyinya- 
Iwa  ez’Ebiseera  Byobutamanya,  Katonda  Owoobuyinza  teyakkiriza 
kabala  konna  akasembayo  obutono  okukyafuwaza  essuuka  etukula 
ng’obwo  bwe  bwali  obulamu  bwa  Nnabbi,  n’akakasa  okweyoleka 
kw’obulungi  obusinga  okubeera  waggulu  mu  mpisa  ze. 

Abantu  baamumanya  olw’ebitendo  ebirungi  bye  yalina  nga 
mwe  mwali  obwesigwa,  okwesigika,  obwesimbu,  okugaba,  okwes- 
saamu  ekitiibwa  n’obuteerabira,  n’ebitendo  ebya  waggulu  nga  ama- 
gezi  n’okulowooza,  ebyabakaka  okumwesiga  mu  buli  nsonga.  Allah 
Owoobuyinza  yassa  mu  ye  ebintu  byonna  ebir  ungi  n’ebitendo  ebisinga 
okubeera  eby’okulabirako,  n’abalabe  bye  baatuuka  okumatira.  Baali 
balabe  be  abaamupaatiikako  erinnya  lya  al  Amiinu,  Omwesigwa, 
nga  n’obwannabbi  tebulinaako  na  we  bwabadde.  Okusalawo  eggoye 
Omubaka  wa  Allah  (okusaasira  kwa  Allah  n’emirembe  bibeere  ku 

ye)  kwe  yakola  ku  Ka’aba  kukakasa  ku  kifo  ekitenkanika  kye  yalina 
mu  maaso  g’abataka  b’e  Makka.  Kyali  tekiyinza  na  kubaggyira  mu 
magezi  nti  waali  wayinza  okubeerawo  obutaba  butuufu  mu  bigambo 
bye  oba  nti  empisa  ze  zaali  ziyinza  okubeeramu  enkenyera  yonna. 
Tebaabuusabuusaamu  mu  ddaala  ly’obwesimbu  bwe  yalina  awo 
wonna  we  baanoonyezanga  obuyambi  bwe  era  ebintu  byagendanga 
bulungi  ng’abikuttemu. 

Ku  ludda  Iw’empisa,  Allah  Owoobuyinza  yatonda  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  mu 
ngeri  esinga  obulungi  era  n’akakasa  ng’awangaala  mu  ngeri  y’emu 
ennungi,  okuva  Iwe  yali  agenda  okubeera  eky’okulabirako  ekisin- 
gayo  eri  abantu  abalala  n’okubateeka  ku  kkubo  ery’obulunngamu. 
Omuntu  atera  kwagala  kubeera  na  bantu  abalina  empisa  ez’enjawu- 
lo,  so  ssi  abo  abalina  eby’okufuna  eby’ensi.  Wabula  ne  bwe  babeera 
n’ebitone  eby’enjawulo  bitya,  abantu  bo  bagoberera  abo  abalina 
eby’okulabirako  ebirungi. 


(Sjkp'e  Okfakka 


EKITUNDU  EKY’OKUBIRI 


EKISEERA  KY’OBWANNABBI 
EKY’E  MAKKA 


Entandikwa  Y’Obubaka  Okuva  Eri  Katonda: 

Ebirooto  Eby’amazima 

Oluvannyuma  Iw’obuvubuka  bwe  obwali  bujjudde  obwesimbu 
n’obutuukirivu  obutalabikalabika  ebyeyolekera  mu  bulamu  bw’awa- 
ka  obutaalimu  kinenyesa,  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye),  eyali  ensonga  y’okutonda,  yafuuka 
Nnabbi  oluvannyuma  Iw’emyaka  amakumi  ana.  Emyezi  mukaaga 
nga  tannaweza  myaka  amakumi  ana,  Katonda  Ow’ekitiibwa  yamu- 
tandikirawo  essomero  ettukuvu  mu  Makka  nga  lyabeeranga  mu 
Mpuku  ye  Hira. 

Mu  nsisinkano  zino  ez’okugunjuala  n’okulunngamya  ,  mu  ngeri 
lubeerera  ejja  okusigala  nga  kyama  wakati  we  ne  Katonda  we, 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  yafuniramu  okutendekebwa,  okutaaliko  kkalaamu  wadde  olu- 
papula,  nga  ku  nkomerero  ya  byonna  yali  ateekeddwateekeddwa 
okufuna  Obubaka  Obutukuvu. 

Ekiseera  ekyasooka  mu  kitundu  eky’emyezi  gino  omukaaga 
egy’okumuteekateeka,  eyali  alindiridde  okulya  Obwannabbi  (oku- 
saasira  kwa  Allah  n’emirembe  bibeere  ku  ye)  yafunanga  embeera 
oluvannyuma  ezaatandika  okumanyika  nga  ‘ebirooto  ebituufu’  (ar- 

ruya  as  swadiqa),  ng’ebintu  bivaayo  ne  bibeera  nga  Omubaka 
Ow’emikisa  (okusaasira  kwa  Allah  n’emirembe  bibeere  ku  ye)  bwe 
yabanga  abiroose.  Ku  nsonga  eyo,  Ayisa  (AUah  amusiime)  anyumya 
bw’atyi: 

“Obubaka  obwakka  kuMubaka  wa  AUah  okusooka  bwatandika 
ng’ebirooto  ebituufu  ng’ali  mu  tulo;  ebirooto  ebyeyolefu,  ebyatuu- 
kiriranga  nga  bwe  yabanga  abiroose  ng’ekitangaala  ky’oku  makya.” 
(Bukhari,  Bad’ul  Wah’yi,  3) 

Okuva  Obwannabbi  bwe  buli  obuvunaanyizibwa  obunene, 
Malayika  Omukulu  Jibuliiru  (emirembe  gibeere  ku  ye)  okusooka 
yamulabikiranga  mu  birooto  bye,  okusobola  okumwanguyiza  oku- 
muteekateeka  olw’obuzibu  obwali  bumulindiridde,  n’okumuteeka 
mu  mutima  gwe  okwagala  eddimu  lye  yali  agendako. 

Okusinziira  ku  alipoota  okuva  ku  Alqama  ibn  Qays,  buli  kintu 
Bannabbi  kye  baweebwa,  ka  gabeere  magezi,  biragiro  oba  okubagaa- 
na  ebintu,  bulijjo  bisooka  kubalabikira  mu  birooto,  oluvannyuma  ne 
biryoka  biragibwa  mu  mbeera  y’Obubaka  obutongole.'^^ 

N’olw’ekyo,  ebirooto  bibalibwa  ng’ekkubo  erimu  bannabbi  mwe 
bafunira  Obubaka,  era  nga  kino  kiyinza  okulagibwa  mu  kifaananyi 
ekimu  okuva  mu  Kulaane: 


“Mutabani!  Mazima  nze  nnalabye  mu  kirooto  nga  nkuwaayo 
nga  saddaaka. . .  Kati  olaba  otya?”  (as  Swaffaat,  37 : 102) 


Kiteekwa  kitegeerekeke  nti  wadde  ng’amaaso  ga  Bannabbi 
gayinza  okwebaka  naye  emitima  gyabwe  tegyebaka."’  N’olw’ekyo, 


112  Ibn  Kathiir,  al  Bidaaya,  III,  55. 

1 13  A1  Bukhari,  Manaaqib,  24. 

teri  muziziko  gwonna  ogugaana  bannabbi  okufuna  Obubaka  ne  bwe 
babeera  mu  birooto  byabwe. 

Ekikwata  ku  butuufu  bw’ebirooto,  Nnabbi  (okusaasira  kwa 
Allah  n’emirembe  bibeere  ku  ye)  agambibwa  okubeera  nga  yagamba, 
mu  kiseera  ky’obulamu  bwe  ekyasembayo,  nti: 

“Ekimu  eky’amakumi  ana  mu  omukaaga  eky’Obwannabbi 
kibeera  birooto  ebituufu.”  (Bukhari,  Taabir,  26;  Muslim,  Buyuu,  6) 

Kisanyusa  okulaba  ng’ekiseera  eky’emyezi  omukaaga  kino 
nga  kikwataganira  ddala  n’ekimu  eky’amakumi  ana  mu  omukaaga 
egy’emyaka  amakumi  abiri  mu  esatu  gye  yamala  nga  Nnabbi. 


EMYAKA  ESATU  EGYASOOKA 
EGY’OBWANNABBI:  OKUKOOWOOLA 
ABANTU  MU  KYAMA 


Obubaka  Obwasooka  n’Okwesibamu  Kw’obubaka 

Oluvannyuma  Iw’okujjuza  emyezi  omukaaga  egy’okuteekebwa- 
teekebwa  mu  kutumbuka  kw’omwoyo  era  nga  kati  yali  atuuse 
okufuna  Obubaka  okuva  eri  Katonda,  Muhammadi  (okusaasira  kwa 
Allah  n’emirembe  bibeere  ku  ye)  yali  kati  aweza  emyaka  amakumi 
ana  egy’obukulu. 

Lwali  lunaku  olw’ekkumi  n’omusanvu  mu  mwezi  gya 
Lamanzaane.  Omutukuvu.“'‘  Nnabbi  Ow’ekitiibwa  yali  mu  Mpuku 
ye  Hiraa  nga  bulijjo,  Jibuliiru  (emirembe  gibeere  ku  ye)  n’amulabi- 
kira  era  amangu  ddala  n’amugamba  nti: 

“Soma!” 

Nnabbi  omwagalwa  (okusaasira  kwa  Allah  n’emirembe  bibeere 
ku  ye)  yamuddamu  nti  “Sisobola  kusoma”. 

Awo,  Malayika  n’akwata  Nnabbi  (okusaasira  kwa  Allah  n’emi- 
rembe  bibeere  ku  ye)  n’amunyweza  n’amunyiga  nnyo  okutuuka 
okuba  nga  takyasobola  kussa.  Oluvannyuma  n’amulagira  omulundi 
omulala  nti: 


114  Ibn  Sa’adi,  1,  194. 

“Soma!” 

Naye  Nnabbi,  Ekitangaala  ky’Obulamu,  yamuddamu  mu  ngeri 
y’emu  nti: 

“Sisobola  kusoma!” 

Malayika  yaddamu  n’amukwata  omulundi  ogw’okubiri,  n’amu- 
nyiga  olunyiga  olwamuleka  nga  takyasobola  na  kuiyimirira,ng’eno 
bw’addamu  okumulagira  ekintu  kye  kimu  nti: 

“Soma!” 

Kyokka  era  Nnabbi  Ow’emikisa  yadammu  nti:  “Sisobola  kuso- 
ma!”,  ng’alinga  agamba  Malayika  okumulagira  ddala  kye  yali  ayagala 
asome. 

Jibuliiru  (emirembe  gibeere  ku  ye)  yaddamu  n’anyiga 
Ekitangaala  ky’Obulamu  (okusaasira  kwa  Allah  n’emirembe  bibee- 
re  ku  ye)  omulundi  ogw’okusatu  n’amaanyi  mangi  oluvannyuma 
n’amuta,  era  akaseera  katono  n’amussiza  Obubaka  obwasooka  nti: 


1 


“Soma:  Mu  linnya  lya  Katonda  wo  Oyo  eyatonda;  eyaton- 
da  omuntu  ng’amujja  mu  kitole  ky’omusaayi.  Soma:  ne  Katonda 
Omugabi;  Oyo  eyasomesa  ne  kalaamu...  eyasomesa  omuntu  ekyo 
kye  yali  tamanyi.”  (al  Alaq,  96  :  i  -  5) 


N’ekiragiro  kino  okuva  ewa  Katonda,  okukka  kwa  Kulaane 
Entukuvu,  ekyengera  ekisingira  ddala  obunene  okuva  ewa  Katonda 
eri  abantu  bonna,  kwatandika  olugendo  Iwakwo  nga  kuyita  mu 
Muhammadi,  Omubaka  wa  Allah  Oweekitiibwa. 

Bwe  zityo  ayah  ezo  eza  Kulaane  Ennyinyonnyofu  Nnabbi  (oku- 
saasira  kwa  Allah  n’emirembe  bibeere  ku  ye)  ze  yasooka  okufuna 
okuva  mu  Ggulu  ng’ensibuko  y’okusaasira  n’amaanyi.  Jibuliiru  (emi- 
rembe  gibeere  ku  ye)  yayisaawo  akaseera  katono  n’agenda  olwo 
Nnabbi  (okusaasira  kwa  Allah  n’emirembe  bibeere  ku  ye)  n’adda  eka 
ewa  Khadiija  (AUah  amusiime)  ng’akankana  olw’entiisa  etegumiiki- 
rizika  gye  yali  atuuseeko  nga  bw’agamba  nti: 

“Khadiija,  mbikka,  mbikka!” 

Nga  wayiseewo  akaseera  katono,  Omubaka  Ow’emikisa  (oku- 
saasira  kwa  Allah  n’emirembe  bibeere  ku  ye)  yayitiramu  mukyala 
we,  maama  waffe  Khadiija  (Allah  amusiime),  omukazi  ow’ekitiibwa 
gwe  yawangaala  naye  obulamu  obw’amaka  ageeyagaza  agalina  oku- 
labirwako  abantu  bonna,  ebyali  biguddewo,  nga  bw’amubuuza  mu 
kweraaliikirira  nti: 

“Khadiija,  kati  ani  agenda  okukkiriza  bye  njogera?” 

’Wabula  omukazi  ow’ekitiibwa  yakakasa  mukwano  gwe  ow’obu- 
lamu  bwonna  nti: 

“Nkukakasa  nti  Allah  tajja  kukuswaza;  kubanga  okuuma  olu- 
ganda,  otwala  obuvunaanyizibwa  okufa  kw’abo  abatasobola  kwe- 
rabirira,  owaayo  saddaaka  eri  abeetaavu,  okola  ebirungi  okusinga 
abalala  bonna,  oyaniriza  abagenyi  ng’obassaamu  ekitiibwa  n’okuba- 
gulumiza  era  oyamba  abo  abafuba  okukola  obulungi.  Nja  kukuk- 
kiriza  era  mbeere  omuntu  asooka  okukikola,  ne  bwe  wanaabeera 
nga  tewali  muntu  mulala  akikoze.  Leka  mbeere  omuntu  gw’osooka 
okukoowoola  eri  ekkubo  eryo  ly’oyita  abantu  okugendamu!” 

Ebigambo  ebyo  eby’emikisa  byafuula  Khadiija  (Allah  amu- 
siime)  omuntu  eyasooka  okukkiriza  amazima  bba  ow’ekitiibwa  ge 
yaleeta  era  n’okumuyamba  mu  ddimu  lye  yali  agendako. 

Mu  bigambo  ebirala,  Khadiija  (Allah  amusiime)  kye  yali  age- 
zaako  okugamba  bba  kyali  nti  ekirungi  tekirina  kye  kivaamu  okug- 
gyako  ekirungi  era  obuntubulamu  tebuyinza  kuvaamu  kirala  okug- 
gyako  obuntubulamu.  Mu  butuufu,  yali  talina  ky’asuubira  okuva  mu 
butukuvu  bw’empisa  ez’emabega  entuukirivu  okuggyako  ebiseera 
eby’omu  maaso  ebirungi,  nga  mu  kino  yalinga  addamu  ebigambo 
bya  Kulaane  ebyali  bijja  okukka  oluvannyuma  nti: 

'yi  L)Lle>-'yi  JtA 

“Waliwo  Empeera  y’Obulungi  okuggyako  Obulungi?”  (ar 
Rahmaani,  55  :  60) 

Khadiija  teyalwa  n’atwala  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  ewa  Waraqa  ibn  Nawfal,  kizibwe 
we  ku  ludda  Iwa  taata  we,  era  nga  yali  muntu  atalabikalabika  eyali 
tasinzanga  ku  masanamu  mu  biseera  by’Obutamanya.  Waraqa  yali 
amanyi  olulimi  olu  Hebrew  ekyamufuula  kafulu  mu  Bayibuli.  Yali 
mukadde  nnyo  nga  yaziba  n’amaaso.  Khadiija  (AUah  amusiime) 
olwatuuka  kwe  kumugamba  nti: 

“Kizibwe  wuliriza  kizibwewo  ky’agenda  okukugamba.” 

Waraqa  yayagala  nnyo  okumanya  ekyali  kiguddewo  kwe  kubuu- 
za  Khadiija  (Allah  amusiime)  nti:  “Ki  ki  ekiguddewo  kizibwe?”  era 
awo  Nnabbi  Ow’emikisa  we  yamuttottolera  byonna  bye  yali  alabye. 

Waraqa  bwe  yategeera  obutuufu  bw’ebyo  ebyali  bimutegee- 
zeddwa  wano  na  wali  n’amazima  amakusike  agaabirimu,  yafuna 
akamwenyumwenyu,  ate  oluvannyuma  ne  yebbika  mu  kulowoole- 
reza  okwatwala  akaseera  akatono.  Oluvannyuma  kwe  kugamba  nti: 
“Ekyo  kye  walabye  yabadde  Naamuus  (Jibuliiru)  Omwatiikirivu 
Allah  Owoobuyinza  gwe  yatumira  Musa.  Kale  singa  mbadde  wa 

kubeera  muto  awo  wbgenda  okutandikira  okukowoola...  Singa 
mbadde  wa  kuwangaala  okulaba  olunaku  abantu  bo  Iwe  bagenda 
okukugoba  mu  kibuga.” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kumubuuza  nti:  “Bagenda  kungoba  mu  kibuga?” 

Waraqa  kwe  kumuddamu  nti:  “Yee.  Teri  Nnabbi  eyali  akoowod- 
de  abantu  okudda  eri  Eddiini  entuufu  ne  batamutuusaako  bulabe 
n’oluvannyuma  okumugobaganya  okuva  mu  kibuga  kye  waabwe. 
Naye  bwe  kirituukirira  ne  mpangaala  okutuusa  mu  biseera  by’olitan- 
dikiramu  Okukoowoola  abantu,  nja  kukulwanirira.” 

Eky’okusaalirwa,  Waraqa  teyawangaala  era  yafa  nga  wayise 
akaseera  katono  okuva  ku  kwogeraganya  kwabwe;  ate  n’Obubaka 
nabwo  ne  buyimiriramu  akumala  akaseera  (fatrah).  (Bukhari,  Bad’ul 
Wahy,  1;  An’biyaa,  21;  Tafsiir,  96;  Muslim,  Imaan,  252) 

Mu  ayah  ezakka  oluvannyuma,  Allah  Oweekitiibwa  yagamba 
Nnabbi  we  bw’atyi: 


“Era  bwe  tutyo  twakutumira  Omwoyo  ogw’ekigambo  kyaffe. 
Wali  tomanyi  Ekitabo  kye  kki  wadde  obukkiriza  naye  twakikufuu- 
lira  ekitangaala,  nga  tulunngamya  nakyo  oyo  gwe  tuba  twagadde 
mu  baddu  baffe  era  mazima  ddala  ggwe  olunngamya  eri  ekkubo 
eggolokofu.”  (as  Shuura,  42  :  52) 


NNABBI  MUHAMMAD  OMULONDEMU  ^ 


ojlL;  ^  ^ij  ^jj  Ji  i^^jl  ui  dUJi  li^jl  ui 

'' '  '  ■'  x'*  ✓  ✓  ✓ 


“Mazima  ddala  Ffe  twatuma  gybli  nga  bwe  twatuma  eri  Nuuhu 
ne  Bannabbi  abajja  oluvannyuma  Iwe.”  (an  Nisaa,  4 : 163) 


Ku  kybkuba  ngekigambo  ekyasookera  ddala  mu  wahy 
(Obubaka)  okussibwa  ku  Mubaka  wa  Allah  (okusaasira  kwa  Allah 
n’emirembe  bibeere  ku  ye)  nga  kyali  kiragiro  “Soma”,  abasajja  aba- 
gezi  mu  mutima  kino  baakinnyonnyola  bwe  batyi: 


“Soma!  Soma  buli  kintu!  Soma  Ekitabo  kya  AUah!  Soma 
Obubonero  Bwe!  Soma  ekitabo  ekya  buli  muntu  na  buli  kifo!  Soma 
osobole  okufuna  obulunngamu,  okwewala  okubula!  Soma  ojjuze 
obukkiriza  bwo!  Soma  mu  linnya  lya  AUah!  Soma  mu  linnya  lya 
Katonda  wo  Oyo  eyakutonda!  Soma  mu  Unnya  Lye  wadde  ng’omuntu 
yamutonda  mu  kitole  kya  musaayi,  naye  era  yamuwa  omukisa  oku- 
soma,  okutegeera  n’okumufuula  omulunngamu,  n’okussa  mu  nkola 
ebyo  by’aba  ategedde!  Soma  mu  linnya  lya  AUah  oyo  eyawa  omuntu 
omukisa  n’aba  ng’asobola  okusoma,  ekintu  ekisinga  byonna  okubeera 
eky’okusaasira!  Soma  osobole  okuyiga. . .  Soma  buU  lunyiriri  olukubwa 
mu  nsi  yonna  n’Ekkalaamu  ya  Katonda  Owoobuyinza!  Soma  mu  lin- 
nya  lya  Allah  oyo  eyasomesa  omuntu  ebyo  bye  yaU  tamanyi. . .” 


Nga  yeeteeka  mu  mitendera  mu  kiseera  we  yayitira  mu  madaala 
ag’okukula  mu  by’omwoyo  ag’enjawulo,  Mawulaana  Ruumi  yakozesa 
ekigambo  bubisi  ng’ayogera  ku  kiseera  kye  yamala  ng’asoma  ebitabo 
eby’abagwira,  kufumbwa  ng’ayogera  ku  kiseera  we  yasomera  ebiku- 
sike  eby’omu  nsi,  ne  kusiriira  mu  kiseera  we  yasomera  ku  bikusike 
Ebitukuvu  ebyamufuula  ewu. 

Ekiragiro  “Soma”  ekiri  mu  ayah  kikulu  nnyo;  wadde  ng’obukulu 
bwakyo  butuukagana  n’embeera  ey’okuba  ng’okusoma  okwo  kulina 
okubeera  mu  linnya  lya  Allah  Oweekitiibwa.  Kiraga  engeri  okusoma 
gye  kulina  okukolebwamu. 

“Okusoma”  si  mulimu  gwava  bweru  nga  bwe  kiri  ebikolwa 
bybkutukuza  nbkusengejja  omutima  mu  ngeri  ey’ebybmwoyo  okutuu- 
ka  ku  ddaala  Iwe  gubeera  nga  gusobola  okutegeera  Ekitabo  n’ensonga 
eziri  emabega  wa  buli  kintu.  N’olw’ekyo,  okulagira  kulaga  obusobozi 
bw’okusoma  n’omutima,  omubeera  okweyoleka  kwonna.  Okwongera 
okukitangaaza,  kyetaaga  ensi  yonna  okugitwala  ng’ekitabo,  ng’em- 
papula  zaakyo,  omutima,  zibikkuka  okusobola  okusoma  amagezi 
n’ebikusike  Ebitukuvu  okuva  mu  gwo;  omulamwa  gwa  byonna,  kwe 
kugamba,  be  bantu  bonna  okusoma,  okutegeera  n’okuwangaala  n’ensi 
bennyini,  n’ekisinga  kwe  kuwangaala  ne  Kulaane  Entukuvu. 

Okuva  ku  Bubaka  obwasookera  ddala  okukka,  kino  kiyina 
okutuukibwako : 

Omuntu  alina  okutandika  ebikolwa  byonna  eby’ekitiibwa  mu 
linnya  lya  Katonda  Owoobuyinza. 

Abantu  bonna,  abaatondebwa  mu  kitole  ky’omusaayi  naye  ne 
baweebwa  embeera  esinga  obulungi,  tebateekeddwa  kwerabira  obu- 
nafu  bwabwe  n’obutaba  na  kye  benkana  mu  maaso  g’Amaanyi  ga 
Katonda. 


“Oyo  eyayigiriza  ne  kalaamu;  eyayigiriza  omuntu  ebyo  bye  yali 
tamanyi.  (al  Alaq,  96:4-5)  etegeeza  abantu  bonna  obukulu  bw’okuma- 
nya,  ate  mu  kiseera  kye  kimu  ng’ebajjukiza  nti  buli  kiba  kiyigiddwa 
kiyigibwa  Iwa  kubeera  nga  kisomeseddwa  Katonda  Owoobuyinza, 
nga  nakwo  kusaasira  kunene  okuva  ewa  Katonda. 


N’olw’ekyo,  bulijjo  omuntu  ateekeddwa  okubeera  ng’awulira 
muli  Obunene  bwa  Katonda  we  era  n’alwanyisa  kyonna  ekiba  kya- 
gala  okumufuula  atasiima. 

- 

Okuva  ku  bubaka  obwasooka,  Obubaka  bwasiriikiriramu 
akaseera  akawera  nga  tebujja.  Mu  ngeri  emu  kuno  kwali  kuteekateka 
Nnabbi  Ow’emikisa  (okusaasira  kwa  AUah  n’emirembe  bibeere  ku  ye) 
olw’obubaka  obwali  bugenda  okuddako.  Okufima  Obubaka  okuva 
ewa  Katonda  gwali  muUmu  munene  era  ng’okubufuna  tekyali  kintu 
kyangu.  Kino  okukinnyonnyola  Allah  Owoobuyinza  agamba  nti: 


“Mazima  Ffe  (mu  kaseera  katono)  tujja  kukussaako  Ekigambo 
ekizitO.”  (al  Muzzammil,  73  :  5) 

Oluvannyuma  Iw’ekiseera  ekyasooka  eky’ebirooto  ebituufu 
(eby’amazima),  Nnabbi  Ow’emikisa  (okusaasira  kwa  Allah  n’emi- 
rembe  bibeere  ku  ye)  yafuna  okweraliikirira  bwe  yalaba  Malayika 
w’Obubaka  gwe  yali  teyeetegekedde  ng’amuli  mu  maaso.  Omutima 
gwe  gwasobola  kudda  engulu  ng’amaze  kuwulira  kugumya  kwa 
Khadiija  n’ebigambo  bya  Waraqa.  Bwe  yava  kw’ekyo  n’atandika 
okulindirira  Obubaka  okuddamu  okukka,  n’atuuka  kumpi  n’okug- 
gwaamu  obugumiikiriza.  Emirundi  mingi  gye  yagenda  ku  Lusozi 
Iwa  Hira,  ekifo  we  yafunira  Obubaka  omulundi  ogwasooka,  n’alinda 
ng’asuubira  okuddamu  okufuna  obubaka  obulala. 

Obuwagizi  obusinga  obunene  mu  kiseera  kino  eky’akasirii- 
kiriro  yabufuna  kuva  wa  Khadiija  ow’ekitiibwa,  eyalaga  Nnabbi 
Ow’ekitiibwa  omwoyo  omulungi,  ekisa,  okulumirwa  wamu  n’oku- 
saasira,  bye  yali  tayinza  kwerabira  oluvannyuma.  Kino  kyamu- 
tuusa  okuba  nga  buli  Iw’asala  ensolo,  nga  Khadiija  amaze  okufa, 
ng’aweerezaako  ab’oluganda  Iwa  Khadiija  ku  nnyama  olw’okujjukira 
Khadija.  Ewa  Omubaka  wa  Allah  (okusaasira  kwa  Allah  n’emirembe 
bibeere  ku  ye),  Khadiija  yasigala  ng’ali  mu  birowoozo  bye  era  nga 
yali  tayinza  kumwerabira. 


EMYAKA  ESATU  EGYASOOKA  EGY’OBWANNABBI: 


Obulamu  bwa  Nnabbi  Ow’emikisa  (okusaasira  kwa  Allah  n’emi- 
rembe  bibeere  ku  ye)  bujjudde  n’okweyoleka  okwewuunyisa  okutaa- 
labwako  mu  Bannabbi  abalala  abaamukulembera.  Ye  muntu  yekka 
Allah  Oweekitiibwa  gwe  yayogerako  nga  “Omwagalwa”  we.  Okwo 
ogattako  okuba  nga  mu  Bannabbi  bonna  ye  ye  yekka  gwe  yabundug- 
gulako  ekitiibwa  ky’okulinnya  mu  ggulu,  Miraaje. 

Obusukkulumu  bwa  Omubaka  Ow’ekitiibwa  (okusaasira  kwa 
Allah  n’emirembe  bibeere  ku  ye)  bwakakasibwa  bwe  yakulembera  ban- 
nabbi  bonna  mu  swalat  mu  Masjid’ul  Aqsa.  Ekyama  kya  ekya 

Musa  (emirembe  gibeere  ku  ye)  kyabbulukira  mu  j\ 

115  ^\y  “Tolindaba!”  (al  A’araaf,  143).  Ku  lusozi  Iw’e  Sinaayi,  Musa  (emirembe 
gibeere  ku  ye)  yali  atendekebwa  nga  yeetegekera  okwogera  ne  AUah  Owoobuy- 
inza.  Yalagirwa  okusiiba  ennaku  amakumi  asatu,  ezaayongerwamu  endala  ek- 
kumi  ne  zifuuka  amakumi  ana  era  zonna  n’azijjuza,  ekintu  ekyamusitula  okuva 
mu  bulamu  obujjudde  obwagazi  bw’omwoyo  ne  kimuteekerateekera  okwogera 
okwali  okw’okubeerawo  wakati  we  ne  Katonda  Owoobuyinza.  Allah  Oweek- 
itiibwa  teyayogera  ne  Musa  (emirembe  gibeere  ku  ye)  ng’akozesa  olulimi  ol- 
wogerwa  oba  eddoboozi,  wabula  yakozesa  ekitendo  kye  ekya  Kalaam,  oba 
okwogera,  ekitaawulirwa  wadde  okutegeerwa  Jibuliiru,  oba  abasajja  ensanvu 
be  yaleeta  okubeerawo  ng’abajulizi.  Musa  (emirembe  gibeere  ku  ye)  ng’ali  mu 
kwolekerwa  kuno  yali  takyeraba.  Nga  yeerabidde  oba  yali  ku  nsi  oba  ku  Lunaku 
Iw’enkomerero,  yabuuka  ensalo  z’ebiseera  n’ekifo.  Okwagala  okw’amaanyi  kwa- 
muggyamu,  nga  kujjudde  omukwano  n’essanyu,  okulaba  Katonda  Owoobuy- 
inza  bwe  yali  afaanana,  naye  nga  kino  ekiragiro  Ekitukuvu  kyakiddamu  nti: 
“Tojja  kundaba!”  Musa  (emirembe  gibeere  ku  ye)  bwe  yawaliriza  mu  butali 
bugenderevu  okutunula,  Allah  Owoobuyinza  yamulagira  atunuulire  olusozi 
ng’era  okwagala  kwe  okulaba  Katonda  kwali  kwakutuukirira  singa  olusozi  Iwali 
luyinza  okugumira  okweyoleka  kwa  Owoobuyinza  ne  lusigala  nga  luli  wamu. 
Ekitangaala  Ekitukuvu  bwe  kyajja  olusozi  Iwonna  Iwayatika  ne  luggwaawo  era 
Musa  ekikangabwa  kye  yafuna  kyamuwaliriza  okusirika.  Bwe  yadda  engulu, 
yeenenyeza  Allah  (Oweekitiibwa  olw’okubuuka  ensalo  we  yali  alina  okukoma. 
Mu  kyafaayo  kino  omuntu  ayinza  okuggyamu  bino”  Teri  kifo  mu  nsi  yonna 
ekiyinza  okugumira  okweyoleka  kwa  Allah  Oweekitiibwa.  Kino  kikakasibwa 
n’olusozi  okubwatuka,  olw’obutasobola  kugumira  n’akantu  akatono  ennyo  mu 
kulabikirwa  Okutukuvu.  N’olw’ekyo,  ebikwata  ku  Allah  Owekitiibwa  ebyo  bintu 

Swalat,  ekiseera  kybkubeera  awamu  ne  Katonda  Owaddala, 
yaweebwa  Abakkiriza  bonna  abajja  oluvannyuma  ngbkuzza  obujja 
ekybkulinnya  mu  ggulu  mu  mbeera  ybmutima.  Nga  ku  ntandikwa 
yalagirwa  abantu  b’ekibiina  kya  Nnabbi  (Ummah)  okugisaala  mu 
laaka  amakumi  ataano  olunaku,  omuwendo  gwa  laaka  ezisaalibwa 
olunaku  gwasalibwako  ne  zifuuka  esswala  ttaano,  nga  kino  kyava 
ku  kuwanjaga  kwa  Omubaka  wa  AUah  (okusaasira  kwa  AUah  n’emi- 
rembe  bibeere  ku  ye)  emirundi  egiwera. 

Nnabbi  Ow’emUdsa  (okusaasira  kwa  AUah  n’emirembe  bibee- 
re  ku  ye),  ng’ayita  mu  kusomesebwa  n’okutendekebwa  Okutukuvu, 
yafuuka  ow’okulunngamya  abantu  bonna,  omuwuunuzi  w’ebirabwako 
mw’ebyo  ebitamanyiddwa,  era  omusomesa  w’essomero  ly’amazima, 
wadde  nga  yaU  mulekwa  ataasoma.  Nga  Ziya  Pahsa  bw’ayogera  nti: 

Mu  ssomero  eryo  yali  muyizi 

Nga  Owoobuyinza  ye  yali  musomesa  we 


ebyatukwekebwa  (ghayb),  naye  kweyolekera  mu  bitendo  bye,  era  ngekyo  kye 
kitendesa  abakkiriza  mu  Kulaane  entakera  nti:  “. .  .abo  abakkiriza  mu  ghayb”. 
Ekirala  ku  nsonga  eyo  kye  kybkuba  nga  amagezi  gbmuntu  tegasobola  kute- 
geera  kweyoleka  kwa  kufaanana  kwa  Owoobuyinza,  ekintu  ekiragibwa  mu 
kuzirika  kwa  Musa  (emirembe  gibeere  ku  ye).  Nblw’ekyo  teri  kweyoleka  kwa 
Katonda  mu  nsi  yaffe  eno,  olw’okubulemu  bw’amajinni  n’abantu  okugumira 
ekitangaala  kye. 

jl  ^j^ji  “N’abeera  mu  bbanga  ly’obusaale  obubiri  oba 

n’obutawera. . .”  (an  Najmu,  9):  ku  lunaku  Iwa  miraaj,  Nnabbi  Ow’emikisa  yag- 
gyibwa  mu  Sidratul  Muntaha,  Omuti  (Lote  Tree),  awatali  kitonde  kyonna  eky- 
ali  kiyisizzaawo,  wadde  Jihuliiru  (emirembe  gibeere  ku  ye).  Ekyazuuka  kwah 
kwegatta,  okwo  awatali  muntu  yenna  akumanyi  bwe  kwabeera  wadde  aliku- 
manya  era  nga  kwasigala  nga  kwa  kyama  ffe  okukutegeera,  nga  kwayogerwako 
bwogerwa  nga  “ebbanga  ery’obusaale  obubiri  oba  obutawera. . .” 

Bino  ebigambo  byogerwa  okusembeza  amagezi  gaffe  bye  gasobola  okuteg- 
eera,  mu  kulaga  ekifaananyi  ky’okulabikirwa  okw’emirundi  ebiri  okwa  Musa 
(emirembe  gibeere  ku  ye)  n’okwa  Muhammadi  Mustafa  (okusaasira  kwa  Allah 
n’emirembe  bibeere  ku  ye). 

Musa  (emirembe  gibeere  ku  ye)  yali  atuusizza  amateeka  agamu. 
Dawuda  (emirembe  gibeere  ku  ye)  yali  wa  kitalo  mu  kusaba  ne  zab- 
buli  Allah  Oweekitiibwa  bye  yamuyigiriza.  Yisa  (emirembe  gibeere 
ku  ye)  yatumibwa  ng’ekybkulabirako  mu  kweyisa  obulungi  n’okutya. 
Muhammadi  Mustafa  (okusaasira  kwa  Allah  n’emirembe  bibeere  ku 
ye)  ye  byonna  yajja  nabyo.  Nga  bw’alangirira  amateeka,  mu  kiseera 
kye  kimu  yasomesa  okusengejja  omwoyo  n’okusaba  Owoobuyinza 
n’omutima  omutukuvu.  Empisa  ez’ekika  ekya  waggulu  ze  yasomesa, 
yali  kyakulabirako  ekisembayo  obulungi  obulamu  bwe  bwonna. 
Yawa  amagezi  obutakwenyakwenyezebwa  na  biwubisa  bya  nsi  eno. 
Okukyogera  mu  lulimi  olwangu,  yakunngaanya  byonna  abrkwa- 
ta  ku  ddembe  n’obuvunaanyizibwa  ebya  bannabbi  abaamusooka. 
Ekitiibwa  ky’olulyo  Iwe  n’empisa,  obulungi  n’okutuukirira  byonna 
byekunngaanyiza  mu  ye. 

Awatali  kubuusabuusa,  emyaka  gye  amakumi  ana  egy’obu- 
lamu  bwe  ye  yali  entandikwa  ey’amaanyi  ey’okukyuka  kw’ebyafaayo 
by’omuntu.  Yamala  emyaka  amakumi  ana  mu  bantu  abatamanyi, 
mu  kiseera  ekyo  obutuukirivu  bwonna  bwe  yafuna  oluvannyuma 
bwasigala  nga  kyama  eri  abantu  bonna.  Mu  kiseera  ekyo  yali 
tamanyiddwa  ng’omuntu  ayinza  okukulembera  eggwanga.  Bitono 
ebyali  bimanyiddwa  ku  busobozi  bwe  obw’okusengeka  ebigambo. 
Okugamba  nti  yali  wa  kubeera  muduumizi  ow’amaanyi  ekyo  kyali 
wala;  naye  kitono  ekyali  kimumanyiddwaako  ng’omuserikale  owa 
bulijjo. 

Nga  tannaweza  myaka  egyo,  waali  tewali  yali  awuliddeko 
ng’ayogera  ku  byafaayo  bya  bantu  ne  bannabbi  ab’ebiseera  ebyayi- 
ta,  wadde  okwogera  ku  Jjana  oba  Omuliro.  Ekyali  kyamwatiikiri- 
rako  kye  ky’okuwangaala  nga  wa  mpisa  nnungi  n’okwagala  oku- 
beera  yekka,  akaseera  ako  we  yaddira  okuva  mu  Mpuku  ye  Hira  gye 
yaweebwa  obuvunaanyizibwa  Obutukuvu  kye  kyali  ekiseera  ekikulu 
mu  kukyuka  kw’ebintu. 

Obubaka  Bwennyini  N’engeri  Gye  Bweyolekamu 

Wahy,  oba  Obubaka,  kirina  amakulu  mangi;  akabonero 
ak’amangu,  ebiwandiike,  ebbaluwa,  okuwa  obubaka  n’okwogera 
okw’ekyama,  n’ebirala  bingi.  Mu  bwennyini  bwakyo,  ekigambo  wahy 
kitegeeza  ebyo  Allah  Oweekitiibwa  bye  yategeeza  Bannabbi  be  ekyo 
kyonna  ky’ayagala,  mu  ngeri  yonna  gy’aba  asiimye,  nga  bwe  kiram- 
bikibwa  mu  Kulaane  nti: 


f-ljj  jl  Ll>-J  4A)I  4,<^5sj  oI  jLS"  Laj 

“Tekyaweebwa  muntu  yenna  AUah  okwogera  naye  okuggyako 
nga  Bubaka  oba  emabega  wa  kisiikiriza  oba  n’atuma  omubaka 
amubuulire  ekyo  ky’ayagala  n’okukkiriza  kwe.  Mazima  ddala  Ye  ye 
Waawaggulu  Omugezi.”  (as  Shuura,  42  :  51) 


Ayisa  (Allah  amusiime)  anyumya  nti,  Nnabbi  Ow’emikisa  (oku- 
saasira  kwa  Allah  n’emirembe  bibeere  ku  ye)  lumu  baamubuuza 
engeri  gye  yafunangamu  Obubaka,  kwe  kuddamu  bw’atyi: 


“Ebiseera  ebimu  bujja  ng’eddoboozi  ly’ekide,  era  ng’eyo  y’em- 
beera  esinga  okubeera  enzito  gye  ndi  ey’okufunamu  Obubaka.  Bwe 
mmala  okutegeera  n’okukwata  ku  mwoyo  ebyo  Allah  by’aba  alan- 
giridde,  Malayika  endeka.  Ebiseera  ebirala  Malayika  erabikira  mu 
kifaananyi  kya  muntu.  Eyogera  gye  ndi  era  amangu  ago  ne  njiga 
by’enngamba.”  (Bukhari,  Bad’ul  Wahy,  1-2;  Muslim,  Fadhwail,  87) 


Okuva  ku  bigambo  ebingi  abamanyi  bye  boogera,  Abasiraamu 
baggyamu  bino  wammanga: 


1.  Obubaka  ebiseera  ebimu  bwajjanga  mu  ngeri  y’ebirooto  mu 
tulo,  oluvannyuma  omuntu  by’aloose  ne  bituukirira  nga  bw’abiroose. 

2.  Ebigambo  ebybbubaka  ebiseera  ebimu  byateekebwanga  mu 
mutima  gwa  Omubaka  wa  Allah  (okusaasira  kwa  Allah  n’emirembe 
bibeere  ku  ye),  awatali  Malayika  kulabika. 

3 .  Nga  bwe  kyali  mu  hadiisi  ya  Jibuliiru, '  Malayika  w’Obubaka 
yayinzanga  okwessa  mu  kifaananyi  ky’omuntu  n’awaayo  Obubaka. 

Abdalla  ibn  Abaasi  (AUah  amusiime)  ekyafaayo  ky’anyumya 
wammanga  kiwa  ekifaananyi  ekirungi  eky’obubaka  obuli  waggulu: 

“Nnali  nninaanye  Omubaka  wa  Allah  (okusaasira  kwa  Allah 
n’emirembe  bibeere  ku  ye)  nga  ndi  ne  taata  wange  Abaasi.  Ku  bbali 
wa  Omubaka  wa  Allah  (okusaasira  kwa  Allah  n’emirembe  bibeere 
ku  ye)  waaliwo  omusajja  omulala  era  nga  baali  boogera  mpola  nnyo, 
era  nga  kino  kye  kyagaana  Omubaka  wa  AUah  (okusaasira  kwa 
Allah  n’emirembe  bibeere  ku  ye)  okussa  ebirowoozo  ku  taata  wange. 
Bwe  twavaayo,  taata  yambuuza  nti: 

‘Walabye  engeri  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  gy’atantaddeko  birowoozo;  tewamulabye?’ 

Naddamu  nti:  ‘Yee  taata.  Naye  yabadde  ayogera  n’omusajja 
omulala  eyabadde  amuliraanye.’ 

Olwo  ne  twanguwa  okuddayo  ewa  Omubaka  wa  Allah  (okusaasira 
kwa  AUah  n’emirembe  bibeere  ku  ye).  Taata  kwe  kumugamba  bw’atyi: 

‘Mubaka  wa  AUah,  nnagambye  Abdalla  bino  na  bino  naye 
n’anngamba  nti  wabadde  olina  omuntu  gw’oyogera  naye  eyakubad- 
de  ku  mabbali.  Ddala  waabaddewo  omuntu  ku  mabbali  go?’ 

116  Olunaku  lumu  Nnabbi  Ow’emikisa  yali  mu  muzikiti,  Jibuliiru  -  aleyihissalaam 
-  yajja  gy’ali  ng’ali  mu  kifaananyi  ky’omusajja  n’amubuuza  ebibuuzo 
ebikwata  ku  imaan,  Islaam,  ihsaan  n’ohuhonero  hw’Olunaku  Iw’Okulamula, 
n’ekigendererwa  eky’okuyamba  Basswahaba  okuyiga  eddiini  yaabwe.  Hadiisi 
ennyonnyola  ekyafaayo  kino  oluvannyuma  yayatiikirira  nnyo  nga  Hadiisi  ya 
Jibuliiru.  (Laba:  Bukhari,  Imaan,  37;  Muslim,  Imaan,  1,  5) 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kumbuuza  nti:  Abdalla,  omuntu  gwe  nnabadde  naye 
wamulabye?’ 

Nnamuddamu  nti:  ‘Yee’ 

‘Awo  Nnabbi  (okusaasira  kwa  Allah  n’emirembe  bibeere  ku  ye) 
kwe  kugamba  nti:  ‘Oyo  yabadde  Jibuliiru  era  ye  nsonga  Iwaki  saa- 
bafuddeko’”  (Ahmada,  I,  293  -  294;  Haythami,  IX,  276) 

4.  Obubaka  ebiseera  bingi  bwaggyiranga  mu  ngeri  ya  kukola 
ddoboozi  erivuga  ng’ekyuma  kye  bakubyeko  (ekide)  mu  ngeri  etiisa 
ennyo.  Ekyo  bwe  kyaggwanga  Omubaka  Ow’emikisa  (okusaasira 
kwa  Allah  n’emirembe  bibeere  ku  ye)  yabeeranga  akutte  buli  kigam- 
bo  Malayika  kye  yabanga  amubuulidde. 

5.  Emirundi  ebiri,  Jibuliiru  (emirembe  gibeere  ku  ye)  yaleeta 
Obubaka  mu  kifaananyi  kye  eky’obwamaJayika.  Olwasooka  kye 
kiseera  ekyaddirira  okwesibamu  kw’obubaka,  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  bwe  yali  akka 
okuva  mu  Mpuku  y’e  Hira,  ate  ogw’okubiri  kyali  Kiro  kya  Miraaje, 
bwe  yali  ku  Muti  gwa  Lote,  Sidrat’ul  Muntaha. 

6.  Obubaka,  bw’ayinzanga  okuweebwa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  obutereevu,  ng’eki- 
tundu  ku  kukkiriza  kwa  Katonda  n’okusaasira  awatali  kuyita  mu 
Jibuliiru,  nga  bwe  kyali  mu  Miraaj. 

7.  Obubaka  era  bw’ayinzanga  okuyitira  mu  Jibuliiru  okuwa 
Omubaka  wa  AUah  (okusaasira  kwa  AUah  n’emirembe  bibeere  ku 
ye)  Obubaka  ng’ali  mu  tulo.  Abataputa  KuJaane  abamu  balina  enda- 
ba  egamba  nti  eyo  y’engeri  Suula  Kawuthara  gye  yakkamu. 

Basswahaba  abamu  boogera  ku  ngeri  Nnabbi  Ow’emikisa 
(okusaasira  kwa  Aliah  n’emirembe  bibeere  ku  ye)  gye  yazitowere- 

- 

rwanga  n’abeera  mu  mbeera  y’okutabulwa  mu  kiseera  Obubaka  we 
bwabeereranga  nga  bukka.  Yazibirizanga  n’omutwe  n’agukoteka. 
Ne  Basswahaba  abaabeerangawo  nga  nabo  bakoteka  emitwe,  nga 
tebayinza  kwetantala  kutunula  waggulu  yadde  okubbirira  amaaso 
ne  batunuulira  Omubaka  wa  Allah  Ow’ekitiibwa  (okusaasira  kwa 
Allah  n’emirembe  bibeere  ku  ye),  okutuusa  obubaka  Iwe  bwakomek- 
kerezebwanga  okukka. 

Ebiseera  ebimu  eddoboozi  eryefaanaanyirizaako  eriva  mu 
njuki  ezunga  lyawulirwanga  okumpi  ne  mu  maaso  ge  ng’obubaka 
bujja.  Mu  biseera  ebyo,  Omubaka  Ow’emikisa  (okusaasira  kwa  Allah 
n’emirembe  bibeere  ku  ye)  yassizanga  kumu  kumu,  n’entuuyo  ne 
zitonnya  okuva  mu  kyenyi  kye  obudde  ne  bwe  bwabanganga  bwe 
busingayo  okunnyogoga.”^ 

Zayidi  ibn  Thabit  (Allah  amusiime),"®  omu  ku  bawandiisi 
b’Obubaka,  yagamba  nti  amaanyi  g’embeera  gaasinziiranga  ku  buzi- 
to  bw’obubaka  obwabeerangamu.  Obubaka  bwe  bwabeeranga  nga 
bukwata  ku  kulagaanyisa  kwa  Katonda  oba  okuzzaamu  amaanyi, 
Jibuliiru  (emirembe  gibeere  ku  ye)  yalabikiranga  mu  kifaananyi  kya 


117  Bukhari,  Bad’ul  Wahy,  1/2,  Umra  10;  Muslim,  Fadhwail  87,  Huduud  13; 
Tirmidhi,  Tafsiir  23  /  3173;  Ahmada,  V,  327. 

118  Zayidi  ibn  Thabit  (Allah  amusiime)  yali  omu  ku  bawandiisi  ba  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye).  Mu  kiseera 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku  ye)  we 
yasengukira  okugenda  e  Madiina,  Zayidi  yali  mulekwa  ng’aweza  emyaka 
kkumi  na  gumu  egy’obukulu.  Mu  buto  bwe  yali  yaakakwata  ssuula  kkumi  na 
musanvu  eza  Kulaane.  Omubaka  wa  Allah  (okusaasira  kwa  AUah  n’emirembe 
bibeere  ku  ye)  yamuwa  amagezi  ayige  Olussyrian  n’Olu  Hebrew,  ennimi  zombi 
ze  yakugukamu  mu  bbanga  lya  nnaku  amakumi  ana  gokka,  era  olwo  n’atandika 
okukola  ku  mabaluwa  ga  Nnabbi  (okusaasira  kwa  Allah  n’emirembe  bibeere 
ku  ye)  wakati  we  ne  ba  Assyrian  ne  Abayawudi.  Naye  omulimo  gwe  yakola 
ogwali  gusinga  obunene  gwali  gwa  kukunngaanya  Kulaane  ne  Basswahaba 
banne  abalala  babiri.  Yaflira  mu  Madiina  mu  mwaka  gwa  45  ogwa  Hijira, 
ng’ayogedde  hadiisi  kyenda  mu  bbiri  (92). 

- 

muntu,  embeera  etaateekanga  Mubaka  wa  Allah  (okusaasira  kwa 
Allah  n’emirembe  bibeere  ku  ye)  mu  buzibu  buyitiridde.  So  nga  bwe 
bwabanga  buli  ku  kulabula  na  kutiisa  bibonerezo,  olwo  Obubaka 
bwaggyiranga  mu  ddoboozi  erisinga  okutiisa  ery’okuvuga  ng’ekide. 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  bwe  yabanga  avuga  nngamiya  ekiseera  Obubaka  we  bwa- 
tuukiranga  amagulu  g’enngamiya  gaayinzanga  okweweta  olw’obuzito 
bw’Obubaka  ekyaviirangako  enngamiya  okufukamira.  Ayah  ey’oku- 
satu  eya  Suula  Maa-ida  eya  5  ng’ekka  amagulu  g’enngamiya  ya  Nnabbi 
gaalinga  agagenda  okumenyeka,  ekyaviirako  Omubaka  wa  Allah 
(okusaasira  kwa  Allah  n’emirembe  bibeere  ku  ye)  okugivaako.*^^ 

Zayidi  ibn  Thabit  (okusaasira  kwa  Allah  n’emirembe  bibeere  ku 
ye)  anyumya  bw’atyi: 

“Nnali  ntudde  wansi  okuliraana  Omubaka  wa  Allah  (okusaasi- 
ra  kwa  Allah  n’emirembe  bibeere  ku  ye)  ng’amaviivi  ge  gali  ku  gange. 
Mu  kiseera  ekyo  kyennyini  yatandika  okufuna  Obubaka.  Nagenda 
okuwulira  nga  walinga  ku  nsi  awatali  kintu  kizitowa  kusinga  maviivi 
ge.  Nnalowooza  nti  waali  wabulayo  akaseera  katono  nnyo  amaviivi 
gange  gasensebuke.”  (Ahmada,  v,  190  -  i9i) 

Abatali  Basiraamu  abamu  abawandiika  ku  Busiraamu,  olw’oku- 
gezaako  okuwakanya  Obusiraamu,  bawoza  nti  tewaali  kintu  kyon- 
na  wabula  Nnabbi  (okusaasira  kwa  Allah  n’emirembe  bibeere  ku 
ye)  yawuliranga  munda  kinyegenyege  nga  kiva  ku  kulowoolereza 
okw’amaanyi  n’ensirika  ze  yabeerangamu.  Naye  ebyo  bye  booge- 
ra  byolesa  obutamanya  bwe  balina  obwetondese  eyo  munda  mu 
mitima  gyabwe,  obunafu  bwabwe  obw’okusalawo,  n’obunnyikivu 
bw’obulabe  bwe  balina. 


119  Ahmada,  II,  176;  VI,  445;  Ibn  Sa’adi,  I,  197;  Twabari,  Tafsiir,  VI,  106. 

Okutya  Omubaka  wa  AUah  (okusaasira  kwa  AUah  n’emirem- 
be  bibeere  ku  ye)  kwe  yafuna  ng’alabye  Malayika  omulundi  gwe 
ogwasookera  ddala  mu  kiseera  ky’okufuna  Obubaka  ekyasookera 
ddala,  kijungulula  mu  bulambulukufu  endowooza  egamba  nti  byaU 
birowoozo  ebitaali  bya  ddala  ebyaU  mu  nda  mu  yed^”  Okufuna  kwa 
Nnabbi  (okusaasira  kwa  Allah  n’emirembe  bibeere  ku  ye)  Obubaka 
kwalinga  kufuna  kintu  kiva  bweru,  nga  tekirina  wonna  we  krkwataga- 
nira  na  mbeera  ye  ey’omunda.  Okuba  nga  Jibuliiru  (emirembe  gibeere 
ku  ye)  yawambagatira  Omubaka  wa  AUah  (okusaasira  kwa  AUah 
n’emirembe  bibeere  ku  ye)  emirundi  esatu,  nga  buli  mulundi  amula- 
gira  “okusoma”  nga  tannamuta,  kikakasa  nti  ensibuko  y’Obubaka  si  ya 
munda,  wabula  yali  ya  wabweru,  nga  buva  wa  AUah  Oweekitiibwa. 

Okwo  kw’ogatta  okwesibamu  kw’Obubaka,  okujungulula  ne 
ssekujungulula  byonna  ebigambibwa  nti  Obubaka  yali  mbeera  ya 
munda  Nnabbi  (okusaasira  kwa  Allah  n’emirembe  bibeere  ku  ye) 
gye  yabeerangamu  ey’okulowoolereza  ennyo.  Okwesiba  kw’Obu- 
baka  okwajja  nga  sikwetegekere  n’obwetaavu  Omubaka  wa  Allah 
(okusaasira  kwa  AUah  n’emirembe  bibeere  ku  ye)  bwe  yafuna  eri 
okuddamu  okufuna  Obubaka,  biraga  nti  bwali  buva  wabweru  era 
nga  Nnabbi  Ow’ekitiibwa  teyabulinaamu  mukono. 

Kuno  gattako  nti  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yali  tamanyi  nti  yali  agenda  kufuna 
Bubaka,  ng’era  kino  bwe  kiragibwa  mu  ayah  eno  wammanga: 


120  Ekigambo  kye  bakozesa  wano  “hallucination”  kiva  mu  Lufaransa,  nga  kitegeeza 
embeera  omuntu  gy’abaamu  ne  gy’awuliramu  munda  olwo  n’alyoka  atandika 
okulaba  ebintu  ebitaliiyo. 

“Era  wali  tosuubira  nti  Ekitabo  kijja  kukussibwako  okuggyako 
okusaasira  okuva  eri  Katonda  wo,  nblw’ekyo  tobeera  muyambi  eri 
abatakkiriza.”  (al  Qaswasw,  28  :  86) 

Omuntu  yeetaaga  kutunula  butunuzi  ku  njawulo  mu  lulimi  ne 
mu  nsengeka  y’ebigambo  wakati  wa  Kulaane  ne  Hadiisi  okumatira 
ensibuko  ya  Kulaane. 

Waliwo  n’ebiseera  ebyatuuka  Nnabbi  Ow’emikisa  (okusaasira  kwa 
AUah  n’emirembe  bibeere  ku  ye)  we  yayagaliranga  okufuna  eky’okud- 
damu  ekya  mangu  nga  kiva  mu  Bubaka  obutangaaza;  nga  bwe  gwaU 
mu  bya  ifk  oba  Okutemerera,  n’ebibuuzo  ebingi  Abayisirayiri  bye 
baabuuzanga  entakera.  N’okukeerewa  obukeereyi  okutono  okutuusa 
ekiragiro  kya  Katonda  kyatusanga  Nnabbi  Ow’emikisa  ku  kunenye- 
zebwa  Okutukuvu.  Bino  byonna  biraga  nga  okugamba  nti  Kulaane 
yali  eva  ku  kulowoolereza  kwa  Nnabbi  Ow’ekitiibwa  (okusaasira  kwa 
AUah  n’emirembe  bibeere  ku  ye)  nga  bwe  kiri  eky’obutaUimu. 

Tuyinza  okunokolayo  ekyafaayo  kimu  ekya  Ummu  Maktuum 
(Allah  amusiime).  Nnabbi  SAAW)  bwe  yali  ayogera  n’abataka 
Abakulayishi,  Abdalla  ibn  Maktuum,  Swahaba  eyali  muzibe,  naye 
nga  yali  yayingira  dda  Obusiraamu,  kwe  kujja  eri  Omubaka  (oku- 
saasira  kwa  Allah  n’emirembe  bibeere  ku  ye)  ng’alina  by’ayagala 
amusomese  mu  bintu  ebyali  biva  eri  Allah  Owoobuyinza.  Wabula 
olw’okuba  nga  Omubaka  wa  Allah  yali  akyayogera  n’abanene  ba 
Abakulayishi  teyamufaako  bulungi,  n’atuuka  n’okwekaanyamu 
olw’engeri  Ibn  Maktuum  gye  yayagala  okuyigamu,  ekyamutuusa 
Allah  Oweekitiibwa  okumugugumbula  nti: 

“Naye  oyo  eyeefuula  atalina  kye  yeetaaga  gybli  oyo  ggwe 
gwbfaako;  kikukwatako  ki  singa  teyeetukuza.  Naye  oyo  ajja  gybli 
ng’ayanguwa  era  ng’ali  mu  kutya  ate  oyo  gw’otafaako!  Nedda! 
Mazima  yo  (Kulaane)  kya  kujjukiza  oyo  aba  ayagala  agifeeko.” 
(Abasa,  80  :  5  -  12) 

Ebiseera  ebyaddirira  okukka  kw’Obubaka  obwo,  Omubaka  wa 
Allah  (okusaasira  kwa  Allah  n’emirembe  bibeere  ku  ye)  buli  Iwe 
yafunanga  akakisa  ng’ayogera  ne  Ibn  Maktuum  ng’ayogera  naye  ebi- 
gambo  ebirungi.  Bwe  yamulabanga  ng’atera  okugamba  nti: 

“Nkulamusizza  Ibn  Maktuum,  omuntu  Katonda  wange  gwe 
yannenyeza!”  (Waahidi,  olup.  471) 

Nnabbi  Ow’emikisa  (okusaasira  kwa  AUah  n’emirembe  bibeere 
ku  ye)  ebiseera  ebimu  yayinzanga  okufuna  Ebiragiro  Ebitukuvu  mu 
ngeri  etali  nnambulukufu  (mu/maZ)'^*  ng’era  yali  tagenda  kubifunira 
ntaputa  ntuufu  okutuusa  nga  Katonda  Owoobuyinza  amaze  okubi- 
rambulula.  Mu  bino,  okugeza,  mwe  muli  ayah  eno  wammanga: 


“Bya  Allah  byonna  ebiri  mu  ggulu  zonna  n’ensi;  era  bwe  muba 
nga  mwolesezza  ekyo  ekiri  mu  myoyo  gyammwe  oba  nga  mukikwe- 
se  Allah  akibabalako. . .”  (al  Baqara,  2  :  284) 

Basswahaba  olwawulira  Obubaka  buno,  olw’okutya  nti  baali 
baakuvunaanibwa  n’ebintu  bye  bandirowoozezzaako  obulowooza 
mu  mitima  gyabwe,  baabuuza  nti: 


121  Mujmal  bye  bigambo  ebirina  amakulu  agabuna,  nga  bwe  biba  tebinnyonnyod- 
dwa  bisigala  nga  tebitegeerekeka. 

“Omubaka  wa  Allah,  butya  ekyo  bwe  tunaasobola  okukiyitako? 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  kwe  kubagamba  nti: 

“Kati  ki  ki?  Mugezaako  okugamba  nti,  ‘tuwulidde  naye  ne 
tugyema’  ng’abantu  b’Ekitabo  abaabasooka?  Kiba  kirungi  mugambe 
nti  ‘tuwulidde  era  ne  tugonda. . .  tukusaba,  Katonda  waffe,  okutuso- 
nyiwa,  era  gy’oli  gye  tugenda  okudda!”’  (Muslim,  Imaan,  200;  Ahmada,  l, 
233;  Waahidi,  olup.  97) 

Olw’amakulu  agali  mu  Bubaka  obwo  okubeera  nga  gaali  gazin- 
giramu  ebintu  bingi,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  teyatangaaza  kye  yali  etegeeza  wabula 
Basswahaba  yabakuutira  kusigala  nga  bakuuma  obukkiriza  bwabwe 
mu  Allah  Oweekitiibwa.  Wabula  ekiseera  kyayitawo  kitono  oluvan- 
nyuma  ayah  endala  n’ekka  ng’ennyonnyola  ayah  eyasooka: 

“Allah  tawaliriza  mwoyo  gwonna  okuggyako  kye  gusobola; 
gufuna  (empeera  ze)  ekyo  kye  guba  gukoze  era  ne  gufuna  obubi 
bw’ekyo  kye  guba  gusobezza:  Katonda  waffe!  Tukusaba  oleme  kutu- 
vunaana  bwe  tuba  twerabidde  oba  nga  tusobezza!  Katonda  waffe! 
Tukusaba  oleme  kututeekako  buzito  nga  bwe  wabuteeka  kw’abo 

abaatusookawo.  Katonda  waffe!  Tukusaba  oleme  kututikka  ekyo  kye 
tutasobola;  kkiriza  okwenenya  kwaffe,  otusonyiwe  era  otusaasire! 
Ggwe  mukuumi  waffe,  tutaase  ku  abo  abatakkiriza.”  (al  Baqara,  2 : 286) 

Ayah  eyo  yayamba  Basswahaba  abaakitegeera  nti  kati  baali 
tebavunaanwa  bintu  bye  baali  balowoozaako  obulowooza  ekintu  kye 
baali  batayinza  kwebeera. 

Olwa  Omubaka  wa  Allah  Ow’ekitiibwa  (okusaasira  kwa  Allah 
n’emirembe  bibeere  ku  ye)  okuba  nga  teyalambulula  bubaka  obwali 
tebulambuluddwa,  ate  ng’ekyo  kyali  kitera  okuzuuka,  mu  kiseera 
kye  kimu  kiwa  obujulizi  obwenkukunala  obulala  nti  ensibuko  ya 
Kulaane  Ntukuvu.  Singa  ekyo  tekyali  bwe  kityo,  olwo  obubaka 
obulala  obunnyonnyola  obuli  mu  ayah  eyasooka  tebwandibadde 
na  makulu,  era  okunnyonnyola  kwa  Nnabbi  kwandibadde  kumala. 
Okubulawo  kw’embeera  eyo  kulaga  Kulaane  Entukuvu  okubeera 
ekyamagero. 

Ekintu  ekirala  ekiraga  ensibuko  Entukuvu  eya  Kulaane  kwe 
kuba  ng’ereeta  amawulire  agakwata  ku  bintu  ebitamanyiddwa, 
ghayb. 

Mu  ngeri  y’emu  Kulaane  era  ereeta  ebintu  ebyaliwo  mu  byafaayo 
nga  bwe  byali.  Tewali  kitongole  kya  bya  kuyiga,  wadde  omuntu  eyali 
omuyivu  eyaliwo  mu  Makka  mu  kyasa  eky’omusanvu,  nga  yalina 
obukugu  mu  byafaayo,  eyali  alina  okumanya  okuwanvu  eyaggyayo 
ebyafaayo  ebyo.  Kye  baasobolanga  okwenyumirizaamu  kye  baali 
basobola  okuyita  ebyafaayo  tekyasukkanga  nfumo  za  Abaperuusi 
entonotono  abasuubuzi  abaavanga  e  Peruusiya  mu  biseera  eby’en- 
jawulo  ze  baabanyumizanga,  so  ng’ate  zaabeeranga  zijjudde  okukoo- 
nagana.  Naye  Kulaane  tekoma  ku  kuwa  kifaananyi  ky’ebyafaayo  ebiri 
awamu  obulungi  era  nga  bikwatagana  naye  nga  ne  by’eyogera  teri 
muntu  asobola  kubyogera  mu  ngeri  gy’ebyogeramu  ne  bw’abeera 
mugezi  oba  omuyiiya  atya. 

Okwo  kwbyongera  ekybkuba  nti  omuntu  omugezi  alina  okuyi- 
mirira  ne  yeebuuza  nti:  Omusajja  ataasoma,  nga  yakulira  mu  bantu 
batamanyi,  yali  ddala  asobola  okubeera  ensibuko  y’amakulu  ag’en- 
jawulo  aga  Kulaane  agatasangikasangika,  okuggyako  nga  yali  agafu- 
na  kuva  ku  nsibuko  Ntukuvu?  Ekyo  tekisoboka. 

Era  kino  kiraga  nti  ebyo  byonna  Omubaka  wa  AUah  (okusaasi- 
ra  kwa  Allah  n’emirembe  bibeere  ku  ye)  bye  yaleeta  ensibuko  yaabyo 
bwali  Bubaka  obwava  eri  Katonda. 

Kulaane  Entukuvu  yayogera  ku  bintu  ebyali  bijja  okugwawo 
mu  biseera  eby’omu  maaso,  era  ekiseera  kya  byo  bwe  kyatuuka  ne 
bizuuka  nga  bwe  yali  yabyogera.  Kulaane  ebiseera  byonna  y’ekulem- 
bera  olwo  Sayansi  n’agoberera  nga  Kulaane  bw’eba  egambye. 

AwataU  kuwannaanya,  ekyafaayo  kino  wammanga  Kulaane  ky’eyoge- 
ra  kiwa  eky’okulabirako  kimu  bwe  kityi  ku  by’okulabirako  ebiwerera  ddala. 

Falaawo  (Pharaoh)  eyali  agenda  okuzikirira  mu  mayengo 
agakuba  mu  Nnyanja  Emmyufu  (Red  Sea)  bwe  yayagala  okukwata 
omuguwa  gw’obukkiriza  nga  kyokka  kye  yali  asigazizza  okumu- 
taasa,  Allah  Owoobuyinza  yamugamba  bw’atyi: 


“Kati  (okkiriza)  ng’ebiseera  (byonna)  ebiyise  wagyema  era 
n’obeera  mu  bantu  aboonoonyi?”  (Yunus,  lO:  9i),  awo  ng’agaana  okuk- 
kiriza  Falaawo  kwe  yali  agezaako  okukola  ng’alaba  ayolekera  oku- 
saanawo,  oluvannyuma  n’ayongerako  nti: 

“Olwaleero  tugenda  kuggyayo  omulambo  gwo  obeere  akabo- 
nero  eri  abo  abalijja  oluvannyuma  Iwo  era  ddala  abantu  abasinga 
obungi  ku  bubonero  bwaffe  tebafaayo.”  (Yunus,  lo :  92) 

Zamakhshari  ayah  eno  aginnyonnyola  bw’atyi: 

“Omulambo  gwo  oguli  obwereere  tujja  kugukasuka  ku  luba- 
lama  Iw’ennyanja  tugukuume  gwonna  nga  bwe  guli  tuguziyize  oku- 
vunda  n’okusaanawo  nga  kino  kya  kuyiga  eri  abo  abajja  okujja  olu- 
vannyuma  Iwo  ebyasa  n’ebyasa.”  (Zamakhsahri,  iii.  24) 

Ebyakavumbulwa  mu  biseera  ebitali  byewala  nnyo  biraga  nti 
omulambo  gwa  Falaawo  gwagoba  ku  lubalama  Iw’ennyanja,  nga 
guli  mu  mbeera  ya  kuvunnama  era  ng’eno  ye  mbeera  Falaawo 
gye  yalimu  nga  tannaba  kufa.  Olw’entiisa  y’ebintu  ebyamulagibwa 
ng’agenda  okufa,  yayagala  okwewaayo  eri  obukkiriza,  naye  okuva 
ekikolwa  kino  Iwe  yakikola  olw’okutya,  tekyakkirizibwa.  Olw’ekyo, 
emyaka  kumpi  enkumi  ssatu  egyagoberera  entiisa  eno,  n’okubeera 
nga  yasimattuka  n’atavunda,  omulambo  gwe  gwalabika,  era  nga 
kwali  kulabula.  Omulambo  gulagibwa  mu  Tterekero  ly’Ebungereza 
ery’Ebyedda  (British  Museum)  ne  we  twogerera  kati.  Kino  kimu  ku 
byamagero  ebiwera  ebiri  mu  Kulaane  ekigenda  okuwangaala  oku- 
tuusa  Essaawa  Envannyuma. 

Naye,  ng’ekigendererwa  kya  Kulaane  ekikulu  bwe  kiri  okutuusa 
tawuhiidi  ku  bantu  ng’omwo  mw’eyita  okuyita  abantu  okudda  eri 
obulunngamu,  ebyamagero  bwe  bityo  ebya  sayansi  n’ebyafaayo  ssi 
bye  bikulu  ennyo.  Kiteekwa  okujjukirwa  nti,  mu  kukwatagana  n’eki- 
rangiriro  Ekitukuvu  nti: 

“. ..wadde  kyonna  ekikalu  wadde  ekibisi  okuggyako  nga  kiri 
mu  Kitabo  Ekinnyonnyofu”,  (al  An’am,  6  :  59),  ebikwata  ku  buli  kintu 
kyonna  bikwekeddwa  mu  Kulaane.  Bwe  kityo,  Kulaane  Entukuvu 
y’ennyonnyola  ebintu  byonna  ebiri  mu  nsi  eno,  ng’erimu  ekinyusi 
kya  buli  kintu.  Ebitendo  bya  Kulaane,  ebiggyawo  olw’okubeera  ekya- 
magero,  bijja  kutegeerekeka  bulungi  ng’ebintu  bwe  bigenda  bivaayo 
mu  mbeera  yennyini  ekwatagana  n’okweyongera  mu  kumanya. 

Singa  okumanya  okwo,  okukwekeddwa  mu  nsi  ng’ekitundu  ku 
Kusalawo  kwa  Katonda,  nga  kwali  kufunye  okunnyonnyolwa  ebintu 
ebiri  mu  Kulaane  mu  kifo  ky’okubyogerako  mu  bufunze,  amatere- 
kero  g’ebitabo  tegandifunye  bifo  bimala  kuteekamu  bwaguuga  wa 
Kulaane.  Okwo  kw’ogatta  nti  okuva  abantu  Iwe  batera  okugaana 
ebintu  ebitategeerekeka  bukugu  obuba  buliwo  mu  kiseera  ekyo, 
okukkiririza  mu  Kulaane  tekwandigenderedde  okutuusa  ku  Ssaawa 
Ekomererayo.  Okuwa  eky’okulabirako,  ebintu  bye  tumanyi  kati  ku 
televizoni  by’ekola  nga  byali  byogeddwaako  mu  biseera  ebyo,  abantu 
bandigaanye  okubikkiriza  okutuusa  Iwe  bandisobodde  okubirabi- 
rako  ddala  n’amaaso  gaabwe,  ekyandibafuukidde  ensonga  ey’oku- 
gaana  Kulaane;  era  ng’eyo  ye  nsonga  Iwaki  Kulaane,  wadde  ng’erimu 
buli  kalonda,  naye  ekoma  bintu  kubyogerako  mu  bufunze. 

Buli  kintu  ekyogerwako  mu  Kulaane  kiyamba  okutuuka  ku 
kigendererwa  ekinene  ekya  tawuhiidi,  omulamwa  oguli  emabega 
w’okwogera  akatono  ku  bintu  bya  sayansi.  Ekyamagero  eky’enjawulo 
ekiri  ku  Kulaane  Entukuvu  kwe  kuba  nga  ya  kubeerawo  nga  bw’eri 
mu  biseera  byonna  n’ebifo  byonna  okutuusa  ku  Saawa  envannyuma. 
Buno  bujulizi  obulala  obulaga  obunene  bw’ekyo  ekyassibwa  na  buli 
kiseera  na  buli  kuvumbula.'^^ 

122  Okulaba  ebifaananyi  ebikwata  ku  nsonga  eno,  soma:  Osman  Nuri  TOPBA§, 
Rahmet  Esintileri,  Istanbul  2001,  olup.  184  -  239. 

Bwe  baalemwa  okwannganga  obunene  bwa  Kulaane  Entukuvu 
ne  Nnabbi  Ow’emikisa  (okusaasira  kwa  Allah  n’emirembe  bibeere  ku 
ye),  abawandiisi  abatali  Basiraamu  baasalawo  okuwaayiriza  okuta- 
liimu  nsa  nga  boogera  ku  mbeera  ya  Nnabbi  (okusaasira  kwa  Allah 
n’emirembe  bibeere  ku  ye)  ng’afuna  Obubaka  ng’eyali  ‘eyookugwa 
ensimbu’.'^’  Tuyinza  okwogerako  bino  mu  kuddamu  ensonga  eyo: 

Oluvannyuma  Iw’okugwa  ensimbu,  omuntu  afuna  okukoowa 
n’obulumi  obuleka  omuntu  aba  agudde  ensimbu  ng’ali  mu  bulumi 
obw’amaanyi  era  ng’ali  mu  mbeera  ey’obutali  butereevu  mu  bwongo. 
So  ng’ate  Omubaka  wa  Allah  teyakoma  ku  kya  kubeera  nga  teyafu- 
nanga  kubonaabona  n’obulumi  eby’ekrka  ekyo  naye  era  Obubaka 
bwe  bwasirikangamu  yabulindanga  n’amaddu  era  ng’asanyuka  nnyo 
nga  buzzeemu  okukka. 

Nnabbi  Ow’emikisa  (okusaasira  kwa  AUah  n’emirembe  bibeere 
ku  ye)  embeera  gye  yabeerangamu  ng’afuna  Obubaka  teyagibeeran- 
gamu  ebiseera  byonna,  era  ng’ebiseera  ebisinga  abeera  mu  mbeera 
ze  eza  bulijjo. 


123  Okukyuka  okwalabibwanga  ku  Nnabbi  (okusaasira  kwa  Aiiah  hemirembe 
bibeere  ku  ye)  ng’afuna  Obubaka,  ng’embeera  eyo  twaginnyonnyodde 
wagguiu,  yatuusa  abamu  ku  bawandiisi  abataii  Basiraamu  okuiowooza  ekyo 
ekyabeerangawo  ng’okugwa  ensimbu,  oiwo  ne  baiyoka  bazimbira  okwo  ne 
bateekawo  ebigambo,  ne  batuuka  n’okuyitawo  ne  boogera  ebitajja  munsa  mbu 
Nnabbi  Ow’emikisa  (okusaasira  kwa  Aiiah  n’emirembe  bibeere  ku  ye)  yaii 
mugu  wa  ddaiu.  Baasoboia  n’okusrkiriza  ekibiina  ky’abasawo  mu  Bufaransa 
(the  French  Nationai  Academy  of  Medicine)  okugezaako  okutunuia  mu  buzito 
mu  sayansi  obw’ebintu  bye  baaii  basamwassamwa  nabyo,  nga  basuubira  nti 
byaii  bijja  kukakasa  bye  baaii  bagamba.  Mu  1842,  akakiiko  nga  kaaiiko  ba 
dokita  abaamannya  mi  biseera  ebyo  kaatuuia  okwekenneenya  ebyaii  byogerwa, 
oiuvannyuma  ne  kafuiumya  aiipoota  ng’egaana  byonna  ebyaii  byogerwa 
nga  ebyaii  bitakkirizika  mu  busawo.  Abaagaia  okweyongera  ku  nsonga  eno 
bayinza  okusoma  Rapor,  a  1996  ng’eno  yawuunuiwa  Puiofeesa  Feridun  Nafiz 
Uzluk  okugiggya  mu  Lufaransa  okugizza  mu  Luturuuki. 

Kimanyiddwa  mu  basawo  nti  mu  kiseera  kybkugwa  ensimbu, 
omuntu  aba  takyasobola  kulowooza  era  aba  takyategeera,  ng’asigala 
tamanyi  kigenda  mu  maaso  awo  w’aba  ali  wadde  ebintu  ebimwetoo- 
lodde;  so  nga  mu  kukka  kw’Obubaka  Nnabbi  Ow’ekitiibwa  (oku- 
saasira  kwa  Allah  n’emirembe  bibeere  ku  ye)  yabuuliranga  abantu 
ayah  za  Kulaane  ezaabanga  zisse,  ezirimu  amateeka  amasengeke 
obulungi,  empisa,  okutya,  n’okwogera  ku  byafaayo  mu  ngeri  omuntu 
gy’atayinza  na  kuteebereza. 

Ekirala,  nti  mu  kiseera  ky’okukka  kw’Obubaka  tewaabangawo 
kukankana  okw’amaanyi  okumanyiddwa  nga  kubeerawo  mu  biseera 
by’okugwa  ensimbu. 

Abagudde  ensimbu  batera  okwogera  ebigambo  ebitategeereke- 
ka  olumu  eby’ekisiru  ensimbu.  So  nga  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  teyalabibwako  ng’abeera 
n’empisa  ez’ekika  ekyo;  si  ekyo  kyokka  naye  ebigambo  ebyava  ku  luli- 
mi  Iwe  byali  nga  bye  bisinga  okubeera  ebisengejje  era  eby’amakulu 
okusinga  omuntu  by’ayinza  okulowoozaako. 

Ng’ovudde  kw’ekyo,  mu  busawo  kimanyiddwa  nti  teri  mubiri 
gumu  guyinza  kugumira  mbeera  ya  nsimbu  okwenkana  ekiseera 
ekyali  kyetaagisa  okwogera  ayah  ezitakkira  wamu  ezaawerera  ddala 
kakaaga  akalamba. 

Okuwaayiriza  okw’ekika  ekyo,  okutaliimu  nsa  n’akatono,  kuva 
ku  butasobola  kukkiriza  amazima  agakwata  ku  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye). 

Obwannabbi:  Nubuwwah  Ne  Risaalah 

AUah  Oweekitiibwa  yayagala  okwogera  n’abaddu  be  ng’ayita  mu 
bantu  ab’enjawulo  be  yasitula  okubasussa  ku  balala,  n’abawa  Obubaka; 
ekkubo  Ettukuvu  ery’olubeerera  eryogerwa  mu  Kulaane  nti: 

“N’ababaka  abo  be  twakunyumiza  ebibafaako  olubereberye; 
n’ababaka  abo  be  tutaakunyumiza  bibafaako. . .”  (an  Nisaa-i,  4 : 164) 


j^  (_5^i  *>L,“j  ''ilLs  LL_ujl  j^j 


“Mazima  ddala  nga  tetunnakutuma  twatuma  ababaka  (abalala) 
eri  abantu  baabwe,  ne  babatwalira  Obubonero  Obunnyonnyofu.”  (ar 
Ruum,  30  : 47) 


Mu  byafaayo,  na  buli  kiseera,  okutandika  n’omuntu  eyasooka, 
Allah  Owoobuyinza  yajjanga  atuma  Bannabbi  be,  mu  biti  ekya  nna- 
biyy  ne  rasuul,  ng’abatuma  ng’ekyokusaasira  eri  abantu  bonna. 

Nubuwwah,  oba  Obwannabbi,  mu  nkozesa  y’olulimi  eya  buli- 
jjo,  kitegeeza  bubaka  wakati  wa  Allah  Owoobuyinza  n’abaddu  be 
abategeera  mu  kuteekateeka  obulamu  bwabwe,  wano  ku  nsi  ne  ku 
Lunaku  Iw’enkomerero. 


Rasuul  ye  muntu,  ng’amaze  okufuna  Obubaka,  alagirwa  okutuusa 
ebiba  bimuweereddwa  eri  abantu  abalala.  So  nga  Nnabiyy,  ku  ludda 
olulala,  ye  muntu  afuna  Obubaka  kye  kimu  alagiddwa  okubutuusa  eri 
abalala  oba  nedda.  Nnabiyy  atumwa  okwongera  okutuusa  n’okunyweza 
sharia,  amateeka  ag’eddiini  aga  rasuul  eyatumwa  ng’ono  tannaba  kuwee- 
bwa  Bubaka.  N’olw’ekyo  buli  rasuul  abeera  nabiyy,  so  ng’ate  si  buli  nabiyy 
nti  abeera  rasuul.  Waliwo  hadiisi  nnyingi  eziraga  nti  ebigambo  nabiyy 
ne  rasuul  birina  enkolagana  ebuna:  naye  ebyo  byonna  nga  tubyogedde, 
Kulaane  ebigambo  byombi  ebikozesa  ng’ebitegeeza  ekintu  ekimu. 


Waliwo  ekibuuzo  ekiyinza  okujja  nti  Iwaki  Allah  Owoobuyinza 
abaddu  be  tabagamba  butereevu  ebyo  by’ayagala  bakole  mu  kifo  ky’oku- 
batumira  Bannabbi.  Ekyo  kiyinza  okuddibwamu  mu  ngeri  eno: 

Kikontana  n’ekyama  ky’okugezesebwa  okunene  omuli  ensonga 
ey’okubeerawo  kw’ensi,  Allah  Owoobuyinza  okwanjuluza  Obubaka 
bwe  ng’ayita  mu  kubuwa  abantu  obutereevu.  Obukkiriza  olwo  bwan- 
dibadde  buggwaamu  ekitiibwa  kye  bulina  n’omuwendo  gwabwo, 
okubeera  nga  bukwata  ku  bintu  ebikusike.  Abantu  singa  bafuna 
butereevu  okuva  eri  AUah  ebyo  bye  bateekeddwa  okukola  n’ebibagaa- 
nibwa  okukolebwa,  bandibadde  tebalina  kya  kukola  wabula  okukki- 
riza,  kubanga  bandibadde  bategeera  bulungi  Allah  Oweekitiibwa. 
Singa  abantu  tebaalekerwa  mukisa  okusalawo  eky’okukola,  ssi  nson- 
ga  kirungi  oba  kibi,  kino  kyandifudde  empeera  n’okubonerezebwa 
ebibarindiridde  ebitalina  makulu. 

Ku  ludda  olulala,  abantu  baawukana  nnyo  mu  kutegeera,  amaa- 
nyi  n’obusobozi,  nga  kino  kiva  ku  kubeera  nga  balina  emirimo  gya 
njawulo  egy’okutuukiriza  mu  bulamu.  Singa  abantu  bonna  nga  baali 
balina  ebitone,  wandibaddewo  ebintu  ebyandisigadde  awo  nga  tewali 
muntu  ayagala  kubikola.  Okutuukiriza  emirimo  gyonna  egirabikako 
mu  nsi,  okuviira  ddala  ku  gisinga  okubeera  wansi  okutuuka  ku  gya 
waggulu,  kikakasa  ku  bantu  okubeera  nga  baatondebwa  mu  ngeri 
ez’obusobozi  ez’enjawulo. 

Mu  byafaayo  by’obuntu  bannabbi  be  bakulembeze  ab’amaanyi, 
abasomesa  era  abalunngamya.  Kino  kitegeeza  nti  abantu,  abalina 
okulunngamya  abantu  b’ebitundu  n’okubalaga  ekkubo  eggolokofu  era 
ne  bagumira  okubonaabona  n’ebizibu  ebiyinza  okuva  mu  ebyo,  baba 
balina  okubeera  n’obusobozi  obw’ekika  ekya  waggulu  wamu  n’obu- 
gumiikiriza  bwe  beesigaliza  obutaggwaawo.  Okuggyako  nga  balina 
omukisa  ogw’okubeera  n’ebitendo  ebya  waggulu  n’empisa  ezisukkirid- 
de  olwo  abantu  Iwe  bayinza  okubeegomba,  ne  baba  nga  basobola  oku- 
sikiriza  abantu  abangi  okukyuka  era  Iwe  basobola  okubalunngamya. 

Wadde  ne  mu  bukulembeze  obwa  bulijjo,  omuntu  tayinza 
kufuuka  mukulembeze  awatali  kubeera  na  bitendo  bya  waggulu 

okusinga  abo  abali  wansi  we.  Ne  bw’aba  nga  yeesanze  nga  mukulem- 
beze,  era  tasobola  kutuukiriza  bigendererwa,  kubanga  teri  nsonga 
ndala  okuggyako  nti  abo  abateemala  tebasobola  kubakkiririzaamu 
nga  bakulembeze. 

Eyo  ye  nsonga  Iwaki  Bannabi  babakkiririzaamu  ng’abalina  ebitendo 
eby’enjawulo.  Awamu  n’ekyo  tebasobola  kubeera  bannabi  Iwa  kusalawo 
kwabwe,  nga  bayita  mu  kukozesa  ebitone  bye  balina.  Mu  abo  abalina 
obusobozi,  obwannabi  bweyawulidde  abo  AUah  Owoobuyinza  b’aba 
alonzeemu  n’abaawula  okukola  omulimo  ogwo.  Okukyanguyaamu,  teri 
bwa  nnubuwah  oba  risaalah  obukolererwa:  omuntu  tayinza  kubifuna 
ng’ayita  mu  kulafuubana  kwe.  Wabula  Allah  Oweekitiibwa,  y’alonda 
oyo  yenna  gw’aba  ayagadde  okuva  mu  baddu  be. 

Ayah  kino  ekirangirira  bw’etyi: 


‘Allah  y’asinga  okumanya  oyo  gw’akwasa  obubaka  bwe.”  (al 
An’aam,  6  :  124) 

Okugeerageranya  mu  ngeri  endala,  okulonda  omuntu  owa  bulijjo 
okutwala  mu  maaso  Obubaka  nakyo  tekituukagana  bulungi  na  kwa 
Katonda,  kubanga  si  buli  muntu  nti  alina  obusobozi  obumala  oku- 
tegeera  n’okutuusa  Ekigambo  kya  Katonda  Owoobuyinza.  N’olw’ekyo 
Bannabbi  baalondebwa  okuva  mu  abo  abasinga  okubeera  n’ebisaanyizo, 
era  nga  balondebwa  okwetikka  omugugu  omunene  ogw’obwannabbi, 
olw’obugumiikiriza  bwe  balina  munda  obwo  bwe  baaweebwa. 

Ebitendo  Bya  Bannabbi 

Bannabbi  bonna  balina  ebitendo,  ebiyinza  okuteekululwamu 
nga  swidq,  amaanah,  fatwanah,  ne  tabligh.  Okukkiriza  bannabbi  era 
kuzingiramu  n’okukkiriza  ebitendo  bino. 

Sidq  kiraga  obwesimbu  nbkwogera  amazima  bannabbi  bye  balina 
mu  kutuusa  okusalawo  kwa  Katonda,  bye  yalagira  ne  bye  yagaana,  era 
ne  mu  bigambo  byonna  bye  boogera.  Bulijjo  banywerera  ku  bwesim- 
bu  mu  bigambo  byabwe  ne  mu  bikolwa,  nga  bino  buli  kimu  ye  ndabi- 
rwamu  ya  kinnaakyo.  Tekikkirizika  nti  bayinza  okulimba.  Obwesigwa 
bwabwe  AUah  Owoobuyinza  abwogerako  mu  Kulaane  nti: 


“Era  jjukira  Bulayimu  mu  Kitabo:  yali  muntu  wa  kwogera  nnyo 
mazima  era  nga  Nnabbi.”  (Mariyamu,  19 : 

Mu  kukkaatiriza  ekya  Bannabbi  okwawukana  ne  swidq  (oku- 
limba)  okuba  nga  tekisoboka  wadde  akadakiika  akamu  bwe  kati, 
Allah  Oweekitiibwa  agamba  nti: 


“Nate  singa  Omubaka  yabaako  ne  bye  yagunjaawo  n’abyogera  mu 
linnya  lyaffe,  twandimukutteko  ne  ddyo  waffe,  oluvannyuma  ne  tumu- 
Sikayo  OmuSUWa  gwe  Ogutuuka  ku  mutima. . .”  (al  Haaqqah,  69 : 44  -  46) 

Obwesigwa  bwabwe  bwa  maanyi  nnyo  ekyatuusa  n’abalabe  baa- 
bwe  okukikakasa.  Ka  tunokoleyo  ebifaananyi  ebiwera  ku  nsonga  eno: 

Mu  nnaku  ezaasooka  nga  Omubaka  wa  Allah  (okusaasira  kwa 
Allah  n’emirembe  bibeere  ku  ye)  atandise  okukoowoola  abantu  olwa- 
tu,  ng’ayimiridde  ku  Iwazi  Iw’olusozi  Sswafa,  yagamba  Abakulayishi 
abaaliwo  bw’atyi: 

124  Era  laba:  Mariyam,  19  :  54,  56;  Yusufu,  12  :  46. 

“Abakulayishi...Singa  mba  mbagambye  nti  abalabe  abali  ku 
nfalaasi  bali  mabega  wa  lusozi  olwo  oba  mu  kiwonvu  nga  balindi- 
ridde  okubazinduukiriza  batwale  ebintu  byammwe,  mwandikkirizza 
kye  mbagamba?” 

Nga  tebalowoozezzaamu  namu  wadde  baamuddamu  nti: 

“Awatali  kulonzalonza!  Kubanga  na  guno  gujwa,  tukumanyi  ngbmu- 
sajja  omwesimbu  era  tetukuwulirangako  ngblimba. . .”  (Bukhari,  Tafsiir,  26) 

Ekimu  ku  bibuuzo  Heracleus,  Ssekabaka  we  Byzantine,  bye 
yabuuza  Abu  Sufyaane,  nga  mu  kiseera  ekyo  yali  tannasiramuka, 
asobole  okufuna  ebirala  ebyali  bikwata  ku  Nnabbi  Ow’emikisa  (oku- 
saasira  kwa  Allah  n’emirembe  bibeere  ku  ye)  kyali  nti: 

“Waali  wabaddewo  ekiseera  we  yalemererwako  okutuukiriza 
ekigambo  kye?” 

Wadde  nga  Abu  Sufyaane  mu  kiseera  ekyo  yali  mulabe  wa 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  ow’omutawaana  ennyo  naye  yaddamu  nga  takirumyemu  nti: 

“Nedda  . . .  Buli  kyonna  ky’asuubiza  akituukiriza.”  (Bukhari,  Bad’ul 
Wahyi,  I,  5,  6;  Muslim,  Jihaad,  74) 

Ye  Ubayyi  ibn  Khalaf,  Musinzabibumbe  w’e  Makka,  yali  omu 
ku  balabe  abaali  abazibu  ennyo  eri  Obusiraamu.  Ng’okusenguka 
tekunnabaawo,  yayinzanga  okutiisatiisa  Nnabbi  Ow’emikisa  (oku- 
saasira  kwa  AUah  n’emirembe  bibeere  ku  ye)  nga  bw’agamba  nti: 

“Nnunda  embalaasi,  era  ngiwa  omuddo  ogusinga  okubeera 
omulungi.  Olunaku  lujja  kukya  lumu  nneebagale  embalaasi  eyo 
nkutte  nga  ndi  kuli!” 

Wabula  waliwo  omulundi  Omubaka  wa  Allah  (okusaasira  kwa 
Allah  n’emirembe  bibeere  ku  ye)  naye  mwe  yamugambira  nga 
kimuyitiriddeko  nti: 

“Allah  bw’aliba  ayagadde,  gye  binaggweera  nga  nze  nkusse.” 

Mu  lutalo  Iw’e  Uhudi,  Musinzabibumbe  oyo,  alina  amagezi 
amatono,  yali  ayigga  Omubaka  wa  AUah  (okusaasira  kwa  AUah 
n’emirembe  bibeere  ku  ye)  mu  ddwaaniro  mu  buli  kanyomero 
ng’eno  bw’aleekaana  nti: 

“Bw’awona  olwaleero,  kitegeeza  nti  nze  mufu!” 

Mu  ngeri  eno  yasobola  okutuuka  kumpi  ne  Nnabbi  (okusaasira 
kwa  Allah  n’emirembe  bibeere  ku  ye)  we  yali,  ng’ekirowoozo  kye 
kimuli  ku  mutwe  era  nga  yali  mwetegefu  okumulumba  akaseera 
konna.  Basswahaba  abaali  baamulengeddeko,  baayagala  okumutta 
naye  Omubaka  wa  Allah  (okusaasira  kwa  Allah  n’emirembe  bibeere 
ku  ye)  n’abagaana  nga  bw’agamba  nti: 

“Mumuleke  ajje!” 

Ibn  Khalaf  bwe  yasembera,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yasika  effumu  okuva  ku 
Sswahaba  omu. 

Ibn  Khalaf  bwe  yeetegeka  okulumba  ku  mbalaasi  ye,  Omubaka 
wa  AUah  (okusaasira  kwa  Allah  n’emirembe  bibeere  ku  ye)  yamu- 
songamu  effumu  eryamunuubulako  katono  ku  nsingo  bwe  yali 
ng’ayitawo  ku  mbalaasi.  Kyokka  wadde  ng’effumu  lyamukoonako 
katono,  naye  yawanuka  ku  mbalaasi  kwe  yali  n’agwa  ku  ttaka  ne  yee- 
vulungula  emirundi  egiwera.  Oluvannyuma  yadduka  okudda  ewaali 
abalwanyi  be,  nga  bw’aleekaana  nga  n’amaaso  agakanudde  gaagala 
kuva  mu  kiwanga  olw’okutya: 

“Ndayira  nti  Muhammadi  anzise!” 

Baamusinzabibumbe  bamwanguyira  ne  bamwekenneenya  nga 
tebalaba  kiwundu  kitiisa  era  ne  bamugumya  nti: 

“Tewali  kiwundu  kyamu.  Kano  kanuubule  bunuubule” 

- 

Naye  Ibn  Khalaf  kino  tekyamumatiza,  yasigala  ayogera  nti: 

“Bwe  twali  e  Makka,  Muhammadi  yandagaanyisa  nga  bwe  yali 
ajja  okunzita.  Ndayira  nti  ne  bwe  yandimpandulidde  buwandulizi 
malusu  kyandibadde  kimala  okutwala  obulamu  bwange!” 

Yeeyongera  okuwoloma,  Abu  Sufyaane  kwe  kumugamba  ave 
mu  bybkukaaba  nga  bw’amubuuza  nti:  “Oyinza  otya  okukaaba 
bw’otyo  olw’akanuubule  obunuubule?”  Wabula  Ibn  Khalaf  yamud- 
damu  nti: 

“Ggwe  omanyi  omuntu  antuusizzaako  kino?  Ekiwundu  kino 
Muhammadi  y’akintuusizzaako.  Naye  ndayira  Llaata  ne  Uzza  nti 
singa  obulumi  bwe  mpulira  okuva  mu  kinuubule  kino  nga  babadde 
babwawulizzaamu  abantu  bonna  abali  mu  Hijaazi  bonna  bandizi- 
kiridde.  Nga  tuli  e  Makka,  Muhammadi  yanngamba  nti  gye  birig- 
gweera  ng’anzise.  Bwe  yanngamba  bw’atyo  ne  mmanyirawo  nti  ye 
yali  ajja  okuvaako  ensonga  y’okufa  kwange. . .  Nnamanya  nti  tewaali 
ngeri  yonna  gye  nnali  nsobola  kutaasaamu  bulamu  bwange.” 

Ubayyi,  omulabe  oyo  ow’olulango  eri  Nnabbi  (okusaasira  kwa 
Allah  n’emirembe  bibeere  ku  ye),  yafa  nga  baddayo  e  Makka,  ng’ebu- 
la  ennaku  ntono  okutuuka  e  Makka.  (Ibn  Is’haq,  olup.  89;  Ibn  Saadi,  II,  46; 
Haakim,  II,  357) 

Ne  Bamusinzabibumbe  bennyini  abaali  bamanyi  ennyo  Nnabbi 
(okusaasira  kwa  Allah  n’emirembe  bibeere  ku  ye)  bakkiriza  ne 
sekukkiriza  yenna  obutuufu  n’amazima  g’ebigambo  bye. 

Abu  Maysara  annyonnyola  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  lumu  yasisinkana  Abu  Jahal  ne  banne  ba  Abu  Jahal.  Bwe  baa- 
mulaba  kwe  kugamba  nti: 

“Muhammadi,  tukulayirira  nti  ssi  ggwe  gwe  tulimbisa,  kubanga 
ffe  okusinziira  ku  mmanya  gye  tukumanyi  oli  muntu  mwesimbu  era 
ayogera  amazima.  Naye  ebyo  bybleese  bye  tuwakanya!’  Olwo  ayah 
eno  n’ekka  nti: 


“Tukimanyidde  ddala  nti  mazima  bye  boogera  bikuyisa  bubi 
naye  ssi  ggwe  gwe  balimbisa  wabula  abalyazaamaanyi  ayah  za  Allah 
ze  bawakanya.”  (al  An’aam,  6  :  33)  (Waahidi,  olup.  219) 

Awatali  kwetaaga  kigambo  kirala  wadde  okwogera,  endabika 
gye  yalabikangamu  yabeeranga  eraga  bwesigwa  bwereere;  ng’oku- 
laba  obulabi  ekyenyi  kye  kwawaliriza  Abdalla  ibn  Salaam,  eyali 
Omumanyi  Omuyawudi  omukukuutivu,  okugamba  nti: 

“Ekyo  ekyenyi  tekiyinza  kulimba”,  era  awo  n’akkiririzaawo 
Obusiraamu.  (Tirmidhi,  Qiyaama,  43;  Ahmada,  V,  451) 

Okulimbirira  Allah  Owoobuyinza  nga  kuva  mu  muntu  eyali 
talimbangako,  obulamu  bwe  bwonna  nga  tannaba  kuweebwa  bwan- 
nabbi,  ne  bwe  yabanga  kusaaga,  kiba  tekisoboka.  Sso  ng’era  Omubaka 
wa  Allah  (okusaasira  kwa  Allah  n’emirembe  bibeere  ku  ye)  okulimba 
yakulabanga  ng’akabonero  k’obunnanfuusi,  era  nga  agaanira  ddala 
abantu  ba  Ummah  okwogera  ekigambo  eky’obulimba.*^^ 

Mu  hadiisi  emu  agamba  bw’atyi: 

“Omuntu  gy’akoma  okugenda  ng’alimba  era  ng’alina  n’ekigen- 
dererwa  eky’okulimba,  omutima  gwe  gugenda  gutonnyezebwako 


125  Bukhari,  Imaan,  24;  Muslim,  Imaan,  107. 

ebbala  eriddugavu.  Ebbala  eryo  ligenda  ligejja  okutuusa  omutima 
gwe  gwonna  bwe  gufuuka  muddugavu,  okutuusa  Iw’awandiikibwa 
mu  bantu  abalimba  mu  maaso  ga  Katonda.”  (Muwattwaa,  Kalaam,  18) 

Nufay  ibn  Haaritha  (Allah  amusiime)  yanyumya  bw’atyi: 

“Olunaku  lumu  Omubaka  wa  AUah  (okusaasira  kwa  Allah 
n’emirembe  bibeere  ku  ye)  yabuuza  emirundi  esatu  bw’atyi: 

‘Mbabuulire  amazambi  agasinga  obunene  mu  mazambi  amanene?’ 

Twamuddamu  nti:  ‘Tubuulire,  Omubaka  wa  Allah’. 

Omubaka  kwe  kugamba  nti: 

‘Okugatta  ebirala  ku  Allah,  n’okukijjanya  abazadde  .’  Yali  yeesi- 
gamye  n’atereera  we  yali  n’agattako  nti:  ‘n’ekirala  -  wuliriza  bulungi  - 
okulimba  n’okujulira  eby’obulimba’.  Kino  yakyogera  emirundi  mingi 
muli  ne  tugamba  nti  singa  asirise,  olw’okutya  nti  yali  ajja  kukoowa.” 
(Bukhari,  Adab,  6;  Muslim,  Imaan,  143) 

Yo  Kulaane  ekkaatiriza  obukulu  bw’okwogera  amazima  bw’etyi: 


“Allah  n’agamba  nti,  ‘Luno  Iwe  lunaku  aboogera  amazima  Iwe 
bagenda  okugobolola  mu  mazima  ge  baayogeranga:  balina  ama- 
limiro,  ng’emigga  gikulukutira  wansi  wa  go,  baakubeera  mu  go 
kagenderere.  Allah  yabasiima  nabo  ne  bamusiima,  okwo  nno  bwe 
buwanguzi  obw’ekika  ekya  waggulu!”  (al  Maa-ida,  5 : 119) 

Amaanah  kitegeeza  obwesigwa  obw’ekika  ekya  waggulu,  okwe- 
sigika,  n’obwesimbu  abantu  abaatiikirivu  bannabbi  bwe  baalina. 
Wadde  abatali  Basiraamu  baatwalanga  bannabbi  okubeera  abeesi- 
gwa.  Ng’ogasseeko  obukulu  bw’obwesigwa  bwabwe  n’okwesigika  mu 
bintu  ebya  bulijjo,  ekitendo  kya  amaanah  era  kitegeeza  obwesimbu 
bwabwe  mu  bikwatagana  n’Obubaka,  nga  batuusa  ebiragiro  bya 
Katonda  ne  bye  yzTjnfviz  ku  bantu  awatali  kukolamu  nsobi  yonna,  era 
nga  tebongedde  wadde  okukendeeza  mu  Bubaka  ekigambo  n’ekimu. 

Allah  Oweekitiibwa,  ekitiibwa  ky’obwannabbi  n’obuvunaanyizi- 
bwa,  yabiwa  abo  bokka  abeesigwa  era  abeesimbu  mu  baddu  be,  sso 
ssi  abo  abalyake.  Ayah  zino  wammanga  ziraga  nti  Bannabbi  baabee- 
ranga  beesigwa  mu  kujjukiza  abantu  baabwe: 


“Mbatuusaako  obubaka  bwa  Katonda  wange  era  nze  gye  muli 
ndi  mubuulirize  omwesigwa.”  (al  A’araaf,  7 : 68) 


“Mazima  ddala  nze  gye  muli  ndi  mubaka  omwesigwa.”  (as  Shu- 
araa,  26  :  107)*“ 

Ekitiibwa  al  Amiin,  oba  Omwesigwa,  ekyaweebwa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  kivuga 
bulungi  mu  bamusinzabibumbe.  Olw’okuba  nga  Bamusinzabibumbe 
baaberanga  babuusabuusa  mikwano  gyabwe,  eby’obugagga  byabwe 
baabiteresanga  Omubaka  wa  Allah  (okusaasira  kwa  AUah  n’emi- 
rembe  bibeere  ku  ye).  Ne  Iwe  yali  asenguka  okugenda  e  Madiina 

126  Era  laba:  as  Shu’araa,  26  :  125,  143,  162,  178;  ad  Dukhaan,  44  :  18. 

(ng’ali  mu  Hijira),  bamusinzabibumbe  bangi  baali  bateresezza  Nnabbi 
Ow’emikisa  ebintu  byabwe  bingi,  era,  mu  kulaga  okutuukiriza  oku- 
tenkanika,  yaleka  Ali  (AUah  amusiime)  emabega  mu  Makka  addize 
bannyini  bintu  ebintu  byabwe,  ekyaU  kiyinza  n’okumuviirako  okufa. 

Al  Amiin  lyafuukira  ddala  erinnya  lya  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  ery’okubiri  -  era 
nga  we  yawereza  emyaka  amakumi  abiri  mu  etaano  egy’obukulu  lye 
linnya  lyokka  Bannamakka  lye  baamuyitanga.^^^ 

Abo  abaali  bagenda  okugwanngana  mu  malaka  olw’Ejjinja 
Eriddugavu  nga  Nnabbi  (okusaasira  kwa  Allah  n’emirembe  bibeere 
ku  ye)  tannaba  kubasalirawo,  baajaganya  bwe  baamulengera  ng’ajja 
gye  bali,  era  ne  baleekaana  nti  ‘al  Amiin  ajja’,  nga  bwe  bateeka  obuvu- 
naanyizibwa  bw’okubataawulula  mu  mikono  gye  emyesigwa.  Tewali 
n’omu  yasitula  lunwe  kuwakanya  bwesigwa  bwe,  k’abe  Sswahaba 
ataasibangamu  ku  kusaddaakayo  obulamu  bwe  ku  Iwa  Nnabbi 
(okusaasira  kwa  Allah  n’emirembe  bibeere  ku  ye),  oba  omulabe  eyali 
ayagala  okumumiza  omukka  omusu. 

Nga  Bannabbi  bwe  bateekwa  okubeera  abeesigwa  ne  Jibuliilu 
(emirembe  gibeere  ku  ye),  oyo  eyeetikka  Obubaka,  naye  bw’atyo 
bwe  yali,  era  nga  kino  Owoobuyinza  akikakasa  bw’atyi: 


Jj^ j  Jj^ 


“Mazima  ddala  ekyo  kigambo  kya  Mubaka  ow’ekitiibwa, 
ow’amaanyi,  alina  eddaala  eri  Katonda  Nnannyini  Nnamulondo 
ennywevu,  agonderwa  eyo  era  omwesigwa.”  (at  Takwiiri,  8i  :  19  -  2i). 


127  Ibn  Sa’adi,  I,  121,  156. 

Nblw’ekyo  Obubaka  bwaweebwa  Amiinu  (Omwesigwa)  ku  nsi  nga 
buyita  mu  Amiin  ow’omu  Ggulu  zonna. 

Fatwanah  kitegeeza  nti  bannabbi  balina  eddaala  erya  waggulu 
mu  kutegeera,  okukozesa  amagezi  n’okulengerera  ewala  mu  bantu 
bonna.  Baweebwa  ekirabo  ky’okujjukira  n’okukwata,  okutegeera 
ebintu  n’amaanyi  ag’okusalawo  n’okusikiriza. 

Fatwanah  si  kukozesa  nnyo  magezi;  kikiikirira  ddaala  lya 
kutegeera  eriri  ewalako  ku  lya  kagezimunnyu.  Okusobola  okutuu- 
kiriza  emirimo  mu  ngeri  eya  waggulu,  bannabbi  beetaaga  oku- 
beera  n’amagezi  agatenkanika.  Ekitali  ekyo  bandibadde  tebaso- 
bola  kutegeeza  bantu  bye  baba  baagala  okubategeeza  okuva  mw’ebyo 
ebyabatumibwa  oba  okubamatiza  obutuufu  bwabyo. 

Ababaka  baanguyirwa  okugonjoola  n’ekintu  ekisingayo  oku- 
beera  ekizibu.  Okusobola  kwabwe  okuzingazinga  ebintu  ebisin- 
ga  obuzibu  mu  ssuuka  y’obwangu  kisobozesa  ebigambo  byabwe 
okubyogera  mu  ngeri  ennyinyonnyofu  abantu  ab’engeri  ezitali  zimu 
gye  basobola  okutegeera. 

Wadde  nga  Fatwanah  yalabikira  mu  ngeri  za  njawulo  mu 
buli  nnabbi,  naye  tuyinza  okugamba  nti  obulamu  bwa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  bwe 
bwali  eky’okulabirako  ekituukiridde  ekyz.  fatwanah  oba  okulengera 
ewala.  Nga  bwe  kyayogeddwaako,  olw’okulengera  kwe  awala,  ama- 
gezi  ge  yalina  n’okumanya  ensonga,  Omubaka  wa  Allah  (okusaasira 
kwa  Allah  n’emirembe  bibeere  ku  ye)  yasobola  okutaawulula  empaka 
ez’amaanyi  ezaazuukawo  ku  by’okuzza  Ejjinja  Eriddugavu  mu  kifo 
kye  lyalimu  nga  tebannaba  kuddaabiriza  Ka’aba,  era  bw’atyo  n’aziyi- 
za  embeera  eyandivuddeko  olutalo  ddekabusa  n’okuyiwa  omusaayi 
mu  bika  ebivuganya. 

- 

Mu  ngeri  y’emu,  obukugu  bwe  yayolesa  mu  kulwana  mu  kkubo 
ly’Obusiraamu,  okulengera  kwe  ewala  mu  biseera  by’okukola  enda- 
gaano  z’emirembe,  naddala  bwe  yali  akola  endagaano  y’obutatabaa- 
lagana  ey’e  Hudaybiyya,  amagezi  n’okumanya  ensonga  bye  yayolesa 
mu  kuwamba  Makka  n’okulunngamya  kwe  yakolayo  awatali  kuyiwa 
ttondo  lya  musaayi,  engeri  gye  yakwatamu  ensonga  n’obwenkanya 
bwe  yalaga  e  Twaifa,  byonna  hingz.  fatwanah  ekitonde  kyonna  gye 
kitasobola  kutuukako. 

Omusiraamu  naye  yandifunye  omugabo  gwe  mu  fatwanah 
eyayolesebwa  bannabbi  n’akozesa  ekirabo  ky’amagezi  n’okulowooza 
ku  nsonga  mu  ngeri  esinga  obulungi  esoboka.  Kikulu  nnyo  oku- 
manya  engeri  y’okwogeramu  ekyo  ekirina  okwogerwa,  wwa  we 
kyogereerwa  na  ddi  Iwe  kyogerwa,  ne  nneeyisa  akyogera  gy’alina 
okweyisaamu. 

Okugeza,  engeri  ey’obwegendereza  Jafaari  Twayaar  (Allah  amu- 
siime)  gye  yakwatamu  ensonga  ng’abuulira  Negus  Sekabaka  wa 
Abyssinia  ebikwata  ku  Busiraamu,  nkulu  nnyo  mu  ngeri  y’oku- 
laga  ekifaananyi  ekituukirivu  eky’okulengera  ewala  Omukkiriza  kwe 
yandibadde  nakwo.  Negus,  eyali  Omugoberezi  wa  Kristo  mu  biseera 
ebyo,  bwe  yalagira  Jafaari  Twayyaar  (Allah  amusiime)  okusoma 
ayah  mu  Kulaane,  mu  kifo  kya  Jafaari,  okugeza,  okusoma  Ssuula 
ya  Kaafiruun  egaanira  ddala  eby’Abatakkiriza  mu  ngeri  ey’amaanyi, 
ye  yasalawo  kumusomera  Ssuula  ya  Mariyamu,  eyogerera  esitula 
ennyo  eddaala  lya  Yisa  (emirembe  gibeere  ku  ye)  ne  maama  we 
(Mariyamu),  eyakwata  ennyo  Kabaka  omubabiro  ne  kimuviirako 
okukaaba.  Oluvannyuma  Negus  kwe  kugamba  bw’atyi: 

“Tewali  kubuusabuusa  nti  ekyo  kye  mpulidde,  kiva  mu  nsibuko 
y’emu  ey’ekitangaala  ng’ebyo  Yesu  bye  yajja  nabyo”,  era  oluvannyu- 
mako  n’ayingira  Obusiraamu.  (Ibn  Hishaam,  l.  358  -  360) 

Tabligh  kitegeeza  engeri  bannabbi  gye  bategeezaamu  abantu 
Ekigambo  kya  Katonda  mu  bwesimbu  nga  bwe  baba  balagiddwa. 
Okuyita  kwabwe  abantu  tekubaamu  kwongeramu  wadde  okuken- 
dezaamu.  Mu  bitendo  bya  Bannabbi,  tabligh  bwe  bumu  ku  buvu- 
naanyizibwa  obusinga  obukulu,  nga  bwe  kyogerebwa  mu  ayah  eno 
wammanga: 


“Owange  Omubaka!  Tuusa  ebyo  ebikussiddwaako  okuva  ewa 
Katonda  wo;  ekyo  bwbnooba  tokikoze  ojja  kuba  totuusizza  bubaka 
bwe. . .”  (al  Maa-ida,  5  :  76) 

Okutuusa  obuvunaanyizibwa  bwe  baalina  obwa  tabligh,  ban- 
nabbi  baasanga  enkonge  eziwera,  naye  awamu  n’enkonge  ezo,  tebak- 
kiriza  kwekkiranya.  Obulamu  bwabwe  bujjudde  eby’okulabirako 
ebiwera  ebikwata  ku  buzibu  obwo  bwe  baayitamu. 

Okugeza  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yatandika  okukowoola  abantu  okujja  eri  Obusiraamu 
ng’abulaga  abooluganda  Iwe  olw’okumpi,  ng’akolera  mu  bifo  n’ebisee- 
ra  ebyamuweebwa,  nga  yeegendereza  embeera  abantu  gye  balimu 
n’eddaala  abantu  be  lye  baabeeranga  batuseeko  mu  ntegeera  y’ebintu. 
Ng’agoberera  omusingi  ogw’okugendera  mu  masa  yakozesanga  aka- 
kisa  akaasingangayo  obulungi  ng’awali  obuzibu  assaawo  bwangu, 
ng’atumbula  mawulire  malungi  mu  kifo  ky’okuyigiriza  obukyayi. 

Ng’amaze  obulamu  bwe  bwonna  okubumalira  mu  kukoowoola 
abantu  bajje  eri  Obusiraamu,  mu  Kubuulirira  kwe  Okw’okusiibula, 
Nnabbi  Ow’emikisa  (okusaasira  kwa  Ahah  n’emirembe  bibeere  ku 
ye)  yabuuza  Basswahaba  abaaliwo  nti: 

“Abaffe  ntuukirizza  obuvunaanyizibwa  bwbkutuusa  ekyo  kye 
mbadde  nnina  okutuusa”.  Bwe  baamugamba  nti  yali  atuusizza  obu- 
baka,  yalangirira  nti: 

“Katonda  wange!  Nkusaba  ojulire!”  ng’amatidde  nti  obuvunaa- 
nyizibwa  yali  abutuukirizza. 

Bwe  batyo  Abakkiriza  bonna  balina  okutambuliranga  ku  maku- 
bo  ga  tabligh  Omubaka  wa  Allah  (okusaasira  kwa  Allah  n’emirembe 
bibeere  ku  ye)  ge  yayolesa  okusinziira  ku  busobozi  bwabwe  we 
bukoma;  kubanga  okukowoola  abantu  n’okubasikiriza  okuyingira 
Obusiraamu  tteeka  ku  Basiraamu  bonna.'^* 

Nnabbi  Ow’emikisa  (okusaasira  kwa  Ahah  n’emirembe  bibeere 
ku  ye)  agamba  nti: 

“Omuntu  bw’alaba  ekintu  ekitali  kirungi,  akikyuse  n’omukono 
gwe;  bw’aba  tasobodde  akikyuse  ng’akozesa  olulimi  Iwe;  bw’aba 
n’ekyo  takisobodde,  akitamwe  mu  mutima  gwe,  naye  obwo  bwe 
bukkiriza  obusembayo  obunafu.”  (Muslim,  Imaan,  78) 

Abantu  abakubiriza  abalala  okukola  obulungi  ne  babagaana 
okukola  obubi  bwe  baggwa  mu  kitundu,  mu  kiseera  si  kya  wala 
kiviirako  ebintu  ebikyamu  okutwalibwa  nga  bye  bya  bulijjo  era  nga 
bikkirizibwa  mu  bantu.  Obubi  obutamaliddwaawo  mu  kiseera  eki- 
tuufu  bwe  wayitawo  akaseera,  abantu  ne  bwe  baagala  okubuggyawo, 
bufuuka  buzibu  bwa  kuggyawo.  Ebituufu  n’ebikyamu  byetabula,  ate 
nga  ekituufu  bwe  kibulawo  abantu  batandika  okwerabira  Katonda. 
Ekiva  mu  kino  kye  kitundu  ekyo  okwonooneka.  Okwewala  embeera 
eyo  kyetaagisa  okussa  essira  mu  mulimo  gwa  tabligh. 

Iswmah  kiraga  nti  bannabbi  bakuumibwa  ne  batagwa  mu 
zzambi,  ssi  nsonga  ddene  oba  ttono.  Okusinziira  ku  kitendo  kino. 

bannabbi  baakuumibwa  obutatubira  mu  lutobazi  Iwa  shirk  (okugatta 
ekintu  ekirala  ku  Katonda  oba  mu  kumusinza),  kye  kimu  nga  teban- 
naba  kufuuka  bannabbi  oba  nga  bamaze  okufuuka.  Mu  ngeri  y’emu 
tekisoboka  bannabbi  okubeera  nga  bawubwa  oba  okukola  ensobi 
nga  batuusa  Obubaka  bwe  bafuna  okuva  eri  Allah  Owoobuyinza 
ku  bantu. 

Singa  Bannabbi  tebaalina  kitendo  kya  iswmah,  olwo  obutuufu 
bw’ebintu  bye  babuulira  abantu  bwandisigadde  nga  buliko  akabuu- 
za,  ekintu  ekyandireese  okubuusabuusa  obanga  ddala  be  bajulizi  ba 
Allah  Owoobuyinza  ku  nsi. 

Okusinziira  ku  ba  Ahl’us  Sunnah  bye  bagamba,  bannabbi 
tebakola  zzambi  lyonna  ddene.  Wadde  nga  basobola  okukola  obu- 
sobyo,  nga  tebagenderedde  era  nga  kino  kiva  ku  nsonga  ezitali  zimu, 
naye  era  tebalekebwa  kusigala  nga  bwe  bali  mu  nsobi  eyo,  wabula 
bafunirawo  Obubaka  okutereeza  n’okulongoosa  ensobi  eba  ezze. 

Okukola  ensobi  bwe  zityi  eziyitibwa  zalla  ezitali  za  nngenderere, 
kulimu  ekyama  ne  baba  nga  balina  nabo  ebibabulako  obutafaanana 
na  Katonda  Owoobuyinza  era  n’okuziyiza  abantu  okubafuula  ab’eki- 
talo  ennyo  nga  okukola  ensobi  kuno  kubajjukiza  nti  nabo  bantu. 

Empisa  za  bannabbi  zirina  okubeera  nga  ziyinza  okukop- 
peka.  Ekitali  ekyo,  abantu  bandigaanye  ebiragiro  bya  Katonda  nga 
beekwasa  nti  Bannabbi  bye  babagamba  biri  wabweru  wa  busobozi 
bwa  muntu.  Waliwo  n’abantu  abatamanyi  kino  abaakibuusa  amaaso 
ne  basuubira  bannabbi  okuva  mu  bamalayika,  ng’era  kino  Kulaane 
yakyanukula  bw’etyi: 

“Gamba  nti:  Singa  mu  nsi  mwalimu  bamalayika  nga  batambula 
nga  batudde  ntende,  twandibassirizza  malayika  okuva  mu  ggulu  nga 
ye  Mubaka.”  (al  Israa,  17  :  95) 


I jjiS"  Laj  l) jJ-S'Ij  ^  Laj 


“Mazima  ddala  tetwabawa  mibiri  egitalya  mmere  era  tebaali  ba 
kubeerawo  kagenderere  butafa.”  (al  An’biyaa,  2i :  8) 

Mu  ngeri  yemu  okukuuma  abagoberezi  baabwe  obutagwa  mu 
nsobi  ze  zimu  nbkulaga  ebikolwa  bye  bimu,  kyetaaga  bannabbi  oku- 
beera  nga  bawa  ekybkulabirako  ekirungi. 

Okugeza,  oluvannyuma  Iw’abantu  b’ekibiina  kya  Nuuhu  (emi- 
rembe  gibeere  ku  ye)  okumugyemera  ng’abayitidde  emyaka  Iwenda 
mu  ataano  (950)  lulamba,  yalaajana  nti: 


j.s<2X)Lj  i— > jiA-a  ^l  4jj  Ipji 

“Bw’atyo  n’asaba  Katonda  we  nti:  ntendewereddwa,  nkusaba 
ontaase!”  (al  Qamar,  54  :  10) 

Ekika  kye  bwe  kyatandika  okuzikirizibwa  amataba  ng’ekyo  kye 
kyava  mu  kusaba  kwe,  Nuuhu  (emirembe  gibeere  ku  ye)  yaddamu 
n’alaajanira,  nga  ku  luno  ekisa  ky’obuzadde  kye  kyali  kimutta: 


^  ^;i  oi  ^j 

“Katonda  wange,  mazima  mutabani  wange  wa  mu  bantu  b’omu 
maka  gange!”  (Huudu,  ii :  45) 

Naye  era  ekybkwagala  okutaasa  mutabani  we  ng’ate  bw’asabira 
abantu  b’ekibiina  kye  okuzikirira,  Allah  Oweekitiibwa  yakigaana 
n’amuweereza  okulabula  bw’atyi: 


..mazima  nkubuulirira  oleme  okubeera  mu  bantu  abata- 
tegeera!”  (Huudu,  ii :  46) 

Okulabula  okwo  okw’amaanyi  Nuuhu  (emirembe  gibeere  ku 
ye)  kwe  baamulabula  kwali  kyakuyiga  eri  Abakkiriza  okutuuka  ku 
Ssaawa  Ekomererayo. 

Ekitendo  kya  laa  yukhtwf,  oba  tasobya,  kyeyawulidde  Katonda 
Owoobuyinza  Yekka.  Ebitonde  byonna  ebifa,  tebisoboka  kwewala 
kukola  nsobi.  Naye  ne  mu  mbeera  eyo  ey’okusobya,  Omusiraamu 
alina  okukendeeza  ku  nsobi  z’akola,  nga  kino  okukikola  Kulaane  mu 
bifo  bingi  ewa  amagezi  omuntu  okuleeta  dhikr,  ekitegeeza  okusem- 
beza  AUah  Oweekitiibwa  mu  mutima,  okuva  Iwe  kiri  nga  tekisoboka 
okukola  obulyazaamaanyi  obw’ekika  kyonna  wadde  okukola  ensobi 
ng’omutima  gw’omuntu  gwogera  “Allah”. 

Allah  Owoobuyinza  ku  nsonga  eyo  agamba  nti: 


“Temubeera  ng’abo  abeerabira  Allah  olwo  n’abafuula  abeera- 
bira  emyoyo  gyabwe  abo  be  boonoonyi”.  (al  Hashr,  59 : 19) 

Era  ng’ayogera  ku  bantu  abatategeera  ku  nsonga  eno  Allah 
agamba  nti: 

“Okuzikirira  kuli  eri  abo  emitima  gyabwe  emikalubu  ku  kybku- 
jjukira  Allah  abo  bali  mu  bubuze  obwenkukunala!”  (az  Zumar,  39 : 22) 

Ku  bitendo  ebitaano  ebya  bannabbi  ebyogeddwa  waggulu,  omuli 
swidq,  amaanah,  fatwanah,  tabligh,  iswmah,  kwegattako  ebitendo 
ebirala  bisatu  ebyeyawulidde  Omubaka  Ow’ekitiibwa  (okusaasira 
kwa  Allah  n’emirembe  bibeere  ku  ye)  era  nga  bino  bibye  yekka: 

1.  Nnabbi  Omulondemu  (okusaasira  kwa  Allah  n’emirembe 
bibeere  ku  ye)  ye  mwagalwa  wa  Allah,  asinga  Bannabbi  bonna,  era 
asinga  ebitonde  byonna  ekitiibwa. 

Omutontomi  Necip  Fazil  bino  yabissa  bulungi  mu  kifaananyi 
kino  wammanga: 

Ebiseera  ebitakoma  byasunsula  akawoowo  ko, 

Ggwe  mubisi  gwa  njuki,  Ebitonde  bye  biyumba  byazo 

2.  Nga  rasuul’us  thaqalayni,  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  yatumibwa  eri  abantu  n’ama- 
jinni.  Eddiini  gye  yaleeta  ejja  kubeerawo  okutuusa  ku  nkomerero 
y’ebiseera.  Ku  ludda  olulala,  bannabbi  abalala  baatumibwa  biseera 
bigere,  ng’abamu  baatumibwa  mu  bantu  baabwe  bokka.  Mu  ngeri  eno, 
wadde  ng’ebyamagero  bya  bannabbi  abalala  byasigala  nga  bya  biseera 
byabwe  kwe  byakoma,  ebyamagero  bya  Nnabbi  wa  AUah  (okusaasira 
kwa  Allah  n’emirembe  bibeere  ku  ye)  byo  bya  bbanga  lyonna.  Naddala 
Kulaane  Entukuvu,  ng’ekyamagero  kye  ekisinga  obunene,  ejja  kusi- 
galawo  okutuusa  Essaawa  Ekomererayo  nga  tesobola  kukyusibwamu. 

3.  Ye  Khatam’ul  An’biyaa,  Envumbo  ya  Bannabbi. 


Ebyo  byonna  ng’obitadde  ku  bbali,  ku  Lunaku  Iw’okulamu- 
la,  Omubaka  wa  Allah  (okusaasira  kwa  AUah  n’emirembe  bibee- 

- 

re  ku  ye)  y’agenda  okubeera  n’ekitiibwa  eky’okukulemberamu 
Okuwolereza  Okunene,  Shafaat’ul  Udhwuma,  era  aweebwe  n’Ed- 
daala  Eritenderezebwa,  kwe  kugamba  maqaaman  mahmuudan. 
Oyo  ye  Nnabbi  Ow’okusaasira  (okusaasira  kwa  AUah  n’emirembe 
bibeere  ku  ye)  agenda  okuwolereza  ku  Iw’aboonoonyi  ab’ekibiina  kye 
(Ummah),  okuwolereza  okugenda  okukkirizibwad^'' 

Ekintu  ekitalinaako  kuwannaanya  kye  ky’okuba  nga  kya  mu 
butonde  era  nga  kiri  mu  nda  nnyo,  omuntu  okwegomba  n’okugezaako 
okukoppa  oyo  gw’ayagala.  Okulondayo  abantu  abasinga  obulungi 
n’okubagoberera  n’okutambulira  ku  buwufu  bwabwe  kintu  kikulu 
nnyo  eri  abantu.  Engeri  gy’ali  ng’alina  okusaasira  okutaggwaawo, 
Katonda  Owoobuyinza  bw’atyo  teyakoma  ku  kuweereza  Bubaka  eri 
abantu,  naye  yabatumira  n’ababaka  abalina  ebitendo  ebisinga  oku- 
beera  ebya  waggulu,  nga  byakulabirako  ebituukiridde  era  nga  be 
bawangaalira  ku  Bubaka  bwa  Katonda.  Abantu  abo  bajjuvu  mu  buli 
kintu  kye  boolesa  k’ebe  ddiini,  sayansi  oba  mpisa.  Mu  butuufu,  mu 
kujjuza  empisa  ezimu,  buli  Nnabbi  alina  kye  yawaayo  eri  obuntu. 

Okugeza  mu  Bannabbi,  bw’otunuulira  obulamu  bwa  Nuuhu 
(emirembe  gibeere  ku  ye)  amangu  ago  ofuna  ekifaananyi 
eky’okukoowoola  eri  Amazima  okujjude  obugumiikiriza  n’okuge- 
zaako,  ate  oluvannyuma  okukyawa  okw’amaanyi  eri  obutakkiriza  ne 
bannyini  bwo. 

Ekyasanikira  obulamu  bwa  Bulayimu  (emirembe  gibeere  ku 
ye)  Iwe  lutalo  olutaliimu  kukoowa  olw’okulwanyisa  okusinza  amasa- 
namu  n’okugezaako  okumalirawo  ddala  enkola  eyo,  ng’awa  eky’oku- 
labirako  eky’enjawulo  eky’okwesiga  n’okussa  essuubi  mu  Katonda 
Owoobuyinza,  Oyo,  mu  kumuyamba,  eyamufuulira  omuliro  gwa 
Nimroodi  ennimiro  y’ebimuli  bya  looza. 

Musa  (emirembe  gibeere  ku  ye)  ye  obulamu  bwe  bwonna  yabu- 
mala  alwanyisa  bulyake  bwa  Falaawo  (Pharaoh)  n’amalindirizi  ge, 
n’ateekawo  enkola  ey’embeera  za  bantu  eri  Abakkiriza  etambulira 
wansi  w’Amateeka  Amatukuvu. 

Ekyawula  okukoowoola  kwa  Yisa  (emirembe  gibeere  ku  ye) 
gwe  mutima  omugonvu  ogujjudde  okusaasira  n’ekisa  eri  abantu. 
Ebisinga  obukulu  mu  kukoowoola  kwa  Yisa  kwe  kutumbula  empisa 
ennungi  okugeza  obwetoowaze  n’obugonvu  eri  abantu. 

Awamu  n’obwakabaka  obwewuunyisa  Sulayimaani  (emirembe 
gibeere  ku  ye)  bwe  yalina,  naye  yagenda  mu  maaso  n’embeera  ye 
ey’omwoyo  mu  kusiima  n’obwetoowaze,  ebyamwongera  obwongezi 
mu  maaso  mu  kuweereza  Katonda  ekintu  ekisaana  okwegombebwa. 

Obulamu  bwa  Ayyuub  (emirembe  gibeere  ku  ye)  bukulaga 
obuvumu  mu  kwennganga  ebizibu  n’okwebaza  Allah  Oweekitiibwa, 
ebiseera  byonna,  mu  mbeera  yonna  ne  bw’ebeera  enzibu  etya. 

Obulamu  bwa  Yunusu  (emirembe  gibeere  ku  ye)  buwa  eky’oku- 
labirako  okw’okudda  eri  n’okwekwata  ku  Allah  Owoobuyinza  ng’oyi- 
ta  mu  kwenenya  olw’ensobi  eba  ekoleddwa. 

Ne  mu  kiseera  ky’okubeera  mu  buwambe,  Yusufu  (emirembe 
gibeere  ku  ye)  yawa  ekifaananyi  eky’oku  ntikko  eky’obuwulize  eri 
Allah  n’okuyita  abantu  okudda  eri  Ekkubo  lye,  ng’agezaako  oku- 
suula  ebbali  okusendasendebwa  kw’omukazi  omulungi  eyali  omu- 
gagga  ng’ate  ava  mu  lulyo  olw’ekitiibwa  eyali  amweyagaliza  mu  ngeri 
y’okumukema  mu  mukwano,  naye  ebyo  byonna  n’abizza  ku  bbali 
n’obutukuvu  obwa  waggulu.  Omutima  gwe  ogwali  gujjudde  okutya 
Katonda  gwali  gulinga  ensulo  z’obutuukirivu  obw’empisa. 

Obulamu  bwa  Dawuda  (emirembe  gibeere  ku  ye)  bujjudde 
okwagala  eri  Katonda  Ow’ekitiibwa.  Ng’ali  mu  kutya  n’okugulumiza, 
okutendereza  kwe  okukulukusa  amaziga  n’okusaba  Owoobuyinza 

Katonda,  okudda  kwe  okwannamaddala  gy’ali  era  n’okusaba  kwe 
biwa  eby’okuyiga  ebirungi. 

Ate  obulamu  bwa  Yakub  (emirembe  gibeere  ku  ye)  buwa 
eky’okulabirako  ekituukiridde  eky’obwetaavu  bw’okwewala  okuku- 
tukawo  n’okusuubira  ne  mu  kiseera  ekisinga  obuzibu,  n’eky’okulabi- 
rako  mu  kussa  essuubi  mu  Katonda  Owoobuyinza  wamu  n’obugu- 
miikiriza  n’obutakutukawo  na  kusuubira  kusaasira  kwe. 

Muhammadi  Mustafa  (okusaasira  kwa  Allah  n’emirembe  bibeere 
ku  ye),  Envumbo  ya  Bannabbi,  yakunngaanya  ebitendo  byonna  ebi- 
manyiddwa  n’ebitamanyiddwa  ebya  Bannabbi  bonna  abaamusooka  - 
abaawerera  ddala  emitwalo  ekkumi  n’ebiri  mu  enkumi  ennya  ( 1 24,000) 
n’okusingawo  okusinziira  ku  bigambo  by’abamu  -  n’akiikirira  entikko 
y’empisa  n’enneeyisa.  Obulamu  bwe  guyanja  ogunene  ennyo  ng’obu- 
lamu  bwa  bannabbi  abalala  bwe  bugga  obuguyiwamu  amazzi. 


Eddiini  okusobola  okutumbuka  mu  mbeera  ey’emirembe  n’es- 
sanyu,  amaka  g’abantu  agaatandika  ne  Adamu  ne  Haawa  (emirembe 
gibeere  ku  ye),  baagateeka  mu  kifo  ekimu  mu  Makka,  awo  awali  Ka’aba 
olwaleero,  ng’ekifo  ekyasooka  eky’okusinzizaamu.  Oluvannyuma  nga 
bamaze  okusaasaana  ennyo  mu  nsi  nga  bawalirizibwa  ebyetaago 
by’obulamu,  bazzukulu  ba  Adamu  (emirembe  gibeere  ku  ye)  baa- 
twala  mu  maaso  obulamu  bwabwe  obw’eddiini,  nga  balunngamizi- 
bwa  ebiseera  ebitali  bimu  ne  bannabbi,  ne  basigala  nga  banywevu  ku 
Mazima  Amatukuvu,  ago,  okuviira  ddala  eyo  mu  biseera  eby’edda 
ebitakyajjukirwa,  agakyusibwa  abantu  abatamanyi  n’abo  abamalirivu 
okwonoona  eddiini.  Ng’ayita  mu  kutuma  bannabbi  nga  bajja  bagobe- 
regana,  Allah  Owoobuyinza  bulijjo  azze  alongoosa  ebiba  byonoonese, 
nga  buli  kiseera  azza  obuggya  Eddiini  n’omukka  omupya.  Omuntu 

n’aba  nga  buli  kiseera  akuumibwa  obutatabulwatabulwa  okwawamu, 
okw’abantu  sekinnoomu,  oba  abantu  bonna  okutwalira  awamu. 

Omulembe  gwa  Muhammadi  Omulondemu  Ow’ekitiibwa 
(okusaasira  kwa  Allah  n’emirembe  bibeere  ku  ye)  gwatuuka  ne 
guleka  omukululo  mu  byafaayo.  Ne  Muhammadi  Omulondemu 
(okusaasira  kwa  Allah  n’emirembe  bibeere  ku  ye)  obulamu  obw’Ed- 
diini  bwatuuka  ku  mbeera  yaabwo  ekomeredde,  mu  kifo  kyennyini 
we  bwatandikira.  Kati  tekiyinza  kutegeerekeka  okulowoozaayo  oku- 
tuukirira  okulala  okusinga  okwo  kwe  yalaga,  okuva  nga  bwe  yajja 
okuzza  obujja  Eddiini  okwali  kugenda  mu  maaso  nga  kuyita  mu 
kuweereza  bannabbi  Iwe  kwakomekkerezebwa,  ekyo  ne  kifuula 
Obusiraamu  eddiini  Allah  Oweekitiibwa  gy’asiima. 


Embeera  Z’obuntu  Bwa  Nnabbi  Ow’emikisa 

Allah  Oweekitiibwa  yatumira  abantu  bannabbi  abaali  ab’ekikula 
ng’ekyo  kyennyini  eky’abantu  abo  be  baatumwangamu,  nga  bawan- 
gaala  nabo,  era  ng’abantu  babamanyi  bulungi  n’ebikwata  ku  bulamu 
bwabwe.  Mu  kuddamu  bamusinzabibumbe  bwe  baali  baagala  oku- 
laba  ekyamagero,  AUah  Owoobuyinza  yawa  Omubaka  (okusaasira 
kwa  Allah  n’emirembe  bibeere  ku  ye)  amagezi  agambe  nti: 


^  Uj  i^;  ^i  Jis-  ja  ^ 

I j-jk)  4A)I  s^-cxjI  I jju  l)!  ^ 

6ji;j  ^  ^ 


NNABBI  MUHAMMAD  OMULONDEMU  ^ 


“Gamba  nti:  Atenderezebwe  Katonda  wange;  nze  nnina  kye 
ndi  okuggyako  okubeera  omuntu  omubaka?  Tewali  kyaziyiza  bantu 
okukkiriza  amazima  bwe  gaabaggyira  okuggyako  okuba  nti  baa- 
gamba  nti:  Allah  ayinza  okutuma  omuntu  nga  ye  mubaka?  Gamba 
nti:  Singa  mu  nsi  mwalimu  bamalayika  nga  batambula  nga  batudde 
ntende,  twandibassirizza  malayika  okuva  mu  ggulu  nga  ye  mubaka.” 
(al  Israa,  17  :  93  -  94) 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  yayinzanga  okutegeeza  nga  bwe  yali  tasobola  kwekolera  kya- 
magero  ekikye  ku  bubwe  nga  tekivudde  ku  kukkiriza  kwa  Katonda 
Owoobuyinza,  ekyali  kiraga  nti  naye  yali  muntu.  Kulaane  kino  ekik- 
kaatiriza  mu  bifo  bingi  bw’etyi: 

“Gamba  nti:  mazima  ddala  nze  ndi  muntu  nga  mmwe;  nfuna  obu- 
baka  nti  mazima  Katonda  wammwe  ali  Katonda  Omu. . .”  (al  Kahfu,  18 :  i  io)‘“ 


Ebigambo  bino  wammanga  tebirekaamu  kakunkunibwa  konna 
nti  Nnabbi  (okusaasira  kwa  Allah  n’emirembe  bibeere  ku  ye)  yali 
muntu  ng’abantu  abalala: 

“Nange  ndi  muntu  nga  mmwe.  Mujja  mbasalirewo  ku  nkaayana 
zammwe.  Abamu  mummwe  mubeera  n’obukakafu  obusinga  ku  ban- 
nammwe  oba  nga  mukozesa  olulimi  olusikiriza  okusinga  ku  bannam- 
mwe  Iwe  bakozesa,  olwo  ne  nsala  omusango  ne  musinga  nga  nsinziira 
ku  bye  mpulira.  Naye  omuntu  oyo  yenna  gwe  nsala  omusango  n’agu- 
singa  n’atwala  ebintu  bya  munne,  amanye  nti  muwadde  kitundu  ku 
Muliro.”  (Bukhari,  Shahaadah,  27;  Madhwalimu,  16;  Muslim,  Aqdhwiya,  5) 


130  Ku  bya  aya  endala  ezikwata  ku  nsonga  eno  laba:  Fusswilat,  4 1 : 6;  al  Mu’minuuna, 
23  :  33,  24;  al  An’biyaa,  21:2-3;  Ibraahiim,  14  :  11. 

Bannabbi  tebatnmwa  kutuusa  bubaka  kyokka,  naye  era  batu- 
mwa  okuteekawo  empangaala  egoberera  ekkubo  Katonda  ly’aya- 
gala,  okuwa  eky’okulabirako  mu  nneeyisa  yonna  n’okulaga  ekiba 
kyetaagisizza.  Olw’okuba  nga  bino  bisobola  kukolebwa  mu  bantu 
abawangaalira  awamu,  bantu  bokka  be  baali  basobola  okutuukiriza 
obuvunaanyizibwa  obw’ekika  kino.  Singa  bamalayika  be  baatumwa, 
okutuusa  Obubaka  obuva  eri  Katonda  mu  kifo  ky’abantu  kino  bandi- 
kisobodde  kukituukiriza  mu  bigambo  byokka.  Olw’okuba  nga  ban- 
dibadde  tebasobola  kuwangaala  mpangaala  ya  bantu  nga  n’olw’ekyo 
tebasobola  kukwatagana  na  bulamu  bwa  bantu  n’ebizibu  byabwe, 
bandiremeddwa  okukwanaganya  embeera  ya  bantu.  Abantu  ban- 
difunye  eky’okwekwasa  eky’obutabeera  bamalayika  nga  n’olw’ekyo 
tebalina  busobozi  obugondera  ebiragiro  n’okulekayo  ebyagaanibwa 
bamalayika  bye  bandibadde  bagamba. 

Mu  ngeri  eyo,  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  teyawangaala  bulamu  bwanjawulo  eky’okubee- 
ra  Nnabbi  kye  bwandimuwadde  olw’okuba  nga  yali  ateekwa  okuwa 
eky’okulabirako  eri  Ummah  ye,.  Ebyewuunyo  bye  yalaganga  tebya- 
banga  bingi  ate  ng’abikola  ng’omuntu.  Ebikolwa  ebisinga  obungi 
bye  yakolanga  ebyamalawo  obulamu  bwe  byetoolooleranga  awo  mu 
byetaago  bya  bantu,  era  nga  bitambulira  mu  bintu  abantu  bye  baali 
basobola.  Olw’ensonga  eyo,  omuntu  yenna  ayagala  okufuuka  omu- 
suubuzi  omutuukirivu,  omwami  omutuufu  mu  maka,  omuduumizi 
omuyitirivu,  omuntu  atambuza  emirimo,  n’ebirala,  emisingi  gya 
bino  byonna  ayinza  okugiggya  mu  bulamu  bwa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye)  ekintu  ekiyinza 
okumusobozesa  okubeera  ekyo  kye  yettanira. 

Abantu,  mu  byafaayo  byonna,  benyweza  ku  ndowooza  egamba 
nti  omuntu  tayinza  kubeera  musigire  wa  Katonda  Owoobuyinza. 
Olw’okuba  bannabbi  nga  bantu  abalina  abakyala  n’abaana  ababa- 
vaamu,  nga  bakola  ebyetaagisa  mu  bulamu  bw’abantu  aba  bulijjo. 

bino  bizze  bibalibwa  ngbbukendeevu  ku  ludda  Iwabwe  mu  nsobi, 
ekintu  ekituusa  abantu  nga  tebalina  nsonyi  okunenya  Okusalawo 
kwa  Katonda.  Emirundi  mingi  abantu  Nnabbi  mwe  yatumwa  bazze 
banenya  Nnabbi  waabwe  eyabatumwamu  olw’ebintu  ebiringa  ebyo. 

Ku  ludda  olulala,  abagoberezi  ba  Bannabbi  abamu  okwagala 
okususse  eri  Bannabbi  baabwe  nga  wayissewo  ekiseera  kwabatuusa 
ku  nzikiriza  egamba  nti  baali  bateekwa  okuba  nga  bali  waggulu 
w’abantu.  Mu  kubatendereza  okususse,  bangi  baakiraba  nga  kisaa- 
nidde  okuwa  bannabbi  baabwe  eddaala  erya  katonda,  olwo  ne 
bagwa  mu  kitimba  kybkusinza  bakatonda  abangi.  Abamu  baatwala 
bannabbi  baabwe  okubeera  Katonda,  abalala  ne  basalawo  okuyita 
nnabbi  waabwe  omwana  wa  Katonda,  oba  n’okumuyita  Katonda  ali 
mu  mubiri,  kino  ne  kivaamu  okwonooneka  kw’enzikiriza  ey’obwo- 
mu,  n’okutumbula  okuwa  Katonda  ebitendo  by’abantu  nga  bwe  kiri 
mu  Bugoberezi  bwa  Kristo. 

Ekigendererwa  mu  kukkaatiriza,  mu  Kulaane  ne  mu  Hadiisi, 
ensonga  ya  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  okubeera  omuntu  kwe  kuziyiza  Abakkiriza  okugwa 
mu  nsobi  abantu  abaabasooka  gye  baagwamu. 

Umaru  (AUah  amusiime)  addamu  ebigambo  bya  Omubaka  wa 
Allah  Ow’ekitiibwa  (okusaasira  kwa  Allah  n’emirembe  bibeere  ku  ye)  nti: 

“Temumpaana  okunsussa  engeri  Abagoberezi  ba  Kristo  gye 
baatenderezaamu  Yisa  mutabani  wa  Mariyamu  ne  bamusussa 
w’akoma.  Mazima  ddala  nze  awatali  kubuusabuusa  ndi  muddu  wa 
Allah.  Na  bwe  kityo  mumpite  ‘Omuddu  wa  AUah  era  Omubaka  we.’” 
(Bukhari,  An’biyaa,  48) 

Mu  hadiisi  endala,  tulaba  nga  Omubaka  wa  Allah  (okusaasira 
kwa  Allah  n’emirembe  bibeere  ku  ye)  alabula  abantu  abamu  abaali 
bagezaako  okumutendereza  ekisusse  nti: 

“Temunsitula  waggulu  okunsussa  ku  ddaala  erinsaanira  ... 
kubanga  Allah  yanfuula  omuddu  nga  tannaba  kunfuula  Nnabbi.” 
(Haakim,  III,  197  /  4825;  Haythami,  IX,  21) 

Ensonga  endala  eyaleetera  Nnabbi  (okusaasira  kwa  Allah  n’emi- 
rembe  bibeere  ku  ye)  okujjukizanga  abantu  entakera  nga  bwe  yali 
omuddu  wa  AUah  Owoobuyinza  bwali  bwetoowaze  bwe  obutakoma. 

Awatali  kubuusabuusa,  emirundi  mingi  Omubaka  wa  Allah 
(okusaasira  kwa  Allah  n’emirembe  bibeere  ku  ye),  oluvannyuma 
Iw’okwogera  ku  byengera  Katonda  Owoobuyinza  bye  yamuwa  mu 
ngeri  y’okumwebaza,  yayanguwanga  mangu  okugattako  ekigambo 
nti  “kino  si  kya  kwewaana”.'^* 

Abdalla  ibn  Jubayiri  (Allah  amusiime)  annyonnyola  nti: 

“Lumu  Omubaka  wa  AUah  (okusaasira  kwa  AUah  n’emirembe 
bibeere  ku  ye)  yali  atambula  ne  Basswahaba  abamu,  omu  ku  bo  kwe 
kuvaayo  okumusiUdriza  akasana.  Omubaka  wa  AUah  (okusaasira  kwa 
AUah  n’emirembe  bibeere  ku  ye)  olwalaba  ky’agezaako  okukola  kwe 
kwanguwa  n’assa  kye  baali  bamubissisa  ku  ttaka  nga  bw’abamba  nti: 

‘Nze  ndi  muntu  nga  ggwe!”’  (Haythami,  IX,  2i) 

Wabula  kiteekwa  kitegeerekeke  nti  wadde  nga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yali 
muntu  naye  nti  era  teyali  muntu  wa  bulijjo.  Kino  omutontomi  omu 
akyogera  mu  bigambo  bino  nti: 

“Ddala,  Muhammadi  Mustafa  (okusaasira  kwa  AUah  n’emi- 
rembe  bibeere  ku  ye)  muntu,  naye  muntu  wa  njawulo.  Nga  ejjinja 
ery’omuwendo  (ruby)  bwe  lifaanana,  ne  Omubaka  wa  AUah  (okusaa- 
sira  kwa  Allah  n’emirembe  bibeere  ku  ye)  bw’ali  mu  bantu  abalala.” 


131  Laba:  Tirmidhi,  Manaaqib,  I  /  3615. 

Omtontomi  omulala  kino  akissa  mu  bigambi  bino  wammanga  nti: 

Teri  muntu  amufaanana  mu  byafaayo  byonna, 

Ku  buli  lulimi  kuliko  okumujjukira, 

Eggulu  zonna  ziyimirira  olwbbutuukirivu  bw’okulinnya  kwe  mu  ggulu, 
Bamalayika  bayimirira  olw’ekwewuunya  obulungi  bwe, 
Omulamwa  gw’ebigambo  guli  mu  mbeera  ze, 

Omuntu,  naye  ng’ali  waggulu  wa  bamalayika  mu  busukkulumu. 

Ekigendererwa  ekiri  emabega  wa  Nnabbi  Ow’emikisa  (okusaa- 
sira  kwa  AUah  n’emirembe  bibeere  ku  ye)  Okubeera  Ummi 

Ekigambo  Ummi  kirina  amakulu  mangi  ag’enjawulo.  Kitegeeza 
omuntu  akyali  mu  mbeera  ze  ez’obutonde  entukuvu  ng’omwana 
omuto  nga  tayonooneddwa,  oba  omuntu  atasomangako,  era  nga 
kitegeeza  Bannamakka  oba,  Abawalabu  bonna  okutwalira  awamu, 
ng’oggyeeko  Bannannyini  Kitabo  abawangaalira  mu  Buwalabu. 

Mu  bigambo  bya  Kulaane,  Omubaka  (okusaasira  kwa  Allah 
n’emirembe  bibeere  ku  ye)  yali  Ummi,  amakulu  nti  yali  teyasoma, 
nga  tamanyi  kusoma  wadde  okuwandiika. 

Ayah  egamba  bw’etyi: 


‘Abo  abagoberera  Omubaka  Nnabbi,  Ummi,  oyo  gwe  basanga 
ng’awandiikiddwako  gye  bali  mu  Tawraati  ne  mu  Injiil”  (al  Aaraaf,  7 : 157) 

Ekya  Omubaka  wa  Allah  okubeera  nga  yali  tamanyi  kusoma 
wadde  okuwandiika  ne  bamusinzabibumbe  ab’ebiseera  ebyo  baali 
bakimanyi  bulungi,  era  nga  bagamba  nga  Kulaane  bw’egamba  nti: 

“Ne  bagamba  nti:  ezo  nfumo  z’abaasookawo  baazimuwandii- 
kira,  era  nga  zimusomerwa  ku  makya  n’olweggulo”  (al  Furqaan,  25 :  5) 

Ensonga  Iwaki  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yayitibwa  ummi  oba  atamanyi  kusoma 
wadde  okuwandiika  ze  zino  wammanga: 

1.  Yasigala  nga  mutukuvu  ng’olunaku  Iwe  yazaalibwako, 
obutukuvu  obwo  mwe  yakuumirwa  obutayonoonebwa  okumanya 
okw’ebweru,  olwo  n’asigala  kubeera  ng’atendekebwa  n’okugunjuli- 
bwa  Katonda  Owoobuyinza. 

Kulaane  kino  ekyogerako  bw’etyi: 


ijt  dp  juj  ^  jjjyi  I jiiij 

“Ne  bagamba  nti:  ezo  nfumo  z’abaayita  baazimuwandiikira,  era 
nga  zimusomerwa  ku  makya  n’olweggulo”  (al  Furqaan,  25  : 5) 

Ng’era  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  bwe  yakikakasa  nti: 

“Katonda  wange  yangunjula  era  okugunjula  kwange  n’akufuula 
kulungi.”  (Suyuutw,  1, 12) 


Katonda  Owoobuyinza  yaggya  ebintu  byonna  ebikyamu  mu 
mutima  gwa  Nnabbi  (okusaasira  kwa  Allah  n’emirembe  bibeere  ku 
ye)  nga  kino  kiyita  mu  kulyebula  omutima  emirundi  esatu  miramba 
{sharh’us  swadr), ,  n’assaamu  okuwulira  eddembe  okulungi,  okusaa- 
sira,  ekisa,  obukkiriza  n’amagezi  (okumanya  ensonga). 


2.  Ensonga  ey’okubiri,  Ummi  kikola  okujjukiza  nti  Nnabbi 
Ow;emikisa  yali  Muwalabu,  era  nga  teyava  mu  Bannanyini  Kitabo 
(Abayawudi  oba  Abagoberezi  ba  Kristo), 

- 

3 .  Ekigambo  Ummi  kikkaatiriza  nti  Nnabbi  Ow’emikisa  yazaa- 
libwa  Makka,  era  ekimanyiddwa  nga  Umm’ul  Qura.  Qaryah,  nga  mu 
bungi  bwakyo  kiyitibwa  Qura,  kigambo  kya  Luwalabu  ekitegeeza 
ebyalo  oba  obufo  ebitono  ebiwangaaliramu  abantu,  kwe  kugamba 
nti,  ekifo  ekyasookera  ddala  abantu  mwe  baawangaalira. 

Abawalabu  kumpi  bonna  baali  tebaasoma;  baali  bantu  abee- 
sambye  obugunjufu,  abaali  batamanyi  kusoma  wadde  okuwandiika. 
Allah  Oweekitiibwa  yabatumira  Nnabbi  ng’ava  mu  bo  bennyini; 
Nnabbi  eyali  eky’okulabirako  ekituukiridde  oyo  munda  eyasigala 
nga  mutukuvu  tayonooneddwa. 

Ayah  kino  ekyogerako  bw’etyi: 


“Ye  y’oyo  eyatuma  mu  bantu  abataasoma  (abaali  batamanyi 
kusoma  wadde  okuwandiika)  Omubaka  ng’ava  mu  bo  bennyini, 
abasomere  Obubonero  bwe,  abatukuze  era  abayigirize  Ekitabo 
(Ebyawandiikibwa)  n’Amagezi  ag’okumanya  ensonga,  wadde  nga  yali 
tannaba  kujja  nga  bali  mu  bubuze  obwenkukunala.”  (al  Jum’a,  62 : 2) 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  kino  ayongera  okukitangaazaako  bw’atyi: 

“Ffe  tuli  bantu  ba  ummi.  Tetumanyi  kusoma  wadde  okubala.” 
(Muslim,  Swiyaam,  15) 

Wadde  nga  obutasoma  butegeeza  butamanya  bwe  kiba  kiko- 
zeseddwa  ku  bantu  aba  bulijjo,  naye  ku  Mubaka  wa  Allah  (okusaasi- 

ra  kwa  Allah  n’emirembe  bibeere  ku  ye)  kirina  amakulu  ag’okutuuki- 
rira  n’obusukkulumu.  Okuba  nga  Nnabbi,  obutuukirivu  bw’okuma- 
nya  kwe  n’ebikolwa  bye  nga  biyinza  okuleka  n’abo  abalowoozebwa 
okubeera  abasinga  obugunjufu  nga  bakankana,  buba  bujulizi  bwa 
nkukunala  nti  yali  atumiddwa  butereevu  Katonda  Owoobuyinza. 

Allah  Oweekitiibwa  agamba  nti: 


“Wali  tosoma  kitabo  (kiwandiike)  kyonna  nga  Kulaane  tennaka 
wadde  nga  tosobola  kuwandiika  na  mukono  gwo  ogwa  ddyo,  olwo 
aboonoonyi  bandibuusizzabuusizza.”  (al  Ankabuut,  29 : 48) 

Okuggyako  nga  bubadde  Bubaka  okuva  ewa  Katonda,  tewab  ngeri 
yonna  emanyiddwa  ummi,  ng’ayita  mu  kulowooza  okw’omunda,  gy’aso- 
bola  kupangirirawo  Kulaane,  ekyamagero  ekyafufuggaza  abantu  bonna 
n’amajinni  gonna  ne  kibaleka  nga  tebalina  kye  basobola,  n’eyogera  ebya- 
faayo  ebikukunavu  okugeza  ebintu  ebikwata  ku  Falaawo,  ebya  maama  wa 
Musa  (emirembe  gibeere  ku  ye)  ne  Yusuf  (emirembe  gibeere  ku  ye). 

Kulaane  eyoleka  ebintu  ebikwata  ku  bantu  abaasooka  eri  aban- 
tu  mu  ngeri  esinga  obulungi  era  esinga  okuba  ey’amakulu,  mu  ngeri 
ekwatagana  n’ebyetaago  bya  sayansi  ow’omulembe  era  etuukagana 
nefilosofe  w’ebyafaayo.'“ 

132  Ku  ludda  olulala,  ebimu  ku  byafaayo  ebyogerebwa  mu  Tawuraati  (Torah)  ne 
mu  Bayibuli  bikontana  n’ebyo  ebyavumbulibwa  mu  kusoma  ebyafaayo  mu 
mulembe  guno  ne  sayansi.  Okutonda  ensi  n’emitendera  gy’okugitonda,  en- 
naku  omuntu  mwe  yakkira  ku  nsi,  Amataba,  bifaananyi  bitono  nnyo  ku  bintu 
ebikontana.  (Laba:  Maurice  Bucaille,  Musbet  Ilim  Yonunden  Tevrat,  Incil  ve 
Kuran,  olup.  53  -  82,  157  -  175) 

Bwbkitunuulira  mu  ngeri  endala,  okubeera  ataasoma  kye  kisem- 
bayo  wansi  eky’ebigambo  bya  Kulaane  okuba  nga  bikola  wonna  ne 
ku  bantu  bonna.  Okugendera  ku  lugero  olugamba  nti  “omukulem- 
beze  w’oluseregende  Iw’ekibinja  ky’abasuubuzi  n’enngamiya  zaa- 
bwe,  bulijjo  y’aba  asinga  okubeera  omunafu”,  okusobola  okukakasa 
nti  obubaka  bwayo  butuuka  ku  buli  muntu,  Kulaane  egenderera, 
okusooka  kwa  byonna,  abantu  abali  ku  ddaala  ly’okuba  nga  tebaa- 
somako.  Bwe  kityo  okutegeera  n’okuwangaalira  ku  Busiraamu  kye- 
taaga  muntu  kubeera  wa  bulijjo.  Kino  okukissa  mu  nkola,  okugeza, 
kwe  kwegendereza  mu  kutwala  entambula  y’enjuba  okubeera  nga 
kye  kikozesebwa  mu  kupima  ebiseera  by’okusinzizaamu  ebya  buli 
lunaku,  ate  entambula  y’omwezi  n’esalawo  ebikolwa  by’okusinza 
eby’omwezi  oba  omwaka. 

Okukka  okutuuka  ku  ddaala  ly’abantu  tekitegeeza  nti  Kulaane 
ebaagaliza  basigale  ku  ddaala  eryo,  wabula  egenderera  kubasitula 
okuva  ku  ddaala  ery’obutasoma  okubafuula  ummah  erina  Ekitabo. 
Okukakasa  nti  kino  kituukirira,  Obusiraamu  bwateekawo  obu- 
gunjufu  obupya,  ng’ekinyusi  kyayo  ye  Kulaane  Entukuvu,  eyo  gye 
bwayita  al  Kitaabu,  Ekitabo. 

Hilyat’s  Sa’adah 

Hilyah  kitegeeza  eby’okwewunda,  ebikomo,  n’obulungi  bw’om- 
woyo  riebigambo.  Ekigambo  era  kitegeeza  ebigambo  ebinnyonnyola 
endabika  ya  Nnabbi  Ow’emikisa  (okusaasira  kwa  AUah  riemirembe 
bibeere  ku  ye),  mu  buli  ngeri  yonna  esoboka  mu  bigambo  by’omuntu. 

Nahifi  agamba  nti: 

“Mazima  ddala,  omuntu  bw’awandiika  hilyah  ya  Omubaka  wa 
Allah  (okusaasira  kwa  Allah  riemirembe  bibeere  ku  ye)  riatwala 
ekiseera  mu  kugirowoozaako,  Allah  Oweekitiibwa,  akuuma  omuntu 

oyo  obutalwala,  n’amuwonya  emitawaana,  n’okufa  okw’ekibwatu- 
kira.  Omuntu  bw’agenda  ne  hilyah  ku  lugendo,  aba  ajja  kubeera 
n’obukuumi  bwa  AUah  mu  lugendo  Iwe  Iwonna.” 

Abamanyi  bangi  mu  Busiraamu  balina  endaba  za  njawulo  ku 
bikwata  ku  mikisa  emingi  egiri  mu  hilyah  za  Omubaka  wa  Allah 
(okusaasira  kwa  Allah  n’emirembe  bibeere  ku  ye).  Enkola  y’oku- 
zikwata  ku  mwoyo,  n’ekigendererwa  eky’okusuubira  okulaba  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  mu 
kirooto  ekyaliwo  mu  nsi  nnyingi  ez’Abasiraamu. 

Nga  tuvudde  kw’ebyo,  nga  bwe  kiri  ekizibu  okufuna  ebigambo 
ebisobola  okuwa  ekifaananyi  ekituufu  eky’engeri  Nnabbi  (okusaa- 
sira  kwa  AUah  n’emirembe  bibeere  ku  ye)  gy’afaananamu,  obulungi 
obwayogerwako  nga  ‘ekitangaala  waggulu  w’ekitangaala’,  omuntu 
alina  okulowooza  ku  kuba  ng’ate  tekisoboker  a  ddala  eri  omuntu  yenna 
okumwetegereza  n’okutegeerera  ddala  nga  bw’ali.  Okunnyonnyola 
obulungi  bw’ekitonde  eky’enjawulo,  ekyo  Owoobuyinza  mwe  yassa 
ebirungi  byonna  bye  yali  awadde  omuntu,  kusigala  nga  tekusoboka. 
Nga  Kakani  bw’agamba: 

Oyo  agamba  okumanya  kino  aba  alimbye, 

Mu  bitonde,  atalina  ngeri  gy’alabikamu 

Okugezaako  kuno  okuwa  ekifaananyi  kya  Nnabbi  (okusaasira 
kwa  Allah  n’emirembe  bibeere  ku  ye),  Obulungi  bw’Ebirungi  byon- 
na,  kuba  kwagala  bwagazi  kuddaabiriza  na  kumatiza  mitima  gy’abo 
abataafuna  mukisa  kubeera  mu  Kiseera  ky’Essanyu,  okugimalako 
okwagala  okumanya  ebyali  bimukwatako.  Abo  abagezaako  okun- 
nyonnyola  ebitendo  bya  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  batuwa  ttondo  okuva  mu  liyanja  eddene. 
Abakkiriza,  abagezaako  okulaba  mu  guyanja  nga  bayita  mu  kutan- 
gaala  kw’amatondo  ago,  bafuba  okuganyulwa  mu  ky’okulabirako 

ekyo  ekituukiridde,  era  nga  bayita  mu  kwagala  kwe  balina  gy’ali, 
okugezaako  okufuuka  nga  ye  mu  mpisa  n’enneeyisa. 

Awatali  kubuusabuusa  emitima  bulijjo  gikakibwa  okudda  eri 
ekirungi,  nga  gyegomba  okubeera  n’obwannannyini  bw’ekirungi 
ekyo.  Okusikirizibwa  okwo  kwefuga  obwongo  bw’omuntu,  ne  buba 
ng’ekyo  kyokka  kye  bulowoozaako.  Olwo  ekibeera  mu  mutima 
ne  kiba  okwegomba  okufuuka  ng’oyo  omutima  gwe  gwagala,  mu 
by’omwoyo  ne  mu  mpisa.  Ekiva  mu  ekyo  kwe  kutwala  omwagalwa 
ng’ekyokulabirako  era  omuntu  amaliriza  ali  wamu  naye.  Okusinziira 
ku  kusikirizibwa  okwo,  tewali  kubuusabuusa  nti  ebitendo  ebyo  ebin- 
nyonnyola  Nnabbi  (okusaasira  kwa  AUah  n’emirembe  bibeere  ku  ye) 
biba  birina  okwongera  okwagala  n’okumujjumbira. 

Hasan  (Allah  amusiime)  akozesa  ebigambo  bino  okunnyon- 
nyola  embeera  gye  yabeerangamu  bwe  yabuuzanga  taata  we  omuto 
eyamukuza,  Hind  ibn  Abi  Hala  (Allah  amusiime),  amutendere 
Nnabbi  Ow’emikisa: 

“Taata  wange  omuto  Hind  ibn  Abi  Hala  yabeeranga  ambuulira 
ebikwata  ku  Mubaka  wa  AUah  (okusaasira  kwa  Allah  n’emirembe 
bibeere  ku  ye)  mu  ngeri  esinga  okubeera  ennungi.  Nnayagalanga 
nnyo  taata  wange  oyo  amuntendere,  olwo  omutima  gwange  gweyon- 
gere  okubeera  nga  guli  naye  n’okunywerera  ku  kkubo  lye.”  (Tirmidhi, 
Shamaail,  olup.  10) 

Ne  Hasan  ne  Husayn  (Allah  amusiime),  abataateranga  kuwu- 
lira  bantu  balala,  emirundi  egiwera  baawuliranga  taata  waabwe  Ali 
(Allah  amusiime)  ng’annyonnyola  engeri  gye  yalinga  afaananamu, 
ebitendo  ebyo  bye  bajjululira  abantu  b’emirembe  egyaddako. 


Wabula  ate  era  kyewuunyisa  bwe  twebuuza  nti  kitundu  ki  ku 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  ekiyinza  okwogerwa  nga  tuyita  mu  bifaananyi  ebyo?  Mu  ngeri 

y’emu,  omuntu  ayinza  kutegeera  hilyah  ng’asinziira  ku  maanyi 
g’omukwano  gw’alina  ng’ali  mu  kkubo  lye  limu  ng’ayita  mu  bigambo 
ebyo  obubaka  bwe  bisobola  okuwa  obulungi.  N’olw’ekyo,  wadde  nga 
waliwo  okulemererwa  okwo  kwe  tukkiriza,  naye  era  twagala  wano 
okuleetayo  ettondo  okuva  mu  byanyumizibwa  ebyo  ebyatutuukako 
ebiwa  ekifaananyi  eky’endabika  ey’emikisa  eya  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye).  Okufuuza  mu 
byanyumizibwa  ebyo  kutulaga  nti: 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  yali  wa  kitema,  ng’asemberera  okubeera  omuwanvu. 

Yalina  ekigero  ekituukiridde  n’omubiri  ogujjudde  obulungi. 

Yalina  ekifuba  ekigazi  n’ebibegabega  ebinene  era  nga  waliwo 
envumbo  y’obwannabbi  ng’eri  mu  kifo  wakati  w’amagumba  g’ebibe- 
gabega. 

Amagumba  ge  n’ennyingo  byali  bigazigazi. 

Kkala  ye  yali  wakakti  wa  pinka  n’obweru,  ng’alinga  ekimuli  kya 
looza.  Yatangalijjanga  era  ng’eddiba  ly’omubiri  gwe  liweweevu  nga 
liiri  {silk).  Omubiri  gwe  bulijjo  gwabeeranga  muyonjo  nga  guvaamu 
akawoowo  akawunya  obulungi.  Kye  kimu  yabanga  yeefuuyidde 
akawoowo  oba  nga  teyeefuuyidde,  eddiba  lye  n’entuuyo  byabeeranga 
biwunya  bulungi  okusinga  obuwoowo  obusingira  ddala  okuwu- 
nya  obulungi.  Omuntu  bwe  yamusikanga  mu  mukono,  engalo  ze 
nga  zisigalamu  akawoowo  akaavanga  ku  Nnabbi  okumala  olunaku 
Iwonna.  Nnabbi  Ow’emikisa  bwe  yaweeweetanga  mu  mutwe  gw’om- 
wana  omuto  ng’omuntu  ayinza  okwawula  omwana  oyo  mu  balala, 
olw’akawoowo  akalungi  akaamuvangamu. 


Bwe  yatuuyananga,  eddiba  ly’omubiri  gwe  nga  lifaanana  looza 
akubiddwa  omusulo  gw’oku  makya. 

- 

Yalina  ekirevu  ekisakaatidde  obulungi  naye  nga  takireka 
kusakaatira  kusussa  mukono.  We  yafiira  yalina  emizingo  gy’envi 
ng’amakumi  abiri  ku  mutwe  ne  mu  kirevu. 

Ebisige  bye  byalinga  omwezi  oguboneka,  nga  wakati  waabyo 
waliwo  ebbanga  erimala  okubyawula. 

Yalina  omusuwa  wakati  w’ebisige  bye  ogwazimbanga,  buli  (oku- 
saasira  kwa  AUah  n’emirembe  bibeere  ku  ye)  Iwe  yanyiiganga  nga 
waliwo  ekintu  ekisobye  mu  bintu  Katonda  by’avunaana  abantu. 

Yasenyanga  amannyo  ge  ameeru  agalinga  ekkula  (luulu)  ng’aga- 
senyesa  mis’waak  (omuswaki)  gwe  yakuutiranga  abantu  okukozesa 
ennyo. 

Obukoowekoowe  bwe  bwali  buwanvu.  Amaaso  ge  nga  manene 
gasikiriza,  ng’awaddugavu  waddugavu  bulungi  ate  n’aweeru  nga 
watukula  nnyo.  Gaalinga  Katonda  ge  yasiigako  obwanja  mu  biseera 
nga  tannatonda  bitonde. 

Nga  omwoyo  gwe  bwe  gwali  ogw’enjawulo  mu  ngeri  gye  gwa- 
limu,  n’obulungi  bw’endabika  ye  bwe  butyo  bwe  bwali.'^^ 

Ekyenyi  kye  kyatangalijja  ng’omwezi.  Ayisa  (AUah  amusiime) 
anyumya  nti: 

“Omubaka  wa  Allah  (okusaasira  kwa  Allah  n’emirembe  bibeere 
ku  ye)  yataangalanga  nnyo  ekyenyi  ekiro  nga  mu  nzikiza  ey’ekiro 
nsobola  okukozesa  ekitangaala  ekyamuvangako  okuteeka  wuzi  mu 
liiso  ly’empiso.” 

Wakati  w’amagumba  g’ekibegabega  kye  waaliwo  akabonero 
Akatukuvu  akaali  kakakasa  obwannabbi  bwe  era  Basswahaba  bangi 

133  Laba:  Haakim,  III,  10;  Ahmada,  I,  89,  96,  117,  127;  IV,  309;  Ibn  Sa’adi,  I,  376, 
412,  420  -  423;  II,  272;  Ibn  Kathiir,  al  Bidaaya,  VI,  31-33;  Tirmidhi,  Shamaa- 
il,  olup.  15. 

bettaniranga  okukanywegera.  Akabonero  ako  olwabula  nga  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  afudde 
ekyo  kyamala  abantu  okukakasa  nti  ddala  yali  afudde.”'^^ 

Omubiri  gwe  ogw’emikisa  tegwakyukako  n’akatono  ng’amaze 
okufa.  Abu  Bakari  (Allah  amusiime),  nga  bw’atunuulira  Ekitangaala 
ky’Obulamu  (okusaasira  kwa  Allah  n’emirembe  bibeere  ku  ye) 
n’amaaso  agajjudde  ebiyengeyenge,  yayogera  mu  ddoboozi  erijjudde 
ennaku,  nga  waakayita  akaseera  katono  nga  Nnabbi  yaakamala 
okufa  bw’atyi: 

“Omubaka  wa  Allah,  nga  bw’obadde  olabika  obulungi  mu 
bulamu  era  ne  mu  kufa  bw’otyo  bw’olabika”,  olwo  n’ateeka  omumwa 
gwe  ku  kyenyi  kya  Nnabbi  Ow’emikisa  (okusaasira  kwa  Allah  n’emi- 
rembe  bibeere  ku  ye). 

Tekisoboka  n’akamu  okunnyonnyola  mu  bujjuvu  ne  tumalayo 
obulungi  bw’omutima  gwe. 

Teyayogeranga  kigambo  kitalina  mugaso,  era  buli  kigambo  kye 
yayogeranga  kyabanga  kijjudde  amagezi  n’okubuulirira.  Mu  bigambo 
bye  bye  yalina  temwali  kifo  kya  kugeya  na  kifo  kya  bigambo  bitalina 
makulu.  Yayogeranga  n’abantu  okusinziira  ku  mbeera  zaabwe. 

Yali  wa  kisa  ate  nga  mukwatampola.  Wadde  nga  essanyu  lye 
teyaliragiranga  mu  kuseka  okw’okutyetyemuka,  naye  ekyenyi  kye 
bulijjo  kyalaganga  okusanyuka  okw’ebbugumu  eri  abantu  abalala. 

Omuntu  bwe  yalabanga  Nnabbi  (okusaasira  kwa  Allah  n’emi- 
rembe  bibeere  ku  ye)  yamussangamu  nnyo  ekitiibwa  ekirimu 
n’okutya;  n’okunyumyamu  obunyumya  naye  akatono  kwamalanga 
omuntu  okumuteekamu  okwagala  okungi  n’omukwano  eri  Nnabbi 
(okusaasira  kwa  Allah  n’emirembe  bibeere  ku  ye). 


134  Tirmidhi,  Shamaa-ilu,  olup.  15;  Ibn  Sa’adi,  II,  272. 

Bannaddiini  abatya  Katonda  yabassangamu  ekitiibwa  okusin- 
ziira  ku  ngeri  gye  baalinga  batyamu  Katonda.  Abantu  abaasinga 
okufuna  omugabo  omunene  mu  kuweebwa  ekitiibwa  nbkubakwati- 
rwa  ekisa  be  bbluganda  Iwe.  Yali  mbeera  ye,  ekisa  kye  yakoleranga 
abantu  bbmu  maka  ne  mikwano  gye  okukibunyisa  ne  kituuka  ne  ku 
bantu  abalala.  Ebintu  bino  yabitukubiriza,  n’agamba  nti: 

“Teri  n’omu  mummwe  ajja  kubeera  mukkiriza  owannamad- 
dala  okutuusa  Iw’onooyagaliza  baganda  bo  ekyo  kye  weeyagaliza.” 

(Bukhari,  Imaan,  7;  Muslim,  Imaan,  71  -  72) 

Abaweereza  be  yabayisanga  mu  ngeri  etalojjeka,  ng’abaliisa  ku 
bye  yalyangako  era  ng’abambaza  ku  ngoye  ze  zimu  ne  ze  yayamba- 
langa.  Omugabi  era  ow’ekisa,  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  yagatta  wakati  w’obuzira  n’ekisa  mu 
ngeri  empime  obulungi. 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  yali  musajja  atuukiriza  ekigambo  kye  era  bulijjo  yakuumanga 
endagaano  ze  yabanga  akoze.  Omusukkulumu  ku  bonna  mu  bulungi 
bw’empisa,  amagezi  n’obutegeevu,  agwanira  mu  butuufu  okutendebwa 
mu  ngeri  yonna  omuntu  gy’aba  asobodde.  N’obulungi  bw’endabika 
nga  bwegattiddwaako  obutuukirivu  bw’obulamu,  yali  kitonde  eki- 
tukuvu  ky’otasobola  kugeraageranyaako  kitonde  kirala  kyonna. 

Era  yalina  entunula  eyalaganga  ennaku.  Yayogeranga  bbaliri- 
rwe  era  we  kyetaagisizanga  nga  ebiseera  bye  ebisinga  abimalira  mu 
kulowoolereza  okutakoma.  Wadde  ng’ekiseera  ky’okusirika  kyabee- 
ranga  kiwanvu,  naye  bwe  yayogeranga  ng’amalayo  emboozi  gy’aba 
atandise,  ng’awa  amakulu  agasinga  okubeera  ag’omunda  mu  bigam- 
bo  ebisinga  okubeera  ebitono.  Ebigambo  bye  byajjanga  mu  ngeri 
ya  njawulo,  nga  biringa  embira  z’omukuufu  gw’omu  bulago.  Wadde 
nga  yazaalibwa  ng’alina  embeera  y’obukkakkamu,  naye  omuzimbo 
gw’omubiri  gwe  gwali  nga  gwa  kitiibwa  nga  muggumivu. 

Bwe  yabeeranga  omunyiivu  nga  tava  mu  kifo  we  yabanga 
atudde.  Ate  era  teyanyiiganga  okuggyako  nga  waliwo  eddembe 
erityoboddwa;  era  bwe  waabeerangawo  eddembe  erityoboddwa  ne 
watabaawo  akiraba,  obusungu  bwe  tebwakkanga  okutuusa  eddembe 
eryo  bwe  lyazzibwangawo.  Oluvannyuma,  yaddangamu  n’abeera 
omukkakkamu  ng’embeera  ye  eya  bulijjo.  Teyanyiiganga  ku  bintu 
ebimukwatako  ng’omuntu;  teyasibanga  busungu  oba  okuyombera 
ensonga  ezimukwatako. 

Teyayingiranga  nnyumba  ya  muntu  nga  tafunye  lukusa.  Bwe 
yaddanga  eka,  ng’ebiseera  abigabanyaamu  emirundi  esatu:  ogu- 
sooka  gwabeeranga  gwa  Allah  Oweekitiibwa,  ogw’okubiri  nga  gwa 
bantu  ba  waka  ate  ogw’okusatu  nga  gwe  gugwe,  wadde  nga  ogugwe 
gwabeeranga  mu  bigambo  kubanga  ekiseera  ekyo  yakiwangayo 
eri  abantu  ab’enjawulo,  aba  bulijjo  n’ab’ebitiibwa,  nga  talina  muntu 
gw’amma  kiseera  kye  eky’omuwendo,  nga  talina  mutima  gwaleka 
nga  tagukutte. 

Buli  mbeera  na  buli  kikolwa  kya  Nnabbi  Ow’emikisa  (oku- 
saasira  kwa  Allah  n’emirembe  bibeere  ku  ye)  byabeeranga  byolesa 
Kujjukira  Katonda. 

Bwe  yabeeranga  mu  muzikiti  ng’atuula  mu  bifo  bya  njawu- 
lo,  okulaga  abantu  abalala  obutatuula  mu  kifo  kya  nkalakkalira, 
ng’atya  ebifo  ebimu  okubifuula  ebitukuvu.  Teyayagalanga  kweraga 
mu  bantu.  Bwe  yayingiranga  awali  abantu,  ng’atuula  mu  kifo  kyonna 
ekyabeeranga  kiriwo,  nga  n’abalala  abakubiriza  okukolanga  ekintu 
kye  kimu. 

Omuntu  bwe  yayagalanga  ekintu  okuva  gy’ali  asobole  okumala 
ekizibu  kye,  Nnabbi  Ow’emrkisa  (okusaasira  kwa  AUah  n’emirembe 
bibeere  ku  ye)  teyatereeranga  okutuusa  ng’ekyetaago  kigonjoddwa  nga 
tafuddeeyo  ku  bukulu  bwa  kimusabibwa.  Ekizibu  bwe  kyabeeranga  nga 
tekisobola  kugonjoolwa,  Omubaka  Ow’ekitiibwa  teyatuulanga  butuuzi 

wabula  yaddaabirizanga  omuntu  gwe  kikwatako  n’ebigambo  ebizzaamu 
amaanyi.  Yabeeranga  muntu  akuuma  ebyama  eri  abantu  bonna.  Abantu 
bonna  baafunanga  okufiibwako  kyenkanyi  awatali  kufaayo  ku  ddaala 
lya  muntu  oba  mugagga  oba  mwavu,  mugezi  oba  tamanyi, ,  nga  bonna 
ababala  ng’abenkana  mu  ky’okubeera  abantu.  Enkunngaana  ze  zonna 
yabeeranga  mbeera  ya  kisa,  magezi,  mpisa,  bugumiikiriza  n’okusinga 
byonna,  okwesiga  AUah  Oweekitiibwa,  oluvannyuma  okwesiganngana. 

Tewaabanga  muntu  ayisibwa  bubi  olw’ekintu  ekimubulako.  Bwe 
waabeerangawo  obwetaavu  bw’okunenya  omuntu,  nga  Omubaka  wa 
Allah  (okusaasira  kwa  AUah  n’emirembe  bibeere  ku  ye)  tamwatulira  era 
ng’ekintu  akfkoonako  katono,  awatali  kumenya  mutima  gwa  muntu. 

Yagambanga  nti:  “Tosanyukanga  Iwa  kizibu  ekituuse  ku  mugan- 
da  wo  Omusiraamu...  kubanga,  Allah  Oweekitiibwa,  mu  kusaasira 
kwe,  ayinza  okuggya  omuntu  oyo  mu  buzibu  obwo  n’abukuteeka- 
mu.”  (Tirmidhi,  Qiyaamah,  54) 

Teyakomanga  ku  kya  butatwala  biseera  kunoonyereza  ku 
bumogo  bwa  bantu  obutalabika,  naye  yagaaniranga  ddala  abalala 
okutwala  ebiseera  okukola  ekikolwa  eky’ensonyi  bwe  kityo;  kubanga 
amateeka  Amatukuvu  gagaana  okulowoolereza  wamu  n’okulingiriza 
ensobi  z’abantu  abalala. 

Teyayogeranga  okuggyako  ng’ekigendererwa  mu  kwogera  kwe 
kufuna  kusiimibwa  Katonda.  Mu  nkunngaana  mwe  yayogereranga 
abantu  ebigambo  bye  byabakwatanga  omubabiro  ne  babugaana 
essanyu.  Bwe  yayogeranga  abantu  abaamuwulirizanga  baayagalanga 
nnyo  bye  yabanga  abagamba  era  nga  bamutegera  bulungi  amatu 
n’okumwegeka  amaaso  okutuusa,  nga  Umaru  (AUah  amusiime) 
bw’agamba  nti  singa  waabeerangawo  akanyonyi  nga  katudde  ku 
mitwe  gyabwe  kandisigadde  ku  mitwe  okumala  ekiseera  ekiwanvu 
nga  tewali  akatawaanyizza  (ebirowoozo  byonna  biri  ku  by’agamba). 

Empisa  bwe  zityo  n’enneeyisa  ebyabbulukukira  ne  mu 
Basswahaba  byali  bya  maanyi  okutuusa,  ng’ebiseera  bingi,  n’oku- 
mubuuza  obubuuza  ebibuuzo  baakitwalanga  ng’ekitaali  kya  magezi. 
Bwe  batyo  baalindanga  ne  zireeta  Omuwalabu  okuva  mu  ddungu 
(Munnamalungu)  n’asisinkana  Nnabbi  oboolyawo  n’abuuza  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  ebi- 
buuzo  ne  bivaako  okunyumya,  nga  mu  kino  mwe  baabanga  basuu- 
bira  okuganyulwa  mu  nneeyisa  oba  enziramu  ya  Nnabbi.'^^ 

Waliwo  n’abamu  obutiitiizi  obwabaviirangamu  okulindanga  emya- 
ka  egiwera  ebiri  emiramba  nga  tebannafuna  mbavu  kubuuza  Nnabbi 
(okusaasira  kwa  Allah  n’emirembe  bibeere  ku  ye)  bibuuzo.  Okusinziira 
ku  ndabika  ye  eyeekitiibwa,  tebeetantalanga  kumutunula  mu  mmunye. 

Amuri  ibn  Aaswi  (Allah  amusiime)  yeewaako  obujulizi  nti: 

“Wadde  nga  nnamalanga  ebiseera  bingi  ne  Omubaka  wa  Allah 
(okusaasira  kwa  Allah  riemirembe  bibeere  ku  ye),  ensonyi  ezansin- 
zanga  amaanyi  riekitiibwa  kye  nnalinga  muwa  muli  bulijjo  byanne- 
mesanga  okusitula  omutwe  okumutunula  mu  kyenyi  kye  ekirungi,  era 
ng’ekyo  kyammatizanga  mu  mutima.  Singa  babadde  baakumbuuza  ku 
ssaawa  eno  okulojja  Omubaka  wa  Allah  engeri  gy’afaananamu,  nziki- 
riza  nti,  ekyo  sandikisobodde.”  (Muslim,  Imaan,  192;  Ahmada,  IV,  199) 

Omuntu  eyayagala  okutenda  ebitendo  bya  Nnabbi  eby’enjawulo  kyali 
tekyebeereka  gyah  wabula  nga  yali  alina  okukkiriza  nti  “yali  talabanga 
muntu  amufaanana  nga  tannamulaba  nbluvannyuma  Iw’okumulaba.”*^*’ 

Khalid  ibn  Waliidi  (okusaasira  kwa  Allah  riemirembe  bibeere 
ku  ye)  bwe  yakyalirako  ekimu  ku  bika  by’Abawalabu,  omukulu 
w’ekika  yamusaba  amuttottolere  Nnabbi  Ow’emikisa  (okusaasira 


135  Ibn  Sa’adi,  I,  121,  365,  422  -  425;  Haythami,  IX,  13. 

136  Ahmada,  I,  96. 

kwa  Allah  n’emirembe  bibeere  ku  ye)  bwe  yali  afaanana,  Khalid 
(Allah  amusiime)  kwe  kumugamba  nti: 

“Ekyo  tekisoboka.  Ebigambo  tebisobola  kulojja  bitendo  bye!” 

Omukulu  yamuddamu  nti”  “Kale  waakiri  munnyonnyole  mu 
ngeri  yonna  gy’osobolamu”.  Kino  kyawaliriza  Khalid  okwogera  ebin- 
tu  bino  ebijja  wammanga: 

“Leka  nkubuulire  kino  kye  nsobola:  Omuntu  gwe  batumye 
alaga  ekitiibwa  ky’oyo  amutumye.  Okuva  Eyatuma  bw’ali  nga  ye 
Omulabirizi  w’Ensi  zonna  era  Omutonzi  waazo,  osobola  okufumii- 
tiriza  ekitiibwa  ky’Omubaka  gwe  yatuma!”  (Munawi,  V,  92;  Qastallani, 
Mevahib-I  Lediinniyye  Terciimesi,  olup.  417) 

Olw’okuba  nga  yali  yaweebwa  eddaala  eddene  mu  bulungi, 
okutiibwa  okunene  awamu  n’embeera  ezeewuunyisa,  yali  teyee- 
taaga  bujulizi  bulala  wadde  ekyamagero  okukakasa  obutuufu  bwe 
obw’okubeera  nga  ye  Nnabbi  eyatumwa  Katonda  Owoobuyinza. 

Empisa  ze  yali  Kulaane,  ekintu  Muwalimu  Naaji  kye  yannyon- 
nyola  obulungi  bw’atyi: 

Ekizimbiddwa  mu  ggwe  bwe  bulungi  bwa  Kulaane,  okutendereze- 
bwa  kwa  buli  kintu  ekiriwo, 

Kulaane  ye  hilyah  yo  eyawandiikibwa  nOmukono  Ogwobuyinza 

Ebigambo  ebifaanana  bwe  bityo  biwulirwa  mu  bigambo  bya 
Mawulaana  Khalid  Baghdaadi,  Allah  amusaasire,  ebinnyonnyola 
engeri  embeera  ennungi  eya  Omubaka  Ow’ekitiibwa  gy’ewa  amaa- 
nyi  ebitonde  byonna: 

“Wa  mugaso  nnyo  ogutayogerekeka  nti  olw’okubeerawo  kwe 
okulungi,  amakula  (pearls)  gafubutuka  mu  nnyanja  ne  gadda  ku 
ngulu,  amayinja  ag’omuwendo  (emerald)  ne  gafubutuka  mu  mayinja 
aga  bulijjo,  n’ebimuli  bya  looza  ne  biva  mu  maggwa.  Tewandirabye 

mutunsi  ogutamwenya  olw’essanyu,  n’ebimuli,  mu  nnimiro  omwo 
empisa  ze  ennungi  mwe  zoogererwa.”  (Diwan,  olup.  65  -  66) 

Obulungi  bwonna  bwegattira  mu  Mubaka  wa  Allah  (okusaasira 
kwa  Allah  n’emirembe  bibeere  ku  ye),  nga  buva  mu  mubiri  gwe. 
Awamu  n’ekyo  tewali  muntu  yali  asobodde  kulaba  bulungi  bwa 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  mu  bujjuvu  bwabwo.  Mu  bigambo  bya  Imaam  Qurtubi: 

“Obulungi  obw’endabika  ya  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  tebwavaayo  bwonna. 
Singa  obulungi  bwonna  bwonna  bwakulagibwa  nga  bwe  bwali, 
Basswahaba  tebandibadde  na  busobozi  okumutunulako.”  (Ali  Yardim, 
Peygamberimiz’in  ^emaili  olup.  49) 

Hassaan  ibn  Thabit  (Allah  amusiime),  Omutontomi  wa 
Omubaka  wa  Allah,  ayogera  bulungi  ku  mbeera  ya  Nnabbi  ey’en- 
jawulo  n’agamba  nti: 


“Omubaka  wa  Allah  ...  Tewali  liiso  lyali  lirabye  muntu  aku- 
singa  bulungi.  Teri  mukazi  yali  azadde  mwana  mulungi  kukusinga. 
Watondebwa  nga  oli  wala  nnyo  na  buli  kamogo,  ng’olinga  eyatonde- 
bwa  nga  bw’oyagala!” 

Obubaka  Okuddamu  Okukka  Obuto 

Okusiriikiriramu  kw’Obubaka  okuva  eri  Allah  kwatwala  emye- 
zi  mukaaga  mulamba.  Okuddamu  okukka  Nnabbi  Ow’emikisa  aku- 
nyumya  bw’atyi: 

“Lumu  nnali  ntambula  kwe  kuwulira  eddoboozi  nga  liva  wag- 
gulu.  Nnasitula  omutwe,  okulaba  eddoboozi  gye  lyali  liva  kwe 
kulaba  Malayika  y’emu  eyo  eyanzijirako  bwe  nnali  mu  Mpuku  ye 
Hira,  ng’etudde  ku  nnamulondo  ng’erengejjera  mu  mpuyi  z’ebbanga. 
Natya  nnyo.  Ne  nzirayo  eka,  nga  bwe  nngamba  nti:  ‘Mbikka... 
mbikka!’ 

Nga  ndi  awo  bambisse,  Jibuliiru  (emirembe  gibeere  ku  ye) 
yakomawo;  era  ng’ayita  mu  ye)  Allah  Oweekitiibwa,  yassa  bino: 


‘Owange  ggwe  eyeebisse!  Golokoka  olabule  (abantu),  ne 
Katonda  wo  omutendereze,  n’engoye  zo  ozitukuze,  n’ebitali  bitukuvu 
obyesambe!’  (al  Muddatthlr,  74  :  l  -  5) 

Oluvannyuma  Obubaka  bweyongera  okukka  nga  tebusiriikiriz- 
zaamu.”  (Bukhari,  Tafsiir,  74  /  4,  5;  Muslim,  Imaan,  255  -  2558) 

Allah  Owoobuyinza  agamba  nti: 


“Mazima  ddala  twatuusa  ekigambo  (Kulaane)  gye  bali  oba 
olyawo  ne  beebuulirira.”  (al  Qaswasw,  28 :  5i) 

Okukka  kw’Obubaka  obutasalako  nakyo  kibalibwa  mu  byama- 
gero  bya  Kulaane.  Okukka  kwa  Kulaane  ku  Mubaka  wa  Allah  (oku- 
saasira  kwa  AUah  n’emirembe  bibeere  ku  ye)  ng’egenda  egoberegana 
ng’ekkira  mu  ayah  ennyinnyonnyofu  obulungi  ennyo,  ng’etangira 
okugikoppa  wadde  nga  kwandibadde  kwa  kukolebwa  abantu  bonna 
n’ebitonde  ebirala  ne  biyitibwa  okuyambako,  kikakasa  bukakasa  awa- 
tali  kubuusabuusa  kwonna  ensibuko  ya  Kulaane  okubeera  nga  yali 
eva  wa  Katonda,  nga  kiwa  obujulizi  obwenkukunala  nti  terinaamu 
kituli  kyonna  omuntu  we  yandiyise  okubaako  ne  ky’agigattikamu. 

Ekintu  ekikkirizika  amangu  kwe  kuba  ng’ekitabo  ekitono 
eky’ebitontome  kitwala  okulafuubana  okw’amaanyi  okukimaliriza. 
Naye,  nga  tofudde  ku  ddaala  ly’okufaayo  okuteekebwamu,  tekiso- 
boka  busobosi  okugamba  nti  ebitabo  bino  abantu  bye  bawandiika 
tebibeeramu  nsobi.  Wabula  obweraliikirivu  obw’ekika  ekyo  tebujja 
ku  bikwata  ku  Bubaka  obuva  eri  Katonda,  nga  bulijjo  busigala  mu 
mbeera  yaabwo,  nga  bujjudde  ebyamagero  ebingi.  Ekyo  kyokka 
kimala  okwoleka  obunene  bwa  Kulaane  Entukuvu. 

Nga  Ssula  Muddatthiru  esse,  Omubaka  wa  Allah  (okusaasira 
kwa  AUah  n’emirembe  bibeere  ku  ye)  amangu  ago  yasitukiramu  we 
yali  agudde.  Nga  tamanyi  kyali  kiguddewo,  Khadiija  (AUah  amu- 
siime)  yeewuunya  nnyo  era  n’amubuuza  nti: 

“Lwaki  togenze  mu  maaso  n’okuwummula?” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamuddamu  nga  bw’amutegeeza  Obubaka  obupya  obwali 
busse  nti:  “Ekiseera  ky’okwebaka  kiweddeko.” 

Ennaku  entono  ezaasooka  okuva  Obubaka  Iwe  bwakka,  Jibliiru 
(emirembe  gibeere  ku  ye)  yasomesa  Nnabbi  Ow’emikisa  engeri  y’okufu- 
na  Wuzu  n’okusaala.  Ekiragiro  ky’okukola  ebikolwa  by’okusinza  kye  yali 
asinga  okwettanira  kyateeka  akamwenyumwenyu  mu  maaso  ge. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yadda  eka  ng’ajaganya.  Nga  bw’abuulira  Khadiija  (Allah  amu- 
siime)  emikisa  n’ebyengera  eby’amaanyi  Allah  Oweekitiibwa  bye  yali 
amuwadde,  yamuyigiriza  engeri  y’okufuna  wuzu  n’okusaala.^’^ 


Abasiraamu  Abasooka 

Omuntu  eyasooka  okukkiririza  mu  Bubaka  bwa  Katonda  yali 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yennyini,  era  nga  kino  kyogerwako  mu  Kulaane  nti: 


l) 4jj  (JJjI  LJj  (J jjtJ^I  Jjol 


“Omubaka  akkiriza  ebyo  ebimussiddwaako  okuva  eri  Katonda 
we  n’Abakkiriza  (bakkirizza) . . .”  (al  Baqara,  2 : 285) 


kul  J-spl  l)I  j>*I 
j-u»-LvuJI  Jjl  (1) jS'l  (j'y 


“Gamba  nti:  ‘Mazima  ddala  ndagiddwa  okusinza  Allah  nga 
Yekka  gwe  nkolera  eddiini,  era  ndagiddwa  okubeera  Omusiraamu 
asooka  (eyeewaayo  eri  Katonda).”  (Zumar,  39 :  ii  -  12) 

Ow’okubiri  mu  lunyiriri  Iw’abo  abakkiriza  Obusiraamu  olu- 
vannyuma  Iwa  Nnabbi  (okusaasira  kwa  Allah  n’emirembe  bibeere 
ku  ye)  yali  mukazi  we  ow’ekitiibwa  Khadiija  (Allah  amusiime).  Buli 
kaseera  Nnabbi  Ow’ekitiibwa  Iwe  yaddanga  eka  nga  munakuwa- 
vu  aweddemu  amaanyi  n’essuubi  olw’ebivumo,  okujeeja,  okujerega 
n’okuyisibwa  obubi  okuva  mu  bantu  b’ekika  kye,  Allah  Owoobuyinza 


137  Ibn  Ish’aq,  olup.  117;  Ibn  Hishaamu,  I,  262  -  263. 

yamuwooyawooyanga  nbkukkakkanya  obulumi  bwe  yabeerangamu 
n;ebigambo  ebizzaamu  amaanyi  ebyavanga  mu  Khadiija  (Allah 
amusiime)  ebyakolanga  nga  okuweweeza  Okutukuvu  okumwan- 
guyiza  omulimu  gwe  yalikod^* 

Khadiija  (Allah  amusiime)  bwe  yamala  okusiramuka,  bawala 
baabwe  Ruqayya,  Ummu  Kulthum  ne  Fatuma  (Allah  amusiime) 
baakwata  ekkubo  lye  limu  ne  basiramukad^^ 

Olwalaba  Nnabbi  (okusaasira  kwa  Allah  n’emirembe  bibeere 
ku  ye)  ne  Khadiija  nga  basaala  bombi,  Ali  -  ekyenyi  kye  kiweebwe 
ekitiibwa  -  lumu  yabuuza  nti: 

“Ki  ki  kye  mukola?” 

Nnabbi  (okusaasira  kwa  Allah  n’emirembe  bibeere  ku  ye) 
yamuddamu  nti:  “Eno  ye  ddiini  Allah  gye  yeerondedde.  Nkuyita 
okkirize  mu  Allah  omu  era  omusinze,  ogaane  Laat  ne  Uzza  abo  aba- 
tayinza  kuganyula  muntu  yadde  okumutuusaako  akabi.’ 

Ali  kwe  kuddamu  nti:  “Siwulirangako  ku  ddiini  ey’ekika  ng’ekyo 
okuggyako  kati.  Naye  mu  buli  ngeri,  siyinza  kukkiriza  kintu  kyonna 
nga  ssinnaba  kusooka  kwebuuza  ku  taata,  Abu  Twalib.’ 

Okuva  Nnabbi  (okusaasira  kwa  Allah  n’emirembe  bibeere  ku 
ye)  Iwe  yali  akoowoola  abantu  okuyingira  Obusiraamu  mu  kyama 
mu  kiseera  ekyo,  yagamba  Ali  nti: 

“Ali,  bw’osalawo  obutayingira  Busiraamu,  kino  kikuume  nga 
kyama  wakati  wange  naawe,  tokisaasaanya.” 

Ekiro  ekyo,  AUah  Owoobuyinza  yayanjuluza  omutima  gwa 
Ali  -  ekyenyi  kye  kiweebwe  ekitiibwa  -  eri  ekitangaala  ky’Obusi- 
raamu.  Yagenda  awali  Nnabbi  (okusaasira  kwa  AUah  n’emirembe 


138  Ibn  Hishaam,  I,  259. 

139  Ibn  Saadi,  VIII,  36. 

bibeere  ku  ye)  ku  makya  okumubuuza  ebibuuzo  ebirala.  Bwe  yafuna 
okuddibwamuokumatiza,  yeewaayo  eri  okwagala  kwa  Nnabbi  (oku- 
saasira  kwa  Allah  n’emirembe  bibeere  ku  ye)  n’ayingira  Obusiraamu. 
Olw’okuba  nga  yali  mwana  muto  ng’alina  emyaka  kkumi  egy’obuku- 
lu  era  ng’atya  kitaawe,  eby’okusiramuka  kwe  yabikuuma  nga  kyama 
okumala  akaseera  ng’atya  kitaawe.  (Ibn  Ishq,  olup.  I18;  Ibn  Sa’adi,  lll,  2i). 

Buli  kiseera  Nnabbi  (okusaasira  kwa  Allah  n’emirembe  bibeere 
ku  ye)  Iwe  yayagalanga  okusaala,  ne  Ali  -  ekyenyi  kye  kiweebwe 
ekitiibwa  -  ng’ali  naye,  yagendanga  mu  biwonvu  by’omu  Makka 
n’asinza  mu  kyama,  era  nga  eka  akomawo  ng’enjuba  egudde.  Kino 
kyagendererako  okumala  akaseera. 

Naye  eby’okusaala  okw’ekyama  okwa  mutabani  we  ne  mutabani  wa 
muganda  we,  Abu  Twalib  teyalwa  n’abiggukamu,  era  awo  Nnabbi  (oku- 
saasira  kwa  AUah  n’emirembe  bibeere  ku  ye)  we  yayitira  taata  we  omuto 
ayingire  Obusiraamu.  Wabula  Abu  Twalib  yamwanukula  bw’atyi: 

“Mutabani  omwagalwa,  okwabulira  eddiini  ya  bajjajja  ekyo 
kintu  tekiri  mu  mikono  gyange.  Naye  beera  munywevu  ku  kyoliko 
ekyo  ky’otumiddwa.  Ndayira  AUah,  ebbanga  lye  nnaamala  nga  ndi 
mulamu,  tewali  mutawaana  gwonna  gugenda  kukutuukako.” 

Ate  Ali  -  ekyenyi  kye  kiteekebwemu  ekitiibwa  -  ye  yamugamba 
bw’atyi: 

“Akuyita  eri  bulungi  bwokka  na  mpisa  nnungi.  Sigala  ng’oU  mugu- 
mu  ku  kkubo  lye,  mutabani;  tomwabuliranga!”  (Ibn  Hishaam,  l,  265) 

Ye  Abdalla  ibn  Masuudi  (AUah  amusiime)*^“  yali  ali  ku  lugendo 
Iwe  olwamutuusa  e  Makka  mu  kusuubula,  kwe  kulaba  Nnabbi  (oku- 

140  AbdaUa  ibn  Masuudi  (AUah  amusiime),  ng’era  yali  ayitibwa  Abu  Abdurrah- 
maan,  y’omu  ku  Basiraamu  abaasooka.  Oluvannyuma  Iw’okuyingira  Obusir- 
aamu,  teyava  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  ku  lusegere,  ng’anyumirwa  okumuweereza.  Ibn  Masuud  yali  mutono, 

- 


EMYAKA  ESATU  EGYASOOKA  EGY’OBWANNABBI: 


saasira  kwa  Allah  n’emirembe  bibeere  ku  ye),  Khadiija  ne  Ali  (Allah 
amusiime)  nga  beetoloola  Ka’aba,  era  ne  yekkaanya  nnyo  ng’alaba 
Khadiija  nga  yeebisse  hijaab.  (Dhahabi,  Siyar,  l,  463) 

Ne  Ufayfu  al  Kin’dii  naye  yakyalako  e  Makka  mu  kiseera  ekyo 
ng’azze  okusuubula  gye  yalabira  Nnabbi  (okusaasira  kwa  Allah 
n’emirembe  bibeere  ku  ye),  Khadiija  ne  Ali  nga  basaala  kumpi  ne 
Ka’aba.  Olw’okwagala  okumanya,  yabuuza  Abaasi  (Allah  amusiime), 
era  oluvannyuma  Iw’okubannyonnyolako  ekiwanvu,  yagamba  nti: 

“Ndayira  Allah,  simanyiiyo  muntu  mulala  atali  abo  abasatu 
akkiririza  mu  ddiini  eyo!” 

Wadde  nga  Ufayfu  oluvannyuma  ennyo  yayingira  Obusiraamu, 
naye  bulijjo  yalaganga  okusaalirwa  olw’obutasiramukirawo  ku 
lunaku  olwo  nga  bwe  yeekubagiza  nti: 

“Kale  singa  nnakkiririzaawo  Obusiraamu  ku  lunaku  olwo  ne  mbeera 
omusajja  ow’okubiri  okufuuka  Omusiraamu!  Kab  nneegomba  nnyo  nb 
singa  nnabeera  ow’okuna  mu  bo!’  (Ibn  Sa’adi,  VIII,  I8;  Ibn  Hajar,  al  Iswaba,  n,  487) 


nga  munafu,  era  ng’alina  eddoboozi  ddungi  ng’endabika  ye  nnungi.  We  yay- 
ingirira  Obusiraamu,  Abasiraamu  baali  bakyali  batono  nnyo.  Bamusin- 
zabibumbe  baamuyiikirizanga  era  nga  tebata  kumubonyaabonya  e  Makka, 
ekyamuwaliriza  okusenguka  okugenda  e  Madiina,  eyo  Mawaazi  ibn  Jabal  (Al- 
lah  amusiime)  gye  yamuweera  obubudamo.  Omubaka  wa  Allah  (okusaasira 
kwa  Allah  n’emirembe  bibeere  ku  ye)  olwasenguka,  Abdalla  ibn  Masuud  (AUah 
amusiime)  yafuukira  ddala  omutuuze  mu  Madiina,  era  ne  yeetaba  mu  ntalo 
zonna  ezaagwawo  oluvannyuma.  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yanyumirwanga  ng’awuUriza  Ibn  Masuud  bw’asoma 
Kulaane.  Olw’okumanya  kwe  okwewala,  Ibn  Masuud  yatendeka  abamanyi 
abawera  mu  tafsiir,  hadiisi  n’okutaputa  amateeka  g’Obusiraamu.  Naddala  abay- 
ivu  b’e  Kuufa,  bamanyiddwa  okuwa  ensalawo  yaabwe  mu  ddiini  nga  basinziira 
ku  nnyumya  ya  Ibn  Masuud  eya  hadiisi  n’endaba  ye.  Yayatiikirira  n’okwogera 
hadiisi  eziwerera  ddala  lunaana  mu  ana  mu  munaana  (848).  Oluvannyuma 
Iw’okukola  nga  Omulamuzi  w’e  Kuufa,  Ibn  Masuud  yakomawo  e  Madiina  mu 
biseera  by’Obwakaliifa  bwa  Uthuman  (Allah  amusiime),  n’afa  nga  wayiseewo 
akassera  katono  ng’akunuukiriza  mu  myaka  nkaaga  (60)  egy’obukulu. 

Oluvannyuma  Iwa  Ali,  Zayidi  ibn  Haaritha  (Allah  amusiime), 
eyali  omuddu  Nnabbi  (okusaasira  kwa  Allah  nemirembe  bibeere  ku 
ye)  n’amuta,  naye  yakkiriza  Obusiraamu  n’atandika  okusaala,  era 
oluvannyuma  nga  tayawukana  ne  Nnabbi  (okusaasira  kwa  Allah 
n’emirembe  bibeere  ku  ye)  wadde  okulekayo  okumuweereza.  Yali 
mwesimbu  mu  kuweereza  kwe  Omubaka  wa  Allah  (okusaasira  kwa 
Allah  n’emirembe  bibeere  ku  ye)  ng’era  abayaaye  b’e  Twaifa  bwe  baa- 
tandika  okukasuukirira  Nnabbi  (okusaasira  kwa  Allah  n’emirembe 
bibeere  ku  ye)  amayinja,  Zayidi  yateekawo  omubiri  gwe  gutan- 
gire  Nnabbi  okukubwa  amayinja  okutuusa  Iwe  gwabuna  omusaayi 
n’ebiwundu,  era  ng’ekyo  kyamwongera  omukwano  n’okusiima  okuva 
eri  Nnabbi  (okusaasira  kwa  Allah  n’emirembe  bibeere  ku  ye). 

Ku  nsonga  eyo,  emboozi  eno  wammanga  ekwata  ku  Umaru 
(Allah  amusiime)  ekakasa  engeri  Nnabbi  (okusaasira  kwa  Allah  n’emi- 
rembe  bibeere  ku  ye)  gye  yayagalangamu  Zayidi  (AUah  amusiime). 

Nga  afuuse  Kaliifa,  Umaru  (Allah  amusiime)  yateerawo  muta- 
bani  wa  Zayidi  (Allah  amusiime),  ayitibwa  Usaama,  omusaala  gwa 
dirham  3,500  nga  gusinzaako  gwe  yateerawo  mutabani  we  (owa 
Umaru)  AbdaUa  dirham  500.  Abdalla  kino  teyakisiima  kwe  kugam- 
ba  kitaawe  nti: 

“Lwaki  Usaama  omutwala  nga  wa  waggulu  okunsinga,  so  nga 
nze  nneetabye  mu  ntalo  nnyingi  okumusinga?” 

Okuddamu  kwa  Umaru  (Allah  amusiime)  kulaga  obugagga 
bw’omutima  gwe  n’obwetoowaze  bwe  obw’ekika  ekya  waggulu,  wamu 
n’engeri  ey’ekyewuunyo  gye  yatwaliranga  waggulu  obwenkanya. 

‘Ekikulu  mutabani,  Nnabbi  (okusaasira  kwa  AUah  n’emirembe 
bibeere  ku  ye)  yayagala  nnyo  kitaawe  okusinga  bwe  yanjagala  ate 
era  n’ayagala  Usaama  okusinga  bwe  yakwagala.  Eyo  ye  nsonga  Iwaki 
nasinza  omukwano  gwa  Nnabbi  (okusaasira  kwa  Allah  n’emirembe 
bibeere  ku  ye)  ku  gwange’.  (Tirmidhi,  Manaaqib,  39) 

Nga  bwe  kyeraga  mu  kifaananyi  kino,  ekimu  ku  bifaananyi 
ebingi,  Basswahaba  bulijjo  baalondangawo  abo  Nnabbi  (okusaasira 
kwa  Allah  n’emirembe  bibeere  ku  ye)  be  yayagalanga  okusinga  bo 
be  baayagalangad"” 

Abu  Bakari  (Allah  amusiime)  ye  yali  mukwano  gwa  Nnabbi 
(okusaasira  kwa  Allah  n’emirembe  bibeere  ku  ye)  nga  tannaba  na 
kufuna  Bwannabbi.  Okuva  mu  buto,  yali  yalaba  empisa  za  Omubaka 
wa  Allah  ezituukiridde,  okutuukiriza  kwe  wamu  n’obwesigwa  bwe 
yalina  era  nga  yali  mumativu  nti  omuntu  empisa  ze  ez’ekika  ekya 
waggulu  gwe  zaaziyiza  okwogera  ekigambo  n’ekitono  kitya  eky’obu- 
limba  yali  tasobola  kulimba  ku  bikwata  ku  Katonda  Owoobuyinza. 
Olw’ensonga  eyo,  Nnabbi  (okusaasira  kwa  Allah  n’emirembe  bibeere 
ku  ye)  bwe  yamuyita  okuyingira  Obusiraamu,  teyasibamu  yabuyin- 
girirawo.'^^ 

Mu  hadiisi  ekwata  ku  nsonga  eno,  Nnabbi  (okusaasira  kwa 
Allah  n’emirembe  bibeere  ku  ye)  agamba  nti: 

“Allah  bwe  yantuma  nga  Nnabbi  gye  muli  bantu  mmwe,  mwa- 
sooka  kugamba  nti  ‘Olimba’.  Naye  Abu  Bakari  ye  yagamba  nti 
‘Ayogera  mazima’  olwo  n’ampagira  era  n’awaayo  obulamu  bwe 
n’eby’obugagga  bye”.  (Bukhari,  As’haabun  Nabiyy,  5) 

Teri  kintu  kyaleetera  Nnabbi  (okusaasira  kwa  Allah  n’emirembe 
bibeere  ku  ye)  ssanyu  nga  kusiramuka  kwa  Abu  Bakari.  Abu  Bakari 
bwe  yafuuka  Omusiraamu,  ye  obukkiriza  bwe  teyabukweka,  era 
awatali  kuwannaanya  yatandikirawo  okuyita  abantu  abalala  okukki- 
ririza  mu  Allah  ne  Omubaka  we.'^^ 


141  Haytham,  VI,  174;  Ibn  Sa’adi,  IV,  30. 

142  Ibn  Kathiir,  al  Bidaaya,  III,  78. 

143  Ibn  Kathiir,  al  Bidaaya,  III,  80-81. 

Abu  Bakari  (Allah  amusiime)  alina  ekifo  kya  njawulo  mu 
bulamu  bwa  Nnabbi  Ow’ekitiibwa  (okusaasira  kwa  Allah  n’emi- 
rembe  bibeere  ku  ye).  Ku  nsonga  eno,  obuwanguzi  mu  kigendererwa 
kyonna  kuyimirirawo  ku  bintu  bisatu: 

1.  Ekirowoozo  ekifuga 

2.  Abantu  abeekwata  ku  kirowoozo  ekyo 

3.  Ekkubo  omuva  ssente 

Ekirowoozo  ekikulu  kyali  bintu  ebyo  ebiri  mu  Busiraamu,  nga 
bikakasibwa  Obubaka.  Zo  ensonga  endala  ebbiri,  Abu  Bakari  (AUah 
amusiime)  yakola  kya  maanyi.  Yali  Abu  Bakari  (Allah  amusiime) 
eyawoma  omutwe  mu  byetaago  eby’ensimbi  ebitali  bimu  eby’omu- 
limu  nga  mw’otwalidde  n’okununula  abaddu  Abasiraamu. 

Okwongera  okutangaaza  ku  nsonga  ezo  ebbiri,  tuyinza  oku- 
gamba  nti  omukwano  gwa  Nnabbi  (okusaasira  kwa  Allah  n’emi- 
rembe  bibeere  ku  ye)  ne  Abu  Bakari  (Allah  amusiime)  ogwayita  mu 
myaka  egy’ekivubuka,  omulimu  gw’obwannabbi  bwe  gwatandika 
gwafuuka  obunywanyi  obulungi. 

Ku  kitiibwa  eky’okubeera  omu  ku  abo  abaasooka  okukkiriza 
Obusiraamu,  Abu  Bakari  yagattako  okufuna  erinnya  lya  as  Swiddiiq, 
bw’atakkiriza  wadde  akatonnyeze  k’okubuusabuusa  okwonoona 
obukkiriza  bwe.  Mu  mwoyo  ogwo,  emyaka  egyaddako  gyajulira 
okwewaayo  kwe  mu  bintu  n’omwoyo  mu  kkubo  ly’Obusiraamu,  bwe 
yamaliriza  ng’awaddeyo  eby’obugagga  bye  byonna  mu  kkubo  lya 
Allah  Oweekitiibwa. 

Okwagala  kwe  kujjula  ne  kubooga  omukwano  eri  oyo  gw’aya- 
gala;  kwe  kusobola  okwagala  ekintu  kyonna  wamu  n’omuntu  yenna 
omwagalwa  wo  by’ayagala,  okusinza  bye  yeegomba  ku  bibyo  era 
n’okusobola  okwerekereza  byonna  mu  kkubo  ly’oyo  gw’oyagala. 

- 

Obulamu  bwa  Abu  Bakari  (Allah  amusiime)  bujjudde  ebintu  ebi- 
faanana  bwe  bityo  ebybmukwano  ogwbkwewaayo  nbkusaanawo  ku 
Iwa  Nnabbi  (okusaasira  kwa  Allah  nemirembe  bibeere  ku  ye). 

Lumu  Abu  Bakari  yalwala  olumbe  ne  lumuteeka  wansi  kubanga 
yali  awulidde  nti  Nnabbi  (okusaasira  kwa  Allah  hemirembe  bibeere  ku 
ye)  yali  mulwadde.  Omukwano  ogwo  gwavaamu  okusitula  enkolagana 
eyannamaddala  wakati  w’abbmukwano  ababiri,  ekyatuusa  ne  Nnabbi 
(okusaasira  kwa  Allah  hemirembe  bibeere  ku  ye)  okugamba  nti: 

‘Abu  Bakari  kitundu  ku  nze  nange  ndi  kitundu  ku  ye.  Muganda 
wange  mu  nsi  muno  ne  ku  Lunaku  Iw’enkomerero”.  (Daylami,  l,  437) 
Kino  kikakasa  obunywanyi  bwabwe  mu  nsi  y’omwoyo  n’okulaga 
embeera  y’emitima  gyabwe  bombi. 

Nga  Nnabbi  ali  ku  ndiri  ey’obulwadde  obwamutta  yali  ayogera 
ku  nzigi  ezaali  zigenda  mu  muzikiti  gwe  nti: 

“Muggale  enzigi  zonna  okuggyako  omulyango  gwa  Abu  Bakari!” 
(Bukhari,  As’haab’un  Nabiyy,  3)  Okusiima  kuno  kimu  ku  bigambo  ebiraga 
enkolagana  ey’omwoyo  wamu  n’omukwano  ogwali  wakati  waabwe 
bombi. 

Omulala  eyayingira  Obusiraamu  mu  nnaku  ezaasooka  mu 
kukoowoola  kwa  Omubaka  wa  Allah  (okusaasira  kwa  AUah  n’emi- 
rembe  bibeere  ku  ye)  yali  Bilaali  omu  Abyssinia  ne  maama  we 
(Allah  bombi  abasiime).  Bilaali  (AUah  amusiime)  yali  omu  ku 
bantu  omusanvu  abaasookera  ddala  okulangirira  okukkiriza  kwa- 
bwe  Obusiraamu.  Baamubonyaabonya  mu  ngeri  esinga  obukambwe 
asobole  okuva  mu  Busiraamu,  naye  ebyo  byonna  yabigumira,  ng’era 
buli  Iwe  bamubonyaabonya  ave  mu  ddiini  y’Obusiraamu,  ng’ayogera 
kimu  nti  ‘Ahad!  Ahad!  Allah  ali  omu!  AUah  ali  omu’. 

Abu  Bakari  yawaayo  omutango  n’anunula  Bilaal,  ne  maama 
we,'^^  ekintu  ekyamufunira  okusiimwa  kwa  Nnabbi  (okusaasira 
kwa  Allah  n’emirembe  bibeere  ku  ye)  era  mu  kiseera  kye  kimu  ne 
kimufuula  eky’okulabirako  mu  kuba  n’ekisa  n’obugabi. 

Mawulaana  Ruumi  ekyafaayo  kino  akinyumya  bw’atyi,  ng’ako- 
zesa  olulimi  Iw’omutima: 

“Bwe  yawulira  ebibonyoobonyo  ebikambwe  ebyatuusibwa  ku 
Bilaal  Omuhabashi,  Swiddiiq  yajj  a  mu  maaso  ga  Nnabbi  Ow’ekitiibwa 
n’amutegeeza  emitawaana  egyali  gituuse  ku  Bilaal: 

“Omwoyo  ogwo  omutukuvu,  ogukutte  eggulu  zonna,  gugudde 
mu  mukwano  naawe.  Awambiddwa  omukwano  gwo.  Olw’ensonga 
eyo  yokka  bakanywamusaayi  babonyaabonya  omusajja  oyo  omu- 
tukuvu  nga  malayika.  Awamu  n’okuba  nga  talina  musango  gwon- 
na,  bakongoleko  ebiwaawaatiro  bye.  Baagala  kuziika  eky’obugagga 
eky’amaanyi  mu  bukyafu  bw’okusinza  amasanamu  n’obugyeemu. . . 

Bamwebasizza  mu  musenyu  ogusiiyiika  wansi  w’enjuba  ekalirira; 
nga  bakuba  omubiri  gwe  okutali  kagoye  n’amatabi  ag’amaggwa. . . 

Naye  wadde  ng’omusaayi  gumuvaamu  mu  mubiri  nga  gufuku- 
muka  ng’ensulo,  era  akyalemedde  ku  kugamba  nti  AUah  ali  omu, 
Allah  ali  omu’:  talekaayo  kuvunnamira  Katonda  we. . .’ 

Ekisa  n’okusaasira  byafuula  buli  katundu  ku  mubiri  gwa  Abu 
Bakari  olulimi  olujjudde  obulumi  n’ennaku,  Iwe  yali  annyonnyoza 
mu  kunyolwa  era  nga  yalwawo  ng’agezaako  okunnyonnyola  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  obu- 
lumi  Bilaali  bwe  yalimu. 

Ku  nkomerero,  yaggyayo  ekyama  kye  yali  asirikidde  ku  muti- 
ma,  n’akyatula  nti:  ‘Mubaka  wa  AUah,  njagala  kumununula;  ndi 


144  Ibn  Sa’adi,  III,  232;  Haakim,  III,  319. 

mwetegefu  okukozesa  obugagga  bwange  bwe  nnyina  bwonna.  Sijja 
kuwulira  mirembe  mu  nsi  eno  okutuusa  nga  ntaasizza  omwoyo 
ogwo  omutukuvu  ogutuuseeko  obusungu  nbkubonyaabonyezebwa 
abalabe  ba  Allah  ng’ensonga  emutuusisaako  ekyo  kwe  kuba  ng’aya- 
gala  Allah  n’okufuuka  omuddu  we,  era  omukkiriza  mu  Mubaka  we’. 

Kino  kyasanyusa  nnyo  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye),  era  n’ayanukula  Abu  Bakari  bw’atyi: 
‘Nange  nkwegasseeko  mu  nsonga  eyo...mukwano  oweekisa  owa 
Allah  ne  Omubaka  we!’ 

Abu  Bakari  amangu  ago  n’ayolekera  ennyumba  y’omusajja  eyali 
afuga  Bilaali,  gye  yasanga  ng’azirise  olw’obulumi  bwe  yali  alimu 
olw’okutulugunyizibwa.  Abu  Bakari  teyalina  bigambo  biwoomu  eri 
mukama  wa  Bilaali,  omusajja  eyali  talina  kusaasira  kwonna  mu 
mutima,  byonna  bye  yali  amugamba  byali  bya  busungu  bwereere. 

“Ggwe,  omuntu  alina  omwoyo  omubi  ogutaliimu  kisa  kyonna! 
Butya  bw’oyinza  okubonyaabonya  mukwano  gwa  AUah?  Musajja  ggwe 
atalina  mutima!  Kika  kya  bukyayi  ki  n’okutamwa  by’ojjuzza  mu  nda?’ 

Nsolo  ggwe  etalina  kisa!  Ggwe  weerowooza  okubeera  omusajja? 
Oli  wa  mpisa  mbi,  omumenyi  w’amateeka,  eyaggyibwamu  omutima 
omusaasizi,  omwoyo  omulwadde  ogwambadde  eddiba  ly’omuntu!’ 

Ekyaddirira  ebigambo  bino  ye  Abu  Bakari  okuwonya  omululu 
gwa  mukama  wa  Bilaali  n’ebintu  ebingi  eby’ensi  nga  kino  kyamuleka 
ng’ayasaamiridde  nga  bw’atunuulira  Abu  Bakari  ng’aggyayo  omu- 
tango  okununula  Bilaali. 

Abu  Bakari  bwe  yamulaba  atangaaliridde,  kwe  kumugamba  nti: 
“Musiru  ggwe!  Kitono  ky’omanyi  nti  ng’omwana  omuto,  ompadde 
ekkula  nze  ne  nkuwa  ekinyeebwa.  Kitono  ky’omanyi  nti  Bilaali  wa 
muwendo  mu  nsi  zombi.  Enjawulo  eriwo  eri  nti  ggwe  amaaso  ogassa 
ku  kkala  ya  mubiri  gwe,  so  nga  nze  ntunuulira  mwoyo  gwe,  nnan- 

dikuwadde  n’ekisinga  awo  okumununula.  Singa  walemedde  ku  kya 
kukuwa  ekisingako  awo,  nnandikuwadde  byonna  bye  nnina,  nnan- 
diridde  n’amabanja  singa  kyandibadde  kyetaagisa.  Musiru  ggwe! 
Jjukira  nti  omuntu  atunda  eby’okwewunda  eby’omuwendo  y’asobola 
okumanya  omuwendo  gwa  byo. 

Ekifaananyi  Ruumi  ky’awa  ku  kisa  n’okusaasira  ebituukirid- 
de,  kirina  bye  kikola  ku  mitima  gyaffe  n’amazima  nti  omuwendo 
gw’omuntu  omukulu  guli  wala  nnyo  tegusobola  kugeraageranyizika 
era  nti  eby’obugagga  by’ensi  tebirina  kye  byenkana  bw’oba  obigeraa- 
geranyizza  ku  muntu. 

N’ekikolwa  kino  eky’obuntu,  Abu  Bakari  (Allah  amusiime)  omu- 
lundi  omulala  yalaga  okwagala  okw’amaanyi  kwe  yalina  eri  Nnabbi 
(okusaasira  kwa  Allah  n’emirembe  bibeere  ku  ye).  Obubonero  obu- 
lala  obulaga  okwagala  okwali  kutalinaako  kkomo  eri  Omubaka  wa 
Allah  (okusaasira  kwa  AUah  n’emirembe  bibeere  ku  ye)  buyinza 
okufunzibwa  bwe  butyi: 

-  Okukolera  ku  Kulaane  n’amateeka  g’Obusiraamu  ago  Nnabbi 
(okusaasira  kwa  AUah  n’emirembe  bibeere  ku  ye)  ge  yaleeta  ng’aya- 
gala  n’omutima  gwe  gwonna. 

-  Okulaga  ekisa  eri  Basiraamu  banne  n’okulafuubana  mu 
nsonga  basobole  okuganyulwa. 

-  Ensi  obutagirabamu  ka  muwendo  n’okubeera  omwetegefu 
okwavuwala  nga  yeesiimidde. 

-  Okwettanira  okwegatta  naye. 

-  Bulijjo  okumujjukira. 

Ku  ludda  olulala,  okulunngama  kwa  Khalid  ibn  Said  ( AUah  amu- 
siime)  kwajja  nga  kuyita  mu  kirooto  eky’entiisa.  Ekiro  kimu  Khalid 
yaloota  ng’ali  ku  mugo  gwa  kinnya  ekinene  nga  kirimu  omuliro  nga 

taata  we  agezaako  okumusindika  agweyo  wansi,  era  awo  Nnabbi 
(okusaasira  kwa  Allah  n’emirembe  bibeere  ku  ye)  we  yamukwatira  mu 
kiwato,  n’amuwonya  okugwa  mu  muliro.  Bwe  yazuukuka  mu  kutya 
okungi,  yeeyogeza  nti:  “Ekirooto  kino  kiteekwa  okubeera  n’obubaka 
bwe  kiwa!’  Oluvannyuma,  ng’ayita  mu  magezi  agaamuweebwa  Abu 
Bakari  (AUah  amusiime)  yagenda  ewa  Nnabi  n’akkiriza  Obusiraamu. 

Oluvannyuma  Iw’okuwulira  eky’omwana  we  okukyusa  enziki- 
riza,  taata  wa  Khalid  yamubonyabonya  nga  bw’amugamba  nti,  “Vva 
wano!  Tojja  kuddayo  kufuna  mmere  kuva  wange!” 

Kyokka  Khalid  yamuddamu  mu  bumalirivu  nti:  “Beera  n’em- 
mere  yo  nga  bw’oyagala. . .  Allah  ajja  kumpa  emmere  gye  nnaalya.” 

Khalid  (Allah  amusiime)  yasigala  ne  Nnabbi  (okusaasira 
kwa  Allah  n’emirembe  bibeere  ku  ye)  okutuusa  okusenguka  okw’e 
Abyssinia.  (Haakim,  III,  277  -  280) 

Abalala  abaasiramuka  ye  mukyala  wa  Khalid  ayitibwa  Umayna, 
muganda  we  Amuri,  ne  mukyala  wa  Amuri,  ayitibwa  Fatuma  (Allah 
amusiime).  Obuwagizi  bwa  Abu  Bakari,  ennaku  ez’okuyita  mu 
kyama  bwayamba  Abu  Fuqayha,  Uthumaan,  Zubayiri  ibn  Awwaam, 
Abdurrahmaan  ibn  Awuf,  Sa’ad  ibn  Abi  Waqqaas  ne  Twalha  ibn 
Ubaydullah  (Allah  amusiime)  okuloza  ku  ssanyu  ly’Obusiraamu.'^^ 

Lumu  Uthmaani  (Allah  amusiime)  yabuulira  Nnabbi  (okusaa- 
sira  kwa  Allah  n’emirembe  bibeere  ku  ye)  bino  wammanga: 

“Omubaka  wa  Allah  bwe  twali  e  Damascus  nga  tuli  wakati  w’okwe- 
baka  n’okutunula,  twagenda  okulaba  nga  tuwulira  eddoboozi  nga  ligam- 
ba  nti:  Abeebassi,  muzuukuke!  Ahmada  alabise  e  Makka!’  Bwe  twadda 
e  Makka,  twafuna  amawulire  ku  bwannabbi  bwo.”  (Ibn  Saadi,  lll,  255) 


145  Ibn  Hishaam,  I,  268. 

Twalha  ibn  Ubaydullah  (Allah  amusiime)  anyumya  bino  wam- 
manga: 

“Nnali  mu  katale  k’e  Busra  ne  mpulira  munnaddiini  omu 
ng’abuuza  abantu  b’e  Makka  gye  bali.  Nnamutuukirira  ne  mugamba 
nti  nnali  nva  Makka. 

Yambuuza  nti:  Ahmada  yajja?’ 

Namubuuza  nti:  Ahmada  ki?’  kwe  kunngamba  nti: 

Ahmada  mutabani  wa  Abdalla  mutabani  wa  Abdul  Muttwalib! 
Nnabbi  ow’enkomerero,  agenda  okulabika  e  Makka.  Ajja  kuva  e 
Makka  asengukire  mu  nsi  enkalu,  ey’amayinja,  ng’erimu  amalimiro 
g’entende.  Nkuwa  amagezi  okumugoberera  ng’azzel’ 

Ebigambo  by’omubuulizi  byannyingira  mu  mutima.  Amangu 
ago  nnaleka  nava  mu  katale  ne  nzirayo  e  Makka.  Bwe  nnatuukayo 
nnabuuza  nti: 

‘Waliwo  ekipya  ekyatuuse  mu  kitundu?’ 

Abantu  banziramu  nti:  ‘Muhammadi  Omwesigwa,  mutabani 
wa  Abdalla,  yeeyita  Nnabbi.  Ne  Abu  Bakari  yasazeewo  okumugobe- 
rera’”.  (Ibn  Sa’adi,  III,  215) 

Abalala  abaafuna  omukisa  ogw’okubeera  Abasiraamu  abaasooka 
mwalimu  Abu  Ubayda  ibn  Jarraah,  Abu  Salama,  Arqam  ibn  Abi  Arqam, 
Uthumaani  ibn  Ma’zun,  Asma  bintu  Abu  Bakari,  Khabbaab  ibn  Arat, 
Abdalla  ibn  Masuud,  Abdalla  ibn  Jahsh,  Jafaar  ibn  Abu  Twabb,  mukyala  we 
Asma  bintu  Umays,  Abu  Huzayfa  ne  Amir  ibn  Fuhayra  (Allah  amusiime). 

Ennyumba  Ya  Arqam: 

Essomero  Ly’okuyiga  Ery’Abasiraamu  Abaasooka 

Mu  mwaka  ogwasooka  ogw’Obwannabbi,  ennyumba  ya  Arqam 
ibn  Abi  Arqam  (Allah  amusiime)  ye  yakola  ng’ekifo  eky’ekyama 

Basswahaba  bwe  baasiramukanga  mwe  baasisinkananga.  Emyaka 
esatu  egyasooka,  Nnabbi  (okusaasira  kwa  Allah  nemirembe  bibeere 
ku  ye)  yayita  abantu  okuyingira  Obusiraamu  mu  kyama,  nga  yee- 
gayirira  abo  abaagaananga  okuyingira  okukikuuma  nga  kyama 
baleme  kubuulira  muntu  yenna. 

Ennyumba  ya  Arqam,  era  eyamanyibwa  ng’Ennyumba  y’Obusi- 
raamu,  yali  eri  kumpi  n’akasozi  k’e  Swafa  e  Makka.  Wano  mu  nnyum- 
ba  entukuvu,  Nnabbi  (okusaasira  kwa  Allah  n’emirembe  bibeere  ku 
ye)  mwe  yabeeranga  okunnyonnyola  Obusiraamu,  okusoma  n’oku- 
somesa  Kulaane  eri  abo  abaalinga  bajja,  ng’eri  wala  ne  Bannamakka 
bamusinzabibumbe.  Eyo,  gye  baasaaliranga  mu  Jjama.  Wano  bangi 
we  baayigira  Obusiraamu.  Okutuusa  Umaru  (Allah  amusiime)  Iwe 
yakkiriza  Obusiraamu  mu  mwaka  ogw’omukaaga  ogw’obwanna- 
bi,  ennyumba  yakola  omulimo  gwa  maanyi  mu  kusomesezaamu 
n’okuyita  abalala  okuyingira  Obusiraamu.  Arqam  (AUah  amusiime) 
oluvannyuma  ennyumba  eno  yagiweerayo  ddaala  okukola  emirimo 
gy’Obusiraamu.  Endagaano  y’okugiwaayo  yali  bw’etyi: 

“Mu  linnya  lya  AUah,  Omusaasizi  ennyo,  Ow’ekisa  ekingi. . .  Kino 
kye  kiraamo  kya  Arqam  ekikwata  ku  nnyumba  eri  ku  kasozi  Sswafa 
awo  mu  maaso,  ettaka  eribalibwa  okubeera  ekitundu  ku  Nnyumba 
Entukuvu,  era  lifuuse  ttukuvu  era  nga  siryakuwoolebwa.  Terijja 
kutundibwa  oba  okusikirwa.  Endagaano  eno  ejuUddwa,  Hishaamu 
ibn  Aaswi  n’omuddu  we’.  (Ibn  Saadi,  242  -  244’  Haakim,  III,  574  -  575  /  6129) 

Ennyumba  ya  Arqam  olwaleero  yamenyebwawo  Obwakabaka 
bwa  Saudi  Arabia  ettaka  ne  liyingizibwa  mu  nda  mu  Nnyumba 
Entukuvu,  Ka’aba,  olwo  ne  lidda  ku  kikolo  kyalyo. 

Nnabbi  (okusaasira  kwa  Allah  n’emirembe  bibeere  ku  ye)  yama- 
la  emyaka  esatu  egy’obwannabbi  ng’ayita  abantu  eri  Obusiraamu  mu 
kyama.  Kino  tekyali  Iwa  kutya  kubonyaabonyezebwa  na  bizibu  naye 
kyali  kiganyula  Busiraamu.  Okwo  kw’ogatta  nti  waali  tewanna- 


NNABBI  MUHAMMAD  OMULONDEMU  ^ 


baawo  kiragiro  kya  Katonda  nga  kiragira  okuyita  abantu  mu  Iwatu. 
Singa  Obusiraamu  bwali  bulangiriddwa  mu  Iwatu  mu  kiseera  ekyo, 
Abasiraamu  bangi  abapya,  nga  bangi  baali  banaku  n’abanafu,  obula- 
mu  bwabwe  bwandibadde  mu  katyabaga,  so  nga  okuzikirira  kwabwe 
kwandisaanyizzaawo  eddiini  nga  tennaba  na  kusaasaana. 

Okuva  mu  byali  mu  Nnyumba  ya  Arqam,  tuyinza  okuyigamu 
amasomo  gano  wammanga  ku  bikwata  ku  ngeri  y’okukolamu  omu- 
limu  gw’okusaasaanya  Obusiraamu: 

1.  We  kyetaagisiza,  kiba  kikulu  nnyo  okukola  omulimu  ogwo 
mu  nkukutu. 

2.  Okusomesa  ddaala  erisooka  eryetaagisa  mu  kutuukiriza 
ebigendererwa  eby’embeera  y’abantu,  eddiini  n’eby’obufuzi.  Okufuna 
ekirungi,  abantu  bateekeddwa  okubeera  nga  bamanyi  bulungi  empi- 
sa  n’ebigendererwa  by’omulimo. 

Ekkubo  erikwatibwa  n’engeri  y’okukolamu  emirimu  eteekedd- 
wa  okugobererwa  mu  mirimu  gy’Obusiraamu  okutuuka  ku  Lunaku 
Iw’okulamula,  biteekeddwa  okubeera  mu  kitangaala  ekirabirwako 
ekya  Nnabbi  (okusaasira  kwa  Allah  n’emirembe  bibeere  ku  ye). 
Okufuba  kwonna  okugenderera  okuzzaamu  amaanyi  Obusiraamu 
n’okubutwala  mu  bifo  gye  butatuukanga  biteekeddwa  okutwala 
eby’okuyiga  okuva  mu  kugunjulwa  kuno. 


OMWAKA  OGW’OKUNA 

Yasanguza  ebyo  by’olagiddwa! 

Labula  Abooluganda  Iwo  Olw’okumpi! 

Oluvannyuma  Iw’ebbanga  ery’emyaka  esatu  egy’okukoowoo- 
la  mu  kyama,  mu  mwaka  ogw’okuna  ogw’obwannabbi  Katonda 
Owoobuyinza  yassa  ayah  egamba  nti: 


“Kale  yasanguza  ebyo  by’olagiddwa  ove  ku  abo  abagatta  Katonda 
n’ebirala.  Mazima  ddala,  tujja  kukumalira  eri  abo  abakujeeja.”  (al 
Hijri,  15  :  94  -  95) 

Ayah  zino  zaali  ziragira  okulangirira  Obusiraamu  mu  Iwatu. 
Ayah  endala  ekkaatiriza  ensonga  y’emu  mu  ngeri  esingako  obwan- 
julukufu,  ng’eri  mu  lulimi  olulabula.. 

“Owange  Omubaka!  Tuusa  ebyo  ebissiddwa  gybli  okuva  ewa 
Katonda  wo;  bwbnooba  tokikoze,  ojja  kuba  totuusizza  bubaka  Bwe. 
Era  Allah  ajja  kukukuuma  abantu.  Mazima  ddala  AUah  talunnga- 
mya  abantu  abo  batakkiriza.”  (al  Maa-ida,  5  : 67) 

Okuva  olwo,  Omubaka  wa  AUah  (okusaasira  kwa  Allah  n’emi- 
rembe  bibeere  ku  ye)  yalagirwa  bw’atyi: 


“Gamba  nti:  Abange  abantu!  Mazima  ddala  nze  ndi  Mubaka 
wa  Allah  eri  mmwe  mwenna,  Oyo  nnannyini  bufuzi  obw’omuggulu 
n’ensi.  Teri  Katonda  mulala  okuggyako  Ye,  Awa  obulamu  era  y’aleeta 
okufa.  N’olw’ekyo  mukkirize  Allah  ne  Omubaka  we  Nnabbi  oyo 
eyali  tamanyi  kusoma  wadde  okuwandiika  oyo  akkiriza  Allah  n’ebi- 
gambo  Bye;  era  mumugoberere  musobole  okutambulira  mu  kkubo 
eggolokofu.”  (al  A’araaf,  7  :  158) 

Naye  yali  akyabirowooza  butya  bw’atandika  era  wa  aw’okutan- 
dikira,  Nnabbi  (okusaasira  kwa  Allah  n’emirembe  bibeere  ku  ye) 
kwe  kuyambibwako  Obubaka  obulala  nti: 

“Era  labula  abooluganda  Iwo  olwbkumpi,  weetoowalize  abo 
abakkiriza  abakugoberera.  Naye  bwe  baba  bakujeemedde,  olwo 
gamba  nti:  Mazima  ddala  nze  neetegudde  ebyo  bye  mukola.  Era 
weesigamire  ku  Wamaanyi  Omusaasizi  Oyo  akulaba  wonna  wbba 
oyimiridde.”  (as  Shu’araa,  26  :  214  -  218) 

Nnabbi  (okusaasira  kwa  AUah  n’emirembe  bibeere  ku  ye)  bwe 
yatandika  okukoowoola  abantu  mu  Iwatu  bayingire  Obusiraamu, 
yasookera  ku  kuyita  baluganda  Iwe  olw’okumpi,  ng’agoberera  eki- 
ragiro  kya  Katonda.  Nga  bw’abawa  ekitiibwa  era  n’okubeetoowaliza, 
oluvannyuma  yabagamba  bw’atyi: 

“Ntumiddwa  nga  Nnabbi  okusooka  eri  mmwe,  batabani  ba 
Abdul  Muttwalib,  n’oluvannyuma  eri  abantu  bonna.  Mwali  mulabye 
ebyamagero  ebingi  ebyakolebwa  nga  bayita  mu  nze.  Kaakati  ani  mu 
mmwe  anangoberera  nga  muganda  wange  era  mukwano  gwange? 

Teri  n’omu  yafaayo  nnyo.  Baasigala  basirise.  Naye  Ali  Allah 
amusiime  eyali  akyali  omwana  omuto  mu  biseera  ebyo  naye  nga  yali 
yafuna  ekitiibwa  eky’okubeera  omusajja  omubereberye  okuyingira 
Obusiraamu,  yayimirira  era  n’agamba  nti: 

“Mubaka  wa  Allah!  Nkukakasa  nti  nja  kukuyamba” 

Abantu  abaaliwo  baali  bakyatunula  mu  kunyooma  n’okujeeja, 
Nnabbi  (okusaasira  kwa  Allah  riemirembe  bibeere  ku  ye)  kwe  kuzza 
amaaso  ag’omukwano  ku  Ali  ( AUah  amusiime)  riamuweeweeta  omutwe 

ng’akozesa  ekibatu  kye  ekiweweevu  ekyo  abantu  abangi  kye  bandiwad 


deyo  kyonna  kye  balina  basobole  okukinywegera  omulundi  ogumud'^'’ 

Abooluganda  Iwa  Nnabbi  (okusaasira  kwa  Allah  n’emirembe 
bibeere  ku  ye)  obutayagala  kukkiriza  Busiraamu  tekirina  kya  maa- 
nyi  kye  kyakola  kukutulamu  kaweefube  we  ow’okukoowoola  abantu 
bayingire  Obusiraamu.  N’ekisinga  obukulu,  Allah  Owoobuyinza  yali 
assizza  Obubaka  nti: 


“Yaa  siin.  Ndayidde  Kulaane  ey’amagezi.  Mazima  ddala  ggwe 
oli  omu  ku  babaka.  Ali  mu  kkubo  eggolokofu. . .”  (Yaa  Siin,  36  :  i  -  4) 


“. .  .Era  twakutuma  eri  abantu  nga  oli  Mubaka;  era  Allah  amala 
okubeera  omujulizi!”  (an  Nisaa-i,  4  :  79) 


“Era  tetukutumye  eri  abantu  bonna  okuggyako  okubatwa- 
lira  amawulire  amalungi  era  nga  oli  alabula,  naye  abantu  abasinga 
obungi  tebamanyi.”  (Sabaa,  34 : 28) 


146  Ahmada,  I,  111,  159;  Haythami,  VIII,  302  -  303. 

“Gamba  nti:  Abange  abantu!  Mazima  ddala  nze  ndi  Mubaka 
wa  Allah  eri  mmwe  mwenna,  Oyo  nannyini  bwakabaka  bwe  ggulu 
n’ensi.”  (al  A’araaf,  7:158) 

Nga  bwe  kitangaaziddwa  Kulaane,  okwawukanako  n’abo  abaa- 
musooka,  Nnabbi  Muhammadi  (okusaasira  kwa  Allah  n’emirem- 
be  bibeere  ku  ye)  yatumibwa  eri  abantu  bonna.  Kino  Nnabbi 
Ow’emikisa  yennyini  akinnyonnyola  mu  hadiisi  eno: 

“Nnaweebwa  ebintu  bitaano  ebitaaweebwa  muntu  mulala  yenna 
ku  bansooka. 

1.  Allah  yanfuula  muwanguzi  mu  kutya  n’ekitiibwa,  olw’oku- 
tiisa  kwe  abalabe  bange  mu  bbanga  lya  lugendo  Iwa  mwezi  gumu. 

2.  Ettaka  lyafuulibwa,  gyendi  n’abagoberezi  bange,  ekifo 
ky’okusaalirako  n’okwetukuza  nga  tuyita  mu  tayammum,  n’olw’ekyo 
omugoberezi  wange  yenna  asobola  okuyimirizaawo  esswala  awo 
wonna  obudde  bw’okusaala  we  buba  bumukwatidde. 

3.  Eminyago  (mu  lutalo)  gyanzikirizibwa  okugitwala  wadde 
ng’abalala  abansooka  baali  tebakkirizibwa  kugitwala. 

4.  Nnaweebwa  omukisa  okuwolereza  abantu  ku  Lunaku 
Iw’okulamula. 

5.  Wadde  buli  Nnabbi  yatumibwa  eri  eggwanga  lye  lyokka, 
nze  natumibwa  eri  abantu  bonna.”  (Bukhari,  Tayammum,  1)'^^ 

147  Mu  nnyumya  ya  hadiisi  eno  endala,  Nnabbi  Ow’emikisa  okusaasira  kwa  Allah 
nemirembe  bibeere  ku  ye  yayongera  n’akkaatiriza  ensonga  endala  ssatu  nga  ze 
zino:  “Nafuulibwa  Jawaami  ul-Kalim  (ekitegeeza  eyaweebwa  obusobozi  obun- 
nyonnyola  amakulu  amangi  mu  bigambo  ebisembayo  okuba  ebitono  ennyo). 
Obwannabbi  bwakomekkerezebwa  nange,  ne  buteekebwako  envumbo,era 
tewajja  kuddamu  kubeerayo  bannabbi  balala  oluvannyuma  Iwange.  Ate  bwe 
nnali  ngalamidde  nga  nneebase,  ebisumuluzo  by’amawanika  g’ensi  byaleet- 
ebwa  ne  biteekebwa  mu  maaso  gange.”  (Muslim,  Masaajid,  5,  6) 

Okuggyako  Ali  (Allah  amusiime),  eyali  omwana  omuto  mu 
kiseera  ekyo,  okukoowoola  kwa  Nnabbi  (okusaasira  kwa  Allah 
n’emirembe  bibeere  ku  ye)  okwasooka  eri  abooluganda  be  teri  n’omu 
yakwanukula. 

Ebyo  nga  biwedde,  Nnabbi  (okusaasira  kwa  Allah  n’emirembe 
bibeere  ku  ye)  yaddamu  n’ayita  abooluganda  Iwe  mu  nnyumba  ye 
omulundi  omulala.  Nga  era  abayisa  mu  ngeri  eyeggonjebwa  n’ekitii- 
bwa,  yabagamba  nti: 

“Batabani  ba  Abdul  Muttwalib!  Ndayira  Allah,  simanyiiyo 
muntu  mulala  yenna  mu  Bawalabu  eyali  aleese  ekintu  ekyomugaso 
omunene,  eri  ensi  yammwe  n’enkomerero  yammwe,  okusinga  nze. 

“Batabani  bwa  Abdul  Muttwalib!  Ntumiddwa  nga  nnabbi  nad- 
dala  eri  mmwe,  n’eri  abantu  bonna  okutwaliza  awamu.  Era  mmwe 
awatali  kubuusabuusa  mwali  mulabyeko  ku  bimu  ku  byamagero 
ebikwata  ku  nsonga  eno.  Kati  ani  mummwe  eyagala  okunnyamba 
mu  ngeri  ey’obwasseruganda  mu  kutuukiriza  obuvunaanyizibwa 
buno  afune  Ejjana?  Ani  ayagala  okungoberera  mu  kkubo  lino  nga 
owooluganda  era  owoomukwano?” 

N’era,  abooluganda  Iwa  Nnabbi  (oksaasira  kwa  Allah  n’emirem- 
be  bibeere  ku  ye)  tebaakoma  ku  kya  butakkiriza  kukoowoola  kwe 
kyokka,  naye  bonna  baamujerega  era  ne  banyoomoola  ekirowoozo 
ekyo.  Amangu  ago  bonna  baamusegulira  ne  bamulekawo.  (Ahmada, 
159;  Ibn  Sa’adi,  I,  187;  Haythami,  VIII,  302;  Ibn  Athiir,  al  Kaamil,  II,  63;  Balaazurii, 
I,  119;  Halabii,  I.  283) 

Abooluganda  ab’okumpi  batera  okukkiriza  amangu  omuntu 
waabwe  ky’aba  abagamba  bw’obageraageranya  n’abo  abali  ewa- 
lako.  Mu  ngeri  eyo  bw’olowooza  ku  booluganda  Iw’abo  abakkiriza 
Obusiraamu,  kyeraga  nti  Eddiini  ng’eyita  mu  kkubo  lino  erina  obu- 
sobozi  obutuuka  ku  bantu  ku  misinde  egya  yiriyiri.  Era  kizibuwalira 

abalala  okukkiriza  singa  abooluganda  bagaana  okukkiriza  nbku- 
twala  ebigambo  bybmukoowooze.  Eyo  ye  nsonga  Iwaki  Nnabbi 
(okusaasira  kwa  AUah  n’emirembe  bibeere  ku  ye)  yagoberera  ebi- 
ragiro  bya  Katonda  obuvunaanyizibwa  bwe  yaliko  n’abutandika  na 
kukoowoola  baluganda  Iwe. 

Ku  ludda  olulala,  bannabbi  okusobola  okuwangula  mu  mulimu 
gw’okukoowoola  abantu,  obuwagizi  n’obuyambi  bw’abooluganda 
bulijjo  byali  byamugaso  nnyo.  Ekintu  kino  ne  Kulaane  ekinnyon- 
nyola  nga  enokolayo  eby’okulabirako  by’emirembe  egyayita: 


“Baagamba  nti:  Owange  Swayibu!  Ffe  ebisinga  obungi  mu 
by’oyogera  tetubitegeera  era  mazima  tukulaba  ng’oli  munafu  mu  ffe, 
era  singa  tegaali  maka  mw’ova  mazima  twandikussizza  amayinja  era 
ggwe  gye  tuli  toli  wa  kitalo  nnyo!”  (Huudu,  ii :  9i) 

Ye  Luutu  (emirembe  gibeere  ku  ye)  bwe  yasigala  nga  tali- 
na  buyambi  olw’abantu  be  okumwabulira,  yennyamira  mu  nnaku 
olw’okubulwa  obuyambi  ku  ludda  Iwe: 


“Yagamba  bw’atyi:  Singa  nabalinako  amaanyi  okubalwanyisa 
oba  obuwagizi  obwamaanyi!”  (Huudu,  ii :  80) 

Obusiraamu  bwateeka  essira  ddene  ku  ky’okunoonya  obuwagizi 
bw’abooluganda.  N’olw’ekyo,  singa  omuntu  aba  ayagala  okulunnga- 
mya  abantu  abalala  ng’ayita  mu  Busiraamu,  yandisoose  kulowooza 
ku  ba  maka  ge  n’abooluganda.  Mu  kino  Allah  agamba  nti: 

“N’aboolugada  olw’omusaayi  be  basinga  okukakatibwako  buli 
omu  eri  munne  mu  Biragiro  bya  Allah  okusinga  Abakkiriza  n’abo 
abaasenguka”  (al  Ahzaab,  33  :  6) 

Okukoowoola  Kwa  Nnnabi  Eri  Abakulayishi  Ku  Kasozi 
Sswafa  Bayingire  Obusiraamu 

Nga  amaze  okulagirwa  okukoowoola  abantu  bayingire 
Obusiraamu  ng’asookera  ku  booluganda  Iwe,  Nnabbi  (okusaasira 
kwa  AUah  n’emirembe  bibeere  ku  ye),  Ekitangaala  ky’Obulamu,  yalin- 
nya  ku  kasozi  Sswafa  okwogera  eri  ab’ekika  ky’Abakulayishi  abaali 
bakunngaanidde  ku  kasozi.  Nga  ayimiridde  ku  Iwazi  olugulumivu, 
Omubaka  wa  Allah  (okusaasira  kwa  AUah  n’emirembe  bibeere  ku  ye) 
yatandika  okwogera  ebigambo  bino  mu  ddoboozi  ery’omwanguka: 

“Bakulayishi!  Singa  mbadde  wa  kubagamba  nti  waliwo  abalabe 
abeebagadde  embalaasi  abeekwese  emabega  w’olusozi,  mu  kikko, 
nga  beetegese  okubazinduukiriza  n’okunyaga  ebintu  byammwe 
mwandikkirizza  kye  mbagamba?” 

Awatali  kulowoozanamu  baddamu  nti: 

“Yee,  twandikkirizza,  kubanga  ne  we  twogerera  bulijjo  tuzze 
tukusanga  nga  weesigika  era  tetukuwulirangako  ng’oyogedde  eki- 
gambo  ky’okulimba!”^'‘® 

148  Wano,  nga  tannaba  kukowoola  bantu,  tulaba  Nnabbi  Owemikisa  okusaasira 
kwa  Allah  nemirembe  bibeere  ku  ye  yeetaaga  okusooka  okumanya  abantu  kye 
baali  balowooza  ku  nneeyisa  ye.  Ddala,  enneeyisa  y bmuntu  y ’esooka  okusiki- 
riza  abantu,  n’ebazzaamu  amaanyi  okusobola  okumugondera.  Kye  kimu  era 

- 

Nga  awulidde  okukakasa  kuno  okuva  mu  bantu  bonna  abaa- 
liwo  awatali  kwekutulamu,  Omubaka  wa  Allah  (okusaasira  kwa 
Allah  nemirembe  bibeere  ku  ye)  yagenda  mu  maaso  nbkubategee- 
za  Amazima  okuva  ewa  Katonda  bw’atyi: 

“Kaakati  mukakase  nti  mbategeeza  ku  bibonerezo  eby’amaanyi 
ebirindiridde  okutuuka  ku  abo  abatakkiririza  mu  Allah,  era  nga  bye 
ntumiddwa  okubalabula. 

Ate  ku  kyammwe  Abakulayishi,  nninga  omusajja  alaba  omu- 
labe,  era  olw’okutya  nti  agenda  kutuusa  obulabe  ku  bantu  b’omu 
maka  ge,  ayanguwa  egende  abalabule. 

Abakulayishi!  Mujja  kufa  nga  bwe  mubeera  mu  kwebaka,  era 
muzuukizibwe  nga  bwe  muzuukusibwa  okuva  mu  tulo  twammwe. 
Tewali  kubuusabuusa  mujja  kuzuukira  okuva  mu  ntaana  zammwe 
era  muleetebwe  mu  maaso  ga  Allah  munnyonnyole  ku  ebyo  bye 
mwakola  mu  nsi.  Ekiriva  mu  kino  kwe  kubeera  nga  mufuna  empeera 
mu  mirimu  gyammwe  emirungi  ate  mufune  ebibonerezo  olw’emiri- 
mu  gyammwe  emibi.”  (Bukhari,  Tafsiir,  26;  Muslim,  Imaan,  348  -  355;  Ahmada, 
I,  281  307;  Ibn  Sa’adi,  I,  74,  200;  Balaazurii,  I,  119;  Samira  az  Zayidi,  I,  357  -  359) 

Tewaali  kuwakanyaamu  kwa  wamu  mu  bigambo  bya  Nnabbi 
(okusaasira  kwa  Allah  n’emirembe  bibeere  ku  ye)  okuggyako  okwava 


kati  abantu  abakoowoola  abalala  okuyingira  Obusiraamu  bateekwa  okubeera 
hamazima  ageesigika  mu  nneeyisa  yaabwe,  okubeera  nga  balina  obwesigwa 
hobwesimbu,  okufaanana  al  Amiin  era  as  Swadiq  nga  Omubaka  okusaasira 
kwa  Allah  hemirembe  bibeere  ku  ye  bwe  yali.  Habiibu  Nnajjaar,  omusajja  ey- 
adduka  eyayogerwako  mu  ssuula  Yaa  siin,  yeeyambisa  ebigambo  bino  oku- 
kakasa  obwesimbu  bw’abantu  abalongoofu  ng’ayita  abantu  be  eri  Amazima: 
O I jjLjI  “Mugoberere  abo  abatabasaba  mpeera 
ate  nga  balunngamizibwa!”  (Yaa  Siin,  36  :  21).  Aya  eyo  eteeka  obuzito  bwe 
bumu  ku  bwetaavu  bw’okuyita  abantu  okukolebwa  ku  Iw’okusiimisa  Katonda 
Owoobuyinza  Yekka  era  ng’abayita,  nga  tebannakola  kirala,  okubeera  nga  bo 
be  basooka  okubeera  abalunngamu. 

- 

ewa  taata  we  omuto  Abu  Lahabi  eyamukutula  mu  bye  yali  agamba 
n’amuddamu  n’obusungu  nti: 

“Emikono  gyo  gikalanguke  gisirikke!  Eno  ye  nsonga  eyakutuyi- 
sizza  wano?”  Nga  taliimu  na  kuswala  yagenda  mu  maaso  n’okwogera 
ebitaggya,  nga  mu  kino  yennyamiza  omutima  gwa  Nnabbi  (okusaa- 
sira  kwa  AUah  n’emirembe  bibeere  ku  ye)  n’ebigambo  ebikyamu. 

Enneeyisa  ya  Abu  Lahabi  yavaako  okukka  kw’essula  ya  al 
Masad: 


Uj  ^  Lo  4ij  ^  J  14  di 
(wJaUJl  4jI j^Ij  oli  Ijli 

“Emikono  gya  Abu  Lahabi  (Taata  w’Ebitawuliro  by’Omuliro) 
gizikiridde!  Naye  n’azUdrira!  Tafunye  mugaso  mu  by’obugagga  bye 
n’ebyo  bye  yapakasa!  Mu  kaseera  katono  ajja  kwesogga  Omuliro  gu 
nnannyini  bitawuliro!  Ne  mukazi  we  omwetissi  w’ebisiki  by’enku! 
Mu  nsingo  ye  mulimu  omuguwa  ogulukiddwa  mu  bugwoogwa!”  (al 
Masad,  111:1-5;  Bukhari,  Tafsiir,  26  /  2,  34  /  2,  1 1 1  /  1  -  2;  Muslim,  Imaan,  355) 


Ayah  era  eyogera  ku  mukyala  wa  Abu  Lahabi  kubanga,  oku- 
faananako  ne  bba,  n’omukyala  oyo  yeenyigira  nnyo  mu  kuyigganya 
Nnabbi  (okusaasira  kwa  Allah  n’emirembe  bibeere  ku  ye)  okutuuka 
n’okuteeka  amaggwa  mu  kkubo  Nnabbi  mwe  yayitanga.  Essuula 
era  etegeeza  nga  eggwanga  oba  oluganda  n’omuntu  gy’asibuka  bwe 
bitalina  makulu,  era  nga  ekikulu  gwe  mwoyo  okubeera  okumpi. 
Omwoyo  tegwawula  ggwanga,  eggwanga  kitendo  kya  mubiri,  ate 
nga  omubiri  gusaanawo  ne  guggwaawo  nga  guli  mu  ttaka.  Obuzito 
bw’omuntu  businziira  ku  mwoyo  gwe  okubeera  nga  gukuze;  kwe 

kugamba  ekitendo  kye  eky’ekitiibwa.  Omubiri  omuntu  gw’abeera 
nagwo  ke  katiba  omwoyo  mwe  guyingira,  era  olugoye  Iwe  gwam- 
bala.  Okwambala  engoye  ez’enjawulo  tekirina  kya  maanyi  kye  kwon- 
gera  ku  bbeeyi  ya  muntu. 

Olwa  kaweefube  wa  Nnabbi  (okusaasira  kwa  Allah  n’emirembe 
bibeere  ku  ye)  gwe  yakola,  bassenga  be  Swafiyya  ne  Atiqa,  Abu  Rafi, 
ng’ono  yali  muddu  taata  wa  Nnabbi  omuto  Abaasi  gwe  yata,  ssaako 
Abu  Dharri  ne  Amuri  ibn  Abasa  (Allah  amusiime)  bonna  bakkiriza 
Obusiraamu. 


Abu  Dharri  (Allah  amusiime)  yali  tasinzangako  ku  masanamu 
wadde  mu  nnaku  ng’Obusiraamu  tebunnaba  kujja.  Annyonnyola 
bw’atyi  engeri  gye  yayingiramu  ekkubo  ettuufu: 

“Nnali  ndi  wa  mu  kika  kya  ba  Ghifaar.  Olwafuna  bwe  ntyi 
amawulire  nti  mu  Makka  waliwo  omuntu  eyali  yeesowoddeyo 
nga  yeeyita  Nnabbi,  Allah  yateeka  mu  mutima  gwange  okwagala 
Obusiraamu.  Nnagamba  muganda  wange  Unays  nti: 

“Genda  e  Makka  oyogere  n’omusajja  agamba  nti  afuna  amawu- 
lire  okuva  mu  ggulu,  ondeetere  by’oggyeeyo!” 

Unays  yasiyagguka  olugendo  okugenda  e  Makka.  Bwe  yamala 
okusisinkana  Nnabbi  (okusaasira  kwa  Allah  n’emirembe  bibeere  ku 
ye)  n’okuwuliriza  bye  yali  agamba,  yakomawo  eka. 

Nnamubuuza  nti:  “Ki  ki  ky’otuuseeko?  Mawulire  ki  g’og- 
gyeeyo?” 

Yanziramu  nti:  ‘Nnasanze  omusajja  e  Makka,  bwe  mufaanaga- 
nya  enzikiriza,  ng’agamba  nti  atumiddwa  Katonda  Owoobuyinza’. 

Nnamubuuza  nti:  ‘Abantu  bamwogerako  ki?’ 


Yanziramu  nti:  ‘Bamuyita  mutontomi,  mulogo,  mufuusa  n’ebi- 
rala  ebiringa  ebyo.’ 

- 

Olwbkuba  nga  muganda  wange  naye  yali  mutontomi,  yali  ama- 
nyi  bulungi  ebitontome.  Era  awo  we  yayongererako  bw’atyi: 

‘Mmannyi  bulungi  nnyo  ebigambo  abalogo  bye  bakozesa.  Mu 
ngeri  y’emu  ebigambo  bye  tebiwulikika  n’akatono  ng’ebyo  omu- 
tontomi  by’akozesa.  Nnageraageranya  ebigambo  bye  ku  bitontome 
byonna  ebya  buli  kika,  naye  ndayira  teri  muntu  n’omu  ategeera  obu- 
lungi  ebigambo  ebyo  ayinza  okubiyita  ebitontome.  Kituufu  ddala  nti 
ayogera  mazima,  abamwogerera  amafuukuule  be  balimba!  Ky’akola 
kwe  kubuulirira  abantu  ebirungi  na  kukola  bikolwa  birungi  ssaako 
okugaana  ebibi  n’okukola  ebikolwa  ebibi.’ 

Awo  wonna  nnali  sinnaba  kusalawo.  Nnakwata  ensawo  yange 
ey’amazzi  ey’eddiba  n’emmere,  era  amangu  ago  ne  nessa  mu  ddene. 
Nnatindigga  olw’e  Makka.  Ssi  kya  butamanya  Nnabbi  (okusaasira 
kwa  AUah  n’emirembe  bibeere  ku  ye)  nti  kye  kyali  ekizibu  kyange 
kyokka,  wabula  ate  era  nnali  saagala  kukyogerako  na  muntu  mulala 
yenna.  Nnalindirako  awo  okumpi  ne  Ka’aba  ne  nnywa  ku  Zamzam 
nzikakkanye  ku  nnyonta.  Mu  kaseera  ako,  Ali  (Allah  amusiime) 
yajja  we  nnali  n’anngamba  nti: 

“Olabika  ng’omugwira  kuno.” 

Ne  muddamu  nti,  ‘Yee.’ 


Yansaba  antwale  mbe  mugenyi  waabwe. 


Nnagenda  ne  Ali  (AUah  amusiime).  Olw’embeera  ey’entiisa 
abantu  b’e  Makka  gye  baali  bataddewo,  teyambuuza  na  kumbuuza 
ekyali  kindeese.  Enkeera  ku  makya  naddayo  ku  Ka’aba  nga  ndowoo- 
za  nti  nnali  wa  kulaba  Nnabbi  (okusaasira  kwa  Allah  n’emirembe 
bibeere  ku  ye).  Naye  wadde  nnalinda  okutuusa  Iwe  bwaziba,  ssaso- 
bola  kumufuna.  N’era  Ali  (AUah  amusiime)  yajja  n’ambuuza  omu- 
lundi  omulala  nti: 

‘Era  tonnaba  kuzuula  wwa  gybyagala  kugenda?’ 

Namuddamu  nti,  ‘Nedda’ 

Yaddamu  n’anngamba  nti:  ‘Oba  tonnaba,  jangu  n’era  obeere 
omugenyi  waffe’ 

Bwe  twatuuka  awaka,  yakozesa  akakisa  n’ambuuza  nti: 

‘Kati  ki  ki  ky’oliko?  Ki  ki  kye  wanonye  e  Makka?’ 

Nga  amaze  okumpa  obweyamu  nti  yali  agenda  kukikuuma 
ng’ekyama  n’andagaanyisa  n’okunnyamba,  nnamugamba  bwe  ntyi: 

‘Okusinziira  ku  bye  twawulira,  wano  wateekwa  okubeerawo 
omuntu  eyeeyita  Nnabbi.  Nnazze  kwogerako  naye.’ 

Yakkaatiriza  ensonga  nga  bw’agamba  nti:  ‘Wakoze  bulungi 
nnyo  okujja.  Omusajja  gw’oyogerako  ye  Mubaka  wa  Allah;  ddala 
Nnabbi  yennyini.’  Yandagirira  eky’okukola  nga  bw’agamba  nti: 

‘Ojja  kungoberera  ku  makya,  tugende  awali  ennyumba  mwe 
nnaayingira!  Naye  bwe  nnaalaba  nga  waliwo  akabi  konna  akakwo- 
lekedde,  nja  kwetunuza  ku  kisenge  nneefuule  alongoosa  engatto 
zange,  olwo  ggwe  ompitekol’ 

Twamala  ne  tutuuka  mu  maaso  ga  Nnabbi  (okusaasira  kwa 
Allah  n’emirembe  bibeere  ku  ye).  Nnamulamusa  nti: 

‘as  Salaamu  alayka  ya  Rasuulallaah’  nga  gwe  gwali  omulundi 
gwange  ogwasooka  okumulamusa  mu  nnamusa  ey’Ekisiraamu.’ 
Oluvannyuma  nnamubuuza  bwe  ntyi: 

‘Muhammadi,  abantu  obayita  kukola  ki?’ 

Yanziramu  nti,  ‘Mbayita  eri  AUah  Oyo  ali  Omu  Yekka,  atalina 
kimwegattako,  okuleka  okusinza  amasanamu,  n’okujulira  nti  ndi 
Mubaka  wa  AUah’. 

- 

Bwe  yamala  okunnyinyonnyola  Obusiraamu,  nasiramukirawo. 
Kino  kyasanyusa  nnyo  Omubaka  wa  AUah  (okusaasira  kwa  AUah 
n’emirembe  bibeere  ku  ye)  n’amwenya  olw’essanyu. 

Yanngamba  nti,  ‘Kati  Abu  Dharri,  kino  kikuume  ng’ekyama 
abantu  b’e  Makka  baleme  kukimanya  era  ddayo  ewammwe’. 

Nnamugamba  nti,  ‘Mubaka  wa  Allah  !  Nze  njagala  okwolesa 
eddiini  yange.’ 

Ye  kwe  kunziramu  nti:  ‘Nkutiisa  abantu  b’e  Makka  nti  bayinza 
okukukolako  obulabe.’ 

Nnamuddamu  nti,  ‘Ne  bwe  kiba  kitegeeza  kunzita,  naye  nja 
kukikola.’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yasigala  nga  asiriikiridde. 

Nnagera  Abakulayishi  bakunngaanidde  ku  Ka’aba,  ne  ndeekaa- 
nira  waggulu  nga  eddoboozi  lyange  gye  lyali  likoma  nti: 

‘Bakulayishi!  Nkakasa  nti  tewali  katonda  okuggyako  Allah  era 
Muhammadi  muddu  wa  AUah  era  Mubaka  we!’ 

Abakulayishi  baawogganira  waggulu  nti,  ‘Omusajja  ono 
ateekwa  okuba  nga  mulalu!  Ka  tulage  Sabiite^‘‘''  ono  essomo. 
Bamusinzabibumbe  baatandika  okunkuba  okutuusa  Iwe  nnagwa 
awo  nga  nninga  afudde.  Mu  kaseera  ako  Abaasi,  taata  wa  Nnabbi 
(okusaasira  kwa  Allah  n’emirembe  bibeere  ku  ye)  omuto,  we  yatuu- 
kira  n’ampembera  n’omubiri  gwe  olwo  n’awoggana  nti: 

‘Ensonyi  zibakwateko!  Mwerabidde  nti  muli  basuubuzi  era  nga 
ekkubo  lyammwe  ery’obusuubuzi  liyita  mu  ba  kika  kya  Ghifaar? 
Mwagala  kkubo  lyammwe  kusalwako?’ 

149  Bannamakka  ebiseera  ebimu  Abasiraamu  baabayitanga  ‘Ba  Sabiite’,  ekyali 
kitegeeza  abo  abaayabulira  eddiini  yaabwe  enkadde. 

- 


OMWAKA  OGW’OKUNA  OGW’OBWANNABBI 


Olw’ekyo  kyokka  bandeka. 

Enkeera  ku  makya,  bwe  nnatuuka  ku  Ka’aba,  ekintu  kye  kimu 
kyaddamu.  Banziramu  kabisibisi  okunkuba  ne  nsigalako  kateetera. 
Oluvannyuma  nnayimuka  ne  nngenda  awaali  Nnabbi  (okusaasira 
kwa  AUah  n’emirembe  bibeere  ku  ye).  Bwe  yalaba  embeera  gye  nna- 
limu  yanngamba  nti: 

‘Ssaakugaanye?’ 

Namuddamu  nti,  ‘Omubaka  wa  Allah!  Kino  omutima  gwange 
kye  gwabadde  gwagala  era  nakituukirizzal’ 

Nabeerako  awo  katono  awaali  Nnabbi  (okusaasira  kwa  Allah 
n’emirembe  bibeere  ku  ye).  Oluvannyuma  nnamubuuza  nti: 

“Ki  ki  ky’ondagira  okukola?’ 

Nnabbi  (okusaasira  kwa  Allah  n’emirembe  bibeere  ku  ye)  yan- 
gamba  nti: 

‘Bw’ofuna  ekiragiro  kyange,  somesa  abantu  b’ekika  kyo 
Obusiraamu.  Ate  era  bw’ofuna  amawulire  ag’okuvaayo  kwaffe 
(okukoowoola  abantu)  mu  lujjudde  jangu  gyendil’  (Bukhari,  Manaaqibul 
Answar  10;  Ahmada,  "V,  174;  Haakim,  III,  332  -  385;  Ibn  Sa’adi,  IV,  220  -  225) 

Mu  kaseera  ako  Nnabbi  (okusaasira  kwa  Allah  n’emirembe 
bibeere  ku  ye)  yeeyongera  okukoowoola  abantu  okusiramuka. 
Mu  myezi  gy’okulamaga,  yagendanga  nga  atambula  mu  myoleso 
gy’eby’obusuubuzi  ogwe  Ukaaz,  Majanna  ne  Dhul  Majaaz,  nga  abuu- 
lira  buli  muntu  gwe  yasanganga  Obusiraamu,  k’abe  nga  mwanawa- 
boobwe  oba  muddu,  munafu  oba  wa  maanyi,  mugaga  oba  mwavu, 
era  nga  abakowoola  okwawula  Allah  Oweekitiibwa  nti  ali  omu.'^“ 


150  Laba:  Ibn  Sa’adi,  I,  216  -  217. 

Ayah  ezakka  mu  kiseera  kybbwannabbi  ekyo  okusinga  ennyo 
zaalabulanga  bantu  ku  Lunaku  Iwbkulamula: 


^uui  jjU'  ^i^  ^  4]  u  ^ijj  dL^j  s^iip  ji 

JjJ'JJl  'LLajJ  ^ (JUfsJl  j— 

“Mazima  ddala  ebibonyoobonyo  bya  Katonda  wo  bya  kugwawo 
tewali  kigenda  kubiziyiza.  Ku  lunaku  eggulu  Iwe  liriva  mu  kifo  okud- 
da  mu  kirala,  n’ensozi  ne  ziseeyeeya  oluseeyeeya.  Okubonaabona  ku 
lunaku  olwo  kulibeera  ku  abo  abalimbisa  (amazima).  Abo  abali 
mu  mboozi  ezitalina  makulu  nga  mwe  bazannyira!  Olunaku  Iwe 
balikunguzzibwa  okutwalibwa  eri  Omuliro  Jahannama  olukun- 
guzzibwa  (bagambibwe  nti),  ‘Guno  gwe  Muliro  ogwo  gwe  mwali 
mulimbisal’  (at  Twur,  52  :  7  -  14) 


Omubaka  wa  Allah  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  bwe  yalangirira  obwannabbi  bwe  era  n’atan- 
dika  okukoowoola  abantu  mu  Iwatu  bayingire  Obusiraamu,  ekyad- 
dako  kwali  kuvumirira  bamusinzabibumbe  n’amasanamu  gaabwe 
kye  kyaddako: 


jj.ijlj  I4J  j»-Ll  4J)I  jji  ^  jjA^  Uj 

“Mazima  ddala  mmwe  ne  bye  musinza  atali  Allah  ze  nku 
z’Omuliro  Jahannama;  gye  muiia  okudda.”  (al  An’biyaa,  21 : 98). 

“Gamba  nti:  Mazima  nze  ndi  muntu  nga  mmwe;  obubaka  bukka 
ge  ndi  obugamba  nti  mazima  ddala  Katonda  wamwe  ali  Katonda 
Omu.  Nblw’ekyo  mugoberere  ekkubo  eggolokofu  eribatuusa  gy’ali  era 
mumusabe  abasonyiwe  (ebyonoono  byammwe),  era  okubonaabona 
kuli  eri  abo  abo  abagatta  ebirala  ku  Katonda.”  (Fusswilat,  4i :  6) 

Omubaka  wa  Allah  bwe  yatandika  okuvumirira  amasanamu 
Bannamakka  ge  baali  basinza,  n’okubategeeza  nga  bajajja  baabwe 
abaafa  nga  basinza  amasanamu  bwe  baali  bagenda  okuyingira  omu- 
liro,  Abakulayishi  abaali  basinza  amasanamu  baamwesamba  ne 
bamuwakanya,  era  oluvannyuma  beegattira  wamu  mu  kumukolako 
obulabe  n’okumulaga  obukyayi.  Naye  olw’okuba  Nnabbi  (okusaasira 
kwa  AUah  n’emirembe  bibeere  ku  ye)  yali  ali  wansi  wa  bukuumi  bwa 
Abu  Twalib,  baali  tebasobola  kumukolako  kabi.”*^^ 


Abaali  babbidde  mu  kusinza  amasanamu  nga  Abu  Jahal,  Abu 
Lahabi,  ’Waliidi  ibn  Mughira,  Umayya  ibn  Khalaf,  Aaswi  ibn  Waa-U, 
Nadhwr  ibn  Rabii-a,  Uqba  ibn  Abi  Muaytw  ne  Utuba  ibn  Rabii-a,  be 
bamu  ku  abo  abaagenda  ewala  ennyo  mu  kukijjanya  Nnabbi  (okusaa- 
sira  kwa  Allah  n’emirembe  bibeere  ku  ye)  ekintu  ekyabafuula  abeeko- 
ledde  n’emikono  gyabwe  okubonaabona  okutagenda  kuggwaawo. 


Obukulu  N’engeri  Y’okukoowoolamu  Abantu 

Okukoowoola  abantu  mu  ngeri  eno,  oba  tabligh,  kwe  kugezaako 
okuyita  abantu  bawangaalire  ku  misingi  n’amateeka  g’Obusiraamu, 
nga  kino  kiyita  mu  kubannyonnyola.  Okweyambisa  ennyinnyon- 

nyola  eyekigambo  kukoowoola  oba  tabligh  emanyiddwa  ennyo,  kwe 
kulagira  okukola  ebikolwa  ebirungi  nbkuziyiza  okukola  ebikolwa 
ebikyamu.  Mu  Kulaane  Allah,  ekybkukola  tabligh  akissaawo  nga 
buvunaanyizibwa  bwa  Basiraamu  bonna: 


“Mu  mmwe  mubeeremu  ekibiina  ky’abantu  abayita  abantu  eri 
obulungi  ne  balagira  okweyisa  obulungi  ne  baziyiza  okweyisa  obubi, 
era  abo  be  b’okwesiima”  (Aali  Imraani,  3  :  104) 


“Mmwe  muli  bantu  abasinga  obulungi  mu  mawanga  gonna 
agagyibwayo  eri  abantu,  mulagira  okukola  obulungi  ne  muziyiza 
okukola  obubi. . .”  (Aal  Imraan,  3:110) 

Obukulu  bwa  tabligh  Nnabbi  (okusaasira  kwa  Allah  n’emirem- 
be  bibeere  ku  ye)  yabukkaatiriza  mu  hadiisi  zino  wammanga: 

“Nsaba  Allah  asaasire  oyo  awulira  ekigambo  ekituvaamu  era 
n’akituusa  ku  balala  nga  bwe  kiri.  Abantu  bangi  bawulira  ekigambo, 
ne  bakitegeera  era  ne  bakikolerako  okusinga  oyo  eyakibagambye.” 
(Tirmidhi,  Ilm,  7) 

“Ndayira  Allah  nti,  omuntu  omu  n’afuna  obulunngamu  okuva 
eri  Ahah  ng’ayise  mu  ggwe,  ekyo  kikusingira  obulungi  okusinga 
okubeera  n’ekiwonvu  ekijjudde  enngamiya  emmyufu  (ekitegeeza  nti 
kye  kisinga  mu  bintu  by’ensi  yonna).”  (Bukhari,  As’haahu  Nnabiyyi,  9) 

“Empeera  ybyo  akoowoola  nnyingi  nnyo  oknsinga  ey ’abo  abamugo- 
berera  awatali  kukendeeza  ku  yaabwe  mu  ngeri  yonna.”  (Mulsim,  llm,  16) 

Swahaba  wa  Nnabbi  ayitbwa  Anas  (Allah  amusiime)  anyumya 
mu  hadiisi  zino  ku  bitiibwa  ebirindiridde  abantu  abo  abakoowoola 
abalala  okusiramuka  ku  Lunaku  Iw’enkomerero: 

“Olunaku  lumu,  Omubaka  wa  Allah  (okusaasira  kwa  Allah 
n’emirembe  bibeere  ku  ye)  yagamba  bw’atyi: 

‘Mbabuulireyo  ku  bantu  abamu?  Si  bannabbi  oba  abo  abafiiri- 
ridde  eddiini;  wadde  bannabbi  n’abo  abafliriridde  eddiini  bajja  kuba- 
lingiza  nga  basaalirwa  ebitiibwa  byabwe  ku  Lunaku  Iw’okulamula.'^^ 

Bajja  kutuuzibwa  ku  bituuti  by’ekitangaala,  nga  bategeerebwa 
buli  muntu’ 

Basswahaba  ba  Nnabbi  baamubuuza  nti,  “Baani  abo?” 

Nnabbi  (okusaasira  kwa  AUah  n’emirembe  bibeere  ku  ye) 
n’abaddamu  nti: 

‘Beebo  abaagazisa  abantu  Allah  era  abaagazisa  Allah  abantu. 
Batambula  mu  nsi  nga  bakoowoola  abantu  basiramuke  era  nga 
babawa  amagezi!’ 

Oluvannyuma  nnabuuza  nti: 

‘Omubaka  wa  Allah,  tutegeera  engeri  abaddu  ba  Allah  gye 
bayinza  okwagazibwa  Allah,  naye  Allah  ayinza  atya  okwagazibwa 
abaddu  be?’ 

152  Ebigambo  bino  kye  bitegeeza  bwe  buzito  bw’omuntu  eyeemalidde  mu 
kukoowoola  abalala  eri  Amazima.  Tebitegeeza  nti  basinga  bannabbi  oba 
abo  abaafiira  mu  kkubo  lya  Allah  ng’abazira,  kubanga  bano  bantu  abawaayo 
obulamu  bwabwe  mu  kkubo  ly’Amazima.  Okwagala  kwabwe  eri  ebikolwa 
byabo  abeemalidde  mu  tabligh  n’essanyu  erigenderako,  biva  mu  kulengera 
kwabwe  ewala  eri  obutukuvu  bw’omulimu  gwennyini. 

‘Balagira  abantu  okukola  ebirungi  by’ayagala  era  ne  babala- 
bula  baleme  kukola  by’atayagala.”  Abantu  bwe  batandika  okugonda, 
Allah  abaagala’.  Bw’atyo  Nnabbi  bwe  yannyonnyola.  (Ali  al  Muttaqi,  lll, 
685  -  686;  Bayhaqi,  Shuabul  Imaan,  I,  367) 

Wadde  nga  omuntu  oyo  akoze  omulimo  gw’okukoowoola  aban- 
tu  mu  butuufu  bwa  gwo,  ky’afunamu  kisinga  eby’obugagga  by’ensi 
eno,  naye  ate  era  okulagajjalira  omulimo  guno  ebikuvaamu  biba  bibi 
nnyo  nga  biyinza  okuleetera  abantu  b’ekitundu  okusaanawo. 

Okulabula  kwa  Nnabbi  Ow’emikisa  (okusaasira  kwa  AUah  n’emi- 
rembe  bibeere  ku  ye)  kwe  yakola  kusaana  okutwalibwa  nga  kukulu: 

“Ndayira  Allah  Oyo  ampadde  obulamu  nti,  mujja  kulagira 
abantu  okukola  ebirungi  n’okubaziyiza  okukola  ebikyamu,  ekita- 
liekyo  Allah  ajja  kubaleetera  ekibonerezo  nga  n’edduwa  zammwe  ze 
musaba  akibakendeereze  tezikyabagasa.  (Tirmidhi,  Fitan,  9) 

Abza  al  Huza-i  AUah  amusiime  anyumya  bino  nti: 

‘Olunaku  lumu,  Omubaka  wa  Allah  (okusaasira  kwa  AUah  n’emi- 
rembe  bibeere  ku  ye)  yaUnnya  ekituuti  okubuuUrira.  Ng’amaze  okwo- 
gera  ennyo  ku  bibinja  by’Abasiraamu  ebitali  bimu,  yagattako  nti,  ‘Ki 
ki  ekiba  kigudde  ku  bantu  abamu  okubeera  nga  tebannyonnyola  bali- 
raanwa  baabwe  nsonga,  era  ne  batabasomesa  bye  batamanyi  wadde 
okwongera  ku  kumanya  kwabwe?  Lwaki  tebabalagira  kukola  ebirungi 
n’okubaziyiza  okukola  ebikyamu?  Ate  era  ki  ki  ekituuka  ku  bantu 
abalala  abatanoonya  kuyiga  ebyo  bye  batamanyi  okuva  ku  baliraanwa 
baabwe  ne  batagezaako  kwongera  ku  kumanya  kwabwe?  ‘Kino  nki- 
rayira  Allah!  Abamanyi  bajja  kusomesa  baUraanwa  baabwe  babafuule 
abongera  ku  kukutegeera  kwabwe,  balagire  okukola  ebirungi  era 
bagaane  okukola  ebibi;  era  abo  abatamanyi  bajja  kubuuza  era  bayige 
ku  baliraanwa  baabwe  era  bagezeeko  okutegeera  ensonga  z’Eddiini, 
ekitali  ekyo  ab’emirundi  ebiri  nja  kubabonereza  wano  ku  nsi.’ 

Nnabbi  (okusaasira  kwa  AUah  n’emirembe  bibeere  ku  ye)  olwa- 
maliriza  okwogera  kwe,  yakka  wansi  okuva  ku  kituuti  era  n’addayo 
eka.  Abamu  baagamba  nti: 

‘Kisoboka  okuba  nga  Nnabbi  (okusaasira  kwa  AUah  nemirembe 
bibeere  ku  ye)  yabadde  ategeeza  ba  Ashari  Yaman,  kubanga  baUna  oku- 
manya  naye  nga  baliraanwa  baabwe  beeyisa  obubi,  banyiiga  mangu  nga 
tebatereera  mu  kifo  nga  babeera  bawangaaUra  waU  mazzi  mu  ddungu.’ 

Lumu  ba  Ashari  baategeezebwa  ku  mbeera  eyaliwo,  era  ne 
bagenda  ewa  Nnabbi  (okusaasira  kwa  Allah  n’emirembe  bibeere  ku 
ye)  ne  bamubuuza  nti: 

‘Mubaka  wa  AUah,  kirabika  abantu  abamu  waboogerera  ebirungi 
bingi  ffe  n’otwogerako  bibi.  Ki  ki  ekituliko  olyoke  otwogerere  bw’otyo?’ 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yasirika,  oluvannyuma  n’addamu  okwogera  ebigambo  bye 
bimu  nga  bye  yali  yayogera  ku  mulundi  guli.  Ba  Ashari  tebaategeera 
oba  ddala  be  baali  boogerwako.  Olw’okwagala  okutegeerera  ddala 
ekyali  kigenda  mu  maaso,  baddinngana  okubuuza  ekibuuzo  kye 
kimu  emirundi  emirala,  naye  nga  buli  mulundi  Nnabbi  (okusaasira 
kwa  Allah  n’emirembe  bibeere  ku  ye)  abaddamu  ekintu  kye  kimu. 
Olwo  ba  Ashari  kwe  kumugamba  nti: 

“Omubaka  wa  Allah!  Kale  kati  tuweeyo  omwaka  gumu” 

Omubaka  wa  AUah  yakkiriza  okubawa  omwaka  okugunjula 
baliraanwa  baabwe  n’okubasomesa  ebikwata  ku  Ddiini,  nga  basoma 
ayah  eno  nti: 

“Baakolimirwa  abo  abagaana  okukkiriza  mu  baana  ba  Yisirayiri 
ku  lulimi  Iwa  Dawuda  nblwa  Yesu,  mutabani  wa  Mariyamu,  ng’ekyo 
kyava  ku  kuba  nga  baagana  okugondera  amateeka  era  nga  baali 
basukka  ensalo.  Baali  nga  tebaziyizanngana  ku  bikolwa  ebikyamu 
bye  baakolanga;  tewali  kubuusabuusa  bibi  bye  baakolanga.”  (al  Maa- 
ida,  5  :  78  -  79)  (Haythami,  I,  164;  Ali  al  Muttaqi,  111,  684  /  8457) 

Amaanyi  g’omwoyo  gwe  wamu  n’okukula  kwagwo  ebyo  Katonda 
Owoobuyinza  bye  yamusaasira  n’abimuwa,  Ekitangaala  ky’Obulamu 
(okusaasira  kwa  AUah  n’emirembe  bibeere  ku  ye)  yeeyongera  okubuulira 
abantu  Obusiraamu  ng’ayagala  bonna  balunngame,  era  nga  eky’okwa- 
gala  okutuukiriza  obuvunaanyizibwa  obwamuweebwa  Katonda  kye 
yalina  muli,  kyamusitula  okumutuusa  ku  ddaala  erisembayo  waggulu. 
Yagaana  ebintu  eby’ensi  byonna  ebyamuweebwa  ebyo  ebyandimuleme- 
sezza  okukola  obulungi  omulimu  guno,  olwo  n’atwala  obuddu  bwe  eri 
Omutonzi  okubeera  nga  ky’ekintu  ekikulu  okusinga  ebirala  byonna. 

Nnabbi  (okusaasira  kwa  Allah  n’emirembe  bibeere  ku  ye)  yan- 
nyonnyolanga  Obusiraamu  okusinziira  ku  kutegeera  kw’abantu  gye 
kwali  kukoma.  Okulunngama  kw’omuntu  omu  yekka  bw’ati  kwa- 
muwanga  essanyu  eritalojjeka.  Ne  mu  kyafaayo  ekikulu  ennyo  nga 
okuwamba  Khaybara,  yafuna  essanyu  mu  kunnyonnyola  omud- 
du  Obusiraamu  okwamutwalira  ekiseera  ekiwanvu,  oluvannyuma 
okwaviirako  omuddu  oyo  okulunngama.  (Ibn  Hishaamu,  lll,  398) 

Era,  ne  mu  nnaku  ekkumi  eza  kazigizigi  ze  yali  e  Twaif,  Nnabbi 
(okusaasira  kwa  Allah  n’emirembe  bibeere  ku  ye)  yaviirako  Addas, 
eyali  omuddu  Omugoberezi  wa  Kristo,  okulunngama,  ekyamwera- 
biza  ebizibu  byonna  bye  yali  afunidde  e  Twaif 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yawaayo  buli  ke  yalina  mu  kkubo  ly’okubunyisa  ekitangaala 
ky’Obusiraamu  eri  abantu  bonna,  era  teyakoowako  mulundi  na 
gumu  oba  okwekokkola  obuvunaanyizibwa  bw’okukoowoola  aban- 

- 

tu.  Abu  Rifaa  (AUah  amusiime)  attottola  ekyafaayo  ekiraga  engeri 
Nnabbi  (okusaasira  kwa  Allah  nemirembe  bibeere  ku  ye)  gye  yali 
atwalamu  ekybkukoowoola  abantu: 

“Waliwo  Omubaka  wa  Allah  (okusaasira  kwa  Allah  n’emirembe 
bibeere  ku  ye)  Iwe  yali  abuulirira  abantu  ne  mmusemberera  ne 
mmugamba  nti,  ‘Omubaka  wa  Allah,  waliwo  omusajja  omunaku 
ayagala  okuyiga  Eddiini  eno.’ 

Nnabbi  (okusaasira  kwa  Allah  n’emirembe  bibeere  ku  ye) 
yakyuka  n’antunuulira.  Yasazaamu  bye  yali  ayogera  n’ajja  we  nnali. 
Amangu  ago  baamuleetera  akatebe  akaalina  amagulu  ag’ekyuma 
n’atuulako  n’atandika  okunnyinnyonnyola  ku  bintu  ebimu  Katonda 
Owoobuyinza  bye  yali  yamuyigiriza.  Oluvannyuma  yaddayo  n’ama- 
lirirza  bye  yali  abuulira.’”  (Muslim,  Juma,  60) 

Basswahaba  ba  Nnabbi  nabo  baali  baagala  nnyo  okutuusa  ama- 
zima  eri  abantu  n’okutereeza  ensobi  ze  baalabanga.  Obuvunaanyizibwa 
bw’okulabula  abo  abataagobereranga  nkola  ya  Nnabbi  (okusaasira  kwa 
Allah  n’emirembe  bibeere  ku  ye)  tegwabeeranga  mulimu  gwa  batono 
abalondemu  mu  bo.  Wabula  baakolanga  kye  baali  balina  okukola  kasita 
obudde  bwabeeranga  butuufu  n’ekifo  nga  kisaanidde.  Baayogeranga 
amazima  awatali  na  kulowooza  ku  biki  ebyalinga  binaddirira  engeri 
gye  baalinga  tebasobola  kukkiriza  bintu  bikontana  na  nkola  ya  Nnabbi 
(okusaasira  kwa  Allah  n’emirembe  bibeere  ku  ye).  Baali  tebalinnya 
mu  kimuna  bantu  abo  abaalina  omuze  gw’okuwakanya  ebigambo  bya 
Nnabbi  (okusaasira  kwa  AUah  n’emirembe  bibeere  ku  ye),  nga  bagamba 
nti  baali  tebayinza  kuwangaala  nabo  wansi  wa  kasolya  kamu.‘^^  Eri 
abo  abajjanga  n’endowooza  ezaabwe  ezaawukana  ne  hadiisi  za  Nnabbi, 
baabagambanga  nti  tebasobola  kubeera  nabo  mu  mbeera  y’emu,  era 
amangu  ddala  nga  ebyo  biguddewo  baavanga  mu  kifo  ekyo.^^^ 

153  Laba:  Shaafii,  RisMa,  olup.  193,  Istanbul,  1985;  Suyutwi,  Miftaah,  olup.  48,  Bei- 

Sufyaane  ath  Tthawuri  ayogera  bino  ku  bukulu  bwa  tabligh: 

“Kirungi  gye  muli  okugenda  e  Khorasan  okubuulira 
Obusiraamu,  okusinga  okubeera  mu  Makka.” 

Ku  mulimu  omukulu  nga  ogwbkukoowoola  abantu  eri 
Obusiraamu,  okulabirira  abantu  abanaagukola  obulungi  nakyo 
kiba  kikulu.  Ekyafaayo  kino  ekijja  wammanga  kiraga  omuwendo 
gwbmuntu  akowoola  atendekeddwa  obulungi  mu  bybmwoyo. 

“Lumu  Umaru  (Allah  amusiime)  yali  atudde  ne  mikwano  gye. 
Yabasaba  bayogere  bye  beegomba  Allah  abawe,  era  abamu  kwe  kwe- 
gomba  bino: 

‘. .  .ssente  ezijjuza  ennyumba  bazisaasaanye  mu  kkubo  lya  Allah!’ 

Abalala  abamu  beegomba: 

‘. . ..  zaabu  ajjuza  ennyumba  bamusaasaanye  mu  kkubo  lya  AUahl’ 

Kyokka  Basswahaba  abamu  abalala  beegomba: 

‘. ..  ebikomo  ebijjuza  ennyumba  ennamba  babyeyambise  mu 
kkubo  lya  AUahl’ 

Umaru  kwe  kubagamba  nti:  ‘Musabe  n’ebirala,  n’ebiralal’ 

Bamuddamu  nti,  ‘Ate  kiki  ekirala  kye  tuyinza  okusaba  AUah?’ 

Olwo  Umar  (AUah  amusiime)  kwe  kubagamba  nti,  ‘Nze  nnandye- 
gombye  ennyumba  eno  okujjula  abantu  abaUna  ebirowoozo  eby’ekikulu 
eby’enjawulo  abafaanana  nga  Abu  Ubayda  ibn  Jarraah,  Mawaazi  ibn 
Jabal,  Hudhayfa  al  Yamaan,  ne  mbeeyambisa  okulaba  nti  abantu  bagon- 
dera  AUah,  ne  baweereza  mu  kulagira  abantu  okukola  ebirungi  n’okuba- 
ziyiza  okukola  ebikyamu. . .”  (Bukhari,  Tarikhus  Swaghiru,  I,  54) 

Allah  Owoobuyinza,  ensibuko  ybkusaasira  n’ekisa  ebita- 
liiko  kkomo,  annyonnyola  enkola  esinga  okukola  egobererwa  mu 
kukoowoola  abaddu  be  eri  ekkubo  eggolokofu,  n’agamba  nti: 

“Koowoola  abantu  eri  ekkubo  lya  Katonda  wo  n’amagezi 
n’okubuulirira  okulungi,  era  o’vmganye  nabo  mu  ngeri  esinga  obu- 
lungi. . .”  (an  Nahl,  16  :  125) 

“Era  temukaayananga  ne  Bannanyini  Kitabo  okuggyako  n’ekyo 
ekisinga  obulungi,  okuggyako  abo  abatali  benkanya  mu  bo,  era 
mubagambe  nti:  ‘Tukkiririzza  mu  ebyo  ebyassibwa  ku  ffe  ne  mu 
ebyo  ebyassibwa  ku  mmwe,  era  Katonda  waffe  ne  Katonda  wammwe 
ali  Omu,  era  ffe  twewaddeyo  gy’ali.”  (al  Ankabuut,  29 : 46) 

“Era  ani  ayogera  obulungi  okusinga  oyo  akoowoola  abantu 
okudda  eri  AUah  n’akola  emirimu  emirungi  era  n’agamba  nti:  ‘Ndi 
mu  abo  abeewaayo?  Era  ekirungi  tekyenkana  na  kibi.  Ggyawo 
(ekibi)  n’ekyo  ekisinga  obulungi*^^;  ojja  kulaba  ng’oyo  gwe  mulina 
naye  obulabe  ng’alinga  ow’omukwano  nfanfe.”  (Fusswilat,  4i :  33  -  34) 

“Gamba  nti:  Lino  lye  kkubo  lyange:  Nkowoola  eri  AUah  nga 
mmanyi  kye  nkola,  nze  n’abo  abangoberera,  era  atenderezebwe 
Allah.  Era  siri  mu  abo  abamugattako  ebintu  ebirala.”  (Yusuf,  12  : 108) 

Mu  byafaayo  byonna,  okussa  mu  nkola  ekkubo  Katonda  ly’akuu- 
tira  abantu  mu  kukoowoola  kugenze  kukyusa  emyoyo  egyali  giringa 
amaggwa  ne  gifuuka  ebimuli  bya  looza,  era  n’ekizikiza  mu  mitima 
emingi  ne  kugifuula  kitangaala.  Ne  mu  kutuma  Musa  ne  Haruuna 
(emirembe  gya  Allah  gibeere  ku  bo)  kwokka,  eri  omulyazaamaanyi 
eyabuuka  ensalo  era  omugyemu  atuuka  ku  ddaala  erya  Falaawo 
(Pharaoh),  Allah  yasigala  abawa  amagezi  okubeera  abagonvu: 

Ekifaananyi  ekirungi  ku  aya  eno  kiva  mu  kyafaayo  kya  Yusuf  (emirembe 
gibeere  ku  ye),  oyo  mu  kifo  ky  bkukozesa  ensobi  ya  bagamda  be  okubaggulako 
omusango,  yasalawo  okusigala  ng’abayisa  bulungi  nokubassaamu 
ekitiibwa  n’okubagulumiza  nga  bwe  yali.  Baganda  ba  Yusufu  oluvannyuma 
baamutegeera  era  ne  bagamba  nti,  liJi.  M  ilyT  jii  il;  “Tulayira  Allah,  mazima 
Allah  akutusukkulumizzaako’’,  ne  bakkiriza  obusukkulumu  Yusufu  bwe  yalina 
ku  bo,  era  nga  bwe  basaba  okusonyiyibwa.  Ekyafaayo  ekyo  kyakuyiga  ekimala 
ekiraga  engeri  okukozesa  enneeyisa  gye  kulina  enkizo  mu  kuyita  abantu  eri 
Obusiraamu.  Ebisingawo  bisange  mu  kitabo  kya,  Osman  Nuri  TOPBA§, 
Nebiler  Silsilesi  2,  olup.  129  -  130,  Istanbul,  2004. 

“. .  .mumugambe  ebigambo  ebigonvu,  oba  olyawo  n’ajjukira  oba 
n’atya  (n’agonda  mu  mutima).”  (Twa-Ha,  20 : 44) 

Mu  ayah  eyo  waggulu  tusobola  okulaba  ebintu  ebikulu  bibiri 
mu  ngeri  y’okukoowoolamu  abantu: 

1 .  Omuntu  bw’abeera  atuusa  amazima  ku  mulala,  ateekeddwa 
okweyambisa  empisa  ez’obukkakkamu  awatali  kujja  mu  mbeera  oyo 
gw’akoowoola. 

’Wadde  nga  Falaawo  yennyini  mu  butuufu  emirundi  mingi  yali 
asemberedde  okukkiriza  oluvannyuma  Iw’okulaba  ebyamagero  bya 
Musa  (emirembe  gibeere  ku  ye),  naye  yaziyizibwa  omukungu  we 
Haamaana  n’abantu  abalala  abaamuli  ku  lusegere.  Yalondawo  obutakki- 
riza  oluvannyuma  Iw’okuwangulwa  okwemanya  kwe  n’okwegulumiza. 

Mu  kukuutira  Musa  (emirembe  gibeere  ku  ye)  okweyambisa 
enkola  ey’obukwatampola,  Katonda  Owoobuyinza  era  aba  atuso- 
mesa  enkola  esaana  okugobererwa  mu  kukoowoolamu  abantu.  Nga 
okukoowoola  kwennyini  tekunnabaawo,  emitima  girina  okusooka 
okugonda.^^'’  Okuyomba  tekulina  kifo  kyonna  mu  bulamu  bwa 
bannabbi  wamu  n’abantu  abatukuvu;  okuleka  ebikolwa  ne  bikola 
omulimu  gw’okubuulirira  eddiini  kye  kisinga  obukulu. 

Nga  Bannabbi  bonna  Katonda  Owoobuyinza  be  yawa  obu’vunaa- 
nyizibwa  bw’okukoowoola  abantu  ekyabaleeta  bwe  kwali  okuddaabiriza 

156  Mu  mwaka  ogw’omusanvu  ogwa  Hijira,  nga  Khaybara  yakatwalibwa, 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku  ye), 
yayamba  Bannamakka  abaali  basaanawo,  nga  bafa  enjala  ey’amaanyi  n’ebintu 
okubaggwaako.  Yabadduukirira  ne  zaabu,  enngano  n’ensigo  z’entende. 
Nga  bw’akkiriza  obuyambi,  Abu  Sufyaane  yabugabanya  mu  Bannamakka 
nga  bw’agamba  mu  ssanyu  nti,  “Allah  asasule  Kizibwe  waffe  olw’okufa  ku 
booluganda  Iwe...”  (Yaquubi,  II,  56)  Emitima  gyabwe  nga  gigonzeddwa 
olw’ebikolwa  eby’obuntubulamu  bwe  bityo,  Bannamakka  mu  kaseera 
katono  beesanga  nga  bakkirizza  Obusiraamu  mu  mutima  gumu  era  awatali 
kwerekamu. 

emitima  gy’abantu  abo,  bulijjo  baatunuuliranga  abalala  nga  bayita  mu 
madirisa  g’emitima  olwo  ne  kibasobozesa  okulunngamya  abangi  mubo 
nga  bayita  mu  kusaasaanya  omukwano  n’okusaasira  mu  bintu  ebibeetoo- 
loodde.  Singa  tebaakola  bwe  batyo  wandizuuseewo  olukonko  olwandiyo- 
noonye  enkolagana  yaabwe  n’abalala  olwo  omukisa  gw’okubatuusaako 
Amazima  gwandibadde  gufliridde  ddala  olubeerera.  Era  kino  kyandi- 
badde  kyawukana  n’Enteekateeka  Entukuvu,  engeri  Allah  Oweekitiibwa 
gy’ayagala  abaddu  be  bawone  entobazi  ze  balimu.  Olw’ensonga  eyo, 
Katonda  Owoobuyinza  yatuma  enkumi  ne  nkumi  za  bannabbi  mu  bya- 
faayo,  ng’abalagira  okutukuza  emitima  gy’abantu  nga  bayita  mu  nkola 
ezisingayo  okubeera  ennungi.  Era  riekigendererwa  kye  kimu,  abalon- 
goofu  abaalondebwa  mu  bantu  ne  baweebwa  omukisa  bazze  bongereza 
ku  nkola  ya  bannabbi  mu  kutendeka  abalala  okw’omwoyo. 

Tewali  muganyulo  gusuubirwa  kuva  mu  mirimu  gikoleddwa  na 
mbeera  ey’obukambwe  riokunyiiza  abalala  eteyinza  riakatono  kukwa- 
tagana  na  mpisa  ennungi.  Kino  kikulu  nnyo  naddala  ne  mu  mirimu 
gyonna  egikwatagana  obutereevu  riomwoyo  gw’omuntu  okugeza 
okugunjulwa,  okukowoola,  riokubalunngamya.  Wadde  ng’eyogera 
ku  mbeera  za  Nnabbi  (okusaasira  kwa  Allah  riemirembe  bibeere  ku 
ye),  ayah  eno  wansi  ebuulira  Abasiraamu  bonna  riegamba  nti: 


“Na  bwe  kityo  olw’okusaasira  okuva  eri  Allah  wabagondera,  era 
singa  wali  mukambwe  ng’olina  omutima  omukakanyavu,  bandikwe- 
sambye.”  (Aali  Imraan,  2  :  159) 

2.  Okubunyisa  abantu  bonna  okukoowoola,  awatali  kufa  ku 
bitiibwa  byabwe  (oba  mbeera  ze  balimu). 

Omusajja  omukambwe  era  ow’empisa  embi  eyali  tayinza  kuk- 
kiriza,  Falaawo  oyo  mu  kiseera  kye  kimu  yali  mutemu  nakinku  eyali 
atirimbudde  enkumi  n’enkumi  z’abaana  abato  abatalina  musango 
ng’ayigga  Musa  (emirembe  gibeere  ku  ye)  amutte.  Wabula  naye  era 
yali  yeetaaga  okukoowoolwa. 

Mu  ngeri  y’emu  Nnabbi  Muhammadi  (okusaasira  kwa  Allah 
n’emirembe  bibeere  ku  ye)  yakoowoola  Abu  Jahali  enfunda  eziwera 
eri  Obusiraamu.  Wadde  nga  munda  yali  akkiriza  obutuufu  bw’ebi- 
gambo  bya  Nnabbi  (okusaasira  kwa  AUah  n’emirembe  bibeere  ku 
ye),  naye  okwematira,  okwemanya  n’okwegulumiza  byalemesa  Abu 
Jahali  okukkiriza  Obusiraamu.  Wabula  enneeyisa  ya  Omubaka 
wa  AUah  ennungi  yawaliriza  bangi  abaali  abalabe  b’Obusiraamu 
Jukulwe  okulunngama  nga  mw’otwalidde  Umaru  ibn  Khattwab,  Abu 
Sufyaane,  Hindu  ne  Wahash. 

Mu  mirimu  gy’Obusiraamu  ne  mu  nkolagana  y’abantu  oku- 
twaliza  awamu,  enkola  eno  ereeta  obwangu,  ekisa  n’okufaayo  ku 
bizibu  by’abantu  mu  ngeri  ez’enjawulo,  wamu  n’embeera  zaabwe. 
Eno  ye  nkola  yennyini  esangibwa  mu  ngeri  esikiriza  mu  nneeyisa 
ya  Basuufl. 

Bwe  tutunula  mu  bbanga  ery’emyaka  amakumi  abiri  mu  esatu 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye)  lye  yamala  ng’akoowoola  abantu,  tulaba  ensonga  zino  ezijja  omu- 
kaaga  eziyinza  okuteeka  ekitangaala  mu  kkubo  ly’omukoowooze: 

1.  Omubaka  wa  Allah  (okusaasira  kwa  AUah  n’emirembe 
bibeere  ku  ye)  okukoowooJa  yakutandikira  ku  baluganda  Jwe 
oJw’okumpi.  Ekikulu  AUah  Owobuyinza  yali  amaze  okussa  ayah 
egamba  nti: 

.  .era  labula  abooluganda  Iwo  olwbkumpi.”  (as  Shu-araa,  26 : 214) 


“Abange  mmwe  abakkiriza!  Mwewonye  era  muwonye  n’abantu 
b’omu  maka  gammwe  Omuliro  nga  enku  zaagwo  bantu  na  mayinja; 
ku  Muliro  ogwo  kuliko  bamalayika  abazito  ab’amaanyi  ,  tebagye- 
mera  biragiro  ebyo  Allah  by’aba  abalagidde  era  bakola  ebiba  bibala- 
giddwa.”  (at  Tahariimu,  66  :  6) 

2.  Mu  kukoowoola  abantu  eri  Obusiraamu,  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yagoberera 
enkola  ey’okugendera  mu  mitendera,  ng’atandika  n’ekkubo  eryangu 
n’agenda  ng’ayongera  mpola  okudda  eri  ekkalubu. 

Mu  kusooka,  ekiragiro  kya  Allah  Owoobuyinza  kyali:  fyl 
“Soma!”  (al  Alaq,  96  :  1) 

Oluvannyuma  Muhammadi  (okusaasira  kwa  Allah  n’emirembe 
bibeere  ku  ye)  yaweebwa  obuvunaanyizibwa  obw’obwannabbi,  we 
yalagirwa  oku:  jjili  ^  “Yimirira  alabule!”  (al  Mudatthir,  74 : 2) 

Oluvannyuma  ekiragiro  kya  Katonda  kyakka  ekigamba  nti: 


“. .  .era  labula  abooluganda  Iwo  olw’okumpi.”  (as  Shu-araa,  26 : 214) 

Ekyo  nga  kiwedde,  ensalo  z’obuvunnanyibwa  zeeyongera  oku- 
gaziwa  n’ezizingiramu  ekibuga  kyonna: 

‘y l^l  ^  (_5^  OU  Laj 

6 jUli  L^Ij  ^l  c$^l  LS  Loj  bUT  jiL: 


“Katonda  wo  teyasaanyangawo  bubuga  okutuusa  ng’amaze 
kutuma  omubaka  mu  kabuga  kaabwo  akakulu,  ng’abasomera  ayah 
zaffe  era  tetwabanga  baakusaanyaawo  bubuga  okuggyako  nga  aban- 
tu  baamwo  balyazaamaanyi.”  (al  Qaswasw,  28  : 59) 


Ekyaddako  kwali  kugaziya  nsalo  za  kukoowoola  ne  zizingiramu 
ebitundu  ebiriraanyewo: 


^l  jjj£]j  (_^jJl  dijLLa  oLxjjjl  u-jIxS"  lj.Aj 

jUaj  <j  j j^ji  j jk«jJ  jJ-iJlj  j>-  ij^J  iS 

"  ^  ^  "  " 

j jjialjjj 


“Na  kino  kye  kitabo  kye  tussizza,  nga  kya  mikisa,  nga  kika- 
kasa  ebyo  ebyakisooka  okukka,  olyoke  olabule  Maama  w’Ebibuga 
n’obubuga  obukyetoolodde;  n’abo  abakkiririza  mu  Lunaku  Iw’enko- 
merero  bakikkiririzaamu,  era  nga  bo  ku  sswala  zaabwe  bazeekuu- 
ma.”  (al  Anaam,  6  :  92) 


N’ekyasembayo  kwali  kulangirira  nti  ensalo  z’okukoowoola 
zaali  nnene  ng’abantu  gye  bakoma: 


^'l^  i;j-j  ^i  iiilLji  LLj 

“Tetwakutuma  Iwa  kintu  kirala  kyonna  okuggyako  Iwa  kusaa- 
sira  eri  ebitonde  byonna.”  (al  Anbiyaa,  2i :  107) 

- 

Vjjjoj  islS"  'yi  Umxjl  Vaj 

b  ^iiii  p] 


“Tetwakutuma  okuggyako  eri  abantu  bonna  nga  weetisse 
amawulire  amalungi  era  ngbli  mulabuzi,  naye  abantu  abasinga 
obungi  tebamanyi.”  (Saba,  34 : 28) 

Tulaba  nti  ne  Nnabbi  Ow’ekitiibwa  (okusaasira  kwa  AUah 
n’emirembe  bibeere  ku  ye)  yagoberera  emisingi  gye  gimu  egy’oku- 
bebbereza  n’agendera  mu  mitendera  mu  kussaawo  amateeka  agamu. 
Ebintu  bingi  nga  mwe  muli  okulagira  abantu  okusaala,  okusiiba, 
n’okuziyiza  omwenge  ne  ssente  ez’amagoba  eziggyibwa  ku  muntu 
eyeewola,  biwa  eby’okulabirako  ebirungi. 

Ekitangaala  ky’Obulamu  (okusaasira  kwa  AUah  n’emirembe 
bibeere  ku  ye)  eyakyusa  basswahaba  be  n’abatuusa  ku  ddaala  ly’oku- 
tuukirira  mu  buweereza  eri  Katonda,  kino  teyakituukako  ng’ayi- 
ta  mu  nkyukakyuka  ez’embagirawo,  wabula  byonna  yabituukako 
ng’agenda  mpola,  ng’ayita  mumitendera  era  mu  kukulaakulana  oku- 
labikako.  Kino  kisobola  okukirabikira  obulungi  mu  magezi  Nnabbi 
okusaasira  kwa  Allah  n’emirembe  bibeere  ku  ye)  ge  yawa  Mawaazi 
ibn  Jabali  (Allah  amusiime)  nga  tannamutuma  Yamani: 

“Onaatera  okutuuka  mu  kitundu  ky’abantu  Bannyini  Kitabo. 
Ekintu  ekisookera  ddala  okubakowoolerako  kwe  kubagamba  nti 
teri  Katonda  okuggyako  Allah,  Oweekitiibwa  atenderezebwa,  era 
nti  ndi  Mubaka  we.  Ekyo  bwe  bakikkiriza,  olwo  bayigirize  nti 
Allah  yabalaalikako  okusaala  emisana  n’ekiro  esswala  ttaano.  Ekyo 
bwe  bakikkiriza  ne  bagondera  ebiragiro,  olwo  bayigirize  nti  Allah 
yabafuulira  okuwaayo  zaka  etteeka,  ng’ekunngaanyizibwa  okuva  mu 
by’obugagga  byabwe  n’egabanyizibwa  mu  beetaavu.  Ekyo  nakyo  bwe 
bakikkiriza,  olwo  weewale  okulondamu  ebintu  ebisinga  okubeera 

- 

ebirungi  mu  bybbugagga  byabwe.  Tonoonya  busungu  bwa  bantu 
abanyigirizibwa,  kubanga  tewaliiwo  jjiji  liri  wakati  wa  kusaba  kwa- 
bwe  n’eri  Allah.”  (Bukhari,  Zakat  41  -  63;  Mulsim,  Imaan,  29  -  31) 

3.  Okusomesa  oba  okukoowoola,  Omubaka  wa  Allah  (oku- 
saasira  kwa  Allah  n’emirembe  bibeere  ku  ye)  yanoonyanga  okufuna 
akakisa  akatuufu  wamu  n’obudde  obutuufu,  ekifo  oba  embeera 
y’omuntu  gy’alimu  ey’ebirowoozo. 

Ibn  Masuudi  (Allah  amusiime)  yasomesanga  ku  nnaku  za 
Iwakuna  zokka.  Lumu  omuntu  yamugamba  nti,  “Singa  otusomesa 
buli  lunaku!”  Ibn  Masuudi  n’amuddamu  nti: 

“Sibabuulirira  buli  lunaku  olw’okutya  okunkoowa.  Ne  Omubaka 
wa  AUah  (okusaasira  kwa  Allah  n’emirembe  bibeere  ku  ye)  yapi- 
manga  ebiseera  Iwe  twabeeranga  tulina  amaddu  okuwuliriza  nga 
Iw’atubuulirira,  ng’atya  okumwetamwa.”  (Bukhari,  llm,  ii,  12) 

Mu  kuwamba  Maaka,  Abaasi  (Allah  amusiime)  yaleeta  Abu 
Sufuyaane,  eyali  akkirizza  okusiramuka,  kwe  kugamba  Omubaka  wa 
Allah  (okusaasira  kwa  AUah  n’emirembe  bibeere  ku  ye)  nti,  “Mubaka 
wa  Allah,  Abu  Sufyaane  muntu  ayagala  ennyo  okumuwaana.  Watya 
singa  okola  ekintu  kyonna  n’awulira  nti  afunye  ekitiibwa?” 

Nnabbi  (okusaasira  kwa  Allah  n’emirembe  bibeere  ku  ye) 
yamuddamu  nti,  “Oli  mutuufu!  Bwe  tunaaba  tuyingira  tuti  ekibuga, 
langirira  nti  ‘omuntu  yenna  ayingira  mu  nnyumba  ya  Abu  Sufyaane 
era  n’oyo  asigala  awaka  ne  yeggalira  mu  nnyumba  ye  tebajja  kutuu- 
sibwako  mutawaana.”  (Abu  Dawuda,  Kharaj,  24  /3021) 

Mu  kuddamu  ebibuuzo  ebyamubuuzibwanga  entakera,  Nnabbi 
(okusaasira  kwa  Allah  n’emirembe  bibeere  ku  ye)  okuddamu  yasin- 
ziiranga  ku  mbeera  y’oyo  eyabanga  abuuzizza  ekibuuzo,  era  ng’ago- 
berera  ekkubo  eryabanga  lisaanidde  omuntu  oyo. 

Ku  bantu  ab’enjawulo  abaamubuuza  ekibuuzo  nti,  ‘mulimu 
ki  ogusinga  obulungi’,  Nnabbi  (okusaasira  kwa  Allah  n’emirembe 
bibeere  ku  ye)  yabaddamu  enziramu  ya  njawulo  buli  omu  okusin- 
ziira  ku  mbeera  gye  yalimu. 

“Emirimu  egisinga  obulungi  kwe  kukkiriza  AUah,  okulwana 
mu  kkubo  lye  ne  hijja  ekkiriziddwa!”  (Bukhari,  Hajj,  4) 

.  .okusaala  esswala  mu  budde  bwayo!”  (Bukhari,  Mawaaqiitu,  s) 

“. .  .okujjukira  Allah!”  (Muwattwaa,  Kulaane,  24) 

“. .  .okwagala  omuntu  ku  Iwa  Allah!”  (Abu  Dawuda,  Sunnah,  2) 

“.  ..okusenguka!”  (Nasaa-i,  Bay’ah,  14) 

“. .  .okuweereza  bazadde  b’omuntu!”  (ibn  Athiir,  Usdul  Ghaaba,  iv,  330) 

4.  Ku  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye),  okwanguyiza  omuntu  wamu  n’okuwa  abantu  amawu- 
lire  ag’essanyu  bye  bintu  ebikulu  bye  yakuumanga  obutiribiri  era  bye 
yatambulirako  ng’akoowoola  abantu. 

Waliwo  hadiisi  emu  egamba  nti: 

“Mwanguyize,  temunoonya  kukaluubiriza;  muwe  amawu- 
lire  agasanyusa,  temuddusa  bantu  (ne  bakyawa  kye  mubayitira).” 
(Bukhari,  Ilm,  Adab  80) 

Mu  ayah  efaananako  bw’etyo,  Katonda  Owoobuyinza  agamba  nti: 


“. . .  AUah  abaagaliza  bwangu,  era  tabaagaliza  buzibu.”  (al  Baqara,  2 : 185) 

“. .  .nbkusaasira  kwange  kwasaasaanira  buli  kintu  . . .”  (al^aaf,  7 : 156) 

Ekiyinza  okutwalibwa  ng’ekinnyonnyola  ayah  eyo  waggulu, 
ky’ekyo  Nnabbi  (okusaasira  kwa  Allah  n’emirembe  bibeere  ku  ye) 
kye  yagamba  nti: 

“Allah  Owoobuyinza  bwe  yatonda  ebitonde  byonna,  yawandiika 
mu  Kitabo  kye,  ekiri  waggulu  wa  Nnamulondo  ye  nti:  “Okusaasira 
kwange  kwawangula  obusungu  bwange!”  (Bukhari,  Tawuhiidi,  15, 22, 28, 
55;  Muslim,  Tawba,  14  -  16) 

Abu  Hurayira  (Allah  amusiime)  anyumya  ekyafaayo  kino  wam- 
manga: 

“Omuwalabu  omu  okuva  mu  ddungu  (munnamalungu)  yali 
afuuyisizza  mu  muzikiti  gwe  Madiina.  Basswahaba  ba  Nnabbi 
amangu  ago  ne  batandika  okumuyombesa,  kyokka  Nnabbi  (okusaa- 
sira  kwa  Allah  n’emirembe  bibeere  ku  ye)  n’agamba  nti: 

‘Omusajja  mumuleke.  Mumulinde  bw’anaaba  amalirizza  mufu- 
ke  akalobo  k’amazzi  ku  kifo  ekyo  mukinaaze.  Mwajja  kwanguyiriza 
bantu,  naye  si  kubakaluubiriza.”  (Bukhari,  Wuzu,  58,  Adab,  80) 

5.  Ekitundu  ekikulu  mu  kukoowoola  kwa  Nnabbi  (okusaasira 
kwa  AUah  n’emirembe  bibeere  ku  ye)  kwali  kulabula  ku  bibonerezo 
bya  Katonda  n’okukubiriza  okweteekerateekera  Enkomerero. 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  bwe  yatandika  okukoowoola  kwe,  yabuulira  abooluganda 
Iwe,  abaana  ba  Hashim  mu  bigambo  bino  wammanga: 

“. ..mbakowoola  nga  mbagamba  okukakasa  nti  tewali  katonda 
yenna  okuggyako  Allah,  ali  omu  yekka  tagattibwako,  era  nange  ndi 
muddu  we  era  Omubaka  we.  Era  singa  mukkiriza  kino  nga  bwe  kiri, 
olwo  nja  kubakakasaako  Ejjana. 

Naye  ku  Lunaku  Iwbkulamula,  singa  temujja  na  mirimu  gyam- 
mwe  emirungi  ne  mutuuka  n’ensi  ennamba  ey’ebibi  nga  bibeetim- 
bye  ku  bibegabega  byammwe,  olwo  nja  kubavaako  ntunule  ebbali! 
Oluvannyuma  mujja  kwegayirira  bwe  mutyi,  ‘Omubaka  wa  Allah..’ 
Era  nja  kukola  “bwe  nti  ne  bwe  nti” 

Omubaka  wa  Allah  bwe  yayogera  nti,  ‘Nja  kukola  bwe  nti  ne 
bwe  nti’,  yakyusa  obwenyi  bwe  n’atunula  ebbali,  kino  nga  yakiddamu 
emirundi  ebiri  miramba.’  (Ibn  Is’haq,  olup.  I28;  Ya’kuubii,  ll,  27) 

6.  Nnabbi  teyakoma  ku  kukoowoola  bantu  mu  bigambo  byo- 
kka,  naye  era  ebigambo  bye  yabiwa  obulamu  ng’ayita  mu  kubissa 
mu  nkola,  olwo  n’aba  ng’abantu  era  abayita  ng’ayita  mu  nneeyisa  ye 
yonna. 

Enkola  esingira  ddala  okukola  ey’okukoowoola  eri  Obusiraamu 
ggwe  kennyini  kwe  kuwangaala  ng’Omusiraamu  n’Obusiraamu  bwe 
bugamba.  Basswahaba  ba  Nnabbi  baali  beewaddeyo  eri  Obusiraamu 
okusaasaanya  eddoboozi  ly’obukkiriza  mu  buli  kanyomero  ka  nsi 
yonna  wamu  n’okulunngamya  abantu  bonna.  Olwaleero,  okwolesa 
obulungi  bw’Obusiraamu  eri  ensi  mu  ngeri  y’emu  ey’obujjumbize 
n’okwagala  kusigala  nga  kkubo  erisinga  obulungi  mu  kukoowoola 
abantu. 

Buvunaanyizibwa  bwa  Basiraamu  bonna  okukoowoola  aba- 
lala  okuyingira  Obusiraamu  nga  bayita  mu  kubunnyonnyola  wamu 
n’okubussa  mu  nkola,  nga  bino  bakikola  okusinziira  ku  busobozi 
bwabwe  gye  bukoma.  Olwaleero  olw’okubeera  n’ebikozesebwa  ebi- 
mala  ssaako  emikutu  gy’empuliziganya  egy’enjawulo  kitegeeza  nti 
obuvunaanyizibwa  buno  bweyongeredde  ddala.  Abo  abawangaalira 
mu  bitundu  by’ensi  ebyesudde  era  nga  bwe  batyo  tebawuliranga 
ku  Busiraamu,  n’abalala  abangi  be  tugayaaliridde  okubalunngamya 
wadde  nga  batuli  kumpi  nnyo,  ku  Lunaku  Iw’enkomerero  bajja  kutu- 
sika  nga  bakwata  emabega  w’ensingo  nga  baagala  tunnyonnyole. 

Abu  Hurayira  (AUah  amusiime)  kino  akinyumyako  bw’atyi: 

“Twateranga  okuwulira  ku  by’omusajja  oyo  agenda  kusika 
munne  emabega  w’ensingo,  ku  Lunaku  Iw’enkomerero,  era  amu- 
gambe  abitebye.  Omusajja  omulala  ajja  kubuuza: 

‘Ki  ki  ky’onjagaza?  Sikumanyi  na  kukumanya!’ 

Asika  ensingo  ajja  kuddamu  nti,  ‘Wandabanga  ku  nsi  nga  nkola 
ebikolwa  ebikyamu  nga  tondabula.”  (Rudani,  Jam’ul  Fawaa-id,  V,  384). 

Okukoowoola  Abantu  Eri 

Obusiraamu  n’Omulimu  Gw’abakowoozi 

Mu  Busiraamu,  ekigendererwa  ky’okukoowoola  kwe  kubuulira 
abantu  eddiini  entuufu,'^^  so  ssi  kunoonya  kubasiramula  mu  ngeri 
yonna  esoboka.'^ 

Ku  ludda  olulala,  omulimu  gw’abaminsani  Abagoberezi  ba 
Kristo  kulaba  nga  bafuula  abantu  abagoberezi  ba  Kristo  n’okuba- 
batiza  mu  ngeri  yonna  esoboka  nga  tebafuddeeyo  ku  kkubo  ki  lye 
bayiseemu.'^"  Paulo  ow’e  Tarsus,  atwalibwa  nga  eky’okulabirako  eri 
abaminsani,  annyonnyola  bw’atyi  amakubo  ge  yakozesa  mu  zimu 
ku  baluwa  ze: 

“Nze  ndi  mwanawaboobwe,  siri  muddu  wa  muntu  yenna. 
Naye  okusobola  okuwangula  emitima  gy’abantu,  neefuula  omuddu 
wa  buli  muntu.  Okuwangula  emitima  gy’Abayawudi,  nneeyisa  nga 
Omuyawudi.  Wadde  nga  sigoberera  Mateeka,  nneefuula  ng’aga- 
goberera  ddala,  nsobole  okuwangula  abo  abagoberezi.  Wadde  nga 
ngoberera  mateeka  ga  Yesu  Kristo,  okuwangula  emitima  gy’aba- 

talina  mateeka  nange  nneeyisiza  ddala  ng’atagondera  mateeka. 
Okuwangula  emitima  gy’abanafu,  nange  nneefuula  munafu  mun- 
naabwe.  Nga  mpita  mu  bulungi  oba  mu  bubi,  okutaasa  abamu, 
nafuuka  buli  kimu  eri  buli  muntu.”‘“ 

Nga  bwe  tukirabye,  Paulo  agezaako  okuwolereza  amakubo 
gonna  agayinza  okumutuusa  kukufuna  kye  yeetaaga,  awatali  kukki- 
ririza  mu  mateeka  gonna  oba  ensalo.  Obusiraamu,  ku  ludda  olulala, 
buziyiza  okweyambisa  enkola  enkyamu  okusobola  okufuna  ekintu 
ekituufu.  Enkola  eno  enkyamu  eyeeyambisibwa  Obukulisitaayo 
okuva  Iwe  bwatandika  -  ey’okugezaako  okufuula  abantu  Abagoberezi 
ba  Kristo  nga  yeeyambisa  amakubo  gonna  mu  kifo  ky’okubatuu- 
saako  obutuusa  obubaka  -  kireetedde  omulamwa  gw’obukulisitaayo 
okusaanawo  ssaako  n’okukyusa  obubaka  buli  Bukulisitaayo  gye  bwa- 
genda,  ekyaviiramu  okweyawulayawula  mu  bagoberezi  baabwo. 

Mu  mirimu  nga  egyo,  tekiba  kipya  okulaba  abaminsani  nga 
batuukirira  abantu  abanyigirizibwa  mu  mbeera  zaabwe  eza  bulijjo 
n’ez’ebyobufuzi,  ssaako  abanaku,  abanoonyi  b’obubudamu,  abantu 
abatono  mu  nsi,  abakoseddwa  entalo  n’ebigwa  bitalagaanye,  ne 
baagala  okukozesa  obulumi  bwabwe  mu  mibiri  ne  mu  mwoyo  nga 
bagezaako  okubagulako  enzikiriza  zaabwe. 

Mu  ngeri  endala,  kimanyiddwa  bulungi  nti  emirimu  gya  bamin- 
sane  gikwatagana  nnyo  n’obufuzi  bw’amatwale,  era  ng’ekigendererwa 
kyabwe  kya  byabufuzi  okusinga  okubeera  eky’eddiini.  Abaminsane 
okusenga  mu  nsi  ze  beetaaga,  baba  n’eekigendererwa  eky’okufuula 
bannansi  Abakulisitaayo  nga  beekwese  mu  masomero,  amasomo 
mu  nnimi  engwira  n’emirimu  emirala  egikwatagana  n’eby’enjigiriza. 

Nga  bali  ku  musingi  gwa  Paulo,  Abaminsani  ba  leero  bafuba 
okukweka  kye  bali  ne  beeyisiza  ddala  mu  mbeera  ekkirizibwa  mu 

bitundu  gye  bali.  Okugeza,  okusobola  okulaba  ng’Abasiraamu  baba- 
sembeza,  Abaminsani  bagezaako  okusoma  ayah  okuva  mu  Kulaane, 
bambala  engoye  ez’ekisiraamu,  bakozesa  ebigambo  Abasiraamu  bye 
bakozesa  okugeza  ‘Hodja’  ne  ‘Masjid’  mu  kifo  ky’okweyambisa  ebigam- 
bo  ‘priesf  oba  ‘kkanisa’.  Mu  ngeri  y’emu,  okwagala  okuwugula  abantu 
okubajja  ku  ddiini  zaabwe  n’abalala  okubateekateeka  okubatwala,  baa- 
gufuula  omusingi  okusuulawo  ebintu  ebiwera  mu  Bukulisitaayo.'*’' 

Nga  boolekeddwa  omulimu  gw’abaminsani  ogweraliikiri- 
za,  kikulu  nnyo  eri  Abasiraamu  okufaayo  ku  kulaba  nga  bayiga 
eddiini  yaabwe  n’okugisomesa  abaana  baabwe,  n’okusoma  n’oku- 
teeka  Obusiraamu  mu  nkola  mu  kkubo  erisinga  okubeera  eddungi 
wamu  n’okugibuulira  abalala.  Abasiraamu  waakiri  basobola  okufuna 
eky’okuyiga  okuva  ku  baminsani  abayita  mu  kaweefube  okulaba 
nga  basaasaanya  eddiini  enjigirire,  era  bateekwa  okulwana  oku- 
laba  nga  bawangaalira  ku  Busiraamu  nga  bayita  mu  kubussa  mu 
nkola.  Ekirabo  ky’Obusiraamu  ekyo  kye  tutasobola  kubaako  na 
kwebaza  kumala,  kyagala  omuntu  n’ateerabira  buvunaanyizibwa 
bwa  kukoowoola  bantu  kuyingira  Busiraamu. 

Omugenzi  Mehmed  Akif  mu  bigambo  ebijja  alaga  obunafu 
bw’Abasiraamu  okutwalira  awamu  ku  bikwat  ku  nsonga  eno: 

Wadde  nga  abaminsani  batambula  emisana  n’ekiro, 

Ani  amanyi,  osanga  ba  ulama  balinda  Bubaka  kukka! 

Endowoza  Ya  Abu  Lahabi  Ne  Mukyala  We  Gye  Baalina  Ku 

Nnabbi  (okusaasira  kwa  AUah  n’emirembe  bibeere  ku  ye) 

Amaka  ga  Nnabbi  (okusaasira  kwa  AUah  n’emirembe  bibeere  ku 
ye)  gaali  gasangibwa  wakati  w’ennyumba  ebbiri  ez’abasajja  abakya- 
mu  Abu  Lahabi  ne  Uqbah  ibn  Abi  Mu-aytw.  Baasuulanga  ebikyafu 

ebya  buli  kika  mu  maaso  gbmulyango  gwa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye).  Wadde  kino  kyali 
kyennyamizanga  nnyo  omutima  omulungi,  omugonvu  era  omu- 
tukuvu  ogwa  Nnabbi  (okusaasira  kwa  Allah  n’emirembe  bibeere  ku 
ye),  naye  ye  yagambanga  bugambi  nti: 

“Mmwe  muli  baliraanwa  ba  ngeri  ki,  batabani  ba  Abdu  Manaaf?” 
olwo  n’aggyawo  ebikyafu  bye  baabanga  batadde  ku  mulyango  gwe. 
(Ibn  Sa’adi,  I,  201) 

Lumu  Abu  Lahabi  yali  anaatera  okukola  ekikolwa  kye  kimu 
eky’obuswavu,  Hamuza  (Allah  amusiime)  yamulengera  n’ajja  n’amu- 
sikako  ebikyafu  bye  yali  akutte  n’abimuyiwa  ku  mutwe.  Abu  Lahabi 
yali  talina  kya  kukola  okuggyako  okwerongoosa  omutwe,  eno  nga 
bw’apokeraHamuza  ebivumo.^“ 

Ummu  Jamiilu  naye  teyasigalira  mabega  wa  bba  Abu  Lahabi  mu 
kukijjanya  Omubaka  wa  Allah  (okusaasira  kwa  Allah  n’emirembe 
bibeere  ku  ye).  Ye  buli  kiro  yategekanga  akaganda  k’amatabi  g’emiti 
okwabeeranga  amaggwa,  n’akateeka  mu  nsingo  ye,  olwo  n’akakasuka 
mu  kkubo  Nnabbi  (okusaasira  kwa  Allah  n’emirembe  bibeere  ku  ye) 
lye  yakozesanga  gasobole  okumufumita  ekiro  ng’agalinnyeeko.  Naye 
Nnabbi  (okusaasira  kwa  Allah  n’emirembe  bibeere  ku  ye)  yasobolanga 
okugatambulirako  ng’atambulira  ku  liiri  (silk)  nga  tegamufumita.''’^ 

Ebikolwa  byabwe  ebibi  bye  byavaako  okukka  kwa  ssuula  ya  al 
Masad.  Ummu  Jamiil  olwawulira  essuula  eyo,  yasitukiramu  n’abaka 
ejjinja  eddene  n’agenda  ng’anoonya  Nnabbi  (okusaasira  kwa  AUah 
n’emirembe  bibeere  ku  ye).  Akaseera  ako  Omubaka  wa  Allah  (oku- 
saasira  kwa  Allah  n’emirembe  bibeere  ku  ye)  yali  atudde  ku  Ka’aba 
nga  bali  ne  Abu  Bakari  (Allah  amusiime). 

Abu  Bakari  olwamulengera  kwe  kugamba  nti: 

“Omubaka  wa  Allah,  Ummu  Jamiil  ajja  eno.  Ntya  nti  agenda  kuku- 
laba  akutuuseeko  obulabe.  Wandisituse  riovaawo  nga  tannakulaba.” 

Nnabbi  Owbkusaasira  (okusaasira  kwa  Allah  riemirembe 
bibeere  ku  ye)  yamuddamu  nti:  “Tajja  kundaba.” 

Era  bwe  kityo  bwe  kyali.  Wadde  nga  Ummu  Jamiil  yayimirira 
we  baali,  teyasobola  kulaba  Nnabbi  (okusaasira  kwa  Allah  riemirem- 
be  bibeere  ku  ye).  Olwawogganamu  katono  ng’avuma  Abu  Bakari 
(Allah  amusiime),  yavaawo  riagenda.*“ 


Nga  Nnabbi  (okusaasira  kwa  Allah  riemirembe  bibeere  ku  ye) 
tannafuna  bwannabbi,  muwala  we  Ummu  Kulthum  yali  yafumbi- 
rwa  mutabani  wa  Abu  Lahabi,  ayitibwa  Utaybah,  ate  muwala  we 
omulala,  Ruqayya,  yali  ateekateeka  kufumbirwa  mutabani  wa  Abu 
Lahabi  omulala  ayitibwa  Utubah.  Essuula  ya  al  Masad  bwe  yakka 
Ummu  Jamiil  yalagira  batabani  be  nti: 

“Mwawukane  ne  Ruqayya  ne  Ummu  Kulthum.  Baabulidde 
eddiini  yaffe!” 

Ne  Abu  Lahabi  naye  yababoggolera  nti:  “Bwe  mutava  ku  bawala 
ba  Muhammadi,  siddangayo  okubalaba!” 

Utaybah  amangu  ago  yagenda  ewa  Nnabbi  (okusaasira  kwa 
Allah  riemirembe  bibeere  ku  ye)  riamugamba  nti,  “Eddini  yo  eko- 
limirwe!  Kati  muwala  wo  mmugobye.  Okuva  kati  ssagala  oddeyo 
kunsemberera,  era  nange  siriddamu  kusembera  kumpi  ne  w’oli! 
Olwamala  okwogera  ebyo  yalumba  Nnabbi  (okusaasira  kwa  AJlah 
riemirembe  bibeere  ku  ye)  riamuyuliza  essaati  ye. 

Olw’engeri  ey’obukambwe  gye  yayisibwamu,  Omubaka  wa  Allah 
(okusaasira  kwa  AUah  n’emirembe  bibeere  ku  ye)  yasaba  nti: 

‘Allah  . . .  Nkusaba  omuteere  emu  ku  mbwa  zo  enkambwe!” 

Nga  wayiseewo  akaseera  katono,  Utaybah  yeeyunga  ku  kibinja 
ky’abasuubuzi  abaali  bagenda  ku  lugendo.  Baawumulako  mu  kifo 
ekiyitibwa  Zarqa.  Mu  kiro  ekyo,  empologoma  yatandika  okweto- 
loola  ekibinja  ky’abasuubuzi,  era  Utaybah  yagamba  nti: 

“Nfuddenze...!  Egenda  kujja  enkwate  nga  Muhammadi  bwe 
yasaba.  Nsobola  okukiwulira  muli!  Ayinza  okubeera  e  Makka,  nga 
nze  ndi  mu  Damascus,  naye  singa  nfa,  Ibn  Abi  Kabshah^®^  y’avunaa- 
nyizibwa  ku  kufa  kwange!” 

Nga  emaze  okwetooloola  akaseera  ekiro  ekyo  empologoma 
yagenda.  Mikwano  gya  Utayba  baamugamba  yeebake  mu  mak- 
kati  gaabwe  ne  beebaka.  Oluvannyuma  empologoma  yakomawo. 
Yawunyiriza  mpola  n’ewaguza  mu  kibinja  n’etuuka  Utayba  we  yali 
yeebase.  Mu  bwangu  n’entiisa  eby’ekitalo  empologoma  yalumba 
omutwe  gwa  Utayba,  era  musinzabibumbe,  akaseera  ako  yagasim- 
bagana  n’okufa,  nga  kye  yasobola  okwogera  kyokka  kwali  kulaajana 
nti,  “Saabagambye  nti  Muhammadi  ky’aba  ayogedde  akituukiriza?” 

Abu  Lahabi  bwe  yawulira  ku  nfa  ya  mutabani  we  ey’entiisa, 
yaddamu  mu  ngeri  y’emu  nti: 


165  Ebiseera  ebyayita,  waliwo  omusajja  eyali  ayitibwa  Abu  Kabshah  nga  yali  ava  mu 
kika  kya  ba  Hudaa  eyali  awakanyizza  abekika  kye  mu  bybkusinza  amasanamu. 
Bwe  batyo  Bamusinzabibumbe  b’e  Makka  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  baamubbulamu  erinnya  lya  Ibn  Abi  Kabshah, 
ekitegeeza  mutabani  wa  Abu  Kabshah,  okumufaanaanyiriza  oli  eyagyema  ku 
bantu  b’ekika  kye.  Waliwo  abagamba  nti  erinnya  eryo  liyinza  okuba  nga  lyava 
ku  omu  ku  bajjajja  ba  Nnabbi  ((okusaasira  kwa  Allah  n’emirembe  bibeere  ku 
ye))  ku  ludda  Iwa  taata  we  oba  maama  we,  oba  n’okuba  nga  lyava  ku  taata  we 
okuva  ku  ludda  olwamuyonsa,  bba  wa  Haliima. 

“Nnamanya  nti  lumu  Muhammadi  ekiruyi  agenda  kukimalira 
ku  mutabani  wange  . . .” 

Ekitangaala  ky’Obulamu  (okusaasira  kwa  Allah  n’emirembe 
bibeere  ku  ye)  mu  kiseera  kino  yakolebwako  ebikolobero  bingi 
okuva  mu  bamusinzabibumbe  nga  Abu  Lahabi.  Naye  mu  bugumii- 
kiriza  n’okuguma,  teyalekera  awo  kukoowoola  kwe  abantu  okujja  eri 
Obusiraamu. 

Engeri  Abantu  B’e  Makka  Gye  Bagezaako 

Okutabagana  Ne  Nnabbi 

Eky’okuba  nga  Nnabbi  (okusaasira  kwa  Allah  n’emirembe  bibee- 
re  ku  ye)  yeeyongera  okukoowoola  abantu  okuyingira  Obusiraamu 
nga  talina  kyafuddeko,  kyayagala  okusuula  bamusinzabibumbe 
eddalu.  Baatandika  okulaga  Abasiraamu  obunyiivu  bwabwe  eri 
eddiini  empya  eyali  yeekiise  mu  kkubo  lyabwe  ery’okutuukiriza  bye 
baali  baagala.  Baayanguwa  okugenda  ewa  Abu  Twalib  ne  bamun- 
nyonnyola  obuzibu  bwabwe,  nga  bwe  bamwegayirira  akome  ku 
mutabani  we.  Abu  Twalib  yabeggyako  mu  bukkakkamu.  Talina  kye 
yagamba  Nnabbi  (okusaasira  kwa  Allah  n’emirembe  bibeere  ku  ye) 
ku  byali  biguddewo. 

Bamusinzabibumbe  bwe  baalaba  nga  tewali  kikyuseeko,  bad- 
dayo  ewa  Abu  Twalib  ne  bamugamba  nti: 

‘Abu  Twalib,  obugumiikiriza  butuweddeko!  Omanyi  nti  muta- 
bani  wo  eddiini  yaffe  n’amasanamu  gaffe  abyogerera  amafuukuule. 
Atulangira  obutategeera.  Singa  tomukomako  kulekera  awo  kukola 
bw’atyo  tujja  kukuggulako  naye  olutalo  olw’olwatu.  Yogera  naye  abi- 
veeko  oba  muggyeeko  obukuumi  bwo,  olwo  ffe  tusobole  okumuko- 
lako  mu  ngeri  esinga  obulungi!” 


166  Laba:  Ibn  Sa’adi,  VIII,  36  -  37;  Bayhaqi,  Dalaail,  338  -  339;  Haythami,  VI,  19. 


NNABBI  MUHAMMAD  OMULONDEMU  M 


Nga  bamaze  okumutiisatiisa,  Abu  Twalib  yafuna  engeri  gy’ayi- 
tiramu  Nnabbi  (okusaasira  kwa  Allah  n’emirembe  bibeere  ku  ye) 
bamusinzabibumbe  kye  baali  bamulowoozaako.  Naye  wadde  nga 
yagaana  okumuggyako  obukuumi  bwe,  naye  yasiinyaako  ku  ky’obu- 
tayagala  kwabuulira  bamusinzabibumbe  nga  bw’amugamba  nti, 
“Weekuume  naye  nange  onkuume!” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  ebigambo  ebyo  byamumalamu  nnyo  amaanyi,  okuva  Iwe 
byali  bitegeeza  nti  singa  ebintu  byali  bya  kweyongera  okwonooneka, 
Abu  Twalib  yali  ajja  kumuvaamu  amuggyeko  obukuumi.  Amaaso 
ge  ag’emikisa  gajja  ebiyengeyenge.  Anti  Abasiraamu  baali  bakyali 
banafu,  nga  tebalina  maanyi  gasobola  kwannganga  ba  kanywamu- 
saayi  be  Makka  abaalina  amaanyi  n’ebyobugagga. 

Mu  kaseera  ako,  okumalawo  obuzibu,  Allah  Owoobuyinza 
yawa  Nnabbi  amagezi  nti: 


“. . .  Era  jjukira  erinnya  lya  Katonda  wo,  weeweeyo  gy’ali  yekka 
olwewaayo;  Katonda  we  Buvanjuba  n’Ebugwanjuba  -  teri  Katonda 


mulala  okuggyako  Ye  -  n’olw’ekyo  Ye  gw’oba  otwala  ng’omukuumi 


WO.”  (al  Muzzammil,  73  :  8  -  9) 

Olwo  ennaku  ya  Nnabbi  (okusaasira  kwa  Allah  n’emirembe 
bibeere  ku  ye)  yali  eweddewo.  N’obukkiriza  bwe  obunywevu  n’obu- 
malirivu,  yagamba  taata  ebigambo  ebyatiikirivu  bw’atyi: 

“Taata,  ndayira  Allah  nti  singa  abasajja  bano  babadde  baaku- 
teeka  enjuba  mu  gumu  ku  mikono  gyange  n’omwezi  mu  mulala, 
sandivudde  ku  kukoowoola  bantu  kuno!” 

Abu  Twalib  ebigambo  ebyo  byamuyitirirako,  kubanga  yali  tabi- 
suubira.  Wadde  teyali  Musiraamu,  naye  yali  akyayagala  Nnabbi 
(okusaasira  kwa  Allah  n’emirembe  bibeere  ku  ye)  gwe  yali  atwala 
nga  mutabani  we  ddala.  Okwo  kw’ogatta  nti  yali  yeeyama  okulabi- 
rira  Muhammadi  nga  akyali  muto,  kitaawe  Abdul  Muttwalib  bwe 
yakunngaanya  batabani  be  bonna  ng’ali  kumpi  kufa  okubabuuza  ani 
eyali  agenda  okulabirira  omuto  Muhammadi  (okusaasira  kwa  Allah 
n’emirembe  bibeere  ku  ye). 

“Taata,  omanyi  siri  mugagga,  naye  ndi  musajja  alumirirwa  era 
alina  omutima  omusaasizi.  Nandiyagadde  okulabirira  mutabani 
wange.  Nkusuubiza  nti  munkwase  nja  kumulabirira.” 

Bwe  gutyo  omutima  gwe  omugonvu  gwali  tegusobola  kula- 
ba  Nnabbi  Ow’ekitiibwa  ng’avaawo  nga  mwennyamivu,  bw’atyo 
n’amuwereekereza  ebigambo  bino: 

“Jangu  oyogere  buli  ky’oyagala.  Ndayira  nti  sirikuwaayo  eri  aba- 
labe  bo. . .  ne  bwe  kiriba  kiki!”  (Ibn  Hishaam,  I,  278;  Ibn  Kathiir,  al  Bidaaya, 
III,  96  -  97) 

Nga  balemereddwa  okufuna  kye  baali  baagala,  bamusinzabi- 
bumbe  baatwala  Umarah,  mutabani  wa  Waliidi  ibn  Mughiirah,  ewa 
Abu  Twalib  bamwanjulire  ekirowoozo  ekirala  nga  bwe  bagamba  nti: 

“Umarah  ono  ye  muvubuka  asinga  obulungi  era  n’amaanyi 
mu  Bakulayishi.  Mutwale  akuyambe  ng’oganyulwa  mu  magezi  ge 
n’amaanyi  ge.  Osobola  okumufuula  mutabani  wo.  Naye  tuwe  muta- 
bani  wo  oyo  eyeegaanye  eddiini  ya  bajjajja  be  n’ava  ne  ku  nkola 
yaabwe,  tusobole  okumweggyako.” 

Abu  Twalib  yaddamu  nti,  “Ki  ki  kye  muliko?  Mwagala  kumpa 
mutabani  wammwe  mubalabiririre  nze  mbaweemu  owange  mutte? 
Kino  nga  tekijja  mu  magezi.”  (Ibn  Hishaam,  I,  279;  Ibn  Sa’adi,  I,  202) 

Oluvannyuma  bamusinzabibumbe  baagamba  Abu  Twalib  atu- 
mye  Muhammadi  boogere  naye  bategeeragane. 

Olwafuna  obubaka  Nnabbi  (okusaasira  kwa  Allah  n’emirembe 
bibeere  ku  ye)  yasitukiramu  n’agenda  gye  bali.  Akhnasi  ibn  Shariik 
kwe  kumugamba  nti: 

“Lekera  awo  okutwogerera  amafuukuule  n’amasanamu  gaffe, 
naffe  tukuleke  ne  Katonda  wo!” 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  yatunula  waggulu  mu  bire  n’ababuuza  nti: 

“Mulaba  enjuba  eyo?” 

Baamuddamu  nti:  “Yee  tugiraba.” 

Olwo  Nnabbi  (okusaasira  kwa  Allah  n’emirembe  bibeere  ku 
ye)  kwe  kubagamba  ebigambo  bino  ebyamakulu,  ng’alaga  ekitiibwa 
ky’Obusiraamu  n’ebiseera  byabwo  eby’omu  maaso  ebirungi: 

“Kisoboka  okubeera  mu  buyinza  bwange  okuziyiza  amagulu 
g’enjuba  eyo  okubatuukako?” 

Abu  Twalib  eyali  ayimiridde  awo  yayongerezaako  nti: 

“Ndayira  mutabani  wange  talirimba.” 

Bamusinzabibumbe  mu  busungu  n’okwekyawa  baavawo  ne 
bagenda. 

Okusinziira  ku  binyumizibwa  Ibn  Abaasi  (Allah  amusiime), 
abamu  ku  banene  ba  Abakulayishi  baakunngaanira  ku  kifo  kya  Hijr 
okumpi  ne  Ka’aba  ne  balayira  nga  bakozesa  amannya  g’amasanamu 
gaabwe  Llaata,  Mannaata,  Uzza,  Naaila,  ne  Iswaf,  okukola  olulum- 
ba  olw’awamu  n’okutta  Nnabbi  (okusaasira  kwa  Allah  n’emirembe 
bibeere  ku  ye)  amangu  ddala  nga  baakamulabako.  Buli  omu  yeetema 

okuwaayo  omutemwa  gwe  mu  lufuubanja  (engassi  oba  omutango 
gwbkutta)  olwali  olwbkuweebwayo. 

Fatuma  (Allah  amusiime),  muwala  wa  Nnabbi  (okusaasira  kwa 
Allah  n’emirembe  bibeere  ku  ye),  bino  olwamugwa  mu  matu,  yayan- 
guwa  n’agenda  ewa  kitaawe  ng’amaziga  gamuyitamu  amutegeeze  ku 
lukwe  Iwe  baali  bamutegekedde. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yasaba  amazzi  afune  wuzu.  Oluvannyuma  yagenda  butereevu 
ku  Ka’aba. 

Bamusinzabibumbe  olwamulengera  baacacanca  nga  bwe 
bagamba  nti:  “Wuuyo  ajja”. 

Naye  ekitiibwa  ky’endabika  ya  Nnabbi  Ow’emikisa  (okusaasira 
kwa  Allah  n’emirembe  bibeere  ku  ye)  gye  yalabikamu  mu  maaso 
gaabwe,  kyabaleetera  okukoteka  emitwe  n’okukkakkanya  amaaso, 
wadde  nga  baali  bakoze  obweyamu.  Teri  n’omu  ku  bo  yafuna  maanyi 
kuddamu  kutunula  waggulu.  Babulwa  embavu  okutunula  Nnabbi 
(okusaasira  kwa  Allah  n’emirembe  bibeere  ku  ye)  mu  mmunye. 
Nnabbi  bw’ayoola  olubatu  Iwe  ttaka  wansi  era  nga  bw’agibayiira  mu 
maaso,  Nnabbi  (okusaasira  kwa  Allah  n’emirembe  bibeere  ku  ye) 
yayogera  ebigambo  bino: 

“Mbasabira  muswale.” 

Buli  musinzabibumbe  eyayiikirwa  ettaka  ku  lunaku  olwo  yali 
mu  batakkiriza  abattibwa  mu  lutalo  Iw’e  Badiri  era  bonna  ne  baka- 
sukibwa  mu  kinnya  kimu  ekiringa  omuliro.  (Ahmada,  l,  303) 

Nga  bino  bimaze  okugwawo,  Abu  Twalib  eyali  atandise  okwe- 
raaliikirira  yakunngaanya  ab’ennyumba  ya  Hashim  ne  Muttwalib 
n’abasaba  okulayira  ekitiibwa  kyabwe  okuwa  Nnabbi  (okusaasira 
kwa  Allah  n’emirembe  bibeere  ku  ye)  obukuumi  mu  ngeri  yonna 

obutatuusibwako  bantu  b’e  Makka  mutawaana  gwonna.  Bonna  kino 
baakikkiriza  okuggyako  Abu  Lahabi.*®^ 

Bwe  baategeera  nti  tewakyali  nsonga  ebazza  wa  Abu  Twalib 
mulundi  mulala,  ku  luno  bamusinzabibumbe  baagenda  butereevu 
ewa  Nnabbi  (okusaasira  kwa  Allah  n’emirembe  bibeere  ku  ye)  ne 
bamugamba  nti: 

“Ova  mu  lulyo  olulungi  era  ossibwamu  ennyo  ekitiibwa;  awamu 
n’ekyo  okola  era  n’oyogera  ebintu  awatali  Muwalabu  yenna  yali 
yeetantadde  kubikola  oba  kubyogera  n’okutuusa  kati.  Otuleetedde 
okwawukana,  buli  omu  n’atandika  okugwa  munne  mu  malaka.  Ki 
ki  ddala  ky’oyagala?  Bwe  buba  bugagga,  tujja  kukuwa  buli  kintu  kye 
weetaaga.  Tewajja  kubaayo  muntu  yenna  mu  kika  kyo  agenda  kuku- 
singa  bugagga.  Bw’oba  weetaaga  bukulembeze,  tugenda  kukufuula 
omwami  akulira  Makka  yenna!  Bw’oba  weetaaga  bakazi,  ggwe 
yogera  bwogezi  omuwala  nnalulungi  mu  Makka  ogenda  kumufuna! 
Oba  bw’oba  oliko  ddogo  tugenda  kukutwala  ew’abasawo  b’ekinnansi. 
Tujja  kukola  kyonna  ekisoboka  okulaba  ng’owona. 

Tuli  beetegefu  okukola  buli  kimu  ky’oyagala...  kasita  ova  ku 
by’oliko!” 

Abasajja  abo  ababuyabuya  bamusinzabibumbe  baalowooza  nti 
baali  basobola  okuggya  Nnabbi  (okusaasira  kwa  Allah  n’emirem- 
be  bibeere  ku  ye)  ku  mulamwa  nga  bamusikiriza  n’eby’obugagga, 
ebitiibwa  n’abakazi,  nga  balowooza  nti  Nnabbi  (okusaasira  kwa 
Allah  n’emirembe  bibeere  ku  ye)  yali  tayinza  kugaana  mitego  esatu 
egyeyambisibwa  obulungi  mu  kukwasa  abasajja. 

Obugagga,  ekitiibwa  n’obwagazi  bw’abakazi  gye  mitego  esatu 
egikozesebwa  okuwabya  okusalawo  kw’omuntu.  Kyewuunyisa 
okuba  nga  bamusinzabibumbe  baali  tebasobola  kutegeera  nti  bino 

ebisatu  n’emize  emirala  byali  tebiyina  kifo  kyonna  mu  bulamu  bwa 
Nnabbi  (okusaasira  kwa  Allah  n’emirembe  bibeere  ku  ye)  obutaa- 
limu  bbala. 

Bw’atyo  Omubaka  wa  AUah  (okusaasira  kwa  Allah  n’emirembe 
bibeere  ku  ye)  kino  yakiddamu  nga  abanuukula  nga  takirumyemu  nti: 

“Sirina  kye  mbaagalamu,  si  bugagga,  si  kitiibwa  oba  bwami! 
Ekintu  kyokka  kye  njagala  kwe  kulekera  awo  okusinza  amasanamu 
mudde  eri  okusinza  AUah  Omu!”  (Ibn  Kathiir,  al  Bidaayah,  III,  99  -  100) 

Naye  olw’okubanga  bamusinza  bibumbe  bano  baali  bafugibwa 
kwemanya  kwe  baalina,  baali  tebasobola  kutegeera  ekigendererwa 
eky’ekitiibwa  ekya  Nnabbi  (okusaasira  kwa  Allah  n’emirembe  bibee- 
re  ku  ye),  ne  batuuka  n’okugenda  mu  maaso  n’okumusaba  asinze 
amasanamu  gaabwe.  Nnabbi  (okusaasira  kwa  Allah  n’emirembe 
bibeere  ku  ye)  bye  yabaddangamu  byali  bituukagana  n’amagezi 
Kulaane  ge  yawa  nti: 


4Ji)l  Oj-i  l) jjj jJl  l)I 

IJJ-I  ji  O^lj 


^  ^  ^  ^  ^ 
LSji  lP 

OildJl 


“Gamba  nti:  Mazima  nze  nagaanibwa  okusinza  abo  bemusaba 
atali  Allah  obukakafu  bwe  bwamala  okunzijira  okuva  eri  Katonda 
wange,  era  nnalagirwa  okwewaayo  nzenna  eri  Katonda  w’ebitonde 
byonna.”  (al  Mu’minu,  40  :  66) 


jU  a^Ij  jPil  aJI  aj  iJ 'ij  Jji)l  Ji^l  jl  UJI 


“Gamba  nti,  ndagiddwa  okusinza  Allah  n’obutamugattako 
kintu  kyonna,  eri  Ye  gye  nkowoola  abantu  okudda  era  eri  Ye  ye  wali 
obuddo.”  (ar  Ra’ad,  13  :  36) 

y>-  ojAlll  ojj&  '^J  '-^-^1  l)I  lIJ j-*I  Ljjl 

jlj  ^  j jS’l  jl  CJ°yi\j 

S'  ''  •"-'0  ■'  •*  ®  ■*o'' 

L^li  l)1  j-^1 

l^l  UJI  J-si’  jjj 


“Mazima  nze  ndagiddwa  kimu  nsinze  Katonda  w’ekibuga  kino, 
Oyo  eyakifuula  nga  kya  mizizo,  era  nga  buli  kintu  kyonna  kikye, 
era  ndagiddwa  okubeera  mu  beewaayo  bonna  ku  lulwe,  era  nsome 
Kulaane,  n’olw’ekyo  buli  lunngama  mazima  ddala  aba  aba  alunn- 
gama  ku  lulwe,  ate  oyo  abula  gamba  nti:  nze  ndi  omu  ku  balabuzi.” 
(an  Naml,  27:91  -  92) 


aJlo  LUs  LL.1  o  JoI j-s^  i^I  yj  ^_jol  Jj 

jl  Ji  jJuJI  y  jlS’  Uj  Ljl^ 

'  '  9'''  '  '  ^  ^ 

ciiJjjj  ciL jJi  'i/  ^j.-.«JLiJl  >J  ‘d)  i^^Ljaj  (_^L>taj 
<-jj  j-*j  Ljj  ^_^L)I  4A)I  JjpI  Ji  jj-;-<jJ..s«s«J I  Jjl  LJIj  oJoI 
jjj  «jJj  J  j  ^j  J^  S/J  ^ 

j aJ  jtjjS’  Ljj  jt-^U:^j-«  j»-^J  (_Ji  lSj^' 


“Gamba  nti  mazima  nze,  Katonda  wange  yannunngamya 
eri  ekkubo  eggolokofu;  mu  ddiini  entuufu,  nga  ye  nzikiriza  ya 
Bulayimu  omutuufu  mu  nsinza,  era  nga  teyali  mu  abo  bamusinza- 
bibumbe.  Gamba  nti,  mazima  ddala  esswala  yange,  okusala  kwange 

saddaaka  kwe  nkola,  obulamu  bwange  nbkufa  kwange  byonna  bya 
Allah  Katonda  w’ebitonde  byonna.  Talina  kimwegattako,  era  kino 
kye  nnalagibwa,  era  nga  ndi  omu  ku  abo  abasooka  okwewaayo 
gy’ali.  Gamba  nti:  Nyinza  okunoonya  atali  Allah  nga  ye  katonda 
ng’ate  Ye  (Allah)  ye  Katonda  wa  buli  kintu  kyonna?  Tewali  muntu 
akola  kibi  okuggyako  nga  kyakumuddira,  era  tewali  mwoyo  muntu 
agenda  kwetikka  mugugu  gwa  munne  (ogw’ebibi),  oluvannyuma  eri 
Katonda  wammwe  y’eri  obuddo  bwammwe,  olwo  ababuulire  ebyo 
bye  mwayawukanangamu.”  (al  An’aam,  6 : 161  -  164) 


“Gamba  nti:  Lino  lye  kkubo  lyange  lye  nkowooleramu  abantu 
okudda  eri  Allah  nga  nkozesa  kumanya,  nze  n’oyo  aba  angoberedde.” 
(Yusuf,  12  :  108) 


“Gamba  nti:  Tewali  mpeera  gye  mbasaba  (olwa  Kulaane)  era 
ssiri  eyeefuula  obwefuuzi  kye  ssiri.”  (Swad,  38 :  86) 


Bwe  baasanga  endowooza  ya  Nnabbi  (okusaasira  kwa  Allah 
n’emirembe  bibeere  ku  ye)  nga  tenyenyezekako,  bamusinzabibumbe 
baamusaba  nti  waakiri  alekere  awo  okwogerera  amasanamu  gaabwe 
amafuukuule.  Olwo  Katonda  Owoobuyinza  n’alagira  nti: 

“Togondera  abalimbisa,  baagala  ofootookerere  olwo  bakufoo- 
toolere  ddala.”  (al  Qalam,  68  :  8  -  9) 

Mu  bigambo  ebirala,  bamusinzabibumbe  abaagaana  okukkiriza 
amazima  baali  bagamba  nti  baali  basobola  okutegeeragana  ne  Nnabbi 
(okusaasira  kwa  AUah  nemirembe  bibeere  ku  ye)  singa  yava  ku  ayah  ezaali 
zikoonagana  nebigendererwa  byabwe.  Naye  okulabula  kwa  Kulaane  ku 
kintu  ekifaanana  bwe  kityo  kwali  kwa  mwanguka  era  kwa  nkukunala: 

twiSjtvsj  0 jIpJI  l.il 

ilip  dU  S/  ^ 

“Mu  mbeera  eyo  tewali  kubuusabuusa  twandikulozezzaako 
emirundi  ebiri  (egyebibonerezo)  mu  bulamu  buno  era  nemirundi 
ebiri  (egyebibonerezo)  oluvannyuma  Iwbkufa  oluvannyuma  nbtafu- 
na  mutaasa  yenna  agenda  kukututaasaako.”  (al  Israa,  17 : 75) 

Kwe  kugamba  nti,  ne  mu  biseera  ebya  kanaayokyani,  okwekki- 
ranya  ngbmenyawo  emisingi  gy’eddiini  tekikkirizibwa;  mu  mbeera 
bw’etyi,  kino  kyanditegeezezza  kusaanyaawo  ddiini,  bamusinzabi- 
bumbe  mu  kusooka  kye  baali  beetaagira  ddala.  Bamusinzabibumbe 
gye  baakoma  okuddayo  engalo  ensa,  era  gye  baakoma  okulemera  ku 
kusaba  kwabwe  okw’ekisiru  basobole  okutaasa  amasanamu  gaabwe. 
Baatuuka  ne  ku  ssa  ly’okuleeta  ekirowoozo  ekyali  kisaba  Nnabbi 
(okusaasira  kwa  Allah  n’emirembe  bibeere  ku  ye)  nti: 

“Sinza  amasanamu  gaffe  olunaku,  naffe  tusinze  Katonda  wo 
olunaku  olulala,  olwo  enjawukana  zaffe  zijja  kuggwaawo!” 

Ku  kirowoozo  kye  baaleeta  ekyali  kikontanira  ddala  n’omulam- 
wa  n’omusingi  gw’Obusiraamu,  Katonda  Owoobuyinza  yalangirira 
bino  mu  Kulaane  Entukuvu: 

U  ijjulp  S/j  ijlU'  Lo  S/  jj>U3l  L^5^1  ci^ 

jjSLl  jl^I  Lo  j jJuLp  jjol  ‘y j  Lo  juIp  UI  ‘yj  jl^I 

tJj 


“Gamba  nti  abange  mmwe  abatakkiriza!  Sisinza  ebyo  mmwe 
bye  musinza,  era  nammwe  temusinza  Oyo  gwe  nsinza,  era  sigenda 
kusinza  ebyo  bye  musinza,  era  temugenda  kusinza  Oyo  gwe  nsinza, 
mulina  eddiini  yammwe  nange  nnyina  eddiini  yange.”  (al  Kaafiruuna, 
109  :  1  -  6)‘“ 


Ku  ntandikwa,  okusinga  baali  banaku,  abanafu  n’abaddu  abak- 
kiriza  okukoowoola  kwa  Nnabbi  (okusaasira  kwa  Allah  n’emirembe 
bibeere  ku  ye).  Wadde  nga  waaliyo  abantu  abagagga  nga  Abu  Bakari 
abakkiriza  Obusiraamu,  naye  ab’ekika  ekyo  baali  bakyali  batono  mu 
muwendo. 


Okuba  nga  Omubaka  wa  Allah  yagaana  ebintu  byonna  bamu- 
sinzabibumbe  bye  baayagala  okumuwa  nga  obugagga  n’ekitiibwa, 
kyolekera  ddala  nti  teyalina  kigendererwa  kya  kufuna  bya  bugagga 
oba  bitiibwa,  okwawukanako  ku  bamu  bye  bagamba.  Mu  butuufu, 
ne  mu  biseera  by’akakisa  akaamaanyi,  obulamu  bwa  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  bwali 
tebwawukana  na  bwa  muntu  mwavu.  Kino  awatali  kubuusabuusa 
kwali  kweyoleka  kwa  mpisa  z’obwannabbi  obw’okwerekereza,  obwe- 
toowaze  wamu  n’okumatira. 


Singa  Nnabbi  (okusaasira  kwa  Allah  n’emirembe  bibeere  ku  ye) 
yali  ayagadde  yandikkirizza  obukulembeze  Bannamakka  bwe  baali 
bamuwa  olwo  amaanyi  n’obuyinza  n’emikisa  bye  yandifunye  n’abiko- 


168  Laba:  Ibn  Hishaam,  I,  386. 

zesa  mu  dda  mu  kuweereza  Obusiraamu.  Naye  Ekitangaala  ky’Obu- 
lamu  (okusaasira  kwa  Allah  n’emirembe  bibeere  ku  ye)  teyaya- 
gala  kwetaba  mu  bya  bufuzi  bwe  bityo  na  kubyeyambisa  ng’ekkubo 
ery’okutuukiriza  ekigendererwa,  kubanga  Obusiraamu  bulijjo  bugo- 
berera  omusingi  gw’obuwulize  eri  ekitiibwa  ky’eddiini  nga  tonnaba 
kweyambisa  kkubo  lyonna.  N’olw’ekyo,  Abasiraamu  bayinza  oku- 
kakibwa  okubonaabona  era  ne  bateekebwa  mu  mbeera  ey’akanyigo 
naye  ekkubo  lye  balina  okugoberera  oluvannyuma  Iw’ebyo  byonna 
lye  swiratul  mustaqiimu,  ekkubo  eggolokofu  eritaliimu  kuwuguka 
kwonna. 

Obutakoppeka  (i’jaz)  kwa  Kulaane 

N’engeri  Gy’ekolamu  Abagiwuliriza 

Ekigambo  l’jaaz  mu  Luwalabu  olwa  bulijjo  kitegeeza  okuleme- 
sa  omuntu  oba  okukola  ekintu  n’osussaawo  we  kyandikomye.  Naye 
mu  lulimi  olw’ekrkugu,  kitegeeza  obutasobola  obw’abantu  bonna 
okuleetayo  ekintu  kyonna  ekyefaanaanyirizako  Kulaane,  mu  kusen- 
geka  kwayo  okw’ebigambo,  omugaso  gw’amateeka  agalimu  n’okuwa 
amawulire  ku  bintu  ebitalabika,  okuva  ensibuko  yaayo  Iw’eri  nga 
y’esembayo  waggulu. 

Nga  Allah  Oweekitiibwa  bwe  yayagala  ekitabo  ekisembayo 
okukka  eri  abantu  kibeere  mu  mbeera  esinga  okubeera  ennungi  era 
nga  kiri  mu  lulimi  Oluwalabu,  yawa  abo  aboogera  olulimi  luno,  oku- 
viira  ddala  mu  ntandikwa,  obujjumbize  bw’okusengeka  ebigambo 
n’okwogera  obulungi.  Nga  beenyigira  mu  bintu  ebikwata  ku  lulimi 
eby’enjawulo  ne  mu  kuvuganya  okwajjanga  kubeerawo  emirundi 
egiwera,  Abawalabu  baasobola  okwongera  okukulaakulanya  olulimi 
n’ekyavaamu,  kwali  kulugaggawaza  n’okulutuusa  ku  ntikko  ekyalu- 
sobozesa  okwogera  ebigambo  bya  Katonda  n’amakulu  gaabyo. 

Ebintu  eby’ekika  ekyo  byafuula  okusengeka  ebigambo  mu 
Bawalabu  omulimu  ogw’ekikugu.  Eddaala  ly’abatontomi  n’aboogezi 
lyasituka  ne  lituuka  mu  bifo  ebikwasa  ensaalwa.  Kiteekwa  okujjuki- 
rwa  nti  mu  mbeera  ng’eno  Kulaane,  ebigambo  bya  Katonda  ebyak- 
kira  ku  Nnabbi  (okusaasira  kwa  AUah  n’emirembe  bibeere  ku  ye) 
n’abituusa  ku  bantu,  mwe  yasobola  okutwalibwa  nga  eky’amagero 
ekisinga  ebyamagero  ebirala,  nga  yeesinga  ebigambo  ebirala  oku- 
beera  empoomu. 

Olw’okuba  ng’ebitendo  ebisinga  okubeera  ebikulu  ebyawula 
omuntu  ku  bitonde  ebirala  kwe  kulowooza,  okutegeera  n’okwogera, 
eky’amagero  kya  Kulaane,  ekitabo  Ekitikuvu  ekyasembayo  era  nga 
kye  kisinga  okubeera  ekituukiridde,  kiggyira  mu  bitendo  bino  byen- 
nyini.  Katonda  Owoobuyinza  agamba  nti: 

‘uJlp  jLJ'yi  .  jT^I  ji-lp 

“(AUah)  Omusaasizi  Owookusaasira  okubuna  yayigiriza 
(omuntu)  Kulaane.  Yatonda  omuntu,  n’amuyigiriza  okunnyonnyola 
obulungi.”  (ar  Rahmaan,  55  :  1  -  4) 

Ebitabo  bingi  ebiwandikiddwa  abayivu  ab’enjawulo  nga  bin- 
nyonnyola  mu  ngeri  ennambulukufu  i’jaaz  ya  Kulaane  eteri  nnyan- 
gu  ya  kutegeera  kumalayo  era  nga  ebyo  bye  tugenda  okwogerako 
mu  bufunze. 

Omubaka  wa  Allah  (okusaasira  kwa  AUah  n’emirembe  bibeere 
ku  ye)  bwe  yalangirira  obwannabbi  bwe,  bamusinzabibumbe  baa- 
muwakanya  nga  bagamba  nti: 

Lj  ^  oUT  LU  I jJlSj 


jLJl 

“Era  bagamba  nti:  ‘Lwaki  obubonero  tebumukkirako  okuva  eri 
Katonda  we?’” 

Katonda  Owoobuyinza  yabaanukula  bw’atyi: 


“Gamba  nti:  Mazima  Obubonero  buli  eri  AUah  Yekka,  era  nze  ndi 
mulabuzi  ow’enkukunala  kyokka.  TekibamaUra  okuba  nga  twakussi- 
zaako  Ekitabo  ekibasomerwa?  Mazima  ddala  mu  kino  mulimu  oku- 
saasira  n’okujjukiza  eri  abantu  abakkiriza.”  (al  An’kabuut,  29 : 50  -  5i) 

I’jaaz  ya  Kulaane  yeeyolekera  mu  bintu  bingi  okugeza  engeri 
gy’esengekamu  ebigambo,  obugagga  mu  makulu  ag’ebigambo  ebiri- 
mu,  amaanyi  g’okumatiza  okw’emisingi  kw’erina,  okwogera  ku  bita- 
manyiddwa,  obusobozi  bwayo  okukuuma  obutuufu  bwayo  n’ama- 
teeka  gaayo  amasukkulumu. 

Ekintu  ekisinga  obukulu  ku  byamagero  bya  Kulaane  y’ensen- 
geka  n’engeri  ey’ekikugu  gy’erukamu  ebigambo.  Ekiri  mu  kusengeka 
ebigambo  kwe  kwogera  ekigambo  mu  ngeri  esinga  okubeera  esaa- 
nidde  ne  we  kituukira  obulungi  mu  makulu,  ekigendererwa  oba  ku 
nsonga  okusinziira  ku  mbeera  bye  yeetaaga  mu  kiseera  ekyo.  Ku 
nsonga  z’ekolako,  Kulaane  entukuvu  eteeka  obukugu  bw’okusengeka 
ebigambo  mu  nkola  esingira  ddala  obulungi. 

Kulaane  era  erimu  obukugu  mu  bunnyonnyofu  bw’okwogera. 
Tekisoboka  kusangamu  nsobi  mu  bigambo  by’eronda  okukozesa, 
mu  mboozi  ne  mu  makulu  agali  mu  bigambo. 

Okufaananako  n’amakulu,  n’ebigambo^^®  byennyini  ebya 
Kulaane  nabyo  bya  AUah  Oweekitiibwa.  Eno  y’enjawulo  enkulu 
ennyo  eyawula  Kulaane  ku  hadiisi  entukuvu.  Olw’ensonga  eyo, 
okukyusa  ekigambo  kya  Kulaane  n’okiwaanyisa  n’ekigambo  ky’olu- 
limi  Oluwalabu  ekirala  kikuggya  muddiini  bw’oba  okikoze  oki- 
genderedde;  naye  bwe  kitaba  mu  butanwa,  kye  kiyinza  okukola 
eky’amaanyi  kusangulawo  ekikolwa  ky’okusinza  nga  kino  kiva  ku 
ngeri  gye  kiba  kikyusizzaamu  amakulu.  Wansi  w’omutwe  ogugamba 
nti  zallatul  qaari  (okuseerera  kw’omusomi),  abayivu  balina  ensalawo 
nnyingi  ezaawukana  mu  bitabo  ebinnyonnyola  amateeka  ku  bikwata 
ku  biva  mu  kukola  ensobi  mu  kusoma  naye  nga  sinngenderere  oba 
okuwaanyisa  ebigambo  ng’omuntu  asaala. 

Wadde  ng’ebyo  biri  bityo,  naye  okwesiriwaza  nti  kikkirizibwa 
omuntu  okusinza  nga  yeeyambisa  Kulaane  ekyusiddwa  mu  lulimi 
olulala,  nga  ebiwuunuddwa  bw’oba  obyogeddeko  bulungi  kuba 
kuwuunula  okusinziira  ku  kumanya  n’okutegeera  kw’omuwuunuzi, 
kitundayo  obutamanya  bw’oyo  akyogera. 

Entunga  Kulaane  gye  yatungibwamu  eraga  okwenkanankana 
kw’amakulu  n’ebigambo.  Buli  makulu  g’eba  eyagala  okussaawo,  eko- 
zesa  ekigambo  ekisinga  okugyawo  okusinziira  ku  mulamwa.  Bw’etyo 
ereeta  okukwatagana  wakati  w’amakulu  n’ekigambo,  mu  ngeri  egyira 
ddala  mu  bigambo  bya  Oyo  Nannyini  Kwogera  atalina  kimukugira. 
Kino  kitabula  n’abo  abasinga  obulungi  mu  lulimi. 

Omunnyonnyozi  wa  Kulaane  omwatiikirivu  omu  Andaluusiya 
yagamba  nti: 

1 69  Ekyogerwako  wano  ye  nsengeka  y’ebigambo,  ennonda  yaabyo  okugya  obulun- 
gi  mu  lulimi  olukozesebwa,  enjatula,  nobunnyofu  bw’ebigambo  ebikozesebwa; 
ensengeka,  nobulungi  bw’olulimi. 

“Kulaane  kye  kitabo  singa  ekigambo  ekimu  kiba  kiggyidd- 
waamu,  kiba  tekisoboka  kufunayo  kirala  ekisobola  okudda  mu  kifo 
kyakyo  olulimi  Oluwalabu  Iwonna  ne  bwe  luba  lutaganjuddwa.”'^'’ 

Olwbkubeera  nti  kigambo  kya  Allah,  Kulaane  eyogera  ku  ngero 
ez’enjawulo,  ebuulirira,  erimu  okukubaganya  ebirowoozo,  ennyon- 
nyola  ebyafaayo,  ensonga  ez’amateeka,  n’ewan’amawulire  agakwata 
ku  Lunaku  Iw’enkomerero,  ejjana  n’omuliro,  era  erimu  ayah  eziwa 
amawulire  ag’essanyu  n’ezo  ezirabula,  nga  ziwandiikiddwa  zaawudd- 
wa  okusinziira  ku  buzito  bw’amakulu  agazirimu,  ate  nga  zisoneddwa 
bulungi  wamu,  nga  waliwo  okukuuma  ekigero  ky’okukwatagana  mu 
bunnyonnyofu  n’ensengeka. 

Kulaane  eyogera  mu  kiseera  kye  kimu  n’abantu  ab’enjawulo  nga 
balina  amadaala  g’obuyivu  ag’enjawulo  nga  bawangaalira  mu  biseera 
era  ne  mu  bifo  eby’enjawulo.  Ayah  za  Kulaane  bwe  zisomebwa  awali 
abantu  ab’amadaala  ag’enjawulo,  buli  omu  ku  baliwo  by’awulira  abi- 
funamu  okutegeera  kukwe,  okusinziira  ku  ntegeera  ye.  N’era  kino 
kitendo  ekisukka  obusobozi  bw’abantu. 

Mu  kuwumbawumba,  ekyamagero  kya  buli  Nnabbi  yenna 
kikola  mu  kiseera  kye.  Naye  okuva  Nnabbi  Muhammadi  (okusaasira 
kwa  Allah  n’emirembe  bibeere  ku  ye)  Iwe  yatumibwa  nga  Nnabbi 
w’abantu  bonna,  ekyamagero  kye  ekisinga  obunene,  Kulaane,  ejja 
kusigalawo  nga  ya  maanyi  okutuuka  ku  Lunaku  Iw’okulamula, 
ng’etwaliramu  ebiseera  byonna  n’ebifo  byonna. 

Okuyambako  mu  kulaga  amaanyi  n’okubeerawo  kwa  Katonda 
Owoobuyinza,  Kulaane  era  eyogera  ku  bintu  bya  sayansi  ebitali 
bimu.  Okukulaakulana  n’okuvumbula  ebizze  biddukira  ku  misinde 
emingi  mu  kisaawe  kya  ssaayansi  mu  myaka  1400  egiyiseewo  tebiso- 

170  Zarqaani,  Manaahilul  Irfaan,  II,  325;  Muhammad  Abdalla  Diraaz,  an  Nabaul 
Adhwiim,  ekitundu  112;  Atwaa,  Adhwamatul  Kur’aan,  olup.  85. 

- 

bodde  kumenyawo  Kulaane  Entukuvu  by’eyogera,  wabula  ate  bizze 
byeyongera  kubinyweza  bunyweza.  N’era  kino  kiraga  engeri  Kulaane 
bw’eri  ekyamagero. 

Amawanga  mu  nsi  olwaleero  gakozesa  abantu  baago  aba- 
singa  okubeera  n’obusobozi  okuwandiika  ebitabo  bimukunngaanya 
“encyclopedias”  ze  bakozesa  mu  kukontana.  Omuntu  ayinza  oku- 
lowooza  ku  “Britannica”  eya  Abangereza  ne  “Laronse”  eya  Bafalansa 
ng’eby’okulabirako.  Naye  era  nabyo  byetaagisa  okwongerako  empa- 
pula  endala  zisobole  okulongoosa  ensobi  okutereeza  oba  okwonge- 
rako  ebitaliimu.  Ebizuuliddwa  ebipya  bibawaliriza  okwongeramu 
ebirala  n’okutereeza  ensobi  ezirimu.  Era  ne  mu  biseera  eby’edda 
waabangawo  ebya  saayansi  ebyazuulibwanga  abayivu  abakugu  mu 
ssaayansi  era  ziweddeko  zeetaagisa  okuddamu  okulongoosebwa. 
Naye  obwetaavu  bw’okuddamu  okulongoosa  ku  bikwata  ku  ssaayan- 
si  mu  Kulaane  tebunnaba  kulabika  mu  byasa  byonna  bye  tuyiseemu. 
Kino  kye  kimu  ku  bukakafu  obusinga  obukulu  n’ensibuko  yaayo 
okubeera  nga  yava  wa  Allah,  era  ekiraga  amazima  nti  kigambo  kya 
Katonda. 

Mu  hadiisi  ekkaatiriza  nti  ekyamagero  kya  Kulaane  kya  kubee- 
rawo  olubeerera,  Nnabbi  (okusaasira  kwa  Allah  n’emirembe  bibeere 
ku  ye)  agamba  nti: 

“Kulaane  kigambo  kya  Katonda  ekirunngamya  abantu  baso- 
bole  okuwona  okubonaabona  kwonna  okuba  okw’okubatuukako, 
ewa  amawulire  ku  bantu  abaaliwo,  erabula  ku  bantu  abalibaawo 
n’okusalawo  ku  nsonga  ezigenda  okubakaayanya.  Eyawula  wakati 
w’ekirungi  n’ekibi.  Teyakka  watali  nsonga.  Omugyeemu  ava  ku 
Kulaane  Allah  amusanyaawo;  buli  muntu  yenna  anoonya  okulunn- 
gama  okutava  mu  Kulaane  Allah  amubuliza  ddala.  Kulaane  muguwa 
gwa  Allah  omunywevu  ennyo,  Kulaane  kijjukizo  kye  kyamaanyi  era 
kkubo  ggolokofu.  Abo  abagikolerako  tebasobola  kubula,  ennimi 

ezigyatula  tezikola  nsobi,  abasomi  baayo  tebasobola  kufuna  kugi- 
tegeera  kumala  kugenda  munda. 

Okugiddinngana  mu  kugisoma  tekugikaddiya  era  eby’amagero 
byayo  tebisobola  kuggwa  malojja.  Amajinni  bwe  gaagiwuliriza  gaali 
tegasobola  kukyebeera  wabula  okugamba  nti: 


“Mazima  ddala,  tuwulidde  Kulaane  eyeewuunyisa!”  (al  Jinni,  72 :  i) 
Abo  aboogerera  mu  Kulaane  boogera  mazima  meereere,  era  abo  aba- 
giramuzisa  balamula  na  bwenkanya.  Abo  abagissa  mu  nkola  bafima 
empeera  era  n’abo  abakoowoola  abantu  bagyeyunire  bagizuula  nga 
lye  kkubo  erisinga  amakubo  gonna  okubeera  ery’amazima.”  (Tirmidhi, 
Fadhwailul  Qur’an,  14;  Daarimii,  FadhwaU’ul  Qur’an,  1) 

Kulaane  kyamagero  mu  mbeera  zonna.  Mu  ngeri  eno  Kulaane 
ezze  esoomooza  abantu  bonna  n’amajinni  mu  byasa  eby’enjawulo,  era 
nga  bwe  yasoomooza  Abawalabu  mu  biseera  ebyo,  abaali  batuuse  ku 
ntikko  y’okusengeka  ebigambo,  n’ebasoomooza  okuleetayo  ekitabo 
ekyefaanaanyiriza  nga  Kulaane.  Kino  kitujjukiza  ayah  ey’amakumi 
asatu  mu  nnya  (34)  mu  ssuula  at  twur: 


“Kale  baleeteyo  ebigambo  nga  bifaanana  Kulaane  oba  ddala  nga 
boogera  mazima.”  (at  Twur,  52 :  34) 

Obuteesobola  bwa  bamusinzabibumbe  nga  boolekedde  oku- 
soomoozebwa  kuno,  Katonda  Owoobuyinza  yayongera  n’akwoleka 
mu  ngeri  eno: 

I oUjifLo  j jJLxj  I jjli  ol^^l  o jJj-fij  ^l 

O}  ‘*All  jj-5  jU:uial«j)l  jj-0 


“Oba  bagamba  nti  yagunjaawo  ngunje!  Gamba  nti:  Kale  mulee- 
teeyo  essuula  kkumi  enngunjeewo  ezigifaanana  era  muyite  buli  omu 
gwe  musobola  (okuyita  abayambe)  okuggyako  Allah,  bwe  muba  nga 
mwogera  mazima.”  (Huudu,  ii :  13) 


Sjj-U  I  jjii  lijiip  ilijj  U-o  i^j  ^ 

jj^.sLsj5  jtjiS"  4A)I  jj.s  jjo  jt^f-IJ-^-Jo  I jp.ilj 

j'j'  \  j'*  y  ^  y 


“Bwe  muba  mubusaabuusa  ku  ebyo  bye  tuzze  tussa  ku  muddu 
waffe,  kaakati  muleeteeyo  essuula  egyefaanaanyiriza  era  muyite  aba- 
julizi  bammwe  okuggyako  Allah  bwe  muba  mwogera  mazima.”*^* 


iIa  iLj  i/u  ji  /Jij  jJ'yi  ooUL-i  / 

Ij-^jg  jt-^.-A*J  l)U  jJj  aJ.1oj  j jjii  jl^L^ 


“Gamba  nti:  singa  abantu  n’amajinni  bakunngaana  okukolayo 
ekitabo  ekifaanana  Kulaane,  tebandisobodde  kuleetayo  kigifaanana 
ne  bwe  baba  ng’abamu  bayambye  bannaabwe.”  (al  israa,  17 : 88) 


Naye  era  bamusinzabibumbe  beeyongera  mu  maaso  n’ebigam- 
bo  byabwe  ebitalinaako  mutwe  na  magulu  wabula  ebyalaga  obulazi 
obutakkiriza  n’okubuusabuusa. 


171  Era  laba:  Yunus,  10:38. 

(j| 

“. ..Kino  ssi  kirala  wabula  ddogo,  erinyumizibwa  (okuva  ku 
balala) .”  (al  Muddatthir,  74  :  24) 


“. .  .Obufuusa  bwa  kiseera.”  (al  Qamar,  54  :  2) 


ol^l  elui  I/l  iIa  jl 

“. .  .Kino  ssi  kirala  wabula  bulimba  bwe  yagingirira.”  (al  Fumqaan,  25 : 4) 

^jS/i  S/i  iJla  ji 

“. .  .Kino  ssi  kirala  wabula  nfumo  za  bedda.”  (al  An’aam,  6 : 26) 

Nbkutuusa  kati,  okusoomooza  kwa  Kulaane  abalabe  baayo 
okuleetayo  essuula  emu  bw’etyi  egifaanana  kwavaamu  kuwangulwa 
kwabwe.  Era  bw’etyo  bw’ejja  okusigala  emirembe  gyonna. 

Emyaka  mingi,  Abakulisitaayo  basobodde  okutendeka  ban- 
naddiini  abayivu  abamanyi  okusengeka  ebigambo  era  nga  basobola 
bulungi  okusomesa  Abawalabu  olulimu  Oluwalabu.  Naye  teri  n’omu 
ku  bo  yali  asobodde  kwennganga  okudda  mu  okwanukula  okusoo- 
mooza  okuli  mu  Kulaane.  Abatakkiriza  abakoze  kyonna  ekisoboka 
ne  bagumira  ebizibu  ebitali  bimu  nga  bafa  kimu  kuzikiza  kitangaala 
kya  Busiraamu,  mu  kifo  ky’okukola  ebyo  byonna,  tebandigezezzaako 
okwanukula  okusoomooza  okwo?  Kino  tekimala  bumazi  okukakasa 
obukulu  bwa  Kulaane  n’okulemwa  kw’abalabe  baayo  n’okuba  nga 
tekisoboka  okugiwakanya? 

- 

Abanene  bangi  abaayatiikirira  olwbbukugu  bwe  baalina  mu 
kusengeka  ebigambo  abaatwala  emyezi  nga  beesibidde  emabega 
w’enzigi,  naye  ku  nkomerero  y’obulumi  obungi  bwe  baasanga  ne 
batasobola  okuleetayo  wadde  ayah  emu  bw’etyi  era  kaweefube 
waabwe  n’ayonoonekera  bwereere.  Musaylama  ne  banne  abalala 
abaagezaako  okuleeta  ekyefaanaanyirizaako  Kulaane  kye  baalee- 
ta  kyakoma  ku  kubaswaza  buswaza  engeri  bye  baawandiika  gye 
byayongera  okulaga  obulazi  obujega  bwabwe.  Kino  kiri  bwe  kityo 
kubanga  Kulaane  si  kitabo  kyamagero  mu  kusengeka  ebigambo 
kwokka,  naye  kye  kitabo  ekizingiramu  emirembe  gyonna  era  kya- 
magero  olw’ebintu  ebikirimu.  N’olw’ensonga  eyo,  tekisobokera  ddala 
n’akamu  eri  omuntu  omunafu  bw’atyo,  atamanyi  na  ddi  era  wwa 
w’alifiira,  okuleetayo  ayah  nga  kyamagero  nga  terina  egifaanana. 
Obuzibu  obwatuuka  ku  Tawuraati  ne  Bayibuli  bweyolefu.  Ebitabo 
ebyo  bwe  byamala  okuyingirirwa  okw’obuntu,  byombi  byazannyi- 
rwamu,  ebintu  bingi  ne  bikyusibwa  okwawukana  ne  bwe  byali  era 
nga  kati  byafuuka  bitimba  bya  kukoonagana. 

Bwe  tutunula  mu  byafaayo  bituwa  obukakafu  obw’amaanyi 
obutasobola  kuwakanyizibwa  nti  Kulaane  Entukuvu  kitabo  kya 
nsengeka  y’ebigambo  ey’amagero  Okuviira  ddala  ku  lunaku  Iwe 
yasooka  okussibwa  okuyita  mu  byasa  ekkumi  n’ebitaano  ebyakayita 
we  twogerera,  tewabeerangayo  muntu  yenna  eyali  asoomoozezza 
Ekitabo  Ekitukuvu  kino  n’awangula.  Abo  ababadde  bagezaako  gye 
bibadde  biggweera  nga  beeswazizza  bweswaza  mu  maaso  g’abantu 
bonna  era  ne  bafuna  obuswavu  obutalibavaako  okutuusa  ku  Ssaawa 
Esembayo.'^^ 

Kulaane  si  kitabo  kya  bitontome  era  si  kitabo  nga  bino  ebya 
bulijjo.  Kirina  enkola  egatta  ebitendo  eby’ebitontome  n’eby’empan- 
diika  eya  bulijjo  naye  nga  kirimu  okukwatagana  kw’ebyo  byom- 

bi  etageraageranyizika.  Omuntu  bw’asoma  Kulaane  awulira  muli 
okukwatagana  kuno  okw’ebitontome  n’enjatula  oba  empandiika  eya 
bulijjo  kye  bimukolako  munda.  Kitwala  enkyukakyuka  ntono  mu 
nsengeka  y’ebigambo  olwo  ennyunga  n’amakulu  ne  byonooneka. 

Olw’ebitendo  bino,  Kulaane  ereeseewo  enkyukakyuka  ssin- 
ziggu  mu  bantu  bangi.  Okuwulira  olulimi  olutukuvu  olwa  Nnabbi 
Ow’ekitiibwa  (okusaasira  kwa  AUah  n’emirembe  bibeere  ku  ye)  nga 
lugisoma,  kyawaliriza  Abawalabu  bangi  nnyo  okwanguwa  okuyingi- 
ra  Obusiraamu.  Okuva  Iwe  baalemwa  okuleetayo  ekigambo  kyonna 
ekinene  okwenkana  ekiri  mu  Kulaane,  bamusinzabibumbe  bonna 
bakkiriza  mu  mitima  gyabwe  ensengeka  ya  Kulaane  ensukkulumu. 
Ensonga  yokka  gye  baasigaza  eyabaleetera  okuwakanya  Kulaane 
kwe  kuba  nti  yali  ebalemesa  okufuna  bye  baali  beetaaga  n’okuba  nga 
baali  tebasobola  kugumira  kya  kugoberera  Nnabbi  (okusaasira  kwa 
Allah  n’emirembe  bibeere  ku  ye)  eyali  mulekwa. 

Ibn  Abaasi  anyumya  nti  lumu  Waliidi  ibn  Mughira  yagenda  eri 
Nnabbi  (okusaasira  kwa  AUah  n’emirembe  bibeere  ku  ye)  n’amusaba 
amusomeremu  mu  Kulaane.  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yamusomeramu  ayah  eno: 


“Mazima  ddala  Allah  alagira  okubeera  abenkanya  n’okuyisa 
abalala  obulungi  n’okuwa  ab’oluganda,  ate  n’agaana  okukola  ebikolwa 
ebyambyone  n’ebikolwa  ebibi,  n’okunyigiriza;  Ababuulirira  mulyoke 
mujjukire.”  (an  Nahal,  16  :  90) 

Waliidi  yasaba  Nnabbi  (okusaasira  kwa  AUah  n’emirembe  bibee- 
re  ku  ye)  addemu  amusomeremu.  Olwamala  okumusomeramu  omu- 
lundi  omulala  yawulira  nga  tasobola  kukyebeera  kwe  kugamba  nti: 

“Ndayira  nti,  ebigambo  ebyo  birimu  obuwoomerevu,  obulungi 
hamagezi  era  bifaanana  omuti  ogwa  kiragala  oguwoomerera  ate  nga 
guwunya  akawoowo,  ogulina  omulandira  oguliko  amazzi  nga  guwewee- 
ra  hebibala  ebireebeetera  waggulu  mu  matabi  gaagwo.  Tekisoboka 
muntu  yenna  kubitondawo.  Tewali  kintu  kyonna  kijja  kubiwangula  era 
mazima  ddala  bijja  kuwangula  oyo  yenna  abiwakanya.” 

Nga  bw’avaawo  mu  kwewuunya,  Waliidi  yasituka  n’agenda  ku 
nnyumba  ya  Abu  Bakari  (Allah  amusiime)  n’amubuuzaayo  ebibuuzo 
bitonotono  ebikwata  ku  Kulaane.  Oluvannyuma  yasituka  n’agenda 
awaali  abakulembeze  b’Abakulayishi  n’agamba  nti: 

“Ebintu  mutabani  wa  Abu  Kabsha  by’ayogera  byewuunyisiza 
ddala!  Ndayira  si  bitontome,  si  ddogo,  wadde  okubeera  eby’ekigu 
ky’eddalu!  By’ayogera  tewali  kubuusabuusa  bigambo  bya  Allah!” 

Abu  Jahal  bwe  yabiwulira,  yeemululugunya  nga  bw’agamba  nti: 

“Ndayira  singa  Waliidi  ava  mu  ddiini  ye  n’Abakulayishi  bonna 
abasigadde  bajja  kugivaamu!”  Era  amangu  ago  yagenda  awaali 
Waliidi  n’amugamba  nga  bw’abalaata  nti: 

“Taata  (omuto)  Ab’ekika  kyo  basonda  bya  bugagga  bya  kukuwa 
kubanga  olabika  wagenze  ewa  Muhammadi  okusabiriza!” 

Waliidi  yaddamu  nti:  “Abakulayishi  bateekwa  okukimanya  nti, 
nze  muntu  abasinga  obugagga.” 

Awo  Abu  Jahal  kwe  kumugamba  nti:  “Kaakati  yogera  ekintu  kyonna 
ku  Muhammadi  ekinaamutegeeza  nti  omwegaanye  era  tomwagala!” 


Waliidi  yamuddamu  nti:  “Ki  ki  kye  mba  njogera?  Ndayira 
nti  teriiyo  muntu  n’omu  mu  mmwe  ansinga  kumanya  bitontome, 

qaswida  ne  rajaz}'^^  By’ayogera  tewali  kyefaanaanyirizaako  kimu  ku 
ebyo.  Mbakakasa  nti  bye  nnawulidde  okuva  mu  Muhammadi  tebye- 
faanaanyirizaako  bigambo  bya  muntu  oba  majinni.  Byabaddemu 
obuwoomerevu  obw’amaanyi  n’obunyuvu. 

Abu  Jahal  yagaana  okupondooka  era  kwe  kugamba  nti: 

“Ab’ekika  kyo  tebajja  kukukkiririzaamu  okutuusa  Iw’onooyo- 
gera  ekintu  ekibi  ku  Muhammadi!” 

Olwo  Waliidi  n’agamba  nti: 

“Kale  mpaamu  akaseera  nsobole  okukirowoozaako” 

Nga  amaze  okufuna  obudde  obulowooza,  yavaayo  n’agamba 
nti,  “Kulaane  bufuusa  obwabeerangawo  edda!”  (Haakim,  ii.  550  /  3872; 
Tafsiir,  XXIX.  195  196;  Waahidii,  5,  468) 

Ebya  Waliidi  Kulaane  ebinyumya  bulungi  nti: 


“Mazima  yalowooza  n’akola  olukujjukujju.  Akolimirwe  mu 
ngeri  ye  gye  yakolamu  olukujjukujju!  Era  addemu  akolimirwe 
mu  ngeri  gye  yakolamu  olukujjukujju!  Oluvannyuma  n’atunula. 
Oluvannyuma  ne  yeekaba  n’ajja  emitaafu.  Oluvannyuma  n’adda 

173  Rajaz  yemu  ku  bipimo  byebitontome  byblulimi  oluwalabu.  Rajaz  esobola 
okukolebwa  mu  bivuga  ebyenjawulo  ebiwera,  olwo  ebigambo  ne  bisobola 
okukunngaanya  empulira  ez’enjawulo.  Kino  kisobozesa  okulaga  mu  bigambo 
ennaku  n’essanyu.  Rajaz  era  egambibwa  okubeera  n’amatabi  kkumi  n’ataano. 
(Tahirul-Mevlevi,  Edebiyat  Lugati,  olup.  120  “recez”  article.) 

emabega  ne  yeekuza.  Oluvannyuma  n’agamba  nti:  Bino  tebirina 
kirala  wabula  okubeera  eddogo  eryaggyibwa  ku  b’edda;  bino  tebirina 
kirala  wabula  bigambo  bya  bantu.”  (al  Muddatthir,  74 : 18  -  25) 

Bamusinzabibumbe  nga  Abu  Sufyaane,  Abu  Jahal  ne  Akhnas  ibn 
Shariiq,  abaali  baziyiza  abantu  obutawuliriza  Kulaane,  lumu  baagenda 
ku  Ka’aba  ebiro  bisatu  ebiddirinnganye,  nga  buli  omu  tamanyi  banne 
nti  we  bali,  nga  bagenda  kuwuliriza  mu  kyama  Nnabbi  Ow’emikisa 
(okusaasira  kwa  AUah  n’emirembe  bibeere  ku  ye)  ng’asoma  Kulaane. 
Naye  byabaggwaako  nga  beeguddeko  ne  beetunuuUra  nga  tebee- 
mala  bwe  baagwannganako  nga  buU  omu  takisuubira.  Oluvannyuma 
Iw’okwekanga,  beenenya  nga  bwe  bagamba  nti: 

“Buli  kyonna  ekiguddewo,  teri  muntu  mulala  yenna  kino  alina 
kukimanyaako!  Tujja  kuswala  nnyo  singa  abalala  bakizuula  ... 
Ebigambo  byaffe  bijja  kuba  tebikyalina  kye  bibakolako  nga  tugezez- 
zaako  okuddamu  okubaziyiza  okuwuliriza  Kulaane!”  Oluvannyuma 
beeyama  obutaddamu  kukola  kikolwa  nga  kino  era  ne  baawukana 
(buli  omu  n’alaba  ekkubo  eryali  limuleese).  (Ibn  Hishaamu,  l,  337  -  338) 

Abantu  bangi  bakkiriza  Obusiraamu  olw’obulungi  obuli  mu 
Kulaane.  Ekyafaayo  ekyayatiikirira  ennyo  kyali  kya  Umaru  (Allah 
amusiime),  eyali  omubi  ennyo  olw’okuba  nga  yali  ava  mangu  mu 
mbeera,  naye  ebintu  byonna  bwe  byakyuka  ng’ali  mu  nnyumba  ya 
mukoddomi  we,  omutima  bwe  gwasiriira  n’obusungu  bwe  ne  buk- 
kakkana  bwe  yawulira  eddoboozi  lya  Kulaane  eddungi  erisanyusa. 

Omulala  eyakkiriza  Obusiraamu  oluvannyuma  Iw’okusikirizibwa 
Kulaane  yali  Jubayir  ibn  Mutw’im  (Allah  amusiime).  Bwe  yawulira  Nnabbi 
(okusaasira  kwa  Allah  nemirembe  bibeere  ku  ye)  ng’asoma  essuula  ya  at- 
Twur  (eya  52)  omutima  gwe  gwakankana,  era  oluvannyuma  n’agamba  nti: 


“Nnalowooza  nti  omutima  gwange  gwali  gugenda  kwabika!” 
(Ahmada,  IV,  83,  85) 

Bino  Jubayiri  yabinyumya  bw’atyi: 

“Nnawulira  Omubaka  wa  AUah  (okusaasira  kwa  Allah  n’emi- 
rembe  bibeere  ku  ye)  ng’asoma  ssuula  at-Twur  (52)  mu  sswala  ya 
Magharib. 


“Oba  baatondebwa  nga  tewaliiwo  kintu  kyonna,  oba  be  baa- 
tonda?  Oba  be  baatonda  eggulu  (zonna)  n’ensi?  Wabula  tebakakasa. 
Oba  be  balina  amawanika  ga  Katonda  wo  oba  nga  bo  be  bafuga 
ebintu  byonna?  (at  Twur,  52:35-  37)  Mu  kiseera  ekyo  omutima  gwange 
gwalinga  ogugenda  okubuukamu  okuva  gye  gubeera  olw’engeri  gye 
nnali  mpuliramu.”  (Bukhari,  Tafsiir,  52) 

Mu  myaka  egyasooka  egy’obwannabbi,  mwannyina  wa  Imr’ul 
Qaysi,  omutontomi  omwatiikirivu  ennyo  era  ng’ebitontome  bye 
byali  byawanikibwa  ku  kisenge  kya  Ka’aba  olw’okusinga  mu  mpaka 
z’okutontoma  ebitontome  byonna  ebirala  byonna  mu  mpaka  ezaa- 
liwo,  amanyiddwa  nga  omutontomi  nakinku,  yali  akyali  mulamu. 
Baamusomera  ayah  ezimu  okuva  mu  Kulaane.  Omukazi  ono  nga 
naye  yennyini  yali  mutontomi  nnakinku  era  kafulu  mu  kwogera 
olulimi  Oluwalabu  olulungi,  yaleekaana  n’agamba  nti: 

“Eno  (Kulaane)  teyinza  kubeera  bigambo  bya  muntu!  Nga  ebi- 
gambo  ebyo  bikyaliwo  ku  nsi,  ebitontome  bya  mwannyinaze  bijja 
kuba  nga  tebikyasaana  kuwanikibwa  ku  kisenge  kya  Ka’aba!  Biteekwa 
okuwanulwayo  olwo  bireke  ebigambo  bya  Kulaane!”  Oluvannyuma 
yawanula  ku  Ka’aba  ekitontome  kya  mwannyina  ekyawangula  empa- 

ka  mu  bitontome  n’emikono  gye.  Era  ekyaddirira  bye  bitontome 
ebya  muallaqaat  ebirala  nabyo  okuwanulwayo.'^'‘ 

Okuwuliriza  obuwuliriza  Kulaane  kimala  omuntu  yenna 
ategeera  obulungi  okumanya  nti  bigambo  ebya  Mazima.  Era  y’eyo 
ensonga  Iwaki  Nnabbi  (okusaasira  kwa  AUah  n’emirembe  bibeere 
ku  ye)  yakwasibwa  obuvunaanyizibwa  bw’okusomesa  abantu  abalala 
Kulaane  basobole  okuwuliriza. 

Kulaane  mu  butuufu  egamba  nti: 


“Singa  omu  ku  bamusinzabibumbe  akusabye  okumuwa 
obukuumi  bumuwe  asobole  okuwulirira  ebigambao  bya  AUah,  olu- 
vannyuma  kakasa  nti  atuuka  gy’alaga  mirembe,  kubanga  ali  mu 
bantu  abatamanyi.”  (at  Tawba,  9 : 6) 

N’olw’ensonga  eyo  kitegeerekekea  bulungi  nti  ekigambo  kya 
Katonda  okukka  eri  abantu  kisobozesa  ekitangaala  ky’enzikiriza 
okusimba  amakanda  mu  mitima  gyabwe. 

Envuga  ya  Kulaane  eyo  ekwata  omwoyo  omubabiro  eviira  ddala 
ku  nkwatagana  ya  ddoboozi,  entegeka  y’ebigambo  byayo  eri  ku 
ddaala  erya  waggulu,  ebifo  ewasirikirwa,  ewawangaala  n’empeerezi. 
Okuva  ku  ddoboozi  erimu  okudda  ku  ddala  wamu  n’okukwatagana 
okwawufu  kulimu  okusikiriza  emitima.  Wadde  n’abo  abatategeera 
makulu  gaayo  banyumirwa  eddoboozi  lyayo  ery’enjawulo  erigivaa- 
mu  singa  eba  esomeddwa  bulungi  okusinziira  ku  mateeka  gaayo.*^^ 

174  Laba:  Ahmed  Cevdet  Pa^a,  I,  83. 

Endowooza  Ya  Bamusinzabibumbe  Ku  Kulaane 

Obusiraamu  bwayogera  ku  mazima,  obwenkanya,  Enkomerero, 
okuzuukira  nbkusasulwa  mu  maaso  ga  Allah,  nga  busuubiza  nti 
tewali  zambi  na  limu  lyakolebwa  lijja  kusigala  nga  teribonere- 
zeddwa.  Nblw’ensonga  eyo  Obusiraamu  okuba  nga  bwali  buluubi- 
rira  okuteeka  ekkomo  ku  kwemanya  okwali  kubuutikidde  obulamu 
bw’abantu  kyali  kimalako  bamusinzabibumbe  emirembe.  Okwo 
kw’agatta  Obusiraamu  okuba  ng’era  bwali  bunyooma  amasana- 
mu  era  ne  buganyomesa,  nga  bugalangirira  okubeera  amakyamu. 
Bw’oyongerako  “ekigambo  ekinene”  ekyaleetebwa  Nnabbi  (okusaa- 
sira  kwa  AUah  n’emirembe  bibeere  ku  ye),  Bannamakka  baatandika 
okukankana.  Ayah  esooka  ku  ssuula  Nabaa  eraga  ekifaananyi  eky’en- 
tiisa  ekyaliwo  bw’etyi: 


“Ki  ki  ekyo  kye  beebuuzaganyako?  Ku  kigambo  ekinene;  ekyo 
kye  balimu  mu  kwawukana...”  (an  Nabaa,  78  :  i  -3) 


Olw’okuba  nga  abantu  mu  bubumbwa  bwabwe  basUdrizibwa 
eri  amazima,  emitima  gyabwe  tegisobola  kumatira  na  bintu  bitama- 
nyiddwa.  Era  bulijjo  badduka  beeyuna  bintu  bimanyiddwa.  Ebintu 
bye  batamanyi  n’ebyo  bye  bayinza  obutamanyira  ddala  bibaleetera 
obulumi  n’okunyolwa.  Wadde  nga  bazze  baweebwa  okunnyonnyola 
okumala  ne  bannabbi  ab’enjawulo,  abantu  bulijjo  ebirowoozo  bya- 
bwe  bazze  babiteeka  nnyo  ku  kufa.  Ekyama  ky’okufa  kimalawo  ebi- 
rowoozo  by’abantu  ng’omusota  omukambwe  ogw’obusagwa  era  ne 


lybkumanya,  nga  lyetooloolera  ku  ngeri  ekkumi  ezaawukana  Kulaane 
zeesomebwamu,  oba  qiraah,  ezimanyiddwa  nga  ensoma  ekkumi  eziri  mu 
mateeka  (qiraatul  ashara).  Okufaananako  ne  ba  imaamu  ba  madhahi,  buli 
nsoma  erina  omuntu  eyagitandikawo,  amanyiddwa  nga  imam  wa  qiraah. 
Ensoma  esinga  okusaasaana  mu  Butuluuki  ye  nsoma  (qiraah)  ya  Asim. 

kibaleetera  entiisa  ey’amaanyi  n’obulumi.  Abamu  batera  okugezaako 
okugoba  ekyama  kino  nga  baleetawo  ensonga  ezitali  zimu  eky’okufa 
okuba  nga  tekusobola  kwewalika  ne  bakisindiikiriza  okuva  mu  bintu 
bye  balowoozaako.  Naye  olw’okuba  ng’okufa  kutwala  buli  kintu  mu 
maanyi  ag’ekitalo  okusinga  n’obulamu  bwennyini,  era  n’okuba  nga 
kye  kintu  ekirindiridde  buli  omu,  okukuwa  okunnyonnyola  oku- 
mala  kintu  ekikulembera  olukalala  Iw’  ebigendererwa  by’abantu. 

Akakunizo  kano  akataliiko  bbanga  ggere,  akatasobola  kutegee- 
rebwa  nga  tuyita  mu  kulowooza  kwa  muntu,  kasobola  kwanukulwa 
na  maanyi  ga  Bubaka.  Wadde  ng’amawulire  gano  ag’ebiseera  ebi- 
jja  eby’omu  maaso  agaaleetebwa  Nnabbi  Muhammadi  (okusaasira 
kwa  Allah  n’emirembe  bibeere  ku  ye)  ne  bannabbi  abaamusooka 
gandibadde  gaaniriziddwa  ne  ssanyu  n’okusiima,  naye  gaayaniri- 
zibwa  na  kujeeja  na  kusekererwa  na  butafaayo  okuva  mu  bantu 
abamu  abatalina  kantu  ne  bwe  kaba  katono  nnyo  mu  kitiibwa 
ky’obuntu.  Bamusinzabibumbe  n’abatakkiriza  abawangaalira  mu 
bulamu  obukontana  n’ekigendererwa  ekyabatondesa,  bwe  baafuna 
amawulire  agakwata  ku  kufa  agaaletebwa  Muhammadi  (okusaasira 
kwa  Allah  n’emirembe  bibeere  ku  ye)  bafuna  okutabulwa,  era  mu 
kukyankalana  awamu  n’okwelowoozaako  bokka,  baakuba  amabega 
gaabwe  eri  okukoowoola  eri  okuwona  n’okwesiima  ebyolubeerera, 
olw’ensonga  nti  amawulire  gaali  tegakwatagana  na  bulamu  bwe  baali 
bawangaaliramu. 

Kulaane  eyogera  ku  Nkomerero  nga  “amawulire  ag’amaanyi”. 
Ensonga  eyogeza  bw’etyi  etegeerekekea  bulungi.  Oba  embeera  zaa- 
bwe  zifaanana  zitya  oba  zitya,  abantu  bonna  okutwalira  awamu 
bawulira  okutya  bwe  kituuka  ku  kufa.  Olw’okuba  nga  amakubo 
gonna  ag’obulamu  gye  biggweera  nga  geegattidde  ku  kufa,  ekintu 
kino  kireka  emitima  mu  bulumi,  okusingira  ddala  egy’obutakiriza. 
Omuntu  kale  yandisuubidde  waakiri  obubi  bw’amawulire  agakwata 
ku  kufa  okuba  nga  kitegeerekeka,  ku  kigero  nti  obulamu  si  kintu 

kikulu  nnyo.  Mu  butuufu  abatuuse  ku  kutegeera  okutuufu  bavudde 
ku  bwetaavu  bwe  bintu  ebiggwawo  ne  basalawo  okweteekerateekera 
obulamu  obwblubeerera.  Obulamu  obutaliimu  kufuna  kya  kuyiga 
okuva  ku  kufa  tebulina  njawulo  na  bulamu  obuli  mu  kizikiza  ne 
mu  katyabaga.  Emmunyeenye  y’essanyu  ezaalibwa  na  kufa  kwokka, 
ku  nkomerero  y’obulamu  obwawangaalwa  obulungi,  era  ng’eyo  ye 
nsonga  Iwaki  Obusiraamu  bukubiriza  abantu  bulijjo  okujjukiranga 
n’okwetegekera  okufa. 

Nga  ebigambo  bya  Kulaane  ebyogera  ku  Nkomerero  n’okufa 
bibatabudde  ate  nga,  okugatta  kw’ekyo,  tebikkiriziganya  na  bintu  bye 
baayagalanga,  bamusinzabibumbe  baasaba  Nnabbi  Muhammadi 
(okusaasira  kwa  Allah  n’emirembe  bibeere  ku  ye)  amawulire  ago 
agakyuseemu  ayogere  ebituukagana  ne  bye  baayagalanga: 

“Tuleetere  Kulaane  etatulagira  kulekera  awo  kusinza  masanamu 
gaffe  Llaata  ne  Uzza.  Singa  Allah  tassa  Kulaane  efaanana  bw’etyo,  ggwe 
funayo  endala  oba  eyo  gy’olina  ogikyuseemu.  Teekamu  kusaasira  awali 
ebibonerezo,  kukkirizibwa  awali  okugaanibwa,  n’ebirala  bw’otyo. 

“Ayah  zaffe  ennyinyonnyofu  bwe  zibasomerwa,  abo  abatasuu- 
bira  kutusisinkana  bagamba  nti:  ‘Leeta  Kulaane  eteri  eno  oba  gikyu- 
se’.  Gamba  nti:  ‘Si  kiri  gyendi  okugikyusa  nga  nneyagalidde;  nze 
ngoberera  bugoberezi  ebyo  byokka  ebiba  bissiddwa  gyendi,  mazima 

ddala  nze  ntya,  singa  ngyeemedde  Katonda  wange  ebibonerezo 
by’Olunaku  Oluzito.”  (Yunusu,  lO  :  15)  (Waahidii,  olup.  270;  Aluusii,  XI,  85) 

Bamusinzabibumbe  baali  tebamanyi  kya  kukola.  Baasalawo 
kutandika  kunyigiriza,  kubonyaabonya,  na  kutulugunya  Basiraamu, 
ebyeyongeranga  buli  lunaku  era  ne  bireetera  Abasiraamu  okukaluu- 
birirwa  obulamu  mu  Makka.  Okufaananako  n’Abasiraamu  abalala 
Abu  Bakari  (Allah  amusiime)  naye  yasaba  Nnabbi  (okusaasira  kwa 
Allah  n’emirembe  bibeere  ku  ye)  olukusa  asenguke  ave  mu  kifo  ekyo. 
Era  olwaweebwa  olukusa,  yatandika  olugendo  Iweolwali  olw’okumu- 
tuusa  mu  Abyssinia. 

Olunaku  lumu  oba  bbiri  ng’ali  mu  lugendo  Iwe,  yasisinkana  Ibn 
Daghinah,  omwami  akulira  ekika  kya  Ba  Qara,  eyamugamba  nti: 

“Abu  Bakari!  Omuntu  alinga  ggwe  tasobola  kuva  waabwe  oba 
kugobwayo.  Ndayira  nti  oli  kkula  mu  kika  kyo!  Okola  ebisinga 
okubeera  ebirungi  era  olabirira  abooluganda  Iwo.  Otawaanira  abo 
abatasobola!  Ddayo  eka!  Oli  wansi  wa  bukuumi  bwange!” 

Nga  Ibn  Daghinah  amuli  ku  lusegere,  Abu  Bakari  (Allah  amu- 
siime)  yaddayo  e  Makka.  Bwe  baayingira  ekibuga,  Ibn  Daghinah 
yalangirira  mu  lujjudde  obukuumi  bwe  yali  awadde  Abu  Bakari. 
Kyokka  Abakulayishi  bassaawo  obukwakkulizo: 

“Gamba  Abu  Bakari  Katonda  we  amusinzize  waka  we!  Mugambe 
asaale  esswala  ze  n’okusoma  Kulaane  nga  bw’ayagala  nga  ali  eyo.  Naye 
tateekwa  kutusumbuwa  nga  asaala  sswala  ze  n’okusoma  Kulaane  buli 
w’asanze!  Tutya  nti  ajja  kuloga  abakyala  n’abaana  baffe!” 

Okusaba  kwa  Bannamakka  Ibn  Daghinah  yakutuusa  ku  Abu 
Bakari  (Allah  amusiime)  eyakukkiriza.  Yeeteerawo  akafo  akatonotono 
aw’okusaalira  mu  maaso  g’ennyumba  ye,  era  awo  n’atandika  okusaali- 
rawo  n’okusoma  Kulaane.  Naye  nga  bwe  yali  omusajja  omukkakkamu, 
era  nga  n’omutima  gwe  mugonvu,  alinaengeri  gye  yawulirangamu 

ng’asoma  Kulaane  n’abeera  nga  tasobola  kweziyiza  kukaaba.  Abakyala 
n’abaanab’abasajjabamusinzabibumbe  baatandika  okumukunngaani- 
rangako  nga  bawuliriza  ne  beegomba  bye  yali  asoma.  Kino  ate  nakyo 
kyeraliikiriza  bamusinzabibumbe,  abaasaba  Ibn  Daghinah  agaane 
Abu  Bakari  (AUah  amusiime)  oba  amuggyeko  obukuumi  bwe. 

Ibn  Daghinah  yaweereza  Abu  Bakari  (Allah  amusiime)  obu- 
baka  n’amugamba  nti: 

“Salawo  kusigala  eka  osirike  oba  langirira  mu  lujjudde  nti 
tokyali  wansi  wa  bukuumi  bwange!” 

Mu  kukkiriza  okujjuvu  okugera  kwa  Allah,  Abu  Bakari  (Allah 
amusiime)  yaddamu  bw’atyi: 

“Nkuddiza  obukuumi  bwo.  Obukuumi  bwa  Allah  bummala!” 
(Bukhari,  Manaaqibu’l  Answar,  45;  Ibn  Hishaam,  I,  395  -  396) 


Olw’okuba  nti  Abawalabu  baali  baagala  nnyo  olulimi  (nga  mw’ozin- 
gidde  ebitontome  n’ebirala),  beegombanga  era  ne  bakwatibwako  nnyo 
ebigambo  ebisengeke  obulungi  okutuusa  nti  olunyiriri  obunyiriri  Iwa- 
malanga  okutenda  omuntu  okumulinnyisa  ebire  so  nga  era  Iwamalanga 
okukkakkanya  omulala.  Bwe  tutunuulira  engeri  Kulaane  gye  yakyu- 
sangamu  abantu  ennyo  olw’okugyegombanga,  bamusinzabibumbe 
baayiiya  engeri  gye  bagiziyizaamu.  Okwongereza  ku  kuwera  okusoma 
n’okuwuliriza  Kulaane,  bamusinzabibumbe  era  baagezangako  okuwog- 
gana  baziyize  eddoboozi  lya  Kulaane  lye  baawuliranga  mu  ngeri  emu 
oba  endala  okubatuukako,  olwo  basobole  okuziyiza  emitima  gyabwe 
okubuguumirira  olwa  Kulaane.  Engeri  eyo  Allah  bw’abogerako  nti: 

“Era  abo  abatakkiriza  bagamba:  Temuwuliriza  Kulaane  eno  era 
muleekaane  nga  bagisoma  oboolyawo  ne  muwangula.”  (Fusswilat,  4i :  26) 

Wadde  nga  waaliwo  okunyigirizibwa  nbkutulugunyizibwa  ebi- 
tatadde  okuva  mu  b’ekikakye,  naye  Omubaka  wa  AUah  (okusaasira 
kwa  Allah  n’emirembe  bibeere  ku  ye)  yagenda  mu  maaso  na  kutuusa 
bubaka  bw’Obusiraamu  eri  abantu  n’okubakoowoola  eri  okwesiima 
okutaggwaawo.  Ku  ludda  olulala  bo  bamusinzabibumbe  baasisinka- 
nanga  Abawalabu  abaalinga  bazze  okulamaga  mu  Makka  oba  abaali 
nga  bazze  ku  nsonga  endala,  ku  njegoyego  z’ekibuga,  okubalabula 
n’olumu  okubatiisatiisa  baleme  kutuukirira  Nnabbi  Muhammadi 
(okusaasira  kwa  Allah  n’emirembe  bibeere  ku  ye)  n’okutwala  bye 
yali  abagamba  ng’ekikulu.  Nga  beekwasa  nti  Nnabbi  (okusaasira  kwa 
Allah  n’emirembe  bibeere  ku  ye)  yali  mulalu,  omufuusa  n’ebirala,  kye 
baayagalanga  kwabeeranga  kumugobako  bantu  nga  bamuwaayiriza 
ebigambo  nabo  bennyini  bye  batakkirizanga. 

Twufayl  ibn  Amuri'^®  bwe  yatuuka  e  Makka,  abanene  b’e  Makka 
abatonotono  baamusisinkana  ne  baleeta  ekirowoozo  nti,  “Twufayl  oli 
musajj  a  omutontomi  assibwamu  ennyo  ekitiibwa  mu  bantu  b’ekika  kyo. 
Wadde  ozze  mu  kibuga  kyaffe,  naye  beera  mwegendereza  eri  musajja 
omu  muffe!  Embeera  ye  etweraaliikirizza.  Ayonoonedde  ddala  abantu 
b’ekitundu  kyaffe.  Ebigambo  bye  birina  amaanyi  ag’eddogo  agasobola 
okwawukanya  omuntu  ne  kitaawe,  omukazi  ne  baganda  be.  Tulina 
okutya  nti  ekitutuuseeko  era  kye  kimu  kiyinza  okukutuukako  n’aban- 


176  Twufayl  ibn  Amuri  ad  Dawusii  ( Allah  amusiime)  yali  musajja  assikamu  ekitiibwa, 
omugezi  ate  nga  muntumulamu  era  ng’amanyi  nnyo  ebitontome.  Oluggi  Iwe 
IwaU  luggule  eri  abagenyi  ab’ebika  byonna.  YaUsanga  abalumwa  enjala,  ng’awa 
obukuumi  abo  abaanoonyanga  aw’okwewogoma,  era  ng’ayamba  abo  abaaberanga 
mu  bwetaavu  bw’obuyambi.  Bwe  yamala  okusiramuka,  mu  mwaka  ogw’ekkumi 
ogw’obwannabbi,  okutuusa  okusenguka  kwa  Nnabbi  Ow’emikisa  (okusaasira 
kwa  Allah  kubeere  ku  ye  n’emirembe)  okugenda  e  Madiina,  yagenda  mu  maaso 
n’okuyita  abantu  b’ekika  kye  ba  Dawusi  eri  Obusiraamu.  Oluvannyuma  yattibwa 
mu  lutalo  Iwe  Yamaama  oluvannyuma  Iw’okulaga  obuzira  obutoogereka. 

tu  b’ekika  kyo.  N’olw’ekyo  togezaako  kwogera  naye  oba  okuwuliriza 
ekigambo  kyonna  ky’anaaba  ayagala  okwogera!” 

Ng’agendera  ku  bigambo  bino,  Twufayl  yasalawo  obutoogera 
n’obutagezaako  n’akamu  kuwuliriza  Omubaka  wa  Allah  (okusaasira 
kwa  Allah  n’emirembe  bibeere  ku  ye).  Bwe  yasembera  okumpi  ne 
Ka’aba,  olw’obutayagala  kuwuliriza  bigambo  bya  Nnabbi  Ow;emikisa, 
yateeka  ppamba  mu  matu  ge,  aleme  kubaako  na  kigambo  ky’awulira 
ekimuvaamu  wadde  nga  tagenderedde.  Nga  wayiseewo  akaseera 
yawulira  ng’aswala  olw’ekikolwa  kye  era  muli  n’alowooza  nti:  “Ki  ki 
kye  ndowooza?  Ndi  mutontomi  alina  amagezi  agasobola  okusalawo. 
Nsobola  okwawula  ekigambo  ekirungi  ku  kikyamu.  Kati  olwo  kibi 
ki  ekiri  mu  kuwuliriza  ebigambo  omusajja  by’ayogera?  Bwe  binaaba 
birungi  nja  kubikkiriza,  ekitali  ekyo  nja  kubigaana.”  Yalindirirako. 
Nnabi  (okusaasira  kwa  Allah  n’emirembe  bibeere  ku  ye)  bwe  yadda 
eka  yamuwondera  n’amugamba  nti: 

“Muhammadi!  Abantu  b’ekika  kyo  banngambye  bino  na  bino 
ebikukwatako.  Bankanze  nnyo  ne  ntuuka  n’okuteeka  ppamba  mu  matu 
nneme  kuwuliriza  bigambo  byo.  Naye  waliwo  muli  ekirowoozo  ekinzi- 
jidde  era  njagala  kukuwuliriza.  Osobola  okunnyinyonnyola  ky’oliko? 

Twufayl  attottola  bw’atyi  ebyaddirira: 

“Omubaka  wa  Allah  yannyinyonnyola  Obusiraamu  n’asoma  ne 
Kulaane.  Ndayira  AUah,  nnali  siwulirangako  bigambo  birungi  bisinga 
Kulaane,  wadde  eddiini  ennungi  esinga  Obusiraamu.  Amangu  ago  nna- 
siramuka  era  ne  njulira  nti  teri  Katonda  mulala  yenna  okuggyako  AUah.” 

Ng’amaze  okubeera  ne  Nnabbi  (okusaasira  kwa  Allah  n’emi- 
rembe  bibeere  ku  ye)  ennaku  nga  ziizo,  Twufayl  yasaba  Nnabbi 
olukusa  addeyo  eri  abantu  be  n’ekigendererwa  ky’okusaasaanya 
Obusiraamu.  Yasaba  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  asabe  Allah  Owoobuyinza  amuwe  akabo- 

nero  k’anaakowoolerako  abalala  basobole  okusiramuka.  Olw’emikisa 
gy’okusaba  kwa  Nnabbi,  yaweebwa  ekitangaala  w’akati  w’amaaso  ge, 
ne  mu  kyenyi.  Oluvannyuma  Iw’okusaba  kwe,  ekitangaala  kyava 
waggulu  eyo  ne  kigenda  ku  muggo  gwe  we  gukoma.  Mu  mbeera  eno 
Twufayl  (Allah  amusiime)  yaddayo  mu  bantu  b’ekika  kye,  n’atan- 
dika  kaweefube  w’okusaasaanya  Obusiraamu  okutuusa  Iwe  yattibwa 
ng’omujulizi  ku  Iwe  ddiini.*^^ 

Omuntu  eyasooka  okuwulirirza  okukoowoola  kwa  Twufayl  (Allah 
amusiime)  eri  Obusiraamuyali  Abu  Hurayrah  ( AUah  amusiime),  Sswahaba 
wa  Nnabbi  omututumufu  eyanyumya  hadiisi  ezaali  zisinga  obungi.^^* 


Wadde  nga  bamusinzabibumbe  baalina  endowooza  embi  ku 
Kulaane,  nga  basigadde  bokka  mu  nda  mu  mitima  gyabwe  bak- 
kirizanga  amazima,  era  nga  tebasobola  kukyebeera  butawuliriza 
Kulaane  mu  kyama.  Naye  era  baafunayo  eky’okwekwasa  ekirala: 

“Ne  bagamba  nti  singa  Kulaane  eno  yali  essiddwa  ku  musajja 
ow’amaanyi  okuva  mu  kimu  ku  bibuga  ebibiri?  (az  Zukhruf,  43  :  3i) 

Wadde  nga  mu  nda  baali  bakkirizza  obutuufu  bwa  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 
ne  Kulaane,  naye  okwemanya  kwabwe  kwabalemesa  okukkiriza. 
Bakkiriza  nti  Kulaane  bwali  bubaka  okuva  eri  Allah  Oweekitiibwa, 
naye  ensobi  ne  bagissa  ku  Kusalawo  kwe.  Okulowooza  kwabwe,  nga 
kubikkiddwa  okwegwanyiza,  kwabagamba  nti  Kulaane  yali  tesobola 

177  Ibn  Hishaam,  I,  407  -  408;  Ibn  Sa’adi,  IV,  237  -  238 

178  Ibn  Hajar,  al  Iswaba,  II,  226. 

kukkira  ku  mulekwa  eyali  kumpi  talina  kya  bugagga  kyonna,  era  nga 
yali  erina  kukkira  ku  omu  ku  basajja  abagagga  be  Makka  oba  Twaif 
Waliidi  ibn  Mughiira  oba  Amuri  ibn  Umayr. 

Mu  butuufu  Waliidi  ibn  Mughiira  ajjukiwa  okwogera  bino: 

“Lwaki  Kulaane  erina  kukkira  ku  Muhammadi  nga  nze  omu- 
nene  era  mukama  wAbakulayishi  wendi,  oba  Amuri  ibn  Umayr, 
amanyiddwa  ennyo  mu  Twaif?  (Ibn  Hishaamu,  385) 

Naye  ekitiibwa  ky’abantu  mu  maaso  ga  Katonda  Owoobuyinza 
tekiva  ku  bugagga  bw’alina  oba  ekifo  kye  mu  bantu,  naye  kiva  mu 
kutya  kw’alina  mu  mutima.  Kyokka  wadde  ng’ebyo  tubyogedde, 
bw’otunuulira  olulyo,  Omubaka  wa  Allah  (okusaasira  kwa  AUah 
n’emirembe  bibeere  ku  ye)  ye  yali  bonna  abasinga  okuva  mu  lulyo 
olusinga  ekitiibwa. 

Obulimba  Obwakolebwa  Ku  Nnabbi  (okusaasira  kwa  Allah 
n’emirembe  bibeere  ku  ye)  Ye  Ne  Ku  Kulaane 

Awamu  na  byonna  bye  baagezaako  okukunngaanya, 
Bamusinzabibumbe  baasigala  nga  tebakyalina  buyambi  kwanngan- 
ga  Nnabbi  (okusaasira  kwa  Allah  n’emirembe  bibeere  ku  ye),  era 
olwo  kwe  kukolayo  ekintu  eky’obusiru  ne  bagamba  nti  Nnabbi  (oku- 
saasira  kwa  Allah  n’emirembe  bibeere  ku  ye)  Kulaane  yagisoma  ku 
muddu  Omugoberezi  wa  Kristo,  wadde  nga  baali  bakimanyi  bulungi 
nti  Nnabbi  (okusaasira  kwa  Allah  n’emirembe  bibeere  ku  ye)  yali 
teyasoma.  Baali  tebayinza  kukiraba  nti  omuddu  eyali  alina  obuso- 
bozi  obutandikawo  omusingi  omugumu  ogw’eddiini  ey’amaanyi  nti 
yali  tasobola  kuleka  kitiibwa  ekyo  kudda  ku  muntu  mulala?  Ebyo 
ng’obitadde  ku  bbali,  yali  asobola  okusigala  ng’akyali  Mugoberezi 
wa  Kristo? 

Kulaane  eby’obulimba  buno  yabyanukula  bw’etyi: 

- 

“Tumanyidde  ddala  nti  bagamba  nti:  ‘Muntu  y’amusomesa 
(Kulaane).’olulimi  Iw’oyo  gwe  boogerako  (Iw’ayogera)  lugwira,  ate 
nga  luno  Luwalabu  olutali  lutabikemu  era  olunnyonnyofu.”  (an  Nahal, 
16  :  103) 

“Era  wali  tolina  kitabo  kyonna  ky’osoma  nga  (Kulaane)  tennaba 
kukka,  era  tewawandiikayo  kitabo  kyonna  na  mukono  gwo  ogwad- 
dyo,  ekitali  ekyo  abagoberezi  b’obukyamu  bandibuusabuusizza.”  (al 
An’kabuut,  29  : 48) 

Okwongera  kw’ebyo,  Katonda  Owoobuyinza  yawa  Omubaka 
(okusaasira  kwa  AUah  n’emirembe  bibeere  ku  ye)  amagezi  obuta- 
tawaanyizibwa  bigambo  bya  bamusinzabibumbe  bye  baali  boogera 
ebitaaliko  mutwe  na  magulu  bwe  yagamba  nti: 


^l  j  j^'^^  '^j  ciLj  Col  Ljs  >ji 

>  i  °  °  -0  >  i  ''  '  '  f  > 

I j-,(g ) Jl  j jljJl  ‘tj  j^  j jJj.aj 

jj^jxUl  >li 

“N’olw’ekyo  bajjukize,  kubanga,  ku  Iw’ekisa  kya  Katonda  wo, 
toli  mulaguzi  oba  mulalu.  Oba  bagamba  nti:  Mutontomi,  tumulinza 

okutuuka  kwbbubenje  obubi  obw’ekiseera?  Gamba  nti:  Mulinde! 
Amazima  ddala  nange  ndi  wamu  nammwe  ndi  mu  balindirira.”  (at 
Twur,  52:29  -  31) 


“Era  aya  zaffe  ennyinyonnyofu  bwe  ziba  zibasomeddwa,  abo 
abatakkiriza  mazima  bwe  gaamala  okubajjira  baagamba  nti:  Buno 
bufuusa  bwa  nkukunala!  Oba  bagamba  nti  Kulaane  yagingirira  ngin- 
girire.  Gamba  nti:  Bwe  mba  nnagigingirira,  muba  temuyina  kintu 
kyonna  kye  muyinza  kunkolera  okuva  eri  AUah;  Amanyi  bulungi  buli 
kye  mwogera  ekikwata  ku  yo;  Ye  amala  okubeera  omujulizi  wakati 
wange  nammwe,  era  Omusonyiyi,  Omusaasizi.”  (al  Ahkaafu,  46:7-8) 

Nga  tebalina  kigendererwa  kyonna  n’akatono  eky’okukwata 
ekkubo  eggolokofu,  bamusinzabibumbe  beeyongera  mu  maaso 
n’okwogerera  Nnabbi  (okusaasira  kwa  Allah  n’emirembe  bibeere  ku 
ye)  ne  Kulaane  ebigambo  ebitalinaako  mutwe  na  magulu.  Naye  go 
amazima  baali  bagamanyi.  Olw’okutya  Obusiraamu  okusaasaanira 
ebweru  wa  Makka,  abanene  ba  Bakulayishi  baakunngaanira  ewa 
Waliidi  ibn  Mughiira  we  beebuuliza  bino: 

“Ki  ki  kye  tuba  tugamba  abagenyi  abajja  mu  Makka  ku  bikwata 
ku  Muhammadi? 

Waliidi  yali  yayogerako  ne  Omubaka  wa  Allah  (okusaasira  kwa 
Allah  n’emirembe  bibeere  ku  ye)  era  nga  ye  yennyini  yeewulirirako 
nga  Nnabbi  asoma  Kulaane.  Yabagamba  nti: 

“Mmanyi  ebika  by’ebitontome  byonna,  naye  kye  nnawulira  asoma 
tekyali  kitontome.  Kyali  kisukkulumu  ku  bitontome.  Mu  ngeri  y’emu 
tebyali  bigambo  bya  bulijjo.  Nze  siwulirirangako  bigambo  ebikwata- 
gana  obulungi  nga  byonna  bisengeke  bulungi  ng’ebyo.  Era  tebyalabika 
nga  ebigambo  by’omulogo.  Ekikafu  nti  byali  si  bya  kiralu;  saamula- 
bako  kabonero  na  kamu  ka  bulalu.  Tetusobola  kwetantala  kumuyita 
mulogo  kuba  teyeenyigira  mu  bikolwa  bya  kirogo!” 

Ebigambo  bino  nga  biwedde,  Waliidi  yeekaka  okuleetayo 
eky’okukola,  okuyamba  mu  kutuukiriza  ebigendererwa  ebibi  ebya 
bamusinzabibumbe. 

“Naye  aleetera  omuntu  okwawukana  ku  muganda  we.  Asiga 
ensigo  z’obukuubagano  wakati  w’abooluganda.  Olw’ensonga  eyo 
ekigambo  kye  kiteekwa  kubeera  bufuusa!”  (Ibn  Jawuzi,  ’VIII,  403  404; 
Haakim,  II,  550;  Waahidii  olup.  468) 


Nga  eby’okuwaayiriza  Kulaane  bigaanye  okuvaamu  ebibala, 
Bamusinzabibumbe  baatandika  okuvuma  Nnabbi  (okusaasira  kwa 
Allah  n’emirembe  bibeere  ku  ye)  kennyini.  Nga  yeeyambisa  okufa 
kwa  mutabani  wa  Nnabbi  (okusaasira  kwa  Allah  n’emirembe  bibeere 
ku  ye)  Qasim  eyali  ow’emyaka  ebiri  egy’obukulu,  Aase  ibn  Waa- 
il  yatandika  okusaasaanya  olugambo  nti  Nnabbi  (okusaasira  kwa 
Allah  n’emirembe  bibeere  ku  ye)  yali  afuuse  abtar,  ekitegeeza  nti  olu- 
nyiriri  Iwe  Iwali  lukutuddwaako  (ng’afuuse  wa  nkuggu)  era  ng’asaa- 
nyeewo.  Okukola  kino,  baali  baagala  abantu  bakyawe  Omubaka  wa 
Allah  (okusaasira  kwa  Allah  n’emirembe  bibeere  ku  ye)  era  abe  nga 
takyalina  ky’akyusa  mu  mitima  gyabwe. 

- 

Naye  kye  baali  baagala  tekyatuukirira.  Suula  Kawuthara  (102) 
yajja  ngbluyi  olwabakubwa  mu  maaso  gaabwe: 


^  ui 


“Mazima  Ffe  twakuwa  (omugga)  Kawuthar!  Nblw’ekyo  saala  ku 
Iwa  Katonda  wo  era  osale  n’ebisolo  nga  saddaaka.  Mazima  omulabe 
WO  ye  we  nkuggu!”  (al  Kawuthara,  102  :  1  -  3) 


Nga  bwe  kitegeerekeka  okuva  mu  ayah,  buli  kiseera  na  mu  buli 
kifo,  akabonero  akeeyoleka  eri  abo  aboonoona  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  kwe  kuba  nga 
babeera  abtar,  oba  abasalwako  (ab’enkuggu).  Kino  era  kikwata  ne  ku 
bantu  aboogera  nga  bakozesa  ebigambo  ebibi  ku  Nnabbi  (okusaasira 
kwa  Allah  n’emirembe  bibeere  ku  ye)  nti  yali  wa  wansi,  abagwagwa 
abagezaako  okupima  empisa  zaabwe  ku  Kitonde  Ekisinga  ebitonde 
ebirala  byonna,  n’abasiru  abalaba  eddiini  ey’amazima  gye  yaleeta 
nga  “amateeka  g’omu  ddungu.”  Be  bano  n’endowooza  zaabwe  eby’en- 
kuggau,  ebyasalwako  nga  tebirina  gye  biraga. 


Nga  bwe  kinnyonnyolwa  obulungi  mu  kitontome  nti: 


Enjuba  y’ekyenyi  kyo. 

Emulisa  ensi  zombi  n’okusaasira. 

Abakolimirwa  abatalina  mukwano  eri  abaana  bo 
Ku  Lunaku  olwo,  bajja  kusalwako  okusinga  ne  Sitaane. 


V 


Okufaananako  nga  abo  abaawakanya  ababaka  abaasooka,  abo 
abataagumiikiriza  Nnabbi  (okusaasira  kwa  Allah  n’emirembe  bibee- 
re  ku  ye)  okusinga  baali  bakulembeze  abeewuliranga  n’ekibinja 
ky’abagagga  abonoonefu. 

- 

Katonda  Owoobuyinza  agamba  nti: 


Ljj^  Lftji JLa  Jli  'yj  ji_Xi  Jja  Aj^  Lij 

i^S/jij  S/ijji  'p]  I  jjLij  jj^Ls-  aj 

pS  (Jjj]|  JaLL  jl  ^  Lj 

j jJIl;  S/  ^lIii  'jk\  IPj  jjijj  JlI: 


“Tetwasindikako  eri  ekibuga  kyonna  mulabuzi,  okuggyako 
ng’abo  abaaweebwa  eby’obugagga  by’ensi  n’ebyokwegyalabya  bagam- 
ba  nti:  ‘Mazima  ffe  obubaka  bwe  mwasindikwa  nabwo  tubuwaka- 
nya.’  Era  ne  bagamba  nti:  ‘Ffe  tusinza  eby’obugagga  n’abaana  era 
ffe  tetuli  baakubonyabonyezebwa’.  Bagambe  nti:  ‘Mazima  Katonda 
wange  agaziyiriza  ebyenfuna  oyo  gw’aba  ayagadde  era  n’akendeereza 
(oyo  gw’aba  ayagadde),  wabula  abantu  abasinga  tebamanyi.”  (Sabaa, 
34:34  -  35) 


f-LLa  jLo^  Gj*>L>-  P  ^J 

✓  ''  j'  y  g  ■'  j.  ■'  '■  ^  ^  ^  ^  '  ''  g  ^ 

^j^/i  ^^LLci  JLi  LJj'Ui  aJlp  JlL'  iIi 


“Era  togonderanga  buli  mulayizirayizi  omulimba,  omugeyi 
abungeesa  enngambo,  omuyitirivu  w’okuziyiza  obulungi  bwonna, 
omulumbaganyi,  omwonoonyi;  omukambwe  ate  nga  oggyeeko  ekyo 
mwana  wabwenzi;  olw’okubanga  alina  emmaali  n’abaana.  Ebigambo 
byaffe  bwe  biba  nga  bimusomeddwa  agamba  nti:  Ezo  ngero  z’abed- 
da.”  (al  Qalam,  68  :  10  -  15) 

- 

Mu  butuufu,  Abu  Lahabi  yeemulugunya  ku  muntu  ki  Suula  al 
Masad  gwe  yali  eyogerako: 

“Seetaaga  ddiini  empisa  mu  ngeri  yemu  ng’abalala!” 

Ku  ludda  olulala,  Abu  Jahal,  omulabe  ow’amaanyi  ennyo  eri 
Nnabbi  Ow’ekitiibwa  (ab’enkuggu).  Kino  era  kikwata  ne  ku  bantu 
aboogera  abakozesa  ebigambo  ebibi  ku  Nnabbi  (okusaasira  kwa 
Allah  n’emirembe  bibeere  ku  ye)  n’Obusiraamu,  yagambanga  nti: 
“Tumanyi  nti  Muhammadi  by’ayogera  bituufu!  Naye  n’okutuusa 
kati,  buli  kimu  ennyumba  ye  ky’ebadde  ejja  ekola  naffe  tubadde 
tujja  tukola  ebintu  bye  bimu.  Kaakati  beewaana  nti  balina  Nnabbi! 
Kaakati  ffe  tusobola  tutya  okuleetayo  Nnabbi  afaanana  nga  ye  nga 
ava  mu  ffe?  Tekisoboka!  Teri  ngeri  yonna  gye  nnyinza  kukkiriza 
bwannabbi  bwa  Muhammadi.”  (Ibn  Kathiir,  al  Bidaaya,  III,  113) 

Abu  Jahali  eyali  yakyawa  ennyo,  lumu  mu  busungu  obwali 
bwagala  okumuyuza  yagamba  nti,  “Bwe  nnaamulaba  ng’asaala,  nja 
kubetentera  omutwe  gwe  ku  ttaka!” 

Oluvannyuma  yalaba  Omubaka  wa  Allah  (okusaasira  kwa  Allah 
n’emirembe  bibeere  ku  ye)  ng’asaalira  kumpi  ne  Ka’aba.  Naye  wadde 
nga  yagezaako  okutuukiriza  kye  yali  yeeyama,  amangu  ago  yapee- 
ruuka  n’afuna  okutya  okw’amaanyi.  Teyasobola  na  kunyweza  ejjinja 
lye  yali  akutte  mu  mukono  gwe.  Yadda  emabega  n’agenda.  Abaaliwo 
baamubuuza  ekizibu  ekyali  kituuseewo.  Nga  yenna  bw’ajugumira 
yabaddamu  nti: 

“Bwe  nnamusemberera,  nnalaba  enngamiya  ey’omu  nsiko, 
ndayira  nnali  sirabangako  kisolo  kitiisa  nga  ekyo!  Kyali  kinaatera 
okundya!”  (Ibn  Hishaam,  I,  318;  Ibn  Kathiir,  al  Bidaaya,  III,  92  -  93) 

Baali  tebamanyi  bulungi  nti  eddiini  ye  ne  Omubaka  Ow’ekitiibwa 
byali  mu  bukuumi  bwa  Katonda  Owoobuyinza  era  nga  bulijjo 
yabikuumanga  nga  teri  kiri  waggulu  waabyo. 

Ate  nga  bamusinzabibumbe  baali  tebasobolakugumira  Nnabbi  (oku- 
saasira  kwa  AUah  nemirembe  bibeere  ku  ye)  era  nga  beewala  amazima  ga 
Kulaane.  Kye  baakolanga  baabanga  badduka  mazima  Amatukuvu: 


“Nsonga  ki  ebaddusa  ewali  okulabula,  nga  balinga  endogoyi 
ezbmu  nsiko  ezidduka  empologoma?”  (al  Muddatthir,  74 : 49  -  5i) 

Bamusinzabibumbe  okuba  nga  beewala  Amazima  wadde  nga  baa- 
gamanya,  era  nbbulunngamu  okuba  nga  buli  mu  mikono  gya  Katonda 
Owoobuyinza,  biragiddwa  bulungi  mu  kkitontome  kino  wammanga: 

Obusobozi  tebumala,  Katonda  wange,  nga  tewali  kulunngamizi- 
bwa  kuva  gy’oli, 

Ku  Abu  Jahal,  wadde  yali  amanyi  Oluwalabu,  ayah  yali  esobola 
kumuyamba  ki? 

Ekiseera  kyatuuka,  ng’ekimu  ku  kugezesa  kwa  Katonda,  bamu- 
sinzabibumbe  baasalawo  kutandika  kubonyaabonya  Basiraamu. 

Ekiseera  Ky’okubonyaabonya  Abasiraamu 

Nga  balemeddwa  okufuna  kye  baali  beetaaga  okuva  ewa  Abu 
Twalib  era  n’oluvannyuma  Iw’okulemwa  okutegeeragana  ne  Omubaka 
wa  Allah  (okusaasira  kwa  Allah  n’emirembe  bibeere  ku  ye),  ekiseera 
kino  bamusinzabibumbe  batandika  okweyambisa  okutulugunya 
ng’ekkubo.  Ku  ntandikwa  tebaasooka  kutulugunya  abo  abaali  bava 
mu  maka  oba  ennyumba  eby’amaanyi;  okunyigiriza  Abasiraamu 
kwali  tekunnasaasaana  nnyo.  Era  Abasiraamu  abaatuuka  ennyo  ku 
kibabu  okusinga  baali  abo  abaavu,  abataalina  baaluganda  bangi. 

n’abaddu,  abasajja  n’abakazi  nga  babayisa  kimu.  Bano  okutwalira 
awamu  tewali  mbeera  ya  kubonyaabonya  gye  bataatuusibwako. 

Khabbaab  (Allah  amusiime)*^^  yagalamizibwa  ku  lyanda  eryam- 
wokya  ne  liyingira  mu  kifuba  okutuusa  amasavu  agaavanga  mu 
ddiba  lye  Iwe  gaalizikiza. 

Khabbaab  yali  muweesi  nga  yalina  bamusinzabibumbe  bangi 
be  yali  abanja.  Naye  buli  Iwe  yagendanga  okubabanja  nga  bamu- 
gamba  nti,  “Sooka  owakanye  Muhammadi  olwo  tukusasule  ama- 
banja  g’otubanja!” 

Kyokka  nga  bw’ateeka  eby’obugaga  bwe  ku  bbali,  Khabbaab 
yabaddangamu  nti,  “Sisobola  kumuvaako!  Ndi  ku  lusegere  Iwe!” 
olwo  n’alondawo  essanyu  ery’olubeerera. 

Khabbaab  anyumya  obumu  ku  bulumi  bwe  yayitamu: 

“Lumu  nnagenda  ewa  Aaswi  ibn  Waa-il  okumusaba  ansasule 
ssente  ze  nnali  mmubanja,  n’anngamba  nti,  “Sijja  kukusasula  oku- 
tuusa  Iw’oneegaana  Muhammadi.” 

Namuddamu  nti,  “Sijja  kumwegaana  okutuusa  Iw’olifa. . .  Nedda, 
ne  bw’olimala  okuzuukira!” 

Yanziramu  nti:  ‘Ki  ki  ky’ogambye?  Ndi  wa  kufa  era  nzuukizibwe?’ 

Namuddamu  nti,  ‘Yee’ 


179  Khabbaab  ibn  Arat  (Allah  amusiime)  ye  yali  omuntu  owbmukaaga  okukkiriza 
Obusiraamu,  era  omu  ku  baatuusibwako  entulugunya  ya  bamusinzabibumbe 
ey’akabi  ennyo.  Yawangaala  n’enkovu  z’okutulugunyizibwa  ku  mugongo  gwe 
okutuusa  olunaku  Iwe  yafa.  Bwe  yasenguka  okugenda  e  Madiina  yeetaba  mu 
ntalo  zonna  okutandikira  ku  Badiri  n’ezaddako.  Yanyumya  hadiisi  amakumi 
asatu  mu  bbiri  okuva  ku  Mubaka  (okusaasira  kwa  AUah  n’emirembe  bibeere 
ku  ye).  We  yafiira  e  Kuufa,  yali  ayisirizza  ddala  emyaka  ensanvu.  Yafa  mu 
mwaka  657  (oba  37H.) 

- 

Yaddamu  nti,  ‘Okuva  Iwe  nngenda  okusigala  nga  ndi  mugagga 
we  nnaazuukirira,  kwblwo  Iwe  nja  okukusasula!’ 

Awo  Obubaka  we  bwakkira  obugamba  nti: 


.ijJjj  ‘yu  Jlij  b'UL  ^  ^JJI  oJl>l 

“Olabye  oyo  eyawakanya  ayah  zaffe  (ebigambo  byaffe)  n’agam- 
ba  nti:  Awatali  kubuusabuusa  nja  kuweebwa  ebyobugaga  n’abaana? 
Ategedde  ku  ebyo  ebitalabika  oba  akoze  endagaano  ne  (Katonda) 
Omusaasizi?  Mu  ngeri  yonna!  Tujja  kuwandiika  by’ayogera,  era 
tumuwanvuyize  ku  bibonerezo  oluwanvuya.  Era  tujja  kumusikiza 
by’ayogera,  era  ajja  kujja  gye  tuli  ng’ali  yekka.”  (Mariyamu,  19  :  77  -  80; 
Bukhari,  Tafsiir,  19  /  3;  Muslim,  Munaafiqiina,  35  -  36;  Tirmidhi,  Tafsiir,  19  /  3162) 

Olw’okutulugunya  Khabbaab  (Allah  amusiime)  ne  mukama  we 
omukyala,  Ummu  Ammaar,  teyalutumira  mwana.  Yamuteekanga 
ekyuma  ekyengeredde  n’akimuteeka  mukyenyi  amulambe.  Khabbaab 
(Allah  amusiime)  yaloopa  Ummu  Ammaar  ewa  Nnabbi  era  Nnabbi 
n’asaba  edduwa  nti: 


‘Allah!  Nkusaba  oyambe  Khabbaab!”  Waayitawo  akaseera  kato- 
no  Ummu  Ammaar  n’akwatibwa  ekirwadde  ku  mutwe,  ekyamulee- 
tera  okuboggola  nga  embwa.  Baamuwa  amagezi  okwokyanga  omu- 
twe  gwe  n’ekyuma  asobole  okukenddeza  ku  bulumi.  Ne  Khabbaab 
(Allah  amusiime)  yatandika  okwokyanga  omutwe  gwa  mukama  we 
n’ekyuma  ekyengeredde  buli  lunaku,  nga  kino  nakyala  ye  yakyesa- 
biranga.'*" 


180  Laba:  Ibn  Athiir,  Usudul  Ghaaba,  II,  115. 

Bilaali^®'  yatuusibwako  okubonyaabonyezebwa  mu  ngeri  eyali 
esinga  okuba  eybbukambwe.  Mukama  we  Umayya  ibn  Khalaf  yamu- 
bonyaabonya  mu  ngeri  esingayo  obubi.  Yayinzanga  okumwebasa 
mu  musenyu  ogwokya  n’amuteeka  ejjinja  eddene  ezzito  ku  kifuba 
kye,  ebiseera  ebimu  ng’agenda  amuwalula  okumuyisa  mu  nguudo 

181  Bilaali  ibn  Rabaah  -  radhwiya  Llaahu  anhu  (AUah  amusiime)  -  yali  asinga 
kumanyihwa  nga  Bilaal  al  Hahashi  nga  kino  kiva  ku  Habasha  ekitegeeza 
eyasibuka  e  Habasha  (Ahyssinia).  Yali  omu  ku  hantu  omusanvu  mu  Makka 
ahaali  abasaale  okulangirira  obukkiriza  bwabwe  mu  Iwatu.  Maama  we 
Hamaama  naye  yali  Musiraamu,  era  ngekyo  kyabavrirako  okutulugunyizibwa 
nbkutuusibwako  ebibonerezo  ebingi  mu  myaka  gy’Obusiraamu  egyasooka. 
Yafuna  ettutumu  ery’okubeera  eyasooka  okwaziina,  Bilaali  bulijjo  yakolanga 
nga  omwaziinyi  (muadhin)  wa  Nnahhi  Ow’emikisa  (okusaasira  kwa  Allah 
n’emirembe  bibeere  ku  ye),  mu  biseera  bye  ddembe  n’eby’entalo.  Yeetaba  mu 
ntalo  zonna  ng’abeera  ku  lusegere  Iwa  Omubaka  wa  Allah  (okusaasira  kwa 
Allah  n’emiremhe  biheere  ku  ye) .  Ku  lunaku  Iw’okuwangula  Makka,  yalinnya  ku 
kasolya  ka  Ka’aba  okukola  adhan  eyali  erangirira  Okuwangula  Makka.  Bilaali 
yateekerateereranga  Nabhi  Ow’emikisa  (okusaasira  kwa  AUah  n’emiremhe 
biheere  ku  ye)  amazzi  ag’okufuna  wuzu,  era  ng’amuyamba  ne  ku  byetaago 
bye  eby’obuntu,  n’amukuuma  ekiro  mu  biseera  by’entalo,  era  n’amuyambako 
mu  nsonga  z’okuddukanya  eggwanga.  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  bwe  yamala  okufa,  Bilaali  yali  takyasobola 
kwaziina.  Umaru  (Allah  amusiime)  bwe  yalya  obwa  Kaliifa,  Bilaali  yava  e 
Madiina  okugenda  okwetaba  mu  ntalo  okwetooloola  Syria.  Abantu  beeyo 
baasaba  Kaliifa  yeenyigiremu  akkirizise  Bilaali  addemu  okwaziina.  Bilaali 
yakkiriza  okusaba  kwa  Kaliifa  Umaru  n’ayaziinayo  omulundi  omulala  gumu. 
(Dhahabi,  Siyar,  1,  357)  Abantu  bonna  abaamutvulira  baakaaba  nga  bajjukira 
ennaku  za  Nnabbi  Ow’emikisa  (okusaasira  kwa  Allah  n’emirembe  bibeere 
ku  ye).  Bilaali  Habashi  (Allah  amusiime)  yanyumyayo  hadiisi  amakumi  ana 
mu  nnya  (44)  okuva  ku  Mubaka  wa  Allah  (okusaasira  kwa  Allah  n’emirembe 
bibeere  ku  ye).  Omugoberezi  ow’amaanyi  owa  Nnabbi  (okusaasira  kwa  Allah 
n’emirembe  bibeere  ku  ye)  yamala  n’assa  omukka  gwe  omuvannyuma  ng’ali 
e  Damascus,  ng’akulungudde  emyaka  egisoba  mu  nkaaga  egy’obukulu.  Naye 
ng’ali  ku  ndiri,  kigambibwa  nti  yali  ayogerera  mu  ssanyu  nti,  “Enkya,  Allah 
bw’anaaba  ayagadde,  nngenda  kwegatta  ne  mikwano  gyange  ...  Omubaka 
wa  Allah  ne  Basswahaba  be.”  Mukyala  we  eno  yabanga  akaaba  mu  nnaku 
emabega  we  nga  Bilaali  alaga  ssanyu  nga  bw’amuumuunya  nti,  “Nga  kirungi. . .” 
(Dhahabi,  Siyar,  I,  359) 

- 

ze  Makka.  oluvannyuma  Iwbkumuleka  nga  tamuwadde  mmere 
wadde  ttondo  ly’amazzi  olunaku  lulamba  (emisana  n’ekiro),  Umayya 
yayambazanga  Bilaali  ekyuma  ekikozesebwa  mu  ntalo  n’amuteeka 
mu  musenyu  mu  kasana  akeememula.  Bilaali  yabeeranga  awo  oku- 
tuusa  amasavu  g’omubiri  gwe  Iwe  gatuukanga  n’okusaanuuka. 

Awamu  n’okumubonyaabonya  ebitagambika  mu  ngeri  z’otayin- 
za  kulowooza,  bamusinzabibumbe  baalemwa  okukkirizisa  Bilaali 
(Allah  amusiime)  okwogera  kye  baali  baagala.  Bilaali  yabaddan- 
gamu  ekigambo  kimu  kyokka  nti: 

‘Allah  ali  Omu;  Allah  ali  Omu;  Allah  ali  Omu.”^®^ 

Ebiseera  ebimu,  bamusinzabibumbe  ekyokutulugunya  baaki- 
twala  ewalako.  Yaasir  (Allah  amusiime)^®^,  taata  wa  Ammaar  (Allah 
amusiime),  yagaana  okwogera  bamusinzabibumbe  bye  baali  baa- 
gala  okuwulira  bw’atyo  n’attibwa  mu  ntiisa.  Sumayya,  maama  wa 
Ammaar,  naye  baamutulugunya  nnyo,  oluvannyuma  ne  bamutta  mu 
ngeri  embi  ennyo  mwe  beeyisiza  ng’ensolo,  bwe  baasiba  amagulu  ge 
gombi  buli  kumu  ku  nngamiya  ez’enjawulo  buli  emu  ne  bagigoba 
ng’edda  ku  ludda  Iwa  njawulo  (ne  zimulyebulamu).  Bw’etyo  enju  ya 
Yaasir  (Allah  abasiime)  bwe  yavaamu  abazira  abaasooka  okufiiririra 
Obusiraamu.'*^ 

Lumu  Nnabbi  (okusaasira  kwa  Allah  n’emirembe  bibeere  ku  ye) 
yayita  ku  maka  gano  ag’ekitiibwa  ng’abantu  baamwo  batulugunyizi- 
bwa  n’agamba  nti: 


182 

183 


184 


Laba:  Ahmada,  1,  404;  Ibn  Sa’adi,  III,  233;  Blazurii,  I,  186. 

Yaasir  ibn  Amuri  (Allah  amusiime)  ensibuko  ye  yah  yava  Yamani  n’ajja  e  Makka 
gye  yawangaalira  n’awasa  Sumayya,  omukyala  omuddu  owa  Abu  Hudhaifa. 
Bombi  baazaala  abaana  babiri,  Ammaar  ne  Abdalla  (Allah  abasiime)  (Ibn 
Sa’adi,  I’V,  136,  VIII,  264).  Ab’enju  ya  Yaasir  bonna  bakkiriza  Obusiraamu, 
ensonga  eyabaviirako  okutulugunyizibwa. 

Laba:  Ibn  Hajar,  al  Iswaba,  III,  648;  Zamakhshari,  III,  164. 

“Mubeere  bagumiikiriza!  Mubeere  basanyufu!  Tewali  kubuusa- 
buusa  ekibalindiridde  Jjana  yokka!”  (Haakim,  lll,  432, 438) 

Ammaar  (Allah  amusiime)^®^  naye  yatuusibwako  ebibonyoobo- 
nyo  ebikambwe  ebya  buli  kika. 

Lumu  Bamusinzabibumbe  baakwata  Ammaar  (Allah  amusii- 
me)  Iwampaka  ne  bamunnyika  omutwe  mu  mu  mazzi,  olwo  ne 
baleekaana  nti,  “Tetujja  kukuta  okutuusa  Iwbnoovuma  Muhammadi 
era  otendereze  (amasanmu)  Llaata  ne  Uzza!”  Era  baasobola  okumu- 
kaka  n’ayogera  bye  baali  baagala. 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  baamugamba  nti: 

“Ammaar  avudde  mu  Busiraamu!” 

Naye  Nnabbi  (okusaasira  kwa  Allah  n’emirembe  bibeere  ku  ye) 
yaddamu  nti: 

“Nedda!  Ammaar  ajjudde  okukkiriza  okuva  ku  mutwe  gwe 
okutuusa  ku  kagere.  Obukkiriza  bwetabise  mu  mubiri  gwe  ne  mu 
musaayi  gwe!” 

Mu  kaseera  ke  kamu,  Ammaar  (Allah  amusiime)  yajja  awaali 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye)  ng’akaaba.  Nnabbi  (okusaasira  kwa  Allah  n’emirembe  bibeere 
ku  ye)  nga  bw’amusangula  amaziga  agaali  gakulukuta  yamubuuza 
ekyali  kiguddewo.  Ammaar  nga  bw’akaaba  yamugamba  nti: 

185  Obukulu  bwa  Ammaar  obwbmuwendo  bweragira  mu  bigambo  bya  Omubaka 
wa  Allah  (okusaasira  kwa  Allah  n’emiremhe  biheere  ku  ye)  bye  yayogera  nti: 
“Ejjana  essiyibwa  okwegatta  n’abantu  basatu:  Ali,  Ammaar,  ne  Salamaan”; 
“Ammaar  bulijjo  yakolanga  okulondawo  okusinga  obulungi  ku  bintu 
ebyabanga  bimuweereddwa”.  (Tirmidhi,  Menakib,  32,  34;  Ibn  Mace  (Ibn 
Maajah),  Mukaddime,  II) 

- 

“Mubaka  wa  Allah,  babadde  tebagenda  kundeka  kugenda  oku- 
tuusa  Iwe  nkuvumye  era  ne  nngamba  nti  amasanamu  malungi  oku- 
singa  Eddiini  yo. . .” 

Nnabbi  (okusaasira  kwa  AUah  n’emirembe  bibeere  ku  ye)  kwe 
kumubuuza  nti:  “Ebyo  we  wabyogeredde  omutima  gwo  muli  gwa- 
badde  gutya?” 

Ammaar  yaddamu  nga  mumalirivu  nti:  “Omutima  gwange 
gwabadde  mumativu  mu  kukkiriza  Allah  ne  Omubaka  we  . . .  era 
n’obuwulize  bwange  eri  eddiini  bwabadde  bwa  maanyi  gulugulu 
ng’ekyuma.” 

Era  ng’akyasangula  amaziga  ga  Ammaar  n’engalo  ze,  Nnabbi 
(okusaasira  kwa  Allah  n’emirembe  bibeere  ku  ye)  yamuwa  amagezi 
nti:  “Bwe  baddamu  okukukaka  omulundi  omulala  okwogera  bye 
wayogedde  era  biddemu!” 

Olw’ekyagwawo,  ayah  eno  wammanga  yakka: 


“Omuntu  oyo  yenna  awakanya  Allah  oluvannyuma  Iw’okuk- 
kiriza,  okuggyako  oyo  aba  akakiddwa  naye  ng’omutima  gwe  gusi- 
gadde  munywevu  ku  bukkiriza  -  naye  oyo  ayanjuluza  omutima 
gwe  eri  obutakkiriza,  abo  obusungu  bwa  Allah  bujja  kubabeerako 
bajja  abatakkiriza  gajjuddeko  obusungu  okuva  eri  Allah,  era  balina 
ebibonerezo  eby’amaanyi.”  (an  Nahal,  16  :  106)  Ibn  Sa’adl,  III,  249;  Ibn  Athiir, 
al  Kaamil,  II,  67;  Haythami,  IX,  295;  Waahidii,  olup.  288  -  289) 

Ekyafaayo  kino  kituwa  obujulizi  obukakasa  etteeka  nti  eki- 
gambo  kyonna  ekyogerwa  nga  tekikkiriziganya  na  nzikiriza  ya 
Busiraamu  kisobola  okwogerwa  mu  mbeera  nga  ya  kufa  na  kuwona 
(kutaasa  bulamu)  ekitali  ekyo  tekikkirizibwa. 

Abalabe  b’Obusiraamu  baakubanga  Suhayb  (Allah  amusiime)'®^ 
okutuusa  Iwe  yazirikanga. 

Zinniira  (Allah  amusiime)  yali  muddu  mukyala  eyatulugunyi- 
zibwa  ennyo  bamusinzabibumbe.  Yaziba  amaaso  akaseera  nga  kino 
kyava  ku  bibonyoobonyo  ebyamukolwako  Abu  Jahal,  eyagattako 
n’okumukudaalira  nti,  “Olaba?  Llaata  ne  Uzza  bakuzibye  amaaso!” 

Zinniira  yamuddamu  nti: 

“Nedda!  Ndayira  Allah,  si  masanamu  ge  ganzibye  amaaso. 
Llaata  ne  Uzza  tegasobola  kutuusaako  muntu  yenna  buvune  wadde 

186  Suhayb  ibn  Sinaani  (Allah  amusiime),  oba  eyayatiikirira  ennyo  nga  Suhayb 
ar  Ruumi,  bwe  yali  ng’akyali  mwana  muto  yatwalibwa  nga  omusibe  okusooka 
n’Abaguliiki  oluvannyuma  Abawalabu  ne  bamutwala.  Yali  Makka  mu  biseera 
ebyo  ngaba  mukago  ne  Ibn  Jadan,  Suhayb  yakkiririzaawo  Obusiraamu  Ammaar 
olwabumugamba.  Yawaayo  eby’obugagga  bye  yabna  eri  bamusinzabibumbe 
asobole  okusenguka  okugenda  e  Madiina  mu  lugendo  olw’ebyafaayo.  Aya  eno 
yakka  ng’eyogera  ku  kikolwa  kye  kino: 

“Ne  mu  bantu  waliwo  abo  awaayo  byonna  by’alina  ng’anoonya  okusiima  kwa 
Allah,  ne  Allah  Musaasizi  eri  abaddu”  (al  Baqara,  2  :  207).  Omubaka  wa  Allah 
((okusaasira  kwa  Allah  n’emirembe  bibeere  ku  ye))  olwalaba  Suhayb  nga  aya 
eno  yaakakka,  yamugamba  bw’atyi: 

“Abu  Yahya,  okoze  okusuubula  okusasula  era  okulimu  amagoba!”  (Haakim, 
III,  450  -  452)  Suhayb  yali  mukugu  mu  kukuba  akasaale  era  yakola  kinene 
mu  ntalo  zonna  ze  yalwana  ne  Nnabbi  ((okusaasira  kwa  Allah  n’emirembe  bi- 
beere  ku  ye))  Yali  wa  kitema  ate  ng’alina  olususu  olulungi.  Yali  musajja  mugabi 
nnyo  eyawaayo  obulamu  bwe  bwonna  mu  kuweereza  Obusiraamu.  Suhayb  ar 
Ruumi  (Allah  amusiime)  yafa  mu  mwaka  gwa  38  ogwa  Hijira  era  n’aziikibwa 
mu  limbo  y’e  Baqii-i  e  Madiina.  We  yafiira  yalina  emyaka  73. 

- 

okumugasa.  Nkakasa  nti  Katonda  wange  asobolera  ddala  okuddamu 
okunsobozesa  okulaba!” 

Enkeera  bwe  Iwatuuka,  bonna  baalaba  nga  AUah  asobozesezza 
Zinniira  okuddamu  okulaba.  (Ibn  Hishamu,  I,  340  -  341;  Ibn  Athiir,  al 
Kaamil,  II,  69;  Usudul  Ghabah,  ’VII,  123) 

Abasiraamu  bangi  nnyo  abaali  batuusiddwaako  obulumi  nbku- 
bonaabona.  Mu  Basswahaba  ba  Nnabbi  (okusaasira  kwa  Allah 
n’emirembe  bibeere  ku  ye)  ab’enjawulo  mwalimu  Amuri  ibn  Fuhayra, 
Abu  Fuqayha,  Mikidaadi  ibn  Amuri,  Ummu  Ubays,  Lubaynah, 
Nahdiyyah  ne  muwala  we  (bonna  Allah  abasiime),  n’abalala  bangi. 
Nga  eno  bwe  babasibye  enjegere  ku  magulu,  bamusinzabibumbe 
baabawalulanga  ne  babatwala  mu  ddungu  mu  budde  omusana  we 
gwe  memuliranga  ennyo  ne  babassaako  amayinja  baleme  kuvaawo, 
baabatulugunyanga  okutuusa  Iwe  baazirikanga  oba  ne  baba  nga 
tebakyategeera  bye  boogera.  Bamusinzabibumbe  baabazibikiranga 
baleme  kussa  era  tebaabakkirizanga  kugenda  okutuusa  Iwe  baa- 
lowoozanga  nti  baali  bafudde.'®^ 

Abasiraamu  bonna  naddala  Nnabbi  (okusaasira  kwa  Allah 
n’emirembe  bibeere  ku  ye)  baali  bawulira  bubi  nnyo,  naye,  ebyembi, 
nga  tebaalina  kya  maanyi  kye  baali  basobola  kukola.**®  Naye  Abu 

187  Laba:  Ibn  Maajah,  Muqaddima,  11;  Ahmada,  I,  404. 

188  Mehmed  Akif  awa  eddoboozi  lye  mu  bitontome  mu  ennaku  Nnabbi 
Ow’emikisa  gye  yawuliranga  olw’okubonaabona  kwAbasiraamu  abaabeeranga 
mu  bizibu: 

Okuva  eri  Nnabbi,  ggwe  towulira  kuswala? 

Nti,  eriggwa  bwe  lifumita  Omusiraamu  ali  ewala, 

Omutima  gwe  omulungi  guwulira  nga  gutungiddwa  effumu  lyohulumi, 

Ku  ggwe,  Omwoyo  gwe  awatali  kubuusabuusa  gujja  kukusibako 


N’olw’ekyo,  omuntu  ateekeddwa  okweyisa  mu  ngeri  etegeera  nti 
okubonyaabonya  Omusiraamu,  kiringa  kuteeka  Nnabbi  ((okusaasira  kwa 
AUah  n’emirembe  bibeere  ku  ye))  mu  bulumi  bwe  bumu;  era  ekyo  kyetaagisa 

Bakari  eyali  empagi  ybbukkiriza,  nga  yali  bulungi  mu  bybbugagga, 
yagula  abaddu  musanvu  mulamba  nga  mwe  muli  ne  Bilaali  (AUah 
amusiime)  okuva  ku  bakama  baabwe  bamusinzabibumbe  era  n’abata 
okubajja  mu  njala  z’okutulugunya  okukambwe. 

Era  okutulugunya  Abasiraamu  kweyongera  buli  lunaku. 
Oluvannyuma  Iw’Abasiraamu  abanafu  n’abanaku,  ab’amaanyi  n’aba- 
gagga  nabo  tebaabataliza,  era  baafuna  omugabo  gwabwe  mu  kutu- 
lugunyizibwa,  okugeza,  Omubaka  wa  AUah  (okusaasira  kwa  Allah 
n’emirembe  bibeere  ku  ye)  kennyini,  Abu  Bakari,  Uthumaani,  Zubayiri 
ibn  Awwaam  ne  Mus’abu  ibn  Umayr  (bonna  AUah  abasiime). 

Bannamakka  baawenduUranga  Nnabbi  (okusaasira  kwa  AUah 
n’emirembe  bibeere  ku  ye)  Bannamakka  abaali  basingayo  omutawaa- 
na  nga  bayita  mu  kubasoomooza.  Yali  era  efuuse  mpisa  yaabwe  oku- 
muvuma  agagambo,  nga  bamuyita  omutontomi,  omulogo,  omufuusa, 
omulalu,  n’ebirala,  nga  nabo  bye  baali  bagamba  tebabikkiriza.^®^ 

Abdalla  ibn  Amuri  agamba  nti  lumu  yalaba  Nnabbi  (okusaasira 
kwa  Allah  n’emirembe  bibeere  ku  ye)  ng’asaala  ku  Hijr  okumpi  ne 
Ka’aba,  Uquba  ibn  Abi  Muaytw  n’ajja  n’amusiba  ekigoye  okumwe- 
tolooza  ensingo  ye,  olwo  n’atandika  okukisika  nga  bw’akinyweza 
atuge  Omubaka  wa  Allah  (okusaasira  kwa  Allah  n’emirembe  bibeere 
ku  ye).  Abu  Bakari  awo  we  yatuukira  n’asindika  eri  Uquba  nga 
bw’ayomba  nti: 

“Onootemula  omusajja  azze  n’obukakafu  obwenkukunala 
okuva  eri  Katonda  wo,  olw’okuba  ng’agamba  nti,  ‘Katonda  wange  ye 
Allah?”’  (Bukhari,  Tafsiir,  40) 

omuntu  okwewala  okutyoboola  eddembe  ly’abalala,  okugeya,  okumenya 

emitima,  n’empisa  embi  ezifaanana  ezo. 

189  Laba:  Ibn  Hisbaam,  I,  309  -  310. 

Ibn  Masuudi  naye  anyumya  bw’atyi  ekyafaayo  ekyagala  okwe- 
faanaanyirizaako  ekyo: 

“Lumu  Omubaka  wa  Allah  (okusaasira  kwa  AUah  n’emirembe 
bibeere  ku  ye)  yali  asaalira  ku  Ka’aba.  Abu  Jahali  ne  banne  baali 
baamulindiridde  dda.  Ng’ayogera  ku  nngamiya  eyali  yasaliddwa 
eggulolimu,  Abu  Jahali  yagamba  banne  nti: 

Ani  yandiyagadde  okuleeta  ebyenda  by’enngamiya  eyasaliddwa 
abiteeke  ku  kibegabega  kya  Muhammadi  bw’anaaba  avunnama 
wansi?’ 

Eyali  asinga  obugwagwa  mu  abo  yadduka  mangu  n’aleeta 
ebyenda  ebyo  n’abiteeka  ku  kibegabega  kya  Omubaka  wa  Allah 
Ow’ekitiibwa  (okusaasira  kwa  Allah  n’emirembe  bibeere  ku  ye)  bwe 
yali  nga  avunnama.  Olwo  bonna  ne  baseka.  Nnali  walako  nga  mba- 
lengera.  Singa  nnali  nnina  ampa  obukuumi,  nandigenze  mangu  ne 
nzigyako  Nnabbi  ebyenda  ku  kibegabega  kye.  Omubaka  wa  Allah 
(okusaasira  kwa  AUah  n’emirembe  bibeere  ku  ye)  awo  yali  akyavun- 
namye,  nga  tannasitula  mutwe  gwe,  ne  wabaawo  omuntu  eyagenda 
n’agamba  Fatuma  (Alla  amusiime),  mu  kiseera  ekyo  eyali  akya- 
li  omwana  omuto.  Fatuma  yasitukiramu  n’ajja  n’aggyako  kitaawe 
ebyenda  ku  kibegabega  n’abikasuka  eri.  Yakyuka  n’atandika  okuwog- 
ganira  bamusinzabibumbe  nga  bw’abakolimira.  Baali  tebalina  kye 
bayinza  wadde  kuddamu  Fatuma  (Allah  amusiime).  Oluvannyuma 
Nnabbi  (okusaasira  kwa  Allah  n’emirembe  bibeere  ku  ye)  bwe  yama- 
liriza  esswala  yakangula  ku  ddoboozi  n’asaba  Allah  nti: 

“Ayi  Allah!  Abakulayishi  mbakukwasizza!”  Kino  yakiddamu 
emirundi  esatu. 


Okuseka  kwa  bamusinzabibumbe  kwakoma  awo  bwe  baawulira 
ebigambo  bya  Nnabbi  (okusaasira  kwa  Allah  n’emirembe  bibeere 
ku  ye).  Baafuna  okutya  okungi  mu  mitima  gyabwe,  olw’okuba  baali 

beerabirako  enfunda  eziwera  engeri  okusaba  kwa  Nnabbi  gye  kwa- 
jjanga  kutuukiriramu  emirundi  egyawera.  Oluvannyuma  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yatan- 
dika  okumenya  amannya  gaabwe  limu  ku  limu,  n’asaba  bw’atyi: 

‘Katonda  wange!  Nkukwasizza  Abu  Jahal,  Utbah,  Shaybah, 
Waliidi,  Umayya  ibn  Khalaf  ne  Uquba  ibn  Abi  Muaytw’. 

Ndayira  mu  linnya  lya  Oyo  eyasindika  Omubaka  we  n’Ama- 
zima  nti  oluvannyuma  nnalaba  buli  muntu  Omubaka  wa  AUah 
(okusaasira  kwa  Allah  n’emirembe  bibeere  ku  ye)  gwe  yakoonako 
ku  lunaku  olwo,  ng’omu  ku  mirambo  egyali  gigudde  mu  lutalo 
Iw’e  Badiri.  Oluvannyuma  baabasika  ne  babasuula  mu  kinnya  ky’e 
Badiri.”  (Bukhari,  Swalat,  109,  Jihaad  98,  Jizya  21;  Muslim,  Jihaad  107) 

Awamu  n’ebikolwa  eby’obukambwe  Omubaka  wa  Allah  bye 
yatuukako,  teyafootooka  kukkiriza  bamusinzabibumbe  bye  baali 
baagala  mu  ngeri  yonna,  okuwaayo  wadde  insi  emu  ey’Obusiraamu. 
Lumu  yabuuza  Basswahaba  be  nti: 

‘Ani  anaagenda  ku  Ka’aba  n’asomera  bamusinzabibumbe  Kulaane?” 

Abdalla  ibn  Masuudi  ( Allah  amusiime)  mu  kukkiriza  n’omutima 
ogumu,  yamaliriza  agenze  okubasomera  Kulaane  naye  ne  bamukuba 
ebitagambika.  Mikwano  gya  Abdalla  kwe  kumugamba  nti: 

“Kye  kino  kye  twabadde  tutidde  okukutuukako!” 

Abdalla  kwe  kubaanukula  nti:  “We  njogerera  nga  tewali  muntu 
yenna  munafu  nga  bo  mu  maaso  gange.  Bwe  muba  mwagala  nso- 
bola  okuddayo  enkya  ne  mbasomera  Kulaane  bagiwulirize.” 

Naye  mikwano  gye  baamumatiza  ekyo  akiveeko. 

“Wamaze  dda  okubasomera  ne  bawuliriza  ekintu  kye  bataya- 
gala.  Ekyo  kye  wakoze  kikumala!”  (Ibn  Hishaamu,  l,  336  -  337) 

Buli  Abu  Jahal  bwe  yawuliranga  nga  waliyo  omugagga  oba 
omuntu  ow’amaanyi  asiramuse,  yagendanga  n’amujeeja  nti: 

“Olwo  wavudde  mu  ddini  ya  kitaawo  newakubadde  yali  muge- 
zi  okukusinga?  Naye  weetunuulire  ...  kyokka  ky’osobola  okukola 
kwe  kuswaza  erinnya  lye!  Tegeera  butegeezi  nti  tetugenda  kud- 
damu  kubeera  naawe.  Togenda  kuddamu  kubeera  na  kitiibwa  nga 
bw’obadde!”  Bino  yabyogeranga  mu  ddoboozi  eritiisatiisa. 

Omuntu  bwe  yabeeranga  omusuubuzi,  abo  yabatiisatiisanga 
bw’atyi:  “Tugenda  kwonoona  emirimu  gyo  tukukamulemu  ssente 
zonna  oleme  kusigaza  kantu!” 

Omusiraamu  omupya  bwe  yabeeranga  omwavu  ate  nga  munafu, 
ab’ekika  ekyo  yakubanga  bakube  era  yayinzanga  okubawa  ebisuubizo 
ebyobulimba  nga  ky’agenderera  kwe  kubajja  ku  mulamwa. 

Oluvannyuma  Ibn  Abaasi  (AUah  amusiime)  yabuuzibwa  oba 
ddala  Nnabbi  (okusaasira  kwa  AUah  n’emirembe  bibeere  ku  ye)  ne 
basswahaba  be  baatuntuzibwa  bave  mu  Busiraamu.  Abaamubuuza 
yabaddamu  nti: 

“Kituufu!  Ndayira  Allah  nti,  bamusinzabibumbe  bwe  baafu- 
nanga  Omusiraamu  yenna  mu  ngalo  zaabwe,  baamukubanga  ne 
bamumma  emmere  n’amazzi  okutuuka  ku  ssa  be  baatulugunyanga 
bwe  baatuusanga  ekiseera  nga  tebakyasobola  na  kutuula,  olwo  omun- 
tu  n’atandika  okwogera  bye  baabanga  baagala  ayogere.  Baayinzanga 
okumubuuza  ebibuuzo  nga  bino:  “Llaata  ne  Uzza  nabo  ba  katonda 
okufaananako  ne  Allah?”  Eky’okuddamu  kyabeeranga  “Yee”. 

Baayinzanga  n’okulaga  omuntu  ekiku  ekyewalulira  awo  okumpi 
ne  bamubuuza  oba  nga  nakyo  yali  katonda.  Olw’okwagala  okuwona 
okutulugunyizibwa  omuntu  yasobolanga  okubaddamu  ekyo  kye 
baabanga  baagala.  Naye  oluvannyuma,  bwe  yaddanga  engulu  nga 

addayo  ku  bukkiriza.”  (Ibn  Hishaamu,  I,  339  -  343;  Ibn  Saadi,  III,  233;  Ibn 
Kathiiri,  al  Bidaaya,  III,  108) 

Kye  tuteekwa  okukola  kwe  kulowooza  ku  kutulugunyizibwa  mu 
bukambwe  kwe  twogeddeko  ne  kwe  tutayogeddeeko,  ne  tumatira  nti 
omukisa  gw’Obusiraamu  gwatutuukako  nga  guyita  mu  kubonaa- 
bona  kwa  bantu  abangi,  abaagaana  okwekkiranya. 


Singa  kwe  kwali  okwagala  kwa  Katonda  Owoobuyinza,  okuku- 
laakulana  n’okusaasaana  kw’Obusiraamu  byandibadde  byangu  oku- 
singako  awo,  ng’Abasiraamu  tebabonyeebonye.  Naye  olwo  obwe- 
simbu  bw’abakkiriza  tebwandivuddeyo  kumanyika,  obumalirivu 
bwabwe  n’okwewaayo  kwabwe  tebyandivuddeyo  bulungi,  ekitegeeza 
nti  enjawulo  wakati  w’omukkiriza  n’omunnanfuusi,  ow’amazima 
n’omulimba,  byandibadde  bizibu  okutegeerwa. 

Mu  Kulaane  Katonda  Owoobuyinza  agamba  nti: 

“Alif  Laam  Miim.  Abaffe  abantu  balowooza  nti  bajja  kuleke- 
bwa  bagambe  nti,  ‘Tukkirizza’  nga  tebagezesebwa?  Mazima  ddala 
Ffe  twagezesa  abaabasooka,  era  AUah  ajja  kumanyira  ddala  abo 
aboogera  amazima  era  ajja  kumanyira  ddala  abo  abalimba.  Oba  abo 

abakola  ebikyamu  balowooza  nti  bajja  kututolokako?  Bikyamu  bye 
balamula!”  (al  Ankabuut,  29  :  1  -  3) 


“Oba  mulowooza  nti  mujja  kuyingira  Ejjana  nga  AUah  tannaba 
kumanya  abo  abalafuubana  mu  mmwe,  era  nga  tannamanya  abagu- 
miikiriza?”  (Aali  Imraane,  3  :  142) 


“Oba  mulowooza  okuyingira  Ejjana  nga  embeera  y’abo  abaa- 
basooka  tennaba  kubatuukako,  bafuna  okubonaabona  n’okutulugu- 
nyizibwa  ne  baayuuguumizibwa  okutuusa  Omubaka  n’abo  abakki- 
riza  naye  ne  bagamba  nti:  Okutaasa  kwa  AUah  kunnajja  ddi?  Kati 
mazima  okutaasa  kwa  Allah  ddala  kuli  kumpi!”  (al  Baqara,  2  : 214) 

Ekkubo  lya  Amazima  likolebwa  na  kugezesebwa  okw’amaa- 
nyi.  Ekyo  bwe  kityo  Katonda  Owoobuyinza  bwe  yayagala  kibee- 
re.  Bannabbi  bonna  n’abantu  abalongoofu  bazze  babonaabona  era 
n’abattiddwa  olw’ekigendererwa  ekyo  mwe  bali.  N’olw’ekyo  si  kirungi 
eri  Omusiraamu  yenna  okuggwaamu  essuubi  bw’aba  afunye  ebizibu. 
Ate  mpozzi,  Abasiraamu  basaanye  bategeere  nti  gye  bakoma  okufu- 
nira  obuzibu  mu  kkubo  ly’okutuukiriza  ebiragiro  bya  Omusaasizi, 
gye  bajja  okukomya  okwanguwa  okufuna  okusaasira  kwe. 

Okukuutira  Abasiraamu  Okulafuubana  N’okugumiikiriza 

Nnabbi  Ow’emikisa  (okusaasira  kwa  Allah  n’emirembe  bibeere 
ku  ye)  nga  naye  bwe  yali  omuntu,  yayisibwanga  bubi  olw’endowooza 
enkyamu  abantu  gye  baamulaganga,  era  yanakuwalanga  olw’en- 
neeyisa  embi  abantu  be  yalafuubananga  okulaga  ekkubo  eggolokofu 
gye  baamuyisangamu.  Yayita  mu  biseera  ebizibu  ekyali  byetaagisa 
ennyo  okumubudaabuda. 

Okubudaabudibwa  kuno,  okugumya  n’obuwagizi  byava  wa 
Katonda  we,  ataayala  Mubaka  we  okubuutikirwa  ennaku: 

“Mazima  ddala  okusaasira  kwe  gy’oli  kungi  nnyo.”  (al  Israa,  17:87) 

“N’oyo  yenna  atakkiriza,  obutakkiriza  bwe  tebukunakuwaza, 
eri  Ffe  y’eri  obuddo  bwabwe  tubategeeze  ebyo  bye  baakola.  Mazima 
ddala  Allah  Mumanyi  w’ebyo  ebiri  mu  bifuba.  Tubawa  okweyagala- 
mu  katono,  oluvannyuma  tujja  kubasindika  eri  ebibonerezo  ebizito.” 
(Luqmaan,  31  :  23  -  24) 

“Era  tonakuwala  ku  Iwabwe  era  tosumbuyibwa  olw’enkwe  ze 
basala.”  (an  Naml,  27  :  70) 

Olwo  Katonda  Owoobuyinza  yali  azzaamu  Mubaka  we  maanyi, 
ng’amukubiriza  okubeera  omugumiikiriza  n’agamba  nti: 

“Nblwekyo  beera  mugumiikiriza  eri  ebyo  bye  boogera,  era 
otendereze  amatendo  ga  Katonda  wo  ng’enjuba  tennavaayo  era  nga 
tennagwa.”  (Qaaf,  50  :  39) 


Ng’akozesa  obumalirivu  bwe  obwanywezebwa  ne  ayah  zino, 
Omubaka  wa  Allah  (okusaasira  kwa  Allah  n’emirembe  bibeere  ku 
ye)  yali  ateewuluza  ku  bulumi  bwa  basswahaba  be  era  ng’addaabi- 
riza  emitima  gyabwe  egyali  gyennyamidde. 


Khabbaab  (Allah  amusiime)  anyumya  bw’atyi: 


“Lumu  Nnabbi  (okusaasira  kwa  Allah  n’emirembe  bibeere  ku 
ye)  ng’ali  wansi  w’ekisiikirize  kya  Ka’aba,  twagenda  we  yali  ne  tum- 
wemulugunyiza  ku  ngeri  bamusinzabibumbe  gye  baatubonyaabo- 
nyangamu.  Yatandika  okutunnyonnyola  bw’atyi: 


“Mu  bantu  abaabasooka  waaliyo  abakkiriza  abaakwatibwa  ne 
bateekebwa  mu  kinnya  ne  babalyebulamu  wakati  ebitundu  bibiri 
nga  batandikira  ku  mitwe  okukka  wansi  nga  bakozesa  misumeeni; 
era  ne  wabaayo  n’abo  emibiri  gyabwe  gye  baabaagangako  nga  bako- 
zesa  oluso  oba  nnajjolo  naye  bonna  ne  batayabulira  ddiini  yaabwe. 
Mbakakasa  nga  ndayira  AUah  nti  ajja  kujjuza  eddiini  ye  era  agiwe 
obusukkulumu  bwayo,  okutuusa  omuntu  abeere  ng’asobola  oku- 
tambula  okuva  e  Sanaa  okutuuka  e  Hadramawut  nga  talina  kutya 
kwonna,  okuggyako  ng’endiga  ze  z’atiisa  emisege.  Naye  temunnaba 
bubeezi  bagumiikiriza!”  (Bukharf  Mannaqibul  Answar,  29) 


Awo  Nnabbi  Ow’emikisa  (okusaasira  kwa  Allah  n’emirembe 
bibeere  ku  ye)  n’asoma  ayah  zino: 

“Tolimbibwalimbibwa  nti  abo  abatakkiriza  bagenda  mu  bibuga 
era  ne  bakomawo  nga  tebalina  kutya.  Baakusanyukako  akasee- 
ra  katono,  oluvannyuma  obuddo  bwabwe  Muliro  Jahannama, 
obuwummuliro  obubi  ennyo.  Naye  abo  abeegendereza  (obuvunaa- 
nyizibwa  bwabwe  eri)  Katonda  balina  ennimiro  nga  wansi  waazo 
waliyo  emigga  egikulukuta,  nga  baakubeera  omwo  olubeerera,  nga 
kya  kusanyusa  gye  bali  okuva  eri  AUah  n’ebyo  ebiri  eri  AUah  bye 
birungi  eri  abalongoofu.”  (Aal  Imraan,  3  : 96) 

Nga  okutulugunya  kwa  bamusinzabibumbe  kweyongedde,  ayah 
ng’eyo  waggulu  zaayamba  okukubagiza  emitima  gy’Abakkiriza.  Mu 
ngeri  eno,  nga  kw’otadde  n’okusembeza  omuntu  okumpi  ne  Katonda 
we,  ebigezo  eby’amaanyi  n’obuzibu  byakolanga  ng’ebipimo  bya  Allah 
ebipima  obwesigwa  n’okwewaayo  kw’Abakkiriza  eri  Katonda  waa- 
bwe.  Enneeyisa  esaanira  Abasiraamu  okulaga  mu  biseera  nga  bino 
eyogerwako  mu  Kulaane  bw’etyi: 

“N’olw’ekyo  lindirira  n’obugumiikiriza  ekiragiro  kya  Katonda 
era  togondera  abo  aboonoonyi  mu  bo  oba  abatasiima.  Era 


OMWAKA  OGW’OKUNA  OGW’OBWANNABBI 


tendereza  erinnya  lya  Katonda  wo  ku  makya  n’akawungeezi.  Ate  ne 
mu  kitundu  ky’obudde  mu  kiro  muvunnamire  era  omutendereze 
ekitundu  ky’ekiro  ekisinga  obunene.”  (al  Insaan,  76 : 24  -  26) 

Kyali  kikakafu  eri  Omusiraamu  eyawulira  ebiragiro  bino  okufu- 
na  okumatira  mu  mutima  n’okufuna  amaanyi  n’obugumiikiriza  oku- 
sobola  okugumira  okubonaabona  okw’engeri  zonna.  Okusingira 
ddala  esswala  ya  tahajjudi  esaalibwa  eyo  ekiro  eyamba  okusem- 
beza  Omukkiriza  okumpi  ne  Allah  era  n’ewa  omwoyo  gwe  amaanyi 
amangi  amazima  ne  gasobola  okunywerera  mu  mutima.  Katonda 
Owoobuyinza  agamba  bw’atyi: 

“Mazima  ddala  okuyimirira  ekiro  (olw’esswala  ya  tahajjudi) 
kye  kisinga  obuzibu  era  kye  kisinga  amaanyi  (okufuga  omwoyo)  era 
kye  kisinga  obulungi  mu  kujjuza  ekigambo  (eky’esswala  n’okutende- 
reza).”  (al  Muzzammll,  73  :  6) 

Wadde  ng’ekiragiro  ky’okusaala  tahajjudi  kyali  kyeyawulidde 
Nnabbi  (okusaasira  kwa  Allah  n’emirembe  bibeere  ku  ye),  naye  era 
kye  kintu  abantu  abalala  bonna  mu  Ummah  kye  basobola  okukola 
bwe  baba  baagadde,  okusinziira  ku  busobozi  bwa  buli  muntu.  Kino 
kye  kimu  n’ebikolwa  ebirala  ebitali  bya  buwaze  mu  kusinza  Allah 
obalongoofu  bye  baweebwa  amagezi  okubrkola  okukoma  ku  kigero 
kye  biwaniriramu  okweyongera  mu  maaso  kw’omwoyo. 


xy 


Allah  Oweekitiibwa,  eyawa  Abakkiriza  ebyengera  by’amakubo 
ag’essanyu  era  alangirira  nti: 

“Era  gamba  nti:  ‘Amazima  gazze,  era  obulimba  busaanyeewo: 
Kubanga  obulimba  (mu  mbeera  yaabwo)  bulina  okusaanawo.”  (al 
Israa,  17  :  81) 

Naye  abo  abavunaanyizibwa  okwongera  Amazima  mu  maaso 
beetaaga  okukola  kyonna  kye  basobola.  Omuntu  nga  bw’asanga 
obuzibu  obungi  olw’okugezesebwa  mu  buweereza  bwe,  ayinza  obu- 
tasobola  kutuuka  ku  nkomerero  eyettanirwa  nga  tataddeemu  maa- 
nyi  na  kufuba. 

Katonda  Owoobuyinza  agamba  nti  kino  era  bwe  kityo  bwe  kiri 
ne  ku  bannabbi: 


“Okutuusa  ababaka  bwe  baggwaamu  essuubi  ne  balowooza  nti 
baali  balimbisiddwa  (abantu  baabwe),  obuyambi  bwaffe  bwabaggyi- 
ra  ne  tuwonya  oyo  gwe  twayagala;  era  ebibonerezo  kyaffe  ku  bantu 
abo  abalyake  tebisobola  kuzzibwayo.”  (Yusuf,  12  :  iio) 


Emitima  gy’Abasiraamu  gye  gyakoma  okutoowolokoka  n’amaa- 
nyi  gaabwe  okweyongeramu  olw’okukka  kwa  ayah  zino,  ne  bamusin- 
zabibumbe  gye  baakoma  okunyiiga  n’okukambuwala.  Ng’oggyeeko 
eky’okuba  nga  baali  wala  nnyo  n’okuva  ku  by’okutulugumya  Omubaka 
wa  Allah  Ow’ekitiibwa  (okusaasira  kwa  Allah  n’emirembe  bibeere  ku 
ye)  ne  Basswahaba  be,  naye  buli  lunaku  bajja  n’entulugunya  mpya 
esinga  obubi  ku  zaasooka.  Okubonaabona  Abasiraamu  kwe  baayi- 
tamu  kwali  kulabika  nga  tekwali  kwa  kukoma,  nga  buli  lunaku 
kweyongerako  bweyongezi  buzibu. 

Ebintu  byeyongera  okwonoonekera  ddala  okutuusa  bamusinza- 
bibumbe  Iwe  baatandika  nbkufuna  ekirowoozo  ekibi  ennyo  mu  miti- 
ma  ekybkutemula  Nnabbi  (okusaasira  kwa  Allah  n’emirembe  bibeere 
ku  ye).  Naye  Omubaka  wa  Allah  (okusaasira  kwa  AUah  n’emirembe 
bibeere  ku  ye),  nga  kye  ky’okulabirako  mu  bugumiikiriza,  obukuumi 
yali  abunoonya  kuva  eri  Katonda  Owoobuyinza  yekka. 

Olw’obutayagala  Mubaka  we  kubeera  mu  bulumi  na  nnaku, 
Katonda  Owoobuyinza  yabeeranga  amulabula  nti: 


“Tolowoozangako  n’akamu  nti  AUah  alemwa  okutuukiriza 
by’asuubiza  ababaka  be.  Mazima  ddala  Allah  Asukkulumye  mu 
buyinza  era  Ye  nnannyini  kwesasuza.”  (Ibraahiim,  14 : 47) 

“Kale  gumiikiriza  nga  bwe  baagumiikiriza  ababaka  abavumu 
bannannyini  bumalirivu.  Era  tobabuguutanira  (banguyizibwe  eki- 
bonerezo).  Mazima  olunaku  Iwe  baliraba  ebyo  ebibalagaanyisibwa 
balibeera  nga  abatatuulako  ku  nsi  okuggyako  essaawa  emu  ey’emisa- 
na.  Obwo  bubaka  bwa  nkukunala.  Abaffe  balizikirizibwa  okuggyako 
abantu  abo  aboonoonyi?”  (al  Ahqaaf,  46 :  35) 


V 

V 


OMWAKA  OGW’OKUTAANO 
MU  BWANNABI 


Okusenguka  Okugenda  Mu  Nsi  Ye  Abyssinia 

Olwbkubonyaabonya  kwa  bamusinzabibumbe  okutaalimu 
kusaasira,  Omubaka  wa  Allah  (okusaasira  kwa  AUah  n’emirembe 
bibeere  ku  ye)  yawa  abakkiriza  amagezi  okusenguka,  olw’okuba  nti 
baali  tebasobola  kwetaaya  mu  kukola  emirimu  gy’eddiini,  wadde 
okutuukiriza  obuvunaanyizibwa  bw’okusaasaanya  eddiini. 

Basswahaba  baamubuuza  wwa  gye  baali  bayinza  okusengu- 
kira,  Nnabbi  (okusaasira  kwa  Allah  n’emirembe  bibeere  ku  ye)  kwe 
kubaddamu  nti: 

“Abyssinia!  Eyo  waliyo  kabaka  atanyigiriza  bantu  be!  Ate  era 
ensi  eyo  nsi  ya  bantu  balongoofu!  Okutuusa  Katonda  Owoobuyinza 
Iw’anaabatemera  empenda  z’okuwona  okubonaabona,  musigale 
eyo!”  (Ibn  Hishaamu,  I,  343;  Ibn  Sa’adi,  203) 

Okusenguka  okwasooka  kwaliwo  mu  mwezi  gwa  Rajab,  mu 
mwaka  ogw’okutaano  mu  kiseera  kye  Makka. 

Ekibinj  a  ekyasooka  kyalimu  omugatte  gw’abantu  kkumi  na  musanvu; 
kkumi  na  babiri  basajja  n’abataano  bakazi.  Mwalimu  basswahaba  abaatii- 
kirivu  nga  Uthumaani  ibn  Affaani  ne  mukazi  we  Ruqayya,  Zubayiri  ibn 
Awwaam,  Musw’abu  ibn  Umayiri,  Abdurrahmaani  bin  Awuf,  abu  Salama, 
Uthumaan  ibn  Ma’zuun  ne  Ibn  Massudi  (bonna  Allah  abasiime). 

Abaasenguka,  abaali  bavudde  e  Makka  mu  kyama,  bwe  baa- 
tuuka  awalinnyirwa  amaato  ewa  Shuaybah,  olwbmukisa  gwa  Allah 
Oweekitiibwa,  amaato  abiri  ag’abasuubuzi  gaagoba.  Baawaayo  eki- 
tundu  ky’ekisente  ekya  zaabu  ne  babatuusa  mu  Abyssinia.  Wadde 
Bannamakka  bajja  babawondera,  naye  tebaasobola  kubakwata.  We 
baatuukira  ku  lubalama  baasanga  eryato  omwali  Abasiraamu  nga 
lyavuddewo  dda.  (ibn  Sa’adi,  i.  204) 

Waayitawo  akaseera  nga  Nnabbi  (okusaasira  kwa  Allah 
n’emirembe  bibeere  ku  ye)  tannafuna  mawulire  gonna  okuva  ewa 
Uthumaani  ibn  Affaan  (Allah  amusiime)  ne  muwala  we  Ruqayya 
(Allah  amusiime).  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  yagendako  ebweru  emirundi  egimu  okubuuza 
ku  mawulire  agakwata  ku  muwala  we  okuva  ku  batambuze  abaa- 
vanga  mu  bitundu  bye  Abyssinia.  Ddaaki  omukyala  Omukulayishi 
yatuuka  n’amawulire  agamu  agabakwatako  n’amugamba  nti: 

“Muhammadi!  Nnabalabako  mu  Abyssinia.  Uthumaani  yali 
atadde  Ruqayya  ku  ndogoyi,  nga  ye  agenda  abavaako  emabega  ku 
bigere.” 

Nnabbi  (okusaasira  kwa  AUah  n’emirembe  bibeere  ku  ye)  kwe 
kugamba  nti: 

“Nsaba  Allah  ababeere!  Mu  mazima  ddala,  Uthumaani  ye  muntu 
omubereberye  okuva  ku  Luutu  (emirembe  gibeere  ku  ye)  okusenguka 
n’ab’omu  maka  ge  ku  Iwa  Allah!”  (Ali  al  Muttaqii,  Xlll,  63  /  36259) 

Abaasooka  okusenguka  baamala  emyezi  esatu  gyokka  mu 
Abyssinia  kubanga  olugambo  Iwali  lumaze  okusaasaana  nti 
Bannamakka  baali  basiramuse.  Bwe  batyo  mu  mwezi  gwa  Shawwaal 
mu  mwaka  gwe  gumu,  ekibinja  ky’abantu  asatu  mu  mwenda  eky’abaa- 
senguka  nga  mulimu  abasajja  asatu  mu  basatu  n’abakyala  mwenda, 
baava  mu  Abyssinia.  Naye  bwe  baatuuka  ku  njegoyego  za  Makka  baa- 

kizuula  nti  bye  baali  bawulidde  tebyali  bituufu.  Naye  baali  tebakyaso- 
bola  kuddayo  mu  Abyssinia.  Ate  era  baatya  okuyingira  mu  Makka  nga 
tebalina  bukuumi.  Oluvannyuma  baayingira  ekibuga  nga  bali  wansi 
wbbukuumi  bw’abooluganda  oba  mikwano  gyabwe  okuva  mu  bamu- 
sinzabibumbe.  (Ibn  Hishaamu,  II,  3-8;  Ibn  Sa’adi,  I,  206;  Haythami,  VI,  33) 


Ebya  Gharaaniq 

Suula  an  Najmi  bwe  yali  yaakakka,  Nnabbi  Ow’ekitiibwa  (oku- 
saasira  kwa  Allah  n’emirembe  bibeere  ku  ye)  yatandika  okugisoma 
mu  ddoboozi  ery’omwanguka  okumpi  ne  Ka’aba.  Bwe  yatuuka  we 
bateekeddwa  okuvunnamira  (nga  basoma  Kulaane)  ku  nkomerero 
y’essuula,  yavunnamira  Allah,  era  na  buli  muntu  yenna  eyaliwo, 
abakkiriza  n’abatakkiriza,  abantu  n’amajinni.  (Bukhari,  Tafsiir,  53  /  4) 

Wabula  bamusinzabibumbe  baali  tebavunnamira  AUah,  naye 
baali  bavunnamira  masanamu  gaabwe  Llaata,  Uzza  ne  Mannaata, 
amannya  gaago  agoogerwako  mu  ssuula  eno. 

Kino  kye  kyafaayo  oluvannyuma  ekyavaako  okujwetekawo  ebya 
“Gharaaniq”. 

Olugambo  olwayitinngana  nti  abantu  b’e  Makka  baali  basi- 
ramuse  Iwava  ku  kuvunnama  okw’emirundi  ebiri  okwaliwo  mu 
kiseera  kye  kimu:  naye  ng’Abasiraamu  baakolako  omulundi  gumu 
gwokka  ogwabwe. 


Wadde  nga  bino  byonna  byakoma  awo,  naye  olugambo 
Iwe  baawa  erinnya  lya  Gharaaniq  Iwapangirirwa  oluvannyuma. 
Kigambibwa  nti  Sitaane  yayongerezaako  ku  bubaka  obwakkira  mu 
ayah  eyo  ebigambo  ebiwa  amakulu  agagamba  nti  ‘n’okuwolereza 
kw’amasanamu  kusuubirwa’,  mbu  ekyaleetera  bamusinzabibumbe 
okusanyuka  ennyo,  era  essanyu  ne  libatuusa  okuvunnama  nga  baja- 
ganya;  era  mbu  ensobi  yazuuka  luvannyuma. 

Emboozi  eno  abantu  abamu,  okugeza  nga  abawandiisi  abatali 
Basiraamu  abaawandiika  ku  by’Obusiraamu  abazze  balaga  obukyayi 
ku  Busiraamu,  bagitwala  nga  ebintu  ebyaliyo.  Naye  abayivu  ab’amaa- 
nyi  abakulembera  mu  kunnyonnyola  Kulaane  (tafsiir),  hadiisi  wamu 
n’ebyafaayo  bya  Nnabbi  eby’obusiraamu  baatunuulira  olujegere 
Iw’abajja  banyumya  emboozi  era  mwe  yajja  eyita  wamu  n’ebigambo 
byennyini  ebiri  mu  mboozi  nga  bwe  byogerwa  bw’obigeraageranya 
n’emisingi  gy’Obusiraamu  n’amateeka  kwe  butambulira,  n’ekyavaa- 
mu  kwe  kubisambajja. 

Okusookera  ddala  obuvunaanyizibwa  bwa  Nnabbi  (okusaasira 
kwa  Allah  n’emirembe  bibeere  ku  ye)  obw’okutuusa  Obubaka  bwa 
Katonda  eri  abantu  buzze  bukuumibwa  obutabaamu  nsobi  wadde 
kuwaba.  Tekisoboka  Sitaane  okweyingiza  mu  mirimu  gya  bwa  ban- 
nabbi.  Bwe  tugoberera  ebigambo  bya  Katonda  Owoobuyinza,  agamba 
nti  Sitaane  talina  busobozi  ne  bwe  kubeera  ku  bakkiriza  bokka^^", 
tekiyingira  mu  magezi  nti  ate  asobola  okuyingirira  okukoowoola  kwa 
Nnabbi  Ow’emikisa  (okusaasira  kwa  Allah  n’emirembe  bibeere  ku  ye). 

Ng’ogasseeko  ekya  Omubaka  wa  AUah  (okusaasira  kwa  Allah 
n’emirembe  bibeere  ku  ye)  okubeera  nga  yakuumibwa  tasobola 
kuwaba,  okukola  amazambi  oba  okukola  ensobi,  ne  Kulaane  yen- 
nyini  eyamukkirako  nayo  eri  wansi  wa  bukuumi  bwa  Allah. 


“Obukyamu  tebujja  kusobola  kugijjira  okuva  mu  maaso  gaayo 
oba  emabega  waayo;  nga  bubaka  obwakka  okuva  eri  (Katonda) 
Omugezi  era  Atenderezebwa.”  (Fusswilat,  4i :  42) 


190  Laba:  al  Hijri,  15  :  42. 

“Mazima  ddala  Ffe  twassa  Omujjukiza  (Kulaane)  era  Ffe  tujja 
okugikuumira  ddala.”  (al  Hijri,  15  : 9) 

Olujegere  Iw’abantu  abaanyumya  ekyafaayo  kya  Gharaaniq 
terukkizibwa.  Okufaananako  n’ekyo  Ibn  Khuzayma  yaluyita  “obu- 
limba  Iw’abantu  abatagoberera  mazima.”*^* 

Okuba  ng’ekitwalibwa  ng’eyafaayo  ekyo  tekyayita  mu  lujegere 
olweyunga  (nga  buli  yajjulula  emboozi  yagijja  ku  muntu  gwe  baali 
basisinkanyeeko)  era  ne  mu  mikono  gy’abantu  abeesigika  kimala 
bumazi  okulaga  obulimba  bwakyo.^^^ 

N’amagezi  obugezi  tegasobola  kukkiriza  bya  Gharaaniq  okuva 
Iwe  byogera  ku  nneeyisa  ey’okugatta  ebirala  mu  kusinza  Katonda, 
bw’oba  obigeraageranyizza  n’engeri  Obusiraamu  gye  bukkaatiriza 
n’essira  lye  buteeka  ku  ky’okusinza  n’okukkiririza  mu  kya  Katonda 
okubeera  Omu  (Obwannamunigina  bwe),  okuviira  ddala  ku  ntan- 
dikwa.  Ebyo  byogerwa  nga  bikontana  n’omusingi  guno,  nga  gwe 
gunyweza  n’okukwatira  wamu  Obusiraamu,  tebiyinza  kubeera- 
mu  magezi.  Essuula  ya  an  Najm  yennyini  eyogerwako  evumirira 
eky’okusinza  amasanamu  okuva  Iw’etandika  okutuusa  Iw’ekomek- 
kereza,  ng’ekikkaatiriza  nti  amasanamu  mannya  bunnya  era  nti 
bamusinzabibumbe  bagoberera  kwagala  kwabwe  okutalina  mugaso. 
Wadde  nga  n’ekintu  ekinyiiza  eky’okugamba  nti  kisoboka  okuba 
nga  waliwo  ebigambo  ebyayingizibwa  mu  ayah  nga  nakyo  kimaze 
gatwalibwa  ng’ekyaliyo,  bamusinzabibumbe  bye  baayagala  ennyo  ne 
batuuka  n’okugwa  wansi  bavunname,  nga  bino  biyinza  okutabulwa 
mu  Bubaka  bwa  Katonda,  tekisobola  kulowoozebwa  nti  bamusinza- 
bibumbe  kino  bandikifuddeko  nnyo.  Mu  makkati  ga  ayah  ezo  zonna 

191  Ismail  Cerrahoglu,  Diyanet  Islam  Ansiklopedisi,  “Garanik”  entry,  XIII,  363. 

192  Qaadi  lyaadi,  II,  132. 

ezikkakkanya  bamusinzabibumbe,  tewali  kubuusabuusa  nti  teban- 
dibadde  abafaayo  okuvunnama  olw’ebigambo  obugambo  ebitono 
ebisonsekeddwaamu  Sitaane  nga  bwe  kigambibwa. 

Okuddamu  ebigambo  bino  ebyanjwanjwa  okusinga  obulungi 
kuli  ku  ntandikwa  y’essuula  yennyini: 


“Mukwano  gwammwe  oyo  takola  nsobi,  era  tasobola  kubula, 
Era  tayogera  Iwa  kwagala  kwe.  By’ayogera  (Kulaane)  si  bibye  wabula 
bubaka  obussibwa.”  (an  Najm,  53  :  2  -  4) 

Abayivu  Abasiraamu  bakiraze  awatali  kubuusabuusa  era  okuva 
mu  nsonda  nnyingi  nti  kuno  kwogera  bya  njwanjwa  okuggyawo 
olw’okulwanyisa  n’obukyayi  eri  Obusiraamu.  Okwo  kw’ogatta  nti, 
ebbanga  ery’emyaka  ekkumi  n’esatu  egy’ekiseera  kye  Makka,  Iwali 
lutalo  Iwa  maanyi  okulaba  nti  okugatta  ku  AUah  ebintu  ebirala 
kuvaawo  n’okunyweza  okukkiriza  mu  bumu  bwa  Allah  mu  mitima 
gyabwe,  ekitasobozesa  mu  ngeri  yonna  kumugattako  kintu  kyonna. 

Okusenguka  Omulundi  Ogw’okubiri  Okugenda  Mu  Abyssinia 

Okuva  Bannamakka  Iwe  baakizuula  nga  Abasiraamu  abaasoo- 
ka  okusenguka  okugenda  mu  Abyssinia  bwe  baayanirizibwa  obu- 
lungi,  ensonga  eyo  baagitwala  ng’enkulu  naye  era  n’okutulugunya  ne 
bakwongeramu  amaanyi. 

Uthumaan  ibn  Ma’zuun  (AUah  amusiime),  okutuusa  ekiseera 
ekyo  eyali  awangaala  obulungi  ng’ali  wansi  w’obukuumi  bwa  Waliidi 
ibn  Mughiirah,  yatandika  okulowooza  ennyo  bwe  yalaba  Nnabbi 

(okusaasira  kwa  Allah  n’emirembe  bibeere  ku  ye)  ne  Basswahaba  be 
nga  bayita  mu  kutulugunyizibwa  okutalojjeka  ng’abamu  babookya 
n’ebyuma  ebyengeredde,  abalala  nga  babakuba. 

Uthumaani  muli  yalowooza  nti: 

“Ndayira  Allah,  tekinsobokera  nze  okubeera  nga  sirina 
mutawaana  guyinza  kuntuukako  era  nga  ndi  bulungi  nneeyagalira 
mu  bukuumi  bwa  musinzabibumbe,  nga  ndi  wala  nnyo  ne  bannange 
okutulugunyizibwa  kwe  bayitamumu  kkubo  lya  Allah!  Obukuumi 
bwa  Allah  bwe  businga  era  bwe  businga  okubeeramu  ekitiibwa! 
Bw’atyo  yagenda  ewa  Waliidi  ibn  Mughira  eyali  amuwa  obukuumi 
n’amugamba  bw’atyi: 

“Mugandawange!  Mbaddewansi  wabukuumibwo!  Onkuumye 
bulungi  era  obadde  muntu  akuuma  ekigambo  kyo.  Naye  kati  njagala 
nve  mu  bukuumi  bwo  nneegatte  ku  Nnabbi  (okusaasira  kwa  Allah 
n’emirembe  bibeere  ku  ye).  Ku  Iwange  ye  ne  basswahaba  be  be  balina 
eky’okulabiako  ekisinga  okubeera  ekirungi.  Kati  ntwala  mu  basa- 
jja  Abakulayishi  obagambe  nti  tokyanninako  buvunaanyizibwa  era 
tokyankuuma!”  (Ibn  Is’haq,  olup.  I58;  Haythamii,  VI,  34) 

Okunyigiriza,  okubonyaabonya  n’okutulugunya  kwa 
Bannamakka  bwe  kweyongera  okunyinyiitira,  Abasiraamu  baawali- 
rizibwa  okusenguka  ne  bagenda  mu  Abyssinia  omulundi  ogw’okubi- 
ri  omwaka  ogwo.  Ku  mulundi  guno  baali  kyenda;  nsanvu  baali  basa- 
jja,  kkumi  na  basatu  baali  bakyala.  Era  baali  bakulemberwa  Jafaari 
Twayyaar  (Allah  amusiime),  mukulu  wa  Ali  (Allah  amusiime).*^^ 

Layla  (Allah  amusiime)  anyumya  bw’atyi: 

193  Jafaari  ibn  Abi  Twalib  (Allah  amusiime),  muganda  wa  Omubaka  (okusaasira 
kwa  Allah  n’emirembe  bibeere  ku  ye) 

“Umaru  yali  munyiivu  nnyo  gye  tuli  olwbkukkiriza  Obusiraamu. 
Nnali  nninnya  bw’entyi  enngamiya  nga  tugenda  Abyssinia  nga 
Umaru  ono,  kwe  kumbuuza  gye  twali  tulaga.  Nnamuddamu  nti: 

“Mutubonyaabonyezza  nnyo  olw’ekyo  kye  tukkiririzaamu. 
Kaakati  nno  tugenda  wantu  we  tulowooza  nti  tetujja  kunyigirizi- 
bwa.” 

Yaddamu  mpolampola  bw’atyi:  “Nsaba  Allah  abeere  nammwe.” 

Bba  wange  Amiri  bwe  yajja  we  nnali,  nnamugamba  ku  bukkak- 
kamu  bwa  Umaru  bwe  yali  andaze,  ye  kwe  kugamba  nti: 

‘Ndowooza  nti  omwagaliza  bulunngamu.  Naye  ndayira  Allah, 
wandibaawo  essuubi  lya  maanyi  endogoyi  ye  okufuuka  ensiraamu 
(okusinga  ye  okusiramuka).  Bwe  butyo  obunywevu  bwa  Umaru 
bwe  bwali  (ku  nzrkiriza  y’amasanamu)  mu  kiseera  ekyo,  ekyatuusa 
abalala  okuggwaamu  essubi  nti  yali  akyayinza  okulaba  ekitangaala 
n’akkiriza  Obusiraamu.  (Haythami,  VI,  23  -  24) 

Ummu  Salamah  (Allah  amusiime),  eyafuuka  mukyala  wa 
Omubaka  Ow’ekitiibwa  (okusaasira  kwa  Allah  n’emirembe  bibeere 
ku  ye)  oluvannyuma  yagamba  nti: 

“Okuva  Iwe  twasimba  ekigere  tutyi  mu  Abyssinia,  Negus 
(Najjaashi,  erinya  eriweebwa  Kabaka  waayo)  yatuyisiza  ddala  bulun- 
gi  era  mu  kitiibwa.  Yatunoonyanga.  Obuvunaanyizibwa  bwaffe  eri 
Allah  twabutuukirizanga  mu  mirembe  era  mu  ddembe.”  (Ahmada,  l, 
201  202) 

Ummu  Habiiba  (Allah  amusiime)  omu  ku  baagenda  mu 
Abyssinia  alaga  bw’atyi  engeri  Abasiraamu,  n’eyo  yonna  gye  baali, 
engeri  gye  baayagalanga  ennyo  Nnabbi  (okusaasira  kwa  AUah  n’emi- 
rembe  bibeere  ku  ye): 

“Negus  yalina  omuddu  omuwala  gwe  baayitanga  Abrahah.  Nga 
nnayogerezebwa  Omubaka  wa  AUah  (okusaasira  kwa  Allah  n’emirem- 
be  bibeere  ku  ye)  nga  ndi  mu  Abyssinia  era  nga  nneetekateeka  oku- 
vaayo  nngende  e  Madiina,  Abrahah  yajja  we  nnali  n’anngamba  nti: 

‘Nkusaba  ontuusize  okulamusa  kwange  eri  Omubaka  wa  AUah 
(okusaasira  kwa  Allah  n’emirembe  bibeere  ku  ye)  era  omugambe  nti 
nnyingidde  Eddiini  ye.” 

Abrahah  yali  wa  kisa  nnyo  gye  ndi,  ebbanga  lyonna  lye  twa- 
malayo.  Yatuuka  n’okunnyamba  mu  kweteekateekera  olugendo.  Buli 
kaseera  yajjanga  we  nnabeeranga  okukakasa  nti  anzijukiza  kye  yali 
ansabye. 

Bwe  natuuka  e  Madiina,  Nnabbi  (okusaasira  kwa  Allah  n’emi- 
rembe  bibeere  ku  ye)  nnamugamba  ebya  Abrahah  bwe  twali  ku 
mbaga  y’obufumbo  era  ne  ntuusa  ekiramuso  kye  eri  Nnabbi,  Nnabbi 
yamwenya  era  n’akkiriza: 

‘. . .  Wa  alayhassalaam  wa  rahmatullaahi  wa  barakaatuhu”  (Ibn 
Saadi,  VIII,  98) 

Abantu  B’e  Makka  Basaba  Negus  Abawe  Abasiraamu 

Wadde  ng’ekybkusenguka  kw’Abasiraamu  abaasooka  okugen- 
da  mu  Abyssinia  bamusinzabibumbe  b’e  Makka  baali  tebakitutte 
ng’ekikulu,  beewuunya  engeri  ey’ekisa  Abasiramu  gye  baayisibwamu 
nga  batuuse  mu  Abyssinia.  Baalowooza  nti  singa  Obusiraamu  bwali 
bwa  kutandika  okusaasaana  wabweru  wa  Buwalabu,  ebintu  byali 
bijja  kubava  mu  ngalo.  Bwe  batyo,  baasalawo  mangu  ddala  oku- 
saba  Negus  abawe  Abasiraamu  abaali  baddukidde  mu  Abyssinia, 
era  ng’obuvunaanyizibwa  obwo  baabutikka  Abdalla  ibn  Rabii-a  ne 
Amuri  ibn  Aaswi  be  baatuma  nga  babawadde  n’ebirabo  ebiwera 
basobole  okukkirizisa  Negus  n’okumatiza  abaduumizi  be. 

Abu  Twalib  olwawulira  amawulire  nti  Abakulayishi  baali 
baweerezza  ababaka  mu  Abyssinia,  amangu  ago  yawandiikira  Negus 
yennyini  ekitontome,  nga  amuwaana  era  ng’amulabula  okwerinda 
obukodyo  bw’abantu  b’e  Makka  (Ibn  Hishaamu,  l.  356) 

Nga  tannaba  kwogera  mu  maaso  ga  Negus,  Amuri  ne  Abdalla 
baasobola  okusikiriza  abakuumi  n’ebirabo.  Oluvannyuma  baaletera 
Negus  amakula  era  ne  bamweyanjulira  nga  boogera  bwe  batyi: 


“Ow’ekitiibwa!  Abamu  ku  bavubuka  baffe  abatategeera  bulungi 
banoonya  bukuumi  mu  nsi  yo.  Wadde  bavudde  mu  ddiini  ya  baki- 

taabwe  abaabasooka,  tebannaba  kukkiriza  yiyo  era  basazeewo  kugu- 
njaawo  yaabwe  empya!  Nblw’ekyo  abooluganda  Iwabwe  batutumye 
okubazzaayo  e  Makka.  Ate  nga  n’ekisinga  obukulu  abantu  b’ebika 
byabwe  be  bamanyi  ebikolobero  bye  baakoze  okusinga  omuntu 
omulala  yenna. 

Ababaka  baatya  nti  ssinga  Negus  awuliriza  Jafaari  (AUah  amu- 
siime)  ne  mikwano  gye  nga  baali  bayinza  okumumatiza.  Bwe  batyo 
baayagala  babakwase  Abasenguse  nga  Negus  tannaba  kusalawo 
kuwuliriza  kwewozaako  kwabwe. 

Abaduumizi  ba  Negus  nabo  baayogera  nga  bawagira  nsonga 
ya  babaka: 

“Ow’ekitiibwa  Kabaka,  abasajja  bano  ge  boogera  ge  mazima. 
Tetuyinza  kumanya  bikwata  ku  bantu  bano  okusinga  abo  abava  mu 
kika  mwe  basibuka.  Twandibakwasizza  Abasenze  bano  ne  tubaleka 
ensonga  zaabwe  ne  bazeemalira.” 

Kyokka  Negus  yakomba  kw’erima  n’abakutula  mu  bye  baali 
bagamba  era  mu  busungu  n’abagamba  nti: 

“Nedda!  Sijja  kubawaayo  nga  ssinnaba  kusooka  kubawa  mukisa 
kwennyonnyolako!  Ssiyinza  kukola  kikyamu  ku  bantu  abalonzeewo 
okuddukira  mu  nsi  yange  okubakuuma  ne  balekayo  ensi  endala 
zonna!” 

Olwo  Negus  n’atumya  Abasenguse,  wamu  ne  bannaddiini  be 
abaayanjuluza  ebitabo  byabwe  ne  bamwetoloola. 

Abasenze  bwe  baatuuka,  Negus  yasalawo  okwolekera  enjuyi 
zombi  ezaaliwo.  Kaali  kaseera  ka  byafaayo.  Omwogezi  ku  ludda 
Iw’Abasiraamu  yali  Jafaari  (AUah  amusiime),  era  Negus  gwe  yasooka 
okwoJekeza  ebigambo  bye  nti: 

“Abakulayishi  basindise  ababaka  babazzeeyo  e  Makka.” 

Jafaari  (Allah  amusiime)  yamusaba  bw’atyi: 

“Ow’ekitiibwa  babuuze!  Tuli  baddu  twatolose  nga  baagala 
kutuzza  Makka  (ewa  bakama  baffe)?” 

Negus  yatunuulira  Amuri  ibn  Aaswi  ng’ayagala  addemu  eki- 
buuzo,  ne  Amuri  kwe  kuddamu  nti: 

“Nedda,  baana  ba  boobwe.” 

Okwogera  kweyongera  mu  maaso  bwe  kutyi: 

“Babuuze!  Batubanja  ng’eyo  ye  nsonga  ebaagazisa  okutuz- 
zaayo?” 

“Nedda,  tetulina  kye  tubabanja.” 

“Babuuze.  Tuli  batemu  nti  tulina  omuntu  gwe  twasse  batutwala 
mu  mbuga  kutuwozesa?” 

“Nedda,  eyo  si  ye  nsonga!” 

“Olwo  Iwaki  baagala  batuzzeeyo?” 

Amuri  yannyonnyola: 

“. . .  Olw’okuba  nga  baabulidde  eddiini  ya  bajjajjaabwe!  Bavuma 
amasanamu  gaffe!  Boonoonye  enzikiriza  y’abavubuka  baffe! 
Bayawuddeyawudde  mu  bantu  baffe  nga  Makka  kati  yeeyawud- 
demu  emirundi  ebiri!” 

Negus  yakutulamu  Amuri  ng’akyayogera  asimbe  Jafaari  (Allah 
amusiime)  ekibuuzo.  Yabuuza  nti: 

“Kati  bwe  muba  temukldriza  ddiini  ya  bajjajjammwe  ate  nga 
n’eyange  si  gye  mukldririzaamu  olwo  mukldririza  mu  ddiini  ki?” 

Ow’ekitiibwa!  Twali  bantu  abatamanyi.  Twali  tusinza  masa- 
namu  agaakolebwa  mu  mbaawo  nga  tulowooza  nti  gaali  bakatonda. 
Twalyanga  kalannamye  (ensolo  ezifudde  zokka)  ne  tuziika  bawala 

baffe  nga  balamu.  Twali  tuzannya  zzaala,  nga  twetaba  mu  kuwola 
okwbkuzza  amagoba.  Twayendanga  era  nga  tetulaba  mutawaana 
mu  mukazi  kubeera  na  basajja  abasukka  mu  omu.  Twali  tetumanyi 
buvunaanyizibwa  bwa  muntu  eri  abooluganda  Iwe,  wadde  okukkiri- 
riza  mu  ddembe  lya  baliraanwa.  Ow’amaanyi  muffe  yanyigirizanga 
omunafu,  so  nga  n’omugagga  yawangaaliranga  ku  ntuuyo  za  mwavu. 
Twali  tetumanyi  kintu  kyonna  kikwata  ku  bwenkanya! 

Oluvannyuma  Allah  Owoobuyinza  n’atukwatirwa  ekisa  n’asa- 
lawo  okutujuna  n’atutumira  Nnabbi  okuva  muffe,  ng’ava  mu  lulyo 
olw’ekitiibwa  n’ennyumba  ennongoofu  etya  Katonda.  Twali  tumu- 
manyi  nga  Omwesigwa.  Yatuyita  tukkirize  nti  Katonda  ali  Omu. 
Yatuziyiza  okukola  ebikolwa  ebibi.  Yaziyiza  okuyiwa  omusaayi,  oku- 
twala  amagoba  ku  kuwola,  okulimba  n’okukozesa  obubi  eby’obu- 
gagga  bya  bamulekwa.  Buli  kiseera  yali  atusomesa  ebyo  ebirungi. 
Yatubuulirira  okukola  obulungi,  okubeera  abeesimbu,  okuyisa  bali- 
raanwa  baffe  n’abooluganda  obulungi  n’okukuuma  ekitiibwa  ky’aba- 
kazi  n’obulamu  bwa  bawala  baffe.  Yatukuuma  okuva  mu  bikolwa 
eby’obukambwe  n’atuyigiriza  okubeera  n’obuntu.  Bwe  tutyo  twamuk- 
kiriza  era  kati  tutambulira  mu  kkubo  lye.  Ebyo  bye  bituviiriddeko 
obukyayi  bw’Abakulayishi.  Twatulugunyizibwa;  era  okubonaabona 
bwe  kwatuuka  ekiseera  nga  tekukyagumiikirizika,  okuva  Iwe  twali 
tetwagala  kuleka  ddiini  yaffe,  twasaba  Nnabbi  waffe  (okusaasira 
n’emirembe  bibeere  ku  ye)  atukkirize,  era  olw’okuba  yali  akusukku- 
lumya  ku  bakabaka  abalala  twajja  mu  nsi  yo.  Twali  tulina  essuubi 
nti  tetujja  kunyigirizibwa  wano  era  ne  tusalawo  okwewogoma  wansi 
w’obukuumi  bwo.” 

Negus  yasigala  nga  mukkakkamu,  ng’awuliriza  n’obwegendereza 
Jafaari  (AUah  amusiime)  bye  yaU  ayogera.  Oluvannyuma  yabuuza  nti: 

“Olina  ky’omanyi  ku  mwoyo  mw’ebyo  Allah  bye  yassa  ku 
Nnabbi  wammwe?” 

Jafaari  yaddamu  nti:  “Yee”  era  awo  n’atandika  okusoma  ayah 
ezisooka  eza  ssuula  Mariyam,  ezoogera  ku  Yahya  (John),  emirembe 
gibeere  ku  ye,  n’okuzaalibwa  kwa  Yisa  (Yesu),  emirembe  gibeere  ku 
ye.  Ng’asoma,  Negus  ne  basajja  be  baakaaba  olw’engeri  gye  baali 
bawuliramu. 

Oluvannyuma  Negus  kwe  kulangirira  nti:  “Ndayira  mu  linnya 
lya  Katonda  nti  ebigambo  bino  biva  mu  nsulo  y’emu  nga  ebyo  ebyas- 
sibwa  ku  Moses  (Musa)  ne  Yesu  Kristo”.  Oluvannyuma  yakyukira 
ababaka  ba  Banamakka  n’abagamba  nti: 

“Sijja  kubaddiza  basenze  bano!” 

Ababaka  bwe  baava  mu  maaso  ga  Negus,  Amuri  yagamba 
mikwano  gye  nti: 

“Ndayira  nti  nngenda  kubuulira  Negus  enzikiriza  y’Abasiraamu 
ku  Yisa,  mutabani  wa  Mariyam,  gwe  bagamba  nti  muntu  buntu. 
Ekyo  kigenda  kumumala  okubagoba!” 

Olunaku  olwaddako,  Amuri  nate  yagenda  mu  lubiri  Iwa  Negus 
n’amugamba  nti: 

“Ow’ekitiibwa!  Boogera  bubi  ku  Yesu  Kristo.  Bw’oba  oyagala 
bayite  weewulireko  n’amatu  go  bye  bagamba!” 

Negus  yatumya  Abasiraamu  n’ababuuza  bye  balowooza  ku  Yesu 
Kristo. 

Mu  ngeri  ey’obukkakkamu,  Jafaari  (Allah  amusiime)  yannyon- 
nyola  nti,  “Ffe  tumulowooza  mu  ngeri  gye  tubadde  tusomesebwamu 
Nnabbi  waffe.  Agamba  nti,  ‘Yesu  muddu  wa  Allah  era  Mubaka  we; 
mwoyo  oguva  gy’ali  era  kigambo  kye,  yazaalibwa  Mariyam  oyo  eyee- 
rekereza  buli  kantu  asobole  okuweereza  Allah.” 


Nga  bw’alonda  akalandira  okuva  ku  ttaka,  Negus  yagamba  nti: 

“Ndayira  mu  linnya  lya  Katonda  nti,  Yesu  tali  kirala  okuggyako 
ebyo  bybgambye.  Enjawulo  eri  wakati  w’ebyo  bye  mugamba  n’ama- 
zima  ga  Yesu  Kristo  tesingako  kati  kano  bunene!” 

Nga  bawulidde  ebigambo  bya  Negus,  abaduumizi  abaaliwo 
baatandika  okufuguma.  Oluvannyuma  Negus  yabakyukira  n’aba- 
gamba  nti,  “Mufugume  nga  bwe  mwagala,  naye  ago  ge  mazima!” 

Ate  bo  Abasenze  yabagamba  nti: 

“Kati  muyinza  okugenda!  Mutuule  ntende  mu  nsi  yange.  Oyo 
yenna  anaabayisa  obubi  ajja  kubonerezebwa!  Ne  bwe  bampa  olu- 
sozi  olwa  zaabu,  era  mba  ssaagala  kubeera  muntu  oyo  abatuusaako 
omutawaana.” 

Nga  bw’akyukira  abakungu  be  omulundi  omulala,  Negus  yabalagira 
nti:  “Abasajja  abo  ababiri  mubaddize  ebirabo  byabwe.  Nze  ssibyetaaga!” 
nga  bw’agattako  nti,  “Singa  mbadde  kumpi  ne  Omubaka  mu  kaseera 
kano,  nandiyagadde  okumunaaza  ebigere  bye  n’okumuweereza!”  (Ibn 
Hishaam,  I,  356  -  361;  Ahmada,  I,  202  -  203,  V,  290  -  291;  Haythami,  VI,  25  -  27) 

Okusinziira  ku  nnyumya  endala  ey’ekyafaayo  kino,  Negus 
yagamba  nti: 

“Njulira  nti  Muhammadi  ye  Mubaka  wa  Allah.  Ye  musajja  Yesu 
Kristo  gw’ayogerako.  Singa  sibadde  ku  nnamulondo  y’obwakabaka 
buno  era  nga  si  buvunaanyizibwa  eri  abantu  bange,  nnandigenze  gyali 
ne  mukwatirako  obugatto  bwe.”  (Abu  Dawuda,  Janaiz,  55  -  57  /  3205) 


N’okuddamu  kwe  yakola  eri  Negus,  Jafaari  (Allah  amusii- 
me)  awa  eky’okulabirako  ekisingira  ddala  obulungi  eri  abo  bonna 
abakoowoola  abantu  okuyingira  Obusiraamu  ku  ngeri  ki  gye  bayin- 
za  okwogeramu,  ki  ki  kye  balina  okwogera  mu  mbeera  ez’enjawulo, 
enkola  omuntu  gy’ateekwa  okukuumira  mu  mutwe. 

- 

Kisaana  kitegeerekeke  nti  Jafaari  (AUah  amusiime)  bwe  yasabi- 
bwa  okusoma  ayah  za  Kulaane  ezimu,  teyamala  gasoma  ssuula  yonna 
gy’asanze,  naye  yalondamu  ezo  ezaali  zisinga  okusaanira  ddala  mu 
kiseera  ekyo,  era  ng’ezo  ze  zaali  ayah  ezoogera  ku  Yisa  (emirembe 
gibeere  ku  ye)  okuva  mu  ssuula  ya  Mariyamu.  Era  kye  kimu  n’engeri 
gye  yawolerezaamu  abantu  abaali  basenguse  okulaga  mu  Abyssinia, 
Bannamakka  bwe  baali  bataddewo  ensonga  ezitali  zimu  nga  baagala 
bababaddize,  Jafaari  (AUah  amusiime)  bwe  yakkaatiriza  nti  eddiini 
yaabwe  yali  eragira  kweyisa  bulungi  na  bwenkanya  kyokka. 

Era  waliwo  ensonga  endala  nnyingi  Iwaki  Nnabbi  (okusaasira 
kwa  Allah  n’emirembe  bibeere  ku  ye)  yasalawo  okulonda  Jafaari 
okukulembera  Abasiraamu  abaali  basenguse.  Okulondebwa  kwe 
kwokka  kulaga  obulungi  bw’okulonda  abakulembeze  okusinziira  ku 
busobozi  bwabwe  n’embeera  ebeetaagisaamu. 

Ekitundu  ekimu  ku  bantu  abaali  basengukidde  mu  Abyssinia 
omulundi  ogw’okubiri  baakomawo  nga  wayise  akaseera  katono 
okuva  ku  kusenguka  okugenda  e  Madiina,  so  nga  abalala  bo  baa- 
lindirira  okutuusa  endagaano  ya  Hudaybiyya  bwe  yatuukibwako. 
Ekibinja  ekyasembayo  ekyakulemberwa  Jafaari  (Allah  amusiime) 
kyakomawo  e  Madiina  mu  biseera  by’okuwangulwa  kwa  Khaybar 
ekintu  ekyawa  Nnabbi  (okusaasira  kwa  Allah  n’emirembe  bibeere 
ku  ye)  essanyu. 

Okusiramuka  Kwa  Hamuza  (Allah  amusiime) 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yali  takoma  ku  kusindika  busindisi  basswahaba  be  ku 
Ka’aba  okusomera  bamusinzabibumbe  Kulaane.  Ye  kennyini  yagen- 
danga  awali  Bannamakka  mu  biseera  eby’enjawulo  okubatuusaako 
Obubaka  bwa  Katonda.  Mu  kukoowoola  kwe  okumu,  Abu  Jahali 
yakala  amaaso  n’atandika  okuvuma  Nnabbi  (okusaasira  kwa  Allah 

n’emirembe  bibeere  ku  ye).  Ng’alinga  ayagala  okweragira  ku  mikwa- 
no  gye  abaali  bamukunngaaniddeko  nga  bwe  yali  ow’ekitalo  ennyo, 
yali  anaatera  okubaako  ne  ky’akola  ekirala,  ne  wabaawo  omukazi 
eyadduka  n’agamba  Hamuza,  eyali  yaakatuuka  okuva  mu  kuyigga. 

“Hamuza,  Hamuza  omuzira!  Bagyolonga  mutabani  wo  ku 
Ka’aba.  Nnina  okutya  nti  banaatera  okumutusaako  obulabe.  Balabika 
balina  ekintu  ekibi  kye  baagala  okumukola!” 

Awatali  kwonoona  kadde  konna,  Hamuza  yadduka  n’atuuka 
mu  kifo  we  baali,  era  nga  yeeyambisa  omutego  gw’akasaale  ke  yali 
akutte,  yakuba  Abu  Jahal  omutwe  bubi  nnyo  omusaayi  ne  gutandika 
okumuvaamu  nga  gulinga  omugga  ogukulukuta.  Abu  Jahali  bya- 
muggwaako  ngatalina  buyambi  bwonna  bw’asuubira.  Yatya  ekyali 
kiyinza  okutuuka  ku  bulamu  bwe  era  n’adduka  n’ava  mu  kifo.  Omu 
omu  oba  babiri  babiri,  bamusinzabibumbe  baagoberera  Abu  Jahali, 
engeri  gye  baali  bamanyi  obulungi  amaanyi  ga  Hamuza  gye  gaali 
gakoma.  Tewali  n’omu  mu  bakirimaanyi  b’Abakulayishi  yali  asobola 
kwennganga  Hamuza  n’atamufukamiza  ku  maviivi  ge. 

Ebyo  oJwaggwa,  Hamuza  yagenda  butereevu  awaali  mutabani 
we,  Muhammadi,  Omubaka  wa  Allah  Ow’ekitiibwa  (okusaasira  kwa 
Allah  n’emirembe  bibeere  ku  ye).  Yamugamba  nti: 

“Kati  nkukoledde  okwesasuza  gy’ali  ...  kati  oyinza  okwee- 
taaya!” 

Naye  Nnabbi  (okusaasira  kwa  AJlah  n’emirembe  bibeere  ku  ye) 
yamuddamu  nti:  “Nja  kusoboJa  kwetaaya  ng’omaze  kusiramuka.” 

Amangu  ago,  ekizikiza  ky’obutamanya  ekyaJi  kyetimbye  ku 
mutima  gwa  Hamuza  kyamuvaako.  Bwe  yamanya  amazima  mu 
kaseera  ako  kennyini,  Hamuza  omuzira  nnamige  yatunuulira  muta- 
bani  we  n’akamwenyumwenyu,  era  nga  bwe  yeetegereza  okutangali- 
jja  mu  kyenyi  kye  yalangirira  nga  bw’akkirizza  Obusiraamu. 

Hamuza  (AUah  amusiime),  taata  wa  Nnabbi  (okusaasira  kwa 
Allah  n’emirembe  bibeere  ku  ye)  omuto,  yali  asinzaako  Nnabbi 
(okusaasira  kwa  Allah  n’emirembe  bibeere  ku  ye)  emyaka  ebiri  gyo- 
kka,  era  bombi  baali  baayonka  ku  bbeere  ly’omukazi  omuU^'‘ 

Omubaka  wa  Allah  (okusaasira  kwa  AUah  n’emirembe  bibeere 
ku  ye)  okwogera  nti  okwetaaya  kwe  kwali  tekuyinza  kubaawo 
okuggyako  nga  taata  we  omuto  akkirizza  Obusiraamu,  yali  alaga 
obusukkulumu  bw’okulunngama  ku  kuwoolera  eggwanga  ku  bintu 
ebibye  era  na  bwe  kityo  obusukkulumu  bw’obulamu  obw’olubeerera 
ku  by’okwewunda  by’ensi  eby’ekiseera.  Ekyafaayo  kino  kitusomesa 
nti  bulijjo  tulina  okulondawo  ebintu  ebigasa  Obusiraamu  okusinga 
ebyetaago  byaffe  eby’obuntu  era  nti  essanyu  tulina  kulinoonya  mu 
buwanguzi  bwa  Ddiini  so  ssi  mu  bintu  omuntu  by’atuukako  ebibye 
ku  bubwe. 

Olunaku  Hamuza  (AUah  amusiime)  Iwe  yasiramuka  Abu 
Bakari  (Allah  amusiime)  yakalambira  ku  nsonga  n’agamba  Nnabbi 
(okusaasira  kwa  Allah  n’emirembe  bibeere  ku  ye)  nti  Abasiraamu 
bonna  awamu  bagende  ku  Ka’aba  bakoowoole  buli  muntu  yenna 
ayingire  Obusiraamu. 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yabaddamu  nti:  “Omuwendo  gwaffe  gukyali  mutono  nnyo” 

Naye  Abu  Bakari  (Allah  amusiime)  bwe  yagaana  okukivaako,  nga 
ne  Basswahaba  abalala  bamwegasseeko,  Nnabbi  (okusaasira  kwa  AUah 
n’emirembe  bibeere  ku  ye)  yava  mu  nnyumba  ye  Arqam  ne  bagenda 
ku  Ka’aba.  Bwe  baatuuka,  Abu  Bakari  (AUah  amusiime)  olwatandika 
okukoowoola  abantu  okukkiriza  Allah  ne  Omubaka  we,  bamusinza- 
bibumbe  baalumba  Abasiraamu  ne  batancUka  okubakuba.  Naddala 
Utuba  anyoomwa,  yalinnyalinnya  era  n’asamba  Abu  Bakari  (AUah 


194  Laba:  Ibn  Hishaam,  1, 312  -  313;  Haakim,  111,  213;  Ibn  Kathiir,  al  Bidaaya,  III,  84. 

amusiime)  mu  maaso  n’gakozesa  engatto  ze  ezaali  zijjudde  ebyu- 
ma.  Abu  Bakari  (Allah  amusiime)  baamuleka  atonnya  omusaayi  era 
ng’ajjudde  ebinuubule.  Ky’atwala  amaanyi  mangi  okuva  mu  b’ennyum- 
ba  ya  ba  Taym  Abu  Bakari  (AUah  amusiime)  mwe  yaU  asibuka  okujja 
okumutaasa  n’okumuggya  mu  mikono  gya  bamusinzabibumbe. 

Ab’ennyumba  ya  Taym  baatwala  Abu  Bakari  (Allah  amusiime) 
ewuwe  ng’azirise.  Olw’okutya  nti  yali  agenda  kufa  ekiseera  kyonna, 
baddayo  ku  Ka’aba,  ne  baleekaana  nga  bwe  bawera  nti: 

“Tulayira  nti  singa  Abu  Bakari  afa,  tugenda  kutta  Utuba!” 

Eyo  mu  kiro  Abu  Bakari  (AUah  amusiime)  yamala  n’adda 
engulu.  Naye  ekintu  kye  yasooka  okubuuza,  mu  kufuba  n’amaanyi 
amangi,  kyali  nti: 

“Nnabbi  (okusaasira  kwa  Allah  n’emirembe  bibeere  ku  ye)  ali 
bulungi?” 

Maama  we  Ummul  Khayr  yali  buli  kaseera  ng’amwegayirira 
abeeko  ne  k’alya,  naye  Abu  Bakari  (Allah  amusiime),  ng’alinga  ata- 
lina  ky’awulira  yabuuzanga  ekintu  kimu  nti: 

“Nnabbi  ali  atya?  Ali  bulungi?” 

Maama  we  yamuddamu  nti:  “Mukwano,  sinnaba  kuwuliza 
mukwano  gwo.” 

Olwo  Abu  Bakari  (Allah  amusiime)  n’atuma  maama  we  ewa 
Ummu  JamiiU^^  omukyala  Omusiraamu,  okumufunira  amawulire 
agakwata  ku  Mubaka  wa  Allah  (okusaasira  kwa  Allah  n’emirembe 
bibeere  ku  ye).  Ummu  Jamiil  (Allah  amusiime)  olwatuuka  n’alaba 
embeera  embi  ennyo  Abu  Bakari  (Allah  amusiime)  gye  yalimu,  yali 
tayinza  kukyebeera  wabula  okuwoggana  nti: 

195  Ummu  Jamiil  bint  Harith,  eyali  Omusiraamu,  tateekeddwa  kumutabula  ne 
Ummu  Jamiil  muka  Abu  Lahabi  gwe  baali  bafaananya  erinnya. 

- 

“Ndayira  Allah  nti  nsolo  yokka  y’esobola  okukukola  ekintu  eki- 
faanana  bwe  kiti!  Nsaba  AUah  awolere  eggwanga  ku  lulwo!” 

Nga  wayise  akaseera  katono,  olw’okusaba  kwa  Abu  Bakari 
(AUah  amusiime),  Ummu  Jamiil  yamutegeeza  nti  Nnabbi  (okusaa- 
sira  kwa  AUah  n’emirembe  bibeere  ku  ye)  yali  mu  mbeera  nnungi, 
era  nti  yali  amulindidde  mu  nnyumba  ya  Arqam. 

Abu  Bakari  kwe  kugamba  nti:  “Ndayira  Allah,  sijja  kuddamu 
kulya  wadde  okunywa  okutuusa  nga  mmaze  okumulaba.” 

Ebintu  bwe  byagenda  bidda  mu  nteeko  nga  buli  muntu  akutte 
lirye,  maama  wa  Abu  Bakari  (Allah  amusiime)  ne  Ummu  Jamiil 
bamukwata  ku  mukono  ne  bamusitula  okumutwala  ewa  Ekitangaala 
ky’Obulamu  (okusaasira  kwa  Allah  n’emirembe  bibeere  ku  ye). 
Abu  Bakari  (Allah  amusiime)  olwalaba  Nnabbi  (okusaasira  kwa 
Allah  n’emirembe  bibeere  ku  ye),  yamugwa  ku  bigere  bye.  Embeera 
munywanyi  wa  Nnabbi  (okusaasira  kwa  Allah  n’emirembe  bibeere 
ku  ye)  gye  yalimu  yamwennyamiza  nnyo  omutima  gwe  omugonvu. 
Naye  Abu  Bakari  (AUah  amusiime)  yasobola  okwogera  ebigambo 
bino: 

“Nsaba  maama  wange  ne  taata  bafuuke  ennunuzi  ku  lulwo!  Ndi 
bulungi,  ddala.  Omusajja  omutemu  oyo  yankubyemu  katono,  kye 
kyo  kyokka!”  Oluvannyuma  yasaba  Nnabbi  (okusaasira  kwa  Allah 
n’emirembe  bibeere  ku  ye)  asabire  nnyina  alunngame. 

Tewaayitawo  bbanga  ddene,  olw’omukisa  gw’edduwa  ya  Nnabbi 
Ow’ekitiibwa,  maama  wa  Abu  Bakari  omulungi,  naye  yeegatta  ku 
Busiraamu.^®'’ 


V 


196  Laba:  Ibn  Athiir,  Usudul  Ghabah,  VII,  326;  IBN  Kathiir,  al  Bidaaya,  III,  81. 

Nga  bawuniikiridde  olwbmuwendo  gw’Abasiraamu  ogwa- 
gendanga  gweyongera  ssaako  abamu  ku  bantu  ab’amannya,  nga 
Hamuza,  okusiramuka,  bamusinzabibumbe  baatuula  bateese  ku 
ngeri  gye  baali  bayinza  okukkakkanya  amayengo  gano. 

“Ensonga  ya  Muhammadi  efuukidde  ddala  nzibu  era  etandise 
okutwewanisa  emitima.  Leka  tumusindikire  omutontomi  n’omulogo 
abasinga  obukugu  boogere  naye!”  Bwe  batyo  bwe  baakkiriziganya. 

Baalonda  Utuba  ibn  Rabii-ah  agende  akole  ku  nsonga  eyo. 
Utubah  yatwala  akaseera  ng’ayanja  mu  butongole  bamusinzabi- 
bumbe  bye  baali  baagala  okuwaayo.  Omubaka  wa  Allah  (okusaasira 
kwa  Allah  n’emirembe  bibeere  ku  ye)  yawuliriza  n’obugumiikiriza 
ng’alinda  Utubah  amalirize  bye  yali  agamba.  Oluvannyuma  yabuuza 
Utuba  nti:  ‘Abu’l  Waliidi!  Omalirizza  by’oyagala  okwogera?” 

Utuba  yakkiriza. 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  kwe  kumugamba  nti: 

“Kati  nange  mpuliriza!”  Olwo  n’atandika  okusoma  Ssuula 
Fusswilat,  okutuuka  ku  ayah  y’okuvunnama,  awo  n’avunnama. 
Olwasituka  n’ayongerako  nti: 

“Kaakati  owulidde  bye  mbadde  nngamba.  Kati  kino  ky’oliko 
nange  kino  kye  ndiko!” 

Nga  Utubah  addayo,  bamusinzabibumbe  baamulengerera  wala 
ne  balaba  ng’alina  ky’akyuseeko  okusinziira  mu  ndabika  ye. 

Olwatuuka,  baamubuuza  ababuulire  ekyali  kigenze  mu  maaso. 

Yabagamba  nti: 

“Ndayira  Allah  nti  siwulirangayo  kigambo  kyonna  kifaanana 
ng’ebyo  bye  mpulidde.  Ebitontome,  eddogo,  obufuusa . . .  tewali  ku  byon- 
na  kyefaanaanyiriza  bigambo  ebyo!  Muhammadi  bwe  yagambye  nti: 

^ ^  ilp  4.4fi'Ls^  4.fl^Ls^  I 


“Bwe  banaaba  nga  bawuguse  (ne  bagaana  okukkiriza),  gamba 
nti:  “Mbatiisizza  ebibonerezo  ng  ebyatuuka  ku  ba  Aadi  ne  Thamuudi,” 
(Fusswilat,  13)  nakutte  ku  mumwa  gwe  ne  mmwegayirira  alekere  awo 
okusoma  ku  Iwbbulungi  bwbluganda  Iwe  tulina.  Kubanga  nabadde 
nkimanyi  bulungi  nti  buli  Muhammadi  ky’ayogera  kituukirira... 
Natidde  nti  obusungu  bwa  AUah  bujja  kutubuutikira. 

Kaakati  mumpuUrize,  Abakulayishi!  Mumuleke  n’ebintu  bye 
by’aliko.  Mudde  ku  mabbali!  Singa  Abawalabu  bo  bamutta,  mmwe 
bajja  kuba  babamuwonyezza!  Naye  singa  afuuka  Kabaka  w’Abawa- 
labu,  obwakabaka  bwe  butegeeza  bwakabaka  bwammwe,  ekitiibwa  kye 
kitegeeza  kitiibwa  kyammwe!  Oluvannyuma,  nga  Muhammadi  y’aki- 
bakoledde,  mujja  kuba  abantu  abasinga  obusanyufu  mu  bantu  bonna!” 

Bamusinzabibumbe  kwe  kuleekaanira  waggulu  nti,  “Utubah! 
Muhammadi  alabika  yakusindikidde  eddogo  ng’ayita  mu  bigambo 
bye  yakozesezza.” 

Utubah  yabaddamu  nti:  “Nze  mbagambye  kye  ndowooza.  Naye 
muli  ba  ddembe  okukola  nga  bwe  mwagala!”  (ibn  Hishaam,  i,  3i3  -  3i4; 
Ibn  Kathiir,  al  Bidaaya,  III,  III  -  II2) 


Okusiramuka  Kwa  Umaru  (Allah  amusiime) 

Bamusinzabibumbe  bwe  baddamu  okutuula  nate  mu  Nnyumba 
ya  Nadwah,  akakiiko  kaabwe  akawi  k’amagezi,  baasalawo  okutta 
Omubaka  wa  Allah  (okusaasira  kwa  Allah  n’emirembe  bibeere  ku 
ye).  Okukola  omulimu  guno,  baalonda  omuntu  eyali  asinga  obuzira 
era  ng’asunguwala  mangu  ng’oyo  yali  Umaru  ibn  Khattwab,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  gwe 

- 

yali  asinzaako  emyaka  ekkumi  n’esatu  gyokka,  era  nga  bombi  baali 
bagatta  jajjaabwe  ow’omwenda. 

Umaru,  nga  tafuddeeyo,  yagenda  okutemula  Ekitonde  Ekisinga 
ebitonde  byonna  (okusaasira  kwa  Allah  n’emirembe  bibeere  ku 
ye).  Mu  kkubo  yasisinkana  Nuaym  ibn  Abdalla  (Allah  amusiime). 
Nuaym  bwe  yabuusabuusa  mu  nneeyisa  ya  Umaru  yamubuuza  gye 
yali  alaga.  Umaru  yamuddamu  nti: 

“Kutta  Muhammadi  ...  Omusajja  aleese  eddiini  empya  n’ag- 
gyawo  eya  bajjajja  be.” 

Nuaym  olw’obukujjukujju  bwe,  yanoonya  eky’okwekwasa  aso- 
bole  okuwugula  Umaru  ku  kye  yali  agendako  era  afuneyo  ne  ku 
kaseera.  Yagamba  Umar  nti: 

“Ndayira,  Umaru,  oli  mu  kwesiruwaza!  Olowooza  batabani  ba 
Abd  Manaaf  banaakuleka  oyineeyine  ku  nsi  ng’omaze  okukola  ekiko- 
Iwa  ekyo?  Ng’oggyeeko  ekyo,  wandisoose  n’otereeza  eby’omu  nju  yo!” 

Umaru  mu  busungu  obungi  yabuuza  Nuaym  nti:  “Ani  gw’oyo- 
gerako?” 

Nuaym  kwekumuddamu  nti:  “Ani  omulala  atali  mwannyoko 
Fatuma  ne  mukoddomi  wo  Saidi  ibn  Zayidi?  Bombi  beesozze  dda 
Obusiraamu.  Ekyo  kijje  ku  nze!” 

Olwazuula  ekigendererwa  kya  Umaru  ekikyamu,  Nuaym  (Allah 
amusiime)  okumuwugula  agende  ewa  mwannyina,  yafuna  akadde 
ak’omuwendo  okugenda  okutegeeza  Nnabbi  Ow’emikisa  (okusaasira 
kwa  AUah  n’emirembe  bibeere  ku  ye)  ku  lukwe  olwali  lukoleddwa. 

Umaru  bye  yayogera  ne  Nuaym  byamwongera  busungu,  era 
awatali  kulinda  kirala,  yakyusa  obuwufu  n’alumba  mwannyina  nga 
yenna  ayaka  muliro. 

Khabbaab  (AUab  amusiime)  naye  mu  kaseera  ako  yalimu  mu 
nnyumba,  ng’ali  mu  kafubo  ka  kusomesa  mwannyina  wa  Umaru  ne 
mukoddomi  we  Kulaane.  Olwalengera  Umaru  ng’aswakiira  ng’ajja 
gye  baali  ng’alinga  aliko  n’obumansuka,  baakweka  Kbabbaab  (Allab 
amusiime)  mu  kisenge  ekimu,  ate  ye  Fatuma  n’akweka  omuko  okwa- 
li  kuwandiikiddwa  Kulaane  gwe  baali  bakutte  mu  mikono  gyabwe. 

Umaru  yayingira  munda  n’abwatuuka  nti:  “Ki  ki  ekyo  kye  mpu- 
lidde  musoma  kati?” 


Baamugamba  nti:  “Oteekwa  okuba  ng’owulidde  bubi.  Ffe  tetu- 
lina  kye  tulina  wano.”  Wano  Umaru  we  yawogganira  nti: 

“Mukakasa?  Kati  bi  ki  ebyo  bye  mpulira  nti  mwembi  mwafuu- 
se  bagoberezi  ba  Mubammadi?”  Olwo  n’alumba  mukoddomi  we, 
n’amukuba  nnyo.  Fatuma  bwe  yagezaako  okutaasa  bba,  naye  kwe 
kufuna  ku  mugabo  gw’obusungu  bwa  Umaru  bwe  yamupacca  oluyi 
mu  maaso  olwamuleetera  okuwoggana  n’amugamba  nti: 

“Umaru,  osobola  okukola  kyonna  ky’oyagala!  Osobola  n’okutu- 
tta  bw’oba  oyagala!  Naye  tetugenda  kuva  ku  nzikiriza  yaffe!” 

Fatuma  (AUab  amusiime)  we  yayogerera  ebigambo  eby’obu- 
vumu  era  eby’obukkiriza  ebyo  nga  mu  maaso  ge  muttulukuka  omu- 
saayi  omutonotono. 

Umaru  kyamubuukako  kuba  ebyamuddibwamu  yaU  tabisuubira. 
Okulaba  omusaayi  mu  kyenyi  kya  mwannyina  kwamuleetera  ennyiike 
mu  mutima.  Yejjusa  obusungu  obw’amaanyi  bwe  yaU  akozesezza: 

Yasaba  mu  bukkakkamu  ng’alinga  eyeetonda,  “Musobola  okun- 
deetera  ku  bye  mubadde  musoma?” 


Fatuma  yamuddamu  nti:  “Tusuubize  nti  togenda  kubaako  kintu 
kyonna  ky’okikolako!” 

Umaru  yalayira  mu  linnya  ly’amasanamu  ge  nti:  “Nsuubiza;  nja 
kukibaddiza  bwe  nnaamala  okukisoma.” 

Oluvannyuma  ng’asuubira  nti  anaalaba  ekitangaala  ky’obu- 
lunngamu,  Fatuma  (Allah  amusiime)  yagamba  Umaru  nti:  “Naye  oli 
musinzabibumbe,  n’olw’ekyo  toli  mutukuvu!  Abo  bokka  abatukuvu 
be  bateekwa  okukwata  ku  miko  gya  Kulaane!” 

Umaru  (Allah  amusiime)  yaweebwa  emiko  gya  Kulaane  olu- 
vannyuma  Iw’okunaaba  omubiri  gwe  gwonna.  Olwo  n’atandika  oku- 
soma  ayah  za  Kulaane  entukuvu^^^  ezaali  mu  kiwandiiko: 


o^^jj  'yi  l)I j^I  cLLip  llljjl  La  .aJs 

Jlp  ^^I  .  JJLll  ol jUUlj  ^3^/1  jU  ^ 

Laj  jjjSj'yi  ^  Loj  OljLUUl  ^  La  aJ  J^^ 

^i  j^Ij  iij  -e^jJi  cUj  lJj  l4U 

JL-i  Jaj  .^_^uUJI  ^LU-S/i  ji  S/l  JlS/  il  .^ij 
iju  cuiT  J\  I j&i  jLii  iju  ^ij  ii  jJ  lLjU 

jj  LaLjI  LJU  jLJI  Jl>-I  jI  jJ^I  ^jUJ 

jjjuJi  ^IjJLj  dii  dJLjU  ^Li  dij  ui  Ji  -^j^ 

197  Waliwo  nebigambibwa  nti  zaali  aya  ezisooka  eza  ssuula  ya  al  Hadiid  Umaru  ze 
yasoma  (Bayhaqi,  Dalaa-il,  II,  217) 

“TWA  HAA  Tetwassa  Kulaane  ku  ggwe  olyoke  wennyamire! 
Wabula  yo  twagissa  ebeere  kya  kubuulirira  eri  oyo  atya  Katonda. 
Ng’essibwa  okuava  eri  Oyo  eyatonda  ensi  n’eggulu  ettumbiivu. 
Omusaasizi  eyatereera  ku  Al-Arshi.  Bibye  ebyo  byonna  ebiri  mu 
ggulu  (zonna)  n’ebiri  mu  nsi  n’ebiri  wakati  w’eggulu  n’ensi  n’ebyo 
ebiri  wansi  w’ettaka.  Bw’oba  nga  oyatuzza  ekigambo  mazima  Ye 
amanyi  ekyama  n’ekikweke  mu  mutima.  Allah!  Teri  Katonda  mulala 
okuggyako  Ye,  alina  amannya  amalungi.  Abaffe  kwakujjira  oku- 
nyumya  ekyafaayo  kya  Musa?  Ekiseera  awo  we  yalengerera  omuliro 
n’agamba  abantu  ab’omu  maka  ge  nti:  ‘Musigale  wano!  Mazima  nze 
nengedde  omuliro  oboolyawo  ne  mbaleeterayo  eryanda  oba  ne 
nsanga  ku  muliro  ogwo  obulunngamu.’ 


Bwe  yagutuukako  eddoboozi  ne  limukoowoolwa  nti:  ‘Owange 
Musa!  Mazima  nze  Nze  Katonda  wo.  Yambulamu  engatto  zo,  mazima 
ggwe  oli  ku  lusenyi  olutukuvu  Twuwa.  Era  mazima  nkulonzeemu, 
kale  wuliriza  ebyo  ebrkutumirwa.  Mazima  ddala  Nze  Katonda  wo.  Teri 
katonda  mulala  okuggyako  Nze.  Kale  nsinza  oyimirizeewo  esswala 
olw’okunzijukira.  Ddala  ekiseera  eky’enkomerero  kya  kutuuka,  nsembe- 
rera  nnyo  okukikisa  buli  mwoyo  gulyoke  gusasulwe  ekyo  kye  gwategani- 
ra.  N’olw’ekyo  toleka  oyo  atakkiririza  mu  nkomerero  n’agoberera  okwa- 
gala  kwe,  kukujja  ku  mulamwa  olwo  n’ozrkirira!”  (Twa  Haa,  20 :  i  - 16) 

- 

Umaru  yannyogoga,  era  kye  yasobola  okukola  kwali  kussa 
kikkoowe  n’agamba  nti,  ‘Ekitabo  kino  nga  kisuffu,  nga  kya  maa- 
nyi...” 

Yali  asikiriziddwa  ensengeka  ya  Kulaane,  ebigambo  ebigirimu 
n’amakulu  era  n’amagezi,  ebyo  ebitalina  muntu  yali  asobola  kubigu- 
njaawo.  Yatandika  okulowoolereza  ennyo. 

Mu  kaseera  ako  kennyini,  Khabbaab  (Allah  amusiime)  yali 
avuddeyo  gye  yali  yeekukumye: 

“Umaru!  Ndayira  Allah  nti  pulira  muli  nga  edduwa  ya  Nnabbi 
(okusaasira  kwa  Allah  n’emirembe  bibeere  ku  ye)  gye  yasabye  enee- 
tera  okutuukirira.  Eggulo  yasabye  nti:  ‘AUah!  Nkusaba  onyweze 
eddiini  yo  ne  Abul  Hakam  ibn  Hishaam  oba  Umaru  ibn  Khattwab!’ 
Kale  ekiseera  kituuse  ,  Umaru,  okutya  Allah!” 

Wano  Umaru  kwe  kugamba  Khabbaab  (Allah  amusiime)  nti: 
“Ntwala  ewa  Muhammadi!” 

Baatambulirawo  okugenda  ewa  Nnabbi.  Buli  luta  Umaru  Iwe 
yakubanga  mu  kiseera  kino  Iwalinga  lujjudde  essanyu  ly’obukkiriza, 
n’omukwano  n’obumativu,  olw’okutegeera  amazima  ga  Omubaka  wa 
Allah  (okusaasira  kwa  Allah  n’emirembe  bibeere  ku  ye). 

Bwe  baatuuka,  Umaru  yali  alindiriddwa  Hamuza  (AUah  amu- 
siime),  ng’amulinze  n’ekitala  kye  mu  ngalo,  engeri  gye  yali  amaze 
okutegeezebwako  Nuaym  ku  byali  bimaze  okubeerawo.  Naye  baali 
tebayinza  kuteeba  ekyali  kiguddewo  mu  kiseera  ekyo. 

Omubaka  wa  Allah  Ow’ekisa  (okusaasira  kwa  Allah  n’emirembe 
bibeere  ku  ye)  yasituka  n’agenda  okwaniriza  Umaru  mu  luggya,  nga 
bw’amubuuza  ensonga  eyali  emukyazizza.  Ebyafubutuka  mu  kamwa 
ka  Umaru  byali  bigambo  ebyali  bijjudde  okumatira: 

“Nzize  kufuuka  Musiraamu,  Mubaka  wa  Allah!” 

- 

Mu  kwebaza  ekyo  Allah  Oweekitiibwa  kye  yalaga  mu  buyinza 
bwe,  Nnabbi  (okusaasira  kwa  AUah  n’emirembe  bibeere  ku  ye)  yayo- 
gerera  waggulu  ebigambo  bino: 

“Allaahu  Akbar!” 

Basswahaba  nabo  bwe  batyo  baasaakaanyiza  waggulu  nga  boogera 
ekigambo  kye  kimu.  Ekintu  ekirala  Omubaka  wa  Allah  (okusaasira  kwa 
AUah  hemirembe  bibeere  ku  ye)  kye  yaU  ayagala  ennyo  kyaU  kimaze 
okutuukirira.  Umaru  (AUah  amusiime)  bwe  yaddamu  okwogera,  ebi- 
gambo  bye  yasooka  okwatula  byali  bino:  “NjuUra  nti  teri  katonda  okug- 
gyako  Allah  era  nti  Muhammadi  muddu  we  era  Mubaka  we.” 

Umaru  ibn  Khattwab  (Allah  amusiime)  mu  kaseera  kano  yali 
aweereddwayo  ng’okwagala  kwa  Nnabbi  (okusaasira  kwa  Allah 
n’emirembe  bibeere  ku  ye)  bwe  kwali.  Naye  ye  Abul  Hakam  ibn 
Hishaam,  asinga  okumanyibwa  ennyo  nga  Abu  Jahali,  yali  akyayon- 
gerera  ddala  okwebbika  mu  lutobazi  Iw’obuyinike.^^® 

Oluvannyuma  Iwa  Umaru  (Allah  amusiime)  okulangirira  obuk- 
kiriza  bwe  mu  maaso  ga  Nnabbi  Ow’ekitiibwa  (okusaasira  kwa  AUah 
n’emirembe  bibeere  ku  ye),  nga  bakolera  ku  kiteeso  kye  yaleeta, 
Abasiraamu  bonna  awamu  baava  mu  nnyumba  ya  Arqam  mu  makkati 
g’okutendereza  Katonda  ne  boolekera  Ka’aba.  Era  Uno  lyali  kkonde  lya 
maanyi  eri  bamusinzabibumbe.  Omubaka  wa  Allah  (okusaasira  kwa 
AUah  n’emirembe  bibeere  ku  ye)  olwo  n’awa  Umaru  (AUah  amusiime) 
ekitiibwa  ekya  “al  Faaruuq”,  olw’okwawula  ekituufu  ku  kikyamu.*^^ 

Umaru  (Allah  amusiime)  anyumya  ebyaliwo  mu  biseera  ebyo 
bw’atyi: 

“Tewaaliyo  Musiraamu  n’omu  eyali  tatulugunyizibwa,  eyali 
talina  kwerwanako.  Naye  tewaali  muntu  yenna  yali  ankwatako. 


198  Laba:  Ibn  Hishaam,  I,  365  -  368. 

199  Laba:  Diyaarbakri,  I,  296. 

Nnalowooza  muli  nti,  ‘Sandiyagadde  butatuusibwako  bulabe  nga 
Abasiraamu  abalala  bonna  baatuusibwako  ebibonerezo  ebikambwe 
eby ’engeri  yonna.” 

Kale  ekiro  kye  nnafuukirako  Omusiraamu,  nnasalawo  okunoo- 
nya  omulabe  wa  Omubaka  wa  Allah  (okusaasira  kwa  AUah  n’emi- 
rembe  bibeere  ku  ye)  eyali  asinga  okubeera  ow’omutawaana  mu 
bamusinzabibumbe  mubuulire  nti  nsiramuse.  Enkeera  ku  makya, 
nnagenda  ku  luggi  Iwa  Abu  Jahali,  era  n’aggulawo: 

‘Nsanyuse  okukulaba  Umaru,  olina  mawulire  ki?’ 

Nnamuddamu  nti:  ‘Nzize  kukutegeeza  nti  kati  ndi  mukkiriza 
wa  Allah,  Omubaka  we  era  na  byonna  by’azze  nabyo.’  Yankolimira 
era  n’anzigalirawo  oluggi.”  (Ibn  Hishaamu,  l,  371) 

Oluvannyuma,  Umaru,  mu  ngeri  y’emu,  amawulire  ago  ama- 
lungi  yagategeeza  omu  ku  bamusinzabibumbe  abaali  basinga  obutu- 
tumufu,  taata  we  omuto  Waliidi  ibn  Mughira,  ne  bamusinzabibumbe 
abalala  babiri  bonna,  olw’okubulwa  obuvumu  obubaako  eky’okukola 
Umaru,  baasalawo  kuggala  buggazi  nzigi  zaabwe  ne  beesibira  mu 
nda  mu  nju  zaabwe. 

Abdalla  ibn  Masuud  (Allah  amusiime)  agamba  nti: 

“Okukkiriza  kwa  Umaru  Obusiraamu  bwali  buwanguzi,  oku- 
senguka  kwe  okugenda  e  Madiina  bwali  buyambi  ate  okufuuka  kwe 
Kaliifa  kwali  kusaasira!  Twali  tetusobola  kusaala  sswala  yonna  kyere 
ku  Ka’aba,  naye  bwe  yasiramuka  yalwanyisa  bamusinzabibumbe 
n’akakasa  nti  batuvaako.  Awo  wokka  we  twasobolera  okusaalirayo 
esswala.”  (Haythami,  IX,  62  -  63) 

Umaru  (Allah  amusiime)  yalafuubanira  e  Makka  mu  kkubo 
ly’Obusiraamu  okutuusa  okusenguka  (Hijira),  ng’agumira  ebizibu 
byonna  awamu  n’Abasiraamu  abalala  bonna. 


EMYAKA  OGW’OMUSANVU  OKUTUUKA 
KU  GW’OMWENDA  EGY’OBWANNABBI: 
EMYAKA  EGY’OKUSIBIRWA 
EKIKOOKOLO  (BOYIKOOTI) 


Enkola  Ey’ebbanga  Ery’emyaka  Esatu  Emiramba  Eya 

Bamusinzabibumbe  Okuboola  Abasiraamu 

Awamu  n’engeri  zonna  ez’okuziyiza  ze  baakola,  Obusiraamu 
bwasigala  bweyongera  bweyongezi  kutinta  buli  lunaku  era  kino 
kyakuma  mu  muliro  gw’obukyayi  bamusinzabibumbe  bwe  baalina. 
Baakola  endagaano  eyagenderera  obulamu  bwa  Nnabbi  ow’ekitiibwa 
(okusaasira  kwa  AUah  n’emirembe  bibeere  ku  ye)  obutukuvu  olwo 
balyoke  ensi  bagisse  mu  kizikiza. 

Baamalirira  era  ne  bawera  nti: 

Beeyama  nti:  “Ka  kibeere  mu  lujjudde  oba  mu  nkukutu,  tujja 
kumutta!” 


Abu  Twalib  yatandika  okutiiririra  Omubaka  wa  Allah  (oku- 
saasira  kwa  Allah  n’emirembe  bibeere  ku  ye)  ng’alaba  obumalirivu 
bamusinzabibumbe  bwe  baalina  okumukolako  ekikolwa  eky’ekiwe. 
Yakunngaanya  ab’ekika  kya  Hashim  ne  Muttwalibu  n’abakubiriza 
okukuuma  Omubaka  wa  Allah  (okusaasira  kwa  Allah  n’emirembe 
bibeere  ku  ye)  mu  buli  mbeera  n’ekiseera  kyonna.  Mu  kiro  omwe- 

zi  gwa  Muharram  Iwe  gwaboneka  ab’ennyumba  ya  Hashim  n’eya 
Muttwalib,  nga  bakulembeddwaamu  Abu  Twalib  ate  nga  beegat- 
tiddwaako  ne  Omubaka  wa  AUah  (okusaasira  kwa  AUah  n’emirembe 
bibeere  ku  ye),  baasisinkana  mu  kifo  kya  Abu  Twalib.  Abu  Lahabi 
teyeetaba  mu  lukungaana  era  yasalawo  okusigala  ne  bamusinzabi- 
bumbe  banne. 

Bamusinzabibumbe  nate  baasalawo  okukola  enteekateeka  embi 
gye  baalowooza  nti  yali  ya  kusaanyaawo  Obusiraamu  nga  tebun- 
nasaasaana  n’okweyongera  amaanyi:  okugezaako  okujja  abandiya- 
gadde  okufuuka  abakkiriza  ku  mulamwa  nga  bayita  mu  kussa  mu 
nkola  nnati  ey’eby’enfuna  n’enkolagana  eya  bulijjo. 

Okutuukiriza  kino,  ekabinja  k’abantu  abalina  emitima  egy’ekko 
nga  kakulembeddwaamu  Abu  Jahal  baakunngaanira  mu  nnyumba 
za  Banu  Qinaanah,  gye  balangirira  okukutulawo  enkolagana  yonna 
n’Abasiraamu  n’ab’ennyumba  ya  Hashim  abaali  babawa  obukuumi, 
nga  mu  nnati  eno  mw’ozingira  eby’okusuubulagana  okutuukira 
ddala  ku  kufumbiriganwa  okw’ekika  kyonna.  Baawandiika  enda- 
gaano  ne  bagitimba  ku  kimu  ku  bisenge  ebiri  munda  mu  Ka’aba. 

Wabula  edduwa  Nnabbi  ow’emikisa  (okusaasira  kwa  Allah 
n’emirembe  bibeere  ku  ye)  gye  yasaba,  yaviirako  omukono  gwa 
Mansuuru  ibn  Ikrimah,  eyawandiika  ebbago  lino,  okusannyalala 
ekintu  ekyaleetera  olugambo  okusaasaana  mu  bamusinzabibumbe 
nti  ekizibu  ekyali  kigudde  ku  Mansuuri  kyava  ku  kikolwa  kye  baali 
basazeewo  okukola  ab’ekika  kya  Hasim  (Ibn  Hishaam,  l,  372  -  373;  Ibn 
Sa’ad,  I,  208  -  209;  Bukhari,  Hajj,  45) 

Nnati  gye  bassa  ku  Basiraamu,  mu  kiseera  ekyo  abaali  basaa- 
saanidde  ebitundu  bya  Makka  eby’enjawulo,  yabawaliriza  okukunn- 
gaanira  mu  kifo  ekimu  ekya  Abu  Twalib  nga  ye  ngeri  yokka  gye 
baali  basobola  okukunngaanya  n’okugatta  wamu  obuyambi  wamu 
n’okuyambagana.  Omubaka  wa  Allah  (okusaasira  kwa  Allah  n’emi- 

rembe  bibeere  ku  ye)  naye  yava  mu  nnyumba  ya  Arqam  ne  yeegatta 
ku  baali  mu  kifo  ekyo. 

Olw’ekengera  ekibi  ekisembayo  ekyali  kiyinza  okutuukawo, 
Abu  Twalib  yeetegekera  embeera  yonna  ey’okugezaako  okutemula 
Omubaka  (okusaasira  kwa  Allah  n’emirembe  bibeere  kuye) .  Okugeza, 
yawanyisanga  ebifo  by’okwebakamu,  ng’agera  abantu  bonna  bagenze 
okwebaka,  n’asindika  omu  ku  batabani  be  oba  bakizibwe  be  yeebake 
mu  buliri  Nabbi  (okusaasira  kwa  Allah  n’emirembe  bibeere  ku  ye) 
mwe  yabanga  ow’okwebaka  olwo  Nnabbi  (okusaasira  kwa  Allah 
n’emirembe  bibeere  ku  ye)  n’asula  mu  kifo  ky’oyo  eyabanga  yeebase 
mu  buliri  bwe.^““ 

Akaseera  ak’ebizibu  eby’amaanyi  kaali  katandise.  Abu  Jahal  ne 
basajja  be  baali  baalawunanga  ekifo  abasiraamu  mwe  baali  bakunn- 
gaanidde  ekiro  n’emisana,  nga  tebakkiriza  buyambi  bwonna  ne  bwe 
bwabanga  bwenkana  wa  okuyingira  mu  kifo  ekyo.  Enguudo  zonna 
ezaatuusanga  Abasiraamu  mu  bifo  ewaabeeranga  obutale  zaazibwa, 
era  n’ebyamaguzi  eby’omuzindo  (kolijja)  ebyayingizibwanga  mu 
Makka  byonna  bamusinzabibumbe  baabyefuganga  ng’Abasiraamu 
tebannabituusaako  ngalo  zaabwe.  Abakkiriza  mu  kifo  mwe  baazin- 
gizibwa  baasobolanga  kuvaayo  mu  kiseera  kya  kulamaga  kyokka. 
Yali  efuuse  nkola  ya  Abu  Lahab,  buli  Musiraamu  Iwe  yagendanga 
ew’omutunzi  asobole  okugulirayo  abantu  be  ku  kamere,  okuyimirira 
ku  awali  ebyamaguzi  n’aleekaaana  nti: 

“Musuubuzi!  Paaza  emiwendo  gy’ebintu  olemese  Muhammadi 
n’abagoberezi  be  okukugulako  ekintu  kyonna!  Teweeraliikirira!  Nze 
ndi  musajja  mugagga  ate  akuuma  ekigambo  kye!  Nja  kukuddizaawo 
kyonna  ky’onooba  ofliriddwa.” 


200  Ibn  Kathiir,  al  Bidaaya,  III,  132. 

Mu  ngeri  eyo,  Abasiraamu  baddangayo  ngalo  nsa,  nga  tebalina 
wadde  akamere  okusirisizaako  abaana  baabwe  abaabanga  bakaaba. 
Bo  abatunzi,  baabukeerezanga  nkokola  ne  bagenda  ewa  Abu  Lahab 
eyabagulangako  ebintu  bye  baabanga  balemesezza  Abasiraamu  ku 
miwendo  egitakkanga  wansi  w’egyo  gye  baabanga  boogedde  okule- 
mesa  Abasiraamu  okubagulako.^”* 

Wakati  mu  mbeera  eno,  Omubaka  wa  AUah  (okusaasira  kwa 
Allah  n’emirembe  bibeere  ku  ye)  ne  mukyala  we  Khadiija  (AUah 
amusiime)  baakomekkerera  basaasaanyizza  ebyobugagga  byabwe 
byonna  bye  baalina  okusobola  okuyamba  Abasiraamu.^“^ 

Awamu  n’ebyo  byonna  bamusinzabibumbe  bye  baakola  okuziba 
amakubo  gonna  agaali  gatuuka  ku  kifo  Abasiraamu  we  baazingizi- 
bwa,  Bannamakka  abamu  baasobola  okuwaguza  ne  bayamba  ab’enn- 
ganda  zaabwe  Abasiraamu.  Haakim  ibn  Hizaamu  yali  ayingizza  ebi- 
tereke  by’enngano  gye  yali  asuubudde  e  Damascus.  Yatikka  enngano 
ku  nngamiya  era  mu  kyama  n’agisika  ng’agitwala  oluguudo  olugen- 
da  mu  kifo  awaali  wazingiziddwa  Abasiraamu  we  Iwali  lutandikira. 
Yata  enngamiya  n’agigoba  olwo  n’edduka  ng’eyolekedde  enkambi 
y’Abasiraamu,  abaagikwata  amangu  ne  bagiggyako  enngano  gye  yali 
yeetise.  Mu  kiro  ekirala,  era  mu  ngeri  y’emu  yaweereza  enngamiya 
eyali  yeetise  obuwunga. 

OmulalaeyaliomusaalemukuyambaAbasiraamuyaliHishaamu 
ibn  Amuri.  Era  ono  bamusinzabibumbe  bwe  baamumanya  nti  yali 
aweerezza  Abasiraamu  enngamiya  ezaali  zeetise  emmere,  baamu- 
tiisatiisa  mu  bukambwe.  Bwe  baalaba  nga  Hishaamu  yeesuuliddeyo 
gwa  nnaggamba  era  ng’asigadde  ayamba  ab’ennganda  ze,  baatandika 
okumukwasaako  omukono  ogw’ekyuma  era  nga  yali  Abu  Sufuyaane 
eyamutaasa  obutattibwa  bwe  yabiyingiramu  n’agamba  nti: 


201  Suhaylii,  II,  127  -  128. 

202  Yakuubii,  II,  31. 

“Omusajja  mumuleke!  Ndaba  ayamba  buyambi  bannganda  ze 
. . .  Singa  naffe  tubadde  tusobola  twandikoze  ekintu  kye  kimu!” 

Mu  kiseera  ekyo  kyonna,  Abasiraamu  baalina  okuyita  mu  bulu- 
mi  obw’amaanyi,  nga  n’ebiseera  bingi  Iwe  baatuuka  n’okulya  ebikoola 
by’emiti.  Abaana  baatondokanga  olw’enjala.  Era  nga  n’okwaziirana 
kw’abaana  abalala  kwasobolanga  okuwulirwa  abantu  abaali  okumpi 
n’ekifo  ekyo. 

Bamusinzabibumbe  kye  baali  bagenderera  mu  nnati  eno  kwe 
kulumya  Abasiraamu  enjala  okutuusa  Iwe  bandiwaddeyo  Nnabbi 
(okusaasira  kwa  Allah  n’emirembe  bibeere  ku  ye)  ekyandibawadde 
omukisa  okumutta.  Naye,  olw’obuwagizi  bwe  baafuna  okuva  mu 
b’ennyumba  ya  Hashim  ng’ekulembeddwa  Abu  Twalib,  Abasiraamu 
baali  bamalirivu  okukuuma  Ekitangaala  ky’Obulamu  (okusaasira 
kwa  Allah  n’emirembe  bibeere  ku  ye),  ne  bwe  kyanditegeezezza 
kuyiwa  ttondo  lyabwe  ery’omusaayi  erisembayo. 

Okusibwako  ekrkookolo  kuno  bwe  kwatuuka  ku  ssa  eritakya- 
gumiikirizika,  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  yawanika  emikono  gye  waggulu  n’asaba  nti: 
‘Allah....  !  Nkusaba  otuyambe  nga  owugula  abantu  bano  abatalina 
kisa  n’enjala  ya  myaka  musanvu  nga  eyo  eyagwawo  ku  mulembe  gwa 
Yusufu!” 

Akaseera  kaayitawo  katono  enkuba  n’erekera  awo  okutonnya, 
ekyaleetawo  enjala  ey’amaanyi  eyayisa  obubi  ennyo  bamusinzabi- 
bumbe  Abakulayishi.  Bangi  baatondoka  ne  bafa.  Abalala  baabulwa 
eky’okulya  ne  batandika  okulya  ennyama  y’ebisolo  ebifudde  byokka 
n’amaliba  gaabyo.  Olw’enjala  n’ebbugumu  ebingi,  ebbanga  lyali  litan- 
dise  okubuutikirwa  omukka. 


Okusinziira  ku  Ibn  Masuudi,  Katonda  Owoobuyinza  embeera 
eno  gy’ayogerako  mu  Kulaane  nti: 

- 

“Bwbtyo  lindirira  olunaku  eggulu  Iwe  lirireeta  omukka  ogu- 
labwako,  ogulibuutikira  abantu.  Ekyo  kibonerezo  ekirumya.”  (ad 
Dukhan,  44  :  10  -  11) 

Enjala  bwe  yatuuka  ku  ssa  eritagumiikirizika,  Abu  Saufuyaane 
yeegayirira  Omubaka  wa  AUah  (okusaasira  kwa  AUah  n’emirem- 
be  bibeere  ku  ye)  nti:  “Muhammadi!  Ogamba  nti  wasindikibwa 
ng’eky’okusaasira.  Olagira  okugondera  AUah  era  n’okuyamba  ab’olu- 
ganda.  Naye  abantu  bo  bali  kumpi  kusaanawo  Iwa  njala!  Saba  Allah 
abawonye  ekizibu  ekyo!  Bw’anaakikola  ng’ayita  mu  kusaba  kwo, 
olwo  beera  mumativu  nti  tujja  kumukkiririzaamu!” 

Bw’atyo,  Omubaka  ow’ekitiibwa  (okusaasira  kwa  Allah  n’emi- 
rembe  bibeere  ku  ye)  yasaba  era  enkuba  n’eyiika.  Naye  wadde 
ng’enjala  yakoma,  bamusinzabibumbe  baasigala  bagenda  mu  maaso 
n’enkola  yaabwe  gye  baaliko.^"^ 

Ku  bikwata  ku  ndowooza  ya  bamusinzabibumbe  bw’etyo,  Allah 
Owoobuyinza  agamba  mu  Kulaane: 


jl  jLJVl  y^Vj 

^  jlS"  Jo  -cp  bi-ls'  Uii  Ujli 

jjljj^j  1  jjlS”  Lo  (jjj  jiJ jS" 


203  Bukhari,  Tafsiir,  30,  44;  Muslim,  Munaafiquuna,  40;  Ahmada,  I,  431,  441. 

“Era  obuzibu  bwe  butuuka  ku  muntu,  atuwanjagira  ng’agala- 
midde  oba  ng’atudde  oba  ng’ayimiridde;  naye  bwe  tumuggyirawo 
obuzibu  obwo,  ayita  kuli  ng’alinga  atannatuwanjagirako  kumuyam- 
ba  ku  buzibu  obubadde  bumukutte;  bwe  batyo  aboonoonyi  ebintu 
bye  bakola  byabafuulibwa  ebirabika  obulungi.”  (Yunusu,  lo :  12) 

Okusiba  Ekikookolo  (Nnati)  Kukoma 

Emyaka  esatu  egy’obulumi  nga  giggwaako,  Katonda  Omuyinza 
wa  byonna  yasindika  ebiwuka  ne  birya  ekiwandiiko  ky’endagaano 
ey’okusiba  nnati  bamusinzabibumbe  kye  baali  batimbye  munda  mu 
Ka’aba.  Nga  oggyeeko  ebigambo  “Bi  Ismika  Allaahumma”  {Mu  lin- 
nya  lyo  Katonda  wajfe),  ebiwuka  byalya  ekiwandiiko  kyonna  ekyali 
eky’obukambwe  n’okunyigiriza.  Nnabbi  (okusaasira  kwa  Allah  n’emi- 
rembe  bibeere  ku  ye)  yafuna  Obubaka  obumutegeezaako  ku  kyali 
kiguddewo  era  naye  n’abuulirako  taata  we  omuto,  Abu  Twalib,  naye 
eyalagira  baganda  be  amangu  ago  okugenderawo  eri  Abakulayishi 
nga  bw’abakalaatira  nti:  “Mwambale  engoye  zammwe  ezisingayo 
obuyonjo  mugende  eri  Abakulayishi!  Mubabuulire  ku  kigudde  ku 
ndagaano  yaabwe  gye  baakola  nga  tebannaba  kukyezuulira!” 

Abu  Twalib  ne  baganda  be  nga  baakamala  okubategeeza  ebyali 
biguddewo,  bamusinzabibumbe  baatumirawo  omuntu  okukima 
endagaano  era  ono  n’agireeta  nga  eri  mu  mbeera  yennyini  nga 
Nnabbi  (okusaasira  kwa  Allah  n’emirembe  bibeere  ku  ye)  bwe  yali 
agibagambye.  Kino  Bamusinzabibumbe  kyabamalamu  amaanyi.  Era 
Abu  Twalib  wano  kwe  kufuna  obuvumu  n’abagamba  nti: 

“Kati  mutegedde  nti  mubadde  mukola  kibi  era  nga  mubadde 
mu  kunyigiriza  bantu  bammwe?” 

Bamusinzabibumbe  ebigambo  byabaggwaako.  Oluvannyuma 
abamu  baatandika  okumuumuunya  nti: 

“Buno  bulina  kuba  nga  bufuusa!”  Oluvannyuma  Iw’ekyo, 
baafuna  eby’okwekwasa  era  nate  ne  bagaana  okugoberera  ama- 
zima  ameeyolefu.  Naye  Abakulayishi  abamu  baatandika  okuwulira 
okwejjusa  olw’ebyo  bye  baali  bakoze  era  ne  batandika  okunoonya 
ekkubo  ery’okutereeza  embeera.  Olwo  nno  gwali  mwaka  gwa  kkumi 
ogw’obwannabbi  abamu  ku  bamusinzabibumbe  bwe  baasalawo 
ne  batandika  okusala  empenda  ezaali  ez’okuggyawo  ekikookolo. 
Eyatandiikiriza  yali  Hishaamu  ibn  Amuri  eyagamba  Zuhayri  ibn 
Abi  Umayya  bw’atyi: 

“Zuhayiri  mpuliriza  bulungi!  Obeera  otya  omumativu  nga 
weetuusaako  kyonna  ky’oyagala,  naye  nga  ba  taata  bo  abato  babo- 
naabonera  mu  bwavu  ate  nga  tebakkirizibwa  kufuna  na  ddembe  eri- 
sookerwako  ery’okusuubula  oba  enkolagana  ey’okufumbiriganwa? 
Singa  Abu  Jahal  gwe  wali  ogambyeko  akole  endagaano  y’emu  nga 
kikwata  ku  bataata  be  abato  (oba  bakojja  be),  nkulayirira,  teyan- 
dikukuwulirizza!  ” 

Ng’amaze  okumatiza  Zuhayiri,  Hishaamu  yasobola  okuma- 
tiza  Mutw’im  ibn  Adyyi,  Abu’l  Bakhtari  ne  Zam’a  ibn  As’wad,  omu 
kw’omu.  Mu  kiro  ekimu,  abataano  bano  baasisinkana  mu  Hajun 
ekiri  mu  mambuka  ga  Makka  okutema  empenda  ez’engeri  gye  baali 
bagenda  okutambuzaamu  enteekateeka  zaabwe.  Beeyama  okulwana 
okutuusa  nga  nnati  zisumuludda. 

Enkeera  ku  makya,  baagenda  ku  Ka’aba.  Zuhayiri,  nga  yenna 
anekaanekanye  mu  ngoye  ez’ebbeeyi,  yeetooloola  Ennyumba 
Enjatiikirivu,  oluvannyuma  n’alyoka  ayogera  nti,  “Bannamakka! 
Kijja  kitya  okuba  nga  tuwangaala  nga  tetulina  kye  tujula  naye 
ne  tuleka  ab’ennyumba  ya  Hashim  n’eya  Muttwalib  okussanawo? 
Ndayira  Katonda  nti  sijja  kuweera  okutuusa  ng’endagaano  embi  eya- 
menyawo  oluganda  olw’omu  musaayi  Iwonna  ng’eyuziddwa!” 

Okuwakanya  Abu  Jahal  kwe  yakola  kwagwa  butaka  kasita 
ab’emikwano  abana  baalaga  obuwagizi  bwabwe,  ekintu  ekyalee- 
tawo  embeera  ezzaamu  amaanyi.  Mutw’im  yasitukiramu  n’ayuza 
endagaano  eyali  etimbiddwa  ku  kisenge.  Adiyy  ibn  Qaysi,  Abu’l 
Bakhtari  ne  Zuhayiri  baayolekera  ekifo  kya  Abu  Twalib  nga  bali 
n’eby’okulwanyisa  byabwe  era  ne  bakakasa  nti  Abasiraamu  badde 
mu  maka  gaabwe.  Bwe  batyo  Abasiraamu  nga  baliko  emikisa  okuva 
eri  Katonda,  bwe  baasobola  okuva  mu  kuzingizibwa  okubi  ennyo 
kwe  baamalamu  emyaka  esatu  emiramba.  Abu  Twalib  yatunga  eki- 
tontome  nga  kiwaana  abo  abaali  abasaale  mu  kukomya  ekikookolo 
ekyo.  Mu  kiseera  kye  kimu  ekyo,  bamusinzabibumbe  ab’omutawaa- 
na  baakutuka  n’okusuubira  okuddamu  okulemesa  Omubaka  wa 
Allah  (okusaasira  kwa  Allah  n’emirembe  bibeere  ku  ye)  okukowoola 
abantu  okuyingira  Obusiraamu.^”'* 

Gye  byaggweera,  ng’obuzibu  obwaliwo  buyambye  okunyweza  obuk- 
kiriza  bw’abakkiriza  n’okubagatta,  so  nga  mu  kiseera  kye  kimu  bwayon- 
gera  kumalamu  maanyi  na  kwongera  nyiike  eri  bamusinzabibumbe. 


Mu  kaseera  ako  ke  kamu,  mu  bbanga  ery’emyaka  omunaana 
egy’obwannabbi,  Abaperuusiya  baali  bawangudde  ba  Byzantine  mu 
ntalo  ez’omuddirinnganwa  era  nga  mu  kwonoona  ennyo  ebibuga 
byabwe  baali  batuukidde  ddala  ku  nzigi  za  Constantinople,  ekyak- 
kakanya  ba  Byzantine  ne  batuuka  okukkiriza  okusasula  emisolo 
egyali  eyo  mu  buwanana. 

Obuwanguzi  bwa  Abaperuusiya  buno  bwasanyusa  nnyo 
Bamusinzabibumbe  b’e  Makka  engeri  n’Abaperuusiya  gye  baali 
bamusinzabibumbe  bannaabwe.  Wabula  ye  Nnabbi  (okusaasira  kwa 

Allah  nemirembe  bibeere  kuye)  ekybkuwangulwa  kw’aba  Byzantine, 
abaali  Abantu  b’Ekitabo  (abakkiririza  mu  ddiini  ezaava  mu  ggulu), 
nga  bawangulwa  Abaperuusiya  (bamusinzabibumbe)  tekyamuyisa 
bulungi.  Naye,  mu  kadde  ako,  ayah  zino  zassibwa: 


j.Lo Aju  0"'^  /’wij  l) 

“Abalooma  bawanguddwa  mu  nsi  eri  okumpi,  naye  nabo,  olu- 
vannyuma  Iw’okuwangulwa  bajja  kuwangula  mu  myaka  emitono. 
Ekiragiro  kya  Allah  ku  ntandikwa  n’oluvannyuma.  Era  ku  lunaku 
olwo,  Abakkiriza  bajja  kujaganya  olw’okutaasa  okuva  eri  Allah,  Ye 
ataasa  oyo  yenna  gw’aba  ayagadde.  Era  Ye  ye  wa  Maanyi  Omusaasizi.” 
(ar  Ruum,  30  :  1  -  5) 


Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kugamba  nti:  “Okuwangulwa  kw’Abaperuusiya  ddala 
kuli  kumpi!”  (Ahmada,  I.  276) 

Abu  Bakari  ( AUah  amusiime)  olwawulira  amawulire  Amatukuvu 
ago,  yasibawo  ssente  n’enngamiya  kkumi  ne  musinzabibumbe  Ubayyi 
ibn  Khalaf  nti  ba  Byzantine  baali  baakuwangula  Abaperuusiya  mu 
bbanga  lya  myaka  esatu.^“^ 

Oluvannyuma  yabuuUrako  Nnabbi  (okusaasira  kwa  AUah  n’emi- 
rembe  bibeere  ku  ye)  ku  kusibawo  kwabwe,  eyamuwa  amagezi  nti: 
“Ekigambo  Bidhw’u  (ekyakozesebwa  mu  ayah  ya  Kulaane)  kitegeeza 
ebbanga  okuva  ku  myaka  esatu  okutuuka  ku  kkumi.  N’olw’ekyo  kati 

ddayo  oyongeze  ku  bbanga  oyongere  ne  ku  muwendo  gw’enngamiya 
zifuuke  kikumi!”  Abu  Bakari  bw’atyo  yayongeza  ekiseera  ne  kifuuka 
emyaka  mwenda  ate  n’omuwendo  gw’enngamiya  ne  gufuuka  kikumi. 

Ba  Byzantine  baayanguwa  mangu  okufuna  embavu  ne  batandi- 
ka  okuwangula  Abaperuusiya  bubi  nnyo  mu  bifo  bingi.  Abu  Bakari 
bwe  yajjayo  enngamiya  ekikumi  okuva  ewa  Ubayyi,  yazireeta  eri 
Nnabbi  (okusaasira  kwa  Allah  n’emirembe  bibeere  ku  ye)  eyamuwa 
amagezi  okuzigabanya  mu  banaku.  Era  ekyo  kyennyini  Abu  Bakari 
kye  yakola. 

Eky’amagero  kya  Kulaane  okulangirira  obuwanguzi  bwa  ba 
Byzantine  kyavaako  bamusinzabibumbe  bangi  okulunngama.^"'’ 

Shaqqu’l  Qamar:  Okubejjukamu  kw’Omwezi 

Okuyamba  Bannabbi  be  okuwuunuka  obuzibu  bwe  baasan- 
ganga  mu  bantu  nga  bali  mu  kkubo  lyabwe  ery’okubakoowoola 
okudda  ku  kkubo  ettuufu,  Katonda  Owoobuyinza  yabawa  ekirabo 
eky’enjawulo  okuleetawo  enkyukakyuka  mu  bantu  n’okubasikiriza 
eri  okukkiriza.  Okusobola  okusikiriza  enkuyanja  y’abantu  eri  ekyo 
ekibasingira  obulungi,  bannabbi  era  baaweebwa  emikisa  egitali  gya 
bulijjo  egiyitibwa  eby’amagero. 

Eby’amagero  Bannabbi  bye  bagonnomolwako  bulijjo  byabeeranga 
byekuusa  ku  busobozi  abantu  bwe  baasinganga  okwewuunya  mu  bisee- 
ra  byabwe.  Okugeza,  mu  biseera  bya  Musa  (emirembe  gibeere  ku  ye), 
obufuusa  bwali  bugenze  wala  nnyo  nga  buli  ku  ntikko  yaabwo.  Bw’atyo 
Nnabbi  Musa  (emirembe  gibeere  ku  ye)  yaweebwa  eby’amagero  ebyali 
bigya  mu  mbeera  eyo:  Omuggo  n’Omukono  ogutangalijja.^"^ 

206  Laba:  Tirmidhi,  Tafsiir,  30  /  3194;  Qurtubii,  XIV,  3. 

Mu  kiseera  kya  Nnabbi  Yisa  (emirembe  gibeere  ku  ye),  lyali  dda- 
gala  (busawo)  eryali  lifunye  ettutumu,  era  abasawo  baali  baweebwa 
nnyo  ekitiibwa  mu  bantu  be  baawangaalirangamu.  Bw’atyo  yaweebwa 
omikisa  n’ekyamagero  ekyali  kijja  okuleetera  n’omusawo  asingayo 
obulungi  okukkana  ku  maviivi  ge  nga  nakyo  kwali  kuzuukiza  bafu. 

Naye  nga  obwannabbi  bwa  Muhammadi  (okusaasira  kwa  Allah 
n’emirembe  bibeere  ku  ye)  bwe  butwaliramu  ebbanga  lyonna  era  nga 
bukyaliwo  okutuusa  enkomerero  y’ekiseera,  obuvunaanyizibwa  bwe 
n’okukyusa  abantu,  n’eby’amagero  ebibugenderako,  tebyali  bisukku- 
lumu  mu  biseera  byabyo  byokka  ne  mu  bintu  ebyaliwo  mu  kiseera 
ekyo  okugeza  mu  nsengeka  y’ebigambo  n’okunnyonnyola  byok- 
ka,  naye  era  byali  bisukkulumu  mu  ngeri  endala  nnyingi.  Ekimu 
kw’ebyo  kwe  Kubejjukamu  kw’Omwezi;  eky’amagero  eky’amaanyi 
ekyawanika  waggulu  emitima  gy’Abasiraamu  egyali  gyebbise  olwa 
nnati  n’ekikoligo  ebyabateekebwako  ne  bibawa  essuubi  n’amaanyi 
amapya  agaali  ag’okuwa  bamusinzabibumbe  ekirowoozo  ku  maanyi 
ge  baali  bagezaako  okulwanyisa. 

Ekyamagero  kino  eky’amaanyi  kyagwawo  mu  biseera  bya  nnati 
omwaka  ogw’omwenda  ogw’ekiseera  ky’e  Makka.  Mu  kiro  omwezi 
mwe  gwali  gwakira  obulungi  ng’ekitangaala  kyagwo  kibunye  wonna, 
Nnabbi  Ow’ekitiibwa  (okusaasira  kwa  AUah  n’emirembe  bibeere 
ku  ye)  yasaba  Katonda  Owoobuyinza  ku  buli  kintu  era  omwezi  ne 
gubejjukamu  ebitundu  bibiri,  ekiwayi  ekimu  ne  kikkira  ku  ludda 
Iwo  lusozi  Iwa  Abu  Qubayisi,  ate  ekirala  ne  kikkira  okumpi  n’olu- 
sozi  Iwa  Quayqiyan.  Naye  awamu  n’ekyamagero  ekitiisa  nga  kino, 
bamusinzbibumbe  era  baagaana  okukkiriza.  Abu  Jahal,  nga  bulijjo, 
yalumiriza  ebyaliwo  nga  bwe  byali  obufuusa. 


(emirembe  gibeere  ku  ye)  (laba:  al  Aaraaf,  108;  al  Isra,  101;  Twa-Ha,  22;  as 
Shuaraa,  33;  an  Naml,  12;  al  Qaswasw,  32).  Bwe  yajjayo  omukono  okuva  mu 
nsawo  ye,  buli  kintu  ekyali  awo  kyatangaala  nga  enjuba  eringa  evuddeyo. 

Bamusinzabibumbe  beematiza  nga  okwo  bwe  kwali  okwolesa 
obufuusa,  naye  nga  bwali  tebuyinza  n’akamu  kutuuka  ku  balala!  Bwe 
batyo  baasalawo  okubuuza  abasuubuzi  abaali  mu  kibinja  ky’aba- 
suubuzi  abaali  bayingira  Makka  oba  nga  ddala  baali  balabye  ekintu 
ng’ekyo.  Ekyabajja  enviiri  ku  mutwe,  be  basuubuzi  okukakasa  nga 
nabo  bwe  baali  balabye  ekintu  kye  kimu. 

Zino  ayah  ezijja  wammanga  ze  zassibwa  amangu  ddala  ng’ekya- 
faayo  ekyo  kyakagwawo: 


“Essaawa  (Ekomererayo)  esembedde  n’omwezi  ne  gubajjukamu. 
Naye  ne  bwe  balaba  eky’amagero  bakiwakanya  ne  bagamba  nti  obwo 
bufuusa  bwa  kaseera.”  (al  Qamar,  54  :  l  -  2)  (Waahidil,  olup.  418;  Tirmidhi, 
Tafsiir,  54  /  3286) 

Bannamakka  bonna  bakkiriza  nti  baali  balabye  omwezi  nga 
gubejjukamu.  Abo  abaalinamu  ettondo  ly’amazima  mu  mitima  gya- 
bwe  baalangirira  okukkiriza  kwabwe  eri  Nnabbi  (okusaasira  kwa 
Allah  n’emirembe  bibeere  ku  ye),  so  nga  abalala  ab’emitima  egyasi- 
gala  nga  miggalire  ddala,  baasigala  bamuyita  mufuusa. 

N’Omufalansa  Lefranzis  de  lalande  (1732  -  1807)  omututu- 
mufu  mu  by’okunoonyereza  mu  bwengula,  bwe  yali  anoonyereza  ku 
ntambula  y’omwezi  yakkiriziganya  n’obutuufu  bw’eky’amagero  kya 
Shaqqul  Qamar.^°^ 

Ensonga  ezbmunda  Iwaki  Katonda  Owoobuyinza  yawa  aba- 
baka  be  eby’amagero  zisobola  okufunzibwa  bwe  zityi: 

1.  Okubaako  ne  kye  bakola  mu  kukyusa  abantu  aba  bulijjo 
abangi  n’okubasikiriza  okukkiriza. 

2.  Okunyweza  obukkiriza  bw’abakkiriza  n’okugumya  emitima 
gyabwe. 

3 .  Okukakasa  amazima  g’obutuufu  bw’okukoowoola  kwa  Ban- 
nabbi. 


4.  Okussa  ekitiibwa  n’ebyewuunyo  eri  Abasiraamu  n’okukaka  aba- 
tali  bakkiriza  okumanya  obunafu  bwabwe  eri  Amaanyi  ga  Katonda. 

Buli  lunyiriri  Iw’ekitabo  ekitukuvu  Iwongera  ku  bukkiriza 
bw’abakkiriza,  naye  mu  kiseera  kye  kimu  Iwongera  butakkiriza 
bw’abo  ekitabo  ekitukuvu  Kulaane  nti  ‘laa  yahdi’  ekitegeeza  nti  abo 
abayinza  obutalunngamizibwa.^“^ 

Omwezi  okubejjukamu  kyamagero  kya  maanyi  ekya  Nnabbi  (oku- 
saasira  kwa  AUah  n’emirembe  bibeere  ku  ye).  Engeri  era  gy’ali  nga  ye 
Nnabbi  ‘Ow’essaawa  Ekomererayo’,  okuggya  kwe  ku  nsi  nako  kamu  ku 
bubonero  bw’Olunaku  Iw’okulamula.  Kulaane  kino  ekirazaako  bw’etyi: 


209  kitegeeza  nti  ‘Allah  talunngamya.’  Ebigambo  ebyo  birabikira  mu  aya 

abiri  mu  mukaaga  zennyini  mu  Kulaane.  Okuwa  ebifaananyi  ebitonotono: 

“. . .  AUah  talunngamya  bantu  banyigiriza.”  (al  Baqara,  2  :  258) 


jjylSGl  1.5-41  killj 

“. . .  Allah  talunngamya  bantu  abatakkiriza.”  (al  Baqara,  2  :  264) 

‘. . .  Allah  talunngamya  bantu  boonoonyi.”  (al  Maa-ida,  5  :  108) 

“Essaawa  (Ekomererayo)  esembedde  omwezi  ne  gubejjukamu 
(ebitundu  bibri).”  (al  Qamar,  54  :  1) 

Okwewaayo  Kwa  Nnabbi  (okusaasira  kwa  AUah  n’emirembe 

bibeere  ku  ye)  Okukoowoola  Abantu  Okujja  Eri 

Obusiraamu  Mu  Buli  Mbeera 

Nga  oggyeeko  ebikolwa  ebybbukambwe  ebyakolebwa  ab’ekika 
kye,  Omubaka  wa  Allah  (okusaasira  kwa  AUah  n’emirembe  bibeere 
ku  ye)  teyasimbula  wadde  ekigere  ekimu  okudda  emabega  okuva  ku 
kuyita  abantu  okujja  eri  ekituufu.  Yakozesa  buli  kakisa  ke  yafunanga 
ka  kabe  katono  katya  ng’akozesa  amakubo  ag’enjawulo  ago  ge  yala- 
banga  nga  ge  gagwana  omuntu  oyo  gwe  yabanga  ayita. 

Rukaana  ayinza  okuba  nga  ye  yali  omumegganyi  eyali  asinga 
mu  Bakulayishi.  Olunaku  lumu  yagwa  ku  Nnabbi  (okusaasira  kwa 
Allah  n’emirembe  bibeere  ku  ye)  mu  kimu  ku  biwonvu  ebiri  okumpi 
ne  Makka.  Omubaka  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  n’amuyita  bw’atyi: 

“Rukaana!  Olrkoma  ddi  okulwanyisa  Obusiraamu  n’okubeera 
nga  totya  Allah?  Jangu  obeere  Omukkiriza!” 

“Okuggyako  ng’ommezze  mu  kigwo”.  Bw’atyo  Rukaana  bwe 
yasoomooza. 

Nnabbi  (okusaasira  kwa  Allah  n’emirembe  bibeere  ku  ye) 
yamubuuza  nti: 


‘Singa  nkumegga  onokkiriza  obutuufu  bw’ebyo  bye  nkugamba?’ 

“Yee.  Singa  ommegga  nja  kukkiriza  Obusiraamu  oba  nkuwe 
endiga  zino!  Naye  singa  nkumegga,  ate  olwo  ebybkweyita  Nnabbi 
ojja  kubivaako!” 

Baatandika  okumeggana.  Nnabbi  Ow’emikisa  (okusaasira  kwa 
Allah  n’emirembe  bibeere  ku  ye)  olwakwata  Rukaana  bw’atyi,  omu- 
megganyi  we  Makka  omwatiikirivu  yeesanga  ali  ku  ttaka,  nga  takya- 
sobola  na  kwenyeenya. 

Rukaana  mu  butamatira  yagamba  Omubaka  wa  Allah  (oku- 
saasira  kwa  Allah  n’emirembe  bibeere  ku  ye)  nti:  “Ka  tuddemu 
omulundi  gumu.” 

Baddamu  naye  era  Rukaana  n’awangulwa. 

“Leka  tuddemu  nate,”  bw’atyo  bwe  yagamba  Nnabbi  (okusaa- 
sira  kwa  AUah  n’emirembe  bibeere  ku  ye). 

Era  nate  yaddamu  n’akubwa  omulundi  ogw’okusatu. 

Rukaana  yayogera  nga  bw’agenda  nti,  “Ndayira  Katonda  nti, 
onsingako,  oli  musajja  wa  kitiibwa  okunsinga”. 

Wadde  nga  teyabeera  mwesimbu  ku  kisuubizo  kye,  Rukaanah 
yasiramuka  oluvannyuma  Iwa  Makka  okuwangulwa  era  oluvan- 
nyuma  yasenguka  okugenda  okuwangaalira  e  Madiina.  (Ibn  Hishaam, 
I,  418;  Ibn  Athiir,  Usudul  Ghabah,  II,  236) 

Dimad  ibn  Tha’alabah  okuva  mu  kika  kya  Azd  Shanuah  lumu 
yajja  e  Makka  okulamaga.  Omusajja  ono  yali  ayagala  nnyo  eby’obu- 
sawo  era  nga  mwatiikirivu  mu  kuvumula  abalwadde  b’emitwe.  Bwe 
yawulira  bamusinzabibumbe  nga  bayita  Omubaka  (okusaasira  kwa 
Allah  n’emirembe  bibeere  ku  ye)  nti,  “mulalu”  muli  yeegamba  nti: 

“Kibeera  kirungi  ne  nkyalira  omusajja  ono  osanga  nnyin- 
za  okuba  n’ekkubo  erimuwonya.”  Yasitukiramu  n’agenda  eri 

- 

Omubaka  wa  Allah  (okusaasira  kwa  Allah  n’emirembe  bibeere  ku 
ye)  n’agamba  nti: 

“Muhammadi,  nsobola  okukuwonya  eddalu,  n’olw’ekyo,  bw’oba 
oyagadde  nsobola  okukujjanjaba.  Kisobola  okuba  nti  Katonda  ajja 
kukuwonya  ng’ayita  mu  nze!” 

Nnabbi  ow’ekitiibwa  (okusaasira  kwa  AUah  n’emirembe  bibeere 
ku  ye)  yayogera  bino  wammanga: 

“Amatendo  gonna  ga  AUah.  Ye  yekka  gwe  twebaza  era  gy’ali  gye 
tunoonya  obuyambi  n’okusonyiyibwa.  Obukuumi  bwe  bwe  twetaaga 
okutuwonya  ebibi  by’emyoyo  gyaffe.  Teri  muntu  ajja  kulunngamya 
oyo  Allah  gw’aba  abuzizza.  Era  teri  muntu  asobola  kubuza  oyo 
Allah  gw’aba  alunngamizza.  Njulira  n’omwoyo  gwange  ne  nkakasa 
n’olulimu  nti  teri  asinzibwa  mu  butuufu  okuggyako  Allah.  Ali  Omu. 
Teri  kiriwo  kyonna  kimufaanana;  talina  kyonna  kimwegattako.  Era 
njulira  nti  Muhammadi  muddu  we  era  Mubaka  we.” 


Dimad  ebigambo  bya  Nnabbi  ow’emikisa  (okusaasira  kwa  Allah 
n’emirembe  bibeere  ku  ye)  byamuyingira  nnyo  era  kwe  kugamba 
nti,  “Siwulirangako  bigambo  birungi  ng’ebyo  mu  bulamu  bwange. 
Osobola  bambi  okunziriramu  ebigambo  bye  waakamala  okwo- 
gera?” 


Omubaka  Ow’emikisa  (okusaasira  kwa  Allah  n’emirembe 
bibeere  ku  ye)  yaddamu  ebigambo  bye  yali  ayogedde.  Dimad  yamu- 
saba  abiddemu  emirundi  ebiri  emirala,  era  oluvannyuma  n’agamba 
nti,  “Mpulidde  ebigambo  by’abalaguzi,  abafuusa,  abatontomi  na 
buli  kika  kya  bantu,  naye  ndayira  ...  nti  sibawulirangako  nga  boo- 
gera  bigambo  nga  bibyo.  Biringa  amakula  ag’omuwendo  mu  gayanja 
g’ebigambo  ebisengeke  obulungi.  Mpa  omukono  gwo  mpere  gy’oli.” 


Bw’atyo  Dimad  (AUah  amusiime)  bwe  yafuuka  Omusiraamu. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamubuuza  nti:  “Osobola  okuwera  ku  Iw’abantu  b’ekika 
kyo?” 

Yaddamu  nti:  “Yee  nsobolera  ddala  . . .  era  mpeera  ku  Iwabwe.” 

Okugamba  Dimad  okuwera  ku  Iw’abantu  b’ekika  kye  amangu 
ddala  nga  yaakayingira  Obusiraamu,  Nnabbi  (okusaasira  kwa  Allah 
n’emirembe  bibeere  ku  ye)  yali  alonda  Dimad  okubeera  omusomesa 
era  akiikirira  Obusiraamu  mu  kika  kye. 

Omwaka  Gw’ennaku  -  Okufa  Kwa  Khadiija 

(Allah  amusiime)  Ne  Abu  Twalib 

Essanyu  ly’Abasiraamu  ery’okuggibwako  ekikookolo  ne  nnati 
ebyali  bibassiddwaako  bamusinzabibumbe  teryabeerera,  era  nga  mu 
kaseera  katono  lyaggwaawo  olw’okufa  kwa  taata  wa  Nnabbi  (oku- 
saasira  kwa  Allah  n’emirembe  bibeere  ku  ye)  omuto  Abu  Twalib, 
eyali  empagi  luwaga,  era  eyawa  Abasiraamu  obukuumi,  n’agumira 
obulumi  asobole  okubalwanirira. 

Emirundi  mingi,  mu  biseera  n’ebifo  eby’enjawulo,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye) 
yeegayirira  taata  we  omuto  akkirize  Okusiramuka  naye  nga  ku  buli 
mulundi  taata  we  amuddamu  nti,  “Mmanyi  nti  g’oyogera  ge  mazima. 
Naye  singa  nzikiriza,  n’abakazi  obukazi  Abakulayishi  baba  bajja 
kunvumirira  olw’ekikolwa  ekyo!” 

Awamu  n’okuba  nga  yali  akkiriza  obutuufu  bwa  Nnabbi  (oku- 
saasira  kwa  Allah  n’emirembe  bibeere  ku  ye)  mu  nda,  naye  okwagala 
kw’omwoyo  gwe  n’okwemanya  byamulemesa  okukkiriza. 

Ne  ku  ssaawa  y’okufa  kwe  esembayo,  Omubaka  wa  Allah 
(okusaasira  kwa  AUah  n’emirembe  bibeere  ku  ye)  yamwegayiriria 
okuwaayo  omwoyo  gwe  eri  Katonda  Oweekitiibwa  mu  mbeera 
ey’okukkiriza. 

“Taata  bambi . . .  yogera  bwogezi  kigambo  Katonda  ajja  kukuwa 
essanyu  eryblubeerera!” 

Abu  Jahali  eyali  azze  okulaba  omulwadde  yamulemesa.  Nnabbi 
Ow’ekitiibwa  (okusaasira  kwa  AUah  n’emirembe  bibeere  ku  ye)  yali 
addinngana  ebigambo  bya  shahadah  taata  we  omuto  Abu  Twalib 
asobole  okubyogera,  ng’eno  Abu  Jahali  bw’abyongererezaako  nti, 
“Togeza  ne  weerabira  nti  oli  ku  ddiini  ya  bajjajja  bo!” 

Ebigambo  Abu  Twalib  bye  yasembyayo  okugamba  Omubaka 
wa  Allah  (okusaasira  kwa  Allah  n’emirembe  bibeere  ku  ye)  byali 
bino: 

“Nzisa  omukka  gwange  ogw’enkomerero  nga  ndi  ku  ddiini 
enkadde  (eya  bajjajja).  Nandikkiriza  ebigambo  byo  singa  mmanyi 
nti  Abakulayishi  tebalowooze  nti  kutya  kufa  kwe  kunkyusisizza 
eddini!”  (Bukhari,  Janaaiz  81,  Manaaqibul  Answar  40;  Ibn  Sa’ad,  I,  122  -123) 

Ebigambo  ebyo,  Nnabbi  (okusaasira  kwa  Allah  n’emirembe 
bibeere  ku  ye)  yabiwereekereza,  nga  muli  alinamu  essuubi  ettono- 
tono,  nti,  “Bulijjo  nja  kukusabira  Katonda  akusonyiwe.” 

Yafuluma  mu  nnyumba  ya  taata  we  ng’ajjudde  ennaku. 

Ekisuubizo  Nnabi  (okusaasira  kwa  AUah  n’emirembe  bibeere 
ku  ye)  kye  yasembyayo  okuwa  taata  we  kyavaako  okukka  kw’Obu- 
baka  buno: 


“Mazima  ddala  ggwe  tosobola  kulunngamya  oyo  gw’oba  oya- 
gadde,  naye  Allah  y’alunngamya  oyo  gw’aba  ayagadde. . .”  (al  Qaswasw, 
28  :  56)  (Muslim,  Imaan,  41  -  42) 

Obulunngamu  kitangaala  kya  Katonda  ekituusa  omuntu  eri 
ekkubo  eggolokofu.  Kituuka  kw’abo  bokka  abalina  emitima  egisiki- 
rizibwa  okudda  eri  Amazima. 


“. . .  era  alunngamya  okudda  gy’ali  abo  abadda  (gy’ali).”  (ar  Ra’ad,  13 : 27) 

N’olw’ekyo  abalala  bonna  eky’amaanyi  kye  bayinza  okukola 
kubeera  kkubo.  Okulunngama  tekuggyawo  Iwa  kufuba  kwa  muntu 
kwokka,  omuntu  oyo  ne  bw’abeera  Nnabbi.  Ky’ova  olaba  nga  wadde 
Nnabbi  ow’ekitiibwa  (okusaasira  kwa  AUah  n’emirembe  bibeere  ku 
ye),  yagezaako  nnyo  nga  bw’asobola  naye  obulunngamu  tebwa- 
tuuka  ku  Abu  Twalib.  Kino  kyali  bwe  kityo  kubanga  wadde  nga 
Abu  Twalib  yamanya  ekituufu,  yalondawo  obutadda  eri  Amazima 
n’akkiriza  okugwa  mu  kitimba  ky’okwekuza. 

Waayita  ennaku  kkumi  na  ssatu  zokka  nga  ennaku  y’okufa  kwa 
Abu  Twalib  yaakagwawo,  omubeezi,  omuwagizi  asinga  era  munne 
wa  Nnabbi  (okusaasira  kwa  Allah  n’emirembe  bibeere  ku  ye)  era 
omukyala  ow’ekitiibwa  mu  bakazi  bonna,  Khadijatu’l  Kubra  n’assa 
omukka  omuvannyuma.  Eri  Abasiraamu,  okunyolwa  okw’engeri 
emu  kwali  kugoberedde  okunyolwa  okulala.  N’omutima  ogujjudde 
ennaku  wamu  n’amaaso  agajjudde  amaziga,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  yateeka  mukyala 
we  ne  mikwano  gye  gyennyini  mu  kifo  kye  eky’okuwummula. 


Obulamu  bwe  bwonna,  Khadiija  (Allah  amusiime)  yakolanga 
omuwi  w’amagezi  eyeesigika  era  nga  ensibuko  y’amaanyi  Nnabbi 
(okusaasira  kwa  Allah  n’emirembe  bibeere  ku  ye)  kwe  yagumiranga 
mu  kkubo  ly’Obusiraamu.  Okufa  kwe  kulina  ky’amaanyi  kye  kwako- 
la  ku  Mubaka  (okusaasira  kwa  Allah  n’emirembe  bibeere  ku  ye) 
ekyamutuusa  n’okukungubaga  nga  bw’agamba  nti,  “Ku  mitawaana 

ebiri  egigudde  ku  Ummah  (ng’ategeeza  okufa  kwa  taata  we  omuto 
ne  mukyala  we),  simanyi  guliwa  gwe  mba  nsinga  okukungubagira.” 
(Yakuubii,  II,  35;  Taberi  (Twabarii),  Tarih,  II,  229) 

Ku  Iw’okuflirwa  okw’ennaku  ennyo  bwe  kutyo  okw’abantu  aba- 
biri  abo,  Omwaka  ogw’ekkumi  mu  kiseera  kye  Makka  kino  gwaya- 
tiikirira  nga  Omwaka  Ogwennaku. 

Okufiirwa  kwa  taata  we  omuto  ne  mukyala  we  kati  kwali 
kutegeeza  nti  Nnabbi  ow’ekitiibwa  (okusaasira  kwa  Allah  n’emirem- 
be  bibeere  ku  ye)  yali  takyayina  buyambi  obw’ebweru  wadde  obubu- 
damu.  Ensi  ye  ey’okukkiriza  yali  erekeddwa  eri  Allah  Oweekitiibwa 
Yekka.  Ng’oggyeeko  ebyo  byonna,  mu  mbeera  eyo  yali  Allah  Yekka 
omuntu  gwe  yali  ayinza  okwesigama  era  Ye  yakka  omuntu  gwe  yali 
asobola  okwesiga  mu  buli  kimu  na  buli  mbeera.  Okwo  kw’ogatta 
nti,  okufiirwa  kitaawe,  nnyina  ne  jajja  we  mu  myaka  gye  emimpi, 
Nnabbi  (okusaasira  kwa  AUah  n’emirembe  bibeere  ku  ye)  yali  yasi- 
gala  ng’alabirirwa  Katonda  Oweekitiibwa. 


Khadiija  (Allah  amusiime)  yali  mukazi  wa  njawulo  mu  nneeyisa 
ne  mu  mpisa.  Ku  mulundi  ogumu,  Malayika  Omukulu  Jibulliru  yajja 
eri  Omubaka  wa  Allah  (okusaasira  kwa  Allah  n’emirembe  bibeere  ku 
ye)  okugamba  nti: 

“Khadiija  ali  mu  kkubo  ajja  gy’oli  n’gakutte  ebbakuli  y’em- 
mere.  Bw’ajja,  mutuseeko  ebiramuso  eby’emirembe  n’emikisa  egya 
Katonda  we  wamu  n’ebyange,  era  omuwe  amawulire  amalungi 
ag’olubiri  olukoleddwa  mu  mayinja  ag’omuwendo  olumulindiridde 
mu  ggulu  ewataabe  kuleekaana  oba  okukoowa!”  (Bukhari,  Manaaqibul 
Answar,  20) 

Ng’okuddamu,  Khadiija  yaleekaana  n’agamba  nti: 

“Allah  Yennyini  Ye  Mirembe;  Mu  Ye,  emirembe  mwe  giva, 
nblw’ekyo  mirembe  gibeere  eri  Jibuliiru  naye!  Era  emirembe,  okusaa- 
sira  n’emikisa  ebya  AUah  Oweekitiibwa  bibeere  ku  ggwe,  Omubaka 
wa  Allah!” 

Emyaka  gye  gyonna  egyali  gisigaddeyo,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  teyeerabirako 
wadde  omulundi  ogumu  mukyala  we  ow’emikisa,  ng’ayolesa  oku- 
tuukiriza  n’obuteerabira  eby’ekika  ekyawaggulu  mu  ngeri  gye  yamu- 
jjukirangamu. 

Ayisa  (Allah  amusiime)  yannyonnyola  bw’atyi: 

“Sikwatirwangako  bujja  mukyala  wa  Nnabbi  (okusaasira  kwa 
Allah  n’emirembe  bibeere  ku  ye)  mulala  nga  bwe  nnakwatirwa 
Khadiija  (AUah  amusiime)  obujja.  Ekisingako  obunene  kwe  kuba 
nga  ssamulabako.  Naye  Nnabbi  (okusaasira  kwa  Allah  n’emirembe 
bibeere  ku  ye)  bulijjo  yayogeranga  erinnya  lye.  Nga  kiringa  bwe  twa- 
salanga  endiga,  ebiseera  ebisinga  obungi  ng’ebitundu  by’ennyama 
ebisinga  abiweereza  mikwano  gya  Khadiija.  Lumu  nnali  sisobola 
kukyebeera  kwe  kumugamba  nti:  “Gy’obeera  nti  mu  nsi  temwasiga- 
lamu  muntu  okuggyako  Khadiija!” 

Mu  kuddamu,  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  yatandika  okumenya  buli  kirungi  kya  Khadiija, 
oluvannyuma  n’agattako  nti,  ‘Era  ye  yali  maama  w’abaana  bange.’ 

Olwo  mub  ne  nngamba  nti  sikyaddayo  kumwogerera  bubi.” 
(Bukhari,  Manaaqibul  Answar  20;  Adab  73;  Musiim,  Fadhwaiius  Swahaabah  74  -  76) 

Lumu  Hala  bint  Khuwaybdi,  muganda  wa  Khadiija  (Abah  amu- 
siime),  yasaba  olukusa  okulaba  Nnabbi  (okusaasira  kwa  Allah  n’emi- 
rembe  bibeere  ku  ye).  Mu  kaseera  ako  kennyini,  Omubaka  wa  Abah 
(okusaasira  kwa  Abah  n’emirembe  bibeere  ku  ye)  kwe  kujjukira  eddo- 
boozi  lya  Khadiija  (Abah  amusiime)  n’agamba  mu  ssanyu  nti: 

“Katonda  wange!  Ono  Hala  bint  Khuwaylidi,  muganda  wa 
Khadiija!” 

Ayisa  bwe  yalaba  okucamuka  okwaliwo,  nate  teyasobola  kukye- 
beera  kwe  kugamba  nti: 

“Lwaki  obeera  oyogera  ku  linnya  lybmukazi  omukadde 
Omukulayishi  nga  kati  yafa  dda?  Allah  yakuwa  asingawo  mu  kifo 
kye!”  (Bukhari,  Manaaqibul  Answar,  20) 

Olwo  Ayisa  (AUah  amusiime)  bwe  yagamba  nti  “asinga”  yali 
yeeyogerako  yennyini.  Omubaka  wa  AUah  (okusaasira  kwa  AUah 
n’emirembe  bibeere  ku  ye)  olw’okutwala  ebigambo  bya  Ayisa  nga 
ebyali  bitasaanidde  we  yabyogerera,  yaddamu  nti: 

“Nedda,  Katonda  teyampa  kisingawo.  Yanzikiririzaamu  nga 
tewannaba  mulala  yenna  akikoze.  Yanneesiga  abalala  bonna  we  ban- 
nimbisiza.  Yampa  buli  kake  buli  omu  we  yanzirukirako.  Era  mu  ye, 
Allah  mwe  yampa  emikisa  gy’okufuna  abaana.”  (Ibn  Hanbal,  VI,  II8) 

Olugendo  Lw’e  Twaifa 

Okukijjanyizibwa  kwa  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  kweyongera  oluvannyuma  Iw’oku- 
viibwako  taata  we  omuto  ne  mukyala  we.  Obulumbaganyi,  nga  kati 
bwali  bwa  maanyi  ate  nga  bwali  bufuuse  bwa  mutawaana  nnyo, 
bwali  bugezesa  obugumiikiriza  bwa  Omubaka  wa  Allah  (okusaa- 
sira  kwa  AUah  n’emirembe  bibeere  ku  ye).  Ng’agezaako  okunoonya 
obuweerero  era  nga  Zayidi  (AUah  amusiime)  amuli  ku  lusegere, 
yasalawo  okwessa  mu  ddene  agende  e  Twaifa  ekibuga  ekiri  nga  mu 
kUomita  ekikumi  mu  abiri  okuva  e  Makka. 


Ng’atuuse  eyo,  yatandika  okunnyonnyola  Obusiraamu  eri  aba- 
tuuze  ng’abayita  eri  tawuhiidi  (okukkiriza  nti  Allah  ali  Omu). 
Yayogera  n’abakulembeze  ba  Bannatwaifa  n’ababuulirira  bave  ku 

kusinza  amasanamu  (ebibumbe)  era  n’abayita  bategeere  nti  baali 
baddu  ba  Allah  Oweekitiibwa.  Kumpi  tewaali  muntu  yenna  Nnabbi 
(okusaasira  kwa  Allah  n’emirembe  bibeere  ku  ye)  gwe  yalekayo  nga 
tayogedde  naye. 

Naye  okukoowoola  kuno  kwaleeta  omuyaga  gw’obusungu 
okubalukawo  mu  Bannatwaifa,  abaali  bamusinzabibumbe  nga 
Abakulayishi  bwe  baali.  Nga  bali  mu  makkati  g’ebitimba  by’obu- 
lamu  bwabwe  obw’okwematira,  tewaali  wadde  omuntu  n’omu  eyassa 
omwoyo  ku  kukoowoola  Nnabbi  (okusaasira  kwa  Allah  n’emirembe 
bibeere  ku  ye)  kwe  yakolanga.  Ebintu  okwongera  okwonoonekera 
ddala,  batandika  n’okutulugunya  Omubaka  ow’ekitiibwa  (okusaasira 
kwa  Allah  n’emirembe  bibeere  ku  ye). 


Baasookera  ku  kumujeeja,  ne  bamuwereekereza  ebivumo. 
Oluvannyuma,  ne  basimbisa  abaddu  baabwe  ennyiriri  ku  buli  ludda 
Iw’ekkubo  Omubaka  wa  Allah  (okusaasira  kwa  Allah  n’emirembe 
bibeere  ku  ye)  mwe  yali  agenda  okuyita  ne  babalagira  okumuka- 
suukirira  amayinja.  Okutulugunya  kuno  okubi  ennyo  kwagende- 
rera  okutuusa  Nnabbi  (okusaasira  kwa  Allah  n’emirembe  bibeere 
ku  ye)  Iwe  yafuluma  ekibuga.  Ne  bwe  yali  amaze  okubaviira  mu 
kibuga  ng’ali  wala  nakyo,  era  baasigala  bamuwereekereza  amayinja. 
Ebigere  bya  Nnabbi  asinga  okubeera  ow’enkizo  mu  Bannabbi  bonna 
(Emirembe  gya  Allah  gibeere  ku  bo)  era  ng’ensi  yonna  yatondeddwa 
ku  lulwe,  byannyikibwa  mu  kitaba  ky’omusaayi  ogwali  gujjudde  mu 
ngatto  ze.  Era  mu  ngeri  y’emu,  Zayidi  (Allah  amusiime)  munne  wa 
Nnabbi  (okusaasira  kwa  Allah  n’emirembe  bibeere  ku  ye)  era  eyali 
omwesimbu  gy’ali,  naye  yalumizibwa  bya  nsusso  ng’agezaako  oku- 
mutangira  n’omubiri  gwe  aleme  kutuusibwako  kabi  konna  eno  nga 
bw’awoggana  nti: 


“Temukikola!  Omusajja  gwe  mukuba  amayinja  Nnabbi! 

Mu  mbeera  enzibu  bw’etyo,  baasobola  okutuuka  ku  nnimiro 
eyali  eya  Bannamakka,  ne  beewogomako  mu  kittuluze  ky’omuti 
gw’entende.  Ensi  n’eggulu  waggulu  byali  mu  kukungubaga  era  nga 
zi  Malayika  Jibuliiru,  Mikaayiilu,  Israafiilu,  Azraaeel  nga  nazo  ziri 
mu  mbeera  y’emu. 

Nga  zikulembeddwaamu  Jibuliiru,  era  nga  ziyina  olukusa 
okuva  eri  Allah  Oweekitiibwa,  zimalayika  zayanguwa  okugenda 
awali  Nnabbi  (okusaasira  kwa  Allah  n’emirembe  bibeere  ku  ye)  ne 
zimugamba  nti: 

“Vvaamu  ekigambo  (ng’otulagira)  tusaanyeewo  abantu  b’eg- 
gwanga  eryo!” 

Naye  awamu  n’okutulugunyizibwa  lcwe  baamutuusaako,  Nnabbi 
Ow’okulumirwa  (okusaasira  kwa  Allah  n’emirembe  bibeere  ku  ye) 
yasigala  abaagaliza  birungi  ku  mutima  gwe,  bwe  yatunula  ku  nzigi 
ze  ggulu  n’agamba  nti: 

‘Allah!  Gy’oli  gye  nsindira  obunafu  bwange;  nti  sisigazizza  maa- 
nyi  gonna  era  nga  mpisiddwaamu  amaaso. . . 

Omusaasizi  asinga!  Bw’oba  toli  munyiivu  gyendi,  sijja  wadde 
n’akatono  kufaayo  olw’emitawaana  egintuseeko! 

Katonda  wange!  Nkusaba  olunngamye  ab’eggwanga  eryo 
kubanga  tebamanyi.  Katonda!  Nsaba  okusonyiwa  okuva  gy’oli,  ku 
lulwo  Ggwe!”  (Ibn  Hishaam,  II.  29  -  30;  Haythami,  VI,  Bad’ul  Khalq,  7) 

Bannannyini  nnimiro  abaali  bava  mu  lunyiriri  Iwa  Rabii-ah 
ekisa  kyabakwata  ku  Iwa  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye),  olwo  ne  bamutumira  omuddu 
waabwe  Addaasi  n’ebbakuli  ye  nzabbibu.  Addaasi  yabawa  enzabbibu 
nga  bw’abagamba  nti: 

“Bambi,  mwefeeko  (mulye).” 

Ng’amaze  okugamba  nti  <0)1  (-1;  “Mu  linnya  lya  Allah”,  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  yatan- 
dika  okulya.  Ebigambo  ebyo  byakwata  Addaasi  omubabiro.  Yali 
tawulirangako  muntu  yenna  ayogera  bigambo  ng’ebyo. 

Yamuumuunya  nti:  “Tewali  muntu  yenna  mu  kitundu  kya 
wano  amanyi  oba  ayogera  kigambo  ekyo”.  Oluvannyuma  yagenda 
mu  maaso  n’abuuza  nti,  “Oli  wa  njawulo  ku  bantu  b’omu  kitundu 
kino.  Nnyinza  okukubuuza  ggwe  ani?” 

Nnabbi  (okusaasira  kwa  Allah  n’emirembe  bibeere  ku  ye)  yaya- 
nukula  na  kibuuzo: 

“Ova  wa?  Era  osoma  ddiini  ki?” 

“Nva  mu  Nineveh  era  ndi  Mugoberezi  wa  Kristo.” 

Omubaka  (okusaasira  kwa  Allah  n’emirembe  bibeere  ku  ye) 
kwe  kugattako  nti,  “Ekitegeeza  ova  mu  kibuga  ky’omulongoofu 
Yunusu  ibn  Matta. . .” 

Addaasi  bino  nabyo  byayongera  kumwewuunyisa: 

“Yunusu  omumanyi  otya?” 

Ekitangaala  ky’Obulamu  kwe  kuddamu  nti: 

“Yunusu  muganda  wange.  Yali  Nnabbi  era  nange  ndi  Nnabbi.” 

Awo  ensulo  z’obukkiriza  zaatandika  okufukumuka  okuva  mu 
mutima  gwa  Addaasi,  era  mu  ssanyu  yayimuka  ku  bigere  bye 
n’akwata  emikono  gya  Nnabbi  (okusaasira  kwa  Allah  n’emirembe 
bibeere  ku  ye)  n’ayatula  ebigambo  bya  tawuhiidi  (obukkiriza).  (Ibn 
Hishaamu,  II.  30;  Ya’kuubi,  II,  36) 


Bakama  be  bwe  bamunenyeza  ekikolwa  kye  yali  akoze,  Addaasi 
yeerwanako  nga  bw’agamba  nti,  “Sisinkanangako  musajja  nga  oyo 

mu  bulamu  bwange.  Yayogedde  ebigambo  nga  Nnabbi  yekka  ye 
yandisobodde  okuba  ng’abimanyi.”  (Ibn  Hishaamu,  ll.  3i) 

Addaasi  (AUah  amusiime)  yali  munnamukisa  nnyo  okuwuli- 
riza  n’okussa  omwoyo  ku  kukoowoola  kwa  Nnabbi  (okusaasira  kwa 
Allah  n’emirembe  bibeere  ku  ye)  wakati  mu  biseera  ebyali  bisin- 
gayo  obuzibu  mu  bulamu  bwe  era  n’afuna  ekitiibwa  eky’okufuuka 
Omusiraamu  eyasobola  okubudaabuda  Nnabbi.  Omubaka  wa  Allah 
(okusaasira  kwa  AUah  n’emirembe  bibeere  ku  ye)  yasanyuka  nnyo 
ku  Iwa  Addaasi  essanyu  eryamwerabiza  n’obulumi  bwe  yali  atuu- 
siddwaako. 

Olwaleero,  waliwo  omuzikiti  ogwazimbwa  ng’ekijjukizo  kya 
Addaasi  we  yakkiririza  Obusiraamu  era  n’ennimiro  we  yabudaa- 
budira  Omubaka  Ow’ekitiibwa  (okusaasira  kwa  Allah  n’emirembe 
bibeere  ku  ye)  ne  grape  ekyakuumibwa  ng’ekijjukizo. 

Ekisa  Eky’enjawulo  N’okukubagiza 
Okuva  Eri  Katonda  Omusaasizi 

Ayisa  (Allah  amusiime)  anyumya  bw’atyi:  “Lumu  nnabuuza 
Nnabbi  (okusaasira  kwa  Allah  n’emirembe  bibeere  ku  ye)  oba  nga 
wali  wabaddeyo  olunaku  we  yali  awulidde  obuzibu  n’okukaluubiri- 
rwa  okusinga  Olutalo  Iwa  Uhudi. 

Yaddamu  nti  ‘Yee,  nakaluubirirwa  nnyo  mu  mikono  gy’abantu 
b’ekika  kyo.  Olunaku  olwasinga  obuzibu  Iwali  lunaku  Iwa  Aqabah.^^“ 
N’era,  nnasaba  obukuumi  bwa  Abdiya’lil  ibn  Abduqulal,  naye  ng’og- 
gyeeko  eky’okugaana  okumpa  obukuumi  eyampendulira  abakozi 

210  Olunaku  Iwa  Aqabah  Iwe  Uunaku  Omubaka  wa  Allah  (okusaasira  kwa 
Allah  nemirembe  bibeere  ku  ye)  Iwe  yayimirira  okumpi  ne  Aqabah,  e 
Mina,  nakoowoola  abantu  bayingire  Obusiraamu.  Wadde  nga  waliwo 
batono  abaawuliriza  okukoowoola  kwe,  naye  bangi  baamuzzaamu  bivumo. 
Oluvannyuma  olunaku  olwo  Iwamanyika  nnyo  nga  Olunaku  Iwa  Aqabah. 

- 

b’effujjo  ab’engeri  zonna  ne  bankasuukirira  amayinja  ne  bandeka 
nga  ndi  mu  kitaba  ky’omusaayi.  Bw’entyo  ne  mbeera  mu  kutya 
okw’amaanyi  nga  sikyategeera.  Nnamala  kutuuka  mu  Kam’us  Saalib 
olwo  ne  ndyoka  nziramu  akategeera.  Awo  natunula  mu  bbanga 
ne  ndaba  ng’ekire  kinsiikirizza.  Bwe  nneetegereza  ennyo  nnalaba 
Jibuliiru  ng’ali  mu  bire  wakati.  Yali  ampita  nga  bw’agamba  nti: 

“Katonda  Owaamaanyi  amanyi  engeri  ab’ekika  ekyo  gye  bakuyi- 
sizzaamu  era  nga  bwe  bagaanye  okukuwa  obubudamu.  Akutumidde 
Malayika  Wensozi  abakole  nga  bw’oyagala!” 

Olwo  Malayika  w’ensozi  n’annamusa  n’ambuuza  nti: 

“Muhammadi!  Katonda  Owaamaanyi  awulidde  ab’ekrka  ekyo 
bye  bakugambye.  Nze  Malayika  Wensozi.  Katonda  Owaamaanyi 
antumye  mbakole  nga  bw’olagira.  Kiki  ky’olagira?  Bw’oba  nga  oya- 
gadde,  nja  kusuula  ensozi  zino  ebbiri  ku  bibuga  byabwe!” 

Nnamuddamu  nti:  “Nedda,  kye  nj  agala  Ye  Katonda  Owoobuyinza 
okuggya  mu  baana  baabwe  abantu  abajja  okumusinza  Yekka  nga 
tebamugattako  kintu  na  muntu  yenna.”  (Bukhari,  Bad’ul  Khalqi,  7;  Muslim, 
Jihaad,  111) 

Ekitontome  kino  wammanga  kiraga  bulungi  okwagala  Katonda 
Omusaasizi  kw’alina  eri  omuddu  we  ow’ekitiibwa  ekisinga: 

Bw’otyo  bw’oli  omwagalwa  mu  maaso  ga  Katonda,  nti  ku  lulwo, 
Asobola  okuwaayo  ensi,  na  buli  kyonna  ekigirimu. 

Olugendo  Iw’e  Twaifa  lulimu  eby’okuyiga  bingi: 

1.  Ekisooka  kya  byonna,  lukkaatiriza  obukulu  bw’okuyita 
abantu  eri  Obusiraamu.  Wadde  nga  gwali  mwaka  gwa  nnaku, 
naye  era  Nnabbi  (okusaasira  kwa  Allah  n’emirembe  bibeere  ku 
ye)  teyawummulamu,  yagenda  bugenzi  mu  maaso  na  kukoowoola 
bantu  n’obugumiikiriza  n’okulafuubana. 

2.  Wadde  nga  abbmu  kitundu  kye  Twaifa  baamukuba  amayin- 
ja,  Omubaka  ow’ekitiibwa  (okusaasira  kwa  Allah  n’emirembe  bibeere 
ku  ye)  teyabaagaliza  bubi.  Mu  ngeri  y’emu  ekintu  kino  nga  bwe  kyo- 
lesa  ekisa  n’okulumiririwa  Nnabbi  (okusaasira  kwa  Allah  n’emirem- 
be  bibeere)  bye  yalina,  naye  era  nakyo  kiraga  nti  omuntu  akoowoola 
alina  okuba  ng’alumirirwa  abalala. 

3 .  Omuntu  akoowoolala  abalala  eri  Obusiraamu  alina  okuba  nga 
yeefumiitiriza  era  ng’asigala  abasabira  okulunngama  nga  takutuseewo 
na  kusuubira.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  bwe  yalabanga  ensobi,  yayinzanga  okugyogerako  mu 
ngeri  nga  gyobeera  nti  ye  omusango  gwe  gwabanga  gusinga: 

“Kiki  ekintuuseeko  okulaba  ng’okola  kino  na  kino?”^“ 

Mu  ngeri  eyo,  Sulayimaan  (emirembe  gibeere  ku  ye)  bwe  yalaba 
effulungu  nga  teririiwo  mu  lukiiko  era  naye  yayogera  bw’atyo: 


“Ki  ekindiko  okubanga  siraba  ffulungu?”  (an  Naml,  27 : 20) 

4.  Okulunngamizibwa  kwa  Addaasi  okwagoberera  olugendo 
Iw’e  Twaifa  kwali  kwa  mugaso  nnyo  mu  kuzzaamu  Omubaka  wa 
Allah  (okusaasira  kwa  Allah  n’emirembe  bibeere  ku  ye)  amaanyi 
mu  biseera  ebyali  bisinga  okuba  eby’okugezesebwa  gy’ali.  Era  kiraga 
nti  bwe  wabeerawo  akatuubagiro  ak’amaanyi,  okulunngamizibwa 
kw’omuntu  wadde  omu  bw’atyi  kuteekeddwa  okutwalibwa  nga 
okuwa  eddembe  ery’amaanyi. 

5.  Omuntu  akoowoola  abalala  ateekeddwa  okubeera  eky’oku- 
labirako  ng’ayita  mu  nneeyisa  n’empisa  ze. 


211  Laba:  Muslim,  Swalaat  119;  Abu  Dawuda,  Khatem  4,  Adab  14. 

6.  Omuntu  akoowoola  abalala  alina  okuba  nga  yakuzibwa 
bulungi  era  ng’amanyi  engeri  y’okukolagana  obulungi  n’abantu,  era 
ng’amanyi  okwogera  ebigambo  ebituufu  mu  kiseera  ekituufu  ng’era 
Nnabbi  (okusaasira  kwa  Allah  n’emirembe  bibeere  ku  ye)  bwe  yakola 
ku  Addaasi. 

Okuwuliriza  Kw’amajinni  Kulaane  Ng’esomebwa  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku 
ye)  N’okukkiriza  Kwago  Obusiraamu 

Ng’ali  mu  kuwummulamu  akawungeezi  ng’ava  mu  lugendo 
Iwe  Twaifa,  nga  ku  luno  Addaasi  yekka  ye  yali  ataddeyo  omwoyo 
okuwuliriza  okukowoola  kwa  Nnabbi,  Omubaka  wa  Allah  (okusaa- 
sira  kwa  AUah  n’emirembe  bibeere  ku  ye)  yasoma  ku  Kulaane  era 
nga  yawulirwa  ekibinja  ky’amajinni.  Gonna  gazuula  amazima  era 
ne  galangirira  okukkiriza  kwago  mu  Nnabbi  (okusaasira  kwa  Allah 
n’emirembe  bibeere  ku  ye).  Gaddayo  eri  abantu  baago  n’obuvunaa- 
nyizibwa  bw’okukoowoola  ganne  waago.  (Ibn  Saad,  l,  212) 

Ibn  Abaasi  (Allah  amusiime)  ayongerako  bino:  “Nga  Omubaka 
wa  AUah  (okusaasira  kwa  AUah  n’emirembe  bibeere  ku  ye)  ali  n’aba- 
mu  ku  Basswahaba,  yavaawo  ng’alina  ekigendererwa  ky’okugenda 
ku  mwoleso  gwe  Ukaz  ogw’ebyobusuubuzi. 

Kino  ky’ekiseera  amasitaane  okuva  mu  majinni  nga  gamaze 
okugaanibwa  okulumika  amawulire  okuva  mu  ggulu.^^^  Ago  agaa- 

212  “Amajmni  gaalma  enkola  eybkuUnnya  mu  ggulu  ne  galumika  Obubaka.  Bwe 
gaawuliranga  ekigambo  nga  gagattako  ebirala  kyenda  mu  mwenda  ebyago. 
Ekigambo  kye  gaali  galumise  ekimu  kye  kyasigalanga  nga  kituufu,  naye  ngebisinga 
bigingirire.  Omukaka  wa  AUah  (okusaasira  kwa  AUah  nemiremhe  bibeere  ku 
ye)  olwatumwa  nga  Nnabbi,  okuva  olwo,  gaaganibwa  okuUnnya  okugenda  mu 
bufo  bwago  mu  ggulu  we  gaayimanga  okulumika  ebigambo,  nga  gasangayo 
bitawuliro  bya  muliro  ogwemmunyeenye.  Nga  kino  tekinnabaawo  tewaU  jjinni 
lyaU  ligaanibwa  kwegazaanyiza  mu  bbanga.”  (Tirmidhi,  TafsUri,  72  /  3324) 

lina  omuze  ogwbkulumika  ebigambo,  geesanga  nga  gakasuukirirwa 
emmunyeenye  ezaaka  omuliro.^^^  Bwe  gatyo  gaddayo  eri  ganne 
waago  ngalo  nsa  nga  tegalina  mawulire  gonna. 

Baagabuuza  nti:  “Lwaki  temuleese  mawulire  gonna?” 

Kwe  kuddamu  nti:  “Twesanze  nga  tetukyasobola  olwbmuziziko 
oguli  wakati  waffe  n’eggulu.  Tetwakomye  ku  kya  butasobola  kubbi- 
rira  mawulire  kyokka  naye  twafubutuddwa  n’ebitawuliro  eby’emmu- 
nyeenye  ezaaka  omuliro...  Bwe  tutyo  twabadde  tulina  okudduka!” 

Baagagamba  nti:  “Kino  kirina  okuba  nga  kivudde  ku  kintu 
ekipya  ekyakagwawo.  Mugende  ebuvanjuba  n’ebugwanjuba  mutuko- 
mezeewo  amawulire.” 

Olwo  amajinni  geeyawulamu  ebibinja  eby’enjawulo  ne  goole- 
kera  empuuyi  ez’enjawulo.  Ekibinja  ekyagenda  e  Tihaamah  kyagwa 
ku  Nnabbi  (okusaasira  kwa  AUah  n’emirembe  bibeere  ku  ye)  eyali 
asaala  ne  Bassahaba  be  esswala  ya  Fajri  okumpi  n’ekifo  ekiyitibwa 
Nakhlah  ku  kkubo  erigenda  ku  mwoleso  gw’byobusuubuzi  e  Ukaz. 
Olwawulira  Kulaane  ne  gatega  amatu  okuwuliriza: 

“Ekitegeeza  nti  eno  ye  nsonga  etugaanyisa  okufuna  amawulire 
okuva  mu  ggulu!”  Bwe  gatyo  bwe  gaasalwo. 

Oluvannyuma  gaddayo  eri  ganne  waago  ne  gagakakasa  nti, 
‘Tuwulidde  Kulaane  eyeewuunyisa,  nga  erunngamya  eri  ekkubo 
ettuufu.  Bwe  tutyo  tugikkiririzaamu  era  tetujja  kugatta  muntu  yenna 
oba  kintu  kyonna  ku  Katonda  waffe!” 

Olwo,  Katonda  Owoobuyinza  n’assa  essuula  al  Jinni,  ng’ategeeza 
Nnabbi  (okusaasira  kwa  Allah  n’emirembe  bibeere  ku  ye)  nga  ama- 

213  Ekigambo  Shihaab,  mu  Luwalabu,  ekitegeeza  ekitawuliro  kybmuliro,  naddala 
kikozesebwa  ku  kitawuliro  kybmuliro  ekirabika  mu  bbanga  nemmunyeenye 
etulika.  Abannyonnyozi  abbmulembe  guno  bagamba  nti  shihaab  kiyinza 
okulaga  ebyazi  ebibajjuka  ku  mmunyeenye  zbmu  bbanga  (meteor). 

- 

jinni  bwe  gaamuwulidde  ng’asoma  Kulaane  n’ebigambo  eby’amagezi 
bye  gaatwalidde  ab’ekika  kyago: 

lil^  Lll  I jJlii  "yij  ajI  ^ 

.|jj>-l  li-ijj  iJ jjk)  jjJj  Ikali  J-Jj jJl  j^l  (_^J.^  .L^>tp 

y  y  y  ■'  y  ■' 

“Gamba  nti:  Nfunye  Obubaka  nti  ekibinja  ky’amajinni  kiwu- 
lirizza  ne  gagamba  nti:  ‘Ddala  tuwulidde  Kulaane  ey’ekyewuunyo, 
erunngamya  eri  ekkubo  eggolokofu,  bwe  tutyo  ne  tugikkiririzaamu 
era  nga  tetukyaddayo  kugatta  kintu  kyonna  ku  Katonda  waffe.”  (al 
Jinni,  72  :  1  -  2)  (Buktiari,  Tafsiir,  72;  Adhan,  105;  Muslim,  Swalat,  149;  Tirmidhi, 
Tafsiir,  72  /  3324) 

Katonda  Owoobuyinza  ayongera  okunnyonnyola  ekyafaayo 
ekyo  mu  ssuula  al  Ahqaaf  bw’atyi: 

L^Jls  l)I jaJI  O lLLJI  lls .ilj 

I^J  ^ jls^l  I jJli  ayjjzs- 

jlL;  ^  jjji  u  Lo^u  I jJii 

llo jiU  .Jt— Al~v-o  Jsl j-sJ?  (_5^lj 
Jt-S'j>tjj  j-’-^  (j-*  ^  ^ j^^j  ^ jt"^^ 

^  (J-4^  (^'-^  ^  (14j  -(»-4'  ^ij^ 

-'✓-'y'  ''  *''*  '' 

■(jcr*  J*>LJ  ^  t-ibJjl  f-lJjl  Ajj.i  (j-o  aJ  J-vJj  jjj’j'yi 

“Mu  kiseera  we  twawugulira  ekibinja  ky’amajinni  okujja  gy’oli 
ne  gawuliriza  Kulaane  . . .  Bwe  gaamala  okugituukako  ne  gagamba 
nti:  Musirike!  Era  bwe  yamalirizibwa,  gaddayo  eri  ganne  waago 
okugalabula.  Gagamba  nti:  ‘Bannaffe!  Mazima  ffe  tuwulidde  ekitabo 
ekyassibwa  oluvannyuma  Iwa  Musa  nga  kikakasa  ebyo  ebyaliwo  nga 
tekinnaba  kussibwa,  nga  kirunngamya  eri  amazima  n’eri  ekkubo 
eggolokofu.  Bannaffe!  Mwanukule  okukoowoola  kw’omukoowooze 
abakoowoola  okudda  eri  Allah  era  mumukkirize  ajja  kubasonyiwa 
amazambi  gammwe  era  abawonye  ebibonerezo  ebirumya.  Era  oyo 
yenna  ataanukula  mukoowooze  akoowoola  okudda  eri  Allah  tajja 
kubulira  mu  nsi  wadde  okuba  n’abakuumi  ku  ludda  Iwe  atali  Allah, 
era  abo  be  bali  mu  bubuze  obwenkukunala.”  (al  Ahqaf,  46 : 29  -  32) 

Kulaane  ennyonnyola  bino  wammanga  ku  bikwata  ku  kugaana 
amajinni  okulumika  ebigambo  ku  ggulu: 


^  ^  ^  ^  ^  ^  ^  ^  ^  ^  ^  ^  ^  y 

i)^\  JjoL)  LS*  Ulj 

Jjjl  jjil  'y  Ijlj  .lj.v:?j  Lil^  ^ 


“Era  twagezaako  okutuuka  mu  ggulu,  naye  ne  tusanga  nga  lijjuziddwa 
abakuumi  ab’amaanyi  nebitawuliro  by’emmunyeenye  ezaaka  omuliro.  Era 
twateranga  okutuula  mu  bifo  ebimu  ebituulwamu  okubba  amawulire  naye 
kati  oyo  agezaako  okuwuliriza  asanga  ebitawuliro  by’omuliro  nga  bimulin- 
diridde.  Era  mazima  ffe  tetumanyi  oba  kibi  kye  kyagaliziddwa  abo  abali  ku 
nsi  oba  Katonda  waabwe  abaagalizza  bulunngamu.”  (al  Jinni,  72 : 8  - 10)““ 


214  Mawulaana  Ruumi  omwatiikirivu  annyonnyola  ekyafaayo  kino  ng’akozesa 
ebigambo  ebiri  mu  lugero: 


EMYAKA  OGWEKKUMI  N’EBIRI  NE  KKUMI  N’ESATU  tjsiCTWfisssUJ 


Ku  ngulu,  Nnabbi  (okusaasira  kwa  AUah  n’emirembe  bibeere 
ku  ye)  kye  yafuna  kyokka  mu  lugendo  Iwe  Twaifa  kwali  kulunn- 
gamizibwa  kwa  Addaasi  (Allah  amusiime).  Naye  nga  mu  butuufu, 
Allah  Omusaasizi  yamuwa  emikisa  emirala  mingi.  Okugeza  mu 
byengera  bye  yaweebwa  kwe  kuba  nga  yaweebwa  obufuzi  bw’ensi 
zombi.  Okusooka,  ne  bwe  yali  nga  tannaba  kudda  Makka,  amajinni 


“Amajinni  gaali  galinnya  mu  bbanga  ne  gawuliriza  ebyama  bybmu  ggulu.  Naye 
gaba  gali  kumpi  okuvaayo  n’ebyama  ebitonotono,  ebitawuliro  by’emmunyeenye 
byabagobanga  okuva  mu  nfo  zaabwe. 

Eddoboozi  ligagamba  mu  ngeri  enneeyolefu  nti,  ‘Nnabbi  atumiddwa.  Mu- 
gende  gy’ali  mumuggyeko  ekyo  kyonna  kye  mwagala.’ 

‘Bwe  muba  ng’amakula  ag’omuwendo  ge  munoonya,  olwo  amayumba  mugay- 
ingire  nga  muyita  mu  miryango  gyago!” 

‘Mukonkone  omulyango  ogwo  mulinde  ku  mwango  gwalwo. . .  kubanga  eggu- 
lu  teririna  nguudo  zammwe  n’abo  ababafaanana.’ 

‘Okwongereza  kw’ekyo,  tewali  bwetaavu  okusiyagguka  enngendo  empanvu... 
kubanga  ebikusike  ebisinga  amaanyi  twabiteeka  mu  muddu  waffe  oyo  gwe 
twatonda  okuva  mu  ttaka’ 

‘Bwe  mubeera  abeesimbu,  kati  mugende  mu  maaso  ge,  omusigire  wa  Obutu- 
kuvu.  Ne  bwe  mubeera  omuwulenge  gw’ekikajjo,  bwe  muba  mufunye  obuy- 
ambi  bwe  n’okubeera  naye  mujja  kufuuka  ebikajjo  ebijjudde  sukaali.’ 
‘Muyingire  ennyumba  nga  muyita  mu  miryango  gyayo.”  (al  Baqara,  189) 
Mu  Biseera  by’Obutamanya  ne  mu  biseera  eby’emyaka  gy’Obusiraamu  ebya- 
sooka,  oluvannyuma  Iw’okuyingira  mu  mbeera  ey’emizizo  (ihram)  okulama- 
ga,  omuntu  teyayingiranga  nnyumba  ye  oba  ennimiro  ye  ng’ayita  mu  luggi 
Iwe.  Bwe  yabeeranga  munnakibuga,  olwo  yawummulanga  ekituli  mu  kasolya 
mwe  yayitanga  ng’ayingira  oba  ng’afuluma.  Bwe  yabeeranga  Muwalabu  mun- 
namalungu,  yayuzanga  ekitundu  eky’emabega  wa  weema  ye,  gye  yakozesanga 
mu  kifo  ky’okuyita  mu  maaso.  Okukola  bwe  batyo  okutuusa  Iwe  baavanga 
mu  mbeera  ya  ihraam,  baali  bakitwala  nga  kintu  kya  mpisa  nnungi  kitalo  era 
nga  kijjudde  obulungi.  Okussa  aya  eya  189  mu  ssuula  al  Baqarah,  Katonda 
Owoobuyinza  yali  abalagira  baleme  kukola  nga  bwe  baali  bakola.  (Waahidii, 
olup.  56  -  57)  Ehigambo  bya  Katonda  (okuyingira  ennyumba  ng’oyita  mu 
mulyango)  okuva  olwo  bikozesebwa  okutegeeza  ‘okukola  ekintu  mu  ngeri  en- 
tuufu  (gye  kiteekeddwa  okukolebwamu)’;  ne  Mawulaana  Ruumi,  wano  awa 
ennyinnyola  ey’ekisuufi  eya  aya  eyo:  okufuna  Allah,  omuntu  alina  okudda  eri 
ahluUah,  abantu  ba  Katonda,  ng’abo  ze  nzigi  eziyingirirwamu. 


NNABBI  MUHAMMAD  OMULONDEMU  ^ 


gaawulira  Nnabbi  (okusaasira  kwa  Allah  n’emirembe  bibeere  ku  ye) 
ng’asoma  Kulaane  ekyagasikiriza  okutandika  okukoowoola  banne 
waago  okukkiriza.  Waali  waakuyitawo  akaseera  katono  Katonda 
Owoobuyinza  agonnomole  ku  mwagalwa  we  okulinnyisibwa  mu 
ggulu  oba  Miraaje,  ekyamufuula  Kabaka  w’eggulu. 


Okuva  Omubaka  wa  Allah  (okusaasira  kwa  Allah  n’emirembe 
bibeere  ku  ye)  Iwe  yava  mu  Makka  nga  takakiddwa,  okusinziira  ku 
bulombolombo  bw’Abawalabu,  okudda  mu  kibuga  yali  alina  oku- 
mala  okufuna  omuntu  eyeewaayo  okumukuuma  nga  Munnamakka. 
Bw’atyo  bwe  yali  akomawo  ng’ayolekedde  Makka  okuva  e  Nakhlah, 
Nnabbi  (okusaasira  kwa  Allah  n’emirembe  bibeere  ku  ye)  yatuma 
omutuuze  w’e  Makka  gwe  yasanga  okumpi  n’Olusozi  Hiraa,  okusoo- 
ka  ewa  Akhnas  ibn  Shariiq,  ate  oluvannyuma  ewa  Suhayl  ibn  Amuri 
ne  Mutw’im  ibn  Adiyy,  n’obubaka  obwali  bugamba  nti: 

“Onanteeka  wansi  w’obukuumi  bwo  okutuusa  Iwe  naatuukiriza 
omulimu  gw’obwannabbi  Katonda  wange  gwe  yampa?” 

Akhnas  ne  Suhayl  bo  baagaana.  Wabula  Mutw’im  yakkiriza  era 
Ekitangaala  ky’Obulamu  (okusaasira  kwa  Allah  n’emirembe  bibeere 
ku  ye)  yasobola  okusula  ekiro  ewa  Mutw’im.  Ku  makya,  Mutw’im 
yakunngaanya  batabani  be  n’ab’ekika  kye  n’abalagira  nti: 

“Mubagalire  eby’okulwanyisa  era  musigale  nga  muli  mu  kwe- 
rinda  okumpi  n’empagi  za  Ka’aba!” 

Bwe  baatuuka  ku  Ka’aba,  Mutw’im  yalangirira  eri  Bannamakka  nti: 

“Muwulirize  Abakulayishi!  Muhammadi  mutadde  wansi 
w’obukuumi  bwange.  Tewali  muntu  yenna  gwe  ngenda  kukkiriza 
kumukwatako!” 

- 

Mutw’im  ne  batabani  be  baayimirira  ne  bakuuma  Ka’aba  oku- 
tuusa  nga  Nnabbi  (okusaasira  kwa  Allah  n’emirembe  bibeere  ku  ye) 
amaze  okugyetooloola  era  n’asaala  laaka  bbiri  ez’esswala.  (Ibn  Sa’ad,  l, 
212;  Ibn  Kathiiri,  al  Bidaaya,  III,  182) 

Nga  wayise  emyaka,  Mutw’im  yattibwa  mu  lutalo  Iw’e  Badiri, 
eky’ennaku  nga  tafunye  ku  kitiibwa  ky’okufuuka  Omusiraamu. 
Ng’olutalo  luwedde,  wakati  mu  nteeseganya  ezikwata  ku  ki  ki  ekyali 
eky’okukolera  abawambe  be  Makka,  Nnabbi  yalaga  okusiima  kwe  eri 
Jubayiri  mutabani  wa  Mutw’im  nga  bw’amugamba  nti: 

“Kitaawo  aba  kuba  mulamu  era  nga  yandiyagadde  nte  abawam- 
be,  naalibatadde  nga  sisabye  mutango  gwonna  mu  kubanunula  ne 
bwe  gwandibadde  nga  gwenkana  wa  mu  butono.” 

Okutuukiriza  okwakolebwa  ne  ku  batali  bakkiriza  nga  bage- 
zaako  okwanguya  ekkubo  ly’okukoowoola  eri  eri  Obusiraamu,  kyo- 
kka  kyali  kimala  okwoleka  empisa  ezisembayo  okuba  ennungi. 


Okusisinkana  Ab’ebika  Eby’enjawulo  N’okubiyita 
Okuyingira  Obusiraamu 

Nga  akomyewo  okuva  e  Twaifa,  Omubaka  wa  AUah  (okusaa- 
sira  kwa  AUah  n’emirembe  bibeere  ku  ye)  yasigala  nga  mukkak- 
kamu  okumala  akaseera.  Naye  oluvannyumako,  yaddamu  buto 
okukoowoola  kwe  wabula  n’asanga  bamusinzabibumbe  nga  bakozesa 
obukambwe  obw’ekika  ekya  waggulu  okusingako  bwe  baali.  Katonda 
Owoobuyinza  yalagira  Nnabbi  (okusaasira  kwa  Allah  n’emirembe 
bibeere  ku  ye)  okusisinkana  abantu  b’ebika  bya  Abawalabu  ebirala 
n’okubakoowoola  okujja  eri  Obusiraamu. 


Bw’atyo,  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  yakozesa  omukisa  ogwabeerangawo  mu  myezi 
gy’okulamaga  okwogera  eri  abagenyi  abajjanga  e  Makka  ku  myo- 

leso  gye  bybbusuubuzi  egye  Ukaz,  Majannah  ne  Dhul  Majaaz, 
okusooka  nga  abasomera  Kulaane  nga  tannabatusaako  kwanirizi- 
bwa  mu  Busiraamu.  Abantu  b’amawanga  ago  Omubaka  wa  AUah 
ge  yakyalira  mu  nkambi  okusaba  obuyambi  mu  kukola  omulimu 
ogwamuweebwa  Allah  we  mwalimu  Banu  Amuri,  Muharib,  Fazara, 
Ghassaan,  Murrah,  Hanifah,  Sulaym,  Abs,  Banu  Nasr,  Banu  Baqqa, 
Kin’du,  Kalb,  Haarithah,  Uzra  ne  Hudarimah.^*^ 

Jabbeeri  (Allah  amusiime)^^®  anyumya  nti: 


215  Laba:  Ibn  Sa’adi,  I,  216  -  217;  Ahmada,  III,  322, 492;  Ibn  Kathiir,  III,  183  -  190. 

216  Jabbeeri  ibn  Abdalla  (Allah  amusiime)  yazaalibwa  e  Madiina  nga  Hijira  ebu- 
lako  emyaka  kkumi  na  mukaaga.  Abdalla  ibn  Jabbeeri  (Allah  amusiime),  taata 
wa  Jabbeeri,  ye  Sswahaba  gwe  baasooka  okutta  mu  lutalo  Iwe  Uhudi.  Jabbeeri 
teyeetabaako  mu  lutalo  Iwonna  nga  kitaawe  akyali  mulamu  kubanga  taata  we 
yali  alina  okusigala  awaka  okulabirira  bannyina  omwenda.  Taata  we  bwe  ya- 
mala  okufiira  mu  lutalo  Iwe  Uhudi,  Jabbeeri  (Allah  amusiime)  yeetaba  mu 
kulwana  ne  Omubaka  wa  Allah  (okusaasira  kwa  Allah  nemirembe  bibeere  ku 
ye)  mu  ntalo  kkumi  na  mwenda  nnambirira.  Ye  yali  asinga  obuto  mu  Bantu 
abeetaba  mu  kuwera  mu  Aqaba  Owookubiri.  Nnabbi  wa  Allah  (okusaasira  kwa 
Allah  nemirembe  bibeere  ku  ye)  yamwagalanga  nnyo.  Ebiseera  bingi  Nnabbi 
Owemikisa  (okusaasira  kwa  Allah  nemirembe  bibeere  ku  ye)  gye  yamuteeka- 
nga  emabega  ng’ali  ku  nngamiya,  era  emirundi  mingi  gye  yamulambulanga 
ng’alwadde.  Jabbeeri  (AUah  amusiime)  yalwana  okusasula  amabanja  taata  we 
ge  yaleka  ng’amaze  okufa.  Abaali  babanja,  ng’abasinga  baali  Bayawudi,  baah 
baagala  basasulwe  mbagtirawo.  Ate  nga  n’ekyayongera  okukalubya  ebintu, 
kwe  kuba  nga  mu  mwaka  ogwo  ebimera  tebyabala  nnyo  era  ng’okukungula 
kwali  kutono.  Bw’atyo,  Omubaka  wa  Allah  (okusaasira  kwa  Allah  n’emirembe 
bibeere  ku  ye)  entende  zonna  ezaakungulwa  yalagira  ne  bazikunngaanya  mu 
ntuumu;  era  nga  minzaane  emuli  mu  mikono  gye  egy’emikisa,  yatandika 
okusasula  abaali  babanja,  omu  ku  omu.  Ebbanja  lya  Jabbeeri  (okusaasira  kwa 
Allah  n’emirembe  bibeere  ku  ye)  lyonna  lyasasulwa  naye,  ekyali  kyewuunyisa 
si  bbanja  lyokka  lye  lyasasulwa  naye  entende  tezakendeerako. 

Jabbeeri  (Allah  amusiime)  yali  omu  loi  ba  Mukthiruuna,  Basswahaba  ba  Nnabbi 
omusanvu  abaanyumya  hadiisi  za  Nnabbi  ennyingi  ennyo.  Yanyumya  hadiisi 
1540.  Lumu  yawulira  nti  Abdalla  ibn  Unays  yanyumya  hadiisi,  eyali  ekwata  ku 
mbeera  y’abantu  gye  balibeeramu  nga  bazuukrra  okuva  mu  ntaana  zaabwe,  hadiisi 
Jabbeeri  gye  yayagala  okwewulirirako  okuva  mu  kamwa  ka  Abdalla  ibn  Unays. 

- 

“Mu  mwezi  gwbkulamaga,  Omubaka  wa  AUah  (okusaasira  kwa 
AUah  n’emirembe  bibeere  ku  ye)  yeeyanjuliranga  abalamazi  ng’ayimi- 
ridde  ku  Arafa  nga  bw’agamba  nti:  “Waliwo  yenna  mu  mmwe  anan- 
twala  mu  kika  kye?  Abakulayishi  banngaanye  okutuusa  ekigambo  kya 
Katonda  wange  eri  abantu.”  (Abu  Dawuda,  Sunnah,  19  -  20  /  4734) 

Naye  tewaU  bantu  bava  mu  kika  kyonna  abaawanika  omukono 
waggulu  okukkiriza  okusaba  kwa  Nnabbi  (okusaasira  kwa  Allah  n’emi- 
rembe  bibeere  ku  ye)  okumubudamya  n’okumuyamba.  Nga  abamu 
bakuba  bubegabega  n’okuzzisaamu  obukambwe,  abalala  bo  baabuuzan- 
ga  Nnabbi  (okusaasira  kwa  Allah  n’emirembe  bibeere  ku  ye)  n’okuku- 
baganya  naye  ebirowoozo  nga  bagala  okumanya  Iwaki  abantu  b’ekika 
kye  mw’ava  bamulekerera  ne  batamuwa  buyambi,  awamu  n’okuba  nga 
ab’ekika  be  baali  basinga  okumumanya  obulungi  okusinga  abantu  aba- 
lala.  Awamu  n’ekyo,  Omubaka  wa  AUah  (okusaasira  kwa  AUah  n’emi- 
rembe  bibeere  ku  ye)  yasigala  abayita  eri  ekkubo  ery’Amazima.^^^ 

Ye  omulamazi  yenna  eyavanga  mu  kika  kya  ba  Mudar  oba  oyo 
eyabanga  agenda  ku  mwoleso  gw’eby’obusuubuzi  okuva  mu  kika 
ekyo,  oba  eyavanga  e  Yamani  oba  awalala,  baamulabulirangawo  nga 
tannaba  na  kulinnya  kigere  mu  Makka  nti: 

“Tokkiriza  omuvubuka  okuva  mu  kika  ky’Abakulayishi 
okukuwugula  okukujja  ku  ddiini  yo!”^‘* 

Ekya  Abdalla  okuba  nga  yali  yasenga  dda  e  Damascus  tekyagaana  Jabbeeri  ku- 
gendayo  kumunoonya.  Jabbeeri  yagula  enngamiya,  nagyebagala  n’ava  e  Madiina 
ng’ayolekedde  e  Damascus.  E  Damascus  yatuukayo  oluvannyuma  Iw’okutambulira 
omwezi  omulamba  era  ne  yeewuhrira  hadiisi  ng’eva  butereevu  mu  kamwa  ka  Ab- 
dalla  ibn  Unays.  Ku  nkomerero  y’obulamu  bwe,  Jabbeeri  (AUah  amusiime)  yaziba 
amaaso,  oluvannyuma  n’afiira  e  Madiina  mu  mwaka  gwa  697  (H.  78),  ng’aweza 
egy’obukulu  94.  Ye  Sswahaba  eyasembayo  okufa  mu  Madiina. 

Ahmada,  III,  323;  Ibn  Sa’adi,  I,  216. 

Haakim,  II,  681  /  4251. 

Olumu  Nnabbi  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  yagenda  mu  kika  kya  ba  Tha’alabah  e  Mina. 
Olwabagamba  nti  yali  Mubaka  wa  Allah  Mafruq  ibn  Amuri,  omu  ku 
bakulembeze  baayo,  kwe  kumubuuza  nti: 

‘Abantu  obayitira  ki,  ow’oluganda?” 

Nga  Abu  Bakari  (Allah  amusiime)  ayimiridde  ku  lusegere  Iwe 
ng’eno  bw’amusiikirizza  omusana,  Nnabbi  ow’emikisa  (okusaasira 
kwa  Allah  n’emirembe  bibeere  ku  ye)  yatuula  okubaliraana  n’agamba 
Mafruq  ebigambo  bino: 

“Mbayitira  okujulira  nti  teri  asinzibwa  mu  butuufu  okuggyako 
Allah,  ali  Omu  nga  talina  kimwegattako  kyonna,  era  nti  nange  ndi 
Mubaka  we;  era  mbakoowoola  okunkuuma  n’okunnyamba  okutuusa 
nga  mmalirizza  ebyo  Katonda  wange  bye  yantuma.  Abakulayishi 
bawakanyizza  ekiragiro  kya  Katonda;  bagaanye  Omubaka  We  era 
ne  balondawo  obukyamu  ku  mazima.  Naye  Allah  talina  yenna  gwe 
yeetaagako  era  amatendo  gonna  gage!” 

Mafruq  kwe  kubuuza  nti: 

“Muganda  wange!  Kirala  ki  ky’okoowoolera  abantu?” 

Olwo  Nnabbi  ow’ekitiibwa  n’asomera  waggulu  ayah  zino  wam- 
manga  okuva  mu  ssuula  al  An’aam  nti: 

“Gamba  nti:  Mujje  mbasomere  ebyo  Katonda  wammwe  bye 
yabaziyiza.  Temumugattangako  kintu  kyonna  era  abazadde  mubayi- 
se  bulungi,  era  temuttanga  abaana  bammwe  ku  Iwbkutya  obwavu 
-  Ffe  tubagabirira  mmwe  nabo  --  era  temwesemberezanga  ebikolwa 
ebybbuseegu  ebyeyoleka  nebiri  mu  nkukutu,  era  temutta  muntu 
oyo  AUah  gwe  yagaana  (okutta)  okuggyako  ku  Iw’amazima;  bino 
by’abalagidde  mulyoke  mutegeere.  Era  temusemberera  ebyobugagga 
bya  bamulekwa  okuggyako  mu  ngeri  esinga  obulungi  okutuusa 
ng’akuze,  era  mupime  mu  bipimo  ebituufu  era  ebijjuvu  n’amazima. 
Tetukaka  mwoyo  gwonna  okuggyako  (okusinziira)  ku  busobozi 
bwagwo;  era  bwe  muba  mwogedde  mubeere  benkanya  wadde  nga 
kikwata  ku  wa  luganda  era  mutuukirize  endagaano  za  Allah.  Kino 
akibalaalise  mulyoke  mujjukire.  Era  mumanye  nti  lino  kkubo  lyange 
eggolokofu  era  muligoberere  muleme  kugoberera  makubo  malala 
kuba  gajja  kubabuza  okubajja  ku  kkubo  lye;  kino  akibalaalise  muso- 
bole  okwekuuma  ebibi.”  (al  Anaam,  6  :  151  -  153) 


Oluvannyuma  Iw’akasiriikiriro  akatono,  Mufriq  yabuuza  nti:  “Kati 
muganda  wange,  mbuulira  ekirala  ki  ki  ky’okowoolera  abantu?  Singa 
by’oyogedde  nga  byali  bigambo  bya  bantu  nandibadde  nnakitegedde  dda.” 

Olwo,  Omubaka  wa  Allah  (okusaasira  kwa  Allah  n’emirembe 
bibeere  ku  ye)  n’asimbuliza  ayah  eno  wammanga  nti: 


-  '  ^  ^  ^  ^  y  ,  l 

“Mazima  ddala  AUah  alagira  obwenkanya  n’okuyisa  obulungi 
n’okuwa  owooluganda  era  agaana  obuseegu  n’ebikolwa  ebibi,  aba- 
buulirira  mulyoke  mujjukire.”  (an  Nahl,  16 :  90) 


Mafruq  kwe  kugamba  nti:  “Muganda  wange  okuva  mu 
Bakulayishi,  ddala  abantu  obayita  kudda  eri  empisa  n’enneeyisa 
ebisingayo  obulungi!  Okusinziira  ku  kyendaba,  abantu  bo  okukuyita 
omulimba  baba  bakwogerera  mafuukuule!”  Abakulembeze  b’ekika 
abalala  Hani  ne  Muthanna  baawagira  Mafruq.  Kyokka  baateekawo 
akakwakkulizo  nti  baali  tebayinza  kukkiriza  ekyali  kibaweereddwa 
okutuusa  nga  beebuzizza  ku  bakulembeze  b’ekika  kyabwe  abalala, 
era  ne  bongerako  nti,  engeri  gye  baali  baakola  endagaano  ey’enkola- 
gana  n’Abaperuusiya,  bano  baali  tebajja  kuba  basanyufu  nga  bawu- 
lidde  entegeeragana  ey’ekika  ekyo. 


Bwe  batyo  wadde  nga  muli  baali  bakkiriza,  naye  gye  byaggwee- 
ra  ng’ekika  kigaanye  okusaba  kwa  Nnabbi  (okusaasira  kwa  Allah 
n’emirembe  bibeere  ku  ye)  olw’okutya  okugwa  mu  mitawaana.^^^ 


\J 


Twariq  ibn  Abdalla  (Allah  amusiime)  anyumya  bino: 

“Lumu  nalaba  Omubaka  wa  AUah  (okusaasira  kwa  Allah  n’emi- 
rembe  bibeere  ku  ye)  ku  Mwoleso  gwe  Zhu’l  Majaaz,  ng’ayambadde 


219  Ibn  Athiir,  Usudul  Ghaaba,  V,  250  -  251;  Ibn  Kathiir,  al  Bidaaya,  III,  187  -  189. 

essaati  mmyufu  ng’akoowoola  nti,  “Abantu  ..  Mugambe  nti  Laa 
ilaaha  illa  Llaahu  mujja  kuba  nga  muwonye!” 

Emabega  we  waaliyo  omusajja  omulala  eyali  akasukira 
Omubaka  (okusaasira  kwa  Allah  n’emirembe  bibeere  ku  ye)  amayin- 
ja  ng’eno  bw’awogganira  waggulu  nga  Nnabbi  yaakamala  okwogera 
nti,  ‘Temumuwuliriza!  Oyo  mulimba!’ 

Amayinja  gaali  gaaviirako  ebigere  bya  Nnabbi  (okusaasira  kwa 
Allah  n’emirembe  bibeere  ku  ye)  okutonnya  omusaayi.  Olw’okuba 
nnali  sinnamanya,  okutuusa  mu  kaseera  ako,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  bwe  yali  afaanana, 
nnabuuza  abaali  banneetoolodde  abanziramu  nti: 

Banziramu  nti,  ‘Oyo  muvubuka  okuva  mu  batabani  ba  Abdul 
Muttwalib’. 

Nnababuuza  nti:  ‘Ate  oyo  omusajja  akasuka  amayinja?’  ne  ban- 
ziramu  nti: 

‘Oyo  taata  we  omuto,  Abu  Lahabi!’  (Haakim,  II,  668;  Ibn  Athiir, 
Usudul  Ghaabah,  III,  71) 

Ebzibu  ebirala  ebyagwa  ku  Nnabbi  Ow’ekitiibwa  (okusaasira 
kwa  AUah  n’emirembe  bibeere  ku  ye)  ng’ali  mu  kkubo  ly’okukoowoo- 
la  abantu  eri  Obusiraamu  byanyumizibwa  Mudrik  al  Azdi  (Allah 
amusiime)  eyagamba  nti: 

“Nnali  ndi  mu  kulamaga  ne  kitange.  Bwe  twayimirira  bwe  tutyi  e 
Mina,  kwe  kugwa  ku  kibinja  ky’abantu  ekinene.  Nnagamba  kitange  nti: 

“Oba  abo  Iwaki  bakunngaanye!” 

Ye  kwekunziramu  nti:  ‘. . .  nsonga  ya  musajja  eyasuulawo  eddii- 
ni  y’ab’ekika  kye!’ 

“Bwe  nnatunula  kitange  gye  yali  alaza,  kwe  kulaba  Omubaka 
wa  Allah.  Twali  tusobola  bulungi  okumuwulira  ng’ayogerera  wag- 
gulu  nti,  “Abantu,  mugambe  nti  Laa  ilaaha  illallaahu  muwone!” 

Abamu  baali  bamuwandulira  amalusu  ng’abalala  bamukasukira 
ebikyafu  mu  kyenyi;  nga  n’abandi  bamuweereza  agavumo.  Kino 
kyagenderera  okutuusa  mu  ttuntu.  Oluvannyuma  omuwala,  eyalina 
ensingo  ng’erabikako  katono,  yajja  ne  jjaagi  y’amazzi  n’akatambaala. 
Yali  akaaba.  Omubaka  wa  Allah  (okusaasira  kwa  Allah  n’emirembe 
bibeere  ku  ye)  kwe  kunywa  amazzi  n’anaaba  emikono  gye  n’amaaso. 
Oluvannyuma,  yasitula  omutwe  n’agamba  nti: 

“Mukwano  bikka  ensingo  yo  n’akatambaala.  Era  tokirowoozan- 
gako  nti  basobola  okutta  oba  okuyisaamu  taata  wo  amaaso!” 

Oluvannyuma  nakizuula  nti  omuwala  yali  muwala  wa  Nnabbi 
ayitibwa  Zayinabu.”  (Ibn  Athiir,  Usudul  Ghaabah,  V,  130;  Haythami,  VI,  21) 

Zayinabu,  Fatuma  ne  bawala  ba  Nnabbi  abalala,  bonna  AUah 
abasiime,  ebiseera  byabwe  eby’obuto  n’obuvubuka  baabimala  mu 
biseera  Obusiraamu  we  bwabeerera  businga  obunafu,  Abasiraamu 
we  baabeereranga  mu  kutuntuzibwa  n’okutulugunyizibwa.  Zayinabu 
ne  baganda  be  (Allah  bonna  abasiime)  beesanga  nga  bagabanye  ku 
bulumi  ne  Nnabbi  (okusaasira  kwa  AUah  n’emirembe  bibeere  ku  ye) 
n’Abasiraamu  bonna  okutwalira  awamu.  Kitaabwe  bwe  yabanga  ava 
awaka  okugenda  okukoowoola  abantu  eri  Obusiraamu,  baamulindi- 
ranga  ku  mulyango  mu  bweraliikirivu  obungi  oba  nga  bamulinnya 
kagere  okukakasa  nti  teri  mutawaana  gwonna  gumutuukako. 

Era  baali  ku  lusegere  Iwa  kitaabwe  nga  bakungubagira  okufa 
kwa  nnyaabwe  omwagalwa  Khadiija  (Allah  amusiime).  Teri  kiseera 
Nnabbi  (okusaasira  kwa  Allah  n’emirembe  bibeere  ku  ye)  Iwe  yafuna 
buzibu  okuggyako  nga  bawala  be  batatonnyesa  amaziga  nga  bamuli 
ku  lusegere.  Fatuma  (Allah  amusiime)  yabanga  wo  ng’asiimuula 

omusaayi  ogwabeeranga  ku  Nnabbi  (okusaasira  kwa  AUah  n’emi- 
rembe  bibeere  ku  ye),  ate  nga  Zayinabu  (Allah  amusiime)  ng’abeera 
w’ali  n’amazzi  asobole  okumunaaza  mu  maaso.  Ddala,  baayita  mu 
bulamu  obuzibu. 

Ebimu  ku  bika  ebingi  Omubaka  wa  Allah  (okusaasira  kwa 
Allah  n’emirembe  bibeere  ku  ye)  bye  yayita  eri  Obusiraamu  ku 
Mwoleso  gwe  Ukaz  mwe  mwali  batabani  ba  Amuri  ibn  Sa’saa.  Bano 
yababuuza  bw’atyi: 

“Muli  beetegefu  okumpa  obubudamu  n’okunkuuma  nga 
Omubaka  wa  Allah,  okutuusa  Iwe  nnaasobola  okutuusa  ebiragiro 
bya  Katonda  wange  eri  abantu  n’okutuukiriza  obuvunaanyizibwa 
bwe  nnina?  Sirina  muntu  yenna  mu  mmwe  gwe  nja  okukaka.” 

Baamuddamu  nti:  “Tetujja  kukugoba  wadde  okukukkiriza.  Tujja 
kukuwa  buwi  bukuumi  okutuusa  Iw’onaamaliriza  ekigendererwa  kyo.” 

Mu  kaseera  ako  kennyini,  waliwo  omuntu  omu  okuva  mu 
kika  kyabwe  ayitibwa  Bayhara  yajja.  Oluvannyuma  Iw’okuzuula 
enfaanana  ya  Nnabbi  (okusaasira  kwa  Allah  n’emirembe  bibeere 
ku  ye),  yali  afunye  ekirowoozo  ku  ngeri  gye  yali  ayinza  okufunamu 
ettutumu  mu  Bawalabu  bonna  singa  yali  esobodde  okuwangula 
Nnabbi  n’amuzza  ku  ludda  Iwe.  Nga  tatiddenamu  yabuuza  Omubaka 
Ow’ekitiibwa  (okusaasira  kwa  Allah  n’emirembe  bibeere  ku  ye)  nti: 

“Singa  tukuwadde  obuwagizi,  Allah  n’akuwa  obuwanguzi 
n’owangula  abalabe  bo,  obwakabaka  bujja  kutuddira  ng’ogenze?” 

Ekitangaala  ky’Okubaawo  (okusaasira  kwa  Allah  n’emirem- 
be  bibeere  ku  ye)  yamuddamu  nti:  “Obufuzi  bwonna  bwa  Allah. 
Alonda  oyo  yenna  gw’aba  ayagadde!” 


“Ekitegeeza  nti  oyagala  kuteeka  mibiri  gyaffe  mu  nnimi  z’omu- 
liro  okuva  mu  Bawalabu  bonna  ku  lulwo  ate  otusuubire  okulinda 

okulaba  ani  aweebwa  obwakabaka  singa  otuuka  ku  buwanguzi? 
Ebyo  byoya  bya  nswa!”  Bw’atyo  Bayhara  bwe  yagamba  nga  tannaba 
kuleekaanira  ba  kika  kye  nti: 

“Sirabangako  nteeseganya  mbi  nga  zammwe  mu  mwoleso 
gwonna  nga  guno.  Mugende  mu  maaso  n’okwereetera  obulabe  bwa 
Bawalabu  bonna.  Naye  mumanye  nti  ekika  kye  kimumanyi  nnyo 
okubasinga.  Singa  baali  bamulabyemu  akalungi  konna,  bandibadde 
bakakasa  nti  bamwekwata  nga  mmwe  temmunnaba!” 

Ng’amaze  okuzza  ab’ekika  ku  ludda  Iwe,  yakyukirra  Nnabbi 
(okusaasira  kwa  Allah  n’emirembe  bibeere  ku  ye)  omulundi  omulala 
n’amugamba  nti: 

“Yamuka  mangu  ekifo  kino!” 

Nga  Omubaka  wa  Allah  (okusaasira  kwa  Allah  n’emirembe 
bibeere  ku  ye)  asituse  okulinnya  enngamiya  ye,  omukyamu  Bayhara 
yafumita  ekifuba  ky’enngamiya  ekyagireetera  okubuuka  era  Nnabbi 
Ow’ekitiibwa  (okusaasira  kwa  AUah  n’emirembe  bibeere  ku  ye) 
n’awanukako  n’agwa. 

Ng’alaba  engeri  embi  Nnabbi  (okusaasira  kwa  AUah  n’emirem- 
be  bibeere  ku  ye)  gye  yayisibwamu,  Dubaa  bint  Amuri,  omukyala 
Omusiraamu  eyaliwo  awo,  yaleekaana  amangu  ago,  “Abange  bata- 
bani  ba  Amuri!  Muyimirira  mutya  awo  nga  mulaba  Omubaka 
wa  AUah  bamutuntuza  mu  maaso  gammwe  ne  mutabaako  na  kye 
mukola?” 

Awo  abasajja  basatu  kwe  kuyimirira  ne  babonereza  Bayhara, 
ekintu  ekyabafunisa  ebisuubizo  ebirungi  okuva  ewa  Nnabbi 
Ow’ekitiibwa  (okusaasira  kwa  AUah  n’emirembe  bibeere  ku  ye). 
Yabasabira  bw’atyi: 

“Katonda  wange!  Nkusaba  obawe  emikisa  gyo!” 

- 

Emikisa  egyava  mu  kusaba  kwa  Nnabbi  (okusaasira  kwa  Allah 
n’emirembe  bibeere  ku  ye)  kwe  yasabira  abasajja  abo  gyali  gya  maa- 
nyi  kubanga  abasajja  tebaakoma  ku  kufuuka  Basiraamu  kyokka  naye 
era  bonsatule  baafa  nga  abajulizi. 

Ekika  kino  kyalina  omukulembeze  eyali  tazze  kulamaga  e 
Makka  olw’emyaka  egyali  gimugenzeeko.  Abalamazi  bwe  baddayo 
eka  baamuyitiramu  ebyali  biguddewo,  era  ye  ng’abiwulidde  kwe 
kuteeka  emikono  ku  mutwe  mu  bwennyamivu  era  n’abagoba  nga 
bw’abagamba  mu  kusaalirwa  okungi  nti: 

“Munaakola  mutya  ku  nsi  kuno  okuzzaawo  omukisa  ogugenze? 
Ndayira  Katonda  nti  teri  muntu  yenna  okuva  mu  batabani  ba 
Ismaaila  yali  yeeyiseeko  Nnabbi  ng’alimba!  Muyinza  mutya  obuta- 
laba  nti  yali  ayogera  mazima?  Mwali  mulowooza  ki  ku  nsi  kuno?”^^° 

Awamu  n’ebizibu  byonna  n’okutulugunyizibwa  bye  yalina  oku- 
gumira,  Omubaka  Ow’emikisa  (okusaasira  kwa  Allah  n’emirembe 
bibeere  ku  ye)  yasigala  ng’agenda  mu  maaso  ku  mwoleso  n’okuyita 
abantu  abaali  bava  mu  bitundu  ebisigadde  eri  ekkubo  ery’amazima. 


Okuwasa  Sawuda  (Allah  amusiime) 

Sawuda  yali  ( Allah  amusiime)  yafumbirwako  Sakran  ibn  Amuri 
(Allah  amusiime)  era  bombi  baali  mu  bantu  abaasenguka  okugenda 
mu  Abyssinia,  Sukran  gye  yafiira  nga  wayise  akaseera  akatono. 
Olw’okuba  nga  yali  omu  ku  bantu  abaalaga  obwesimbu  n’okwewaayo 
eby’amaanyi  mu  kkubo  ly’Obusiraamu,  Sawuda  (AUah  amusiime) 
yali  yafuna  okutendebwa  Nnabbi  (okusaasira  kwa  AUah  n’emirembe 
bibeere  ku  ye).  Bw’atyo  olw’okumuyamba  okuva  mu  mbeera  enzibu 


220  Ibn  Hishaamu,  II,  33  -  34;  Ibn  Kathiir,  al  Bidaaya,  III,  184;  Ibn  Hajar,  al  Iswaba, 
IV,  353. 

gye  yandisanze  nga  nnamwandu,  Nnabbi  (okusaasira  kwa  Allah 
n’emirembe  bibeere  ku  ye)  yamuwasa  n’amufuula  mukyala  we. 

Eyateekateeka  okufumbiriganwa  kuno  yali  Hawula  mukyala  wa 
Asumaani  ibn  Ma’zuun  (Allah  amusiime).  Era  nga  bwe  yali  enkola, 
taata  wa  Sawuda  yasabibwa  okuwa  olukusa.  Nga  bwe  kyali  kisuubi- 
rwa,  yali  musanyufu  eby’ensusso  eri  muwala  we  kye  yali  atuuseeko. 

Sawuda  (Allah  amusiime)  yali  tayinza  kufuna  buvumu  kugenda 
mu  maaso  na  bufumbo,  ng’ensonga  enkulu  yali  nti  yalina  abaana 
abato  bataanu  oba  mukaaga  okuva  mu  bbaawe  omugenzi. 

Bwe  yalaba  nga  Sawuda  asikattiddemu,  Omubaka  wa  AUah 
(okusaasira  kwa  Allah  n’emirembe  bibeere  ku  ye)  yamubuuza  enson- 
ga  eyali  emuleetera  okutya,  era  Sawuda  kwe  kuddamu  nti: 

“Nnyinza  ntya  okuba  n’okubuusabuusa  okukufumbirwa  nga 
teri  muntu  yenna  mu  nsi  gwe  nsinga  kwagala  kukusinga?  Naye 
ntya  nti  amaloboozi  g’obwana  bwange  obuto  gajja  kukutawaanya  nga 
bukuwogganira.  Ekitali  ekyo,  ndi  musanyufu  bya  nsusso  okukufumbi- 
rwa. . .”  (Ibn  Saad,  VIII,  53  -  57;  Ahmada,  I,  318  -  319;  VI,  211;  Haythami,  IV,  270) 

Okufumbiriganwa  kuno  kwaliwo  mu  mwaka  gwa  kkumi 
ogw’obwannabbi  mu  mwezi  gwa  Lamanzaane  omutukuvu. 

Sawuda  (Allah  amusiime)  yafaayo  nnyo  eri  Nnabbi  (okusaasira 
kwa  Allah  n’emirembe  bibeere  ku  ye).  Yafuuka  kitundu  ku  Nnabbi 
(okusaasira  kwa  AUah  n’emirembe  bibeere)  ekirala,  nga  lubeerera 
amubeera  ku  lusegere  mu  kiseera  we  yali  asinga  okwetaagira  ennyo 
obuwagizi,  era  n’alabirira  bulungi  abaana  abato  abawala  abaali 
beetaaga  ennyo  okulabirirwa  n’okubalaga  omukwano,  ng’abalaga 
okufaayo,  ekisa  n’omukwano  gwa  maama. 


OMWAKA  OGW’EKKUMI  N’OGUMU 
OGW’OBWANNABBI 


Ensisinkano  Ye  Aqaba 

Obudde  bwali  bwa  kiro.  Ekibinja  kya  bantu  mukaaga  okuva 
e  Madiina,  abaali  mu  Makka  nga  balambula  Ka’aba  ne  bagwa  ku 
Mubaka  wa  Allah  (okusaasira  kwa  Allah  n’emirembe  bibeere  ku  ye) 
okumpi  ne  Aqaba.  Amangu  ago,  bakubwa  ekitangaala  kye  ggulu 
eky’endabika  ya  Nnabbi  (okusaasira  kwa  AUah  n’emirembe  bibeere 
ku  ye),  mu  kaseera  ako  amatondo  g’ekisa  kya  Katonda  bwe  gaatandi- 
ka  okutonnya  mu  mitima  gyabwe,  nga  galeeta  mu  bulamu  emitunsi 
gy’omukwano  muli  munda,  nga  gibawa  essanyu  eritalojjeka.  Mu 
kaseera  ako,  Ekitangaala  ky’Obulamu  (okusaasira  kwa  Allah  n’emi- 
rembe  bibeere  ku  ye)  yabatuukirira  okubatuusaako  okukoowoola 
kwe  eri  Obusiraamu,  nga  bwe  yakolanga  ku  balala,  nga  bwe  kyali 
kyetaagisa  mu  mulimu  gwe  ogw’obwannabbi.  Yabasaba  bw’atyi: 

“Tuyinza  okutuulamu  akatono  ne  twogera?” 

Abasajja  bannamukisa  bano  omukaaga  okuva  e  Madiina  abaali 
abeetegefu  ennyo  n’okusingawo  okukozesa  omukisa  okwogerako 
n’omusajja  eyali  assikamu  ekitiibwa.  Nga  ebiwojjolo  bwe  bisikiri- 
zibwa  ekitangaala,  nabo  betooloola  mangu  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye). 

Nga  bw’asoma  ebitundu  ebimu  okuva  mu  Kulaane,  Nnabbi 
(okusaasira  kwa  AUah  n’emirembe  bibeere  ku  ye)  yabayita  eri 
Obusiraamu,  nga  bw’abamatiza  okukkiriza  okwesiima  okw’ensi 
ebbiri. 

Bannamadiina  baali  baawulira  ku  bya  Nnabbi  eyali  ow’okujja 
nga  babijja  ku  bajjajjabwe  abedda,  era  nga  y’oyo  baliraanwa  baabwe 
Abayawudi  gwe  babajjukizanga  entakera.  Bwe  batyo,  bwe  beewuli- 
rirako  butereevu  okukoowoola  kwa  Nnabbi  (okusaasira  kwa  AUah 
n’emirembe  bibeere  ku  ye),  baayanguwa  mangu  buli  omu  okugamba 
munne  nti: 

“Ono  ateekwa  okuba  nga  ye  Nnabbi  Abayawudi  gwe  babad- 
de  batutiisatiisa  naye.  Tetuyinza  kukkiriza  Bayawudi  kutusooka 
kumukkiririzaamu.” 

Kyabatwalira  kutunula  butunuzi  mulundi  mulala  ku  kyenyi 
kya  Omubaka  (okusaasira  kwa  AUah  n’emirembe  bibeere  ku  ye) 
ekyali  kitangalijja,  ekyo  kye  baali  begombeddewo  okuviira  ddala  ku 
ntandikwa  bwe  baamukubako  eriiso  eryasooka,  olwo  Bannamadiina 
bano  ne  bakkiriza  okukoowoola  kwe  eri  Obusiraamu  n’omutima 
gumu.  Era  mangu  ddala  baayatulirawo  Shahadah. 

Nnabbi  (okusaasira  kwa  Allah  n’emirembe  bibeere  ku  ye)  olwo 
kwe  kubabuuza  oba  nga  baali  baakumuyamba  singa  yali  wa  kusen- 
guka  okugenda  kusenga  e  Madiina  wamu  n’Abasiraamu  abalala. 
Baddamu  nti  entalo  ezaali  zirudde  nga  zijja  zibeerawo  wakati 
w’amawanga  ge  Madiina  erya  Awusi  n’erya  Khazraj  zaali  zituuse 
ku  nnyoge  era  nga  baali  tebajja  kuba  ba  mugaso  nnyo  gy’ali  singa 
Abasiraamu  baali  bakusenguka  mu  mwaka  ogwo  gwennyini.  Naye, 
baasabayo  omwaka  gumu  okusobola  okulaba  embeera  nga  bwe 
yali  ey’okubeera.  Baasuubiza  okuyita  Bannamadiina  abalala  eri 
Obusiraamu,  era  ne  bawa  obweyamu  okudda  okulamaga  mu  bbanga 
lya  mwaka  gumu. 

- 

Ababaka  abatono  Bannamadiina  bano  baddayo  eka  nga  bali  mu 
mbeera  ey’essanyu  ey’enjawulo.  Nga  batukuziddwa  okuva  mu  nfuufu 
y’obutamanya,  kati  baali  batikkuddwaako  omugugu  okuva  ku  bibega- 
bega  byabwe  era  nga  bawulira  bawewuse  nga  obunyonyi.  Amangu  nga 
baakadda  e  Madiina,  baatandika  okunnyonnyola  abantu  b’e  Madiina 
ekigendererwa  kya  Nnabbi  ow’emikisa  (okusaasira  kwa  AUah  n’emi- 
rembe  bibeere  ku  ye)  era  nga  babayita  okuyingira  Obusiraamu. 
OmuUmu  guno  baagukolera  ddala  okutuusa  Iwe  waaba  nga  tewali 
nnyumba  n’emu  eyasigala  mu  Madiina  nga  teboogereramu  Mubaka 
Ow’ekitiibwa  (okusaasira  kwa  Allah  n’emirembe  bibeere  ku  ye).^^' 

Sharhu’s  Swadri  Ey’okusatu:  Okweteekerateekera  Miraaje 

Mu  kiro  kya  Isra  ne  Miraaje  -  Olugendo  Iwe  Kiro  n’Okulin- 
nyisibwa  mu  ggulu  -  nga  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  tannaba  kusisinkana  Katonda 
Owoobuyinza,  omutima  gwa  Nnabbi  omutukuvu  gwateekebwatee- 
kebwa  omulundi  ogw’okusatu  gusobole  okufuna  okwolesebwa  oku- 
tukuvu,  era  ekifuba  kye  ne  kijjuzibwa  okukkiriza  n’amagezi.^^^ 

Omubaka  wa  Allah  (okusaasira  kwa  AUah  n’emirembe  bibeere 
ku  ye)  ekyafaayo  kino  akijjukira  bw’atyi: 

“Nnali  ngalamidde  wansi  nga  ndi  wakati  w’okwebaka  n’oku- 
tunula  nga  ndi  Hatim  okumpi  ne  Ka’aba.  Omuntu  kwe  kujja  n’an- 
dyebula  ekifuba  okuva  wano  okutuuka  wano  (awo  nga  bw’asonga 
okuva  ku  mumiro  okutuusa  ku  lubuto)  era  n’anzigyamu  omu- 
tima.  Ekyombo  ekya  zaabu  kyaleetebwa,  nga  kijjuddemu  obukkiriza 
n’amagezi.  Omutima  gwange  gwayozebwa  n’amazzi  ga  Zamzam  era 
ne  gujjuzibwa  n’okukkiriza  n’amagezi  nga  tegunnaba  kuzzibwa  mu 
kifo  kyagWO  we  gwali.”  (Bukhari,  Bad’ul  Khalq  6;  Muslim,  Imaan  264) 


221  Laba:  Ibn  Hishaam,  II,  38;  Ibn  Sa’adi,  I,  219;  Haythami,  VI,  40. 

222  Laba:  Bukhari,  Swalat,  1;  Muslim,  Imaan,  263. 

Ekirabo  Eky’enjawulo  Eri  Omwagalwa:  Miraaje 

Isra  yagwawo  ng’ebula  emyezi  kkumi  na  munaana  Hijira  ebeerewo. 

Ekirabo  okuva  eri  Katonda  ekimanyiddwa  nga  Isra  ne  Miraaje 
gwali  mukisa  ogutaliiko  kkomo  ogusukka  entimbe  zonna  ezibik- 
kibwa  abantu  era  nga  biri  wala  na  kutegeera  kwonna.  Okugeza, 
ebbanga  n’ekiseera,  nga  bwe  bimanyiddwa  mu  mbeera  z’obuntu, 
byaggyibwawo,  okusobozesa  olugendo  oluwanvu  n’ebintu  ebyayi- 
twamu  enkuyanja  okubaawo  mu  kaseera  akataweza  katikitiki  so 
ng’ebintu  ng’ebyo  byanditutte  obuwumbi  bw’emyaka  okusobola 
okukomekkerezebwa. 

Katonda  Owoobuyinza  agamba  nti: 


“Okutenderezebwa  kwa  Allah  Oyo  eyatambuza  omuddu  we 
ekiro  okuva  mu  muzikiti  Ogw’emizizo  (Masjidil  Haraami)  okutuuka 
ku  muzikiti  ogusembayo  (Masjidil  Aqswa),  ogwo  gwe  twawa  emiki- 
sa  ebitundu  ebigwetoolodde  tulyoke  tumulage  obumu  ku  bubonero 
bwaffe.  Mazima  ddala  Ye  Muwulizi  (wa  byonna)  era  Omulabi  (wa 
byonna).”  (al  Israa,  17:1) 

Okulaga  obukulu  n’ekyewuunyo  ky’ekyafaayo  ayah  kye  yali 
eri  okumpi  okuggyayo,  ayah  yatandika  na  kwawula  (tanziih). 
Abannyonnyozi  ba  Kulaane  bagamba  nti  ekigambo  (Subhaana) 

kiggyawo  ebitendo  byonna  ebirimu  obukendeevu  ku  Katonda 
Owoobuyinza,  era  kikozesebwa  mu  kwewuunya  mu  maaso  ge  bintu 

ebyekyewuunyo  ebikolebwa  Omutonzi.  Bwe  kityo,  kye  kimu  ku 
bigambo  ebikulu  ebikozesebwa  okujjukira  Katonda  Owoobuyinza. 

Mu  bufunze: 

1.  Ekigambo  kitendereza  era  ne  kikakasa  Isra  ey’amagero  era 
kiteekawo  omusingi  ogw’okutukuzibwa  kw’emitima,  nga  kigikuuma  oku- 
giggyamu  obwagazi  bw’okufaananya  AUah  Oweekitiibwa  ebitonde  bye. 

2.  Kikkaatiriza  nti  Katonda  Owoobuyinza  wa  njawulo  era  ali 
wala  nnyo  n’okubeera  n’ebitendo  ebitali  bijjuvu  ebya  buli  kika,  nad- 
dala  eri  abo  abalaba  Miraaje  ng’ekintu  ekitasoboka. 

Ayah  egenda  mu  maaso  n’okwogera  ku  kiro.  Isra  Iwali  lugendo 
Iwa  kiro.  Obubaka  obusinga  obungi  bwakkanga  mu  budde  bwa  kiro. 
Era  buba  kiro  ebintu,  kye  kimu  birungi  oba  bibi,  mwe  bitandikira. 
Mu  ngeri  y’emu,  mmambya  nga  tennasala  bwe  budde  omusaalirwa 
sswala  ya  tahajjudi,  eya  kyeyagalire  naye  nga  kye  kikolwa  ekiri  ku 
ntikko  y’okusinza. 

So  ng’ate  emikisa  egiri  mu  Muzikiti  Ogukomererayo  okuba 
ewala,  oba  Masjidul  Aqswa,  n’ebifo  ebigwetoolodde,  abannyonnyozi 
babyogerako  bwe  batyi: 

1.  Emikisa  gy’ensi  n’enkomerero.  Omuzikiti  gw’etoolooddwa 
ebimera  ebyakiragala  n’emigga. 

2.  Omuzikiti  guzze  gubeera  ensibuko  ya  bannabbi  abawera 
n’olw’ekyo  gubadde  guweebwa  emikisa  emirundi  mingi  nnyo  n’obu- 
baka  okuva  eri  Katonda. 

3.  Era  gwafuna  emikisa  emirala  emingi  bwe  gwafuuka  ekifo 
kya  Isra  gye  yaggweera. 

Mu  lugendo  luno,  Allah  Owoobuyinza  yasobozesa  Omubaka 
we  okulaba  ebintu  ebitali  bya  bulijjo  bingi. 

Mu  kiro  ekyo  ku  Masjidul  Aqswa,  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  yakulembera  esswala  mu 
maaso  ga  bannabbi  bonna.^^^ 

Abu  Hurayirah  (Allah  amusiime)  anyumya  nti  mu  kiro  kya  Isra, 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku 
ye)  baamuleetera  ebyombo  bibiri,  ekimu  nga  mulimu  mwenge  n’eki- 
rala  nga  kirimu  amata.  Oluvannyuma  Iw’akaseera  katono  ng’abitu- 
nulira,  Nnabbi  (okusaasira  kwa  Allah  n’emirembe  bibeere  ku  ye) 
yalondako  ekyombo  omwali  amata,  olwo  Jibuliiru  n’agamba  nti: 
“Amatendo  amajjuvu  gonna  ga  AUah  Oyo  akulunngamizza  eri  ekyo 
ekituukana  n’obutonde  bw’omuntu.  Singa  olonzeewo  ekyombo  omuli 
omwenge,  ekibiina  kyo  kyandibuze.”  (Muslim,  Imaan  272,  Ashribah,  92)™ 

Omubaka  wa  Allah  (okusaasira  kwa  AUah  n’emirembe  bibee- 
re  ku  ye)  olwo  yali  akiikirira  abantu  bonna  ab’omulembe  gwe 
{ummah),  nga  ekkubo  lyabwe  mwe  bajja  ekyokukola.  Amata  gaa- 
kiikirira  obubumbwa  (fitwrah)  ate  gwo  omwenge  ne  gukiikirira 
okwagala  okw’ebyensi. 

Kulaane  egamba  nti: 


“. . .  era  tayogera  ng’ajja  ku  kwagala  kwe”  (an  Najm,  53  :  3).  Mu 
kino  Katonda  Owoobuyinza  atutegeeza  nti  Nnabbi  Ow’ekitiibwa 
(okusaasira  kwa  AUah  n’emirembe  bibeere  ku  ye)  teyakola  kintu 
kyonna  ku  lulwe. 

223  Ibn  Sa’adi,  I,  214. 

224  Era  laba:  Bukhari,  Tafsiir  17  /  3,  Ashribah,  1,  12;  Nasaa-i,  Ashribah,  41. 
Obusiraamu  okubeera  eddiini  y’okusikirizibwa  kw’obubumbwa  kyakakasibwa 
Isra  ne  Miraaje,  nga  bijulira  nti  ebitabo  by’omu  ggulu  tebiriweebwa  abo  aboo- 
noonefu  mu  by’omwoyo,  era  abalina  emitima  emivundu  munda. 

Allah,  amatendo  gonna  amajjuvu  gage,  ye  Mukozi  w’Ebintu 
Owaddala,  olwo  bw’atyo  Nnabbi  (okusaasira  kwa  Allah  n’emirembe 
bibeere  ku  ye)  n’abeera  nga  yali  yeeweereddeyo  ddala  yenna  gy’ali. 
Wano,  okumufuula  okulondawo  amata,  Katonda  Owoobuyinza 
yalunngamya  Omubaka  eri  ekintu  ekisinga  obulungi.  Ekyafaayo 
kino  ekiragibwa  mu  hadiisi  era  krkoona  ku  mikisa  egisukkulumye 
eri  ummah  ya  Omubaka  Ow’ekitiibwa  (okusaasira  kwa  AUah  n’emi- 
rembe  bibeere  ku  ye). 

Nga  aggyibwa  mu  Masjidul  Haraamu  okutwalibwa  eri  Masjidul 
Aqswa  mu  kutambula  kwe  kiro  okumanyiddwa  nga  Isra,  Omubaka 
wa  Allah  (okusaasira  kwa  Allah  n’emirembe  bibeere  ku  ye)  yafuna 
ekitiibwa  ky’okulinnyisibwa  mu  ggulu,  Miraaje.  Nga  bw’alunngami- 
zibwa  Malayika  enkulu  Jibuliiru,  Omubaka  wa  Allah  (okusaasira 
kwa  AUah  n’emirembe  bibeere  ku  ye)  yagendera  ddala  okutuuka  ku 
Sidraful  Mun’taha,  Omuti  gwa  Lote. 

Ow’ekitiibwa  asingayo  mu  bitonde  (okusaasira  kwa  Allah  n’emi- 
rembe  bibeere),  anyumya  bw’atyi  bye  yayitamu: 

“Nnali  ku  Hatimi,  okumpi  ne  Ka’aba,  wakati  w’okubeera  mu 
tulo  n’okutunula,  ensolo  Buraq,  engazi  okusinga  endogoyi  ate  nga 
ntono  ku  nnyumbu,  n’ereetebwa  gyendi.  Nga  ekozesa  amagulu  gaayo 
ag’omu  maaso,  yali  esobola  okubuuka  okukoma  ne  we  yali  esobola 
okulengera.  Nalinnyisibwa  ku  nsolo  eyo.  Olwo  Jibuliiru  n’atukulem- 
bera  okutuuka  ku  ggulu  erisinga  okubeera  okumpi  ddala  n’asaba 
enzigi  zaalyo  ziggulwe. 

Eddoboozi  okuva  emabega  we  nzigi  lyabuuza  nti:  Ani  oyo?’ 

‘Jibuliiru’ 


‘Ani  gw’oli  naye?’ 

‘Muhammadi.’ 

- 

‘Yayitiddwa  ku  Miraaje  (okulinnya  mu  ggulu)?’ 

‘Yee!’ 

‘Kale  ayanirizibwa. . .  Nga  okukyala  kwa  kyewuunyol’ 

Enzigi  zaggulwa.  Bwe  twayitamu  nalaba  omusajja  eyali  alin- 
diridde.  Banngamba  nti,  ‘Ono  ye  kitaawo  Adamu.  Mulamusel’ 
Namulamusa  n’anziramu  era  oluvannyuma  n’ayogera  bw’atyi: 

‘Oyanirizibwa,  mutabani  omulongoofu,  Nnabbi  omulongooful’ 

Olwo  Jibuliiru  yannyambusa  ku  ggulu  eriddako  ery’okubiri. 
Eyo  nnalaba  Yahaya  ne  Yisa  (emirembe  gya  Allah  gibeere  ku  bo), 
abaali  bagatta  bamaama  baabwe. 

Nayongerwayo  waggulu  ne  ntuuka  ku  ggulu  ery’okusatu, 
eyo  gye  nnalaba  Yusufu  (emirembe  gya  Katonda  gibeere  ku  ye). 
Oluvannyuma  ne  ntwalibwa  ku  ly’okuna  gye  nnalaba  Idriisa  (emi- 
rembe  gibeere  ku  ye),  ne  ku  ly’okutaano  nnalaba  Haruuna  (emirem- 
be  gibeere  ku  ye).  Ate  oluvannyuma  ne  bantwala  ku  ly’omukaaga, 
Musa  (emirembe  gibeere  ku  ye)  gye  yali  alindira.  Yannyaniriza  nga 
bw’agamba  nti: 

“Owooluganda  omulongoofu,  Nnabbi  omulongoofu... 
Oyanirizibwal’ 

Naye  nga  tumaze  okumuyitako,  yatandika  okukaaba. 
Yabuuzibwa  nti:  ‘Lwaki  okaaba?’ 

‘Nkaaba  kubanga  omuvubuka  eyafuuka  Nnabbi  oluvannyuma 
Iwange  agenda  kuba  n’abagoberezi  bangi  abaliyingira  Ejjana  oku- 
singa  abange!’^^^ 

225  Okukaaba  kwa  Musa  emirembe  gya  Allah  gibeere  ku  ye  tekuteekeddwa  kute- 
geerwa  nga  okwali  kuva  ku  nsaalwa,  naye  okwali  kuva  ku  nnaku  gye  yalina 
obutasobola  kutuuka  ku  ddaala  lya  kutuukirira. 

- 

Olwo  Jibuliiru  n’antwala  ku  ggulu  ery’omusanvu,  gye  twasanga 
omusajja  omulala.  Jibuliiru  yanngamba  nti: 

‘Lamusa  ku  kitaawo  Ibraahiim  (Bulayimu)!’ 

Namulamusa  era  n’addamu  nti: 

‘Mutabani  omulongoofu  era  Nnabbi  omulongoofu. . . 
Oyanirizibwa!  ’  Okwo  yayongerako  nti,  ‘Muhammadi,  tuusa  ebiramuso 
byange  eri  abagoberezi  bo  era  obategeeze  ku  bulungi  bwe  ttaka  ly’omu 
Jjana,  obuwoomu  bw’amazzi  gaayo  n’obugazi  bw’ettaka  lyayo.  Naye 
bagambe  bongere  okusimba  emiti  eyo.  Emiti  gy’omu  Jjana  gisimbibwa 
ng’oyita  mu  kugamba  bugambi  nti,  ‘Subhaana  Llaah  wal  Hamdu  li 
Llaahi  wa  laa  ilaaha  illa  Llaahu  wa  Llaahu  akbaru’  (Okutenderezebwa 
kwa  AUah,  n’amatendo  gonna  amajjuvu  ga  Allah,  era  teri  asinzibwa 
mu  butuufu  okuggyako  AUah,  era  AUah  ye  Munene  asingu 

Oluvannyuma  nalinnyisibwa  ne  ntuuka  ku  Muti,  ng’ebibala 
byagwo  binene  nnyo  nga  anramu  za  Hejr  eze  Yamani,  ng’ebikoola 
biringa  amatu  g’enjovu.  Jibuliiru  kwe  kwogera  ebigambo  nti: 

‘Era  guno  . . .  gwe  Sidratul  Muntaha 

Awo  waaliwo  emigga  ena  egikulukuta;  ebiri  nga  gidda  munda 
ate  ebiri  nga  gikulukuta  gifuluma.  Nabuuza  Jibuliiru  nti: 

‘Jibuliiru,  gino  bagiyita  batya?’ 

‘Ebiri  egikulukuta  gidda  munda,  egyo  migga  gya  mu  Jjana.  Ate 
egyo  egikulukuta  gifuluma,  ogumu  gwe  mugga  gwa  Kiyira  (MZe) 
ate  omulala  gwa  Euphrate’”^^^  (Bukhari,  Bad’ul  Khalq,  6;  An’biya,  22,  43; 


226  Okusinziira  ku  ndaba  emu,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  okulaba  emigga  ebiri  ogwa  Kiyira  ne  Euphrates 
mu  Jjana  kyali  kyoleka  Obusiraamu  engeri  gye  bwali  obw’okweyongera 
busaasaanire  ensi  engimu  omukulukutira  emigga  ogwa  Kiyira  ne  Euphrates, 
ebitundu  ebyo  ebyali  bijja  okukuumibwa  obutatuukamu  nsinza  ya  Abaperuusi 
(Persia)  ne  ba  Byzantine  ey’okukkiririza  mu  Busatu;  era  nga  mu  mirembe 

- 

Manaaqibul  An’swari,  42;  Muslim,  Imaan,  264;  Tirmidhi,  Tafsiir,  94;  Da’wat,  58; 
Nasaa-i,  Swalat,  1;  Ahmada,  V,  418) 

Olwamala  okutuuka  ku  Sidratul  Mun’taha,  Jibuliiru  kwe 
kugamba  nti: 

‘Mubaka  wa  Allah,  okuva  wano  okweyongerayo  oli  ku  lulwo!’ 

Omubaka  (okusaasira  kwa  AUah  n’emirembe  bibeere  ku  ye) 
yabuuza  Jibuliiru  nti: 

‘Lwaki,  Jibuliiru?’ 

“Katonda  Owoobuyinza  anzildriza  kutuuka  wano  wokka.  Singa 
ntandulula  ekigere  ekirala  kimu  mu  maaso,  mba  nja  kusiriira  nfuuke 
ewu!”  (Razi,  XXVIII,  251) 

Nnabbi  ow’ekitiibwa  (okusaasira  kwa  Allah  n’emirembe  bibeere 
ku  ye)  yeeyongerayo  mu  maaso  n’olugendo  ng’alusigaddeko  yekka. 
Yaweebwa  emikisa  n’okweyoleka  era  n’aweebwa  ekitiibwa  ekiri  wag- 
gulu  wa  byonna  okw’ekitangaala  {Jamaal)  kya  Owoobuyinza. 

Okunnyonnyola  obulungi  ebintu  bino  mu  ebyewuunyisa  mu 
bigambo  tekisoboka  kiringa  okugezaako  okukendeeza  amazima  agab 
emabega  w’okufumiitiriza  okugazza  ku  ddala  ly’okutegeera  kw’omuntu 
bwe  kitasoboka.  Okweyoleka,  ng’engeri  gye  kwabmu  entuufu,  yasigala 
nga  kyama  kya  munda  wakati  wa  Katonda  Owoobuyinza  n’Omwaga- 
Iwa  we,  kwabwo  mu  mbeera  z’ensi  enkusike,  aalamul  ghaybi. 

Elryo  nga  kiwedde,  ebyama  bino  ebinene  bityo  ebyeyoleka 
wakati  wa  Oyo  atenderezebwa  ne  Nnabbi  we  Ow’ekitiibwa  biraga 
emikisa  egitaliiko  kkomo  okuva  eri  Omutonzi  gy’awa  abo  abafuna 
obubaka  okuva  gy’ali. 


egiryekulungula  ahatuuze  h’omu  mawanga  ago  hwe  bajja  okusitula  bendera 
era  babeere  abasaale  mu  tawuhiidi  (okukkiririza  mu  kya  Allah  okubeera  Omu 
atalina  kimwegattako)  era  bakole  kinene  okusaasaanya  Obusiraamu. 


EMYAKA  OGWEKKUMI  N’EBIRI  NE  KKUMI  N’ESATU 


Miraaje  era  yalina  ekigendererwa  okuva  ewa  Katonda  ekybku- 
malako  Nnabbi  (okusaasira  kwa  Allah  n’emirembe  bibeere  ku  ye) 
ennaku  eyali  ejjudde  ku  mutima  gwe  oluvannyuma  Iw’ebikolwa 
eby’obukambwe  ebyamukolwako  n’obulumi  bwe  yafuna  okuva 
mu  bantu  b’e  Twaifa,  olwo  eryoke  emuwe  obuweerero  ne  we  yali 
ow’okufunira  essanyu. 

Okuva  Miraaje  Iwe  yabeerawo  awatali  kkomo  lya  kiseera  n’eki- 
fo,  abantu  tebasobola  kutegeerera  ddala  obubonero  bwa  Katonda 
obw’ekika  kino.  Tekiba  kya  magezi  okwekaka  okufumiitiriza  n’es- 
suubi  ery’okutegeerera  ddala  ensonga  ezo  ez’enjawulo. 

Nga  ali  mu  mbeera  eyo  eteriiko  kkomo  lya  biseera  na  kifo 
mu  bwakabaka  bwa  Katonda  Owoobuyinza  ng’ali  mu  Miraaje, 
Omubaka  wa  Allah  (okusaasira  kwa  Allah  n’emirembe  bibeere  ku 
ye),  n’ekirabo  eky’enjawulo  ekyasukkuluma  ebirabo  byonna  Katonda 
bye  yali  awadde  bannabbi  abaamusooka,  yalaba  obubonero  obwo- 
gerwako  nti: 


jl  jl5o 

“Olwo  yali  mu  kipimo  kya  mitego  gy’obusaale  bubiri  oba  obu- 
tabutuuka.”  (an  Najmu,  53  :  9) 


Okujjukira  nti  awamu  n’okubeera  omu  ku  bannabbi  ab’amaanyi, 
okuyita  akatono  ennyo  kwokka  mu  mbeera  ey’okwolesebwa  okw’eki- 
ka  kino  kyali  kimala  bumazi  Nnabbi  Musa  (emirembe  gibeere  ku  ye) 
okuzirika,  omuntu  asobola  okufuna  ekifaananyi  ku  ddaala  eddungi 
erya  waggulu  Nnabbi  Muhammadi  (okusaasira  kwa  Allah  n’emi- 
rembe  bibeere  ku  ye)  okubeera  okumpi  ne  Allah,  Oweekitiibwa,  era 
n’obuyinza  obw’enjawulo  n’amaanyi  bye  yaweebwa. 

- 

Mu  kiwonvu  ekitukuvu,  ebigere  bye  okugabana  ku  mikisa 
gy’ekifo  n’okwetaba  mu  kugulumizibwa  okwo,  Nnabbi  Musa  (emi- 
rembe  gibeere  ku  ye)  yalagirwa  okuggyamu  engatto  ze.  Naye  mu 
kiro  kya  Miraaje,  Nnabbi  Muhammadi  (okusaasira  kwa  Allah  n’emi- 
rembe  bibeere  ku  ye)  ye  yagambibwa  nti: 

“Tambulira  ku  mwaliiro  gw’Eggulu  Erisembayo  waggulu  n’engatto 
zo,  Eggulu  lisobole  okuweebwa  ekitiibwa  olw’enfuufu  eziriko,  era  nti  eki- 
tangaala  ky’Eggulu  kiweebwe  emikisa  n’okubeerawo  kwo.”  (Bursawi,  V,  370) 

Omutontomi  Kemal  Edib  Kiirk^uoglu  awa  eddoboozi  eddungi 
eri  okujaganya  eggulu  lye  kwalimu  olw’okulinnya  kwa  Nnabbi  (oku- 
saasira  kwa  Allah  n’emirembe  bibeere  ku  ye): 

Mu  kiro  kya  Miraaje  olwo,  olwbkutunula  ku  kyenyi  kye, 

Wansi,  mu  kusiima,  eggulu  zonna  zaavunnama 


Katonda  Owoobuyinza  ayogera  bw’atyi  ku  Miraaje  : 


“Ndayidde  Emmunyeenye  ng’egenze  wansi...”  (an  Najm,  53  : 
Essuula  etandika  na  kulayira  okukkaatiriza  amazima  ga  Miraaje  eri 
okugaanibwa  okusoboka  okuva  mu  batali  bakkiriza.  Kino  kiwagi- 
rwa  ebyo  ebigoberera  oluvannyuma  Iw’okulayira: 

227  Abannyoimyola  Kulaane  bawa  amakulu  mangi  ku  kyemmunyeenye  (najm)  Katon- 
da  Owoobuyinza  gye  yalayira.  Ennyiimyonnyola  esinga  okubeera  enkulu  y’egamba 
nti  ‘emmunyeenye’  ye  Mubaka  Ow’emikisa  yennyini  oba  aya  za  Kulaane  ezassibwan- 
ga  omusoolesoole.  Bwe  tutwala  ennyinynnyola  eno,  olwo  ekirayiro  kiba  kitegeeza: 
Ndayidde  Muhammadi  Mustafa,  oyo  eyalinnya  mu  ggulu  era  n’akka  ku  Miraaje 
Ndayidde  ekiseera  ky’okwolesebwa  Okutukuvu  nga  Kulaane  essibwa. 

Mukwano  gwammwe  teyabula  wadde  okuba  nga  awubi- 
siddwa.  Era  tayogera  nga  ajja  ku  kwagala  kwe.  Obwo  si  kirala  wabu- 
la  bubaka  obussibwa.  Yayigirizibwa  Owaamaanyi  ennyo,  nannyini 
magezi  n’alabika  ng’ateredde,  ku  mpuyi  (z’eggulu)  eza  waggulu.”  (an 
Najm,  53  :  2  -  7) 

Ekigambo  istiwaa,  ekiyinza  okuwuunulwa  nga  ‘okulabika  mu 
mbeera  ey’obuteenyeenya’  waggulu  mu  ayah,  mu  Luwalabu  olwa 
bulijjo  kitegeeza  okubikka,  okubuna  oba  okuyimirira  butengerera. 
Nga  batwalidde  wamu  ekya  Jibuliiru  okuba  nga  y’ayogerwako  mu 
ayah,  abannyonnyozi  abasinga  batera  ekya  istiwaa  okukissa  ku 
Mubaka  wa  AUah  (okusaasira  kwa  AUah  n’emirembe  bibeere  ku  ye), 
olwo  ne  kisiinya  ku  muwendo  gwe  n’eddaala  ly’alimu.  Olwo  Nnabbi 
(okusaasira  kwa  Allah  n’emirembe  bibeere  ku  ye)  n’atereera  bulungi 
ku  kifo  ekya  waggulu  ewasembayo: 


“Olwo  n’asembera  n’ajja  kumpi...”  (an  Najm,  53  :  8)  Awo  kwe 
kugamba  nti,  olw’okusikibwa  Okutukuvu,  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  yasikibwa  oku- 
twalibwa  waggulu;  natuuka  mu  ddaala  erisinga  ne  we  yali. 

Bwe  kityo,  mu  kiseera  kya  Miraaje,  Nnabbi  (okusaasira  kwa 
Allah  n’emirembe  bibeere  ku  ye)  teyakoma  ku  kubeera  mu  lunyiriri 
Iwe  lumu  n’empuyi  ezisinga  okubeera  waggulu,  naye  era  yasembera 

kumpi  ne  Allah  Oweekitiibwa.  Oluvannyuma  okusikibwa  okutuku- 
vu  kwagenda  kweyongera  okutuusa  Nnabbi  (okusaasira  kwa  AUah 


n’emirembe  bibeere  ku  ye)  Iwe  yayitawo  n’adda  ku  ludda  olulala 
olusingayo  obuwanvu: 


“Olwo  n’abeera  ku  kigero  eky’emitego  gy’obusaale  obubiri  oba 
obutatuukawo.”  (an  Najm,  53  :  9) 

Jb  j\  ^li  ‘Ekigero  kya  busaale  bubiri  oba  obutatuukawo’ 
kuyisiza  mu  lugero  nga  kitegeeza  kintu  ekitegereekeka  mu  mazima 
g’ebintu  ebitegeerekeka.  Kiraza  ku  nkola  eyali  etera  okukolebwa 
mu  Bawalabu  nga  Obusiraamu  tebunnajja.  Enkola  yali  nti  abantu 
ab’empuyi  ebbiri  bwe  baakolanga  endagaano  ku  nsonga,  buli  ludda 
Iwajjangayo  akasaale,  ne  babuteeka  wamu  bwombi  ng’akamu  kali 
ku  ngulu  kw’akalala,  olwo  ne  bakasuka  akasaale  kamu  nga  bako- 
zesa  emitego  gyombi.  Olwo  Kino  kyakolanga  nga  akabonero  aka- 
laga  obumu,  nga  kiraga  nti  buli  omu  ku  bo  ky’ayagala  okuva  awo 
n’omulala  ky’anaaba  ayagalanga,  era  ng’ekinyiiza  omu  n’omulala  kijja 
kumala  okubeera  ensonga  eviirako  omulala  okunyiiga. 

Bwe  kityo,  qaha  qawsayni  nga  kigatta  okubeera  okumpi  okw’om- 
woyo  n’omubiri,  oba  ekipimo  eky’emitego  gy’obusaale  ebiri,  kintu 
kikulu  nnyo  ekisukka  okutegeera  kw’omuntu.  Nnabbi  Muhammadi 
Mustafa  (okusaasira  kwa  AUah  n’emirembe  bibeere  ku  ye)  yabeera 
kumpi  ne  Katonda  we  mu  kaseera  ako,  ng’amakubo  tegakyaliwo,  era 
mu  ngeri  entereevu: 


“. . .  Yatuma  eri  omuddu  we  ebyo  bye  yamutuma. . .”  (an  Najm,  53 :  lO) 

Ekitegeeza  ne  “okutumira”  kyannyonnyolwa  nga: 

1.  Esswala.  Ekimu  ku  bintu  ebikulu  ebyali  mu  Miraaje  kwe 
kuba  nti  mu  miraaje  esswala  ettaano  ezisaalibwa  buli  lunaku  zaafuu- 
libwa  za  tteeka.  Nga  Nnabbi  Musa  (emirembe  gibeere  ku  ye) 
bw’amuwa  amagezi,  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  yabeera  addinngana  eri  Katonda  Owoo- 
buyinza  okusala  ku  sswala  ekyavaako  omuwendo  gwa  sswala  ezisaa- 
libwa  buli  lunaku  ezaatandikira  ku  makumi  ataano  okukendeezebwa 
ne  zifuuka  ttaano  zokka.  Wabula  era  AUah  Oweekitiibwa  yasuubiza 
okukubisa  emirundi  kkumi  mu  mpeera  ku  kirungi  ekimu  ekiba 
kikoleddwa,  olwo  empeera  ze  sswala  ettaano  ne  zisigala  nga  ziri 
amakumi  ataano.  Oluvannyuma,  AUah,  amatendo  gonna  amalungi 
gabeere  ku  ye,  n’agattako  nti: 

“Buli  aba  amaliridde  okukola  ekikolwa  ekirungi  naye  n’ataso- 
bola  kukituukiriza,  aba  ajja  kusigala  ng’afuna  empeera  emu  olw’oku- 
malirira  okulungi  kw’aba  na  kwo.  Ate  bw’akituukiriza  n’akikola,  olwo 
aba  ajja  kufuna  empeera  kkumi  eziwandiikibwa  mu  linnya  lye. 

Ate  oyo  aba  amaliridde  okukola  ekintu  ekibi,  naye  n’atakituu- 
kiriza,  aba  tafuna  musango.  Naye  bw’akikola,  awandiikibwako  ekibi 
kimu  kyokka!”  (Muslim,  Imaan,  259) 

Olw’okwegayirira  kwa  Nnabbi  (okusaasira  kwa  Allah  n’emi- 
rembe  bibeere  ku  ye)  bwe  yaddinngana,  Katonda  Owoobuyinza 
yakendeeza  omuwendo  gwe  sswala  ezirina  okusaalibwa  buli  lunaku, 
okuva  ku  makumi  ataano,  okutuuka  ku  ttaano,  nga  bwe  kinyumizi- 
bwa  mu  hadiisi  empanvu.  Kino  kye  kitegeeza  kwe  kuba  nga  wadde 
ebivunaanwa  bya  Omutonzi,  oba  huquuqullaah,  nga  mu  butuufu 
byetaagisa  omuntu  okumusinza  emirundi  amakumi  ataano  olu- 
naku,  naye  olw’ekisa  kye  ekitaliiko  kkomo,  Omutonzi  yawewula 
omuntu  n’amujjako  ebitundu  mwenda  ku  kkumi  obw’obuvunaanyi- 
zibwa  bwe.  Bw’ogendera  ku  ayah\ 

“Ssatonda  majinni  na  bantu  okuggyako  nabatondera  kintu  kimu 
kunsinza,’  (adh  Dhariyaat,  51  :  56)  ekirambika  nti  omulimu  omukulu 
ogw’omuntu  kusinza  Mutonzi,  kiba  kitegeerekeka  nti  omugugu 
gw’obuvunaanyizibwa  buno  gwakendeezebwa  olw’okubalirira  obu- 
nafu  mu  butonde  bwe;  naye  ate  era  nga  kitegeeza  nti  wadde  si  tteeka, 
waliwo  ensonga  ey’amaanyi  eri  abo  abasobola,  okusaalayo  esswala 
endala  eza  kyeyagalire,  ekintu  ekitagaanibwa  n’akamu. 

Ku  sswala  ettaano  ezirina  okusaalibwa  buli  lunaku  ng’etteeka, 
ebiva  mu  kunnyonnyola  okukoleddwa  waggulu  biraga  nti,  abakki- 
riza  abakulu  abakakatibwako  amateeka  g’eddiini  basaala  esswala  eza 
kyeyagalire  (ezitali  za  tteeka)  okugeza  Ishraaq  ne  Awwabiina,  era 
ne  bassa  essira  ku  kuzuukuka  ne  bayimirira  ekiro  okusaala  esswala 
ya  tahajjudi.  Naye  ebikolwa  nga  bino  eby’okusinza  ebya  kyeyaga- 
lire  okusobola  okukolebwa  abo  bokka  abalina  okujjumbira  wamu 
n’amaanyi  okubituukiriza,  n’okuddinngana  Nnabbi  (okusaasira  kwa 
Allah  n’emirembe  bibeere  ku  ye)  kwe  yakola  okusaba  okukendee- 
zaako,  esswala  ezirina  okusaalibwa  buli  lunaku  oluvannyuma  zaa- 
kendeezebwa  ne  ziva  ku  makumi  ataano  ne  zifuuka  ttaano  olunaku. 

2.  Nnabbi  (okusaasira  kwa  Allah  n’emirembe  bibeere  ku  ye) 
yasuubizibwa  nti: 

“Teri  Nnabbi  ajja  kukusooka  era  teri  bagoberezi  baalisooka 
bagoberezi  bo  kuyingira  Jjana!  (Razi,  XXVIII,  248)” 

3.  Ayah  ebbiri  ezaasembayo  mu  Ssuula  Baqara  zassibwa. 

Waliwo  hadiisi  eyogerwa  Muslim  egamba  nti: 

“Mu  biseera  bya  Miraaje,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yaweebwa  ebintu  bisatu  eby’emi- 

kisa:  Esswala  ettaano  ezirina  okusaalibwa  buli  lunaku,  enkomerero 
ya  ssuula  Baqara,  n’amawulire  amalungi  nti  amazambi  amanene 
ag’abagoberezi  be,  okuggyako  shirki  (okugatta  ebintu  ebirala  ku 
Katonda)  gajja  kusonyiyibwa. . .”  (Muslim,  Imaan,  279) 

Naye  wadde  ng’ebyo  byogeddwa,  Allah  Oweekitiibwa  Yekka  ne 
Omubaka  we  be  bamanyi  “obubaka”  obwa  Miraaje  obwayogerwako 
bwe  bwali  bufaanana. 

Kyeraga  kyokka  wano  nti  Nnabbi  (okusaasira  kwa  AUah  n’emi- 
rembe  bibeere  ku  ye)  bye  yayitamu  mu  Miraaje,  tebyali  kirooto, 
wabula  byali  bya  ddala  nga  biwaniriddwa  okukakasa  kw’omutima 
gwe,  nti: 


“Omutima  tegwalimba  mu  kye  gwalaba.  Kati  mumuwakanya 
kw’ekyo  kye  yalaba?”  (an  Najm,  53  :  ii  -  12) 

Mu  kudda  okuva  mu  Miraaje,  okuva  mu  kifo  eky’enjawulo 
awatali  muntu  yenna  asobola  kukituukako,  eyo  gye  yasisinkanira 
Katonda  we  era  n’ayita  mu  mbeera  nnyingi  ezitali  za  bulijjo,  Nnabbi 
(okusaasira  kwa  Allah  n’emirembe  bibeere  ku  ye)  yaddayo  n’alaba 
Jibuliiru  (emirembe  gibeere  ku  ye)  omulundi  omulala  we  yali  amu- 
lese  okumpi  ne  Sidratul  Mun’taha  ng’ali  mu  kifaananyi  kye  kyen- 
nyini: 


-  Il  ojj— u  JJp  .  J^^  iljj  olj  J-fiJj 

“Mazima  ddala  yamulaba  omulundi  omulala  ng’akka;  okumpi 
n’Omuti  Lote  awatali  ayinza  kusukkawo.”  (an  Najm,  53  : 13  -  14) 

Ayah  eraza  ku  ddaala  erya  waggulu  Nnabbi  (okusaasira  kwa 
Allah  nemirembe  bibeere  ku  ye)  ly’alina  bw’oligeraageranya  ne 
Jibuliiru  (emirembe  gibeere  ku  ye).  Era  ddala,  Jibuliiru  (emirembe 
gibeere  ku  ye)  yalina  okusigala  mu  kifo  kye  yayogerako  nti  ‘ekigere 
kimu  mu  maaso,  nga  nsiriira”,  so  nga  Nnabbi  yasobola  okweyon- 
gerayo.  Kino  kyongera  okutangaazibwa  ennyo  mu  nsisinkano  ya 
Nnabbi  ne  Jibuliiru  (emirembe  gibeere  ku  ye)  nate  ng’akomawo. 

La  il  .^jLLJI  Lajjp 

“Okumpi  awo  we  wali  Ennimiro  Ey’obubudamu.  Bwe  kyabikka 
Omuti  gwa  Loti  ekyo  ekyagubikka.”  (an  Najm,  53  : 15  -  16) 

Oluvannyuma  baabuuza  Omubaka  wa  Allah  (okusaasira  kwa 
Allah  n’emirembe  bibeere  ku  ye)  kye  yalaba  ekyabikka  Sidratul 
Muntaha. 

“Nnagulaba  nga  gubilddddwa  ebiwojjolo  ebya  zaabu,  nga 
Bamalayika  batudde  ku  buli  kikoola  kyagwo  nga  batendereza  Allah.” 
(Twabari,  XXVII,  75;  Muslim,  Imaan,  279) 

Ibn  Abaasi  (Allah  amusiime)  yayogera  nti  Katonda 
Owoobuyinza  yasasula  Musa  (emirembe  gibeere  ku  ye)  n’okwogera 
naye,  Bulayimu  (emirembe  gibeere  ku  ye)  n’amufuula  mukwano 
gwe,  ate  Muhammadi  (okusaasira  kwa  Allah  n’emirembe  bibeere  ku 
ye)  ye  n’amusasula  n’ekitiibwa  ky’olcwolesebwa  Okutukuvu,  mu  ngeri 
eyasigala  nga  temanyiddwa  gye  tuli.  (Twabari,  XXVII,  64) 

Amaaso  okusigala  nga  gatunuulira  Omwagalwa  enkaliza  nga 
tegatemya  ye  ntikko  ya  adab,  kwe  kugamba  nti,  obwetoowaze. 

“Amaaso  tegaakyuka  era  teyakola  nsobi;  mazima  ddala  yala- 
ba  mu  Bubonero  bwa  Katonda  we  Obusingayo  Obunene!”  (an 
Najm,  53  :  17  -  18) 

Nga  bwe  kitegeerekeka  mu  ayah  za  Kulaane  zino,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  yak- 
kirizibwa  okuyita  ku  Sidratul  Mun’taha,  awatali  kitonde  kyali  kikki- 
riziddwa  kugisukka  nga  kw’otadde  ne  Jibuliiru  (emirembe  gibeere 
ku  ye).  Ekyali  eyo  kwali  kubeera  wamu,  okwannyonnyolwa  nga  ‘eki- 
gero  ekiri  wakati  w’emitego  gy’obusaale  obubiri  oba  obutatuukawo’ 
wabula  nga  engeri  yennyini  gye  kwalimu  kwasigala  nga  kuli  wala 
nnyo  n’okutegeera  kw’omuntu. 

Mu  kubeera  awamu  kuno,  Kabaka  wa  Bannabbi  (okusaasira 
kwa  AUah  n’emirembe  bibeere  ku  ye)  yayimirirawo  ng’omujulizi  ku 
Iw’amazima  ago  agatasoboka  kunnyonnyolwa  bulungi  mu  bigambo, 
era  n’alaba  obubonero  bw’obwakatonda  obwa  Owoobuyinza,  n’obu- 
nene  bw’ekitiibwa  kye  ebiyinza  okufunibwa  okuyita  mu  nda,  ekiyiti- 
bwa  Mushahadah,  oba  okujulira. 

Abannyonnyozi  ba  Kulaane  abasinga  obungi  wano  bagamba 
nti  Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yalaba  Katonda  Owoobuyinza  n’eriiso  ly’omutima.  (Twabari, 
XXVII,  63) 

Ibn  Abaasi  (Allah  amusiime)  anyumya  nti,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  yagamba  nti: 

“Ddala  nnamulaba,  Katonda  Owoobuyinza!”  (Ahmada,  l,  285; 
Haythami,  I,  78) 

Omulundi  omulala  bwe  baamubuuza  oba  yalaba  Katonda 
Owoobuyinza  mu  Miraaje,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yaddamu  nti: 

“Nnalaba  Ekitangaala!”  (Muslim,  Imaan,  292) 

Allah  Yekka,  amatendo  amajjuvu  gage,  y’amanyi  ebikwata  ku 
nsonga  eyo.^^® 


Waliwo  ebintu  bingi  ebyanyumizibwa,  Nnabbi  (okusaasira  kwa 
Allah  n’emirembe  bibeere  ku  ye)  bye  yayitamu  ng’ali  mu  Isra  ne 
Miraaje,  ng’ebimu  tugenda  kubyogerako  kati. 

Nga  ali  mu  Miraaje,  Nnabbi  (okusaasira  kwa  AUah  n’emirembe 
bibeere  ku  ye)  yalaba  ekibinja  ky’abantu  abaalina  emimwa  egizim- 
bye  nga  enngamiya.  Awo  waaliwo  abakungu  abayimiriddewo  abaali 
baweereddwa  obuvunaanyizibwa  bw’okusalako  emimwa  gyabwe 
n’okujjuza  amayinja  mu  mimwa.  Nnabbi  (okusaasira  kwa  Allah 
n’emirembe  bibeere  ku  ye)  yabuuza  Jibuliiru  nti: 

“Baani  abo?” 

Jibuliiru  yaddamu  nti,  “Abo  bantu  abaatwalanga  ebintu  bya 
bamulekwa  mu  bukyamu.”  (Twabari,  XV,  18  -  19) 

Oluvannyuma,  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  yasanga  ekibinja  ekirala  nga  basonseka  enjala 
zaabwe  ez’ebyuma  (kkopa)  mu  maaso  gaabwe  n’ebifuba  byabwe. 

Nnabbi  (okusaasira  kwa  Allah  n’emirembe  bibeere  ku  ye)  era 
yabuuza  nti: 

“Abo  bayinza  kuba  b’ani?” 

“Abo  beebo  abaayonoonanga  ebitiibwa  bya  balala  n’ensa  zaabwe 
nga  bayita  mu  kukola  enngambo  n’okugeya.”  (Abu  Dawuda,  Adab,  35  /  4878) 

228  Okunnyonnyola  aya  ezikwata  ku  Miraaje  tweyambisizza  ekitabo  kya  Elmahli 
Hamdi  Yazir  ekiyitibwa  “Hak  Dini  Kuran  Dili”. 

- 

Oluvannyumako  katono,  Omubaka  Ow’ekitiibwa  (okusaasira 
kwa  Allah  n’emirembe  bibeere  ku  ye)  era  yalaba  abenzi  b’oku  nsi 
nga  bavaabiira  emirambo  gy’ebisolo  ebifudde  byokka  (kalannamye), 
abali  b’amagoba  ge  bajja  ku  bebawola  (riba)  nga  balina  embuto 
ezizimbye,  n’abakazi  abatta  abaana  baabwe  be  baafuniranga  mu 
bikolwa  eby’obwenzi,  nga  balengejjera  ku  mabeere  gaabwe  oba  nga 
baleebeetera  waggulu  ku  magulu  gaabwed^** 

Eyo  ye  nsonga  Iwaki  Ekitangaala  ky’Obulamu  (okusaasira  kwa 
Allah  n’emirembe  bibeere  ku  ye)  yagamba  nti: 

“Singa  mwali  mumanyi  kye  mmanyi,  ddala,  mwandisese  kitono 
ate  ne  mukaaba  nnyo.”  (Bukhari,  Tafsiir,  5  / 12) 

Era  ng’Ali  ku  bye  yalaba  mu  Miraaje,  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  lumu  yagamba  nti, 
“Mu  kiro  kya  Miraaje,  nnalaba  Enzigi  ze  Jjana  nga  kuwandiikidd- 
wako  ebigambo: 

“Okugaba  kujja  kusasulwa  empeera  ezikubisaamu  emirundi 
kkumi,  naye  okuwola  kujja  kukubisibwamu  emirundi  kkumi  na 
munaana”. 

Oluvannyuma  nnabuuza  Jibuliiru  nti: 

“Lwaki  okuwola  ebbanja  kulina  enkizo  ku  kuwa  saddaaka?” 

“. ..  kubanga  omuntu  asaba  okuweebwa  obuyambi  emirundi 
egisinga  asaba  ne  bw’aba  ng’alina  ssente.  Naye  oyo  asaba  okuwole- 
bwa  ebbanja  aba  ddala  ali  mu  bwetaavu.”  (ibn  Maajah,  Sadaqaat,  49) 

Mu  hadiisi  endala,  Nnabbi  anyumya  nti: 

“Mu  Miraaje,  nnayimirirako  ku  nzigi  ze  Jjana  ne  ntunula  mu 
nda.  Abaamu  okusinga  baali  baavu,  so  ng’ate  abagagga  baali  bakuu- 


229  Laba:  Twabari,  XV,  18  -  19. 

mibwa  basobole  okubuuzibwa.  Abo  abaali  basaliddwa  okuyingira 
omuliro  nga  balagiddwa  okutwalibwa.  Oluvannyuma  nnayimiri- 
rako  ku  Nzigi  z’Omuliro.  Abasingamu  baali  bakazi.”  (Bukhari,  Riqaaq, 
51;  Muslim,  Zuhud,  93) 

Hadiisi  ekola  nga  okulabula  naddala  eri  abakazi,  okwekuuma 
empisa  eziyinza  okubatuusa  eri  ebibonerezo  bya  Katonda. 


Nga  tukyali  ku  bya  Miraaje,  tulina  okwogera  ku  nsonga  endala, 
kwe  kugamba  nti,  newankubadde  ng’abantu  bayinza  kulowooza  ku 
bintu  byayita  okusinziira  nga  Katonda  Owoobuyinza  bw’aba  akki- 
rizza,  bannabbi  bo  baaweebwa  okumanya  ebiriwo  n’ebirijja,  ng’okwo 
kw’ogasse  okumanya  ebyayita.  Nnabbi  (okusaasira  kwa  AUah  n’emi- 
rembe  bibeere  ku  ye)  okwogera  ku  mbeera  eribeerawo  ku  lunaku 
Iw’enkomerero  naye  ng’akozesa  kikolwa  “ekyayita”,  kye  kiggyayo 
ekintu  ekyo. 

Mu  butuufu,  mu  kiro  kye  kyamagero  ekya  Miraaje,  omwo  mwe 
yawewulibwa  ku  byonna  by’atasobola  ebyayita,  ebiriwo  n’eby’omu 
maaso,  Nnabbi  (okusaasira  kwa  Allah  n’emirembe  bibeere  ku  ye) 
yatunuulira  ku  bintu  ebikulu  ebijja,  ng’binnyonnyola  nga  ebiri  mu 
bintu  “ebyayita”,  nga  biringa  ebyali  bimaze  okugwawo.  Ekimu  ku 
byo  kyali  kikwata  ku  Abdurrahmaani  ibn  Awufu  omu  ku  ba  Ashara 
Mubasshara,  Abantu  Ekkumi  Abasanyusibwa  nga  bakyali  balamu 
nga  bwe  bajja  okuyingira  Ejjana. 

“Ekiro  ekyo  nnalaba  Abdurrahmaani  ng’ayavula  ku  biyungo 
bye  ebina  ng’ayingira  Ejjana. 


Nnamubuuza  nti:  ‘Lwaki  ojja  mpola?’ 

“Olw’ebyobugagga  ebingi  bye  nnina,  neesanze  mu  buzibu 
obw’ekika  kino  obubadde  busobola  okufuula  abaana  abayavula  oku- 
mera  envi.  Kyabadde  kinene  okutuusa  Iwe  nnatuuse  n’okulowooza 
nti  ob’olyawo  sijja  kuddamu  kukulaba  nate...”  (Muhammad  Parsa, 
Faswlul  Khitwab,  olup.  403) 

Luvannyuma  Iwa  Hijira  okugenda  e  Madiina,  gye  yafuukira 
omugagga  binojjo,  Abdurrahmaani  ibn  Awufu  (AUah  amusiime) 
we  yawulirira  ebintu  bino.  Yasitukiramu  n’agenda  mangu  ewa  Ayisa 
(Allah  amusiime)  okubuuza  oba  nga  ddala  Omubaka  (okusaa- 
sira  kwa  Allah  n’emirembe  bibeere  ku  ye)  yali  yayogera  ebigambo 
ng’ebyo.  Ng’afunye  okukakasibwa  nga  Nnabbi  (okusaasira  kwa  Allah 
n’emirembe  bibeere  ku  ye)  bwe  yali  yabyogera,  Abdurrahmaani 
yacamuukirira  nnyo  n’atuuka  n’okuwaayo  eby’obusuubuzi  bye  byon- 
na  ebyali  byakatuuka  okuva  e  Damascus  nga  bijjudde  ku  nngamiya, 
n’abiwaayo  mu  kkubo  lya  Allah  Oweekitiibwa. 

Ddala  Nnabbi  (okusaasira  kwa  Allah  n’emirembe  bibeere  ku 
ye),  mu  lugendo  Iwa  Miraaje,  yayimirirawo  ng’omujulizi  eri  obu- 
bonero  bwa  Katonda  obuwera.  Hadiisi  emu  etuuka  n’okugamba  nti: 
“Nalinnya  waggulu  nnyo  ne  ntuuka  n’okuwulira  okukuukuunya  kwe 
kkalaamu  (eziwandiika  okugera)”  (Bukhari,  Swalat,  i) 

Oyo  ye  Mmubaka  wa  Allah  (okusaasira  kwa  AUah  n’emirembe 
bibeere  ku  ye)  eyatwalibwa  mu  kifo  ekyawaggulu  ennyo  n’atuuka 
n’okuwulira  amaloboozi  ge  kkalaamu  nga  ziwandiika  entuuko  ze 
bintu  by’omu  nsi  n’afuna  okumanya  ebintu  ebiri  ewala  ennyo  n’oku- 
tegeera. 

Okusinziira  ku  hadiisi  ezo  waggulu,  kyeraga  bulungi  nti  mu 
biseera  bya  Miraaje,  Nnabbi  (okusaasira  kwa  AUah  n’emirembe 
bibeere  ku  ye)  yali  ddala  awangaalira  mu  biseera  ebyayita,  ebiriwo, 
n’ebyomu  maaso,  byonna  nga  bigattiddwa  wamu,  mu  kiseera  kye 
kimu. 

Ebintu  Ebitonotono  Ebiyinza  Okuggyibwa  Mu  Miraaje 

1.  Okuviira  ddala  nga  Nnabbi  ow’ekitiibwa  tannatandika  ku 
lugendo,  waaliwo  ekya  sharh’us  swadr.  Kino  kiraga  nti  okulinnya 
okw’omwoyo  kwetaaga  omutima  omutukuvu,  omutali  kintu  kyon- 
na  okuggyako  okubeeramu  kw’ekitangaala  Ekitukuvu.  Okuggyako 
ng’omutima  guggyiddwaamu  obuzibu  obwo,  olwo  okweyoleka 
kw’ebyama  Ebitukuvu  Iwe  kuyinza  okufuna  ekkubo  erikutuusaayo. 

2.  Isra  eyolesa  amaanyi  ga  Katonda  Owoobuyinza  agataggwaawo 
n’ekitiibwa  kye  mu  kutwala  omuddu  we  ku  lugendo  olw’enjawulo. 

3.  Ensonga  endala  eri  nti  okuweebwa  olugendo  Iwa  Miraaje 
oluvannyuma  Iw’okuyita  mu  bulimi  n’okuyisibwa  obubi  mu  lugendo 
Iwe  yagendako  olw’e  Twaifa,  kyali  kiranga  ekiseera  ekirungi  ekyali 
kijja  mu  maaso. 

4.  Ebikolwa  byonna  ebyalaalikibwa  ebyayogerwa  mu  Kulaane 
byassibwa  nga  biyita  mu  Jibuliiru  (emirembe  gibeere  ku  ye).  Naye 
obutafaanana  ebyo,  yo  sswala  Katonda  Owoobuyinza  yagiragira  bute- 
reevu  mu  Miraaje.  Kino  kiraza  ku  byama  eby’enjawulo  ebingi  ebiri  mu 
sswala  n’obukulu  bwayo  obulina  enkizo  ku  bikolwa  ebirala. 

Sswala  ddala  ye  mpagi  ye  ddiini.  Okutuukirira  okuli  mu  sswa- 
la  tekulina  kikolwa  kirala  mwe  kuyinza  kusangibwa.  Eddaala  lye 
sswala  ng’oligeraageranyizza  n’ebikolwa  eby’okusinza  ebirala  liringa 
eddaala  ly’okwolesebwa  kwa  Katonda  Owoobuyinza  ku  Lunaku 
Iw’enkomerero  nga  okugeraageranyizza  ku  byengera  ebirala  abantu 
bye  balifuna  ku  Lunaku  olwo.  Engeri  sswala  gy’eri  nga  ye  Miraa- 
je  y’Abakkiriza,  akaseera  abantu  we  basingira  okubeera  okumpi 
Katonda  ke  ko  we  babeerera  mu  sswala  nga  bali  mu  kwewaayo 
okugenda  ewala  n’okumalira  ebirowoozo  ku  kye  bakola.  Mu  sswala 
omuddu  mw’asisinkanira  Omutonzi  we  ng’akyali  mu  bulamu  buno 
obw’ensi.  Era  kyasinziira  ku  nsonga  ng’ezo  Nnabbi  (okusaasira  kwa 

Allah  n’emirembe  bibeere  ku  ye)  okugamba  nti,  ‘Esswala  kye  kyali 
ekitangaala  ky’eriiso  lye,’^^”  ng’akubiriza  abagoberezi  be,  ne  bwe  yali 
assa  omukka  gwe  ogusembayo,  ‘Okwenywereza  ku’  mulimu  ogusoo- 
kerwako  mu  kusinza.^^^ 

5.  Okuggulwawo  kwe  nzigi  z’eggulu  eri  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  mu  Miraaje  kyalaga 
nti  obwannabbi  bwe  bwab  tebukoma  mu  Makka  ne  Twaifa  byokka, 
naye  nti  ye  yali  Nnabbi  w’Ensi  zonna,  era  nga  obuvunaanyizibwa  bwe 
bwali  bweyongerayo  ne  buzingiramu  ensi  n’eggulu  n’okusukkawo. 

6.  Miraaje  eraga  awantu  awasembayo  mu  kukula  kw’omun- 
tu,  ng’eraga  ensalo  esembayo  ey’okutuukirira  kw’omwoyo  omuntu 
gy’ayinza  okutuukako. 

7.  Nga  olugendo  okuva  e  Masjidul  Haraamu  okugenda  eri 
Masjidul  Aqswa  mu  Yerusalem,  Isra  eyongera  amaanyi  mu  nko- 
lagana  ez’amaanyi  ezaaliwo  wakati  w’ebifo  bino  eby’amaanyi  mu 
by’emyoyo,  ebyaweebwa  emikisa  egy’okubeera  amaka  ga  bannabbi 
abangi  mu  byafaayo.  Era  ekyeyolekera  mu  lugendo  luno  kyali  nti 
nga  ye  ddiini  ekunngaanya  amadiini  gonna  agaava  mu  ggulu  agaagi- 
sooka,  Obusiraamu  ye  ddiini  yokka  entuufu  ekyaliwo  mu  maaso  ga 
Katonda  Owoobuyinza.  Ekirala  ekiraga  kino,  ye  Nnabbi  Muhamma- 
di  (okusaasira  kwa  Allah  n’emirembe  bibeere  ku  ye)  okukulembera 
bannabbi  bonna  mu  sswala  ku  Masjidul  Aqswa. 

Engeri  Miraaje  Gye  Yatwalibwamu 

Ekiseera  bwe  kyatuuka  okubuubra  bamusinzabibumbe 
Bannamakka  ku  bya  Isra  ne  Miraaje,  Omubaka  Ow’ekitiibwa  (okusaa- 


230  Laba:  Nasaa-i,  Ishaaratun  Nisa,  1. 

231  Laba:  Abu  Dawuda,  Adab,  123  -  124. 

sira  kwa  Allah  n’emirembe  bibeere  ku  ye)  yabuulirako  Jibubiru  (emi- 
rembe  gibeere  ku  ye)  ku  bwerabikirivu  bwe  yabna  n’amugamba  nb: 

“Naye  ab’ekika  kyange  tebajja  kukkiriza  bye  mbagamba!” 

Jibuliiru  (emirembe  gibeere  ku  ye)  yankakasa  nti:  “Abu  Bakari 
ajja  kukukkiririzaamu.  Ye  ye  Swiddiiq  (Omukakasa).”  (Ibn  Saad,  l.  215) 

Bamusinzabibumbe  bino  olwabagwa  mu  matu,  baagaanirawo 
okukkiriza  Miraaje.  Nga  bakozesa  akakisa  kano  mu  ngeri  eyali 
esinga  okubakolera,  baatandika  okutambuza  olugambo  mu  buli 
kanyomero  nga  basuubira  okuwugula  Abasiraamu  okubajja  ku  buk- 
kiriza  bwabwe  nga  bayita  mu  kukuba  ebituli  mu  bwesimbu  bwa 
Nnabbi  (okusaasira  kwa  AUab  n’emirembe  bibeere  ku  ye).  Baatuuka 
n’okugenda  ewa  Abu  Bakari  (AUab  amusiime),  wabula  ekyabajja 
enviiri  ku  mutwe,  ye  ngeri  Aba  Bakari  gye  yabaddamu  nga  ayolesa 
obwesige  bwe  yalina  mu  Mubaka  wa  Allab  (okusaasira  kwa  Allab 
n’emirembe  bibeere  ku  ye).  Yabaddamu  nti: 

“Kyonna  ky’ayogera  kiba  kituufu...  kubanga  tewali  kakisa 
konna  ka  kuba  nti  alimba!  Nja  kukkiriza  buli  ky’ayogera  nga  siri- 
naamu  kwesittala  kwonna!” 

Bamusinzabibumbe  baamubuuza  mu  kujeeja  nti: 

“Olwo  olowooleza  ddala  nti  yagenze  ku  Masjidul  Aqswa  era 
n’akomawo  mu  kiro  kimu?” 

“Yee. . .  Awo  ki  ki  ekyewuunyisa?  Ekinene  ekisinga  ku  ekyo  kwe 
kuba  ng’agamba  nti  afuna  obubaka  okuva  eri  Allab  Owoobuyinza 
buli  lunaku  n’ekiro. . .  era  ne  nsigala  nga  mukkiririzaamu.” 

Oluvannyuma,  Abu  Bakari  (AUab  amusiime)  yagenda  awaali 
Nnabbi  (okusaasira  kwa  Allab  n’emirembe  bibeere  ku  ye),  mu  kasee- 
ra  ako  eyali  okumpi  ne  Ka’aba,  n’awuliriza  bye  yayitamu  ng’abijja  ku 
ye  ye  kennyini,  era  n’agamba  nti: 

“Oyogera  mazima,  Omubaka  wa  AUah!” 

Abu  Bakari  bye  yayogera  byasanyusa  nnyo  Nnabbi  (okusaasira 
kwa  Allah  n’emirembe  bibeere  ku  ye),  era  kwe  kugamba,  n’akamwe- 
nyumwenyu  n’ekitangaala  ekimala  okwakaayakanya  ensi  nti: 

“Abu  Bakari!  Ddala  oli  Swiddiiq” 

Okuva  ku  lunaku  olwo,  Abu  Bakari  (Allah  amusiime)  yatandika 
okumanyibwa  nga  Swiddiiq. 

Basswahaba  ba  Nnabbi  abasigadde  nabo  baagoberera  kya  Abu 
Bakari  (Allah  amusiime)  mu  kukakasa  Nnabbi  Ow’ekitiibwa  (oku- 
saasira  kwa  Allah  n’emirembe  bibeere  ku  ye)  ku  bikwatagana  ne 
Miraaje. 

Nga  balemeddwa  okubuzaabuza  Abakkiriza,  bamusinzabi- 
bumbe  ku  luno  baasalawo  kugezesa  Nnabbi  (okusaasira  kwa  Allah 
n’emirembe  bibeere  ku  ye).  Bamusoya  ebibuuzo  ku  bikwatagana  ne 
Masjidul  Aqswa.  Olwo  Katonda  Owoobuyinza  n’aleeta  ekifaananyi 
ky’Essinzizo  Ettukuvu  mu  maaso  ga  Nnabbi  (okusaasira  kwa  Allah 
n’emirembe  bibeere  ku  ye),  eyatandika  okuddamu  ebibuuzo  byonna 
ebyamubuuzibwa  bamusinzabibumbe  kimu  ku  kimu,  ng’atunuu- 
lidde  ekifaananyi.  (Bukhari,  Manaaqibul  Answari,  41;  Tafsiir,  17  /  3;  Muslim, 
Imaan,  276) 

Mu  butali  bumativu,  bamusinzabibumbe  baabuuzaayo  eki- 
buuzo  ekirala: 

“Muhammadi,  kati  tubuulire  ku  byamaguzi  byaffe  bye  tusuu- 
bira  okuva  wabweru  w’ekibuga,  ebitukwatako  ennyo  n’okusinga 
Masjidul  Aqswa!” 

“Nagwa  ku  basuubuzi  ab’ekika  kya  ba  gundi  ne  gundi  mu 
kiwonvu  ekyo.  Enngamiya  yaabwe  emu  yatya  nnyo  eddoboozi  ly’en- 
solo  enkambwe  n’epaala.  Nnabalagirira  enngamiya  gye  yali. . .” 

Era  kumpi  ne  Dajnan,  nnalaba  ebyamaguzi  bye  kika.  Abasajja 
baali  beebase.  Baalina  ensawo  ejjudde  amazzi  era  nga  baali  bagi- 
saanikiddeko.  Nnaggyako  ekisaanikira  ne  nnywako  era  oluvan- 
nyuma  ne  nkizzaako  naye  ne  ngireka  nga  bwe  yali.  Ebyamaguzi  kati 
birina  okuba  nga  byolekedde  kaserengeto  ke  Tanim  okuva  e  Bayda. 
Ebyamaguzi  bikulembeddwamu  enngamiya  ensajja  eya  kitaka  nga 
yeetise  ensawo  bbiri  emu  nzirugavu  ate  endala  nga  ya  mabala.” 

Nga  engeri  gye  baddibwamu  ebayitiriddeko,  bamusinzabibum- 
be  baalangirira  nti:  “Tulayira  Llaata  ne  Uzza,  kino  kye  kigenda  oku- 
salwawo  oba  nga  ayogera  mazima!”  Nga  bwe  basuubira  okuzuula 
obutakwatagana  mu  bigambo  bya  Nnabbi  (okusaasira  kwa  Allah 
n’emirembe  bibeere  ku  ye),  baayanguwa  okugenda  ku  kaserengeto 
ka  Tanim  ne  balinda  ebyamaguzi.  Amangu  ddala  nga  baakalengera 
ebyamaguzi,  mu  bwennyamivu  baagamba  nti: 

“Ekigaali  kiikyo  . . .  nga  kikulembeddwa  enngamiya  eya  kitaka!” 

Mu  kwetegereza  ennyo  ng’ebyamaguzi  bituuse,  baakizuula  nti 
enngamiya  yali  nga  Nnabbi  (okusaasira  kwa  Allah  n’emirembe 
bibeere  ku  ye)  bwe  yali  agittottodde.  Baabuuza  abaali  ku  byamaguzi 
ku  by’amazzi  g’eccupa  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  ge  yali  abagambye  ne  bakikakasa  nti  baa- 
lina  eccupa  ejjudde  amazzi  ng’esaanikiddwa  bulungi,  oluvannyuma 
gye  baasanga  ng’eweddemu  amazzi. 

Ku  ludda  olulala,  Nnabbi  (okusaasira  kwa  Allah  n’emirembe 
bibeere  ku  ye)  okuba  nga  yanywa  amazzi  kimu  ku  biraga  nti  Isra  ne 
Miraaje  Iwali  lugendo  Iwa  mubiri  n’omwoyo. 

Bamusinzabibumbe  oluvannyuma  baabuuza  abasuubuzi  ku 
by’enngamiya  eyali  ebapaddeko. 

“Ekyo  kituufu!  Okuboggola  kw’ensolo  mu  kiwonvu  kwatutiisa 
nnyo,  era  enngamiya  yaffe  emu  n’epaala.  Ne  wabaawo  omuntu  eya- 

tuyita  n’atulagirira  enngamiya  gye  yali.  Twagendayo  ne  tugisanga  we 
nnyini  we  yatulagirira  ne  tugikwata!” 

Abamu  ku  bo  baagamba  nti  baali  bajjukira  eddoboozi  ng’erya 
Muhammadi. 

Tewali  kibuuzo  bamusinzabibumbe  kye  baalekayo  ne  baki- 
buuzizza  Nnabbi  Ow’ekitiibwa  (okusaasira  kwa  Allah  n’emirembe 
bibeere  ku  ye),  okuviira  ddala  ku  muwendo  gw’enngamiya  ezaali  mu 
kibinja  ky’abasuubuzi  okutuuka  ku  muwendo  gw’abalunzi  gwen- 
nyini.  Nnabbi  (okusaasira  kwa  Allah  n’emirembe  bibeere  ku  ye)  buli 
kye  baamubuuza  yakiddamu  mu  butuufu.  Nga  bwe  gwali  ku  bya 
Masjidul  Aqswa,  n’eby’ekibinja  ky’abasuubuzi  nakyo  kyamuggyi- 
rwayo  n’akiraba  bulungi.  Naye  abo  abalina  emitima  egyali  gigaddwa 
eri  amazima  baasigala  bali  mu  mbeera  yaabwe  ey’obutakkiriza  ne 
bagamba  bugambi  nti,  “Buno  bulina  kuba  bufuusa  bwennyini!”  (Ibn 
Hishaamu,  II,  10;  Ibn  Sayyid,  I,  243;  Haythami,  I,  75;  Bayhaqi,  Dalaa-Hu,  II,  356) 

Katonda  Owoobuyinza  agamba  nti: 


''  j,o  ^  y'l 


“Abaffe  twali  tukooye  n’okutonda  okusooka?  Wabula  bo  bali 
mu  kubuusabuusa  ku  bikwata  ku  kutonda  okupya.”  (Qaaf,  50  :  15)  Ki 
ki  ekiyinza  okubeera  ekyangu  eri  Katonda  Oweekitiibwa  eyatonda 
buli  kimu  nga  talina  mw’akijja,  okusinga  okulinnyisa  omuddu  we 
okumutwala  mu  Isra  ne  Miraaje?  Butaba  na  magezi  mazaale  kwe 
kuyinza  okunnyonnyola  eky’omuntu  okwekkakkanya  n’agaana  kino 
okukikkiriza. 


Nga  bulijjo,  bamusinzabibumbe  abe  Makka  abakwasa  ekisa 
baagaana  okukkiriza  Isra  ne  basalawo  okufuula  Nnabbi  (okusaasira 
kwa  Allah  n’emirembe  bibeere  ku  ye)  eky’okuzannyisa.  Naye  ku  luno 

enneeyisa  yaabwe  yali  ya  kubaviiramu  okuggyibwako  ekyengera 
kya  Nnabbi  (okusaasira  kwa  Allah  n’emirembe  bibeere  ku  ye)  oku- 
babeera  okumpi.  Ekiseera  kyali  kituuse  okutwala  ekyengera  kino 
okuva  mu  Bannamakka  abaali  batamanyi  ngeri  ya  kukisiimamu. 
Wabula  baasalawo  okubuuka  ensalo  mu  butasiima  bwabwe  n’empisa 
ezitaali  za  bwenkanya  eri  Nnabbi  oyo,  ng’okubeerawo  kwe  nga  ye 
yali  ensonga  y’okutondebwa  kwabwe. 

Olwo  wali  wasigaddewo  ekintu  kimu  kyokka  okukolebwa: 
Ye  Katonda  Oweekitiibwa,  okutwala  Omubaka  Ow’ekitiibwa  (oku- 
saasira  kwa  Allah  n’emirembe  bibeere  ku  ye)  okumubaggyamu 
n’amutonera  abantu  abalala  abaali  bayinza  okusiima  ekyengera  ekyo 
okubasinga. 

Mu  butuufu,  tewaayita  kiseera  kiwanvu  okuva  ku  lugendo  Iwe 
Twaifa  olwali  oluzibu,  Katonda  Owoobuyinza  n’asindikira  Omubaka 
We  Omwagalwa  abantu  abasimba  omusingi  ogw’abantu  ab’enjawulo 
abaali  beesunga  okuwera  mu  maaso  ge. 


V 


OMWAKA  OGW’EKKUMI  N’EBIRI 
N’OGW’EKKUMI  N’ESATU 
EGY’OBWANNABBI 


Endagaano  Ye  Aqaba  Eyasooka 

Bannamadiina  omukaaga  abaasiramukira  e  Makka  gye  baali 
bagenze  okulamaga  omwaka  ogwali  guyise,  mu  mwaka  ogwaddirira 
baakomawo  nga  bali  n’abantu  abalala  mukaaga.  Era  ku  Aqaba  we 
waali  ensisinkano  yaabwe. 


Omubaka  wa  Allah  (okusaasira  kwa  Allah  n’emirembe  bibeere 
ku  ye)  yakoowoola  abantu  omukaaga  abo  abapya  eri  tawhiidi. 
Olw’okuba  nga  baali  bamaze  okuwulira  ku  bulungi  n’ettutumu 
ly’Obusiraamu  n’ekitiibwa  kya  Nnabbi  (okusaasira  kwa  Allah  n’emi- 
rembe  bibeere  ku  ye)  okuva  mu  mikwano  gyabwe,  nabo  baasalawo 
okwesogga  enzikiriza. 


Obutafaananako  na  nsisinkana  eyasooka,  ku  luno,  abagenyi 
beeyama  mu  butongole  okugondera  Nnabbi  (okusaasira  kwa  Allah 
n’emirembe  bibeere  ku  ye).  Nga  bwe  basika  mu  mukono  gwa 
Omubaka  wa  Allah  (okusaasira  kwa  Allah  n’emirembe  bibeere  ku 
ye),  Bannamadiina  baawa  obweyamu  bwabwe  obwasooka,  era  nga 
eyo  y’ensonga  Iwaki  ensisinkano  yayatiikirira  nnyo  nga  Endagaano 
ya  Aqaba  Eyasooka. 


Bannamadiina  beeyama  okutuukiriza  ebintu  bino: 


NNABBI  MUHAMMAD  OMULONDEMU  ^ 


1 .  Obutagatta  kintu  kyonna  ku  Allah  Oweekitiibwa  mu  mbee- 
ra  yonna. 

2.  Obutabba 

3.  Obutasemberera  bwenzi 

4.  Obutaziika  bawala  baabwe  nga  balamu 

5.  Obutatemerera  bigambo  oba  okuwaayiriza 

6.  Okugondera  Allah  ne  Omubaka  we 

(Bukhari,  Manaaqibu’l  Answari,  43) 

Nga  kirayiro  ekyakolebwa  okuwonya  Buwalabu  yonna  oku- 
sinza  amasanamu,  okumalawo  okunyigiriza,  n’amayisa  amabi  agaali 
gakyase  ennyo  mu  biseera  ebyo,  endagaano  ya  Bannamadiina  eya- 
sooka  yassaawo  essuula  empya  mu  byafaayo  by’Obusiraamu. 

Okulondebwa  Kwa  Mus’ab  Ibn  Umayr  Nga  Omusomesa 

N’engeri  Gye  Yawangulamu  Madiina  Ng’ayita  Mu  Kulaane 

Abasiraamu  b’e  Madiina  abapya  baawandiikira  Nnabbi  (oku- 
saasira  kwa  Allah  n’emirembe  bibeere  ku  ye)  ebbaluwa  nga  bamu- 
saba  okubaweereza  omusomesa  abannyonnyole  Obusiraamu,  aba- 
somese  Kulaane  era  abakulembere  mu  sswala.  Nnabbi  (okusaasira 
kwa  AUah  n’emirembe  bibeere  ku  ye)  bw’atyo  yabaweereza  Mus’ab 
(Allah  amusiime).^^^ 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  era  yasindika  Abdalla  ibn  Umm  Maktuum  (Allah  amusiime), 
omu  ku  bantu  abaasookera  ddala  okusiramuka,  naye  asomese  banna- 
madiina  Kulaane  wamu  ne  Mus’ab  ibn  Umayr  (AUah  amusiime).^” 


232  Ibn  Sa’adi,  I,  220. 

233  Bukbari,  Manaaqibul  Answari,  46. 


OMWAKAOGWEKKUMIN’EBIRIN’OGW’EKKUMIN’ESATUEGY’OBWANNABBI  , 

Mus’ab  ibn  Umayr  (Allah  amusiime)  yali  yafuna  ekitangaala 
ky’obulunngamu  ng’akyali  muto  nnyo,  era  n’anywerera  ddala  mu 
bukkiriza  bwe  wadde  nga  yafuna  okunyigirizibwa  okuva  mu  b’owaka 
abaatuuka  n’okumuggyako  eby’okusika.  Wadde  nga  ku  ngulu  yali 
ayinza  okuba  nga  yali  asigadde  nga  mwavu  era  ng’asigadde  yekka 
takyalina  muntu,  naye  mu  nda,  yalina  omutima  omugagga  ogujjud- 
de  omukwano  n’essanyu  lya  Imaan.  Mu  kusaasaanya  Obusiraamu, 
yali  alinga  empagi  y’okulumiririrwa  abalala.^’‘‘ 

Mazima  ddala,  okujja  kwa  Mus’ab  (AUah  amusiime)  e  Madiina 
ye  yali  ddala  entandikwa  y’Obusiraamu  okutinta  mu  kibuga.  Nnabbi 
bwe  yamukwasa  obuvunaanyizibwa  bw’okusomesa  Obusiraamu, 
Sswahaba  ono  omuto,  yatandika  okukola  ekiro  n’emisana  okunnyon- 
nyola  abantu  ekigambo  kya  Katonda  Owoobuyinza.  Kamukyaza  era 
eyali  omuyambi  we  omukulu  yali  Asad  ibn  Zuraara  (Allah  amu- 
siime),  omu  ku  bannamukisa  abaasooka  okulunngama  olwa  kawee- 
fube  wa  Mus’ab  (AUah  amusiime). 

Ali  (Allah  amusiime)  annyonnyola  bw’atyi: 

“TwalitutuddeneOmubakawaAllah(okusaasirakwaAUahnemirembebibeere 
ku  ye)  ku  muzikiti,  Mus’ab  n’atuuka  nga  talina  Idntu  ku  mubiri  okuggyako 
essuuka  eyali  ejjudde  ebiraka  ebya  wuulu.  Omubaka  wa  Allah  (okusaasira  kwa 
AUah  n’emirembe  bibeere  ku  ye)  bwe  yamulaba  mu  mbeera  eno,  kyamujjukiza 
ebiseera  bya  Mus’ab  ebyayita  we  yabeerera  e  Makka  ng’awangaalira  mu  bulamu 
bw’ekigagga;  embeera  gye  yalimu  yawaliriza  Omubaka  wa  Allah  (okusaasira 
kwa  Allah  n’emirembe  bibeere  ku  ye)  okuttulukusa  amaziga.  Oluvannyuma 
kwe  kugamba  nti: 

“Butya  bwe  muyinza  okuwulira  nga  mwambadde  olugoye  olulungi  ku  makya, 
n’olulala  olweggulo,  ne  babawa  emmere  ejjudde  ku  sowaane  emu  oluvannyuma 
Iw’endala,  ennyumba  zammwe  ne  muzinyiriza  nga  Ka’aba  bw’eyambazibwa!’ 
Abaaliwo  baamuddamu  nti,  Mubaka  wa  AUah,  awatali  kubuusabuusa,  embeera 
yaffe  olwo  eba  nnungi  nnyo  okusingira  wala  ne  gye  tulimu  kati,  kubanga  olwo 
tuba  tetukyeraaliikirira  ku  mpangaala  yaffe  era  ebiseera  byonna  tuba  tujja 
kubiwaayo  mu  kusinza.’ 

Omubaka  waAUah  (okusaasira  kwa  Allah  n’emirembe  bibeere  ku  ye)  yabaddamu 
nti:  ‘Mpozzi  ate  ekyennyume  ky’ekyo  kye  kituufu. . .  Kati  muli  mu  mbeera  nnungi 
nnyo  okusinga  bwe  mwandibadde.’”  (Tirmidhi,  Qiyaamat,  35  /  2476) 

Lumu  Asad  nga  ne  Mus’ab  amuli  ku  lusegere,  yagenda  n’atuula 
ku  luzzi  olwali  mu  nnimiro  y’ab’ennyumba  ya  Zafar.  Sa’ad  ibn 
Muadh,  ow’ekitiibwa  okuva  mu  nju  ya  Abdul  Ashal  yatwala  omukisa 
guno  okubuulira  Usayd  ibn  Hudayr  ku  butali  bumativu  bwe: 

“Usayd  ibn  Hudayr  oli  musajja  amanyi  obulungi  eky’okukola. 
Teweetaaga  muntu  yenna  akuyamba.  Genda  ogambe  abasajja  bali, 
abazze  ku  muliraano  okwonoona  enzikiriza  y’abantu  baffe  abanafu, 
baveewo  bagende  era  tebaddiranga  ddala!  Nandikyekoleddeko  singa 
Asad  teyali  wa  luganda  Iwange.” 

Ng’akoledde,  Usayd  yasitukiramu  n’agenda  awaali  abasajja 
ababiri  n’effumu  lye  era  nga  musunguwavu.  Yabookya  obubuuzo 
obw’okumukumu  nti: 

“Mukola  ki  wano?  Asad,  ggwe  oleese  omusajja  oyo  gw’oli  naye 
okwonoona  enzikiriza  y’abantu  baffe  abanafu?  Bwe  muba  mukyaya- 
gala  okubeera  abalamu,  muveewo  kati  era  temuddanga!” 

Mus’ab  (AUah  amusiime)  mu  bugezi  bwe,  yakkakkana  n’abuuza 
omusajja  bw’atyi: 

“Toosobole  kutuulako  katono  wano  n’owuliriza  bye  nngenda 
okukugamba?  Ofaanana  okubeera  omusajja  omugezi...  Ebigambo 
byange  bw’onoobyagala  ojja  kubikkiriza,  bw’onooba  tobyagadde 
tojja  kubikkiriza” 

Usayd  yaddamu  nga  bw’asimba  effumu  mu  ttaka  nti:  “Yita  mu 
byanguwa  oyogere  by’oyagala  okwogera.”  Bw’atyo  yatuula  wansi,  Mus’ab 
yamunnyonyola  Obusiraamu,  nga  bw’amusomeramu  ne  ku  Kulaane. 

Amangu  ddala  nga  Usayd  yaakawulira  okusomwa  kwa  Kulaane, 
nga  tannaba  na  kufulumya  mu  kamwa  kigambo  kyonna,  ekyenyi  kye 
kyatandika  okutangalijja  olw’ekitangaala  ky’Obusiraamu  n’omutima 
gwe  ne  gumerenguka  eri  amazima.  Yabuuza  nti: 

“Ebigambo  bino  nga  bisuffu. .  Omuntu  eyeetaaga  okuyingira 
mu  ddiini  eno  akola  atya? 

Ng’agoberera  okusomesa  kwa  Mus’ab  ne  Asad  (Allah  abasiime), 
Usayd  yanaaba  omubiri  n’ayoza  n’engoye  ze  n’oluvannyuma  riayatula 
Shahaada.  Ng’amaze  okusaalayo  laaka  bbiri  ez’esswala,  yagamba  nti, 

“Waliwo  omusajja  omu  gwe  ndesseeyo  emabega.  Singa  akkiriza 
ebigambo  byammwe  buli  muntu  ajja  kumugoberera.  Erinnya  lye  ye 
Sa’ad  ibn  Muadh.  Ngenda  kumubasindikira!” 

235  Usayd  (Allah  amusiime)  teyalekayo  kusoma  Bigambo  Bitukuvu,  obulungi 
bwabyo  bwe  yakkiririzaawo  omulundi  gwe  ogwasooka,  nokwagala  kwe  kumu 
nbkujjumbira  obulamu  bwe  bwonna.  Ye  kennyini  annyonnyola  bw’atyi: 
“Lumu  ekiro  nnali  nsoma  Ssuula  Baqara.  Enfalaasi  yange  yali  awo  kumpi  nga 
wengisibidde.  Naye  ekiseera  kyatuuka  enfalaasi  n’etandika  okweucanga.  Nnayi- 
mirizaamu  okusoma  Kulaane  enfalaasi  n’etereera.  Nneeyongera  okusoma  Ku- 
laane  era  n’eddamu  okwecanga  nga  bwe  yeeyongera  okucamuka  gye  nnagen- 
danga  mu  maaso  n’okusoma.  Olw’okutya  nti  enfalaasi  yali  eyinza  okumulinnya, 
nnasembeza  katabani  kange  ka  Yahya  okumpi  ne  we  nnali.  Oluvannyuma  na- 
tunula  mu  bbanga  ne  ndaba  obuntu  obwalinga  ettaala,  oluvannyuma  obwagen- 
da  bweyongerayo  mu  bbanga  okutuusa  Iwe  bwabula.  Ku  makya,  nnabuuhrako 
Omubaka  wa  AUah  (okusaasira  kwa  Allah  n’emirembe  bibeere  ku  ye)  ku  bye 
nnali  ndabye  ekiro.  Omubaka  yanngamba  nga  tannaba  kumbuuza  nti:  ‘Soma 
Usayd,  soma.  Usayd,  omanyi  obuntu  obwo  bwe  walabye  bwabadde  bu  ki?’ 
Namuddamu  nti:  ‘Nedda’  Kwe  kunngamba  nti: 

‘Zaabadde  malayika  ezaabadde  zizze  okuwuliriza  Kulaane  gye  wabadde  os- 
oma.  Singa  wagenze  mu  maaso  n’okusoma,  zandiwulirizza  okutuusa  obudde 
okukya.  Tezandikikoze  na  mu  kyama  eri  abantu  abalala;  abandisobodde  okuz- 
iraba  obulungu”  (Bukhari,  Fadhwailul  Qur’an,  15) 

Ayisa  (Allah  amusiime)  anyumya  nti: 

Usayd  ibn  Hudayr  (AUah  amusiime)  yali  omu  ku  Basswahaba  abaali  basinga 
okubeera  bannadiini.  Nzijukira,  nga  yalinga  agamba  nti: 

‘Singa  nnali  nsobola  okusigala  mu  mbeera  y’emu  gye  mbeeramu  mu  mbeera 
zino  essatu,  nkakasa  nti  nnandibadde  wa  kuyingira  Jjana:  bwe  mba  nga  nsoma 
Kulaane  oba  nga  mpuliriza  omuntu  agisoma,  bwe  mba  nga  mpuliriza  Omuba- 
ka  wa  Allah  (okusaasira  kwa  Allah  n’emirembe  bibeere  ku  ye)  ng’ayogera  ne 
bwe  mba  nga  ndabye  janaza  (omufu  nga  bamutwala).  Yee  kituufu  ...  buli  Iwe 
ndaba  janaza,  mpulira  nga  nze  mpita  mu  mbeera  omufu  oyo  gy’ayitamu,  nga 
bantwala  eyo  omufu  gye  baba  bamutwala.”  (Haakim,  III,  326  /  5260) 

Waayita  akaseera  katono,  Sa’ad  n’ajja  gye  bali  nga  ayanguwa. 
Wabula  naye  yakomekkereza  asiramuse  nga  Usayd  oluvannyuma 
Iw’okuwuliriza  ebigambo  bya  Mus’ab.  Oluvannyuma  yaddayo  mu 
bantu  be  n’abagamba  nti: 

“Batabani  ba  Abdul  ’Ashal!  Mubadde  mummanyi  ng’ani  oku- 
tuusa  ku  kaseera  kano?” 

Baamuddamu  nti:  “Nga  omukulembeze  waffe  era  nga  omugezi 
asinga  mu  ffe”. 

“Kaakati  nno  mutegeere  nti  sijja  kuddamu  kwogera  na  musajja 
yenna  oba  mukazi  yenna  mu  mmwe  okutuusa  nga  mukkiririzza  mu 
Allah  ne  Omubaka  we!” 

Ekiro  ekyo,  tewali  muntu  wa  mu  kika  kye  yasigalayo  nga  tasiramuse 
(Ibn  Hishaam,  II,  43  -  46;  Ibn  Sa’adi  III,  604  605;  Ibn  Athiir,  Usudu’  Ghaba,  I,  II2  -  II3). 

Mus’ab  (AUah  amusiime)  era  yeeyongera  okukoowoola  Amuri 
ibn  Jamuh,  ow’ekitiibwa  okuva  mu  krka  kya  ba  Salima,  gwe  yasomera 
ayah  omunaana  ezisooka  mu  ssuula  ya  Yusuf.  Wadde  nga  yasabayo 
akadde  agira  akirowoozaako,  Amuri  teyakkiriza.  Ekyaddirira  muta- 
bani  we,  Muadh,  eyali  yamala  edda  okusiramuka,  ng’ayambibwako 
bamusaayimuto  okuva  mu  krka  kye,  yagera  ekiro  kimu  nga  tewaU 
amulaba  n’akwata  essanamu  lya  taata  we  n’alikasuka  mu  kinnya  kya 
kasasiro  ekyaU  awo  okumpi.  Enkeera  Amuri  yeekanga  nnyo  bwe  yala- 
ba  essanamu  lye  nga  lyakasukiddwa  mu  kasasiro  eyali  yeetuumye  awo. 
Yaliggyamu,  era  ng’amaze  okuUyonja  obulungi  n’okuUkuba  obuwoowo 
obulungi,  yazzaayo  essanamu  lye  mu  kifo  kyalyo  we  lyali  libeera. 

Oluvannyuma  Iw’ekikolwa  kye  kimu  okuddibwamu  enfunda 
eziwera  mu  biro  eby’enjawulo,  Amuri  yawanika  ekitala  mu  nsingo 
y’essanamu  lisobole  okwerwanako.  Kyokka  enkeera  bwe  yaddamu 
okulaba  essanamu  nga  liri  mu  bikyafu  mu  kasasiro,  yamala  n’akakasa 
nti  ekintu  ekitalina  mwoyo  kye  yamala  ebiseera  ebiwanvu  ng’asinza 

kyali  tekisobola  kwetaasa,  wa  ku  kybkusobola  okutaasa  omuntu 
mulala,  ekintu  ekyamuzibula  amaaso  n’alaba  omusana  gw’Obusi- 
raamu  okuva  mu  kizikiza  ky’okusinza  amasanamu.  Yeebaza  Katonda 
Owoobuyinza  olw’okumutaasa  ng’ayita  mu  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  okuva  mu  kizikiza 
mwe  yali  era  n’atandika  okwenyigira  mu  kaweefube  w’okukoowoola 
abantu  be  okuyingira  Obusiraamu.^^'’ 

Amawulire  ag’essanyu  ag’okukkiriza  Obusiraamu  mu  Madiina 
gassa  Abasiraamu  b’e  Makka  ne  Nnabbi  (okusaasira  kwa  Allah 
n’emirembe  bibeere  ku  ye)  mu  ssanyu  essuffu  era  ng’omwaka  ogwo 
gwatuumibwa  omwaka  ogw’essanyu.  Madiina  kati  yali  yeetegese 
okufuuka  ensibuko  y’Obusiraamu. 

Kino  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yakyogerako  bw’atyi: 

“Ensi  ziwangulwa  na  bitala...  Naye  Madiina  yawangulwa  na 
Kulaane.”  (Bazzaar,  Musnad,  1180;  Rudani,  3774) 


Okuwera  Okw’okubiri  Okw’e  Aqaba 

(Omwaka  Ogw’ekkumi  n’Esatu  mu  Bwannabbi) 

Nga  wayiseewo  omwaka  gumu  okuva  ku  kuwera  okwasooka  e 
Aqaba,  mu  myezi  gy’okulamaga,  ekibinja  kya  Bannamadiina  baako- 
mawo  omulundi  omulala  okusisinkana  Nnabbi  (okusaasira  kwa 
Allah  n’emirembe  bibeere  ku  ye),  omulundi  guno  nga  bawerera 
ddala  nsanvu  mu  bataano  nga  mulimu  n’abakazi  babiri. 

Okweyama  kwabwe  okugondera  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  kwe  kumanyiddwa  nga 
Obweyamu  bw’e  Aqaba  Obw’okubiri. 


236  Ibn  Hishaam,  II,  61  -  63;  Dhahabi,  Siyar,  I,  182. 

Olwatuuka  e  Makka  ng’eyakulembera  ekibinja  kino,  Mus’ab 
(Allah  amusiime)  yagenda  butereevu  ewa  Nnabbi  nga  tannaba  na 
kutuukako  waabwe.  Yamuwa  amawulire  amalungi  aga  ba  Answari 
okwanguwa  amangu  okukkirza  Obusiraamu,  ekyasanyusa  ennyo 
Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye).  Naye  ekya  Mus’ab  okugenda  ewa  Nnabbi  (okusaasira  kwa 
Allah  n’emirembe  bibeere  ku  ye)  nga  tannagenda  kulaba  maama  we 
musinzabibumbe  tekyasanyusa  maama  wa  Mus’ab.  Kyokka  Mus’ab 
yeewozaako  nga  bw’agamba  nti: 

“Sirigenda  wa  muntu  mulala  yenna  nga  sinnatuuka  wa  Mubaka 
wa  Allah  . . .  Sirisukkulumya  muntu  mulala  yenna  ku  Nnabbi.” 

Ng’amaze  okufuna  olukusa  okuva  ewa  Nnabbi  Ow’emikisa 
(okusaasira  kwa  Allah  n’emirembe  bibeere  ku  ye),  Mus’ab  oluvan- 
nyuma  yagenda  ewa  maama  we  era  n’addamu  okumukoowoola  eri 
Obusiraamu  (Ibn  Saadi,  III,  II9) 

Bwe  gutyo  omukwano  Basswahaba  ba  Nnabbi  Ow’ekisa  (oku- 
saasira  kwa  Allah  n’emirembe  bibeere  ku  ye)  gwe  baalina  gy’ali. 

Jabbeeri  (Allah  amusiime)  anyumya  bino  wammanga  nti: 

“Mu  nnaku  Omubaka  wa  Allah  we  yali  anoonyeza  eggwan- 
ga  lyonna  okumukuumira  Basiraamu  banne,  bonna  ne  bagaana, 
Katonda  Owoobuyinza  yatusindika  nga  tuva  e  Madiina;  ne  tamuk- 
kiririzaamu  era  ne  tumuwa  obukuumi  bwaffe.  Omu  mu  ffe  yayin- 
zanga  okugenda  ewa  Omubaka  wa  Allah  (okusaasira  kwa  AUah 
n’emirembe  bibeere  ku  ye),  eyamusomeranga  Kulaane.  Nga  ako- 
myewo,  abantu  b’omu  maka  g’omuntu  oyo  baayinzanga  okumugo- 
berera  ne  bafuuka  Basiraamu.  Mu  ngeri  eyo,  tewali  nju  yonna  mu 
Madiina  Obusiraamu  mwe  butannyonnyolebwa.  Nga  wayiseewo 
akaseera  twakunngaana  ne  twebuuza  nti: 

- 

“Tunaakoma  ddi  okuleka  Omubaka  wa  Allah  (okusaasira  kwa 
Allah  n’emirembe  bibeere  ku  ye)  okubonaabonera  mu  nsozi  ze 
Makka?” 

Awo  we  twasalirawo  okugenda  gy’ali,  mu  biseera  by’okula- 
maga  era  ne  tweyama  okumugondera  ebiragiro  bye”  (Ahmada,  lll,  322; 
Haakim,  II,  681  -  682) 

Ekibinja  kino  kinnamukisa  kyakkiriza  okusisinkana  Nnabbi 
(okusaasira  kwa  Allah  n’emirembe  bibeere  ku  ye)  ku  Aqaba  ku  lumu 
ku  nnaku  za  tashriq  (ezigoberera  Idi  enkulu,  Adhuha).  Nga  ebyo 
byonna  tebinnabaawo,  Omubaka  wa  AUah  (okusaasira  kwa  Allah 
n’emirembe  bibeere  ku  ye)  yabawa  amagezi  obutazuukusa  abo 
abaali  beebase  era  balinde  abo  abaali  bazuukuse  mu  budde!” 

Ng’ekiro  kiyiseeko  ekitundu  ekimu  eky’okusatu,  Bannamadiina 
baagenda  ku  Aqaba  nga  bwe  baali  bakkiriziganyizza  ne  batandika 
okulindirira  Nnabbi  Ow’emikisa  (okusaasira  kwa  AUah  n’emirembe 
bibeere  ku  ye),  eyajja  nga  wayiseewo  akaseera  katono  ng’ali  ne 
taata  we  omuto  Abaasi  ku  lusegere.  Wadde  nga  Abaasi  yali  tannaba 
kusiramuka,  naye  ye  yali  atutte  obuvunaanyizibwa  bw’okukuuma 
mutabani  we  oluvannyuma  Iwa  Abu  Twalib  okufa.  Era  ye  yatandika 
okuteesa  ne  Bannamadiina  ku  bikwata  ku  by’okuyita  Nnabbi  (oku- 
saasira  kwa  AUah  n’emirembe  bibeere  ku  ye)  okugenda  e  Madiina: 

“Bannamadiina!  Tuzze  tumukuuma  eri  abalabe  be  okutuuka 
kati,  era  tukyeyongera  okumuwa  obukuumi.  Tumutwala  nga  wa 
kitiibwa  nnyo  muffe.  Era  nsonga  ya  kumwagala  na  kumuwa  kitii- 
bwa  y’emubayisa  okugenda  e  Madiina  gy’ajja  okubeera  n’emirembe 
okusingako;  era  ekyo  kikwatagana  n’okwagala  kwe.  Naye  temu- 
mutwala  okuggyako  nga  munaasobola  okumukuuma  eri  abalabe 
be.  Ekisooka  muteekwa  okundagaanyisa  nti  temulimulimulyamu 
lukwe  oba  okumwabulira.  Baliraanwa  bammwe,  Abayawudi,  balina 
obulabe  bungi  gy’ali  era  sisuubira  nti  bajja  kukuuma  ekigambo  kya- 


NNABBI  MUHAMMAD  OMULONDEMU  ^ 


bwe  eky’endagaano  y’emirembe.  Mugende  mu  maaso  na  kino  bwe 
muba  nga  mwerabamu  amaanyi  agamala  aganaalwanyisa  obulum- 
baganyi  bw’ebika  by’Abawalabu  ebirina  obulabe.  Mukikubaganyeko 
ebirowoozo  bulungi  mulabe  nti  temuuyawukane  mu  maaso  eyo. 
Bwe  mubaamu  n’okubuusabuusa  kwonna  okutonotono  nga  temujja 
kusobola  kuyamba  Muhammadi  ng’amaze  okujja,  oba  ne  muki- 
zuula  nti  muyinza  okumuwaayo  eri  abalabe  be,  olwo  ekirowoozo 
ky’okumutwala  mukiviireko  ddala!  Bwe  wabaawo  mu  mmwe  alina 
ky’agamba  alina  omukisa  okwogera.  Naye  ayite  mu  bufunze,  kuban- 
ga  ba  mbega  ba  Bannamakka  bayinza  okuba  nga  balawuna!  Era  kino 
mukikuume  ng’ekyama  bwe  muva  wano!” 

Okumalawo  obweraliikirivu  bwa  Abaasi,  As’ad  ibn  Zuraarah 
(Allah  amusiime)  yayimirira  n’ayogera  ebigambo  bino: 

“Omubaka  wa  AUah,  ggwe  watukoowoola  okuleka  eddiini  ya 
bakitaffe  ne  tugoberera  eyiyo.  Ekyo  wadde  nga  kyali  kizibu  nnyo 
bwe  kityo  naye  twakrkkiriza.  Watuyita  okumenyawo  enkolagana 
n’abooluganda  Iwaffe  bamusinzabibumbe  ne  baliraanwa  era  nakyo 
ne  tukikkiriza.  Tukimanyidde  ddala  bulungi  nti  emikono  gyaffe 
tugitadde  waggulu  okukuuma  oyo  ayagalwa  okuttibwa  si  ba  kika  kye 
bokka  naye  n’aboaluganda  olw’okumpi.  Omubaka  wa  Allah,  beera 
mugumu  nti  tujja  kukukuuma  nga  bwe  twekuuma  ffe  kennyini, 
abaana  baffe  ne  bakyala  baffe.  Singa  twekyusa,  olwo  ffe  tuba  tusinga 
obubi  mu  bitonde  byonna.  Y’eno  endagaano  yaffe  gye  tussaamu  eki- 
tiibwa.  Eri  Allah  ffenna  gye  tudda  okunoonya  obuyambi!” 

Asad  (Allah  amusiime)  ng’amalirizza,  kwaddako  Abdalla  ibn 
Rawaaha  (Allah  amusiime)  eyasituka  n’ayogera  nti: 

“Omubaka  wa  Allah!  Osobola  okutussaako  akakwakkulizo 
konna  k’oyagala,  ku  lulwo  ne  ku  Iwa  Katonda  wo!” 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  kwe  kugamba  nti:  “Ku  Iwa  Katonda  wange,  mbasaba  mumusinze 
awatali  kumugattako  kintu  kyonna;  ate  ku  Iwange  mbasaba  mutukuu- 
me  nga  bwe  mwekuuma  mmwe  kenyyini  riebintu  byammwe.” 

Bannamadiina  baamubuuza  nti: 

“Ki  ki  ekitulindiridde  bwe  tukola  ekyo?” 

Nnabbi  (okusaasira  kwa  AUah  riemirembe  bibeere  ku  ye)  kwe 
kubadamu  nti:  “Jjana” 

“Obusuubuzi  buno  nga  bufuna!  Baani  abo  mu  butuufu  abaso- 
bola  okubwerekereza?”  (Ibn  Kathiir,  Tafsiir,  II,  406) 

Abdalla  ibn  Rawaaha  (Allah  amusiime)  yali  wa  kukungula 
amagoba  g’omu  ndagaano  eno  mu  myaka  egyaddirira  mu  lutalo  Iwa 
Mu’tah,  Iwe  yeenyigiramu  nga  yeesunga  wadde  Nnabbi  (okusaasira 
kwa  Allah  riemirembe  bibeere  ku  ye)  yali  yamutegeerezaawo  nga 
bwe  yali  ow’okuttirwamu;  era  mu  kuwaayo  obulamu  eri  Katonda 
Owoobuyinza  ssaako  okuwaayo  eby’obugagga  bye  mu  ggwanika  ly’e 
Madiina,  yakomekkereza  ng’abuuka  agenda  mu  Jjana,  eri  Katonda 
we.  Basswahaba  abalala  nabo  baayongera  okugatta  emikisa  ku 
kukungula  kwabwe  okw’omwoyo  nga  balafuubana  awatali  kusalako 
mu  kkubo  lya  Katonda  Owoobuyinza. 

Ayah  ya  Kulaane  eno  wammanga  yakka  ng’eyogera  ku  kuwera 
olcwa  Bannamadiina  nti: 

“Mazima  Allah  yagula  ku  bakkiriza  emyoyo  gyabwe  n’emmaali 
yaabwe  nti  mazima  balina  Ejjana.  Balwana  mu  kkubo  lya  AUah  ne 
batta  (nabo)  ne  babatta,  ekyo  nga  ndagaano  ku  Ye  gye  yeekakasaako 
mu  Tawuraati  ne  mu  Njiri  ne  mu  Kulaane.  Ani  atuukiriza  endagaano 
ye  okusinga  AUah?  Kale  musanyuke  ku  Iw’okuwera  kwammwe  okwo 
kwe  mwaweze,  nakwo  kwe  kwesiima  okunene.”  (at  Tawba,  9 :  iii) 

Oluvannyuma,  abalala  abatonotono  baaweebwa  omukisa 
okwogera.  Bwe  baamaliriza,  Nnabbi  (okusaasira  kwa  AUah  n’emi- 
rembe  bibeere  ku  ye)  yatandika  okwogera  eri  Bannamadiina  ng’aju- 
liza  ebitundu  mu  Kulaane  okusobola  okwongera  okunnyonnyola 
Obusiraamu,  oluvannyuma  n’okunnyonnyola  obulungi  ebitundu 
ebiri  mu  ndagaano.  Bino  nabyo  byayongerwa  ku  bitundu  by’enda- 
gaano  bye  baali  bamaze  edda  okukkiriziganyaako: 

1 .  Omukulembeze  wa  Basiraamu,  k’abe  ani,  yali  talina  kuwa- 
kanyizibwa. 

2.  Tewali  kunenyezebwa  okuva  eri  abatali  bakkiriza  kujja 
kutiibwa  mu  kulafuubana  mu  kkubo  lya  Allah  Oweekitiibwa. 

3.  Okugondera  Omubaka  wa  Allah  (okusaasira  kwa  AUah 
n’emirembe  bibeere  ku  ye)  mu  ngeri  yonna  na  mu  buli  kantu  n’oku- 
beera  nga  y’abasingira  abalala  bonna  mu  bo,  era  n’obutamugyemera 
mu  ngeri  yonna. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  oluvannyuma  yasaba  ba  naqiib^^^,  oba  abakiise,  ekkumi 
n’ababiri,  okukiikirira  ennyumba  zaabwe.  Bannamadiina  baalonda 
abantu  kkumi  na  babiri,  mwenda  nga  bava  mu  kika  kya  Khazraji 
abasatu  ne  bava  mu  kika  kya  Awusi.  Olwo  Ekitangaala  ky’Obulamu 
(okusaasira  kwa  AUah  n’emirembe  bibeere  ku  ye)  n’abagamba  nti: 


237  Naqiib  ye  muntu  akiikirira  ekika  oba  ennyumba. 

“Mmwe  ntabiro  z’abantu  be  nnyumba  zammwe,  nga  abayi- 
girizwa  ba  Yesu  bwe  baali  entabiro  wakati  wa  Yesu,  mutabani  wa 
Mariyamu.  Nze  nange  ndi  ntabiro  ya  Basiraamu  be  Makka.” 

Abakiise  bakkiriza. 

Abaasi,  taata  wa  Nnabbi  (okusaasira  kwa  Allah  n’emirembe 
bibeere  ku  ye)  omuto,  n’oluvannyuma  Bannamadiina  omu  ku  omu, 
baasika  mu  mukono  gwa  Nnabbi  (okusaasira  kwa  AUah  n’emirembe 
bibeere  ku  ye)  ne  bakuba  ekirayiro  eky’okumugondera. 

Mwali  mu  kiseera  ky’okukola  endagaano  eno  Nnabbi  (okusaa- 
sira  kwa  Allah  n’emirembe  bibeere  ku  ye)  mwe  yayitibwa  okugenda 
e  Madiina  ekyavaako  Hijira  (okusenguka).  Madiina,  ebiseera  ebyo, 
eyali  emanyiddwa  nga  Yathrib  yali  yeetegese  okwanjuluza  emikono 
gyayo  eri  Obusiraamu. 

Engeri  endagaano  gye  yaliwo  ekiro,  Bannamakka  tebaalina 
ngeri  yonna  gye  baali  bayinza  kukitegeerako.  Naye  ng’endagaano 
eneetera  okuggwa,  Ibliis  (Sitaane)  ng’eri  waggulu  w’akasozi  akatu- 
nuulidde  Awaba  yawoggana  mu  ddoboozi  ery’omwanguka  nti: 

‘Abantu  b’e  Mina!  Abakulayishi!  Mukimanyi  nti  Muhammadi 
n’abo  abakubye  eddiini  ya  bajjajja  emabega  bakunngaanye  era  ne 
bakkiriziganya  okubaggulako  olutalo?” 

Nnabbi  (okusaasira  kwa  Allah  n’emirembe  bibeere  ku  ye)  yayan- 
guwa  okuddamu  okukakasa  abaaliwo  nti: 

“Temutya!  Eryo  ddoboozi  lya  Ibliis;  omulabe  wa  Allah.  Talina 
ky’asobola  kukola!”  Awo  n’awa  Abasiraamu  amagezi  baddeyo  mu 
weema  zaabwe,  Abaasi  ibn  Ubaada  (Allah  amusiime)  we  yabaka- 
kasiza  nti: 


“Nkukakasa  nga  ndayira  Oyo  eyakutuma  n’Amazima  nti  tuso- 
bola  okuggula  olutalo  ku  Mina  yonna  bw’oba  nga  okyagadde!” 

- 

“Tetulagiddwa  kukola  ekyo,  kati  muddeeyo  mu  bifo  byammwe” 
Nnabbi  bw’atyo  bwe  yabaddamu. 

Abasiraamu  baddayo  mu  weema  zaabwe,  ne  beebaka  oku- 
tuusa  obudde  bwe  bwakya.  Ku  makya  ennyo  bamusinzabibumbe  b’e 
Makka  abamu  baatuuka  ku  weema  omwali  Abasiraamu  ne  babuuza 
bamusinzabibumbe  mu  bo  oba  nga  waliwo  endagaano  yonna  ne 
Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  eyali  etuukiddwaako.  Nga  tebalina  wadde  n’akatono  ke  baali 
bamanyi  ku  byali  bibaddewo.  Baakakasa  Bannamakka  nti  tewali 
kyefaanaanyiriza  kw’ekyo  kyali  kibaddewo.  Mu  butali  bumamativu, 
bamusinzabibumbe  beeyongera  okunoonyereza  ku  ndagaano  ye 
Aqaba.  Tewaayita  kaseera  kanene  okutya  kwabwe  ne  kukakasibwa 
bwe  baazuula  ebikwata  ku  ndagaano.  Amangu  ago  baayungula 
abasajja  b’enfalaasi  mu  bitundu  byonna  okuziyiza  Bannamadiina 
abaali  bagenda,  ne  bataayiza  amakubo  gonna  agaali  gagenda  e 
Madiina.  Baasobola  okukwata  Sa’adi  ibn  Ubaada  (Allah  amusiime) 
ne  bamubuuza  nti: 

“Wayingidde  eddiini  ya  Muhammadi?” 

Sa’adi  (Allah  amusiime)  bwe  yabaddamu  nti  yali  ayingidde 
eddiini  baamuzza  emikono  gye  mu  nsingo  ne  bagisiba  ne  baginywe- 
za.  Ng’eno  bamukuba  nga  bwe  bamusikaasikanya  n’enviiri  ze  ezaali 
empanvu  gye  zisemba,  baamutwala  e  Makka  gye  baamubonyaabo- 
nyeza  era  ne  bongera  n’okumutulugunya  obubi  ennyo.  Yali  Jubayiri 
ibn  Mutw’im^^®,  Sa’adi  gwe  yayambako  emabegako,  ne  Haarith  ibn 

238  Jubayr  ibn  Mutw’im  (AUah  amusiime)  yali  wa  luganda  Iwa  Nnabbi  Ow’emikisa 
(okusaasira  kwa  AUah  n’emirembe  bibeere  ku  ye).  Ekiseera  kiwanvu  yakimala 
ng’alwanyisa  Obusiraamu;  era  yali  omu  ku  kabinja  akaasalawo  okutemula 
Nnabbi  Ow’ekitiibwa  (okusaasira  kwa  Allah  n’emirembe  bibeere  ku  ye) .  Yeegata 
ku  bamusinzabibumbe  mu  lutalo  Iw’e  Badiri.  Mu  lutalo  Iw’e  Uhudi  yakkiriza 
Wahashi,  ebiseera  ebyo  eyali  omuddu  we,  okukola  omulimu  omunene  mu 
kutta  Hamuza  (Allah  amusiime).  Naye  amangu  ng’endagaano  y’Emirembe 

- 

Harb,  abaayanguwa  okutuuka  mu  kifo  nga  bategedde  ebyali  bigud- 
dewo.  Sa’adi  yasobola  okukomawo  okweyunga  ku  Basiraamu  b’e 
Madiina  awo  wennyini  we  beekunngaanyiza  okukola  enteekateeka 
ez’okumununula  (Ibn  Hishaam,  II,  47  -  57;  Ibn  Saadi,  I,  221  -  223;  III,  602  -  603; 
Ahmada,  III,  322,  461,  462;  Haytham,  VI,  42  -  43) 

Ibn  Abaasi  yagamba  nti: 

“Nga  Omubaka  wa  Allah  (okusaasira  kwa  Allah  n’emirembe 
bibeere  ku  ye),  Abu  Bakari  ne  Umar  (Allah  abasiime)  bwe  baali  abamu 
ku  ba  muhaajiru  abaasenguka  olw’okuviira  bamusinzabibumbe  b’e 
Makka,  waliwo  n’abaasenguka  okuva  mu  ba  Answari  b’e  Madiina;  abo 
mu  kiro  ky’olunaku  Iwa  Aqaba,  abaagenda  ewa  Omubaka  wa  Allah 
(okusaasira  kwa  AUah  n’emirembe  bibeere  ku  ye)  nga  badduka  eki- 
bambulira  kya  bamusinzabibumbe  b’e  Yathrib  ebiseera  ebyo. 


Endagaano  za  Aqabah  ebbiri  mu  butuufu  si  kabonero  akalaga 
endagaano  eri  eyakolebwa  abantu  ekkumi  n’ababiri  oba  ensanvu  mu 
abataano  kyokka,  wabula  era  ndagaano  y’Abasiraamu  bonna  gye 
baakola  eri  Katonda. 

Ensi  yonna  katale,  Enkomerero  mw’egulwa.  Kisigala  eri  ffe 
okwenyigira  mu  ndagaano  eyo  waggulu  eyakolebwa  ne  Nnabbi 
(okusaasira  kwa  Allah  n’emirembe  bibeere  ku  ye)  nga  Basswahaba 
bwe  baakola,  ne  tusanyukira  eky’obusuubuzi  ekyo  ekifuna. 

Okufaananako  nga  Mus’ab  (AUah  amusiime)  bwe  yassaawo 
omusingi  gw’Obusiraamu  mu  Madiina,  naffe  tusaana  okussaawo 


ey’e  Hudaybiyya  ekkiriziganyiziddwaako,  Jubayri  yayingira  Obusiraamu, 
era  oluvannyuma  Iw’okusiramuka  n’afuuka  Omusiraamu  omwesimbu.  Yali 
musajja  alengerera  ewala  naye  ng’ayanguwa  okunyiiga.  Jubayr  yanyumya 
hadiisi  nkaaga  (60)  era  yafiira  Madirna  mu  678  (H.  58) 

- 

omusingi  gwe  gumu  mu  mitima  gyaffe  n’egyabalala,  n’okugenda  nju 
ku  nju  nga  twongezaayo  omusingi  ogwo  nga  tuyita  mu  nneeyisa 
ennungi.  Omutima  bwe  gujjula  okwagala  Allah  ne  Omubaka  we, 
okwerekereza  amasanyu  g’ensi  nga  Mus’ab  (Allah  amusiime)  kifuuka 
kyangu. 


Okutunuulira  Ekiseera  Kye  Makka  Mu  Bufunze 

Ensonga  ettaano  ezijja  ziwumbawumba  enkola  ya  bamusinza- 
bibumbe  ku  Basiraamu  okuyita  mu  myaka  gyonna  ekkumi  n’esatu 
egy’ekiseera  ky’e  Makka: 

1.  Okujeeja 

2.  Okuvuma. 

3.  Okutulugunya 

4.  Okuboola  n’okukutulawo  enkolagana  yonna  ey’empangaala 
eya  bulijjo  wamu  n’ensuubulagana. 

5.  Okutiisatiisa  okubi  ennyo  wamu  n’okutemula  kwennyini, 
ekyawaliriza  Abasiraamu  okusenguka. 

Allah  Oweekitiibwa  ayogera  bw’atyi  mu  Kulaane  ku  mbeera 
y’Abasiraamu: 

“Mazima  abo  abaayonoona  baalinga  basekerera  abakkiriza. 
Bwe  baabeeranga  babayiseeko  nga  beetemyako.  Bwe  baabeeranga 

bazzeeyo  eri  abantu  baabwe  baddangayo  nga  beeyagala.  Bwe  baa- 
beeranga  babalabye  baagambanga  nti  mazima  abo  babuze!”  (al 
Mutwafflfiina,  83  :  29  -  32) 

Mu  kwanukula,  enkola  eyalagirwa  Omubaka  wa  Allah  (oku- 
saasira  kwa  Allah  n’emirembe  bibeere  ku  ye),  nga  buli  kaseera 
enywezebwa  Obubaka  obwabanga  bumuwa  amagezi  ku  ky’okukola 
ekyabeeranga  kisaanidde,  esobola  okufunzibwa  bw’etyi: 

1 .  Okusimba  eby’omwoyo  mu  mitima  gy’abakkiriza. 

2.  Okubeera  abagumiikiriza  nga  boolekedde  obuzibu. 

3.  Okubuulirira  abantu  n’ebigambo  ebisingira  ddala  obulungi. 

4.  Okwongera  okulafuubana  awatali  kwekkiranya  mu  ngeri  yonna. 

5.  Okwesiga  n’okwewaayo  eri  Allah. 

Ekyava  mu  nkola  eno,  ng’oggyeeko  embeera  embi,  Nnabbi  (oku- 
saasira  kwa  AUah  n’emirembe  bibeere  ku  ye)  yasobola  okuwangula 
mu  kigendererwa  kye  n’okuyita  mu  buzibu  bwonna.  Ekibala  ekyava 
mu  kulafuubana  kuno  okwatwala  ebbanga  eggwanvu  kwaU  kufu- 
namu  ekyengera  kya  Madiina,  ekibuga  ekiri  mu  kifo  ekirungi,  abantu 
ba  mu  abakkiriza  amazima  mu  bungi.  Ng’emabegako  yagobwa  e 
Twaif  gye  yali  agenze  n’essuubi  ery’amaanyi.  Nnabbi  (okusaasira  kwa 
AUah  n’emirembe  bibeere  ku  ye)  yali  tagendanganako  Madiina;  naye 
n’obuyambi  bwa  Katonda,  Obusiraamu  bwakoleera  ng’oluyiira  mu 
kibuga,  era  mu  kaseera  katono  nnyo  akaddirira,  Madiina  yaU  nnee- 
tegefu  okwaniriza  Abasiraamu,  naye  nga  n’ekisookera  ddala  kwaU 
okwaniriza  Omubaka  (okusaasira  kwa  Allah  n’emirembe  bibeere  ku 
ye).  Ng’amaanyi  agajja  mu  buwanguzi  bwa  Nnabbi  (okusaasira  kwa 
AUah  n’emirembe  bibeere  ku  ye)  bwe  yatuukako  mu  kutuukiriza  omu- 
limu,  munnabyafaayo  omu  yawandiika  bw’atyi  ku  butasangikasangika 
obwa  Nnabbi  (okusaasira  kwa  Allah  n’emirembe  bibeere  ku  ye); 

“Singa  ebintubisatu  nga  bye  bipima  omuntu  okubeera  nantasan- 
gika  (omugezi)  nga  bye  obunene  bweddimu,  obufunda  bw’amaku- 
bo  agakwatibwa  mu  kukola  omulumu  ogwo  n’obunene  bw’ebibala 
ebivaamu,  ani  eyandyetantadde  okugeraageranya  abantu  ab’aman- 
nya  mu  byafaayo  eby’akakyo  kano  ku  Muhammadi?”  (Lamartine, 
Histoire  de  la  Turquie) 

Katonda  Owoobuyinza  yawa  Abasiraamu  olukusa  olusenguka 
naye  nga  wayiseewo  emyaka  kkumi  n’esatu  egy’omusaayi  n’ama- 
ziga,  olwo  ng’enzikiriza  mu  Basiraamu  emaze  okutebenkera  era 
nga  n’emitima  gyabwe  gigaggawadde  mu  by’omwoyo.  Okukissa  mu 
lulimi  olwangu,  abakkiriza  baasasulwa  olw’obukkiriza  bwabwe. 

Mu  kiseera  kino  mwalimu  okuzimba  emisingi  egy’eggwanga 
ery’Obusiraamu  n’obugunjufu  bw’Obusiraamu  mu  Madiina  eyali 
ey’okufuuka  eky’okulabirako  eri  abantu  bonna,  n’okwola  abantu 
ab’empisa  ennungi,  olw’okweyagalira  mu  bukkiriza,  abaali  tebaso- 
bola  kudda  mabega  mu  biseera  eby’okugezesebwa.  Abantu  bano 
bafuuka  emmunyeenye  ezirunngamya  eri  Ummah  yonna. 

Ebintu  Ebyawula  Ssuula  Ezakkira  e  Makka 

Ayah  za  Kulaane  ezaasooka,  nga  bwe  zimanyiddwa,  zaali  zikwata 
ku  bintu  bya  aqidah,  enzikiriza,  era  mwalimu  okukoowoola  abantu  eri 
Tawuhiidi  n’okukkiririza  mu  kuzuukira,  okusuubiza  abakkiriza  Ejjana 
n’okutiisa  abatakkiriza  ne  bakyewaggula  abagyeemu  Omuliro. 

Ayah  ezikwata  ku  mbeera  z’abantu  zaasobola  kukka  ng’Abakki- 
riza  bamaze  kubamatiza  na  kunyweza  nzikiriza  yaabwe  nga  bayita 
mu  bubonero  obuwera.  Nga  bakyali  mu  bitimba  by’okukkiririza  mu 
bisiraane  nga  bakyalina  n’emize  emirala  emingi  gye  baali  bakyakola, 
tekyali  kyangu  eri  abantu  okuva  ku  nneeyisa  yaabwe  enkadde. 
Okulemererwa  okweyambisa  enkola  ey’okuyita  mu  mitendera  oku- 

gezaako  okuggya  mu  bantu  enneeyisa  embi  kyandivuddemu  bizibu 
era  ne  kyongera  bantu  kwesamba  bulunngamu. 

Ayisa  (Allah  amusiime)  agamba  nti: 

“Essuula  eyasooka  okukka  yali  emu  ku  zi  mufasswaluP'^ 
Yayogera  ku  ku  Jjana  n’Omuliro.  Okusalawo  ku  byakkirizibwa  n’ebi- 
takkirizibwa  ebyo  byakka  ng’abantu  bamaze  okunywerera  ddala  mu 
Busiraamu.  Singa  baali  baabagambirawo  okuviira  ddala  ku  ntan- 
dikwa  okuva  ku  kunywa  omwenge,  bandizzeemu  nti: 

‘Tetusobola  kuva  ku  kunywa  mwenge!’ 

“Singa  baali  babalagidde  kulekera  awo  kwenda,  bandigambye  nti: 

‘Tetusobola  kuva  ku  kwendal’ 

“Bwe  nnali  nga  nkyali  mwana  muto  nzannyira  e  Makka,  ayah 
ku  bukkiriza  n’Enkomerero  zakkira  ku  Mubaka  wa  Allah  (okusaa- 
sira  kwa  Allah  n’emirembe  bibeere  ku  ye)  okugeza: 


‘Wabula  Essaawa  (Eyenkomerero)  ky’ekiseera  kye  baalagaanyisi- 
bwa,  naye  Essaawa  ejja  kubeera  nga  y’esinga  entiisa  n’obukaawu’  (al  Qamar, 
54  :  46).  A1  Baqara  ne  an  Nisaa  (essuula  ezirimu  ebikwata  ku  mbeera 
z’abantu)  zo  zakka  nga  ndi  naye  e  Madiina  (Bukhari,  Fadhwailul  Qur’an,  6) 

Nga  ziri  mu  nsengeka  y’olulimi  ennungi  emanyiddwa  ku  ssuula 
zino,  essuula  z’e  Makka  zitwala  ekifo  eky’enjawulo  era  ekitekkiranya 

239  Suwarul  mufasswal  ze  ziri  mu  kitundu  ekisembayo  mu  Kulaane  Entukuvu, 
okutandika  ku  ssuula  ya  Qaaf,  ey’amakumi  ataano  (50),  ne  zikomera  ddala  ku 
ssuula  ekomererayo  eya  an  Naas  eya  114,  okusinziira  ku  ndaba  esinga  obulungi. 
Essuula  ezo  zaatuumibwa  mufasswal  olw’okuba  nga  zikutulwakutulwamu 
nnyo  ne  Basmala  (Bismillaah)  olw’obumpi  bwazo. 

n’akamu  mu  kulwanyisa  okusinza  amasanamu.  Engeri  gye  baali  abaku- 
gu  mu  lulimi  nga  bamanyi  n’obuwoomu  bw’ebitontome;  ekigambo 
kyonna  okuleetawo  enkyukakyuka  ku  bantu  b’e  Makka  kyali  kirina 
okubeera  mu  nsengeka  ey’enjawulo  n’empima  y’ebigambo  etuukiridde. 

Okumaliramu  ddala  obukugu  bwa  bamusinzabibumbe  bwe 
baali  boolesa  mu  lulimi,  era  n’okwongera  okubasoomooza,  Katonda 
Owoobuyinza  yakozesa  ennukuta  za  walifu  enkutulekutule  {huruufu 
al  Muqattwa-a),  ng’atandika  essuula  mu  ngeri  eyali  etawulirwanga- 
nako.  Okuggyako  ssuula  ebbiri  al-Baqara  ne  Aali  Imraan,  essuu- 
la  ezisigadde  zonna  ezitandika  ne  nnukuta  enkutulekutule  ezitali 
mpeerere  zonna  za  mu  kiseera  ky’e  Makka. 

Ku  Iwe  nsonga  ezo,  ayah  ezaasooka  okukka  zaali  za  maanyi 
nnyo  era  nga  zifumitira  ddala  butereevu  ku  mitima  gy’abantu,  nga 
zisikiriza  abawulirirza  engeri  gye  zaasengekebwamu  n’engeri  ennun- 
gi  ebigambo  gye  byagobereganangamu. 

Ekirala  ekyali  mu  ssuula  ze  Makka  y’engeri  gye  zaayogerwan- 
gamu.  Ng’oggyeeko  ebigambo  ebimu,  zaali  mu  ngeri  eno,  “Owange 
ggwe  omuntu” 

Okusikiriza  bamusinzabibumbe  okukkiriza  ebintu  ebingi  ebya- 
li  byawukana  n’endaba  yaabwe  ey’ebintu  wamu  n’enneeyisa  yaabwe, 
Obubaka  obwakkira  e  Makka  bulimu  okulayira  okukolebwa  mu 
linnya  ly’ebintu  eby’enjawulo  abantu  bye  baali  batwala  ng’ebitukuvu 
okugeza  enjuba,  emmunyeenye,  omwezi,  ekiro  n’emisana  n’ebintu 
ebirala;  era  ku  Iw’ensonga  nti  bino  ebintu  ebitonde  ebirayiro  kwe 
byakolebwa,  biraga  obuyinza  bwa  Katonda  Owoobuyinza  nga  bwe 
butegeerwa  okwetooloola  ensi  yonna. 

Ekirala  mu  ssuula  ze  Makka  mwakkiramu  ayah  ezoogera  ku 
byafaayo  ebisangibwa  mu  Kulaane,  Qaswasw.  Okufuna  eby’okuyiga 
okuva  mu  byafaayo  bino,  kye  kimu  ku  bintu  ebisinga  okussibwako 

essira  mu  ssuula  zino.  Ekitundu  kinene  nnyo  eky’essuula  ezoogera  ku 
byafaayo  bya  Bannabbi  abaasooka  n’abantu  ab’edda,  okusingira  ddala 
ebyafaayo  bya  Adamu  (emirembe  gibeere  ku  ye)  ne  Ibliis  zonna  ze 
Makka,  okuggyako  emu  yokka  al  Baqara,  eyakkira  e  Madiina. 

Okunyumya  ebyafaayo  by’abantu  ab’edda,  nga  kuwa  eby’okuyiga 
bingi,  kwazannya  ekifo  kya  maanyi  mu  kutuusa  obubaka  obw’ama- 
zima  eri  bamusinzabibumbe  ne  mu  kugolola  ensobi  zaabwe  okwayi- 
ta  mu  mitendera.  Naye  ng’ekigendererwa  ekikulu  mu  kunyumya 
ebyafaayo  bino  kwali  kukkaatiriza  kigambo  tawuhiid. 

Ayah  ze  Makka  era  zisala  empenda  omuntu  akowoola  eri 
Obusiraamu  z’alina  okugoberera.  Zikkaatiriza  nti  omuntu  akoowoola 
abalala  eri  Katonda  alina  kunoonya  kusiima  kwa  Katonda  Yekka,  so  si 
bantu  abali  ku  nsi.  Empeera  z’okukoowoola  alina  kuzisuubira  kuva  eri 
AUah  Oweekitiibwa  Yekka.  Eky’okulabirako  kya  kino  ekimu  kiri  mu 
ssuula  as  Shuaraa  eya  42.  Nga  balagira  abantu  babeere  abatya  Katonda 
n’okweyisa  obulungi,  Bannabbi  ba  Katonda  Huudu,  SwaUhi,  Luut  ne 
Shuayibu  (emirembe  gibeere  ku  bo  bonna)  baagattangako  nti: 


“Era  kino  sikibasabirako  mpeera  yonna;  empeera  yange  eva  eri 
Katonda  w’ebitonde  byonna.”  (as  Shuaraa,  42  :  109,  127,  145,  164,  180) 


Ekitundu  eky’okubiri  ekya  Kulaane  okusinga  kyakkira  mu  Makka. 
Olw’okubanga  abantu  b’e  Makka  baali  beewulize  okutwaUza  awamu, 
ekigambo  ^6  (kalla),  ekitegeeza  “nedda”  kirabikira  nnyo  mu  ssuula 
zino,  ezigaana  n’okutiisa  bamusinzabibumbe  ku  ndowooza  yaabwe. 
N’olw’ekyo,  essuula  zonna  ekigambo  ys  mwe  kikozesebwa  zonna  zak- 
kira  Makka  era  zonna  ziri  mu  kitundu  kya  Kulaane  eky’okubiri. 

Mu  ngeri  y’emu  essuula  ezirimu  ayah  eziragira  okuvunnama 
(sajdah)  zonna  zakkira  mu  Makka.  Bwe  batyo  abantu  abaali  bama- 
nyidde  okuvunnamira  ebintu  ebirala  nga  bakubirizibwa  okuwa 
Katonda  waabwe  ekitiibwa  kye  nga  balowoolereza  ku  ayah  nga  ezo. 

Ayah  zino  ezaasooka  okukka  mu  Makka  zaalangirira  empisa  ezikki- 
ririza  mu  bintu  eby’emizimu  ng’enkyamu  ezeesigamiziddwa  ku  butama- 
nya,  nga  ziddira  mu  bigere  nemisingi  egy’empisa  egimanyiddwa  wonna. 

Ayah  ze  Makka  zaazimba  omusingi  omunywevu  mu  bantu 
ogw’enzikiriza,  endowooza  n’empisa.  Nga  zirimu  emisingi  egy’empi- 
sa,  enneeyisa,  ayah  ziruubirira  kuwonya  Basiraamu  enzikiriza  n’obu- 
lombolombo  ebikyamu  n’okubisikiza  enzikiriza  entuufu  etanyeenye- 
zebwa,  mu  mazima,  okwagala,  obugumiikiriza  ,  n’okulafuubana. 

Nga  essuula  ze  Makka  bwe  zitalina  kusalawo  ku  nsonga  z’ama- 
teeka,  okuggyako  esswala,  mu  ngeri  eyo  y’emu  era  tezirina  kula- 
mula  ku  bikolwa  bya  kusinza.  Tewali  ayah  zikwata  ku  mateeka 
mu  ssuula  ze  Makka,  okugeza  essuula  ze  Makka  nga  Yunusu,  ar 
Ra’ad,  Furqaan,  Yaasiin  ne  al  Hadiid.  Bye  tusobola  okuzuulamu 
okutwalira  awamu  gye  misingi  gy’obukkiriza,  ebitendo  bya  Allah 
Oweekitiibwa,  emboozi  ezisoomoza  ebirowoozo  ezikwata  ku  bya- 
faayo  bya  Bannabbi  abaasooka  n’okunnyonnyola  ku  bimu  ku  biri- 
baawo  ku  Lunaku  Iw’enkomerero. 

Eky’okukola  Ekya  Nnabbi  Ekisembayo: 

Okuweebwa  Olukusa  Olwa  Hijira  (Okusenguka)  Mu  Mwaka 

Ogw’ekkumi  N’esatu  Ogw’obwannabbi  N’okusenguka 

Okugenda  e  Madiina 

Bamusinzabibumbe  bwe  baamala  okugwa  mu  nteekateeka  z’Aba- 
siraamu  ez’okusenguka  okugenda  gye  baali  ab’okufuna  obukuumi  olu- 
vannyuma  Iw’endagaano  ye  Aqaba  eyookubiri  okukolebwa,  beeyon- 

gera  okutulugunya  Abasiraamu  mu  ngeri  endala  ze  baali  batakozesan- 
gako.  Mu  mbeera  eno  etasoboka  eyaleetera  obulamu  bwAbasiraamu 
b’e  Makka  okukaluba,  Abakkiriza  baasaba  Nnabbi  (okusaasira  kwa 
AUah  n’emirembe  bibeere  ku  ye)  olukusa  abakkirize  basenguke. 

Olw’okwagala  kwa  Katonda  Owoobuyinza,  Omubaka  wa  Allah 
(okusaasira  kwa  Allah  n’emirembe  bibeere  ku  ye)  yasonga  ku  kkubo 
erigenda  e  Madiina  n’agamba  nti, 

“Bandaze  nga  gye  mugenda  kijja  kubeera  kifo  kya  nnimiro  za 
ntende  nga  zizikiddwa  mu  makkati  g’ensozi”  (Bukhari,  Kafaalah,  14) 

Nga  bw’abakuutira  okwagalana  ne  ba  Answari  baganda  baabwe 
mu  Madiina,  Nnabbi  (okusaasira  kwa  AUah  n’emirembe  bibeere  ku 
ye)  yayongerako  nti: 

“Allah  Oweekisa  abawadde  ekyengera  kya  baganda  bammwe 
n’ensi  gye  mugenda  okusanga  emirembe!” 

Nga  bakikola  mu  nkukutu  bamusinzabibumbe  baleme  kubagwa- 
mu,  Abasiraamu  baatandUdrawo  okukola  enteekateeka  zaabwe,  era 
nga  bayita  mu  kuyambagana,  baatandika  okusenguka  mu  kyama.^^° 

Newankubadde  abakkiriza  baayanirizibwa  bulungi  nnyo  mu 
Abyssinia,  ekifo  Abasiraamu  gye  baasooka  okusengukira,  ekitundu 
ekyo  tekyalina  bisaanyizo  bikifuula  kitebe  kya  ddiini  ya  nsi  yonna. 
Naye  Madiina  mu  by’obufuzi  n’eby’obusuubuzi  kye  kibuga  ekyasaa- 
nira  okubeera  ekitebe  ky’Obusiraamu.  N’olw’ekyo  weewo  Hijira  we 
yali  egenda  okubeera. 

Madiina  yafuukira  ddala  ennyumba  y’abakkiriza.  Okutya  oku- 
singa  obubi  bamusinzabibumbe  b’e  Makka  kwe  baalina  ne  kukakata; 
Obusiraamu  bwali  buvudde  e  Makka  okudda  e  Madiina  eyo  gye 
bwafuna  ettutumu  ery’amaanyi.  Bamusinzabibumbe  baali  tebaso- 


240  Laba:  Ibn  Hishaam,  II,  76;  Ibn  Sa’adi,  I,  226. 

bola  kukkiriza  ngeri  embi  gye  baaflirwamu  bwe  baawaliriza  Nnabbi 
(okusaasira  kwa  AUah  n’emirembe  bibeere  ku  ye)  okuva  mu  kibuga 
gy’azaalwa.  Mu  mazima  kwali  kufiirwa  kwa  maanyi.  Naye  baali  teba- 
sobola  kino  kukiwulira,  wa  ku  kulaba  ebyali  bigenda  okukivaamu. 

Era  Katonda  Owwobuyinza  yassa  obubaka  ku  Nnabbi  we  (oku- 
saasira  kwa  Allah  n’emirembe  bibeere  ku  ye)  nti: 


"...  na  bwe  batyo  tebagenda  kugibeeramu  oluvannyuma  Iwo 
wabula  akaseera  katono  ddala.”  (al  israa,  17 : 76) 

Nga  balimbiddwa  obuyinza  bwe  baalowooza  okubeera  nabwo 
n’okwemanya,  bamusinzabibumbe  beesiriwaliza  mu  kukkiriza  nti 
okujeeja,  okutiisatiisa,  n’okubonyaabonya  abakkiriza  nti  byali  bya 
kubajja  ku  Mazima,  era  bo  kibayambe  okwenywereza  mu  buyinza 
mu  Makka.  Baali  tebamanyi  ku  kyali  kibalindiridde:  okuwangulwa 
okw’amaanyi  okubi  okutaliimu  kudda  mabega.  N’ekisinga  obukulu, 
Abasiraamu  baali  tebava  mu  Makka  Iwa  kutya,  naye  baavaamu  Iwa 
kumanya  bulungi  obwetaavu  bw’okuzimba  Obusiraamu  ku  misingi 
egisinga  obugumu. 


Hijira  tesaanidde  kutwalibwa  nga  okudduka  okutaliiko  kya 
kukola  era  okukwasa  omuntu  ekisa.  Ku  ba  Muhaajiru,  Madiina  kyali 
kifo  kya  kuwummuliramu,  ekitebe  mwe  baasenga  basobole  okutuu- 
sa  waggulu  eddiini  ya  Katonda,  nga  bayita  mu  kukwatiza  awamu  ne 
baganda  baabwe  ne  bannyinaabwe  Abasiraamu  abasajja  n’abakazi. 

Omugenzi  Necip  Fazil  kino  akyogerako  mu  kitontome  kino: 

Hegira  ...  obuyambi  obunoonyezebwa  okuva  ewala 

Eri  omusajja  alina  ekigendererwa,  ewaka  luba  lujegere 

Essuubi . . .  okuva  ebweru  okwetooloola  amakkati 

Okusalawo  okuwangula  amakkati  okuva  ebweru 

Hegira  ...  obuyambi  obunoonyezebwa  okuva  ewala 

Abasenguka  baalli  baleka  ebybbugagga  byabwe  byonna  bye 
baalina  n’abooluganda  Iwabwe,  ne  bakwata  ekkubo  okugenda  e 
Madiina  mu  kyama  oba  mu  Iwatu. 

Ali  (Allah  amusiime)  annyonnyola  bw’atyi: 

“Simanyiiiyo  muntu  yenna  yasenguka  kugenda  Madiina  mu 
Iwatu,  okuggyako  Umaru  ibn  Khattwab  (Allah  amusiime)  eyakola 
eky’enjawulo.  Nga  tannaba  kuva  Makka,  yeebagajja  ekitala  kye, 
akasaale  ne  kamudda  ku  kibegabega,  effumu  n’obusaale  nga  bimuli 
mu  ngalo  yayolekera  Ka’aba.  Ab’ebitiibwa  mu  Makka  bonna  baaliyo. 
Umaru  (AUah  amusiime)  yeetooloola  Ka’aba  emirundi  musanvu, 
oluvannyuma  n’abalumba  we  baali,  ng’alinga  ayagala  okubalagako 
ku  buwanguzi  obwali  bujja  mu  biseera  bitono,  yalangirira  nti: 

‘Kaakati  mukitegeere!  Nngenda  Madiina.  Omuntu  yenna  aya- 
gala  okuleka  maama  akaaba,  nnamwandu  ne  bamulekwa,  asobola 
okungoberera  ansange  wansi  mu  kiwonvul’ 

Teri  n’omu  yagezaako  kwannganga  okusoomooza  okwo.”  (Ibn 
Athiir,  Usudul  Ghaba,  IV,  152  -  153) 


Bannamadiina  baali  baaniriza  baganda  baabwe  n’emikono 
emyanjulukufu  era  nga  babawa  obuyambi  okuva  ku  ntobo  y’emi- 
tima  gyabwe.  Abasiraamu  b’e  Makka  bwe  batyo  baabayitanga  ba 
Muhaajiru,  ekitegeeza  Abasenze,  ate  Abasiraamu  b’e  Madiina  nga 
babayita  ba  Answari  oba  Abayambi  (Abataasa). 


Katonda  Owoobuyinza  agamba  nti: 

“N’abaakulembera  abaasooka  mu  Bamuhaajiru  ne  Baanswari 
n’abo  abaagoberera  mu  kukola  obulungi  -  Katonda  yabasiima  nabo 
ne  bamusiima,  era  n’abategekera  Ejjana  nga  gikulukutira  wansi 
waayo  emigga,  ba  kubeera  mu  yo  obugenderevu  n’obugenderevu, 
okwo  kwe  kwesiima  okusukkirivu.”  (at  Tawba,  9  :  loo) 


U 

xy 


Abayivu  ekya  Abasiraamu  okuweebwa  olukusa  okusenguka 
baakiwumbawumba  bwe  batyi: 

Hijira  yali  ya  buwaze  mu  biseera  bya  Nnabbi  Ow’ekitiibwa  (oku- 
saasira  kwa  Allah  n’emirembe  bibeere  ku  ye).  Okutwalira  awamu, 
okusenguka  kwali  kuteekwa  okubeerawo  okutuusa  ku  Lunaku  Iw’en- 
komerero.  Naye  okusenguka  okwo  okw’enjawulo  okwakomekkereza 
n’okuwamba  Makka,  kukoma  ku  kiseera  kya  Nnabbi  (okusaasira 
kwa  Allah  n’emirembe  bibeere  ku  ye)  kyokka. 

Tekikkirizibwa  ku  Musiraamu  kusigala  mu  kifo  mw’atasobola 
kutuukiriza  mirimu  nga  okwaziina,  okusaala  esswala  awamu  n’oku- 
siiba.  Ayah  eno  wansi  kino  ekikakasa  nti: 

“Mazima  abantu  abo  bamalayika  be  batta  nga  beeryazaama- 
nyizza  emyoyo  gyabwe,  bamalayika  bajja  kugamba:  mwalinga  ku 
ki?  Bajja  kubaddamu  nti:  twali  tunafuyiziddwa  ku  nsi.  Bamalayika 
bajja  kubaddamu  nti:  Ensi  ya  Katonda  teyali  nga  ngazi  mwe  mwali 
musobola  okusengukira?  Abo  obuddo  bwabwe  (Muliro)  Jahannama 
era  buddo  bubi  nnyo,  okuggyako  abo  abaanafuyizibwa  mu  basajja 
n’abakazi  n’abaana  abato  busobozi  bwa  kusenguka  era  nga  tebalina 
kkubo  lyonna  (eribasobozesa  okusenguka)  (an  Nisaa-i,  4 : 97  -  98) 

Ayah  ezo  waggulu  zinnyonnyola  nti  abantu  abo  abatasenguka 
ne  bongera  okubeera  mu  bifo  by’abatakkiriza,  abatalina  bwenka- 
nya  ku  myoyo  gyabwe,  ng’ekibagaana  eddembe  lyabwe  lye  balina, 
enneeyisa,  ab’omu  maka  gaabwe,  eby’obugagga,  n’emigaso  egyabwe 
ku  bwabwe,  bye  baagala  okubisinza  ku  Ddiini,  eky’okwekwasa  kya- 
bwe  nti  baali  bali  mu  ‘banafuyiziddwa  mu  nsi’  kiba  tekikkirizibwa 
mu  Mbuga  ya  Katonda.  Okwekwasa  kukkirizibwa  ku  bakadde, 
abateesobola,  abalina  obulemu,  abakazi  n’abaana  abato  abataasobola 
kufuna  makubo  ageetaba  mu  Hijira. 


Ensonga  endala  Hijira  gy’etuyigiriza  kwe  kuba  nti  nga  tofudde 
ku  buwanvu  bwa  bitundu  gye  byesudde  kikukakatako  okuyamba 
abo  ababonyaabonyezebwa.  Okusinziira  ku  ijma,  oba  okukkiriziga- 
nya  kw’abayivu,  ekirowoozo  kino  kyakkaanyizibwako,  Abasiraamu 
abalina  obusobozi  okuyamba,  singa  bagaana  okuyamba  abanyigiri- 
zibwa  baba  bakoze  ezzambi  eddene. 

- 

Ekitangaala  ky’Okubaawo  (okusaasira  kwa  Allah  n’emirembe 
bibeere  ku  ye)  yakkaatiiriza  obukulu  bwa  Hijira  era  n’akubiriza 
Abasiraamu  okukwenyigiramu  okutuusa  nga  bawambye  Makka. 
Kino  kyali  bwe  kityo  kubanga  okutuuka  ku  kuwangula  Makka,  ebi- 
tundu  byonna,  nga  kw’ogasse  Madiina,  byali  bigwira  nga  tekisobo- 
zesa  bakkiriza  kusoma  na  kuteeka  ddiini  mu  nkola. 

Enteekateeka  Za  Bamusinzabibumbe  Ez’okutemula 

Nga  balaba  abantu  beeyongera  kuggwa  mu  Makka  buli  lukedde, 
bamusinzabibumbe  baawulira  nga  kyetaagisa  okwanguyira  embeera 
eyo.  Baayanguwa  ne  bakunngaanira  mu  nnyumba  ya  Nad’wa,  ekifo 
awaakolerwanga  ebiwe.  Mu  baaliwo  mwalimu  omusajja  omukadde, 
eyeeyogerako  ng’eyali  avudde  e  Najdi.  Ono  teyali  mulala  wabula 
Ibliis  eyali  ejjidde  mu  kifaananyi  ky’omuntu. 

Baatwala  akaseera  nga  bakubaganya  ebirowoozo  ku  ki  ki  kye 
baali  balina  okukola.  Ebirowoozo  bingi  byaleetebwa  okuviira  ddala 
ku  ky’okusiba  Omubaka  wa  AUah  (okusaasira  kwa  AUah  n’emirembe 
bibeere  ku  ye)  okutuuka  ku  ky’okumusindika  mu  buwannganguse 
wabweru  wa  Makka,  naye  nga  ebyo  byonna  omusajja  omukadde 
owe  Najdi  abigaana.  Oluvannyuma  baatuuka  ku  nzikiriziganya  eta- 
liimu  kulumirirwa:  Ey’okutemula  Omubaka  wa  Allah  (okusaasira 
kwa  Allah  n’emirembe  bibeere  ku  ye)! 

Yali  Abu  Jahal,  Falaawo  w’ebiseera  ebyo,  eyayanja  ekkubo  lye 
baali  bagenda  okukozesa: 

“Okusooka,  tufune  omuvubuka  omu  omu  okuva  mu  buli 
nnyumba  tumuwe  ebissi.  Oluvannyuma  abantu  abo  bonna  balumbe 
omulundi  gumu  batemulire  wamu  bonna.  Mu  mbeera  eno,  olufu- 
banja  (omutango  oguweebwayo  eri  bannannyini  mufu)  luja  kuga- 
banyizibwa  mu  nnyumba  zonna.  Ate  ab’ennyumba  ya  Abd  Manaaf 

- 

bajja  kuba  tebasobola  kwetantala  kuggula  lutalo  ku  mayumba  ga 
Bannamakka  gonna;  bwe  batyo  bajja  kuba  tebalina  kyakukola  okug- 
gyako  okukkiriza  omutango  gwe  banaabawa,  ogwo  gwe  tusobola 
okuwa  nga  tetufunyeemu  na  buzibu  bwonna!” 

Omusajja  omukadde  okuva  e  Najdi  ye  yasooka  okusanyuka: 

“Teri  musajja  yenna  ayogedde  na  magezi  okumusinga  ... 
Sisobola  kulowoozaayo  kintu  kyonna  kisinga  ekyo  bulungi!”  (Ibn 
Hishaam,  II,  93  -  95) 

Nga  bamusinzabibumbe  bwe  bagenda  mu  maaso  n’enteeka- 
teeka  zaabwe  ez’okutemula,  Nnabbi  Ow’ekitiibwa  kyenkana  mu 
Makka  yali  asigaddemu  yekka.  Nnabbi  (okusaasira  kwa  AUah  n’emi- 
rembe  bibeere  ku  ye)  eyalina  omutima  ogulumirwa  abantu  be  yasa- 
lawo  asigale  atunuulire  emigongo  gy’aba  Muhaajiru  nga  bagenda. 
Ng’oggyeeko  ekyo,  kuno  era  kwali  Kusalawo  kwa  Katonda.  Abu 
Bakari,  nga  ye  yekka  eyali  ow’okubeera  ne  Nabbi  (okusaasira  kwa 
Allah  n’emirembe  bibeere  ku  ye)  mu  lugendo  Iwe  luno  olutukuvu, 
bwe  yasaba  Nnabbi  olukusa  okusenguka,  Nnabbi  (okusaasira  kwa 
Allah  n’emirembe  bibeere  ku  ye)  yamugamba  nti: 

“Beera  mugumiikiriza,  Ani  amanyi?  Oboolyawo  Allah 
anaakuwa  omunywanyi  asinga  obulungi  gw’onootambula  naye!” 
(Ibn  Hishaam,  II,  92) 

Ng’awulira  muli  ebyengera  ebibindabinda,  ng’akabonero  ak’es- 
sanyu,  Abu  Bakari  (Allah  amusiime)  yagula  enngamiya  bbiri  ku 
dir’ham  lunaana  (800)  ze  yalundira  emyezi  ena  nga  yeetegekera 
olugendo  (Bukhari,  Mannaqibul  Answar,  45) 

Mu  kiseera  Bamusinzabibumbe  we  baasalirawo  okugenda  oku- 
tuukiriza  enteekateeka  zaabwe,  Omubaka  wa  Allah  (okusaasira  kwa 
Allah  n’emirembe  bibeere  ku  ye)  yali  amaze  okufuna  ekiragiro  okuva 
eri  Katonda  nga  kimulagira  okusenguka: 

“Eragambanti:  Katondawange!  Nnyingizamubuyingiriro  obw’ama- 
zima,  era  onteerewo  okuva  gy’oli  amaanyi  agantaasa.”  (al  Isra,  17:80) 

Ng’oggyeeko  obubaka  obwo  waggulu,  Malayika  Jibuliiru  (emi- 
rembe  gibeere  ku  ye)  yali  atemezzaako  Nnabbi  (okusaasira  kwa 
Allah  n’emirembe  bibeere  ku  ye)  ku  lukwe  Iw’okumutemula  bamu- 
sinzabibumbe  Iwe  baali  bategese,  n’amugamba  nti,  ‘Tojja  kwebaka 
mu  kitanda  kyo  ekiro  kinol’  (Ibn  Hishaam,  ll,  95) 

Ekyaddirira  mu  musana  ogw’omu  ttuntu,  ng’abantu  bonna 
bawummuddeko  mu  mayumba  gaabwe,  Nnabbi  Ow’ekitiibwa  (oku- 
saasira  kwa  Allah  n’emirembe  bibeere  ku  ye)  yagenda  ewa  Abu 
Bakari  (Allah  amusiime),  n’amutegeeza  ku  kiragiro  ky’okusenguka. 
Abu  Bakari  (Allah  amusiime)  kwe  kubuuza  nti: 


“Ffembi?”  Ko  Nnabbi  (okusaasira  kwa  Allah  n’emirembe  bibee- 
re  ku  ye)  nti,  “Yee  ffembi. 

Amaziga  ag’essanyu  agajjula  mu  maaso  ga  Abu  Bakari  (AUah 
amusiime)  gaali  goolesa  ku  bunene  bw’obulungi  obwali  munda  mu 
mutima  gwe.^'‘‘ 

Oluvannyuma,  Nnabbi  Ow’ekitiibwa  era  yawa  Ali  (Allah  amu- 
siime)  amawulire,  nga  ye  yali  ow’okusigala  addize  abantu  abaali 
bateresezza  Nnabbi  (okusaasira  kwa  Allah  n’emirembe  bibeere  ku 
ye)  ebintu  byabwe  okubibakuumira  ebintu  ebyo  bye  baali  bamute- 
resezza.  Olw’okuba  baali  bamanyi  obwesigwa  n’obulongoofu  Nnabbi 
(okusaasira  kwa  Allah  n’emirembe  bibeere  ku  ye)  bye  yalina,  kumpi 


241  Laba:  Ibn  Hishaam,  II,  97  -  98. 

tewaali  muntu  mu  Makka,  eyali,  mu  ngeri  emu  oba  endala,  atamu- 
teresangako  bya  bugagga  bwe. 

Mu  kwekengera  enteekateeka  za  Bannamakka,  yagamba  Ali 
(AUah  amusiime)  nti,  “Weebake  mu  buliri  bwange  ekiro  kino  . . .  era 
weebikke  essuuka  yange.  Totya!  Tewali  kintu  kyonna  kijja  kukutuu- 
kako!”  (Ibn  Hishaam,  II,  95,  98) 

Nnabbi  okuwa  Ali  (Allah  amusiime)  amagezi  okukozesa 
essuuka  ye  nga  bulangiti  nakyo  kiwa  ekybkulabirako  ekya  tabar- 
ruk,  ekitegeeza  okunoonya  emikisa  okuva  mu  bintu  bya  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye). 

Omubaka  wa  Allah  era  yaweerezaako  Uwaysi  al  Qaran  essuuka 
ye  n’obubaka  obugamba  nti: 

“Yambala  essuuka  eyo  osabire  Ummah.”  (Fariduddini  Attar, 
Tadhkiratul  Awliya’a,  olup.  21)^^ 

Ekintu  ekirala  ekyetaagisa  okwegendereza  wano  kwe  kwewaayo 
kwa  Ali  (AUah  amusiime)  okujjuvu  eri  Nnabbi  (okusaasira  kwa  Allah 
n’emirembe  bibeere  ku  ye).  Teyali  nkola  ya  Basswahaba  ba  Nnabbi  oku- 
sikkatiramu  wadde  akatono  kati  mu  kuteeka  mu  nkola  ebiragiro  bye 
oba  okulagajjalira  ebigambo  bya  Nnabbi  n’ebikolwa  bye.  Tebaalabanga 
kyetaagisa  kubuuza  nsonga  Iwaki.  Bulijjo  baalaganga  obwegendereza 
obusembayo  obutalagajjalira  wadde  sunna  emu  bw’etyi,  n’okugiteeka 
mu  nkola,  baalaganga  okutya  okuva  ku  mulamwa  singa  baaleka 
wadde  ssunna  emu.  Okutambulira  kwabwe  ku  Kulaane  ne  Ssunna 
kwali  nga  bw’olaba  ekisiikirize  bwe  kitaawukana  ku  nnyini  kyo.^'^^ 


V 


242  Era  laba:  Muslim,  Fadhwailu’s  Swahaaba,  223  -  225. 

243  Laba:  Bukhari,  Humus,  1;  Muslim,  Jihaad,  52;  Abu  Dawuda,  Haraj,  18; 
Ahmada,  I,  10. 

Ali  -Allah  aweese  ekitiibwa  ekyenyi  kye  -  anyumya  nti: 

“Nga  anaatera  okusimbula  okugenda  mu  Hijira,  Omubaka  wa 
Allah  (okusaasira  kwa  Allah  n’emirembe  bibeere  ku  ye)  nange  twa- 
genda  ku  Ka’aba.  Yanngamba  nti: 

‘Tuula  wansi.’ 

Nnatuula.  Yanninnya  ku  bibegabega  ng’ayagala  kulinnya 
waggulu  ku  Ka’aba.  Naye  nnalemererwa  mangu  okumuwanirira. 
Ng’alaba  sikyasobola  kumuwanirira,  yava  mangu  ku  bibegabega 
byange  n’akka  wansi.  Awo  n’aatuula  wansi,  n’anngamba  nti: 

‘Linnya  ku  bibegabega  byange.’ 

Nnakola  nga  bwe  yanngamba.  Oluvannyuma  yasituka  n’am- 
panika  mu  bbanga.  Nnafuna  amaanyi  mangi  ne  mpulira  ng’eyali 
asobola  okulinnya  ne  ntuuka  ebire  gye  bikoma  singa  nnali  njagadde. 
Nnalinnya  ku  kasolya.  Eyo  waaliyo  essanamu  eryali  lyakolebwa  mu 
kikomo  ne  kkopa. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yandagira  nti:  ‘Eryo  likasuke,’  era  ne  ndikasuka. 

Essanamu  olwagwa  wansi  lyayatika  ng’ebbakuli  ey’ekirawuli. 
Nnavaayo  waggulu  mangu  ne  nzika  wansi.  Twayanguwa  okuva  mu 
kifo  baleme  kutulaba.”  (Ahmada,  I,  84;  Haakim,  1116  /  4265) 


Mu  kiro  kya  Hijira,  bamusinzabibumbe  beebulungula  ennyum- 
ba  ya  Nnabbi  Ow’ekitiibwa  (okusaasira  kwa  Allah  n’emirembe  bibee- 
re  ku  ye)  nga  tannaba  na  kusimbula  kigere  kugifulumamu.  Naye 
olw’obwesige  bwe  yalina  obutaliiko  kkomo  n’kwewaayo  eri  Katonda 
Owoobuyinza,  teyalaga  kweraliikirira  wadde  okutya  kwonna. 

Yayoola  olubatu  Iw’ettaka  wansi,  n’alumansira  bamusinzabibumbe 
abaali  balindiridde  olwo  n’abayitamu  bulungi  nga  bw’asoma  ayah 
zino  wammanga  okuva  mu  ssuula  Yaa-siin  nti: 

“Mazima  Ffe  twassa  mu  nsingo  zaabwe  enjegere  ezituukira  ddala 
ku  kalevu  ne  zibaleka  nga  balalambadde  (nga  tebasobola  kulaba).  Ne 
tussa  mu  maaso  gaabwe  ebbibiro  n’emabega  waabwe  ne  tussaayo 
ebbibiro  ne  tubabikka  nga  tebasobola  kulaba.”  (Yaa  Siin.  36 : 8-  9) 

Nga  tebabikkiddwa  na  kintu  kirala  okuggyako  obuzibe  bw’emi- 
tima  gyabwe,  ddala  baali  tebasobola  kulaba.  Nnabbi  Ow’emukisa 
(okusaasira  kwa  Allah  n’emirembe  bibeere  ku  ye)  ng’ayita  mu  maaso 
gaabwe.  Okuva  ekitangaala  Iwe  kitafunibwa  na  maaso  gazibye  wamu 
n’emitima  egitalaba,  okulaba  kwabwe  gye  byaggweera  nga  tekulina 
kye  kubayambye. 

Luvannyuma  nnyo  Iwe  waabaawo  omuntu  eyali  ayitawo  n’aba- 
buuza  nti: 


“Ani,  ku  nsi  kuno,  gwe  mulinda?” 
“Muhammadi!” 


“Basiru  mmwe!  Muhammadi  yagenze  dda,  nga  kirabika  alese 
abayiyeeko  ettaka  mu  byenyi!” 

Bamusinzabibumbe  bwe  beekwata  mu  mitwe,  baasanga  nga  ddala 
baahnamu  ettaka.  Mu  busungu  obungi,  bayingira  munda  mu  nnyumba, 
ne  balaba  omuntu  eyeebase  mu  buliri  bwa  Nnabbi  ne  baleekaana  nti: 

“Muhammadi  wuuyo!  Yeebase  ali  mu  tulo  tungi!” 

Amangu  ago  baamulumba  ku  kitanda  naye  ne  kibaggwaako 
omuntu  eyali  yeebase  mu  buliri  bwe  yasitula  bw’atyi  omutwe  n’aba- 
tunuulira.  Yali  Ali  (Allah  amusiime)  nga  ye  yeebase  gwe  balaba  sso 
ssi  Nnabbi  (okusaasira  kwa  Allah  n’emirembe  bibeere  ku  ye).  Mu 
nnaku  n’okuggwaamu  amaanyi  bakkiriza  nti: 

“Kirabika  omusajja  yali  atugamba  bituufu.”  Mu  busungu  obungi 
baakaayuukira  Ali  nti,  “Kizibwe  wo  aliwa?” 

Ali  (Allah  amusiime)  yabaddamu  nti,  “Sirina  kye  nkimanyiiko. 
Ki  ki  ...  mulowooza  nti  mmuwondera  buli  w’alaga?  Ng’oggyeeko 
ekyo,  mbadde  mmwe  mubadde  mumugamba  ave  mu  Makka  . . .  Kati 
osanga  agenze!” 

Awo  bamusinzabibumbe  baatandika  okuvuma  Ali  (Allah  amu- 
siime)  n’okumwogerera  amafuukuule.  Baamutwala  ne  ku  Ka’aba  gye 
baamukuumira  mu  kasenge  okumala  akaseera  naye  oluvannyuma 
ne  bamuta.  (Ibn  Hishaam,  II,  96;  Ahmada,  I,  348;  Ya’kuubii,  II,  39) 

Bambi  abasajja  abo  abakwasa  ekisa,  emitima  gyabwe  egyali 
emiggale  n’amaaso  gaabwe  agaali  gaaziba  nga  tegalaba  mazima, 
baali  eno  nga  beebulungudde  ennyumba  ya  Nnabbi  (okusaasira  kwa 
Allah  n’emirembe  bibeere  ku  ye)  mbu  balinda,  baali  tebakimanyi 
nti  Nnabbi  (okusaasira  kwa  Allah  n’emirembe  bibeere  ku  ye)  yali 
yatuuse  dda  ewa  Abu  Bakari  (Allah  amusiime).  Wadde  nga  bamu- 
sinzabibumbe  baali  bakoze  olukwe,  naye  Katonda  Owoobuyinza 
yali  akoze  entegeka  esinga  ku  lukwe  Iwabwe  gye  bataamanya.  Allah 
Oweekitiibwa  bino  abyogerako  bw’atyi: 

“Jjukira  ekiseera  abo  abatakkiriza  bwe  baakusalira  olukwe 
bakusibire  awantu  oba  bakutte  oba  bakuwannganguse,  ne  basala 
enkwe,  ne  Allah  n’akola  enteekateeka;  era  Allah  ye  muteesiteesi 
asinga.”  (al  Anfaal,  8  :  30) 

Ekkubo  Eppanvu 

Omubaka  wa  Allah  (okusaasira  kwa  AUah  n’emirembe  bibeere 
ku  ye)  olwava  ewuwe  n’agenda  ewa  Abu  Bakari  (Allah  amusiime), 
olwatuuka  kwe  kuwaayo  ssente  ez’enngamiya  ze  baamutegekera 
okukozesa  mu  lugendo,  wadde  nga  Abu  Bakari  (Allah  amusiime) 
kino  yali  takitutte  ng’ekikulu.  Engeri  gye  yali  yaakamala  okuwonera 
awatono  bamusinzabibumbe,  Omubaka  wa  AUah  (okusaasira  kwa 
Allah  n’emirembe  bibeere  ku  ye),  ku  luno  yakola  na  bwegendereza 
ng’akolera  ddala  nga  okusalawo  kwa  Katonda  bwe  kwaberanga  era 
mu  ngeri  eleetawo  eky’okulabirako  eri  Ummah  ye.  Bombi  baayitira 
mmanju  wa  nnyumba  ya  Abu  Bakari,  enngamiya  we  zaali  zirina 
okusigala  ennaku  ensaamusaamu. 

Era,  mu  kwekengera  okw’amaanyi,  baayolekera  oludda  olwali 
lutali  Iw’e  Madiina. 

Abu  Bakari  (AUah  amusiime)  ebiseera  ebimu  yatambulan- 
ga  ng’avaako  Nnabbi  (okusaasira  kwa  AUah  n’emirembe  bibeere  ku 
ye)  emabega  ate  bwe  yavanga  awo  ng’amukulemberamu.  Nnabbi 
Ow’emUdsa  bwe  yamubuuza  ekyamukozesanga  ekyo,  yamuddamu  nti: 

“Omubaka  wa  AUah,  mba  ntya  ekiyinza  okukutuukako.” 

Baamala  ne  batuuka  ku  Mpuku  ye  Thawuri,  olwo  Abu  Bakari 
(Allah  amusiime)  n’asaba  Nnabbi  nti: 


“Mubaka  wa  Allah!  Ekisinga  obulungi  ye  ggwe  okusooka  oku- 
lindako  ne  mmala  okulongoosa  empuku.”  Oluvannyuma  yayingira 
empuku,  n’atandika  okugiyonja  yonna  nga  bw’aziba  n’ebituli  byonna 

si  kulwa  ngebiwuka  biyingira.  Olwamala  n’agamba  Nnabbi  (oku- 
saasira  kwa  AUah  n’emirembe  bibeere  ku  ye)  ayingire.  (Ibn  Kathiir,  al 
Bidaaya,  III,  222  -  223) 

Bo  bamusinzabibumbe,  nga  bakulembeddwaamu  Abu  Jahali, 
mu  kaseera  ako  baalumba  amaka  ga  Abu  Bakari,  era  bwe  bataba- 
sangayo,  baatandika  okubuuza  muwala  we  Asmaa  akana  n’akataano. 
Olwabagamba  nti  yali  talina  ky’amanyi  ku  mayitire  ga  taata  we, 
omuwala  ono  yagumira  obusungu  bwa  bamusinzabibumbe  bwe 
baalina  olw’okulemwa  okufuna  kye  baali  baagala,  era  baamupacca 
oluyi  olw’amaanyi  mu  maaso. 

Ekitangaala  ky’Obulamu  ne  “Munywanyi  we  mu  Mpuku”  (Jaaril 
Ghaariy^  baali  bakubeeramu  okumala  akaseera,  nga  mwe  baali  bajja 
okufunira  ku  buweerero  olw’okuba  nti  bamusinzabibumbe  abaali 
babayigga  ku  nguudo  zonna  ezigenda  e  Madiina.  Okwo  kw’ogatta  nti 
baali  bali  wansi  wa  bukuumi  na  buyambi  bwa  Katonda  Owoobuyinza, 
eyali  abayamba  awo  wonna  eky’okukola  we  kyabeereranga  kibabuze. 
Bamusinzabibumbe  abamu,  nga  bagoberera  obuwufu  bwa  Nnabbi 
(okusaasira  kwa  Allah  n’emirembe  bibeere  ku  ye)  ne  Abu  Bakari, 
baasobola  okutuukira  ddala  kumpi  n’omulyango  gwe  mpuku.  Naye 
tebaalaba  kintu  kyonna  okuggyako  ekisu  ky’enjiibwa  ku  mulyango 
n’ekitimba  kya  nabbubi,  nga  kiringa  nti  tewali  muntu  n’omu  yali 
alabye  ku  mpuku  eyo  wadde  okugiyingiramu.  Olw’ekiragiro  kya 
Katonda  Owoobuyinza,  ekyewuunyo  kyagwawo  omuti  ne  gumera 
mu  mulyango  nga  guziyiza  ekyenyi  kya  Nnabbi  (okusaasira  kwa 
Allah  n’emirembe  bibeere  ku  ye)  okutuukibwako  amaaso.^^^ 

Jaaril  Ghaari,  ekitegeeza  Omunywanyi  w’Empuku,  kigambo  ekikozesebwa 
okwogera  ku  mukwano  gwa  Nnabbi  Ow’emikisa  (okusaasira  kwa  AUah 
n’emirembe  bibeere  ku  ye)  ne  Abu  Bakari  (Allah  amusiime)  nga  bali  mu  Mpuku 
ye  Thawur.  Bwe  waayitawo  ekiseera  kyatandika  okukozesebwa  okwogera  ku 
mukwano  ogwaddala. 

Ibn  Sa’adi,  I,  229;  Ibn  Kathiir,  al  Bidaaya,  III,  223  -  224. 

Bamusinzabibumbe  baddayo  nga  tebakyalina  ssuubi  lyonna 
erybkusanga  Ekitonde  Ekyekitiibwa  (okusaasira  kwa  Allah  n’emi- 
rembe  bibeere  ku  ye)  mu  mpuku. 

Omuyambi  era  omukuumi  w’abatambuze  ab’ebitiibwa  ababi- 
ri  teyali  mulala  wabula  Allah  Oweekitiibwa.  N’olwekyo,  abasajja 
babaabuwe  abaagenda  ku  mpuku  tebaasobola  kulaba  kintu  kyonna 
okuggyako  ekisu  kye  njiibwa  n’ekitimba  kya  nabbubi.  Nga  bwe 
kyayogerwa  obulungi  omutontomi  Arif  Nihat  Asya: 

Nabbubi  teyali  mu  bire, 

Wadde  okubeera  mu  mazzi,  oba  ku  ttaka, 

Naye  yali  mu  maaso  gokka, 

Agaazibibwa  obutalaba  Mazima  ameeyolefu  bwe  gatyo. 

Nga  bino  byonna  bigenda  mu  maaso,  Abu  Bakari  (Allah  amu- 
siime)  yali  nga  yeeyongera  kusagaasagana  mu  mpuku.  Yali  mu 
kutya,  nga  tatya  kyali  kigenda  kumutuukako  nga  ye  naye  ng’atya 
ekyali  kiyinza  okutuuka  ku  Mubaka  wa  Allah  (okusaasira  kwa  Allah 
n’emirembe  bibeere  ku  ye). 

Singa  bamusinzabibumbe  baali  baakoze  akantu  katono  nnyo 
ng’okulingizaako  bwe  bati  munda  mu  mpuku  bandibadde  basobola 
nnyo  okulaba  be  baali  bayigga.  Naye  bo  ebiseera  byabwe  baabima- 
langa  mu  kwetooloola  mpuku,  na  kugyekebejja  ng’eno  bwe  bagamba 
nti,  “Singa  munda  mubaddemu  omuntu  yenna  amagi  g’enjiibwa  ne 
wuzi  za  nabbubi  byandibadde  byonooneddwa!” 

Abamu  ku  bo  abaleeta  ekiteeso  eky’okutunulako  munda  mu 
mpuku  baalemesebwa  Umayyah  ibn  Khalaf  eyali  aswakidde  nga 
bw’abalangira  nti: 

“Mmwe  temukyalinamu  na  ttondo  lya  magezi?  Olwo  munda 
mukolemu  ki?  Oyinza  otya  n’okwogera  ku  ky’okuyingira  munda  mu 
mpuku  erukiddwako  wuzi  za  nabbubi?  Mukkirize  kye  mbagamba 

. . .  ennyumba  ya  nabbubi  eno  yalukibwa  dda  nga  ne  Muhammadi 
yennyini  tannaba  kuzaalibwa!” 

Ate  Abu  Jahal  ye  yagamba  bw’atyi: 

“Ndayira  nti  Muhammadi  ali  kumpi  wano...  nsobola  oku- 
muwulira  muli!  Naye  azzeemu  n’atuziba  amaaso  ng’akozesa  obufuu- 
sa  bwe!”^'‘'^ 

Nga  okutya  kumuyitiriddeko,  Abu  Bakari  (Allah  amusiime)  ye 
mu  kaseera  ako  konna  yali  ali  mu  kukuba  Nnabbi  kaama  nti: 

“Singa  batta  nze,  ndaba  nze  ndi  muntu  omu  yekka.  Naye  singa 
wabaawo  ekintu  ekibi  kikutuukako,  olwo  Ummah  yonna  ejja  kusaanawo!” 

Nnabbi  Ow’ekitiibwa  (okusaasira  kwa  Allah  n’emirembe  bibeere 
ku  ye)  yali  asaalira  ku  bigere  bye  nga  Abu  Bakari  (AUah  amusiime) 
alabiriza  wabweru,  naye  nga  awo  wonna  ayogera  ku  kutya  kwe 
yalina: 

“Ekika  kyo  kikuyigga  buli  wamu.  Naye  ndayira  nti,  sitya  biyinza 
kuntuukako  ng’omuntu  naye  ntya  nti  bayinza  okubaako  ne  kye 
bakukola!” 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  yamwanukula  mu  kimpoowooze  nti: 

“Abu  Bakari,  totya!  Mazima  Allah  ali  naffe!”  (Ibn  Kathiir,  al  Bidaaya, 
III,  223  -  224;  Diyarbakri,  I,  328  -  329) 

Ekiseera  ekyo  kyogerwako  mu  Kulaane  nti: 


Ij ® j-s<aj  oj 'yi 

246  Ibn  Sa’adi,  I,  228;  Halabi,  II,  209. 


OMWAKAOGWEKKUMIN’EBIRIN’OGW’EKKUMIN’ESATUEGY’OBWANNABBI  , 


‘iJilS  Laj jJ  jtJ  ■5 ‘cL^SSai  4A)I 

jjjp  iij  i^i  >  ii  iai'j  liiJi  ij^ 


“Bwe  muba  nga  temumutaasizza,  mazima  ddala  Allah  yamu- 
taasa  mu  kiseera  awo  abatakkiriza  we  baamugobera  mu  Makka, 
nga  ye  wookubiri  ku  babiri,  mu  kiseera  we  baabeerera  bombi  mu 
mpuku,  awo  we  yagambira  munne  nti:  ‘Tonakuwala,  mazima  Allah 
ali  wamu  naffe’  Olwo  Allah  n’assa  obutebenkevu  bwe  ku  ye  n’amu- 
nyweza  n’eggye  lye  mutaalaba,  era  n’afuula  ekigambo  ky’abatakkiriza 
nga  kye  kya  wansi,  nga  n’ekigambo  kya  AUah  kye  kya  waggulu;  era 
Allah  Waakitiibwa,  Mugezi”  (at  Tawba,  9  : 40) 

Nga  wayise  ekiseera,  Abu  Bakari  (AUah  amusiime)  yanyumya  nti: 

“Nga  tuli  mu  mpuku,  nnali  nsobola  okulaba  ebigere  bya  bami- 
sinzabibumbe.  ‘Singa  baafukamirako  kyokka  bufukamizi  banditu- 
labye’,  nnakuba  Omubaka  wa  Allah  (okusaasira  kwa  Allah  n’emi- 
rembe  bibeere  ku  ye)  akaama,  eyanngamba  nti:  ‘Lwaki  otiiririra 
ab’omukwano  ababiri,  nga  ow’okusatu  ye  AUah?’  (Bukhari,  Fadhwailul 
Asw’haa  2,  Manaaqib  45;  Muslim,  Fadhwailu  Swahaaba,  1) 


vy 


Empuku  ye  Thawur  Nnabbi  (okusaasira  kwa  AUah  n’emirembe 
bibeere  ku  ye)  gye  yalagibwa  okugenda  oluvannyuma  Iwa  kaweefube 
ow’emyaka  ekkumi  n’esatu  mu  Makka,  kyaU  kifo  kya  njawulo  eky’okuten- 
dekerwamu  okusinga  ku  Hiraa.  Eyo  omulamwa  gwaU  gwa  kumanya 


247  Thawr  yafuuka  ekifo  eky’okugunjula  okwawukana  n’okugunjula  okwali  mu 
Hiraa.  Mu  mpuku  ye  Hiraaa,  ensigo  za  imaan  (obukkiriza)  zaali  zisigwa,  so 
ng’ate  mu  mpuku  ye  Thawr  ensigo  za  ihsan  (okukola  obulungi)  ne  taswaw- 
wuf  (okuwangaala  empangaala  ye  kisuufi)  ze  zaali  zisimbibwa  oluvannyuma 

- 


NNABBI  MUHAMMAD  OMULONDEMU  ^ 


ntambula  ya  byewuunyo  bya  Katonda  na  maanyi  ge,  okuyiga  amagezi 
nga  gaviira  ddala  mu  kitabo  kybmuntu  wamu  nensi  awamu  nbkubbin- 
kira  mu  byama  ebitukuvu  olwo  nno  omutima  gulyoke  gugaziwe. 

Mu  Thawr  baamalamu  ennaku  ssatu  n’ebiro  bisatu.  Nnabbi 
(okusaasira  kwa  Allah  n’emirembe  bibeere  ku  ye)  teyali  yekka,  yali 
ali  ne  Abu  Bakari  (Allah  amusiime),  omuntu  asinga  ekitiibwa  mu 
bantu  oluvannyuma  Iwa  bannabbi.  Olw’ekitiibwa  kye  yafuna  oku- 
beera  ku  lusegere  Iwa  Nnabbi  (okusaasira  kwa  Allah  n’emirembe 
bibeere  ku  ye)  okumala  ennaku  ssatu  n’ebiro  bisatu,  bw’atyo  yafuuka 
‘Owookubiri  ku  Babiri’ 

Mu  kukumaakuma  mukwano  gwe  yamugamba  nti: 

S/ 

“Tonakuwala!  Mazima  Allah  ali  wamu  naffe”,  Nnabbi 
Ow’ekitiibwa  (okusaasira  kwa  Allah  n’emirembe  bibeere  ku  ye)  mu 
kiseera  kye  kimu  yali  abikkula  ekyama  ky’okubeera  kwe  ne  Allah 
(ma’iyyah).  Eno  ye  yali  entandikwa  y’okusomesa  abantu  dhikr,  oba 
okujjukira,  Allah  mu  kyama,  okubikkulira  Katonda  Owoobuyinza 
emitima  mu  ngeri  y’okuba  omumativu. 

Bw’etyo  Empuku  ye  Thawur  yakola  nga  ekifo  ekyasooka  okuban- 
guliramu  omutima  okwolekera  okutuuka  eri  Katonda  Owoobuyinza 
okuva  mu  luuyi  olw’ebyama  ebitakoma,  awasooka  okuwummulirwa 
mu  lugendo  luno  Olutukuvu. 

Bwe  kutyo  okubikkula  kwe  byama  okwa  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  okuva  mu  matwa- 


Iw’ensigo  za  imaan  okuba  nga  zaagyinnyimuka  dda.  Kino  kiraga  nti  omutima 
gulina  okuwangaalira  ku  sharia,  ng’omwo  mwe  guyita  okufuna  obusobozi 
obwa  taswawwuf. 

le  gbmutima  eri  Ummah  bwe  kutyo  kwatandikira  mu  mpuku 
eno  ng’ali  ne  Abu  Bakari  (AUah  amusiime),  empeta  eyasooka  mu 
Lujegere  Olwazaabu  olutagenda  kukutuka  okutuusa  ku  Llunaku 
Iw’okulamula. 

Obukkiriza  bufuna  amaanyi  gaabwo  nga  bugajja  mu  kwagala 
Nnabbi  (okusaasira  kwa  Allah  n’emirembe  bibeere  ku  ye).  Obuvumu 
obusookera  ddala  mu  lugendo  luno  olw’ebyewuunyo  kwe  kwagala 
oli  kw’awulira  eri  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  era  ng’ekkubo  lyokka  ery’okutuuka  eri 
Katonda  Owoobuyinza  kwe  kuwulira  muli  omukwano  ogw’ekika 
ekyo.  Mu  ngeri  yonna,  okwagala  tekukoma  ku  kwagala  muntu 
yekka,  naye  era  kuzingiramu  okwagala  omuntu  yenna  na  buli  kintu 
ow’omukwano  oyo  ky’ayagala.  Okukuuma  omukwano  ogw’olubee- 
rera  kisoboka  nga  kiyita  mu  nkwatagana  ey’omwoyo  (rabitwah).^^^ 
Okutegeera  okutono  era  okumpi  tekuyinza  n’akatono  kuvaamu 
Kwagala  Kutuku'vu. 

Okutegeera  okukwatagana  okw’omwoyo  okwa  Abu  Bakari 
(AUah  amusiime)  ne  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  kulina  kye  kuyinza  okuleka  ku  bwongo 
bwa  buli  muntu,  ng’obuwanvu  bwakyo  businziira  ku  busobozi  bwa- 
bwe.  Abu  Bakari  (Allah  amusiime)  yafunanga  obumativu  obulungi 
obw’enjawulo  buli  mulundi  gwe  yayogeranga  ne  Omubaka  wa  Allah 
(okusaasira  kwa  Allah  n’emirembe  bibeere  ku  ye);  okubeera  nga  ye 
yali  asinga  okumanya  ebyama  by’obwannabbi,  bulijjo  yeesunganga 
nnyo  okulaba  Nnabbi  (okusaasira  kwa  AUah  n’emirembe  bibeere  ku 
ye)  ne  mu  kiseera  we  yabeereranga  ku  lusegere  Iwe  ng’afuna  okwo- 
lesebwa  okw’enjawulo. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  ne  Iwe  yayogera  ng’asiima  nti: 

“Siganyulwanga  mu  bya  bugagga  bya  muntu  yenna  nga  bwe 
nnaganyulwa  mu  by’obugagga  bya  Abu  Bakari”,  Abu  Bakari  (Allah 
amusiime)  yaddamu,  mu  maziga  nti: 

“Obugagga  bwange  nange  kennyini  tetuliiwo  ku  lulwo?”  (Ibn 
Maajah,  Muqaddimah,  11);  ebigambo  ebyali  biraga  okwewaayo  yenna  eri 
Nnabbi  (okusaasira  kwa  Allah  n’emirembe  bibeere  ku  ye)  n’okug- 
gweera  ddala  mu  ye.  (Mu  taswawwuf,  ekifo  kino  eky’omwoyo  kiyiti- 
bwa  Fanaa-ufi’r  Rasuul). 


V 


Waliwo  ekiseera  nga  bali  mu  mpuku  e  Thawr,  Nnabbi  (oku- 
saasira  kwa  Allah  n’emirembe  bibeere  ku  ye)  ng’atadde  omutwe  gwe 
ku  kisambi  kya  Abu  Bakari,  Iwe  yeebakamu.  Mu  kiseera  ekyo,  Abu 
Bakari  (AUah  amusiime)  yalaba  akatuli  akaali  kayingira  mu  mpuku. 
Olw’okwagala  okuziyiza  ekiramu  kyonna  ekyandiyinzizza  okutuusa 
obulabe  ku  Nnabbi  (okusaasira  kwa  AUah  n’emirembe  bibeere  ku 
ye),  Abu  Bakari  (Allah  amusiime)  yateekawo  ekigere  ku  katuli  ako 
mu  bwangu  n’obwegendereza  aleme  okuzuukusa  Nnabbi. 


Amangu  ago,  ng’era  ekitundu  ku  bigezo  bya  AUah,  kyeyoleka 
nti  Abu  Bakari  yali  mutuufu  okweraliUdrira,  omusota  bwe  gwajja 
mu  kituli,  era  ne  gubojja  bubi  nnyo  ekigere  kya  Abu  Bakari  (Allah 
amusiime),  ne  gukitonnyezaamu  obusagwa.  Abu  Bakari  (Allah  amu- 
siime)  yasigala  mu  bulumi  obwekitalo  era  nga  wadde  yali  tayagala 
kwekyusa  nga  atya  okuzuukusa  Omubaka  wa  Allah  (okusaasira  kwa 
Allah  n’emirembe  bibeere  ku  ye),  naye  era  teyakyebeera  kutonnyesa 
maziga  kulema  kutonnya  olw’obulumi;  mu  mbeera  eyo  ezziga  lya- 
tonnya  Nnabbi  (okusaasira  kwa  Allah  n’emirembe  bibeere  ku  ye) 

mu  kyenyi  ne  kimuviirako  okuzuukuka.  Mu  kwekanga,  Omubaka 
Ow’ekitiibwa  yabuuza  nti: 

“Abu  Bakari,  mutawaana  ki?  Ki  ki  ekiguddewo?” 

Wadde  nga  Abu  Bakari  (Allah  amusiime)  mu  kusooka  yategeeza 
nga  bwe  wataali  kiguddewo,  naye  Nnabbi  (okusaasira  kwa  AUah 
n’emirembe  bibeere  ku  ye)  bwe  yamupeeka  amubuulire,  yamutegeeza 
ebyali  bimutuseeko.  (Bayhaqi,  Dalaailu,  II,  477;  Ibn  Kathiir,  al  Bidaaya,  III,  223) 

Awatali  kulwa,  Nnabbi  Ow’ekitiibwa  (okusaasira  kwa  Allah 
n’emirembe  bibeere  ku  ye)  yateeka  amalusu  ge  ku  kifo  awaali 
ekiwundu  ng’akozesa  olugalo  Iwe.  N’okusaasira  kwa  Allah,  ekiwun- 
du  kya  Abu  Bakari  (Allah  amusiime)  kyawona  mangu  ddala ,  awatali 
kusigaza  bulumi  bwonna. 

Waliwo  ebyanyumizibwa,  wadde  nga  biva  mu  nsonda  ezitee- 
sigika  bulungi,  nga  bigamba  nti  Nnabbi  Ow’ekitiibwa  (okusaasira 
kwa  Allah  n’emirembe  bibeere  ku  ye)  yabuuza  omusota  mu  lulimi 
olw’eby’omwoyo,  ensonga  eyagubojjesa  Abu  Bakari,  era  omusota  ne 
gumuddamu  nti: 

“Omubaka  wa  Allah  . . .  emyaka  mingi  gye  mmaze  nga  nnindira 
mu  katuli  ako  nga  nneesunga  okukulaba.  Ate  Iwe  nafunye  akakisa 
okutuukiriza  kye  nnali  nnegomba  edda,  nnasanze  ng’ekkubo  lyan- 
ge  lizibiddwa.  Olw’obutasobola  kwerekereza  kigendererwa  kyange 
n’okwerula  ekkubo  lyange  sibadde  na  kya  kukola  okuggyako  oku- 
bojja.” 

Kino  kyasikiriza  omutontomi  Fuzuli  okunnyonnyola,  mu  kuja- 
ganya,  ekya  Nnabbi  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  okubeera  ensibuko  y’obujjanjabi  bw’omwoyo 
n’omubiri,  nga  muno  abo  abamukolako  omukwano  mwe  basobola 
okufuna  omugabo: 

Nga  bunywereddwa  Mukwano  gwe,  obusagwa  bw’omusota  bujja 
kufuuka  ensulo  y’obulamu, 

Naye  amazzi  aganywereddwa  omulabe  we  gafuuka  busagwa. 

Mu  bwa  Kaliifa  bwa  Umaru,  bwe  yawulira  abantu  abamu  nga 
bagamba  nti  yali  asinga  Abu  Bakari  (Allah  amusiime),  yabakutula 
mu  bye  baali  boogera  n’abagamba  nti: 

“Ndayira  Allah,  Abu  Bakari  (Allah  amusiime)  asinga  ab’omu 
maka  ga  Umaru  bonna.  Era  n’olunaku  olumu  luti  mu  bulamu  bwa 
Abu  Bakari  lulimu  emikisa  egisinga  amaka  ga  Umaru  gonna:  olu- 
naku  olwo  Abu  Bakari  Iwe  yali  ku  lusegere  Iwa  Omubaka  wa  AUah 
(okusaasira  kwa  Allah  n’emirembe  bibeere  ku  ye)  bwe  yava  awaka  we 
n’agenda  mu  mpuku.”  (Haakim,  lll,  7  /  4268) 


Ebbanga  lyonna  lye  baamala  mu  mpuku  ye  Thawr,  muwala 
wa  Abu  Bakari,  eyayitibwanga  Asmaa,  yabatwaliranga  emmere, 
ate  ye  mutabani  we  Abdalla  n’asulanga  nabo  mu  mpuku,  nga 
e  Makka  akomawo  obudde  bunaatera  okusaasaana,  ekyaleetera 
Bamusinzabibumbe  okulowooza  nti  ekiro  kyonna  yabanga  mu  kibu- 
ga.  Engeri  gye  yali  omusajja  omukujjukujju  era  eyalina  obusobozi 
ebitasangikasangika,  emisana  yeetabulanga  ne  bamusinzabibumbe 
n’awuliriza  enkwe  zaabwe  ze  baategekenga  okukola  Nnabbi  (oku- 
saasira  kwa  Allah  n’emirembe  bibeere  ku  ye)  nga  yeefudde  nga 
atabiriiko,  olwo  ekiro  n’abituusa  ku  Nnabbi  (okusaasira  kwa  AUah 
n’emirembe  bibeere  ku  ye)  mu  mpuku. 

Amiri  ibn  Fuhayra,  eyali  omuddu  wa  Abu  Bakari  gwe  yata,  naye 
yalundanga  endiga  za  Abu  Bakari  ng’alundira  wamu  n’abalunzi  aba- 
lala  ab’omu  Makka.  Yatandikanga  nabo  okulunda  ku  maliiri,  naye  mu 
kukomawo  yakigendereranga  okusigala  emabega  w’abalunzi  abalala 

olwo  n’agoba  endiga  ng’aziraza  eri  empuku,  Nnabbi  Ow’ekitiibwa 
ne  mukwano  gwe  ow’ekitiibwa  basobole  okufuna  amata.  Mu  kuko- 
mawo  e  Makka  ku  makya,  Amiri  yasiimulanga  obuwufu  bw’ebigere 
bya  Abdalla  ng’akozesa  eby’eby’endiga  nga  zigenda  ziyitamu  okuso- 
bola  okubuzaabuza.^^^ 

Nga  bamaze  ennaku  ssatu  mu  muyiggo  gw’okunoonya  Nnabbi 
Ow’emikisa  (okusaasira  kwa  AUah  n’emirembe  bibeere  ku  ye), 
bamusinzabibumbe  essuubi  lyonna  lyabaggwaamu.  Abdalla  bwe 
yaleetera  Nnabbi  (okusaasira  kwa  Allah  n’emirembe  bibeere  ku  ye) 
ne  Abu  Bakari  (Allah  amusiime)  amawulire  aga  Bannamakka  okuba 
nga  baali  bakutuseewo  n’okusuubira,  ku  lunaku  olw’okuna  baalinnya 
enngamiya  zaabwe  ezaaletebwa  omuntu  eyali  agenda  okubalagirira 
ne  bava  mu  mpuku.  Kino  kyali  kyategeeza  nti  ekiseera  kyali  kituuse 
Nnabbi  (okusaasira  kwa  Allah  n’emirembe  bibeere  ku  ye)  okwabu- 
lira  ekibuga  mwe  yazaalibwa  era  mwe  yawangaalira  okutuusa  ku 
lunaku  olwo,  ekintu  ekyamuleeta  ennaku  ku  mutima.  Yali  ayagala 
nnyo  ekibuga  Makka  eky’emikisa.  Akaseera  katono  nga  tannagenda, 
nga  bw’atunuulira  ekibuga  ng’asinziira  ku  kasozi  Hazwarah,  yagam- 
ba  nti: 

“Makka,  ndayira  Allah  nti  mu  bifo  byonna  ggwe  osinga  oku- 
beera  omwagalwa  gye  ndi.  Singa  tebakungobaamu  sandikukubye 
mugongo!”  (Ahmada,  IV,  Tirmidhi,  Manaaqib,  68  /  3925) 

Era  Omubaka  wa  Allah  (okusaasira  kwa  Allah  n’emirembe 
bibeere  ku  ye)  yagamba  nti: 

“Makka!  Nga  oli  kibuga  ekyagalwa  ennyo  era  nga  nkwagala 
nnyo!  Sandinoonyezza  kubeera  walala  wonna,  singa  tekyali  kika 
kyange  kukungobamu!”  (Tirmidhi,  Manaaqib,  68  /  3926) 


249  Ibn  Hishaam,  II;  Bukhari,  Manaaqibul  Answari,  45;  Haythmi,  VI,  53. 

Okugumya  kwakkira  mu  Bubaka  Obutukuvu  nga  bwoza  Nnabbi 
ennaku  ku  mutima: 


“Mazima  Oyo  eyakulaalikako  Kulaane  wa  kukuzzaayo  eka 
nate.”  (al  Qaswasw,  28  :  85) 

Nga  bw’emusuubizza  okudda  e  Makka,  era  nga  ke  kabonero 
akasooka  akaali  kalanga  Okuwangulwa  kwa  Makka,  ayah  eno 
era  yali  egenderera  okusangula  ennaku  ku  mutima  gwa  Nnabbi 
(okusaasira  kwa  Allah  n’emirembe  bibeere  ku  ye)  era  n’okumuwa 
essanyu. 


Olugendo  olw’obuwanvu  bwa  kilomita  ebikumi  bina  (400)  oluli 
wakati  wa  Madiina  ne  Makka  Iwatwala  ennaku  munaana  ku  ntam- 
bula  y’enngamiya.  Naye  wadde  ng’olugendo  Iwali  luwanvu,  nga 
n’obudde  bwa  bbugumu  n’omusenyu  nga  gwokya  wansi,  abatambuze 
olunaku  olwasooka  baalutambulira  ddala  nga  tebawummuddeemu. 

Olw’okuba  Abu  Bakari  (Allah  amusiime)  yali  musuubuzi  eyali 
atambudde  enngendo  eziwera  okugenda  e  Damascus,  yali  ama- 
nyiddwa  abantu  bangi.  Bwe  batyo  ebiseera  ebimu  nga  bali  mu 
lugendo  Iwabwe  baasobolanga  okusanga  abantu  Abu  Bakari  be  yali 
amanyi,  ne  bamubuuza  ‘ebikwata  ku  musajja  eyabanga  amuku- 
lembedde’.  Mu  ngeri  ey’amagezi  ennyo  wamu  n’okusigala  nga  bali 
bulungi,  Abu  Bakari  yabaddangamu  ntii: 

“Oyo  ye  mulagirizi  wange...  y’andaga  ekkubo!”  Naye  nga  mu 
mutima  gwe  yali  ategeeza  nti  “annunngamya  eri  amakubo  agasinga 
obulungi.”  (Ibn  Sa’ad,  I,  233  -  235;  Ahmada,  III,  211) 

Nga  bakulembeddwaamu  omweruzi  w’amakubo  Abdalla  ibn 
Urayqitw^^°,  Nnabbi  (okusaasira  kwa  Allah  n’emirembe  bibeere  ku 
ye),  Abu  Bakari  (Allah  amusiime)  ne  Amiri  ibn  Fuhayrah  baayi- 
mirira  ku  weema  okumpi  ne  Qudayd  eyali  eya  Ummu  Mabed,  eya- 
labiriranga  abatambuze  abaayitangawo  mu  bintu  ebitali  bimu  bye 
beetaaganga.  Bwe  batyo  abatambuze  bano  ab’emikisa  abaali  bagenda 
e  Madiina  baamusaba  ku  mata. 

Mu  weema  okumpi  awo  mwalimu  endiga  ennafu,  etaalinanga  na 
maanyi  gagimala  kugenda  ku  ttale  okulya  omuddo  ne  zinne  waayo, 
era  nga  yalina  amata  matono  nnyo  mu  kibeere  kyayo.  Olw’ensonga 
eyo  baagirekanga  mu  emu  ku  nsonda  za  weema.  Omubaka  wa 
Allah  (okusaasira  kwa  Allah  n’emirembe  bibeere  ku  ye)  bwe  yasaba 
olukusa  okukama  endiga  eyo,  Ummu  Mabed  yamuddamu  nti: 

“Kola  nga  bw’oyagala  -  nkwagaliza  mikisa  osobole  okusanga 
ettondo  ly’amata  erimu  mu  ndiga  eyo!” 

Ng’amaze  okusaba  Allah  Oweekitiibwa,  okuwa  endiga  eyo 
omukisa  n’amata  amangi,  Nnabbi  (okusaasira  kwa  Allah  n’emirembe 
bibeere  ku  ye)  yatandika  okugikama  n’emikono  gye,  era  yakomekke- 
reza  agifunyeemu  amata  mangi. 

Okusinziira  ku  Ummu  Mabed  bye  yanyumya  oluvannyuma, 
endiga  eyo  yawangula  okutuusa  ekyeya  ekyagwawo  mu  bwakaliifa 
bwa  Umaru  (Allah  amusiime),  mu  kiseera  ekyo  nga  baagikamanga 
emisana  n’ekiro,  ne  mu  biseera  byonna  ebisolo  ebirala  we  byabeere- 
ranga  nga  tebisobola  kufuna  muddo  gwa  kulya. 

250  Abdalla  ibn  Urayqitw,  wadde  ng’ekiseeraekyo  yali  tannaba  kusiramuka, 
yali  musajja  assikamu  nnyo  ekitiibwa.  Wadde  nga  kitankanibwa  oba  nga 
oluvannyuma  yayingira  Obusiraamu  oba  nedda,  ekistngako  okutwalibwa  kye 
ky’okuba  nga  yasiramuka. 

Bba  wa  Ummu  Mabed  yakomawo  nga  Omubaka  wa  Allah 
(okusaasira  kwa  Allah  n’emirembe  bibeere  ku  ye)  amaze  okugenda. 
Yeewuunya  nnyo  olw’obungi  bw’amata  ge  yalaba  mu  weema  kwe 
kubuuza  nti: 

“Ummu  Mabed,  gano  gonna  amata  gavudde  wa?  Endiga  zonna 
zaagenze  teziriiwo,  ate  nga  zonna  zaakamiza,  nga  tewali  n’emu 
eyinza  kukamwa!  Ki  ki  ekibaddewo?” 

Ummu  Mabed  yaddamu  nti:  “Olwaleero  waliwo  omusajja  omu- 
tukuvu  eyazze  ku  weema,”  olwo  n’atandika  okumubuulira  ebyali 
bibaddewo  n’ebitendo  ebirungi  ebyali  ku  Nnabbi  (okusaasira  kwa 
Allah  n’emirembe  bibeere  ku  ye). 

Abu  Mabed  yamuzzaamu  amaanyi  nga  bw’amusaba  nti:  “Genda 
mu  maaso  n’okumbuulira  ebirala  ebimuliko!”  Olwo  mukyala  we 
n’ayongerako  nti: 

“Omusajja  alabika bulungi,  alina  ekyenyi  ekitemagana...  Alina 
empisa  ennungi  ezitasangika.  Sirina  kikyamu  kyonna  kye  nnamu- 
labyeko.  Amaaso  ge  maddugavu  era  gamyansa,  ebisige  bye  bikwafu 
naye  nga  bitonotono,  era  mu  ddoboozi  lye  mulimu  obukkakkamu. 
Muwanvuyirivu,  alina  enviiri  nzirugavu  n’ekirevu  eky’ekigero. 

“Obusirise  bwe  bulaga  obukkakkamu  n’ekitiibwa,  ate  bw’ayo- 
gera  ebigambo  bye  bijjudde  bulungi  na  kisa.  Ebigambo  by’ayogera 
biringa  amayinja  ag’omuwendo  agasimbiddwa  mu  lunyiriri,  nga 
bifuluma  mu  kamwa  mu  ngeri  empime  obulungi.  Ayogera  bulungi, 
ng’ayawula  bulungi  ekituufu  ku  kikyamu.  Ebigambo  bye  tebyabadde 
bimpi  okulaga  nti  tasobola  kwogera,  ate  mu  ngeri  y’emu  tebyabadde 
bingi  ebireetera  omuntu  okwetamwa. 

“Bw’omulengerera  ewala,  alabika  ng’omuntu  wa  kitiibwa  era 
assikamu  ekitiibwa  okusinga  abasajja  abalala  bonna,  naye  ate  bw’aku- 
semberera  y’asinga  okulaga  omukwano  n’obwangu.  Obuwanvu  bwe 

bwa  kigero,  si  muwanvu  asukkiridde  ate  ssi  mumpi.  Alinga  omuti 
omuto  ogusukkulumye  mu  bulungi  mu  egyo  emiti  emirala  gye 
gyakula  nagyo.  Ku  lusegere  yalinako  ab’emikwano  abaawulirizanga 
mu  bukkakkamu  buli  kigambo  kye  yayogeranga  era  ne  banguwa 
okutuukiriza  buli  kye  yabalagiranga.  Okusinziira  ku  kye  nnalabye, 
okunenya  oba  okugamba  omuntu  okulekayo  ky’akola  kye  kintu 
ky’atasobola  kukola.” 

Ng’amaze  okuwulira  ebitendo  bye  baamugamba  mu  bulambu- 
lukufu,  Abu  Mabed  yagamba  nti: 

“Omusajja  oyo  ye  Nnabbi  okuva  mu  Bakulayishi.  Kale  singa 
nnamusanze  ne  nfuuka  mukwano  gwe!  Naye  era  nngenda  kuge- 
zaako  okukozesa  akakisa  ke  nnaasooka  okufuna.” 

Mu  nnaku  ezo,  waliwo  eddoboozi  eritaamanyika  gye  liva 
eryawulirwa  mu  Makka  nga  lyogera  ebigambo  ebyali  biwaana  n’oku- 
suuta  abagenyi  abakyala  mu  weema  ya  Ummu  Mabed.  Hassan  ibn 
Thabit  eddoboozi  lino  eritamanyiddwa  lyamukolako  kinene  era  kwe 
kuyiiyaayo  ekitontome  ekyali  kirangirira  nti  abantu  abaaleka  Nnabbi 
waabwe  n’agenda  baali  boolekedde  okuzikirira,  era  nti  Nnabbi  yali 
asaasaanya  obulunngamu  mu  makkati  ga  Madiina,  ng’asoma  kyere 
ebigambo  bya  AUah  (Ibn  Saadi,  I,  230  -  231;  VIII,  289;  Haakim,  III,  10  -  11) 

Amaka  ga  Abu  Mabed  gonna  gaakomekkereza  gasiramuse  era 
ne  gafuna  n’ekitiibwa  ky’okufuuka  Basswahaba  ba  Nnabbi. 

Bamusinzabibumbe  nga  balemereddwa  okuzuula  abatam- 
buze  bano  ab’emikisa  wadde  nga  baali  bafubye  nnyo,  baasalawo 
kuteekawo  kirabo  eky’amaanyi  eri  oyo  yenna  eyali  ow’okubakwata. 
Omusajja  omu  eyali  ayagala  ennyo  okugezaako  ebintu  ebizibu  era 
nga  yali  muyizzi  nga  ye  Suraqa  Ibn  Maalik,  amaddu  gaamukwata 
olw’ekirabo  kino  ekyali  kiteekeddwaawo. 

Ng’anoonyerezza  akaseera,  Suraqa  yasobola  okumanya  Nnabbi 
Ow’emikisa  (okusaasira  kwa  Allah  n’emirembe  bibeere  ku  ye)  we 
yali.  Ng’alina  essuubi  ery’okumukwata,  yalinnyirawo  enfalaasi  ye 
eyali  edduka  emisinde  emingi  n’abawondera.  Naye,  amangu  nga 
takyetegekedde,  ebigere  by’enfalaasi  ya  Suraqa  byatubira  mu  muse- 
nyu,  akyamuleetera  okuvaako  ne  yeerindiggula  ennume  y’ekigwo 
wansi. 

Wadde  nga  Suraqa  yagezaako  nnyo  okulwana  ave  mu  musenyu 
mwe  yali  atubidde,  yeeyongere  okusanga  Nnabbi  (okusaasira  kwa 
Allah  n’emirembe  bibeere  ku  ye),  yalemeramu.  Naye  oluvannyuma 
Iw’akaseera  ng’alwana  yaddamu  akategeera  era  n’atandika  okwejjusa 
ekyali  kimukozesa  ekyo.  Olwo  n’asaba  Nnabbi  Ow’ekitiibwa  (okusaa- 
sira  kwa  Allah  n’emirembe  bibeere  ku  ye)  amusaasire.  Omubaka  wa 
Allah  (okusaasira  kwa  Allah  n’emirembe  bibeere  ku  ye)  yamusabira, 
era  mu  kaseera  katono  enfalaasi  ye  n’evaayo  mu  musenyu.  Suraqah 
yeekuba  mu  mutima  era  n’afuuka  mukwano  gwa  Nnabbi  Ow’ekitiibwa 
(okusaasira  kwa  AUah  n’emirembe  bibeere  ku  ye)  owannamaddala. 
Yaddayo  n’ekigendererwa  eky’okukuuma  Nnabbi  gye  yali  ng’ekyama, 
era  n’awugula  abalala  baleme  kugenda  ku  ludda  olwo  nga  bw’abawa 
amagezi  bakwate  enjuyi  endala.  (Muslim,  Zuhud,  75) 

Ebigambo  Nnabbi  (okusaasira  kwa  Allah  n’emirembe  bibeere 
ku  ye)  bye  yagamba  Suraqa  byasigala  biwuuma  mu  matu  ge  okumala 
akaseera  nga  byali  bigamba  nti: 

“Suraqa  oliwulira  otya  olunaku  Iw’olyambala  ebikomo  bya 
Khosrau  n’engule  ye  ebya  zaabu,  ne  weesiba  n’omusipi  gwe?” 

Kino  kyatuukirira.  Ekrkomo,  omusipi  n’engule  ebyali  eby’omu- 
naanule  Khosrau  bwe  baabireeta  e  Madiina  oluvannyuma  Iw’okuwan- 
gula  Peruusiya  (Persia),  Kaliifa  Umaru  (Allah  amusiime)  yayita 
Suraqa,  n’oluvannyuma  Iw’okumwambazisa  eby’okwewunda  ebyo, 
yamulagira  awanike  emikono  gye  waggulu  agambe  nti: 

“Allaahu  akbar!  Amatendo  gonna  amajjuvu  ga  Oyo  ajjuludde  bino 
okuva  ku  Kbosrau  ibn  Hurmuz,  eyeeteekawo  mbu  ye  katonda  w’aban- 
tu,  n’abiteeka  mu  mikono  gya  Suraqa  ibn  Maalik,  omu  ku  batabani  ba 
Mudbj!”  (Ibn  Kathiir,  Usudul  Ghabah,  II,  332;  Ibn  Hajar,  al  Iswabah,  II,  19) 

Bwe  yasisinkana  Buraydab  Ibn  Husayb  n’atfekika  kye  ng’ali  mulugen- 
do  Iwe  mu  kifo  okumpi  ne  Gbamim,  Nnabbi  Ow’emikisa  (okusaasira  kwa 
AUab  nemirembe  bibeere  ku  ye)  yabakoowoola  eii  Obusiraamu.  Bonna 
bakkiririza  wamu  Obusiraamu  nbmutima  guma  Ekiro  ekyo,  Ekitangaala 
ky’Obulamu  (okusaasira  kwa  AUab  nemirembe  bibeere  ku  ye)  yasomesa 
Buraydab  (Allab  amusiime)  ekitundu  ekiggulawo  essuula  ya  Mariyam.^^' 

Buraydab  nga  bw’azingulula  ekitambaala  ekyeru  (Imaamab) 
ekyali  ku  mutwe,  yagamba  Nnabbi  nti: 

“Nzikiriza  mbeere  omuwanirizi  wa  bendera  yo!” 

Buraydab  amangu  ago  yabakwatira  bendera  okutuuka  Iwe  baa- 
tuuka  ku  kyalo  Quba. 

Oluvannyuma  nga  bakyali  ku  lugendo  Iwabwe,  baasanga  olusere- 
gende  Iw’abasuubuzi  okuva  e  Damascus,  omwali  Zubayri  ibn  Awwaam 
eyabikka  Omubaka  wa  AUab  (okusaasira  kwa  Allab  n’emirembe  bibeere 
ku  ye)  ne  Abu  Bakari  (AUab  amusiime)  mu  ssuuka  bbiri  enjeru.^^^ 

Kati  buli  kigere  abaali  mu  Hijira  kyayongeranga  kubasembeza 
Madiina.  Wadde  nga  bamusinzabibumbe  baagezangako  okukunga  buli 
muntu  gwe  baasobolanga  atte  Nnabbi  Ow’emikisa  (okusaasira  kwa  Allab 
nemirembe  bibeere  ku  ye),  naye  kino  tekyamulobera  kweyongera  kugen- 
da  mu  maaso  na  kukoowoola  bantu  mu  kkubo  kuyingira  Busiraamu. 

Sa’adi  ad  Daliilu  (Allab  amusiime)^^^  omu  ku  basswababa  ba 
Nnabbi  anyumya  bino  wammanga: 


251  Ibn  Sa’adi,  IV,  242. 

252  Bukhari,  Manaaqibul  Answari,  45. 

253  Olw’okulagirira  ekkubo  erituuka  e  Madiina  eryali  lisinga  okumpi,  n’okulagirira 

“Mu  kiseera  kya  Hijira,  Omubaka  wa  Allah  (okusaasira  kwa  AUah 
n’emirembe  bibeere  ku  ye)  ne  Abu  Bakari  (Allah  amusiime)  bajja  ewaf- 
fe.  Muwala  wa  Abu  Bakari  (AUah  amusiime)  ebiseera  ebyo  yali  naffe 
ng’ayonsebwa  omukyala  omuyonsa.  Baali  baagala  kutuuka  Madiina 
mu  ngeri  yonna  ey’amangu  eyali  esoboka.  Twabagamba  nti  baali  mu 
Kkubo  lya  Ghair  mu  kakubo  ka  Raqubah  akaali  kamanyiddwa  ennyo 
okubeeramu  bakkondo  babiri  abaayitibwanga  ba  Mukhanam,  naye  yali 
alina  kutugamba  ekigambo  kimu  kyokka  olwo  tubeekolereko. 

Omubaka  wa  Allah  (okusaasira  kwa  Allah  n’emirembe  bibeere 
ku  ye)  kwe  kugamba  nti,  ‘Muntwale  gye  bali.” 

Twatambula.  Twalinnyalinnya  ne  tumalako  akasozi  ke  Raqubah, 
tuba  tukkirira  ne  tulaba  ababbi,  ne  tuwulira  omu  ku  bo  ng’agamba 
munne  nti: 

“Omusajja  oyo  alabika  okuba  nga  ava  Yamani.^^^ 

Omubaka  wa  AUah  (okusaasira  kwa  Allah  n’emirembe  bibeere 
ku  ye)  yabayita  basembere  we  yali,  n’abannyonnyola  Obusiraamu  era 
n’abakowoola  babuyingire.  Abasajja  bakkiririzaawo  okusiramuka. 
Nnabbi  (okusaasira  kwa  Allah  n’emirembe  bibeere  ku  ye)  bwe  yaba- 
buuza  amannya  gaabwe,  baamuddamu  nti:  “Batuyita  ba  Mukhanan 
(abanyoomebwa  ababiri).  Nnabbi  (okusaasira  kwa  Allah  n’emirembe 
bibeere  ku  ye)  kwe  kubagamba  nti  “Kati  mmwe  ba  mukarramu 
(ab’ebitiibwa  ababiri)”  Oluvannyuma  yabagamba  bagende  e  Madiina 
n’amawulire  amalungi  agabategeeza  nga  nabo  bwe  baali  bali  mu 
kkubo  nga  bagenda  kutuuka.”  (Ahmada,  iv,  74) 

Nnabi  Ow’emikisa  ekkubo  eryali  liyita  e  Raqubah,  Sswahaba  ono  omukulu, 
yaweebwa  erinnya  lya  ad  Daliil,  Omulagirizi. 

Kyebaalibategeezaky’ekyokubangaNnabbi(okusaasirakwaAIIahnemirembebibeere 
ku  ye)  yali  ava  Makka.  Makka  yaU  ebalibwa  nga  ekitundu  ku  Tihaama,  eldtundu 
ekyabalibwanga  ekyali  munda  mu  nsalo  za  Yamani,  nga  ne  Ka’aba,  olw’ensonga  y’emu 
yali  eyitibwa  al  Ka’abatul  Yamaniyya.  (Ibn  Athiir,  an  Nihaaya,  V,  300. 

Omugenyi  Omulindwa 

Essanyu  lyajula  okutta  Bannamadiina  abaali  baafuna  edda 
amawulire  nga  Nnabbi  (okusaasira  kwa  AUah  n’emirembe  bibeere 
ku  ye)  bwe  yali  ali  okumpi  okutuuka.  Baali  bakunngaanidde  ku 
njegoyego  z’ekibuga  nga  beeesunga  okutuuka  kw’omugenyi  waa- 
bwe  omulungi,  nga  balina  essuubi  ly’okwaniriza  abagenyi  basobole 
okweyoolera  omugabo  gw’empeera  zaabwe. 

Oluvannyuma  ennyo,  ku  Iw’okusooka  Iwa  12  Rabbil  awwal,^^^ 
essanyu  n’okuleekaanira  waggulu  nti,  “Bajja!”  byabuutikira  Madiina 
yonna. 

Bwe  baafuna  amawulire  amalungi,  beeyiwa  mu  nguudo, 
Madiina  n’abuutikirwa  amaloboozi  ga  takibiira  {Allaahu  akbar), 
Abasiraamu  nga  beebagazze  eby’okulwanyisa  byabwe,  nga  beeba- 
gadde  ensolo  zaabwe  n’abalala  baatambula  ne  banguwa  okwaniriza 
omugenyi  waabwe  ow’emikisa. 

N’okutuuka  kw’abatambuze  abaali  balindirirwa  okumala  ebban- 
ga  eddene,  nga  bali  wansi  w’obuyambi  n’obukuumi  bwa  Katonda,  ku 
kyalo  Quba  ekiriraanye  Madiina,  ekibuga  kyonna  kyabuguumirira 
era  ne  kitandika  okujaganya. 

Amaloboozi  g’oluyimba  olw’essanyu  olwa  Tala’al  Badru  alay- 
naa^^’’  nga  gatuukira  ddala  mu  bire  okuva  mu  nsozi  ezeetoolodde 
awo  gaabuguumiriza  emitima  gy’abantu  abaali  babugaanye  essa- 
nyu.  Okuwandiika  ebyafaayo  byonna  ebyaddirira  okuva  kw’olwo 
okutuusa  ku  Ssaawa  Ekomererayo,  mu  kaseera  byaleetera  okuteeka 
kalenda  ya  Hijira  mu  nkola. 

255  Ennaku  zbmwezi  zikwatagana  n’mwezi  gwa  Mutunda  (ogw’omwenda),  622  ku 

Kalenda  ebala  ekizungu. 

256  Omwezi  omulamba  gutusseeko 


OMWAKAOGWEKKUMIN’EBIRIN’OGW’EKKUMIN’ESATUEGY’OBWANNABBI  , 

Okuva  Abasiraamu  abasinga  obungi  Iwe  baali  batalabanga  ku 
Nnabbi  (okusaasira  kwa  Allah  nemirembe  bibeere  ku  ye)  mu  bula- 
mu  bwabwe,  tebaasobola  kumutegeererawo  era  baamala  akaseera 
nga  Abu  Bakari  Swiddiiq  (Allah  amusiime)  gwe  baatwala  okubeera 
Nnabbi.  Mu  kaseera  ako,  Nnabbi  Ow’ekitiibwa  (okusaasira  kwa 
Allah  n’emirembe  bibeere  ku  ye)  yali  asirise.  Enjuba  yali  emwakako 
butereevu  nga  n’ebbugumu  ssuffu.  Abu  Bakari  (AUah  amusiime) 
yagenda  w’ali  n’amuwemberera  n’essuuka  ye  era  awo  Abasiraamu 
we  baategeerera  Nnabbi  (okusaasira  kwa  Allah  n’emirembe  bibeere 
ku  ye).“^ 

Okuva  ku  lunaku  olwo,  Madiina  yali  ya  kufuuka  kitebe  era  enda- 
birwamu  y’okukulaakulana  kw’Obusiraamu  n’okugenda  mu  maaso. 
Ekyenyi  ky’obutakkiriza  ekifumye  kyagenda  kikendeera  mpolam- 
pola.  Olw’okujjula  amakulu  agali  mu  Hijira  obulungi,  emizikiti  ogwe 
Madiina  ne  Quba  gyalekebwawo  ng’ebijjukizo  by’olugendo  luno 
olutukuvu  okutuusa  ku  Ssaawa  Ekomererayo. 

Nga  bwe  bateeka  ebyobugagga  byabwe  wansi  w’ebigere  bya 
Bamuhajiruuna,  ba  Answar  baagamba  bannabwe  nti:  “Biibino 
eby’obugagga  byange...  Ekitundu  kyabyo  kikyo!”  Okwerekereza 
okutagambika  n’okwewaayo  okw’oluganda  Iw’Obusiraamu  kwatan- 
dikira  awo.  Madiina  yeenyweza  mu  kifo  ekigumu  era  eky’ettutumu 
mu  byafaayo  by’Obusiraamu.  Ebikolwa  by’Obusiraamu  byonna, 
eby’embeera  za  bantu  n’ez’omuntu  sekinnoomu,  n’okulafuubana 
byeyoleka  mu  ngeri  ey’enjawulo  mu  Madiina,  n’ekiwa  eky’okulabi- 
rako  eri  Ummah  yonna. 

Mu  Quba,  Nnabbi  Ow’emikisa  (okusaasira  kwa  Allah  n’emi- 
rembe  bibeere  ku  ye)  yabeera  mugenyi  wa  Ibn  Khidm,  eyali  ava 
mu  krka  kya  Amuri  ibn  Awuf  Eyo  Nnabbi  (okusaasira  kwa  Allah 

n’emirembe  bibeere  ku  ye)  olw’olumu  yavangawo  n’agenda  ewa 
Sa’ad  ibn  Haythama,  gye  yatuulanga  n’ayogera  n’Abasiraamu  abalala. 
Engeri  Sa’ad  (Allah  amusiime)  gye  yali  omuwuulu,  Abaasenguka 
abawuulu  baali  basula  mu  nnyumba  ye,  era  eyo  ye  nsonga  eyagituu- 
misa  Manzilul  Uzzaab,  ekitegeeza  Ennyumba  y’Abawuulu  oba  mu 
Kiwuulu).  (Ibn  Hishaamu,  II,  110;  Ibn  Sa’adi,  I,  233) 

Akaseera  ke  yamala  e  Quba,  Nnabbi  (okusaasira  kwa  AUah 
n’emirembe  bibeere  ku  ye)  yeetabanga  mu  kuziika,  n’agenda  ne  gye 
baabanga  bamuyise  era  n’alambulanga  abalwadde. 

Abu  Saidi  al  Khudhriyyi  (Allah  amusiime)  ajjukira  ebintu  bino 
ebyaliwo  mu  nnaku  ezo  ebiraga  engeri  Basswahaba  gye  baakwati- 
bwangako  (ebifa  ku  Nnabbi): 

“Mu  nnaku  ezaasookera  ddala  nga  Omubaka  wa  Allah  (oku- 
saasira  kwa  Allah  n’emirembe  bibeere  ku  ye)  yaakatuuka  e  Madiina, 
twamutegeezanga  buli  Iwe  waabangayo  omulwadde  omuyi  ennyo 
ali  ku  ndiri.  Yajjanga  n’abeerera  ddala  awo  nga  bw’amusabira  oku- 
sonyiyibwa.  Teyaddangayo  okutuusa  Iwe  yassanga  omukka  gwe 
ogw’enkomerero,  ebiseera  ebimu  ng’alinda  ne  bamala  n’okuziika. 

Olw’obutayagala  kumukaluubiriza,  twegeyaamu  ffekka  bwe 
tutyi: 

‘Tetuddamu  kubuulira  Mubaka  wa  Allah  kintu  kyonna  oku- 
tuusa  ng’omulwadde  amaze  okufa.  Olwo  Nnabbi  aba  tajja  kukoowa 
oba  okuflirwa  ebiseera.’ 

Bwe  tutyo  twatandika  okubuulira  Omubaka  wa  Allah  (okusaa- 
sira  kwa  Allah  n’emirembe  bibeere  ku  ye)  ebikwata  ku  mufu  ng’ama- 
ze  kussa  mukka  gwe  ogw’enkomerero.  Awo  yajjanga  n’amusaalira 
esswala  y’abafu  n’amusabira  okusonyiyibwa,  era  ng’olumu  bw’alinda 
okutuusa  okuziika  bwe  kwaggwanga. 

Kino  twakikolera  akaseera.  Naye  era  bwe  twalowooza  nti  n’ekyo 
kyokka  kyali  kimalako  Nnabbi  (okusaasira  kwa  Allah  n’emirembe 
bibeere  ku  ye)  emirembe,  twasalawo  omufu  twetikke  mwetikke 
tumutwale  ku  mulyango  gwe,  nga  tulowooza  nti  kyali  kya  kumu- 
beerera  kyangu  okusaalira  omufu  bw’atyo.  Ekyo  kye  twatandika 
okukola  okuva  olwo.” 

Muhammadi  ibn  Umaru,  anyumya  ekyafaayo  ekyo  ayongerako 
bw’atyi: 

“Eyo  ye  nsonga  Iwaki  ekifo  ekyo  kati  kiyitibwa  Muswalla,  eki- 
tegeeza  ekifo  esswala  (y’omufu)  w’esaalirwa.  Eby’okusaalira  omufu 
byakolebwanga  eyo  era  enkola  eyo  yagenderera  n’oluvannyuma  Iwa 
Nnabbi  (okusaasira  kwa  Allah  n’emirembe  bibeere  ku  ye)  okufa.”  (Ibn 
Sa’adi,  I,  257;  Haakim,  I,  519  /  1349) 

Nnabbi  Ow’ekitiibwa  (okusaasira  kwa  Allah  n’emirembe  bibee- 
re  ku  ye)  yali  tannaba  kuva  Quba,  Ali  -  Allah  aweese  ekyenyi  kye 
ekitiibwa  -  we  yamwegattirako  ng’amaze  okuddiza  bannyini  bintu 
ebintu  byabwe  bye  baali  baateresezza  Nnabbi  (okusaasira  kwa  Allah 
n’emirembe  bibeere  ku  ye). 

Waliyo  ebyogerwa  bingi  ebiraga  omukwano  ogw’omunda 
Basswahaba  ba  Nnabbi  Ow’ekitiibwa  (okusaasira  kwa  Allah  n’emi- 
rembe  bibeere  ku  ye)  gwe  baalina  gy’ali  n’engeri  gye  baamujjukiran- 
gamu.  Baraa  ibn  Aazib  (AUah  amusiime)^^®  ayogera  ku  ngeri  kitaawe 
gye  yalina  okwagala  okutayinza  kumatizibwa  okuwuliriza  ebintu 
ebikwata  ku  Nnabbi  (okusaasira  kwa  Allah  n’emirembe  bibeere  ku 
ye)  buli  kaseera  Iwe  yafunanga  akakisa: 


258  Baraa  ibn  Aazib  (Allah  amusiime),  eyali  era  amanyiddwa  nga  Abu  Ammaara, 
yali  omu  ku  ba  Answar.  Yayingira  Obusiraamu  nga  Hijira  tennaba  ne  yeetaba 
mu  ntalo  zonna  ezaddirira  olutalo  Iw’e  Uhud.  Yassa  omukka  omuvannyuma 
ng’ah  Kuufa,  mu  mwaka  ogwe  73  ogwa  Hijira,  ng’anyumizza  hadiisi  ebikumi 
bisatu  (300). 

“Abu  Bakari  (okusaasira  kwa  Allah  n’emirembe  bibeere  ku  ye) 
yali  aguze  ku  taata  ekituulwako  ku  mbalaasi  ku  dir’hamu  kkumi  na 
ssatu  n’amugamba  nti: 

‘Gamba  Baraa  bw’aba  asobola  akitutwalire  ewaffe’ 

Taata  yamuddamu  nti,  ‘Mpozzi  ng’omaze  okunnyumiza  engeri 
Omubaka  wa  Allah  gye  yasengukamu  okuva  e  Makka  okugenda  e 
Madiina.” 

Bw’atyo  Abu  Bakari  (Allah  amusiime)  yatandika  okumuttotto- 
lera  Hijira  yaabwe  okugenda  e  Madiina.”  (Bukhari,  Ashaabun  Nabiyy,  2; 
Ahmada,  I,  2) 

Omuzikiti  Gwe  Quba:  Omuzikiti  Ogwazimbibwa  Ku 

Musingi  Gw’okutya  Allah 

E  Quba,  ewasooka  okuwummulirwa  ku  kkubo  erigenda  e 
Madiina,  Nnabbi  (okusaasira  kwa  AUah  n’emirembe  bibeere  ku 
ye)  yamalawo  ennaku  kkumi  na  nnya  ng’omugenyi  mu  nju  z’ab’en- 
nyumba  ya  Ibn  Awuf  Ekyo  kye  kiseera  Masjid  (omuzikiti)  eye  Quba 
enjatiikirivu  ennyo  we  yazimbirwa,  era  nga  ne  Nnabbi  Ow’ekitiibwa 
(okusaasira  kwa  Allah  n’emirembe  bibeere  ku  ye)  yennyini  yenyigi- 
ramu  mu  kugizimba. 

Quba  gwe  muzikiti  gw’Obusiraamu  ogwasookera  ddala  oku- 
zimbibwa  era  nga  mukulu  mu  ngeri  endala  nti  gwazimbibwa  mu 
biseera  bya  Hijira.  Mu  Kulaane  gwogerwako  bwe  guti: 

omuzikiti  ogwazimbibwa  ku  musingi  gwbkutya  Katonda 
okuviira  ddala  ku  lunaku  olwasooka.”^^®  (at  Tawba,  9  : 108) 

Abu  Hurayira  ng’ayogera  ku  kitundu  kya  ayah  ekigamba  nti: 


“. ..  mu  gwo  mulimu  abasajja  abaagala  okwetukuza,  era  Allah 
ayagala  abantu  abo  abeetukuza.”  (at  Tawba,  9  :  108),  n’agamba  nti 
yali  ayogera  ku  bantu  be  Quba  (Tirmidhi,  Tafsiir,  9  /  3099);  Abu  Dawuda, 
Twahaarah,  23  /  44;  Ibn  Maajah,  Twahaarah,  357) 

Abasenguse  abaasooka  bwe  baatuuka  e  Quba,  baatereeza  eki- 
tundu  ekimu  ab’ennyumba  ya  Ibn  Awuf  kye  beeyambisanga  okwa- 
nika  entende  zaabwe  ne  basaalira  awo.  Eyakulembera  Abasenguse 
bano  abaasooka  mu  sswala  yali  ayitibwa  Salim,  eyali  omuddu  n’atee- 
bwa  Abu  Hudhayfa,  era  nga  yali  musomi  wa  Kulaane  mulungi  nnyo 
era  nga  yali  agimanyi  okugisinza  abalala  abaaliwo.^®" 

Qmubaka  Qw’ekitiibwa  (okusaasira  kwa  Allah  n’emirembe 
bibeere  ku  ye)  ng’ayita  mu  kugaziya  ekifo  Abasenguse  kye  baali 
bakozesa  okusaaliramu,  yalagira  ne  muzimbibwa  Masjid  Quba. 
Qmuzikiti  ogw’ensonda  ennya  ezenkanankana  mu  kusooka  gwa- 
lina  obuwanvu  bwa  mita  32  ku  buli  ludda.  Nnabbi  (okusaasira  kwa 
Allah  n’emirembe  bibeere  ku  ye)  yasaba  abantu  b’omu  kitundu  oku- 
leeta  amayinja,  ng’era  eryasooka  ye  kennyini  n’emikono  gye  yaliteeka 
ewali  e  Qiblah,  oluvannyuma  n’alagira  Abu  Bakari  ne  Umaru  (Allah 
abasiime)  okuteeka  amayinja  mu  nsengeka  y’emu  nga  ye. 

259  Oluvannyuma  Umaru  bwe  yali  afuula  Hijira  ng’entandikwa  y’okubala  okwa 
kalenda  (y’ekisiraamu)  ekigambo  ‘olunaku  olwasooka’  ekiri  mu  aya  eno  kye 
yeeyambisa  mu  kunnyonnyola  ensonga  ye. 

260  IbnSa’adi,III,  87;IV,  311. 

Ammaar  ibn  Yaasir  ( Allah  amusiime)  ye  yanywa  mu  bonna  aken- 
do  mu  kuzimba  Omuzikiti,  era  ye  nsonga  eyamuviirako  okumuwa 
erinnya  erya  “Omuzimbi  wbmuzikiti  eyasooka”  mu  Busiraamud®* 

Ebitontome  Abdalla  ibn  Rawaaha  (Allah  amusiime)  bye  yaton- 
tomanga  nga  bazimba  byayambanga  Abasiraamu  obutaddirira  ne 
bwe  baabanga  bakooyed“ 

Sa’adi  al  Qurazi  ye  yatwala  obuvunaanyizibwa  bw’okukola  nga 
muaddhin  (omwaziinyi)  w’omuzikiti. 

Okufaananako  ne  Masjidun  Nabawi,  n’emizikiti  emirala 
omwenda  mu  Madiina,  Quba  we  waali  ekitebe  ky’emirimu  gy’oku- 
somesa,  egyo  Nnabbi  (okusaasira  kwa  Allah  n’emirembe  bibeere  ku 
ye)  yennyini  gye  yalabiriranga  buli  Iwe  yagendangako  ku  muzikiti.^'’^ 

Buli  Iwamukaaga,  Nnabbi  Ow’emikisa  (okusaasira  kwa  Allah 
n’emirembe  bibeere  ku  ye)  yagendanga  e  Quba,  ng’ali  ku  nsolo  oba 
ng’atambuza  bigere,  n’asaalirayo  laaka  bbiri  ez’esswala  ku  muzikiti 
ogwo^®^,  ekintu  kye  yakubiriza  n’Abasiraamu  abalala  okukola: 

“Buli  afuna  wuzu  mu  butuufu  bwayo,  n’agenda  mu  Masjid  ye 
Quba  n’asaalirayo  laaka  bbiri  ez’esswala,  ajja  kufuna  empeera  ezen- 
kana  ne  Umurah  (okulamaga  okwakyeyagalire).”  (ibnMaajah,  Iqaamah, 
197;  Nasaa-i,  Masjid,  9) 

Ne  Umaru  (AUah  amusiime)  mu  biseera  bye  nga  Kaliifa  yalina 
enkola  ey’okukyala  ku  Muzrkiti  buli  Iwakusooka  n’olwokuna  ng’agam- 
ba  nti  yali  tayinza  kulowooza  mirundi  ebiri  mu  kwebagala  ennga- 
miya  ye  okugenda  ku  muzikiti  ka  kibe  ng’omuzikiti  gwali  wala.^*’^ 

261  Ibn  Hishaam,  II,  114. 

Masjidye  Qubayagaziyizibwa  mubwaba  Kaliifa  bwa  Uthumaani 
(AUah  amusiime)  ne  Umaru  ibn  Abdul  Aziizi,  era  ne  guddabirizi- 
bwa  emirundi  mingi  oluvannyuma.  Era  gwaddabirizibwa  mu  bisee- 
ra  bya  Sultan  Mahmud  II  mu  mwaka  gwa  1829  (H.  1245),  omunaala 
ogwali  ogumu  n’akasolya  akababaatadde  gavumenti  ya  Saudi  Arabia 
yabimenya  omuzikiti  n’eguwa  ekitamu  waggulu  n’obunaala  buna. 

Esswala  Ya  Juma  Eyasooka  Mu  Kiwonvu  Ky’e  Ranunah 

Nga  amaze  ennaku  kkumi  na  nnya  e  Quba,  Qmubaka  wa  Allah 
(okusaasira  kwa  Allah  n’emirembe  bibeere  ku  ye)  n’abaali  bamugo- 
berera  baasimbula  ne  bagenda  e  Madiina.  Qlunaku  Iwali  Iwa  kutaa- 
no.  Mu  ttuntu,  ng’ekiseera  kye  sswala  ya  Dhuhuri  kinaatera  oku- 
tuuka,  baali  bataka  mu  kikko  ky’e  Ranuunah,  Nnabbi  Qw’ekitiibwa 
(okusaasira  kwa  Allah  n’emirembe  bibeere  ku  ye)  we  yakkira  okuva 
ku  nngamiya  ye.  Awo,  nga  gwe  gwali  omulundi  gwe  ogwasooka, 
yakulembera  abantu  okusaala  sswala  ye  Jjuma,  oba  ey’olwokutaano, 
akabonero  akasinga  obunene  mu  bufuzi  bw’Qbusiraamu.  Yawa 
Khutubah  (oba  okubuulirira)  zino  wammanga. 

Okubuulirira  Okwasooka 

“Abantu! 

“Mwenenye  nga  temunnafa!  Mukole  ebikolwa  ebirungi  nga 
mukyalina  omukisa!  Mulongoose  enkolagana  yammwe  ne  Allah  nga 
muyita  mu  kusaddaaka  ennyo,  mu  kyama  ne  mu  Iwatu,  n’okujjuki- 
ranga  ennyo  Allah!  Mukole  ekyo  mujja  kuweebwa  emikisa,  mujja 
kuyambibwa  era  muddizibwe  ebyo  byonna  bye  mwafiirwa. 

“Mumanye  nti  mu  mwezi  guno  ogw’omwaka  guno,  era  mu 
kifo  kino,  Allah  Esswala  eyo  ku  Iw’okutaano  (ejjuma)  agifudde  ya 
buwaze.  Ayavuwale  oyo,  atatwala  sswala  nga  kikulu  oba  n’agiviirako 

ddala  mu  kugiwakanya,  ng’ate  waliwo  imaamu,  omwenkanya  oba 
atali  mwenkanya,  okumukulembera,  nga  nkyaliwo  oba  oluvannyu- 
ma  Iwange  era  Allah  tajja  kumulunngamya  kutuuka  ku  buwanguzi! 
Omuntu  ow’engeri  eyo  talina  sswala  ndala  (mu  kusuubira  okukki- 
rizibwa)  -  okuggyako  abo  abeenenya,  kubanga  Allah  ajja  kukkiriza 
okwenenya  kwabwe.”  (Ibn  Maajah,  Iqaamah,  78) 

‘Abantu! 

“Mwetegekere  Enkomerero  yammwe  nga  mukyali  balamu! 
Mazima  ddala  okufa  kujja  kujja  kuleke  amagana  gammwe  nga  tegaliiko 
mulunzi.  Era  awatali  muwuunuzi  oba  ayunga,  AUah  ajja  kubuuza  nti: 

‘Nnabbi  wange  teyabajjira  n’abategeeza  ku  mateeka  gange? 
Ku  bugagga  bwonna  bwe  walina  n’ebyengera  byange  bye  nnakuwa, 
biriwa  bye  weesibiridde  olwaleero? 

‘Buli  muntu  ng’abuuziddwa  ekibuuzo  kino  ajja  kutunula  ku 
kkono  ne  ku  ddyo  nga  talina  buyambi;  olwo  bajja  kutunula  mu 
maaso  balabe  Omuliro. 

‘Kaakati  muzuukuke!  Mwekuume  ennimi  z’omuliro,  ka  lube 
nga  lubajjo  Iwa  ntende!  Bwe  muba  temusobola  na  kufunayo  luba- 
jjo  Iwa  ntende,  kale  waakiri  mwogere  ebigambo  ebirungi  (ebiraga 
ekisa);  kubanga  ekirungi  ekimu  kikubisibwamu  emirundi  kkumi 
okutuukira  ddala  ku  mirundi  lusanvu. 

“Nsaba  emikisa  gya  Allah  n’okusaasira  bibeere  ku  mmwe!”  (Ibn 
Hishaam,  I,  118  -  119;  Bayhaqi,  Dalaail,  II,  524) 


Okubuulira  Okwokubiri 

Amatendo  gonna  amajjuvu  ga  Allah.  Okuva  eri  Ye  yekka  gye 
nnoonya  obuyambi.  Obukuumi  bwe  bwe  tunoonya  okuva  mu  bibi 
by’emyoyo  gyaffe  n’emirimu  gyaffe  emibi.  Oyo  Allah  gw’aba  alunn- 

gamizza  teri  ajja  kumuwabya  ate  teri  nbmu  ayinza  kulunngamya  oyo 
Allah  gw’aba  abuzizza. 

“Nkakasa  nti  teri  Katonda  yenna  okuggyako  AUah.  Ali  Omu, 
talina  amwegattako.  Ebigambo  ebisinga  okubeera  ebirungi  bisan- 
gibwa  mu  Kitabo  Kye.  Omutima  gw’oyo  yenna  AUah  gw’ataddemu 
Kulaane  n’amulunngamya  eri  Obusiraamu  okuva  mu  kizikiza,  aba 
ataasiddwa,  bw’aba  Kulaane  gy’alonzeewo  ku  bigambo  byonna. 

“Ekitabo  kya  Allah  ddala  kye  kisinga  obulungi  era  kirina  ebi- 
gambo  ebisinga  okubeera  ebisengeke  mu  bigambo  byonna. 

“Mwagale  ebyo  Alah  by’ayagala!  Temukoowanga  ebigambo 
bya  AUah  n’okumujjukiranga!  Temukkirizanga  emitima  gyamm- 
we  okukaluubirizibwa  ebigambo  bya  Allah,  kubanga  ebigambo 
bye  bironda  era  ne  bisunsulamu  mu  bintu  ebisinga  obuluungi. 
Binnyonnyola  emirimu  egisinga  okubeera  emirungi,  era  byogera  ku 
Bannabbi,  abaddu  abasinga  okubeera  ab’ekitiibwa  mu  baddu  bonna, 
era  mutuuse  ku  bantu  emboozi^'’*’  ezisinga  obulungi  n’okuvaayo. 
Kinnyonnyola  ebikkirizibwa  n’ebitakkirizibwa. 

“Musinze  Allah  Yekka  era  temumugattako  kintu  kirala  kyonna! 
Mumutye  mu  ngeri  gy’asaanira  okutiibwa!  Ennimi  zammwe  ziwa- 
nirire  emirimu  gyammwe  emirungi!  Mwagalane  n’ekigambo  kya 
Allah!  Mutegeere  nti  Allah  anyiigira  nnyo  abo  abaawukana  ku 
bigambo  bye  baba  boogedde  (abatakolera  ku  bigambo  byabwe). 

“Emirembe  gya  AUah  gibeere  ku  mmwe!”  (Bayhaqi,  Dalaail,  ll,  524  -  525) 

Embuulira  zino  zisobola  okutwalibwa  ddala  nga  okuwum- 
bawumba  eddiini  nga  zaazingiramu  ebintu  byonna  ebikwata  ku 

266  Qisswa,  ebikwata  ku  bannabi  abaasooka  nabantu  ab’emirembe  egyayita, 

Busiraamu  okugeza  obukkiriza,  okusinza,  empisa  n’emisingi  oku- 
zimbirwa  enkolagana  y’abantu. 

Ejjuma  okubeera  nga  yafuulibwa  ya  buwaze  nga  ne  Hijira 
tennaba  kujjula,  kyoleka  obukulu  n’obwetaavu  eri  Abasiraamu  oku- 
beera  awamu  ng’ekibiina. 

Okulindirira  Mu  Madiina  Okwali  Kujjudde  Okweraliikirira 

Nga  tannava  Quba  kwolekera  Madiina,  Omubaka  wa  AUah 
(okusaasira  kwa  Allah  n’emirembe  bibeere  ku  ye)  yayita  ab’ennyumba 
ya  Najjaar,  omwali  ba  kojja  be,  ng’ayagala  bamuwe  obuwagizi.  Nga 
babagalidde  eby’okulwanyisa  byabwe,  baasitukiramu  ne  baanukula 
omulanga,  era  nga  bwe  balamusa  Nnabbi  (okusaasira  kwa  AUah 
n’emirembe  bibeere  ku  ye)  bamukakasa  nga  bwe  bamugamba  nti: 

“Linnya  enngamiya  zo  otandike  olugendo  Iwo.  Obukuumi  bwo 
bukakasiddwa  weebuli”“^ 

Nga  sswala  ye  Jjuma  ewedde,  ng’ali  ne  Abu  Bakari  (Allah  amu- 
siime),  abanene  mu  nnyumba  ya  ba  Najjaar  n’Abasiraamu  abalala, 
Nnabbi  Ow’ekitiibwa  (okusaasira  kwa  AUah  n’emirembe  bibeere  ku 
ye)  yeebagala  enngamiya  ye  Qas’wa  okuyingira  mu  Madiina  ekyali 
kirindiriddwa  okumala  akaseera. 

Okugenda  kwa  Nnabbi  n’obulumi  bw’obutaddamu  kumukyaza 
ng’omugenyi  bwennyika  mu  mitima  gy’abantu  be  Quba  abaamu- 
gamba  mu  mutima  ogujjudde  okusaba  nti: 

“Omubaka  wa  AUah!  Ogenda  Iwa  kuba  otukooye  oba  ogenda 
Iwa  kuba  oyagala  kufuna  kifo  ekisingako  ku  kino  obulungi?” 

Nnabbi  (okusaasira  kwa  Allah  n’emirembe  bibeere  ku  ye) 
yabaddamu  ng’abazzaamu  amaanyi  n’okubakakasa  obumativu  bwe 

yali  afunye  nga  ali  nabo  nti:  “Ndagiddwa  bulagirwa  okugenda  e 
Madiina.”  (Diyarbakri,  I.  339) 

Abasiraamu  be  Madiina  bonna,  awatali  kuggyamu  nbmu, 
baayagala  okukyaza  Nnabbi  (okusaasira  kwa  Allah  n’emirembe 
bibeere  ku  ye)  ng’omugenyi.  Olw’okuba  nga  okwagala  kwali  kungi 
nnyo  eri  buli  Musiraamu  okukyaza  omugenyi  ow’ekitiibwa  era  nga 
kaabula  katono  nnyo  kuleetewo  enjawukana,  Nnabbi  Ow’emikisa 
(okusaasira  kwa  AUah  n’emirembe  bibeere  ku  ye)  yalina  okubiyingi- 
ramu  era,  nga  bw’alaza  ku  ngamiya  ye  Qas’wa,  kwe  kugamba  nti: 

“Kirungi  ne  muva  mu  kkubo  ly’enngamiya;  erina  ebiragiro 
byayo.”  (Ibn  Hishaam,  II,  II2  -  113) 

Eno  ye  ngeri  yokka  eyamalawo  okumenya  emitima  gy’abantu 
mu  kusalawo  wwa  Omubaka  Ow’ekitiibwa  (okusaasira  kwa  Allah 
n’emirembe  bibeere  ku  ye)  we  yali  agenda  okubeera. 

Oluvannyuma  Iw’okugenda  ng’eyimirirako  mu  bifo  eby’enjawu- 
lo,  enngamiya  eno  eyeekyewuunyo  yakomekkereza  ebwamye  mu 
kibangirizi  ekyali  mu  maaso  g’amaka  ga  Khalid  ibn  Zayidi,  eyali 
amanyiddwa  ennyo  nga  Abu  Ayyuub  al  Answari  (Allah  amusiime). 
Sswahaba  ono  nnamukisa  yali  mu  ssanyu  lya  kitalo  nnyo,  era 
n’agamba  nga  bw’ayita  Nnabbi  (okusaasira  kwa  Allah  n’emirembe 
bibeere  ku  ye)  ayingire  mu  nnyumba  ye  nti: 

“Ssebo  Omubaka  wa  Allah!  Kkiriza  ennyumba  ya  kakukyaza 
omwetoowaze.” 

Bwe  yali  ayingira  mu  nju  ya  Abu  Ayyuubu  (Allah  amusiime), 
Nnabbi  Ow’ekitiibwa  yayanirizibwa  obuwala  obuto  obwali  busibuka 
mu  nnyumba  ya  Najjaar,  nga  buyimba  mu  ssanyu  nga  n’ebivuga 
bibuli  mu  ngalo  nti: 

J^'  j'j^  Cf^ 

jCf-  JU)J>s^  IJ-%5»-  U 

“Ffe  tuli  bawala  ba  batabani  ba  Najjaari 
Ekyo  kitono  nnyo  bw’okigeraageranya  n’ekyokubeera  baliraanwa 
b’Omubaka!” 

Omubaka  wa  AUah  Omwagalwa  (okusaasira  kwa  Allah  n’emi- 
rembe  bibeere  ku  ye)  olwo  kwe  kubabuuza  nti: 

“Mumbuulire  -  munjagala?” 

Baamuddamu  nti,  “Yee,  tukwagala  nnyo”. 

Yasanyuka  ng’alabye  essanyu  lye  baamulaga  era  kwe  kugamba  nti: 

“Allah  Yekka  y’amanyi  engeri  gye  mbaagalamu  mwenna! 
Ndayira  Allah,  nange  mbaagala  mwenna.  Ndayira  Allah,  nange 
mbaagala  mwenna!”  (Ibn  Maajah,  Nikaah,  21;  Diyaarbakri,  I,  341) 

Baraa  ibn  Aazib  (AUah  amusiime)  anyumya  bino  wammanga  nti: 

“Sirabangako  lunaku  Bannamadiina  Iwe  baali  basanyuse  ng’olu- 
naku  Nnabbi  (okusaasira  kwa  Allah  n’emirembe  bibeere  ku  ye)  Iwe 
yatuuka  e  Madiina.  Bannamadiina  bonna,  abato  n’abakulu,  abasajja 
n’abakazi,  bonna  baali  beeyiye  ku  nguudo,  baalinnya  ku  busolya 
bw’amayumba  gaabwe  nga  baleekaana  olw’essanyu,  “Omubaka  wa 
Allah  atuuse!  Muhammadi!  Omubaka  wa  AUah!”  (Bukhari,  Manaaqib’ul 
Answar,  45;  Muslim,  Zuhud,  75) 

Anasi  ibn  MaaUki  (AUah  amusiime)  naye  ajjukira  ekintu  kye  kimu: 

“Sijjukira  lunaku  olwasinga  essanyu,  obulungi  n’okwakaayaka- 
na  okw’amaanyi  okusinga  olunaku  Omubaka  wa  Allah  (okusaasira 
kwa  Allah  n’emirembe  bibeere  ku  ye)  Iwe  yaweesa  Madiina  ekitii- 

bwa.  Ekibuga  kyonna  kyalinga  kye  baali  babunyizza  ekitangaala.” 
(Ahmada,  III,  122;  Tirmidhi,  Manaaqib,  1/3618) 

Nga  akabonero  kbkulaga  okusiima  kwabwe  eri  okujja  kwa 
Nnabbi  (okusaasira  kwa  Allah  nemirembe  bibeere  ku  ye)  e  Madiina, 
Abasiraamu  b’e  Madiina  baasaddaaka  enngamiya.^'’® 


Okwagala  abakkiriza  kwe  baalaga  Nnabbi  Ow’emikisa  (okusaa- 
sira  kwa  Allah  n’emirembe  bibeere  ku  ye)  kulagiddwa  mu  nnyiriri 
z’ekitontome  kino: 

Aman  kye  kimu  nerinnya  lyo  ery’ekitiibwa 
Eri  omwagalwa,  Nnabbi,  okukujjukira  aman. . .” 

Ekigambo  aman,  ekitegeeza  okulaajana  olw’obuyambi,  n’erin- 
nya  Muhammadi  birina  omugatte  gw’ennukuta  oguwera  92,  ekisii- 
nyizibwako  mu  kitontome  waggulu  ng’ekitegeeza  okukaaba  kw’om- 
wagalwa  okwa  aman  kw’akola  kuba  kwegomba  atali  mulala  wabula 
Nnabbi  Ow’emikisa  (okusaasira  kwa  Allah  n’emirembe  bibeere  ku 
ye).  Mu  butuufu,  ekyo  kitontome  kya  maanyi  nnyo! 

Hijira  ye  yali  nkomerero  y’omulembe  gw’e  Makka,  era  nga  ke 
kaali  akabonero  k’entandikwa  y’omulembe  omupya  ogw’e  Madiina. 

